МУШФИҚ КОЗИМИЙ 

Қўрқинчли 
Т еҳрон 

РОМАН 

I ва II китоб 
Цаита пашрн 


ТОШКЕНТ 


Гафур Гулом номидаги Адабиёт ва саньат иашриёти 
1990 


www.ziyouz.com kutubxonasi 



И (Форс.)' 

К 58 

Биринчи китоб таржимоии академкк 

5 шс>ир Ғйфуо гулом. 

Иккинчи китоб таржимони СотиболОи Йўлдошев 


Козимий, Мушфиқ. 

Қўрқинчли Теҳрон: Роман. I ва II китоб/ [Форс ти* 
лидан Ғ. Ғулом ва С. йўлдошевники тарж.].—Т.: Ада- 
биёт ва санъат нашр., 1990,— 544 б. 

«Кўркинчли Теҳрон» иики китобдан иборат бўлиб, уларнинг 
хар бири мустаҳил сюжетга эга бўлган алоҳида романлардир. 
Бош каҳрамон Фаррухнинг рерташвиш ҳаёти ва Маҳинга бул- 
'ган соф муҳаббати икки романни бир-бирига узвии боғлаб ту- 
рувчи умумий сюжет чизиғини ташкил этади. Жавод ва Жало- 
латнинг муҳаббатлари эса Фарруҳ билан Маҳиннинг рўёбга 
чикмаган гўзал орзуларини гўё ниҳоясига етказгандек булади. 

Муаллиф ёшларнинг пок муҳаббатларини тасвирлаш орцали 
асримиз бошида мустабид шоҳ салтанатидаги Эрон ҳаётини ҳаҳ- 
ҳоний акс эттирншга ҳаракат цилади. 

Каземи, Мушфик. Страшньш Тегеран: Роман: В 2 
книгах. 


К 


4703020000 
М 352(04)—90 


Доп 90 


ISBN 5-635-00980-8 


и (Форс); 



www.ziyouz.com kutubxorr 




I боб 


Форс тилидан 
Ғафур ҒУЛОМ таржимаси 


ЧАЛАМАЙДОН ҚАҲВАХОНАСИ 

1330 (1916) йил шаъОон-ул муаззам ойининг 17-си, 
душанба куни кечга яқин дунёда қадимий маданияг 
макони ва улуғ шоирларнинг ватани бўлмиш Эрон мам- 
лакатининг пойтахти — Теҳрон шаҳри бўм-бўш ва осо- 
йишта эди. Кучли шамол эоуюқда, кўчаларни чанг-тўзон 
қоплагани учун қатнов сийраклашган. Муҳтожлик уй- 
дан чиқишга мажбур қилган, аҳён-аҳёнда учрайдиган 
йўловчиларгина чанг-тўзонга қарамасдан шаҳарнинг 
турли тарафларига қараб кетар эдилар. 

Теҳрон анча катта шаҳар бўлса ҳам фақат шимолий 
қисмидагина извош ва кўнкалар бор; шаҳарнинг фақир 
хонадонлари яшайдиган жанубий қисмидаги кўчалар эса 
жуда тор, эгри-бугри, ўйдим-чуқур. 

Бу томонда, яъни шаҳарнинг жануб тарафида Па- 
рижнинг Кур де Миракль кварталига жуда ҳам ўхшаб 
кетадиган Чаламайдон деб номланган бир маҳалла бор. 
Париждагидай, бу ерда ҳам кўп вақтлардан буён мада- 
ниятдан бутунлай четда- қолганларгина эмас, балки 
инсоний қиёфасини тамоман йўқотган кишилар яшар 
эдилар. Пучак пул ва арзимаган нарса учун, масалан, 
ашур ойидаги диний маросимда қайси бир тўданинг 
туғ ва алами олдинда бориши кераклиги ҳақида баҳс- 
лашиб, бир-бировлари билан қийпичоқ бўлишга тайёр 
турган, қариндош-уруғларини ўлдирадиган ва тўнайди- 
ган кишилар шу томонда яшайдилар. Ҳатто шу кунлар- 
да ҳам бўнақанги одамларни ўша ерда, айниқса «Бобо 
Наврўз Али» чорраҳасига яқин жойларда кўплаб учра- 
тиш мумкин. 

Бу ернинг аҳолиси сиёсатдан узоқдир. Теҳроннинг 
шимол тарафида ҳар қандай ҳодиса юз берса ҳам, ҳат- 
то бутун оламни қизиқтирадиган ҳодиса, масалан ми- 
нистрлар, совети ўзгарса ҳам бу ернинг аҳолиси ундан 
хабарсиз қолаверади. 

Авахтадан қочишға м.уваффақ бўлган ўғри ёки жи- 
ноятчини полиция ахтариб, кўпинча шу ерлардан топар- 
ди. Бу маҳалланинг турли ерларида бирталай ҳар хйл 
қаҳвахоналар бор. Қаҳвахоналарнинг ҳар бири жиноят- 
чиларнинг бошпанаси эди. 

Ҳикоямиз бошланган куни мазкур қаҳва-хоналарнинг 
бирида бир туркум одамлар йиғилиб суҳбатлашмоқда 
эдилар. Тамаки, ^арёк ва самоварнинг тутуни қаҳвахо- 
нани бутунлай қоплаб олганидан деярли чала қоронғи 
эди. Қаҳвахона деразасининғ атиги биргина кўзида чанғ 
босган бир ойна бўлиб, қолган уч кўзига қоғоз ёпиш- 
тирилган эди. Шу ойна солинган ягона кўздан қўчада 
кўтарилаётган чанг-тўзон кўриниб турарди. Ичиарида 
ҳаво шу қадар бузилган эдики, одатланмаган ки- 
ши ; кириб қолгудай бўлса, кўнгли ағдарилган бў- 
ларди. 

. Қаҳвахонадагилар турли-туман кишилардан иборат 
^ўлиб, диққат билан қараган одам бу ерда энг пастки 
табақа ва касб-кордаги вакилларни топиши мумкин эди. 
Уларнинг кўпчилиги ҳар ер-ҳар ерда давра қуриб, чрй 
ичмоқда, ё наяки қилмоқда ёки суҳбатлашмоқда эди. 
Фақат бир -кишигина бир бурчакка қисилиб хаёлга чўм- 
ган ҳолда папирос чекар, гапга аралашмас эди. Бу 
йигирма беш ёшларга кирган, буғдой рангли, чақноқ 
қўй-кўзли йигит эди. У жилмайган чоғида юпқа лаблари 
остидан икки қатор х оппоқ тишлари кўриниб кетарди, 
лекин бу табассум унинг ҳазин қиёфасига унча яраш- 
магандай туюларди. Унинг энгил-боши тўзиган ва ис- 
қирт бўлиб, қаттпқ муҳтожликка тушиб қолганидан 
дарак берарди. 

У хаёл дарёсига ғарқ бўлиб ўтирар экан, атрофидаги 
нарсаларни пайқамаётгйнга ўхшар, фақат аҳён-аҳёнда 
теваракка кўз ташлаш учун бошини кўтарарди-ю, яна 
хаёлга толарди. 

Сўнгги папироснни олиб чекмоқчи бўлганида унга 
бир киши яқинлашди. Бу қаҳвахона эгари эди. Бу киши 
гавдаси беўхшов, бошига катта намат кулоҳ кийган, 
.кўзлари шокосадай, хамак бурун, бадбашара, одам ту- 

шида кўрса қўрқадиган чол эди. У қўлинн йипшшнг 
елкасига қўйиб: 

Ҳа, Жавод, нега бугун жуда хафа кўринасан?— 

деди. 

Жавод бошини хаёлдан аранг кўтариб: 

— Ҳеч гап йўқ, амакижон. Бўлмағур хаёллар миям- 
ни қотнрнб турган эди. Сизни қўришим билан ёмон 
хаёлларим тарқаб кетди,— деб жавоб берди. 

— Йўқ, Жавод, жуда ҳам унчалик бўлмаса керак,— 
деди чол,— бир неча кундан бери хафа кўринасан. 
Нима, менга ростини айтгинг келмаяптими? Юрагинг- 
дагн дардингни менга очиб айтмаслигинг яхши эмас. 

— Иўқ, амакижон, айтишга арзийдиган ҳеч гап йўқ. 
Бир оз тобим қочиб турибди. 

— Бу гапларинг ҳаммаси ёлғон. Мени лақиллат- 
моқчи бўласан. Қани айт-чи, нега бир неча кундан буён 
ишга бормай юрибсан? 

Жавод қайғули овоз билан деди: 

— Тўғрисини айтсам, амакн, бир неча кундан бери 
уСта билан орамиз бузилиб юрибди.. Бундан кейин у 
билан ишлашга тобим йўқ. 

Чол кулди: 

— Ҳамма гап шуми? Эй иним, хоҳласанг устани шу 
ерга чақиртираман. Текинга бир-икки стакан чой бера- 
ман-у, ризларни яраштириб қўяман. 

Жавод шошиб-пишиб: | 

— Йўқ, йўқ, қўйинг, асло ундай қилманг,— деди. 

Чол Жаводнинг кейинги сўзларини эшитмагандай- 
бўлиб: 

— Хафалигингнинг сабаби шуми ҳали?—деди. 

— Ҳа, амакижон,— деди Жавод,— ўзингиз яхши би- 
ласизки, устадан оладиган тўрт-беш қирон 1 пулга кеч- 
қурунлари ишдан қайтишимда нон олиб, онам, опам 
ва опамнинг шкки боласини боқардим. Уста билан араз- 
лашиб қолганимга уч кун бўлди. Шундан буён уйга 
икки Қўлимни бурнимга тиқиб боряпман. Мени қайғу- 
га солган нарса ана шу. Қанча қидирсам ҳам, ҳалигача 
бирорта иш тополганим йўқ. Бундан кейин ҳам иш топа 
оламанми, топа олмайманми, билмайман. 

Бу чолнинг исми Бобо Ҳасан бўлиб, ташқи қиёфаси- 
дан яхши, раҳм-шафқатли кишига ўхшамаса ҳам, асл- 


1 Қ н р о н — тахминан бир танга. 

да жуда раҳмдил, кўнгилчан ва меҳрибон бир киши 
эди. Жаводнинг гаплари унга ниҳоятда таъеир ҳилди. 
Бечора Жаводнинг аҳволига ҳаттиқ ачинган. Бобо Ҳа- 
сан беихтиёр унинг,қўлини ушлаб: 

— Уғлим, сабр қил, хафа бўлма,— деди ва чўнтаги- 
дан иккита кумуш танга чиқариб, Жаводнинг қўлига 
бердн. — Ҳозирча шу пулга бир оз нон олиб, уйингга 
олиб бор. Худо хоҳласа, тез фурсагда сенбоп бирор иш 
ҳам топиб берарман. 

Жаводнинг катта кўзлари жиқ ёшга тўлди: 

— Раҳмат, амакнжон. Сизнинг бу одамгарчилик ва 
меҳрибонлигинғиз эвазига нима десам экан? Бу мар- 
ҳаматиигиз билан мени хижолат қилиб қўйдингиз. 

Бобо Ҳасан.ўз ҳаяжоннни сохта кулги билан яши- 
ришга урнниб деди: 

— Уғлим, ҳозир бу гапларнинг ўрнн эмас, худо хоҳ- 
ласа, яқинда сенга яхшн бир иш топиб бераман, аиа 
ўшанда... 

Чол шундай дегач, устига самовар, стаканлар, чой 
ва қандлар қўйнлган супача олдига бориб, дастёрига 
аллақандай йўл-йўриқ кўрсата бошладн. 

Жавод ёлғиз қолди. Ҳозир ёнига оз-моз пул тушган 
бўлса-да, лекин ҳали ҳам қайғули хаёллари уни тарк 
этмаган эди. 

Муҳтарам ўқувчилар ҳиқоямиздаги воқеалардан ба- 
тафсилроқ хабардор бўлсинлар деган мақсадда шу 
ерда Жаводнинг мухтаеар таржимаи ҳолини баён қи- 
лиш учун ўзимда мажбурият ҳис этаман. 

Тахминан буидан олти йил бурун, Теҳроннинг Сапг- 
алаж деган маҳалласмда, снртдан қараганда бирор' 
ҳунармандники бўлиши мўлжал қилпнган бир уйда уч 
эркак, икки хотин ва икки боладан иборат -бир оила 
яшар эди.. Эрқаклардан бириичнси оила ' бошлиғи — 
қирқ беш ёшда, чиройли, йирик гавдали, жуссаси ке- 
лишган бир одам эди. Иккинчиси ўттиз ёшларда, учин- 
чиси эса йигирма ёшларда эди. Хотинлардан бири қирқ, 
иккинчиси йигнрма уч ёшларда, болаларнинг бири ҳа- 
ли уч ёшга, тўлмаган, сўнггиси эса эмизикли эди. 

Бу оилашшг тирикчилиги анча дуруст эди. Оила бош- 
лиғининг исми Уста Али, ҳунари кавушдўзлик бўлиб, 
Теҳроннинг танилган дўзандаларидан ҳисобланарди. 
Уттиз' ёшлардаги йнгнт Жаводнинг поччаси, Уста Али- 
нинг куёви бўлиб, исми Ризо эдн. Болалар бўлса, Уста 

Алининг набиралари, Жаводнинг жиянлари, яъни опа- 
сининг болалари эди. ч 

Бу онла Уста Алининг дўконидан келадиган даро- 
мад ва Ризонинг кундалик топадиган пули билан ўзига 
тинч ва хушвақт кун кечирар эди. Жавод у пайтларда 
отасининг ҳупарини ўрганаётган бўлиб, ҳали отасидай 
уста бўлнб етишмаган эди. 

Бу пайтларда Теҳронда ичтерлама касали қутурмоқ-' 
да эди. Бу касаллик ҳар куни ҳали у-ҳали бу бахтсиз- 
нинг гирибонига ёпишиб, ўлим чуқурига юмалатарди, 
бизнннг Уста Али ҳам шу касалга йўлиқди. Табиблар- 
нинг дори-дармоилари ҳеч қандай фойда бермади, беш 
қун ётнб ўлди ва бу ўлим оилани зўр мусибатга дучор 
қилди. Гўё бу қайғу камлик қилгандек, оилада яна бош- 
қа бир бахтсизлик юз берди. Уста ўлгандан уч кун 
кейин касаллик Ризонинг ҳам ёқасига ёпишди. Хвтин- 
лар ва Жаводнинг бу фалокатлардан қанчалйк 'қайғу 
ва изтироб чекканларини ҳар ким ҳам тасаввур қила 
олади. Фалак буларнинг қайғу ва аламларини камай- 
тириш ўрнига, яна бир қат ошириб тушди. Яъни, етти 
кундан сўнг бечора Ризо ҳам оламдан ўтди. 

Кутилмаган бахтсизликлар натижасида бу оиланинг 
қандай аҳволга тушиб қолганини тасвир қилиш мумкин 
эмас. Жаводнинг оладиган иш ҳақи бу оиланинг тебра- 
нувига етарли бўлмаганидан, ҳар кун уй-рўзғор асбоб- 
ларини секин-секин сота бошладилар. Бора-бора асбоб- 
лари ҳам тугади. Қашшоқликнинг шафқатсиз панжала- 
рида эзилган бу оила, ҳар ким-ҳар кимдан қарз 
олмоққа мажбур бўлди. Оқибат, икки йилдан кейин 
Сангалаж маҳалласидаги ҳовли ҳам қарзни тўлаш учун 
сотилди. Қелиб, шу ифлос маҳалладан икки хонали 
тор бир уйни ижарага олиб, кўчиб келдилар. Жавод 
бўлса кавушдўзлигини ташлаб,, бир бинокор устанннг 
ёнида иш бошлади ва ҳар куни оладиган беш қирон 
mu ҳақи билан бу оиланинг тирик-чилигини бир амал- 
лаб тебратар-эди. Шу аҳволда уч йил ўтди. Бу бахтсиз 
оила учун шунчалик узун бир муддатда ҳеч қандай 
нажот йўли очилмадн. Бундан ташқари, арзимаган бнр 
нарса устида уста Ж ав °Д билан нарн-берига борнб, уни 
сўкди, ҳақорат қилди. Жавод бундай ҳақоратга чидаёл- 
май, устадан ажралди ва бир умр унинг олдига бор- 
масликка ўз-ўзига сўз берди. 

Муҳтарам ўқувчиларимиз энди бечора Жаводнинг 

қаҳвахонадаги аҳводини ва нима учун бунчалик қайғу- 
ли ўйларга толиб кетганининг сабабини тушунган бўл- 
салар керак. 

Нон олишга пули бор бўлганига қарамай, Жавод 
қайғули хаёлларидан халос бўла олмас, гўё қотиб қол* 
ган одамлардай, кўзларинц ерга тикиб ўтирар эди. 
Бирданига елкасига бир қўл текканини сезиб, бошини 
кўтарди. Қаршисида қўшни бозорчадаги боққолнинг 
шогирди, ўн тўрт ёшлик таниш бир болани кўрди. 

— Бозорчада сизни бир киши кутиб турибди. Мени 
чақириб келишга буюрди,— деди бола. 

Жавод ўрнидан туриб, бола билан бирга қаҳвахона- 
дан чиқди-да, нот&ниш бир йигитга дуч келди. 

// боб 

МУҲТОЖ БУЛСАНГ, ҲАР ИШГА ҚУНАСАН 

Нотаниш йигит рангпар юзли, қўнғир жингала соч- 
ли, қора кўзли, ингичка ва қирра бурунли эди. Унинг 
эгнида сардорий деб аталадиган қора камзул, бошида 
«кулоҳи низомий» деб аталувчи қора намат кулоҳ бор 
эдй. Бу йигитга диққат билан қараган одам уни бу ма- 
ҳаллалик бўлмаганлигини ва бу ерга аниқ бир тилак 
билан келганлигини англарди; унинг биринчи қараш- 
даёқ кўзга ташланадиган оппоқ пахтадай қўллари ва 
ўзини улуғвор тутиши унинг аслзодалар хонадонига 
мансуб эканидан дарак берарди. Кўзлари бу йигитга 
'тушиши биланоқ, Жавод ундан: 

— Юго, менда бирор ишингиз борми?— деб сўради. 
i — Ҳа, шундай,— деди нотаниш йигит ва яширинча 
ишора қилиб, бу ерда сўзлашиш мумкин эмаслигини 
англатди. % 

— Бу ерда тилагингизни очиқ айтишни истамасан- 
гиз, юринг, бизникига борамиз, ҳовлим шу яқин ўртада, 
нариси билан икки юз қадамча келади. Марҳамат қи- 
линг, ўша ерда гаплашамиз,— деди Жавод. 

— Бу ерда, албатта, сўзлаша олмаймиз. Лекин се- 
никига ҳам бора олмаймиз, сен менинг орқамдан эрга- 
шиб келавер,—деди нотаниш йигит ва Жаводни ор- 
қасидан борйшга имо қилди. 

Ҳар икқовлари иккита тор ва қисқа кўчалардан 

ўтиб, илгари таъзия жойи бўлганлиги кўриниб турган 
кенг бир майдончага етдилар. 

Бу маҳал шамол бир оз тўхтаган бўлиб, ёмгир май- 
далаб ёгар эди. Қеч кириб қолганлигидан кишиларнинг 
қатновлари ҳам анча сийраклашган. Бу икков май- 
доннинг бир тарафига бориб, бир тош супага ўшр- 
дилар. * 

Нотаниш йигит бир оз жимликдан кейин бошини кў- 
тардн-да, Жаводнинг қўлларини қўлига олиб, кўзига 
диққат билан тикилди. Бир оз ўтгач, гўё ишонч ҳосшг 
қилгандай: 

— Янглишмасам, исминг Жавод бўлса керак-а?— 
деди. 

Жавод гамгин товуш билан: 

— Тўгри, оғо, исмйм, айтганингиздай, Жавод,—-деб 
жавоб берди. 

— Ундай бўлса, сенга тўла ишонсам бўлар экан,— 
деди нотаниш йигит. 

Жавод бу хилдаги гапларга унча одатланмаганидан 
паришонлик билан: . 

— Бунисини билолмадим. Агар ишонган бўлсангиз, 
истагингизни айтинг. Ишонмасангиз, яна ихтиёр ўзин- 
гизда— деди. 

— Йўқ, йўқ! Мен биринчи кўргандаёқ сендан хотир- 
жам бўлдим. Энди, агар тинглашни' истасанг, бир оз' 
жиддийроқ сўзлашамиз. 

— Марҳамат, ихтиёр сизда,— деди Жавод. 

Нотаниш йигит, ҳеч ким йўқми, деган мулоҳазада 
теварагига диққат билан аланглаб олгач, бошини қўли 
орасига олиб, чуқур ўйга ботди. Бир неча дақиқа жим- 
житлик чўкди. Бу орада Жавод ҳам бир сўз демасдан, 
ўзининг эски хаёллари билан банд бўлди. йигит боши- 
ни кўтарган чоғида пешанасини майда тер қоплаган эди, 
у Жаводдан сўрай бошлади: 

— Бунчалик мушкул аҳволдан бир йўла қутулиш 
учун мўмайгина нул ишлаб олишни истайсанми? 

Жавод огир хўрсиниб: 

— Оҳ, ого, бу менинг айни муддаойим-ку,— деди. 

Нотаниш йигит гапини давом эттирди: 

— Мен сенинг ўтмиш турмушингдан ҳам, ҳозирги 
аҳволингдан ҳам яхши хабардорман. Қандай қилнб 
шундай 'бахтсизликкка йўлиққанингни, етимлигингни 
ҳам биламан. Қеча қаҳвахона олдидан ўтар эканман, 

сени кўриб, ўтиришингдан қанчалик фалокат ва бахт- 
сизликка йўлиққан бир одам эканлигйнгни англадим... 
Киришмоқчи бўлган ишимга сени муносиб одам деб 
санаганим учун қидирдим, ўтмиш ҳаётингни бўлса-, ки- 
шилардан суриштириб билдим. 

Жавод дарров нотаниш йигитнинг сўзини кеснб 
деди: - . 

— Оғо, ундай бўлса, тирикчиликда қанчалик қиина- 
либ қолганимни ва пул топмасам, бу оғир аҳволдан 
чпқа олмаслигимни билган бўлсангиз керак. 

Ҳа, албатта. Демак, мен киришмоқчи бўлган 
ишга кўмаклашувга тайёрсан ва шу йўл билан пул то- 
пишни истайсан, шундайми? 

— Шундай, оғо, мен ҳар қандай буйруғингизни ба- 
жаришга тайёрман.. 

Иигит бу сўзлардан сўнг ҳамёнини чиқарди-да, 
ундан тўрт дона уч туманлик 1 қоғоз ақча олиб, Жавод- 
ra узатди. 

— Ҳозирча мана шу пулни олиб тур. Иш давомида 
яиа пул бёриб тураман. Фақат шуни эсингдан чиқар- 
маки, мецинг сенг.а буюрадиган юмушим бошқа ишлар- 
ra ўхшамайди, шунинг учун ҳар нарсага тайёр бўлиб 
турасан. Мен нимани айтсам, шунга қараб иш тутасан. 

Жавод ҳеч нима ўйламасданоқ: 

— Жоним билан тайёрман,— деб жавоб берди. 

Нотаниш йигит, бошқа одамларнинг кузатувидан 
ҳадиксираб, бир неча муддат теваракка диққат билан 
кўз югуртйрди ва хотиржам бўлгандан сўнг, секингина 
сўзлай бошлади: 

.— Мен одам ўғирлаш ёки битта-яримтасини вақ- 
тинча яшириш каби ишларнинг уддасидан чиқа олади- 
ган эпчил ва ботир йигитнинг ёрдамига муҳтожман, 
иншоолло, балки сенинг ёрдаминг билан истагимга ета 
-оларман. Лекин, бу иш ҳақида батафсил гапириб бе- 
риш учун бу ер ноқулай ҳамда вақтим ҳам етарли эмас. 
Ҳозирги асосий масала, менга ёрдам беришга рози бў- 
ласанми, йўқми, ана шуни билишим керак. 

Қашшоқликдан қаттиқ қийналган Жавод ғамгин то- 
вуш билан деди: 

— Ого, бу оғир, сиқиқ турмуш мени шунчалик қий- 
наганки, ҳатто бирорта жиноий иш қилишдан хам тои- 


1 Т у м а н -— икки сўмга тенг. 

майдиган даражага етганман. Сизнйнг тўғри одам эка- 
нингиз юзингиздан ҳам билиниб турибди. Шунинг учун 
сизга ёрдам бериш керак, балки бу иш савоб ҳам бўлар. 

— Балли, Жавод! Сен менинг фикримни тўғри анг- 
ладинг, ёмон ният билан бундай ишга киришмасдим. 
Шунингдёк, бу ишни довюраклигимни намойиш этиш 
у.чун ҳам қилаётганйм йўқ. Бу — қалбимнинг амри... 

.— Оғо, тушунтириб ўтиришнннг ҳожати ҳам йўқ. 
Мен аввалданоқ аҳволингизни англадим, ошиқсиз ва 
бебахтсиз!— деб хитоб қилди Жавод. 

йигит бир оз жим қолгандан сўнг, сўрай бошлади: 

— Ҳа, Жавод, янглишганинг йўқ... Хўш, менга ёр- 
дамлашувга тайёрмисан? 

— Оғо! Тайёрман, дейиш ҳам гапми, сизнинг иста- 
гингизга етишингиз йўлида жонимни ҳам аямайман. 

.. — Ундай бўлса, тур, онангга бориб мен бир кишига 

хизматга кирдим, хўжайиним сафарга тайёрланяпти, 
мени ҳам ўзи билан бирга олиб кетаётир, дегин. 

— Оғо, чиндан. сафарга чиқамизми?—деди Жавод. 

— Сафарга чиқишимиз ҳам мумкин. Балки эрта 
'тонгда жўнармиз. Фақат бу Сафаримиз бир-икки кун- 
дан нарига бормас. Лекин, менинг ёнимда кеча-кундуз 
бирга бўлишинг лозим бўлгани учун сафарга кетаётир- 
ман, деганинг яхшироқ. 

— Жуда яхши, оғо! Шундай бўладиган бўлса, ҳар ой 
оилам учун пул юбориб туриш лозим бўлиб қолади-ку? 

йигит: 

— У тарафи менинг ишим, сен ҳозирча уйингга бор. 
Эрта билан соат олтида менинг олдимга кел!—деди ва 
оғзини Жаводнинг қулоғига яқинлангтириб, уйининг 
қаерда эканини антди. 

. — ТушунДингми?—деб сўради. 

Жавод тушунганлигини боши билан тасдиқлади. 

Қош қораймоқда эди. Жавод ўрнидан турди-да, но- 
таниш йигит билан‘хайрлашиб, жўнади. йигит ҳам ша- 
ҳарнинг шимол томонига қараб кетди... У, бу иркит 
маҳалладан чиққандан кейин, яна тахминан ўнларча 
майда, иккига катта кўчани ўтиб, бозор бошига келди. 
Қамбар номли қаҳвачининг дўкони ёнига келиб, битта 
извош чақирди-да, извошга тушди. Файтон шаҳарнинг 
шимол томонига қараб Кетди. У Носирия, Лолазор ва 
Саъдий хиёбонларидан ўтиб, Дарвозайи давлат ёни- 
да тўхтади. Иигит извошдан тушиб, рўпарадаги кўчага 

кмрди. Кўк рангга бўялган катта эшикка етиб, эшикни 
қоқди. Сал ўтмай эшик очйлиб, нотаниш йигит ичкарига 
кирди. Эшик қайтадан ёпилди. 

Шбоб . . 

НОТАНИШ ЙИГИТ кйм? 

Бу воқеадан ўн йил бурун, кўкдамнинг хушҳйволи 
кунларидан бир куни, туш чоғида Те?(роннинг шимоли- 
ғарбий томонидаги киши кўнглини мафтун қиладиган 
баланд сарв дарахтлари билан ўралган ва сўлим қиз- 
ларнинг юзлари янглиғ ранго-ранг гўзал чечаклар би- 
лан безалган бир қаср олдида бир қиз. бир ўғил — икки 
бола ўйнамоқда эдилар. 

Қизча сариқ сочлиў кўк кўзли, қирра бурун, юпқа 
лабли ва оқ юзли бўлиб, ўйинга ниҳоятда берилиб кет- 
ган эди. 

Уғил бола қўнғир сочи, қора кўзлари, қирра бурни 
ва рангсизроқ қоши билан мазкур қизалоққа ўхшаш 
кетарди. Қуйноқлик бафк уриб.турган чеҳрасидан ақЛ 
ва зийракликнинг иишоналари кўриниб турар эди. 

Шу пайтда, қаср айвонида икки хотин болаларнинг 
ўйинларини томоша қилишиб, гаплашиб ўтиришарди. 
Уларнинг биринчиси, яъни ёши улуғвор кўрингани ўрта 
бўйли ва рангпар юзли бўлиб, қиёфасидан у қадар 
фаҳм-фаросатли кўринмас ва ҳар нарсага лаққа туши- 
ши яққол сезилиб турарди. 

Иккипчиси, баланд бўйли, буғдой рангли, шаҳло 
кўзли эди. Унинг қиёфасидан турмушни яхши билади- 
ган ва ақлли бир хотин эканлиги кўриниб турар эди. 

Иккинчи хоним биринчисига қараб гапирарди: 

— Ф... ҳоним, болалар бир-бировларини қандай се- 
вишларини кўряпсизми? 

Биринчи хоним жавоб берди: 

— Ростдан ҳам шундай, мен ҳам шуни ўйлаб туриб- 
ман, ўғлингиз билан менинг қизим бйр-бировларини 
жуда ҳам яқин кўрадилар. Уғлингиз бу ерга келиб кет- 
гунича қизим Маҳин ундан бир нафас ҳам айрилгиси 
келмайди. 

Иккинчи хоним: 

— Оҳ, қани энди худо насиб этса-ю, шунчалик севги, 
бнр кун келиб, сизнинг қизингиз бнлан менинг ўғлим- 

нинг хушбахтлигига сабаб бўлса, қандай яхши бўлар 
эди-я!— деди. 

Ф... хоним сал калондимоғлик билан жавоб берди: 

— Худо нимани хоҳласа, шу бўлади-да... 

Иккинчи хоним айтган сўзига пушаймон бўлгандай, 
шошиб жавоб берди: 

—Хоним, бекорга безовта бўлманг. Менинг ўғлим 
ҳеч маҳал кўнглингизни ранжитмайди, у ҳам, мен ҳам 
ҳеч вақт сиздан шундай илтимосни қилмаймиз. 

Ф... хоним деди: 

-^Йўқ, хоним! Мен шу орзунинг рўёбга чиқишини 
истардим. Лекин эримни нима қилай, у ниҳоятда шуҳ- 
ратпараст одам. Вақти келиб, бу ишга у рози бўлмай 
қоладими, деб қўрқаман. 

Иккинчи хоним синиқ бир овоз билан жавоб берди: 

— Алҳамдулилло, ҳозирча бизнинг бошимизга бун- 
дай хаёл келгани йўқ. Аҳволимиз шу кўйича кетаверса, 
бундай хаёлга тушувимиз асло мумкин бўлмайди. 

Бу гаплар Ф... хонимга жуда таъсир қилиб кетгани 
учун, бирданига: 

— Бу масаланинг унча аҳамияти йўқ. Худо хоҳласа, 
вақти соати етганда ҳамма иш ўз жойига қарор топиб 
кетади,— деб жавоб берди. Кейин сўзнинг оҳангини ўз- 
гартириб, меҳрибон овоз билан гапира бошлади:— 
Уларга қаранг, бир-бирларига шу қадар берилиб ўйна- 
ётибдиларки, уларни бу ўйиндан ажратишга ҳеч нар- 
санинг ҳам кучи етмайди. 

Иккинчи хоним суҳбатдоши сўзларига эътибор 'бер- 
маганлиги башарасидан маълум бўлгани ҳолда: 

— Тўғри!—деб ғайри шуурий равишда жавоб берди. 

Ф... деб номланган хоним билан иккинчи хоним бир- 
бировлари билан қариндошлар. Иккинчи хоним Ф... хо- 
нимнинг акасига хотин. Демак Ф... хоним иккинчи хо- 
нимга қайинсингил бўлади. 

Ф... хонимнинг эри бу кун мартабаси улуғ одамлар 
табақасидан саналса ҳам, ёшлик чогларида ҳеч нимаси 
йўқ эди. Фақат бир қатор тубан ва виждонсизлар каби, 
у ҳам қонунсиз йўллар билан анчагина давлатниқўлга 
киргизган эди. Ҳозирда эса, йилига ўн беш-йигирма 
минг туман даромади бор эди. Бу хилдаги одамлар, ҳар 
қандай йўл билан бўлса ҳам, минг турли қийналишлар 
билан бўлса ҳам шундай бир мансабга етганидан сўнг 
ўтмиш кунларини бирданига ўйутиб юборадилар. Узла- 

pnun шпаридан шундай давлатли деб ҳисоблай бош- 
лайдилар. Ҳатто турмушнинг имкон бермагани жиҳати- 
дап давлат орттиролмаган камбағал ака-укалари билан 
бнрга юришдан, ўтириб-туришдан ҳазар қиладилар ва 
уларнн асдан чиқара бошлайдилар. Улар бошқа иш би- 
лан машғул бўладилар. Энг охири, бундайлар учун бу 
кунги Эронда оддий бир иш деб ҳисобланган катта по- 
ралар тиҳиштириш йўли билан бўлса! ҳам, мамлакат* 
нинг юҳори мансабларидан бирини эгаллаб, яъни «фа- 
лон» вазир'ликда катта ўғрилардан бўлнб олиш, бош- 
лиқлардан саналиш жуда ҳам аҳамиятли бнр и^асала 
ҳисобланади. 

Унингхотини Ф... хоним, «буюк» эри каби хасис ва 
еуҳ бўлмаса ҳам, эронлик хотиндан бошқа бир н-има 
эмас эди. Яъни, яшамоқ ва ижтимоий масалалардан 
бир нечасини билмоқ у ёқда турсин, ҳатто ўз уйи- 
нинг теварагидан бошқани билмас ва эри билан ҳам- 
касб ва ҳамсуҳбат бўлгаи бир тўда ўғрилардан бошқа 
кишини одам санамаслик ва тубан кўришлик даражаси- 
гача бориб етар эди. Ҳозирги ҳолда эскиликдан қолган 
биттагина эсдалиги бўлса, у ҳам шу эдики, акасинянг 
уйида яшаб турган ва ҳали ўн икки ёшда бўлган вақ- 
тида уларнинг уйига бир неча хотинлар келиб, мевалар 
еб, шарбат ичганларидан кейин, уни қўйиб кетишган ва 
уч кундан сўнг уйдаги хизматкордан бири: 

— Хоним, сизга совчи келди, сизни эрга беради- 
лар,— деган эди. 

Бу гапларни эшитган Ф,„ хоним, ёхуд ҳақиқий 
оти Маликтож хоним бўлган бу аёл, бир нарса тушун- 
дими? Пешонасига нималар битилганини англа- 
дими? 

• Ҳар ҳолда ҳеч нима тушунмаган бўлса керак. 

Никоҳ тўйида тушунмагани ҳолда «ҳа...» дегандан 
сўнг уч кун ўтгач, бир неча қавму қариндошлари билан 
биргаликда куёв томонидан келган бир неча ёт хотин- 
лар билан баравар уни извошга ўтқазиб; эр уйига кел- 
тирадилар.. 

Маликтож хонимнинг бахти шу нуқтадан эдики, у 
тубан эрининг феъл-атворига тезда кўникиб олган, тур- 
муш ишларида унга тугал қарам бўлган ва энг охири 
бир неча муддатдан сўнг чиройли қиз туғиб берган 
эди. 

Жаҳолатда тарбия топган бу бечора хотиннинг ту- 

шунчаси шу қадар тор эдики, ҳатто яшаган уйининг 
деворларидан ташқари ҳамма ёқдан бус-бутун хабарсиз 
эди. 

Юқорида айтганимиздай, бир ажойиб йўл билан, ўзи 
буткул хабарсиз ва ризоси олинмасдан, ҳатто билмай 
туриб оғойи Ф... уссадтананинг 1 рафиқаси бўлиб қолган 
хотин ишқ ва муҳаббат нималигини билмаслиги билан 
баробар, икки киши ўртасида бўладиган муҳаббат ҳис- 
ларини ва уларнинг бир-бировлари суҳбатидан олади- 
ган завқларини сезиш эмас, балки хаёлига ҳам келтира 
олмас эди. Чунки, завқ ва қайғунинг мазасини тотма- 
ганкиши ўзга бировларнинг завқ ва қайғусидан таъ- 
сирланмайди. Ҳузур, сайр-саёҳат учун автомобилга-ту- 
шиб олган бир амалдор қирқ саккиз соат оч қолган 
бир камбағалнинг ҳолини сезолмаслиги табиийдир. 

Эндиги Маликтож хоним ҳам ўз қавм-қариндоши, 
эгачи-сингилларини бус-бутун ёдидан чиқариб юборган 
эди. Отаси ўлгандан сўнг, акасининг уйида етим яшаган 
пайтида кечирган оғир кунлари энди буткул ёдидан кў- 
тарилиб кетган. Шуидай гўзал ва тўқ турмуш ўтка- 
зиб тургани ҳолда, акаси ойлар бўйи унинг эсига ҳам 
тушмас, баъзида ёдига тушиб қолса ҳам, унинг исмини 
камситиш билан тилга оларди. 

Қисқаси, нима бўлса ҳамки, эрига жуда ҳам муно- 
сиб.бир хотин эди. 

Биз ҳикоя қилаётган куни келинойиси Маликтож хо- 
нимни ва эрини кўргани келган эди. Уларнинг суҳбат- 
ларидан керакли ўринларини ўқувчиларимизга тушун- 
тирдик. Энди уларни ўз ҳолларига қўйиб, бу икки бола- 
нинг ҳаракатларини кўздан кечирайлик. 

Қизалоқнинг исми Маҳин, ўғилнинг исми эса Фаррух 
эди. Булар чарчашни билмасдан югурмоқда эдилар. 
Гоҳ ўғил бола қизалоқнинг, гоҳ қизалоқ ўгил боланинг 
орқасидан қувламоқда эди. Агар осмон узилиб ерга 
тушганда ҳам уларни ўйиндан тўхтатолмас, фақат 
чарчоқликкина ўйинларидан ажратиши мумкин эди. 

Бироқ, ёшликда одам чарчаш нималигини билмайди. 

Бу ерда ўйнаётган бу икки боланинг. ҳаракатларига, 
айниқса Фаррухнинг ҳолига диққат билан қаралса, 
унинг юзида баъзида севинч, баъзида қайғу ифодаси 
кўзга аниқ ташланарди. 

1 ... уссалтана — ҳокимият арбоби (Эрон шоҳлиги даврида 
жорий бўлган қуйи вазирлик унвонларидан бири).— (Ред), 

Бу нима эди? s 

Фаррух кичик ёшиданоқ Маҳинни севар эди десак, 
кўплар ўн бир-ўн икки ёшдаги болаларда севги қа- 
ерда бўлсин? деб бизга эътироз билдиришлари мумкин. 
Бироқ, нима бўлса ҳам бўлсин, <шу пайтда Фаррух ўз 
қалбида Маҳинга чисбатан айрича бир майл сезмоқда 
эди. Чунки, Маҳиннинг севинчига севинч билан 
қўшилиб, у қайғурганда бунда ҳам маҳзунлик кўри- 
нар эди. 

Бундай покиза ҳисга,, нима деб от қўяйлик? 

Бунга пок ва юксак бир севгидан бошқа бир нарса 
дейиш мумкинми? 

Фаррух ўйнар экан, Маҳиннинг теварагидан парво- 
надай айланар эди. Унинг қўй кўзлари қизнинг мовий 
кўзлари билан тўқнашар экан, электр токи урган одам- 
дай, тургаи жойида бир муддат қотиб қолар, бечора 
бола, у пайтларда ҳеч нима тушунмаса ҳам фақат Ма- 
ҳинни севарди, доим у билан ўйнашга, тайёр ва фақат у 
билан сўзлашувни истарди. Маҳин ҳам Фаррухнинғ 
бирга бўлувидан жуда севинарди. ' 

Маҳин кўп чопганидан чарчади-да, скамейкалардан 
бирисига келиб ўтирди; Фаррух ҳам унинг чарчаганини 
кўрган замон, уни суяб, бошини кўксига босиб қучоқ- 
лади. 

Бу пайт Маҳиннинг заъфар сочлари қордай оппоқ 
юзларига тарқалиб, унга ортиқ даражада гузаллик бе- 
рар эди. 

'Фаррух гўзал севгилисини бу ҳолда кўргандан сўнг, 
юрагида аллақандай бир сезги туйди. Уни бағрига яна 
қаттиқроқ босиб, бошини унинг тиниқ ва чиройли юзи- 
га яқинлаштирди ва ихтиёрсиз қип-қизил лабларидан 
бир ўпиб олди-да, деди: * 

— Оҳ... мен сени қанчалик севишимни билсанг эди! 

IV боб 
НАРВОН 

Орадан етти йил ўтди. 

Тун. Ҳаво ниҳоятда мусаффо. Осмондаги юлдузлар 
элас-элас кўзга чалинарди, чунки мовий осмон ой ёғду- 
сидан мунаввар эди. 

Ана шу дилкушо кечада ноумид ошиқи шайдонинг 

қал€и теракнинг баргидай титрар, кўз ешлари шашқа- 
тор оқиб, юзларини юварди. У нега йиғлаяпти, нега бу 

қадар маҳзун? „ 

Маъшуқаси висолига эришишга умид боғлаи олма- 
ган ошиқ маҳзун бўлиб йиғламайдими, ахир? 

Бутун олам унга маъшуқаси учун керак-да. Жаҳон- 
нинг завқу сафосидан ёрнинг висол базмидагина баҳ- 
раманд бўлиш мумкин. Хушҳаво, тоғлар ва дашту бие- 
бонлар ҳамда дунёдаги барча шоду хуррамлик маҳбу- 
баси кўксига бош қўйиб турган чоғида унга лаззат 

бахш этади. .. „ 

Ҳақиқий ошиқ маъшуқасининг хиел жилмаиишидан 
мамнун бўлиб, хандон ташлаб кулади, унинг андак 
қайғусини кўрса зор-зор йиғлайди. Маъшуқаси суҳбати- 
дан бебаҳра ошиқ бахтсиздир. Ҳижрон маҳалидаги ой- 
дин кечанинг ва ҳузурбахш шабаданинг унга нима ке- 
раги бор. Аксинча, у бутун олам ҳамдардлик қилиб' зул- 
матга ўралишини ва йиғлашнии истарди. 

19... йил баҳорининг ана шундай кечаларидан бирида 
катта боғ девори олдида бир йигит турарди. У гоҳ тева- 
рак-атрофига аланглар, гоҳ бир неча қадам юрарди-да, 
турган жойига қайтиб келиб, зўр диққат билан боғ 
ичига қулоқ соларди. 

Бу кечада, яъни қуёш ботганидан икки соат кеиин 
атрофдан тиқ этган товуш эшитилмасди. 

Шу алпозда чорак соат ўтди. Йигит деворга яқин 
бориб ниҳоятда зўр диққат билан ичкарига қулоқ сол- 
ди, лекин бир дақиқадан сўнг яна аввалги ерига қаи- 
тиб, секингина ўз-ўзи билан сўзлаша бошлади: 

«Ҳалигача келмади, билмадим, нима бўлди экан? Е 
■бирор ҳодиса гоз бериб қолдими? Маҳин берган ваъда- 
сида турарди-ку, ваъда вақтидан ярим соат ўтди. Нима 
қилсам экан-а? Ҳали ҳам кўринмайди, менииг бўлса, 
боққа тушувим мумкин эмас». 

Иигит яна деворга яқинлашиб, диққат билан қулоқ 
солиб, бирор шарпа сеза олмагани учун қайғуланди. 
Яна ўз-ўзига деди: 

«Маҳин келмади. Албатта, бирор гап бўлиб қолган 
кўринади. Нега юрагим бунчалик сиқилмоқда! Жонги- 
нам, севиклим, нима бўлди экан сенга?» 

Шу пайтда аллақандай шарпа сезилди. Йигит қулоқ 

солди. ' .. „ „ тгт •• 

«Бу нима, оёқ товуши келаетганга ухшаиди. Шу еқ- 

қа қараб келяпти... Бу Маҳин бўлса керак. Ҳа, тўғри, 
шу тарафга келмоқда... Ана, яқинлашиб қолди». 

Боғнинг ичкарисидан майин бйр овоз эшитилди: 

— Фаррух, жоним Фаррух! Сени жуда ҳам куттириб 
қўйдимми? Кечир! Тўхта, парвонни қўяй, сўнг кечикка- 
ним сабабини сенга айтиб бераман. 

Ичкаридан деворга нарвон қўйилди. Бир оздан' қе ? 
йин девор ортидан чиройли бир қизнинг боши кўринди. 
Қиз деворга ўтирди-да, йигит томонга энгашиб деди: 

— Азизйм! Ҳеч маҳал мени унутди ёки менга берган 
ваъдасини эсидан чиқарди деб ўйлама, ўзинг яхши би- 
ласан, бутун қалбим сеники, у сенинг ишқинг билан те- 
пади, сен унинг ҳукмронисан. 

Шу пайт ойнинг ёғдуси Маҳиннинг гўзал юзига ту- 
1 ниб, унинг бир ҳуснига ўн'ҳусн қўшиб юборди. Майин- 
гина эсмоқда бўлган шабада, гўё жўрттага қилгандай, 
Маҳиннинг заъфар сочлари билан гоҳ юзини, гоҳ олам- 
олам севги ва орзу тўла кўзларини яшириб, суратини 
ғоятда севимли қилиб кўрсатар эди. 

Фаррух ҳам йигирма ёшга етган. Авваллари Маҳин 
билан фақат сўзлашувгагина етиша олган бўлса, энди 
тўла бир иштиёқ ва ҳавас билай уни севар ва унннг ви- 
солига етишувни истар эди. 

Олти-етти йилнинг орасйда Фаррух билан- Маҳип- 
нинг ўрталари қандай бўлганини, нима учўн ҳозирги 
учрашув девор устида ўтаётганини, муҳтарам ўқувчила- 
римизга бир оз уқтириб ўтиш керак. 

Фаррух Маҳин билан боғда ўйнаган кундан бери ҳар 
қачон аммасининг уйига келиб-кетар эди. Бироқ бу 
вақтларда у, ўрта мактабда ўқийдиган бўлганидан, мак- 
таб топшириқлари ҳам кундан-кун кўпайиб бормоқда, 
у бутун вақтини Маҳин -билан ўйнашга сарф қила ол- 
мас, фақат бўш вақтларида Маҳинларникида бўлар, у 
билан кўришиб турар эди. Бу аҳвол тўрт йил чўзилди, 
икки бола орасида бўлган бу севги . бора-бора ортиб, 
уларда энди бошқа сезгиларни ҳам. уйғота бошлади. 
Илгари кўнгиллари бир ўпиш билан тасалли топадиган 
бўлса, энди ишқ ўтида ўртанаётган қалбларига бу 
ўпишлар сув сепа олмас эди. 

Бир маҳал Фаррух йиллик имтиҳонга тайёрланишга 
мажбур бўлгани сабабли уч ҳафтагача Маҳин билан 
кўриша олмади. Шунча ҳижрон кунларидаи сўнг, бир 
кун аммасиникига келгани замон, Маҳин унинг олдига 


чиқмасдан, фақат хизматчиларидан биттаси унинг ол- 
дига келиб: «Маҳин хоним сизга салом айтдилар» де- 
йишидан қай даражада таажжуб ва ҳайронликка туш- 
ганлигини таевир қила оласизми? Фаррух ноилож 
ўзини гўё бу ишга эътиборсиз қарагандай кўрсатди ва: 
«Мендан ҳам у кишига салом айтинг» деб жавоб берди. 
Шу ерда қовоғини солиб ўтирган аммасини кўриб, бир 
умр Маҳин билан учраша олмаслигига кўзи етди. 

Шундай ҳолатдан кейин Фаррух ортиқ бу ерда қола 
олармиди? Унинг нозик қалби бу оғир зарбанинг аччи- 
гига чидай олармиди? У Маҳин билан кўришмасдан 

яшай олармиди? л 

у yq кеча-кундуз ўйлади. Ахири, Маҳинга хат езиб, 

жуда усталик билан унга юбориш йўлини топди. 

Фаррух, аммасининг-саводсизлигини ва Қазвин шаҳ- 
ридаги иккинчи аммасидан келадиган хатларни ҳам 
доим Маҳинга ўқитишини билар эди. Шунга ишонган- 
лиги учун, қўлига қалам олиб, Маҳинга хат ёза бош- 
лади: 

«Азиз севгилим! . „ д 

Қайғу ва алам тўлқинлари ичида бўлган бир паитда 
қулимга қалам олиб, бир неча сатр хат езмоқчи булдим. 

Аччиқ ва шунинг билан бирга кулгили воқеаоан ке- 
йин, юрагимдаги туйгуларни тушунтирмай ва келажак- 
да қандай йўл билан бўлда ҳам учрашиб туришимизни 
таъмин қилмоқ учун сени кўришим керак. Қандаи бўл- 
масин кўришмоқ учун бир йўл, бир чора топиишнг ке- 

Сени ҳеч қачон унутмайдиган: Фаррух Дақиқ». 

Яна бир бошқа хатни Қазвиндаги аммасининг тили- 
дан: «Фотима бегимга, Сакина ойимга салом, бизлар- 
дан дуо деб қўясиз» каби гаплар билан тўлдириб, ус- 
тига йирик ҳарфлар билан: «Бу хат қалбаки, мактубим- 
ни сенга.етказа олмоқ учун битилган, ҳушёр бўл» деган 
сўзларни ёзди ва конвертга солиб, елимлади. 

Иттнфоқо, ўша куни Фаррухнинг дўстларидан 6 !iT ' 
таси автомобиль бйлан Анзалийга кетмоқчи эди. Фаррух 
вақтни қўлдан бермасдан ўртоғининг ёнига борди. 
«Баланд даражали Малмктож хоним» номига езилган 
конвертни унга топшириб, Янги Имом бекатида почта 
қутисига ташлашини илтимос қилди. 

Фаррух янглишмаган эди. Ун саккиз соатдан кеиин 
' почтальон Маликтож хоним боғининг эшигинн қоқди. 

Маҳин хатни олиб, устидаги с5 г зларга кўзи тушган замо- 
ни бу хатни Фаррух ёзганлигини англади: очиб ўҳйди. 
Уша куни эрталабки чойдан кейиноқ ўз уйига кириб, бу 
тўғрида жуда кўп ўйлади. Аҳири фикрига бир нарса 
келди. 

Оғойи Ф... уссалтананинг Машҳадий Козим номли 
қирқ етти ёшли, хушахлоқ, хушчақчақ бир богбони бор 
эди. Бир куни тўсатдан унинг кўзи огриб қолдн. Бечора 
боғбон Теҳроннинг «машҳур» бир докторига мурожаат 
қилди. Доктор ҳам тажрибасизлигидан, керак бўлган 
дори ўрнига бошқа дори бериб, «қош қўяман деб, кўз 
чиқариш» қабилида, уни кўр қилаёзди. Ў рўбарўсидаги 
, нарсаларнинг фақат сояларинигина илғай олар эди. Шу 
боғбоннинг ўн олти ёшли қизи бўлиб, қиз у қадар чи- 
ройли бўлмаса ҳам, отасининг ёлғиз фарзанди бўлгани 
учун уни жуда яхши кўрар эди. Фалокат босиб, бу қиз 
ҳам бир муддат иситма касалига мубтало бўлган эди, 
отаси бу жиҳатдан жуда қайғули ва хафа эди. 

Маҳин кўп вақт бозорга ёки бошқа бирор иш билан 
уйдан чиқадиган бўлса, боғбоннинг йўл устидаги уйига 
кириб ўтар, қизнинг аҳволидан хабар олиб, унга пул 
ва кийи^-бош ҳадя қилар эди; унинг очиқ кўнгли, ссв- 
ги ва марҳамати яхши 'натижалар ҳам берган эди. 

Ота ҳам қиз Маҳиннинг ҳақиқий, содиқ хизматчиси- 
ra айла’нган эдилар. Уларнинг ҳар иккиси Маҳиннипг 
бу севги ва марҳамати олдида, қачон бўлса ҳам қатта 
бир хизмат қилмоқчи бўлар эдилар. Фақат Маҳин шу 
кунгача уларнииг хизматига муҳтож бўлмаган эди. 

Маҳин хатнийг жавобини юбориш ҳақида ўйлади, 
ўз-ўзи билан гаплашди; боғбоннинг қизидан бошқа ўн- 
ғай.ҳам қулай бир йўл топа олмади. Мактубнинг жаво- 
бини боғбоннинг қизи орқали юбориб, боғбон восита- 
си-ла Фаррух билан кўришмоққа жазм қилди. 

Маҳин тезлик билан уйдан чиқди-да, оқсоч хотинлар 
турадиган уйга бориб, улардан биттасини боғбоннинг 
қизини чақирмоқ учун юбормоқчи бўлди, лекин, тасо- 
дифан боғбоннинг қизи шу ерда экан. Буни яхшиликка 
йўйиб, қизни хонасига бошлаб келди. 

Маҳин қизга эътимоди зўр бўлгани учун, ундан ҳеч 
нарсани яширмасдан, бутун аҳволотни: ота-онасининг 
Фаррух билан учрашувини ман этганини айтиб, бу иш- 
да ундан ёрдамини сўради. 

Шукуфа (боғбон қизининг оти) ҳудодан мана шун- 

дай бир пайтни тилар эди. Худди шу пайтдаёқ, қандай 
иш бўлса ҳам жони билан бажо келтиришга тайёр 
эканлигини айтди. Маҳин ундан жуда хурсанд бўлди. 
Ҳозирча отасини учратиб, уни воқеадан хабардор қи- 
лишни ва қайси йўл билан бўлса ҳам, Фаррух билан 
кўришиш учун бир илож топишини илтимос қилди. 

' Шукуфа у ердан чиқиб, отасининг олдига кетди. Чо- 
рак соат ўтар-ўтмас қайтди-да: 

— Иш жойида, отам бунинг учун ажойиб бир йўл 
топди,— деди. 

Маҳин юраги гурс-гурс ургани ҳолда: 

— Қандай йўл экан у?— деб сўради. 

— Отам менинг гапимни эшитгач: «Боғнинг кунбо- 
тар тарафига бир нарвон қўяман. Ҳафтада икки-уч 
марта кечалари ўша ерда, деворнинг устига чиқиб кў- 
ришишлари мумкин», дедилар. 

Бу фқкр Маҳинга жуда ҳам маъқул тушди, у вақти 
ғаниматда Фаррухга хат ёза бошлади: 

«Азиз Фаррух t 

Хатингни олдим. Мен билан кўришмоқчи бўлсанг, 
қош қорайгандан икки соат кейин боғнинг кунботар та - 
рафидаги девори олдига кел. Шу ерда ҳамма нарса 
ҳақида гапиришамиз. 

Сени севган: Маҳин». 

Маҳин хатни Шукуфага бериб, Фаррух билан учра- 
шадиган ерини тушунтирди. Шундай қилиб, ўша кеча- 
си Фаррух келиб, Маҳин билан кўришди. Ҳафтада икки 
кеча девор устида, бир кун боғбоннинг уйида кўришиб 
турадиган бўлдилар. Фақат, боғбоннинг уйида бўлади- 
ган учрашиш кўп вақт хавотирли бўлганидан, у ер- 
даги суҳбатларидан истаганча фойдалана олмас эдилар. 

Икки йил шундай ўтди. Энг охири шу воқеанинг бо- 
шида ёзганимиз кеча етишди. Бу икки ёшнинг орасида 
бир неча 'дақиқа жимжитлик билан ўтгандан кейин, 
Маҳин гапира бошлади: 

— Оҳ, Фаррух!.. Севгимизнинг оқибати нима бўли- 
шига ақлим етмай қолди. Сени шунча куттириб қўйган- 
лигимнинг сабабини биласанми? Буни сендан яшир- 
моқчи эдим, лекин яишрсам, бундан ҳар иккаламиз 
зарар кўрамиз. 

Фаррух изтироб билан сўради: 

— Азизим, қайдай бўлса ҳам майли, ҳатто^шум^ ха- 
бар бўлса ҳам айт! Ҳеч бўлмаса ҳар қандай куйдан 

кўра ёқимлироқ бўлган овозингни эшитиб, ҳузур қилай. 

Маҳин туганмас қайғу билан деди: 

— Фарруҳ, Фаррух... Айтмоқчи бўлганим унчалик 
яхши хабар эмас. Бу сенинг азобланишингга сабаб бў- 
лади, Фақат, иложи йўқ, иккимизнинг келажагимиз 
шунга боғлиқ бўлганлиги учун айтишга мажбурман. 

Фаррух, девордан икки қадам нарида ётган тош ус- 
тига чиқиб, Маҳинга яқинлашди. 

— Оҳ, жоним Маҳин! Бу гапларинг билан мсни 
бениҳоя ташвишга қўйдинг. Тезроқ айт, азиз севгилим, 
қандай ҳодиса сенга бунчалик таъсир этди? Узи нима 
гап? 

Маҳин секингииа жавоб берди: 

— Бир оз яқинроқ кел, ҳаммасини айтаман. 

Фаррух деворга яқинлашди. 

— Айт, Маҳин! Айт. Борган сари юрагим қаттиқ 
урмоқда. Агар юраги сал ором олсин десанг, ўша оп- 
поқ қўлларингни бер, бир ўпай, кўксимга босай. 

Маҳин девордан энгашиб, оппоқ пахтадай қўллари- 
ни узатди. Фаррух дарҳол уларни ушлаб^ кўзларига 
сурди, кейин узоқ-узоқ ўпди 

Маҳин сўзида давом қилнб деди: 

— Тахминан бундан бир соат аввал, отам мени ўз 
ёнига чақириб, баъзи бир гапларни айтди, уларни сенга 
айтсам, хафа бўласан. 

Фаррух Маҳиннинг сўзини бўлди: 

— Йўқ, жоним, йўқ, хафа бўлмайман. Тезроқ айт. 

— Шундай қилиб, отам мени чақириб айтдики, 
«Эшнтишимча, ёш бошингдан ўзингга номуносиб баъ- 
зи ишларни қилар эмишсан. Масалан, кўпинча тоғавач- 
чанг Фаррух тўғрисидан гап очиб, биздай олий насаб- 
ларнинг қизига ярашмайдиган ларзда уни мақтар 
эмишсан. Буларнинг маъноси нима?» 

Фаррух беихтиёр сўради: 

— Айт-чи, отанг буларни қаердан билибди? Балки, 
бизнинг учрашиб юрганлигимиздан уларнинг хабари 
бордир? Қани, айт, сеи унга нима жавоб бердинг? 

Маҳин жавоб бермоқчи бўлиб оғиз ростлади-ю, ле- 
кин бйрдан: 

— Оҳ, Фаррух... Оёқ товушини эшитяпсанми, биров 
келаётганга ўхшайди, вой ўлмасам, келиб мени кўрса- 
лар, нима жавоб бераман?—деб юборди. 

Оёқ товуши тобора яқинлйшиб келарди. Рўбарўда 

икки шарпа кўринди. Икки киши, девордан тахминан 
эллик қадам нарида бўлган сарв дарахлари билан 
. ўраб олинган боғчадаги тахта скамейкага ўтиришди. 
Уларнинг орқалари ўгириғлиқ бўлгани ва азим туп чи- 
нор дарахти пана қилиб тургани учун Маҳинни кўра 
Олмас эдилар. 

Маҳин бошини эгиб, Фаррухга шивирлади: 

— Кимлар келганини биласанми? Отам билан онам. 
Худди бирор муҳим маслаҳатлари борга ўхшайди. 
Бўлмаса, бу ерга келиб гаплашадиган одатларм йўқ 
эди. Агар сен ҳам буларнинг ниятларини англамоқчи 
бўлсанг, секин деворга чиқ. 

• Фаррух тез, шипшитмай, эпчиллик билан деворг» 
тирмашйб, Маҳин билан ёндошиб ўтирди. 

Икки севгили қўлларини қўлларига бериб, бошла- 
ринн бошларига суяб, нафасларини нафасларига улаш- 
тириб, хаёлдан қилинган ҳайкалдай жимгина, ҳаракат- 
сиз ўтириб, суҳбатга қулоқ бера бошладилар. 

Қечаси соат уч, ҳаво тоза, ой кўкнинг энг баланд 
нуқтасига бориб, ерга нур сочар, сарин шабада эсмоқ- 
да. Боғни тўла жимжитлик қоплаб олган. Теваракда бу 
тўрт кишидан бошқа ҳеч бир бедор киши йўқ. 

Эр-хотин скамейкада ўтирар эдилар. Оғойи Ф... 
уссалтананинг юзига диққат билан қараган киши, 
унинг бугун жуда хаёлчан ва диққат бўлганини пайқар 
эди. Оғойи Ф... уссалтана хотинининг қўлини тутиб, сў- 
ради: 

— Хоним! Снзни уйқудан маҳрум қилиб, бемаҳалда 
бу ерга бошлаб келганимнинг сабабини биласизми?. 

— Йўқ, оғо, мен сизнинг бу хатти-ҳаракатингиздан 
ғоятда таажжубдаман. Сабабини айтишингизни кута- 
ман,— деб-жавоб берди Маликтож хоним. 

— Ундоқ бўлса, қулоқ солинг, сабабини айтайин. 

V боб 

ОТА ЕА ҚИЗ 

Эр-хотиниинг суҳбатлари ва икки ёшнинг сутдек ой- 
дин кечада девор устида учрашувларининг кейинги на- 
тижасини баён қилишдан аввал, муҳатарам ўқувчилар- 
ни бир неча соат олдин оғойи Ф... уссалтана билан қизи 
ўртасида ўтган сўзлар билан таништирайлиқ. 

Маҳин ^евор олдига келмасдан икки соат аввал, 
оғойи Ф... уссалтана ҳовлисидаги ойнаванд эшиги боққа 
ҳараб очиладиган хоналардан бирида, ёзув столи ёни- 
даги креслода ўтириб, нималарнидир ёзарди. Лекин би- 
рор одам унга яқинлашиб диққат билан қараса, унинг 
қўлидаги қаламни қоғоз устида бекордан-бекорга юргиз- 
ганини ва олдидаги қоғозда кераксиз чизиқлардан бош- 
қа ҳеч нима ёзилмаганини кўрар эди. 

Уни шунчалик хаёлга чўмдирган ва ташвншга тушу- 
вига сабаб бўлган нарса нима эди? 

Ҳикоямизнинг бошларида оғойи Ф... уссалтананинг 
шахсияти ва ахлоқи тўғрисида баён қилган фикрлари- 
мизни ёдида сақлаган ўқувчиларимиз, шубҳасиз, бундай 
кишиларнинг, давлатларига қиттай зарар етишини сез- 
салар, қанчалик хафа ва паришон бўлишларини осон- 
лик билан тушунадилар. 

Оғойи Ф... уссалтана ҳам қизи унинг илгаридан ту- 
зиб қўйган режаларига мос тушмайдиган баъзи сўзлар- 
ни гапириб юрганини эшитган эди. Шу ҳолатда ярим . 
соатдан буён шу фикр ҳақида бош қотирмоқда эди. 
Ахири қаддини ростлаб, ўз-ўзича ғудранди: 

«Бу қиз қандай аҳмоқ-а? Мен у тўғрида қанчалик 
ўйлаб, келажакда унинг бахтли бўлиши учун қандай 
қайгурар эдим. Энди қарасам, қизим қанчалик бекорчи 
хаёлларга тушибди, билмаймин. Бир камбағал тоғаси- > 
нинг ўғлини яхши кўриб, менинг барча режаларимни 
чиппакка' чиқариб юборишга сал қолибди. Йўқ, таним- 
да жоним бор экан, бундай бўлишига йўл қўймайман. 
Чунки шаҳзода К. ни қуда бўламиз деб алдаганман. 
Шаҳзода К. бўлса, менга ўз деҳқонларидан кўп овоз 
йиғиб, мени депутат қилиб сайлашга* ваъда берган. 
■Маълумки, депутат бўлмай туриб, вазир бўлишнинг 
иложи йўқ. 

Оғойи Ф... уссалтана бошини қўлига тираб, яна ўйга 
ботди. Унинг башараси жуда галати бцр ҳолатга кирди.. 
Гўё қилган барча ёмон ва чиркин ишлари ҳозир унинг 
юзига бўртиб чиққандай эди. 

Бир неча дақиқадан қейин бошини кўтариб, стол ус- 
тяга ўриатилган тугмачани босди. Эшик очилиб, пак-па- 
кана, семиз, чўтир бир хотин кириб таъзим қилди-да, 
бурчакда сукут қилиб турди. 

Огойи Ф... уссалтана бошини кўтариб сўради: 

— Феруза, хоним уйдами? 

— Йўқ, ого! Хоним кечга яқин кетган эдилар, ҳали- 
гача келганлари йўқ. Лекин, Маҳин хоним ўз уйларида 
китоб ўқиб ўтирибдилар. | 

Бирдан оғойи Ф... уссалтана қаддини ростлади: 

— Нима?! Китоб ўқияпти дедингми? Жўда яхши! 
Қанақа китоблар ўқийди? 

Феруза, этаклари билан йўғон болдирларини оғоси- 
нинг ҳнрс билан тўла кўэларидан яширмоққа уриниб, 
жавоб берди: 

— Оғо, саводим бўлмаса қаёқдан билай... Эшити- 
шимга қараганда, унда муҳаббат ва ошиқ-маъшуқлар 
ҳақида ҳикоялар бор эмиш. Масалан, фалон мадмазел 1 
фалон мусьега 2 қандай ошиқ бўлди. Ундай китобларни 
ўқиш одамнинг саводини орттиради дейдилар, мен қа- 
ёқдан билай. 

Оғойи Ф... уссалтана янада ғазаби қайнаб сўради: 

— Балки, роман ўқиётгандир? 

— Тўғри, оғо, худди ўзи, роман ўқияптилар. 

Жуда яхши, бор, Маҳинни бу ерга чақириб юбор! 

Феруза боши билан таъзим қилиб, чиқиб кетди. 

Феруза чиқиб кетгандан кейин, оғойи Ф... уссалтаиа 
яна ўз-ўзи билан гаплашмоққа бошлади: 

«Бу аҳмоқ қиз нима учун шундай бемаъни гапларни 
гапираётганлигини энди тушундим. Китобда: фалон 
йигит фалон қизга ошиқи шайдо бўлибди ва шунга ўх- 
шаш бемаъниликларни ўқиган, ўз-ўзига хаёл қилиб айт- 
ганки, нима айби бор, мен ҳам бораман-да, ўз тоғамнииг 
ўғлига ошиқ бўламан, деган, холос, аҳмоқлик. Эҳ, қан- 
дай замонларга қолдик. Таажжуб, бизнинг замонимизда 
на ошиқ, на маъшуқ, на бунга ўхшаган гаплар бор эди. 
«Амир Арслон», «Искандарнома» ва «Ҳусайнгурд» ки- 
тобларидан бошқа ҳеч қанақа китоб йўқ эди. Энди бил- 
майманки, нима бўлиб қолди, бутун суҳбатлар шу мав- 
зулар устида. Ҳамма айб ҳозирги янги мактабларда! 
Мен бўлсам, уМрим бино бўлиб бирорта роман деган 
нарсани ўқиган эмасман. Саводим оз, ҳисобдан бўлса 
хотиржам, тарихни ҳам билмайман, шундай бўлса нима, 
бир нимам камайиб қолибдими? Мен шу жиндай маълу- 
мотим билан депутат, ҳатто лидер бўла оламан. Агар 
қизим бахтли бўлмоқчи бўлса, «оқ» қилишимни истама- 


1 Мадмазел (мадемуазель)-—хоним (франц.) 

2 М у с ь е — жаноб (франц.) 

са, гапимга кириб, кимга берсам, «лом-мим» демасдан, 
ўшанинг ўзига эрликка ҳам оғоликка қабул қилиши 
керак. 

Шу маҳал енгилгина оёқ товуши, унинг кетидан ки- 
йим-бошнинг шилдирагани эшитилди. Эшик очилиб, ос- 
тонада Маҳин пайдо бўлди. Маҳиннинг ранги анча си- 
ниққан эди. У ичкарига кирар-кирмас, мовий кўзларини 
отасининг юзига тикди. Қиёфасидан жиддийлик ва 
қатъият сезилиб турарди. У эгнига иушти ранг ипакдай 
кўкраги очпқ кўйлак кийган, бошига эса, чодра ўрнига 
тўр дуррача ўраган эди. У салом бергандан кейин, уй- 
нинг бир бурчагига бориб турди. 

Бир неча дақиқа жимлик билан ўтди. Оғойи Ф... ус- 
салтана айтадиган сўзларини бошига жамлаб, бир тар- 
тибга солмоқчи бўлаётганга ўхшарди. Ахири у бошини 
кўтариб: 

—- Қизим Маҳинжон! Нимага ўтирмайсан! Қани, 
ўтир,— деди. 

Маҳин жавоб бермасдан, эшик ёнидаги стуллардан 
бирига отаси билан юзма-юз-ўтирди. 

Отаси еўзга бошлади: 

Қизим Маҳинжон! Сени 'бу ерга чақирганимнинг 
сабабини биласанми? Сен билан бир оз жиддий суҳбат- 
лаш.моқчиман. 

Бирдан Маҳиннинг эти исимирлаб кетди. У ўз-ўзига 
деди: 

«Отамшшг мен билан жиддий гаплашишига нима 
сабаб бўлди экан? Бироқ муҳим гап борга ўхшайди? 
Тайёрланиб турай». 

— Тушундингми, қизим?—деб давом этди оғойи Ф... 
уссалтана.— Сен билан бир муҳим иш устида гапириш- 
моқчиман. 

— Отажон, марҳамат қилйнг, фармонингизни эшй- 
тишга ҳозирман. 

— Қизим! Сен билан бир неча масала ҳақида гап- 
лашмоқчнман. Аввало эшнтдимки, вақтни бекорга ис- 
роф қиладигаи, мияни суйилтирадиган ва одамни йўл- 
дан оздирадиган бнрталай бўлмағур китоблар йиққан 
,эмишсан. Қизим! Мен сенга чинини айтсам, бу ишла- 
ринг менга маъқул эмас. 

Отасининг сўзларига жуда диққат билан қулоқ бе- 
риш билан бирга унга жавоб беришга ҳам тайёрланиб 
турган Маҳин тап тортмасдан деди: 

— Агар шу тўғрида гапираднган бўлсангиз, эшитиш-, 
га ҳеч қандай истагим йўқ. Чиқиб кетншимга ижозат 
беришингизни сўрайман. 

Бу жавобни эшитгач огойи Ф... уссалтана худди ўт 
олган *бомбадай портлаб, айюҳаннос тортиб бақирди: 

—. Ҳой қиз! Огапг билан гаплашаётганингни унутиб 
Қўйганга ўхшайсан-а? Ёки ўзипгни билиб, билмасликка 
уряпсанми? 

Маҳин отасинйнг ғазабига парво қилмай, осойишта 
жавоб берди: 

— Йўқ, отажон, мен сизга бўлган фарзаидлик бур- 
чимни ҳеч қачбн унутмайман. Лекин, сиз менинг эъти- 
қодимга зид сўзлар экансиз, гапингиз зое кетади, меи 
уларга қулоқ солмайман. 

Огойи Ф... уссалтананннг ғазаби сал совиган бўлса 
керак, бир неча дақиқа жим қолгандан сўнг: 

— Тўгри, қизим, тўғри,— деди.— Сен ҳақлисан. Бу 
масаланинг унчалик аҳамияти йўқ. Бу^тўғрида сен би- 
лан гаплашиб тўғри иш қилмадим. Хўш, мана бу ик- 
кинчи масала тўғрисида нима дейсан? 

— Отажон, мен сизнинг бу жумбоқларингиздан ҳеч 
нима тушунмай турибман. Муддаонгизни очиқроқ айти- 
шингйзни сўрар эдим. 

Оғойи Ф... уссалтана ўрнидан туриб, Маҳинга яқин- 
лашди-да, унннг қўлидан ушлаб, мулойим овоз билан 
сўз бошлаб деди: 

— Қизим, мен сенга яхшиликдан бошқа нарсани ра- 
во кўрмаслигимии биласанми?.. Шундай бўлгач, нима 
учун менинг олдимда ўзингни шунчалик билиб, билмас- 
ликка соласан. Доимо хаёлингда сақланган фикрларни 
менга очиқ айтишдан тортинасан? 

Маҳин ётиғи билан жавоб берди: 

— Отажон, сизга мен бошда айтдимкн, мон бу хилда 
сўзлардан муддаонгизни -англаёлмай турибмаш.. Агар 
менинг тўғримда снзга бошқача гап айтишган бўлсалар, 
марҳамат қилиб айтинг, мен ҳам хабардор бўлай. ... 

Оғойи Ф... уссалтапа қайтадан аччиқланиб кетди: 

— Ҳой қиз! Узннгни бу қадар ғофилликка солма!— 
деб бақирди-у.— Айтишни истамасанг, кўп яхши, айт- 
'маёқ қўй. Мен сенга айтиб бераман! Тоғангнинг ўғли 
Фаррух тўғрисида айтган гапларингда нима маъио бор, 
қани айт, кўрай? 

Бу гапларни эшитган замон Маҳиннинг юраги тез- 

тез ура ившлади. Ранги бус-бутун ўзгарди. Аввали қи- 
зил, ундан кейин оқ', бора-бора оқлик ҳам йўқолиб, юзи 
сарғайди. Худди шу пайтда терговчи олдида ўз айбини 
ицрор қилмоҳчи бўлган кишилар каби ўз-ўзига далда 
бериб деди: • .' 

— Ота... Ростини айтсам, мен шу вақтгача ўз сирим- 
ни сизга очиқ айтишни истамас эдим. Лекин энди очиқ- 
ойдин айтаман: мен Фаррухни севаман. У ҳам мени 
севади. Қани, айтинг-чи, бир-бирини севиш айбми? 

Маҳиннинг тўғри ч ҳам ҳалол иҳрорини эшитган оғойи 
Ф... уссалтана зардаси қайнаб: _ 

— Маҳин!—деб қичқирди.— Мен бу гапларни ёл- 
ғондир деб ўйлаб юрардим. Энди билсам, рост экан. 
Сен ҳақиқатан ҳам менинг барча режаларимни барбод 
этмоқчига ўхшайсан. Лекин мен ҳам сенга айтиб қўяй- 
ки, кўзим тирик экан, бу хаёлларинг рўёбга чиқмайди! 
Сенинг ўйлаган ўйинг асло-асло бўлмайди. 

Отасининг бу гапларини эшитган Маҳиннинг ранги 
янада оқариб кетган бўлса ҳам, у ўзини тутиб деди: 

— Отажон' намунча менга зарда қиласиз. Ундан 
кўра, нимага шу ишнинг бўлишлиги мумкин эмаслиги- 
ни тушунтиринг. Сизда қандай сабаб ва далиллар бор? 
Мен шуларни билмоқчиман. 

Оғойи Ф...у,салтана ўйлаб туриб, ўз-ўзига дерди: 
«Қизим менинг жаҳлимдан қўрққан бўлса керак, дар- 
ҳақиқат, у қандай қилиб м^нинг истагимга қарши кела 
олади? Албатта, энди унга бойлик ва пулнинг қадрини 
тушунтириб, ўз фикримни айтсам, балки, бошидагибе- х 
корчи хаёлларни ташлаб, гапимга қулоқ солар». Қейин 
ўз хаёлларининг таъсири билан гапира бошлади: 

— Қизим, ҳар бир ота ўз фарзандининг бахтли бў- 
лишини тилаганидай, мен ҳам сенинг ҳаётинг яхши 
бўлишини, бахтли бўлишингни истайман. Эсингдан чи- 
қармагинки, ҳозирги замонда дунёнинг бирдан-бир ти- 
раги пуддир. Мен мана шу эътиқодимга суяниб туриб, 
сенинг бахтли бўлишинг учун ҳеч нимани аямайман. 
Фаррух гарчи тоғаигнинг ўғли бўлса ҳам, лекин сенга 
қараганда жуда камбағал, пули йўқ. Қизим, энди бу 
ҳавойи хаёлни миянгдан чиқариб ташла. Бу бўладиган 
иш эмас. Бундан бошқа далил учун менинг оғзимни 
очирма, тушундингми? Ишонаманки, отангнинг измидан 
чиқмаслигинг лозимлигини англаб, бўлмағур фикрлар- 
ни миянгдан чиқарарсан-а? 

— Отажон!— деди Маҳин arap бошқа тузукроқ 
далил бўлса айтинг, балки иккинчи далилингиз бундан 
кўра менга кўпроқ таъсир қилар. Чунки, Фаррухнинг 
камбағаллиги кўнглимни ундан қайтара олмайди. 

Оғойи Ф.,.. уссалтана мийиғида кулиб деди: 

— Жуда яхши! Демак, сенингча бойликнинг ҳеч бир 
аҳамияти йўқ бўлиб чиқади. Ундай бўлса яхши, иккин- 
чй далилга қулоқ бер, айтайин. Қизим! Бу кунларда 
одамларнинг кўгш ўз фарзанди, қавм-қариндошлари 
ёрдами билан баланд мартабаларга чиқади деса бўла- 
ди, айниқеа бизнинг мамлакатда юқори мансабларни 
эгалламоқ буткул^ қариндош-уруғчиликка боғлиқ. Ма- 
салан, агарда куёвим бош вазир бўлганда эди, ал- 
батта мен вазир ёки ҳеч' бўлмаганда муовин вазир- 
бўлар эдим. Қизим, энди нима демоқчи бўлганимни 
тушундингми? 

— Йўқ, отажон, ҳалигача айтганларингиздан бирор 
нарса тушунганим йўқ. 

■ _ Ажабо! Яъни нимага тушунмадинг? ҚизиМ,. ин- 
сон дарахтни мевасидан баҳраманд бўлиш учун экади, 
фарзанд ҳам шунга ўхшаган нарса, яън« ундан ^бирор 
манфаат кўришни истайди: тўй қилиб, набира кўргиси 
келади, набираларим белимга қувват бўлсин, қўлимга 
ҳасса бўлсин деб орзу қилади. Энди мен ,ҳам, қизим, 
сени эрга бермоқчи бўламан, сенга муносиб бнр эр ҳам 
топиб қўйганман. Энг охири, сенинг шу тўйингдан фой- 
даланиб, депутат бўлмоқчиман. Қани айт-чи, сен отанг- 
нинг бу ишига кўмаклашишни истайсанми? ё ёрдамииг- 
ни аяб, отангни хафа қиласанми? 

Маҳин шошилиб: 

— Отажон, тушундим! Демак, мени ўз хоҳиш ва 
тамаингиз учун қурбон қилмоқчи экансиз-да?- деди. 

— Йўқ, қизим, ундай эмас. Мен куёв таилаганда, 
сенинг аҳволингни,ҳам назарга олганман. Сенга жуда 
бадавлат эр топганман. 

Маҳин осойишталик билан: 

— йўқ, ота, бу далилларингиз билан Фаррухдан 
қўл силтаёлмайман,— деди. 

Бу жавобни эшитган оғойи Ф... уссалтана ғазаби 
‘ жўш уриб, қўлини бирданига юқори кўтарди-да, Маҳин- 
нинг ўпишлар ва эркалашлар учун яратилган нозик 
кифтига бир мушт туширди. 

Бечора Маҳин, бу муштнинг зарбидан инграб юбор- 

ган бўлса ҳам, яна ққлт этмай аввалги ўрнида тура 
берди. ’ 

Оғойи Ф... уссалтананинг аччиғи бир мушт билан 
совимади, у Маҳинпи яна бир неча марта муштлади, 
кейин: 

— Сен жуда ҳаддингдан Ошиб кетибсан, гапимга гап 
қайтарадиган бўлиб кетибсан-а? Жуда яхши, мен ҳам 
сени меросдан маҳр.ум, ҳамда «оқ» қиламан!— деб ба- 
қирди. ■ ' . 

Маҳин отасининг ваҳшийлигидан уялиб, бошини қуйи 
солди. 

Маҳйининг шунчалик аянч аҳволи отасининг тош 
юрагига таъсир этди. Дарров авзонини ўзгартириб 
деди: 

— Ўлгунча аҳмоқ бўлибсан; тур, нўқол, кўзимга кў- 
ринма! Шуни ҳам бир билиб қўйки, еен билан Фаррух- 
нинг тўйи ҳеч қачон бўлмайди. 

Маҳин бепарволик билан секин эшикни очиб г хона- 
сига чиқиб ҳорғинлик билан ўзини ўринга ташЛади. Бо- 
шини қўллари орасига олиб, секин-секин ўз-ўзига: 

«Оҳ, нима қилайин, мен уни яхши кўрсам, Йўқ, йўқ! 
Мен Фаррухдан кўнгил узолмайман. Улдирсалар ҳам 
ундан бошқа кишига тегмайман,» деди. 

Маҳиннинг кўзлари қизарган, юзига қараган киши 
унинг ғоят даражада изтироб чекаётганини сезар эди. 

Бирданига икки қатра кўз ёши Маҳиннинг қизил 
гулдай юзларидан оқиб туша бошлади. Шуида у киши 
юрагини эзиб юборадиган овоз билан: «Оҳ, биз бечора 
хотинлар, бу муҳит ичкарисида қандай бахтсизмиз!» 
деб фарёд чекди. 

Маҳин анча вақтгача йиғлаб ётди. Фақат Фаррух- 
ниНг муҳаббати билан тепгувчи Маҳиннинг соф ва сод- 
да қалби отасининг шундай қўпол гапиришларидан 
ғоятда таъсирланган ва қайғурган эди. У, отасининг 
қай даражада пул ва бойликка муккасидан кетганини, 
ҳам ўз қизини тама йўлида қурбон қилишга тайёр экан- 
лигини ўйлади; кўзлари йиғининг зўридан қизарган, ёш 
томчилари юзидан оқиб тушар эди. Бечора қиз нега 
йиғламасин? У бу мушкул аҳволдан қутулмоқ ҳақида 
ҳар қанча ўйласа ҳам, бирор илож топа олмас эди. 
Ниҳоят бирдан бошини кўтарди. Кўзи шкафчанинг 
устига қўйилган соатга тушди. Беихтиёр: «Вой! Ваъ- 
да вақтидан ярим соат ўтиб кетибди-ю, бечора Фарру- 

хим, балки мени кутавериб чарчагандир!» деб ўрнидан 
турдн. 

Олтин сочларини тараб, бошига оқ тўр рўмолини 
ўраб, уйдан чиқди. Секин-секин зинапоялардан тушиб, 
боғнинг охиридаги деворга қараб чопиб кетди. Боғнинг 
қуюқ қўйнига кирган сари юраги зўр бериб урар эди. 
Фаррух билап учрашмоқ учун тайин қилган жойга 
келгапда, уни ўша ерда кутиб ўтирган ҳолда топди. 

VI боб 

ДЕВОР УСТИДА ИККИ ОШИҚНИНГ ҚАРОРИ 

Маҳнн чиқиб кетгандан кейин оғойи Ф... уссалтана 
тахминан ярим соат аччиғидан тушмасдан, уйда айла- 
ниб юрди. 

Ахири бориб-бориб ҳаяжони совиди, ўйлади ва ўз- 
ўзига деди: 

«йўқ, йўқ! Бу бекорчи хаёлларни қизнинг бошидан 
чиқариш керак. Қандай бўлса- ҳам, бу пуч ўйлар ҳали 
ўзининг ёмон натижасини кўрсатмасдан илгари олдини 
олиш керак. Шаҳзода Қ. билан расмий суратда сўз- 
лашиб, унга ваъда бермаган бўлсам ҳам, бундан бир 
неча кун илгари сўз орасида депутат бўлишим, у билан 
,қуда бўлишимга боғлиқ эканини ишора қилиб қўйди. 
Мен уни қайтариб, ўзимга Фаррухга ўхшаган гадойвач- 
чани куёв қиламанми? Одамлар менга нима дейди? 
'Бироқ, нима қилайин, сўзларимнинг ҳеч биттаси қизга 
таъсир этмади. Нима деган бўлсам, менинг гапим қар- 
шисида терсайиб туриб олди. Бироқ, ҳали ҳам умидсиз- 
ланиш керак эмас. Мен унинг нафини ўйлаб айтган 
гапларимни эшитгиси келмаган бўлса, балки онасига 
қулоқ солар, ишнинг яхшиси шуки, онасига айтайин, 
унга насиҳат қилиб, ҳам менинг, ҳам ўзининг бахтли 
бўлишини тушунтирсин; балки уни бир йўл билан эпа- 
қага келтирар». 

Шу қарорга келиб, яна тугмачани босди. Эшик очи- 
либ, шошилганича Феруза кирди-да, таъзим қилиб, бир 
бурчакда турди. Феруза оғосидан аччиқ сўз ва ғазабли 
буйруқларни кутган эди, аксинча, оғойи'Ф... уссалтана 
осойишталик билан сўради: 

— Феруз, хоним келдиларми? 

— Ҳа, оғо, ҳозир келдилар. 

— Жуда яхши. Ундай бўлса, хонимга айт, дарров 
бу ерга келсинлар, зарур бир масала устида гапириш- 
моқчиман. 

Феруза яна бир марта таъзим қилгач, чиқиб кетди. 
Оғойи Ф... уссалтана уйнинг у бошидан бу бошига юра 
бошлади. Баъзан девордаги суратларга, баъзан қим- 
матбаҳо гиламнинг гулларига қарар эди. 

Салдан кейин"эшик очилиб, Маликтож хоним кириб 
келди. 

Маликтож хонимнинг эгнида кўк шойи кўйлак, бо- 
шида нозик дурра бор эди. Кўзлари чақнаб турарди. 
У ичкарига кирар-кирмас эри истиқболига чиқиб, евро- 
паликларга тақлид қилиб, такаллуф билан қўлини ўпиб, 
ёнйдан жой кўрсатди. 

Маликтож хоним қисқагина жимликдан сўнг, эронлик 
хотинларга хос ишваи-ноз билан сўзга бошлади: 

— Мана, мен келдим, оғо, қандай буйруғингиз 
бор эди, нима учун мени шундай шошилинч чақир- 
дингиз? v 

— Хоним, нимасини айтасиз? Илгарилар, эшитган 
гапларга қулоқ солмасдан, эътибор бермасдан юрар 
эдим. У қулоғимдан кириб, бу қулоғимдан чиқиб кетар 
эди. Энди билсам, иш ҳаддидан ошибди. Менинг аввал- 
дан тузиб юрган режаларим барбод бўлишига сал қо- 
либди. Балки, сиз бу ишдан бехабар бўлганингиз учун 
нима демоқчи бўлганимга тушунмагандирсиз. 

Бу сўзларни гапирар экан, оғойи Ф... уссалтана де- 
разадан қараб, боғнинг ҳар тарафини ўз нури билан 
ёритиб турган ойни томоша қилар эди. 

— Малъун қизингиз жуда қонимга ташна қилди. 
Қани, жоним, туринг, ҳаво яхши — ойдин, боққа кира- 
миз. Боғда бемалол гапиришамиз, ишнинг нима эканли- 
гини ўша ерда тушунтираман. 

Маликтож хоним ўрнидан турди. Эри билан қўл уш- 
лашиб уйдан чиқдилар. Зинадан тушиб, Маҳин билан 
Фаррух' учрашган деворнинг рўпарасига келишгач, 
юқорида айтганимиз скамейкага ўтирдилар.. 

Оғойи Ф... уссалтана сўзлай бошлади: 

— Хоним, қизим мени жуда ҳам ташвишга солиб 
қўйди. Билмайманки, уни бу эгри йўлдан қандай қилиб 
чиқарсам экан? 

Маликтож хоним мулойимлик билан сўради: 

— Нима деганингизни тушунмадим, оғо. Мен, масақ 

лан, алҳамдулилло, қизимда унчалик бир айб-нуқсон 
кўрмайман. У нима гуноҳ қилган эканки, бунчалик сиз- 
lmiii таъбингизни хира қилибди? 

— Хоним, сиз бу ишдан бутун бехабарсиз. Шундан 
ҳам ёмонроқ бир иш бўладимики, ахир, қизингиз тоға- 
пшппғ ўгли Фаррухпи яхши кўрса; бунинг натижасида 
сиз ҳам, мсч 1 ҳам хонапайрон бўламиз-ку! 

Буии спзга ким айтди? Қандай таги паст одам 
пйтдп? Поп худо-еи, одамлар ҳам оёғи билан эмас, оғзи 
билап юрадигаи бўлиб кетган-да, қанчалик ёлғонларни 
тўқиб чпқарадилар,— деди Маликтож хоним. 

— Пўқ, хопнм, снз янглишяпсиз, айтган одам таги 
паст ҳам, ёлғончи ҳам эмас, бунинг ростлигини Маҳин- 
нинг ўзи ҳам нқрор қнлиб тургандан кейин, халқ нима 
дсспн? 

Маликтож хоним ҳайронлик билан: 

— Нима? Маҳиннинг >'зи сизга «мен Фаррухни яхши 
кўраман», деб айтдими?—деб сўради. 

— Ҳа, хоним, Маҳиннинг ўзгинаси айтди! 

— Вой ўлай, ундай бўлса, ним г а дедингиз? Сизнинг 
фикрингиз қалай?— Бу вақт оғойи’ Ф... уссалтана боши- 
ни хотинининг қулоғига яқинлаштириб, секингина ал- 
ланималар деди (бу гапни Фаррух билан Маҳин эшита 
олмадилар). 

— Муҳтарам хоним, сиздан нимани ҳам яширайин, 
менинг... вазирликдаги мавқеим унча мустаҳкам эмас. 
Ҳар кун улар мени хизматдан бўшатишни ўйлайдилар. 
Қелажакда ўзимга бир муносиб мавқени эгалламоқ 
учун, ҳар қанча ўйласам ҳам депутат бўлишдан бошқа 
чора топа олмадим. Албатта, Маҳинни ўғли Сиёвуш 
Мирзога сўраган шаҳзода Қ. нинг ёрдамисиз депутат 
бўлишим мумкин эмас. Энди, масаланинг қанчалик му- 
ҳимлйгини эшитгандан кейин, тушунган бўлсангиз ке- 
рак. Мен бундан бошқа чора топа олмадим. 

— У қандай чора?—деб сўради Маликтож хо- 
ним? 

— У чора шуки, шу фикрлар қизнинг бошидан бу- 
тунлай чиқариб ташланиши керак. 

— Қандай қилиб чиқарса бўлади? 

— Бу жуда осон иш: ишқ деган нарса унинг.боши- 
дан тамоман юлиб олиниши керак. 

•— Яъни, сиз истайсизки, бир йўлини топиб, Маҳин- 
ни севганига етиштириш керакми? 

Оғойи Ф... уссалтана қаҳқаҳа уриб кулиб юборди: 

— йўқ, йўқ! Балки уларни жудо қилиш учун бир 
йўл топмоқ керакки, бир-бирларини унутсинлар. 

Маликтож хоним бир оз жим қолиб, кейин: 

— Ундай бўлса, қани айтинг, нима, қилиш керак, 
қандай иш кўришимиз керак?— деди. 

Оғойи Ф... уссалтана бир оз ўйлагандан кейин, бо- 
шини кўтариб, хотинининг қулоғига бир нималар деб 
шивирлади. 

Маликтож хоним ҳам секингнна жавоб берди: 

— Жуда яхши! Сиз Ҳам борасизми? 

— Бу тўғрида бир оз ўйлаш керак, балки менинг 
боришим керак ҳам бўлмас, ҳозирча туринг, кетдик. 
Лекин, бу сирни ҳеч кимга, ҳатто унинг ўзига ҳам айта 
кўрманг. 

Ниҳоят, ҳар икковлари туриб, секин-секин уй тараф- 
га қараб кетдилар. 

Ҳали уларнинг оёқ товушлари узилмаган ҳам эди, 
Фаррух деди: 

— Жоним Маҳин! Бизнинг тўғримизда қандай 
фикрда бўлганликларини тушундинтми? 

Маҳин хаёлчан овоз билан жавоб берди: 

— Эсизки, онамнинг қулоғига айтган охирги сўзла- 
рини эшита олмай қолдим, нима деганларини тушунол- 
мадим. 

Фаррух Маҳиннинг қўлларини сиқиб, ушлаб деди: 

— Оҳ, жоним! Келажагимизни ғоятда ёмон аҳволда 
кўрмоқдаман. Улар бизни бир-биримйздан жудо қил- 
моқ учун аллақандан режа тузганга ўхшайдилар. 

Мйҳин севги билан тўлиқ, осмондай тиниқ мовий 
кўзлари билан Фаррухга тикилиб деди: 

—- Севгилим! Бекорга хафа бўлма, менинг ваъдам 
чин ваъда. Танимда жоним бор экан, сўзимдан қайт- 
майман. Сендан бошқа ҳеч кимса менга эга бўла ол- 
майди. Буни аниқ билиб қўй! 

Фаррух беихтиёр Маҳиннинг қўлларини ўпди ва оши- 
қи шайдоларга хос жўшқин овоз билан деди: 

— Жоним, ваъдангга ишонсам бўладими? Меники 
бўлишликка чиндан сўз берасанми? Ҳақиқатан ҳам сен 
меники, мен сеникими? 

— Фаррух, бу сўзни сенга неча бор айтишим керак? 
Мен бу кеча ҳам қасамларимни такрорладим, жоним, 
мен сени севаман, сени севгилим ва азиз эрим деб би- 

ламан. Хотиржам бўл, сендан бошқа ҳеч киши менга 
эга бўла олмайди! 

Маҳиннинг шунчалик иқрори Фаррух учун ортиқ ҳеч 
бир шубҳага ўрин қолдирмаган эди. У бирдан Маҳинни 
багрига босди, лаблар бир-бирига улашиб кетди. Му- 
ҳаббат билаи олинган бир ўпичнйнг «чўлп» этиши тева- 
ракнинг жимжнтлигини бузди ва бу аҳвол бир неча 
сония давом қилди. Икки ёшнинг нафаслари бир-бири- 
ra туташиб кетган эди. Астагина эсмоқда бўлган шаба- 
да Маҳиннинг сочлдрини юзларига тўзғитиб, секин-се- 
кин ҳаракатлар билан эркаламоқчи бўлар эди. 

— Азизим, вақт алламаҳал бўлиб қолди, яна менинг 
бу ерда эканимни уйдагилар билиб қолмасинлар. 
Эрта, йўқ эрта эмас, индинга худди шу вақтда мени 
шу ерда кут! 

Фаррух Маҳиндан айрилишни истамагани учун бу 
сўздан маъюсликка тушди. Уни яна бир марта бағрига 
босиб, юз-кўзларидан ўпиб, сочларини силаб, секингина 
деди: 

— Иўқ, Маҳин! Яна бир оз ўтир, қара, қандай чи- 
ройли кеча. Билмайман, нима учундир кўнглим ғаш, 
худди бир ёмон ҳодиса юз берадигандек. Тўхта, жоним! 
Тўхта, яна бир оз дийдорингдан баҳра олиб севинайин. 
йўқ! Кетма, кетма! 

Маҳин мулойимлик билан севгилисига тасалли бе- 
риб деди: 

— Нега бекордан-бекорга хафа бўласан? Қўй, мен 
кетай; индинга кечаси худди шу вақтда, яна шу ерда 
учрашамиз-ку! Уларнинг кейинги сўзлари ва мақсад- 
ларидан хабардор бўла олсам зора. Кўришгунча хайр, 
жоним.... 

Маҳин кета туриб, қўлини лабига тегизиб, яна бир 
ҳавойи ўпич ҳадя қилди-да, секин-секин у ердан узоқ- 
лашди. 

Ф^ррух Маҳиннинг орқасидан узоқ қараб қолди. 
У келишган қадди-қомат хиёбоннинг охирига етиб, 
буткул кўздан ғойиб бўлгандан кейин ўз юрагида ажо- 
йиб бир ўзгариш ҳис этди ва ўзини боққа ташлаб, 
Маҳиннинг орқасидан бориб, унинг чиройли юзини яна 
бир марта томоша қилишига сал қолди, шунда ўз-ўзи- 
ra деди: 

«Билмайман, қандай хаёлот мени чулғаб олди. Оҳ, 
нима учун юрагим бундай безовталаниб ■ тепади? У 

бўлса, оят ичди, менддн бошқа ҳеч ^кимни демасликка 
сўз берДи. У меники бўлади. Қандай йўл билан бўлса 
ҳам отасини рози қиламан. Демак, ташвишланиш, ха- 
фа бўлишга ўрин йўқ». 

Фаррух астагина девордан тушиб, келаси учрашиш 
умиди билан боғдан йироқлашди. 

VII 6 об 

РАҚИБ 

Бу юқорида айтганларимиз ва оғойи Ф... уссалта- 
нанинг уйидаги ишлар бўлиб турган кечада, Теҳрон- 
нинг жануби-ғарбий тарафидаги маҳаллалардан бири- 
да, яъни Дарвозайи Қазвинга яқин б.ир жойда, тамом 
бошқача ҳодисалар юз бермоқда эди. 

Шу маҳалладаги муҳташам бинонинг бир хонасида 
икки киши суҳбатлашмоқда эди. Булардан биттаси 
юмшоқ креслода ўтирар, иккинчиси эса, унинг қарши- 
сида тик турарди. 

Бу бино ғоятда ҳашаматли бўлиб, хоналари бош- 
дан-оёқ қимматбаҳо гиламлар билан безалган эди. Бу 
икки киши суҳбат қилмоқда бўлган хонанинг жиҳоз- 
лари эман ёғочидан бўлган ёзув столи ва бир неча 
дояа янги стуллардан иборат бўлиб, ёзув столида маш- 
ҳур хаттот ёзган китобларнинг бир қанча танланган 
қўлёзмалари қўйилган эди. Ичкари кирган замон бу ер- 
нинг бир иш кабинети эканини дарров пайқаш мум- 
кин эди. 

Суҳбатлашувчиларнинг ҳар, иккиси ҳам еш эди. 
Еаув стблининг қаршисида — креслода уятсизларча тал- 
тайиб ўтирган, буғдой рангли, чўтир, кўзлари чақчай- 
ган, қирра бурун, мўйлови сабза ура бошлаган, новча 
бўйлиси жуда ёш, яъни йигирма иккиларда эди. 

Бу йигитнинг исмгГ Сиёвуш ■ Мирзо. Отаси шаҳзода 
Қ. эл кўзида Теҳроннинг бадавлат ва бой кишилари- 
дан ҳисобланса ҳам, ўзи мирқуруқ — бутун мол-мулк- 
лари гаровда эди. 

Бу йигитнинг қаршисида тикка турган киши ўттиз 
икки ёшларда бўлиб, энгил-бошидан бойваччанинг 
югурдаги эканлиги билинйб турар эди. У ўрта бўйли, 
кўзлари кичкина, лаблари юпқа, қирра бурун, юзи сар- 
ғиш, ҳар ҳолда афт-башарасидан айёрлик ва зийраклик 

асари ошкора кўриниб турарди. Бу кишининг исми Му- 
ҳаммад Тақи эди. 

Улар шу қадар қизгин суҳбатлашар эдиларки, тева- 
рак-атрофдан тамоман бехабарга ўхшардилар. 

Сиёвуш Мирзоиипг олдига қўйилган «варшава пат- 
нпсп» устидагм биллур графпннинг учдан икки қисми 
оқ суюқлмк бмлан i ўлдмрилган бўлиб, графиннинг ёни- 
да мўъжазгмпа қадаҳча, бошқа бир патннсдаги косага 
бодрмнг тўғралиб, қатпқ аралаштирилган эди. Сўз 
орасида Сиёвуш Мирзо ҳар гал графиндаги оқ с*уюқ- 
ликдан, яъни ароқдан қадаҳчани тўлдириб ичиб олар 
зди. Сиёвуш Мирзо жуда хурсанд кўринарди. У сигара 
тутатиб, юмалоқ ва чақчайган кўзларини Муҳаммад 
Тақига тикиб айтар эди: 

— Хўп, Муҳаммад Тақи, сенинг гапингга қараган- 
да, у ерда танноз, дўндиқчалари топилар экан-да? 

— Ҳа, оғо,— деб жавоб берарди Муҳаммад Тақи,— 
бундан бир ой бурун бир кечаси сиз билан у ерга бор- 
ганимиз эсингиздами? Сиз у ерда ҳеч қайси қизни ёқ- 
тирмасдан, қайтиб кетган эдингиз. Эсингиздами? Шу 
вақтдан буён уй эгаси, сизнинг хотирингиз ва сиздай- 
ларни ўзига тортиш учун, аҳволни тамоман ўзгартириш 
ҳаёлига тушибди ва кеча менга одам юбориб, бйр келиб 
кўринг, деди. Мен бордим. Нимасини айтай энди, оғо, 

■ сизга! Билмайман, шундай чиройли нозанинларни қаер- 
дан топиб у ерга йиққан экан?! Айниқса, ораларида бит- 
таси бор экан, умримда бунақа қулинг ўргилсин жо- 
нонни кўрган эмасман, оғо! 

Сиёвуш Мирзо Муҳаммад Тақининг таърифларини 
эшитар экан, ўзида жуда ажойиб ҳолат сезмоқда эди. 
Бир қадаҳ ароқни кўтариб, деди: 

— Жуда яхши, Муҳаммад Тақи! Бу сўзларинг би- 
лан иштаҳамни қитиқлаб қўйдинг. Энди бўлмаса, у 
ерга қачон борсак бўлади? 

Муҳаммад Тақи уни яна қизиқтириш учун: 

— Ҳазратим, сиз қай вақт бораман десангиз, мен 
хизматингизга тайёрман. 

Сиёвуш Мирзонинг завқи келиб, ҳовлиқиб кетган эди. 

— Жуда яхши, демак жўнаймир,— деди у, кейин қў- 
шимча қилди:—Лекин Муҳаммад Тақи, сен менинг 
ҳамма сирларимдан воқифсан, сен билан бир масла- 
ҳатим бор. Қани, шунга сен нима деяр экансан. Отам 
менинг тўғримда нималар ўйлаб юрганини биласан-, 

ми? Кеча мени чақириб: «Уғлим, вақт келди, энди бу- 
нақа юришинг яхши эмас, сени уйлантириб қўямац», 
деб қолди. Мен бўлсам, ҳали уйланмоқчи эмасман, бу 
менинг учун ҳозирча мумкин эмас, десам ҳам қулоқ 
солмасдан: «Бекор гапларни гапирма!» деди. Менга олиб 
бермоқчи бўлган қизи жуда чиройли бўлиши билан 
баробар, бадавлат ҳам эмиш. Унга уйлансам, давлат- _ 
манд бўлиб кетар эмишман, отамнинг ҳам кейинги 
вақтларда жуда бузилиб кетган баъзиўнплари режага 
тушармиш. Шундан кейин, мен ҳам ўйлаб турдим-да, 
ўзимга айтдим: «Модомики, иш шундай экан,^ нима 
айби бор? Қизни оламан, айтганларидай бир ўқ би- 
лан уч нишонни бирдан ураман, бир томондан, эҳти- 
росимни шундай чиройли қизнинг суҳбати билан қон- 
дираман, иккинчи томондан, унинг давлатини сарфлаб, 
бошқа таннозлар билан айш-ишрат қиламан, ундан ке- 
йин отам бечорага ёрдам бераман — қашшоқликдан қу- 
тулади». Шуни ўйлаб розилик бердим. Хўш, сен қандай 
ўйлайсан? ё қилган ишим чаккими? 

Муҳаммад Тақи одоб билан жавоб берди: 

— Оғо, жуда яхши қилибсиз. Бундай уйланишдан 
ҳеч қандай зиён-захмат кўрмайсиз. Лекин кимнинг 
қизи экани ҳамда қанча давлати бор Эканлигини била 
олдингизми? 

Бу саволни беришдан Муҳаммад Тақининг шах- 
сий бир мақсади бор эди. Чунки у ўз манфаагини на> 
зардан қочирмайдиган югурдаклардан бири эди. У 
бир тўда ярамае ишлар воситаси билан ҳам ўзини, ҳам 
бошқаларнинг кўнглини овлар эди. Масалан, кимнинг 
уйида яшаса, ўша ердаги хотинларни бегона эркак- 
лар билан учратишни, яъни қўшмачиликни ўзига^ ҳу- 
нар қилиб олган эди. Айниқса, шаҳзода К. нинг уйига 
келгандан буён ҳар вақт Сиёвуш Мирзодан, масалан, 
уни маълум жойларга олиб бориш, олиб боргандан 
кейин ўша жойдаги уй эгаси айтди деб Мирзодан 
ортиқча пул ундириб, ундан бир озини уй эгасига, кўп 
ҳиссасини ўзининг чўнтагига уриб қолиш сингари иш- 
ларни қойил қилар эди. 

Сиёвуш Мирзо, қўлидаги олтин билан зиинатланган 
мундштукдаги сигарани оғзига олиб, бир тортди-да, 
тишлари орасидан паға-паға тутун чиқариб гапинй 
давом эттирди: 

— Мен қизнинг ким эканлиги ва давлати тўғриси» 

да отамдан сўраб билмоқчи бўлсам ҳам, отам менга 
ҳсч нарса айтмади. Қандай бўлмасин, яқин ўртада ҳам- 
ма ншдан хабардор бўламан. 

Уқўвчиларимиз бу фикрларни ва шайтончасига ўй- 
ланган бу хаёлларни фақат Сиёвуш Мирзогагина мах- 
сус бўлганлигини тасаввур қилмасинлар, эрон йигит- 
ларининг кўплари шундай. Улар шундай хаёллар 
билан уйланадилар, чунки улар турмушларига шерик 
бўладиган хотиннинг ҳеч қачон юзини кўрмайдилар, 
ҳаттоки йиллар бўйича хотин бўладиган қизни қай 
рангда — сариқми, оқми, қорами, ориқми, семизми, 
паканами, новчами эканини ҳам билмайдилар. Шунинг 
учун ҳам кўпинча уйланиш, фақат манфаатни қўлга 
киргизиш мақсади билан юзага келади. Ҳатто баъзи- 
лар куёвнинг уйида қорнини тўйғазиш, ёхуд никоҳ 
мажлисида сарупо кййиш, пул олиш нияти бнлан қиз- 
нинг сифатини, башарасини, бечора йигитнинг олдида 
шу йигитнинг табпатига қараб жуда ҳам ҳаддан оши- 
риб, бўлмаган гаплар билан таъриф ва тавсифлар қила- 
дилар. 

Сиёвуш Мирзо ўрнидан турди, яна бир неча қадаҳ 
ароқни кетма-кет кўтариб: 

— Хўп, жуда яхши, қани, юр кетдик!— дедн. 

Қора мовут пальтосини кийгач, кичкина қоракўл 
кулоҳини бошига қўндирди, калта ҳассасини қўлига 
олиб, ўзи илгарида, Муҳаммад Тақи унинг орқасида 
зинапоялардан боққа тушдилар. Ой тик кўтарилган, 
ҳаво тоза эди. Сиёвуш Мирзо ва Муҳаммад Таки икки 
тарафига гулу райҳонлар экилган торг.ина йўлкадан. 
ўтиб, боғнинг дарвозасига етдилар. Дарвоза яқинида- 
ги бир ҳужрада яшовчи қари дарвозабон уларни секин- 
гина чиқариб юборди. 

Соат саккизлар чамаси эди. Сиёвуш Мирзо эшик- 
дан чйқар-чиқмас, Муҳаммад Тақига қараб: 

— Демак, пиёда борар эканмиз-да?—деди. 

Муҳаммад Тақи дарров жавоб берди: 

— Оғо, уйнинг эгаси кечқурун соат тўққизларда 
келинг, деб айтган эди, ҳали саккиз ҳам бўлгани йўқ. 
Ҳаво тоза, ойдин, секин-секин кетсак, худди вақтида 
етиб борамиз. 

Сиёвуш Мирзо эътироз билдирмади. Ҳар иккиси 
ёнма-ён кета бошладилар. Дарвозайи Қазвин хиёбони- 
дан ўтиб, Ҳасанобод чорраҳасига етдилар. У ерда Сиё- 

вуш Мирзо Боғи Шоҳ дарвозаси томон кетаётган бир 
хотиннн кўриб, Муҳаммад Таҳига деди: 

— Қани юр, шу хотиннинг орҳасидан тушамиз. Би- 
рор иш чиқаролсак. у ерга бормай қўя қоламиз. 

Муҳаммад Тақининг бу сўзга аччиғи чиққан бўлса 
ҳам, бир нима демади. Сиёвуш Мирзо хотиннинг орқа- 
сидан кета .бошлади. Истихор хиёбони рўбарўсида у 
хотинга тегишиб, сўз ота бошлади. Фақат хотин-: «Мен 
сизнинг антган кишингиз эмасман. Балки, сиз суд маҳ- 
камаси раисига беш туману нкки қирон жарима тўла- 
моқчидирсиз?» деганидан кейин таажжубланиб, буна- 
қа хотинларнинг орқасидан юриш бефойда эканини 
тушунди. Ичидан севинган Муҳаммад Тақи билан Ис- 
тихор хиёбонига кирди. Сўнгра кунчиқар тарафига 
айланиб, бир неча кўчаларни босиб, оғойи Ф...уссалта- 
нанинг қасри яқинига бордилар ва унга эътибор бер- 
май ўтиб'кетдилар. 

* * * 

Юқорида' айтганимиздай, Фаррух секингина девор- 
дан тушиб, ўз уйига келмоқда эди. - 

Фаррух ғоятда ташвишланган, бошида минг турли 
хаёллар, фикрлар қайнар, бошини қуйи солиб, хаёл 
суриб, ўйлаб келарди. Агар биров унга жўрттага те- 
гиб кетса ҳам, у ўз аҳволини бузмас эди. Ўн. беш да- 
қиқача шу аҳволда юрди. Иўл-йўлакай ўз-ўзига Дер 

зди: л . 

«Шунчалик хафа булишнинг нима кераги бор? 
Одам деган матонатли бўлиши лозим. Маҳинни ҳеч 
қачон қўлдан чиқармайман. Мени хафа қиладиган бир 
нарса — поччам аммамнинг қулоғига айтган гапн, бу- 
ни бўлса, Маҳин эртага билиб, менга айтади». 

Бора-бора тинчланиб -қадамини жадаллаштирди. 
Бирданига юз қадам олдинда икки киши шарпасини 
кўрди, улар ҳам секин-аста юриб шаҳарнинг шимоли- 
шарқий томонига қараб келишарди. 

Шу маҳал Англия элчихонасининг соати тўққизга 
занг урди. Нодирий хиёбонида одамларнинг оёғи тор- 
тилиб қолган, кўчада ҳеч ким кўринмас эди. Теҳрон 
кўчаларининг шунчалик барвақт ҳувиллаб қолиши 
ажабланарли эмас. Чунки, эронликлар рамазон ойи- 

дан бошқа вақтда кечалари кўчада изғиб юришни 
одат қилган эмаслар. Эронда кечаси деган сўз кун бо- 
тишданоқ бошланади. Фақат баъзи саёқ йигитлардан 
бошқа бутун аҳоли уйларидан ташқарига чиқмайди- 
лар ва болалар бошларини онасининг тизига қўйиб, 
уйқуга кирадилар. Фақат дунёнинг ҳамма лаззатидан 
маҳрум бўлган бечора хотинлар шундай ахлоқсиз- эр- 
каклар билан кечани саҳарга улаштириб, азоб-уқу- 
батда ҳаёт кечирадилар! 

Бирдан, келаётган икки кишининг олдиндагиси 
сўради: 

— Анови оғодан сўрайлик, шу пайтда нима қилиб 
юрган экан? Балки- биз бораётган ерга кетаётгандир. 

Иккинчиси жавоб берди: 

— Оғо, бировнинг ишига аралашишнинг нима ке- 
раги бор? 

-Биринчиси бизга таниш бўлган Сиёвуш Мирзо эди. 
У сўзида давом қилиб деди: 

— Муҳаммад Тақи! Сал сабр қил, қани кўрайлйк, 
ким экан!— Сиёвуш кулди. 

Шу маҳал Фаррух ҳам уларга етиб олган эди. Беш 
қадамча яқинга келар-келмас, Сиёвуш Мирзо унга 
юзланиб сўради: 

— Муҳтарам оғо, кечаси алламаҳалда қаерга ке- 
таётибсиз, айтишингиз мумкинми? 

Фаррух рўбарўсидаги кишини девона деб ўйлади. 
Бирдан бошини кўтариб, таажжубланиб деди: 

— Оғо! Маҳмаданагарчилигингизга қараганда, жу- 
да ўзига бино қўйган одамга ўхшайсиз, ҳамма ўз иши- 
дан менга маълумот бериб юришга мажбур деб ўй- 
лайсиз чоғи? 

Сиёвуш Мирзо жавобида: 

«Эҳа! Жуда балаид кетдингиз-ку, ^ сал секинроқ 
гапираверинг!» демоқчи бўлган эди, айтолмади, тили 
ғўлдираб қолди. Кайфи ошиб қолгани сезилди. 

Фаррух маст йигит билан пачакилашиб қолганли- 
гини тушуниб, ўз-ўзига: 

«Кайфи бор одам билан пачакилашиб ўтиришнинг 
нима кераги бор», деб ўтиб кетмоқчи бўЛди. 

Муҳаммад Тақи ҳам жанжал бу кечаси топадиган 
даромадидан маҳрум қилиши мумкинлигини ўйлаб ўр- 
тага тушиб, Сиёвуш Мирзога: 

— Оғо, ҳозир бу гапларнинг жойи эмас, юринг, 

кетамнз! Бекорга кеч қоламиз, кеч қолсак киргизмай- 
ДЙ,— деди. 

Сиёвуш Фаррухнинг бепарво кетишига ҳам, Му- 
ҳаммад Тақининг ўртага тушишига ҳам эътибор бер- 
масдан, бир неча қадам юриб олдинга ^ўтди-да^ қўлида- 
ги калта ҳассаси билан Фаррухнинг йўлини тўсиб қич- 
қирди; „ 

— Ҳеч ёққа кетмайсан! Сени қўйиб юбормаиман! 
Айтиб кетасан. 

Фаррух бундай бемаза, мияси айниб қолган йигит- 
нинг қўлидан яхшилик билан қутула олмаслигини 
тушунганлиги учун, Сиёвуш яна тиқилинч қилгудай 
бўлса, бир мушт тушириб, қутулиб кетишни ўйлаб 
деди: 

— Оғо, агар сиз бекорчи бўлсангиз, билмадим, ле- 
кин менинг зарур ишим бор, қўйннг, мен ке-тай. 

Кайфли йигитларнинг таъбири билан айтганда, 
кайфи чоғ бўлган Сиёвуш Мирзо Фаррухни қиқит- 
моқчи бўлиб беихтиёр қўлини унйнг ёқасига узатди. 
Худди шу вақтда Фаррух ҳам қўлини кўтариб, қулоч- 
кашлаб бир мушт туширмоқчи эди, лекин қўли бирда- 
нига ҳавода билагидан ушланиб қолди. Фаррух орқа- 
сига қаради, бир қўл билан Сиёвуш Мирзони ушлаб 
турмоқда бўлган Муҳаммад Тақини кўрди. Улгунча 
кайфи ошиб кетган Сиёвуш Фаррухнинг ёқасини қў- 
йиб юборди. Муҳаммад Тақи ўз-ўзича ғўлдирамоқда 
бўлган Сиёвуш Мирзони судраб хиёбоннинг нариги бе- 
тига олиб ўтиб кетди. Маст одам билан жанжаллашиб 
ўтиришни ўзига эп билмаган Фаррух, унга зътибор 
қилмасдан, бепарволик билан ўз йўлига кетди. 

Хиёбоннинг бир томонидан ариқча оқар эди. Ариқ- 
чада сув лиммо-лим эди. Сувда ойнинг нури аксла- 
нар, дарахтлар унга кўланка ташларди. Муҳаммад 
Тақи Сиёвушни шу ариқчанинг бўйига олиб бориб, 
бир неча ҳовуч совуқ сувни юз-кўзига сепди. Икки-уч 
дақиқадан кейин Сиёвуш. Мирзо ҳушёр тортиб, секин 
сўради: 

— Мен нима қилдим, у ким эди? 

Муҳаммад Тақи хушомадгўйлик билан жавоб берди: 

— Ҳеч гап бўлгани йўқ. Бир оз айний бошлаган 
адингизу, худога шукур, ҳушёр тортдингиз. Қани, 
юринг, тезроқ борайлиқ! 

■ Снёвуш ўрнидан турди, лекин оёқларн майишиб, ган- 
днраклар зди. 

— Хўп, майли, қани, юр кетдик; у дунёга десанг ҳам 
кетавераман,— деди. 

VIII боб 

БЕМОР МАҲАЛЛАНИНГ ЧУРИЛАРИ 

Теҳроннинг шимоли-шарқий тарафларида, яъни Дав- 
лат ва Шимрон дарвозаларининг ўртасида, Сипаҳсолор 
деб аталган машҳур бир хиёбон бор. Кунботар тараф- 
дан кунчиқар тарафгача чўзилган бу хиёбонни ўтгандан 
кейин Сипаҳсолор боғидан икки минг қадамча уэоқ- 
лашиб Зиллисултон деган машҳур паркка етилади, ун- 
дан минг қадамча юрилгач, ярим обод маҳаллага ети- 
ладикй, бу ерда бир неча боққоллик, атторлик ва шароб 
дўконларидан бошқа ҳеч нарса кўринмайди. 

Бу ерлар Оташкада хиёбони номи билан шуҳрат- 
ланган. Бу хиёбоннинг тугалишида шимолдан жанубга 
қараб тўғри чўзилган бошқа бир хиёбон ҳам борки, у, 
Сенни номи билан машҳур. , * „ „ 

Бу маҳаллада бирталай пастқам уйлар кўзга кўрин- 
гандай, уйларнинг эшикларида ҳам хира шишали кички- 
на фонусчалар ёниб туради. Бу хиёбоннинг пастида доим 
полиция айланиб юради. Бу ердан ўткувчиларга диққат 
қилиб қараган киши, булардан бир қисми кўчанинг 
муюшида бирданига кўздан ғойиб бўлиб қодганини ва 
ёки шу ердаги бир уйнинг эшигини тақиллатиб турга- 
нини кўради. 

У ердан ўтиб кетувчилар ҳамиша соз, камонча, ора- 
сира ашула айтмоқда бўлган хотинларнинг овозларини 
ҳам эшитиб қолади. Фақат рамазон, муҳаррам, сафар 
ойларида, кайф-сафони севадиган йигитлар айтганидай, 
шундай «жонни қитиқлайдиган» музикаларни тинглаш- 
дан маҳрум бўладилар. 

Нима бўлса ҳам, бу маҳаллада хаёлга сиғмайдиган, 
. ҳам айтиб бўлмайдиган даражада бир расволик ва ҳаё- 
сизлик кўзга ташланади. Диққат билан қараган одам бу 
ерга йигитлар ва чоллар, европача кийинган кишилар 
ва салла-каллали руҳонийларнинг шу томонга ошиқиб 
келишини ҳамда хотинлар эшиклардан мўралаб имо- 
ишора, баъзилари махсус ҳаракатлар билан уларни 

45 


www.ziyouz.com kutubxonasi 



ўз домларига илинтиришга уринишларини кўрган 6ў- 
ларди. 

Бу маҳаллада яшовчи дўкондорлар бўлса гўё кар ва 
соқовга ўхшардилар, чунки шунчалик қабиҳ сўзларни 
эшитсалар ва ярамас ҳаракатларни кўрсалар ҳам, ҳеч 
таъсирланмасдидар. Улар ўз олди-сотдилари билан маш- 
ғул бўлиб, ҳеч вақт хотин билан эркакнинг нарх тўғ- 
рисида ...жанжалларига аралашм.асдилар. 

Шу кечаси, яъни Сиёвуш билан Фаррух учрашган, 
Фаррух билан Маҳиннинг бир-бирларига онт ичган ҳам 
оғойи.Ф... уссалтана билан хотинининг ошиқ-маъшуқ- 
ларни жудо қилмоқ учун режа тузган кечаси, бу маШҳур 
маҳалланинг Оташкада хиёбонида, эшиги кўк рангга 
бўялган уйнинг саҳнида бир неча хотин янги ва гў-зал 
бир гилам устида суҳбатлашиб ўтирар эди. 

Астагина эсмоқда бўлган шабада ўртага қўйилган 
шишаси синиқ чироқни гоҳ туташтирар, гоҳ ўчирмоқчи 
бўлар эди. Хотинлар суҳбатга машғул эдилар. 

Урталарида қора ва ифлос товоқда бир нечта сар- 
'ғайган бодринг билан бир оз қотган нон қўйилган. Суҳ- 
бат орасида ора-сира шу нарсалардан ейишарди. 

Бу иморат янгидан солинган бўлиб, унинг уч тара- 
фида яъни шарқ, ғарб, шимол тарафларида бирмунча 
бўлмалар бор эди. Уйларнинг остида ертўла — сув тура- 
диган жой ва ошхона бор эди. Чоғроқ ҳовлининг ўрта- 
сида ҳовузча бор бўлиб, шимол тарафдаги иморатнинг 
қаршисида айвон, унинг икки тарафида тўрт пояли икки 
зина қўйилган. 

Уйларга кирадиган киши у ерда унчалик жиҳозлар- 
ни кўрмас эди. Фақат, ҳар уйда бир неча курси ҳам 
диван қўйилган, бир жойда катта қизил рамкали ойна 
ўрнатилган, михга эса- дутор ва доира осиб қўйилган эди. 

Бошқа бўлмаларда биттадан гиламча, баъзисида 
®ски палос парчаси солинган эдй. Уйларнинг биттаси 
бошқа уйлардан ажралиб турарди, чунки бу уйда Эски 
бир каровот ҳам бор эди. 

Бу ҳовлйнинг ҳар тарафида иккитадан уй (ҳамма- 
си бўлиб олти уй) бўлиб, улар даҳлиз билан туташарди. 

Қани, бу жойдаги суҳбатлашиб ўтирган тўрт хоним- 
га яқинлашайлик. Кўрайлик, ҳам нималар тўғрисида 
сўзлашаётганларини эшитайлик. 

Булардан биттаси, ҳовузга орқа ўгириб ўтиргани 
Ашраф номли бўлиб, баланд бўйли, оқ юзли ва бир оз 

ғилай, сариқ сочли хотин эди. Эгнида этаклари бурма, 
кўкраги очиқ, енги қисқа, лиму рангли кўйлаги бор эди. 
Боши очиқ, сочлари ҳам бошига турмаклаб қўйилган. 
Ақдас номли иккйнчи хотин бунинг тескариси ўлароқ, 
пакана, қорачадан келган, кўзлари чуп-чуқур, эгнида оқ 
мунчоқлар қадалган кўк ипак кўйлаги бор эди. У папи- 
рос чекарди. 

Иффат деган учинчи хотин: ўрта бўйли, бодом кўзли, 
қора қошли, ингичка, нозик бурунли, қизил лабли бў- 
лиши билан баробар, ҳар икки дугонасидан ҳусни билан 
ажралиб турар эди. У эгнига узун, енглари кенг, пушти 
шолпардан кўйлак'кийган эди. Оз кулиб, оз гапирган- 
лигига қараганда, янги келганлиги ва бу ёрга бегона 
эканлиги англашилиб турар эди. 

Ахтар номли тўртинчи хотин, баланд бўйли, анчаги- 
на семиз эди. Юзу кўзига қараб баҳо берганда, у, бу 
ердаги ҳар учала хотиндан кексароқ эканлиги маълум 
эди. -Қатта. кўзлари, бароқ қошлари, қалин лаблари, 
шу хислатларига муносиб бурни, марвариддай тишла- 
ри, чиройли бағбақаси бор эди. 

Эгнига оч сариқ рангли кўйлак кийган бўлиб, унинг 
чуқур очилган ёқасидан оппоқ кўкраклари кўриниб ту- 
рар эди. 

Бу кечаси бу ерга ҳеч одам келмаган эди. Тўғриро- 
ғи, «меҳмонлари» бўлмаганлиги учун бу тўрт хотин, ке- 
ракли нарсалар олиш баҳонаси билан, баъзи йигитлар- 
ни уйларига етаклаб келиш пайида хиёбонларга чиқиб 
кетган хўжайин хотиннинг уйда йўқлигидан фойдала- 
ниб, бир ерга йиғилиб ҳасратлаша бошлаган эдилар. 

Уларнинг юз-кўзларига чаплаб ташлаган упа-элик- 
ларига қарамасдан, бахтсизлик ва тутқунлик асари чеҳ- 
раларидан оп-очиқ кўриниб турар эди. 

Биттаси, бундан бир неча кун илгари бир кеч қўниб 
кетдан кишининг оғзи сассиқлигидан жирканганлигини, 
иккинчиси, хўжайин хотиннинг койишларидан ва бир ёш 
йигитнинг эрта билан туриб пул тўламасдан қочиб кет- 
гани учун ноҳақжарима тўлаганлигидан, учинчиси, икки 
кун аввал полиция участкасида йигирма тўрт соат қа- 
малганлигидан гапириб, юракларини бўшатмоқда эдилар. 

Нима бўлса ҳамки, суҳбатларида гўёки, шундай ра- 
зил, беномус ҳаётда яшаш тамоман тинкаларига тегиб, 
бу ифлос доирадан қанчалик кетмоқ истаганлари ош- 
кора кўриниб турар эди. 

Ора-сира ўрталаридаги сариқ бодрингдап ҳам мо- 
ғорлаб кетган нондан еб, оғизлар”ни лаззатли ^қилиб 
турар эдилар. Хўжайин хотин билан цариндош бўлгани 
учун, бу уч хотин устидан саркорлик қилишни истаган 

Ашраф: , 

— Келинглар, бу кеча меҳмон келгунча бир оз суҳ- 
бат қилиб, ҳаммамиз ўз таржимаи ҳолимизни навбаг 
билан сўзлаб берамиз,— деди. 

Бу таклифни Иффатдан бошқа ҳамма қабул қилди. 
Иффат бўлса, таржимаи ҳолини сўзлашдан тортинар 
эди. Чунки, юзидан унинг ёлғончи эмаслиги маълум эди. 
Тўғриси, баъзи сабабларга кўра, айтишни истамасди. 
Аммо, нима қилсин, бошқа уч хонимга қарши ҳеч нима 
дея олмас эди. Кўпчиликка бўйсунишга, навбати кел- 
ганда, у ҳам ўз таржимаи ҳолини сўзлашга ваъда берди. 

Соат кеч етти яримлар чамаси. Ой, аввалоқшомда 
чиқиб, аста-секин юксалмоқда. Бирдан қаттиқ шамол 
эсмоққа бошлади. Рўбарўларидаги чироқ ўчди. Кечаси 
ойдин бўлганлиги учун, чироқни қайтадан ёқишни ло- 

зим кўрмадилар. „ 

Бу ерда шу тўрт нафар хонимдан бошқа битта еш 

бола ва ҳзр бир муомала ишларида оош суқиб туради- 
ган қари ошпаз кампир ҳам бор эди. Улар бўлса учоқ 
бошида ўзларича суҳбатга машғул эдилар. 

Ашраф, гиламда ётган бир папиросни олиб тутатди- 
да, бир тортгандан кейин: 

— Менинг ҳикоям у қадар узун эмас,—деб суз бош- 
лади.— Сиздан нимани яширайин. Менинг отам қассоб, 
онам бўлса, Ноҳид хонимнинг (шу жойнинг^эгаси) синг- 
лиси бўлиб, кундуз кунлари уйда чарх йигирар эди. 
Уйимиз Хонобод хиёбонида бўлиб, ҳовлимиз жуда тор 
бўлиши билан баробар, иккита кичкинагина уйдан ибо- 
рат эди. Отам қассоб бўлганлиги. учун, давлат гўшт 
нархини арзонлаштириш ҳақида фармон чиқарганидан 
кейин, халққа ит, мушук гўштларини сотиб бўлса^ҳам, 
бойлик орттиришга уринар эди. Бироқ^сармояси бўлма- 
ганлиги учун, бу ишдан ҳам у қадар кўп фойда келмас- 
ди. Кунда фақат беш-олти қирон фойда қолар эди. Шу 
билан бизнинг бир нав рўзғоримизни тебратар эди. 
Жуда оғир бир вазиятда турмуш кечирар эдик. Мен ёш 
вақтимда ҳам ўлгунча суқ ҳам тамагир эдим. Масалан, 
қўшнимизнинг қизларидан биттаси янги кийим-бош кий- 
гудай бўлса, кам деганда бир кеча-кундуз йиғлаб, ота- 

48 


онамнн жуда хулоб қилиб, мажбуран, уй-рўзғор асбоб- 
ларидан бирорта нарсани гаров қўйдириб, е соттириб 
бўлса ҳам пул топиб, шундай кийим-бош олиб беришга 
мажбур қилар эдим. Бизнинг кўчамизда бирмунча дав- 
лат амалдорлари — аъёнларига хос катта иморатлар 

ҳам бор эди. ' , 

Шу иморатлардан бирида, ўша вақтда отини билма- 
ганим бадавлат бир одам яшар эди. Бу кишининг еш, 
ииройли ўғли бор эди. Кўчада ҳамма уни қулини бигиз 
қилиб кўрсатарди. Мен ҳам уни ёқтирар эдим. Шунинг 
учун кўчада, қўшни болалар билан ўйнаб юрган вақтла- 
римда, уни кўриб қолсам, тушунмаганим ҳолда рубару- 
сига келиб, ўзимни кўрсатишни истар эдим. Ун саккиз 
ёшларда бўлган бу ёш йигит ҳар вақт менга қараб ку- 
лар эди. У вақтда мен ҳам ўн икки ешга кирган булиб, 
доим янги, озода кийим-бошларни орзу қилар эдим. 

Бир кун, кўчада ўйнаб юрган вақтимда, нима бул- 
ди-ю, оёғим тошга туртиниб кетиб, қаттиқ оғрий бош- 
лади’. Оғрпқнинг зўрлигидан куч билан ўзимни девор 
тагига еткизиб йиқилдим. Уйнаб турган . болалар жуда 
кўп бўлгани учун, менга нима бўлганини ҳеч ким бил- 
мади. Девор тагида ўзимдан кетиб қолибман. Ьирдан 
кўзимни очиб қарасам, нима кўрганлигимни аитиб бе- 
оайми? Кичкинагина, шинам қилиб безалган бир уида, 
ўша вақтга қадар кўрмаганим бир каравотда етиб- 
ман. Ҳалиги йигит бош томонимда папирос чекиб ути- 
рибди. 

Мен ўзимни йўқотар даражада: 

— Бу ер қаер, мен қаерга келиб қолдим, отам қани, 

онам қаерда?— деб сўрадим. 

у жавоб ўрнига хохолаб кулиб, мени упди-да. 

— Ҳеч нима бўлгани йўқ, онанг уйингда, сен бу кеча 
шу ерда қолиб, эрта билаи уйингга кетасан, деди. 

Қўлимни қўлига олиб кўриб: 

— Қиз бола деганнинг қўли ҳам шунақа ифлос бу- 
ладими?— деди. Шу пайтда анча қоронғи тушиб қолган 

ЭДИ ёш йигит бирдан стол устида бўлган оқ бир тугма- 
ни босди. Бир нафас ўтмасдан эшик очилди. Ичкарига 
бир одам кирди. Бу йигит киргаи одамга қараб. «Ҳара- 
чи, ҳаммом тайёрми?»—деб сўради. 

Хизматкор таъзим қилиб чиқиб кетди. Икки дақиқа 

ўтар-ўтмас, қайтиб: 

— Балли, оғо, ҳаммом ҳам, бошқаси ҳам тайёр!—» 
деди. 

— Яхши, бўлмаса, Ҳамида опаға айтгин, мана бу 
қизни (мени кўрсатиб) ҳаммомга тушириб, яхшилаб 
чўмилтирсин,— деди-да, менга қараб,— қани туринг, шу 
кишининг орқасидан ҳаммомга боринг, иншоолло, ҳам- 
момдан қайтганингиздан кейин кўришамиз,— деди. • 

Мен бу хилдаги ширин сўзларни эшитишга. одат қил- 
маганлигим учун ҳеч нима деб жавоб бермадим-у, дар- 
ров ўрнимдан туриб, хизматкорнинг орқасидан кета 
бошладим. У киши мени ўртаси гулзор қилинган ҳов- 
лидан олиб ўтди-да, кичкина, ички томони мармар қи- 
линган ҳаммомчага олиб кирди. У ерда чироқ ёниб ту- 
рар эди. _ 

Ҳаммомда Ҳамида аввал лат еган оёғимни силашга 
бошлади. Кейин мени ювинтириб, ташқари олиб чиқди. 
У ерда мен учун чиройли кийим-бошлар тайёрлаб қў- 
йилган экан. Менга бу кийим-бошлар. бир оз кенг бўл- 
са ҳам, кийдим, сўнг Ҳамида сочларимни тараб, чирой- 
ли қилиб ўриб қўйди. Борйб ойнага қараб, ўз-ўзимни 
тани.май қолдим. Шу башанг кийим-бошлар ва>шундай 
яхши безаниш менга лсуда гўзал бир сурат ва чиройли 
башара бахш этган эди. Ун дақиқа ўтар-ўтмас, бояги 
айтганим кичик уйга кирдим. Йигит шу ерда мени ку- 
тиб турар экан. Ичкарига киришим билан истиқболимга 
чиқиб ўпди-да: «Хуш келдингиз!» деди, ярим соатдан 
кейин кечки овқатни келтирдилар. Албатта, бу овқат- 
лар шундай овқатлар эдики, ҳалигача мен буларнйнг 
лаззати у ёқда турсин, отларини ҳам эшитмаган эдим. 
Овқатни егандан кейин ёш йигит ўша уйнинг ўзида ки- 
йим-бошларини ечмоққа бошлади... 

Эрта билан уйқудан турганимда, ёнимда ҳеч ким йўқ 
эди. Урнимдан туриб, деворга қўйилган катта ойнада 
ўзимни кўрсам, рангим бир оз синиққан, кеча кечаси 
бошимга тушган баъзи воқеаларни хотирламоққа бош- 
ладим. Бирданйга эшик очилиб, Ҳамида ичкарига кир- 
ди ,ва деди: 

— Ofo Шимронга кетдилар. Мана шу конвертни сиз- 
га бериб, уйингизга жўнатишни менга тайинладилар. 

Мен ҳам ўйлаб кўрмасдан, гўё ҳеч нима йўқотма- 
гандай, конвертни олиб уйга келдим. 

Онам мени кўриши биланоқ кучоқлаб бағрига босди, 
фарёд урмоққа бошлади. - 

— Келинглар, келинглар, қизим топилди, худога шу- 
кур, қизим топилди!—деб қичқириб, ҳамма қўни-қўш- 
ниларни бошига йиғди. 

Кечадан бери, яъни мен йўқолган вақтдан буён, у 
бечоралар ҳеч ухламасдан, овқат емасдан қидирганлари, 
ҳатто полицияга ҳам хабар берганликларини айтдилар 
ва онам мендан: 

— Жуда яхши, қани айт-чи, қаерда эдинг, нима бўл- 
ди?—деб сўради. _ . 

Қўни-қўшниларимиз — хотинлар йигилишиб, атро- 
фимни ўраб олдилар. Мен ҳам уялмасдан кеча кечаси 
бўлган "аҳволни бошдан-оёқ уларга айтиб, қўлимдаги 
конвертни онамга бердим. Онам дарров конвертни 
очиб, ичидаги беш туманлик пулни кўрган замон, мен 
сабабини тушунмаганим ҳолда: 

— Войдод! Қизимнинг номўснни барбод берибдилар, 
қизимни бепарда қилибдилар!—деб фарёд-фиғон кўта- 
риб, бошига, кўкрагига муштлаб, сочларини юлиб, йиғ- 
ламоққа бошлади. 

Қўшни хотинлар онамга тасалли беришга бошлади- 
дар. Улардан биттаси менинг ёнимга келиб, у ёш йигит- 
нинг уйи қаерда эканлигини сўради. Мен ҳам унга айтиб 
бердим. У бирданига: 

— Дод, ҳамадонликнинг дастидан дод!— деб қарға- . 
моққа бошлади. 

Мен кечаги ёш йигитнинг ҳамадонлик бўлганлиги- 
ни шу ерда билдим. Энг сўнг, бир оз ўтгандан кейин, 
онам мени етаклаб, назмияга олиб борди. Бошимга туш- 
ган савдоларнинг ҳаммасини раисга 1 айтдим. Раис ҳам 
дарров бояги йигитнинг уйига одам юборди. Фақат ўн 
дақиқа ўтар-ўтмас, юборган одами қайтди-да: 

— Оғо уйда йўқ эканлар. Хизматкорларига: «наз- 
мия идораси мени йўқласа, ўрнимга сен бориб келгин», 
деб кетган эканлар. Хизматкорларини бошлаб келдим,— 
деди. 

Қеча кечаси кўрганим хизматкор ичкарига кириб, 
назмия раисининг олдига борди. У билан аста-секин 
нималарнидир сўзлашгандан кейин, раис баланд овоз 
билан сўзга бошлади: 

— Жуда яхши, онажон, аввало шуки, бу иш бўлма- 
Гани яхши эди. Энди бўлар иш бўлибди, энди қандай 
чора бор?' Оғойи Ҳайдарқулихон шу қилган ишларн 

1 Р а и с — полиция бошлиғи. 

учун сизга, қизингиз бадалига бир қадар пул беришга 
тайёр. Шунга нима дейсиз? 

— йўқ, оғо! Бу мумкин эмас. Агар ўз гуноқини ях- 
шилик билан ювмоқ истаса, қизимни сийға 1 тариқасида 
хотин қилиб олсин. 

Мен онамнинг бу сўзидан, яъни ўша мазали кеча- 
нинг... такрорланишини англаб, жуда қам севиндим. Ле- 
кин назмия раиси зарда билан деди: 

— Аҳмоқ хотин экансан! Айтаётган гапингни ўйлаб 
айтяпсанми? 'Оғойи Ҳайдарқулихон қандай одам экан- 
Лигини биласанми? У зот қаесоб қизини ўзларига хотин 
қилармидилар? Рози бўлсанг, мен буюраман, ўттиз ту- 
ман берсинлар. Йўқ, деб шаллақилик қиладиган бўл- 
санг, ҳозир қамаб қўяман. 

Мен яна бир қайта у ёш йигитни кўра олмаслигимга 
жуда ўкиндим. Бечора онагинам, назмия раисининг пў- 
писасидан жуда ҳам қўрқиб кетди. Ортиқча бир сўз 
айтмасдан, ўттиз туманни олишга рози бўлди. Шу ер- 
нинг ўзидаёқ бояги хизматкор онамга йигирма беш ту- 
ман берди. Уйимизга қайтдик. 

Бу воқеадан кейин онам бирмунча вақт йиғлашни 
одат қилиб олди. Кейиичалик кўз ёшлари тийилган 
бўлса ҳам, яширинча ташвиш чекаётганини англар 
эдим. 

Онамнинг яхши бир хотин бўлганлиги ва менинг ҳам 
шу ишни ўйлаб кўрмасдан қилганимни ҳамма яхши би- 
лар эди. Бизга яқин, қўшни деса ҳам бўладиган бир 
сувоқчи йигит бор эди; шу йигит, агар онам қўлидаги 
ўттиз туман пулга боққолчилик дўкони очиб берса, ме- 
ни олишини айтибди. Онам ҳам худди шуни истар эди. 
Дарров розилик берди. Намозгар пайтида маҳалланинг 
имоми келиб, никоҳ ўқиди. Шу кечаси мен билан унинг 
(оти Аҳмад эди) тўйимиз бўлди. 

Орадан олти ой ўтди. Менинг дардим билан сил бўл- 
ган онам бирданига касал бўлиб ўлди. Отам ҳам бор- 
йўғини қорадорига сарфлаб тугатгани учун, ҳамма 
нарсадан ажраб, уйга кириб қолди. Бир ярим йилдан 


1 С и н ғ а — Шиа мазҳабидаги мусулмонларда, хусусан, Эронда 
шариат қонунига биноан, вақтинча никОҳлаб олинадиган хотин. 
Никоҳ муддати, (бир, икки, уч, беш, ўн ой) одатда, уйланувчи ки- 
шининг хоҳишига боғлиҳ бўлади. Шу муддат тугагандан кейин эр 
олган хотинини қўйиб юбориши ёки истаса никоҳ муддатини узай- 
тириши мумкин. (Ред.) 

кейин у ҳам ўлди. Бу иккн ўлимнинг аччиғи мени жуда 
ҳам эзиб ташлади. 

Мен боққол Аҳмад билан бирга яшар эдим. Фақат 
анови биринчи кеча ҳеч қачон эсимдан чиқмасди. Ҳа- 
миша ўша чиройли кийим-бошлар, ўша ёш йигит, ўша 
лаззатли таом, ўшандай қимматбаҳо ётоқларнинг ор- 
зусини қилар эдим. 

Отам ўлгандан кейин орадан яна тўрт йил ўтди. 
Бир кун мана шу холам (Ноҳид хоним) бизникига ке- 
либ, мени ўз уйига олиб кетди. Мен унинг нима иш қи- 
лишини билмас эдим. Фақат онамнинг: «Бир холанг 
бор,'баъзи бўлмағур ишларни қилганлиги учун, у билан 
борди-келди қилмаймиз» дегани эсимда бор эди. Нима 
бўлса ҳамки, Аҳмад менга ҳеч қачон уйдан ташқари 
чиқишга ижозат бермас эди. Қўшниларимизда бўлади- 
ган таъзиялардан бошқа ҳеч қаерга бора олмас эдим. 

Бир куни ундан бир иложини топиб жйвоб олдим-да, 
эрта билан кўнкага ўтирдим. Сўрай-сўрай шу уйга ке- 
либ етдим. Холам мени яхши қабул қилди, эгни-бошим- 
га қараб: 

— Жиянимнинг эгнида шундай эски-туски кийим- 
* бош бўлишини истамайман, бор, анови уйда янги ки- 
йим-бошлар бор. Ушаларни олиб кий!—деди. 

У вақтларда мен ўн етти ёшимда эдим. Тайин қилин- 
ган уйга кириб, у epra қўйилган чиройли кийим-бош- 
ларни кийдим, зийнат асбобларини тақдим, ўзимга 
яхшигина оро бердим. Чиққанимдан кейин холам 
менга: 

— Юр, олдимга туш! Мана бу уйда бир одам сеии 
пойлаб ўтирибди,— деди. 

Мен ҳам тортинмасдан ичкари кирдим. Уй мебеллар 
билан безанган эди. (Ашраф шу ердаги хоналардан би- 
рини кўрсатди). Хоналарнинг бирисида ёш бир офнцер 
ўтирар эди. Мен уни кўрар-кўрмас, ташқарига чиқиб кет- 
моқчи бўлсам ҳам холам мени чиқармади. Бу ёш офицер 
йигитнинг ғоятда гўзал, айниқса юқорига қараб буралган 
мўйловлари менга маъқул тушиб, ўзига мафтун қилди. 

Холам менга деди: 

— Бу оғо қариндошимиз бўлади, сен билан кўрнш- 
гани бу ерга келибдилар. 

Мен ҳам тортинмадим. Холам ўрнидан турди: 

— Бемалол ўтириб гапиришинглар, мен сизлар^а 
ҳалақит бермай,— деб уйдан чиқиб кетди. 

Мен бир оз қўрқио, хавотир олган бўлсам ҳам, ёш 
офицернинг чиройли сиймоси менинг бутун ваҳимала- 
римни йўқотиб юборди. 

Холам кетгандан кейин ўн дақиқа ўтар-ўтмас, ёш 
офицер менга яқинлашиб, сийнамга қўл узатганини кў- 
риб уялдим, ўз-ўзимча: «Бу йигит мен билан бирданига 
шундай муомала қилишдан нега ҳаё қилмади экан?» 
деб ўйладим., Лекин ёш офицер тортинмасдан, бирдан 
мени ўпди-да, секингина қулоғимга: 

— Холанг ёлғон гапиряпти, мен қариндошинг эмас- 
ман. Балки, сенинг хушторингман,— деди. 

Мен ҳам холамнинг ёлғон гапирганини англадим. 
Лекин ёлғон бўлса ҳам, яхши ёлғон айтибди. Чунки, 
шундай бир ёш йигит билан сўзлашиб ўтириш, Аҳмад- 
нинг суҳбатидан минг қатла яхши эди. Охири ҳеч сўз 
демасдан ноз-карашма қила бошладим. 

Бир соатча ҳалиги йигит билан бирга бўлдик... 

Қейин офицер туриб кетди. Ун дақиқадан кейин хо- 
лам ичкарига кирди. Мен уялганимдан терлаб кетдим, 
холам менга қараб: 

— Бу ерни кўрдингмй? Уз уйингни ҳам кўргансан-а? 
Эринг бўлса, менинг уйимни билмайди. Бу ерга келга- 
нингдан шубҳа ҳам қилмайди. Агар бу ердан, ҳам мана 
шу ёш йигитдан хурсанд бўлган бўлсанг, эртага эринг- 
га айтмасдан, секин уйдан чиқ-да, тўғри шу ерга кела- 
вер. Бу ерда ҳар вақт шундай 'чиройли ёш йигитлар 
билан кайф қилиб, ҳамиша чиройли уст-бошлар кийиб, 
лаззатли овқатлар еб умр ўтказасан,— деди. 

Ундан сўнг кетар Олднмда қўлимга битта олтин пул 
бериб:—Ма! Буни ол! Эртага келишингда извошга ту- 
шиб кел,— деди. 

Мен чиқиб, уйга кетдим. Фақат ўқтин-ўқтин ёш офи- 
цер эсимга тушиб, қаршимдаги эрим Аҳмадни кўрар 
эканман, ҳаётимдан безор бўлар эдим. 

Эрта билан уйқудан турдим. Аҳмад кетгандан ке- 
йин, ўзимга қарашли майда-чуйдаларимни йиғиштириб, 
бйр бўхча қилиб тугдим-да, холамникига жўнадим. У 
кечаси ҳам ўша офицер келди, кечаси билан икковимиз 
лаззатли «суҳбат» қилиб, тонг оттирдик. 

Энди уч йилдан бери шу ердаман. Шу маҳалгача 
бир неча марта ёмон касалларга мубтало бўлдим. Ҳо- 
зир холамдан олтмиш туман қарзман, бу пулни ҳеч қа- 
чон узиб адо қила олмасам керак. 

Ашрафнинг ҳикояси тамом бўлгандан кейин орага 
бир неча дақиқа жимлик чўкди. Сўнгра Ақдас сўз бош- 
лади: 

«Навбат меники бўлгани учун, мен ҳам ўз тарихим- 
ни айтиб берайин. Мен бир баззознинг қизи эдим. Отам- 
нинг иши унчали яхши эмасди. Ҳовлимиз фозор ёнида, 
Аббособод деган маҳаллада эди. Менинг бир чўтир ва 
хунук опам бор эди. Отам билан онам уни яхши кўрар 
эдилар. Мени бўлса уқчв хушлашмасди. Лекин кўп 
вақтда бизникига келган совчилар опамни ёқтирмас 
эдилар. Мени бўлса, ота-онам совчиларга кўрсатмасдй. 
Демак, менинг пешонамнинг очилиши опамнинг бахтига 
боғлиқ эди. Яъни, опам эрга теккандан кейингина, мен 
эрнинг юзини кўришга умидвор бўла олар эдим. Тасо- 
дифан о.пам, «ўзинг учун ўл етим» дегандай, билмадим, 
нима бало бўлди-ю, домла мулла Иброҳимдан дуойи 
афсунга амал қилдирдими, ишқилиб, папирос сотадиган 
бир ёш йигитни эргаштириб келиб, ўзига боғлади. 

Шу кундан бошлаб мен ҳам эрга умидвор бўлиб, ан- 
чагина хушчақчақлик билан яшай бошладим. Ниҳоят, 
мақсадимга етиб, эрга ҳам тегдим. Аммо, қандай эр 
денг? 

Бир кун бизникига уч хотин совчи бўлиб келди. Ме- 
ни кўриб ёқтирганларидан кейин, куёв ёш, бадавлат, 
тамакифурушлик қилади, дедилар. Ота-онам менинг 
бахт-саодатим ҳақида у қадар бош қотирмаганлари 
учун, ўйлаб ва суриштириб кўрмасданоқ- розилик бериб 
юбордилар. Никоҳ кунини тайин қилишди. Шу куни ку- 
ёвнинг ҳам келишидан дарақ беришди. 

Мен энди чиройли, ёш, башанг кийинган, қадди-қо- 
мати келишган бир йигитни кўраман, деб кўзларим ни- 
горон бўлиб ўзимга оро бериб ҳар дамда бир ойнага 
қараб ўтирар эдим. Уф! Нима кўрганимни биласизлар- 
Ми?-Бирдан эшикдан йўгон овоз билан, «Бисмиллоҳир- 
раҳманирраҳим» деб найнов, қип-қизил соқолли, соч ва 
соқолини устарада қиртишлатиб олдирган, чўтир, сап- 
сарғайиб кетган тишларининг кўпи тўкилиб кетган, 
эгнида узун бир сурра чопон, унинг устидан оқ, ўрама 
белбог боглаган бир чол кириб келди. Ичкарига кириш 
олдида, кавушини ечиб, қўлтигига қисиб, менга рўбарў 
келди, уялмай-нетмай чап юзимдан «пўп» этиб овоз^чи- 

қарган қўпол бир ўпич олди. Маймунга ўхшаган бу 
ҳайкални кўрган қариндош, қўни-қўшннларнинг ҳамма- 
си тарқалиб кетдилар. Уйда ёлғиз куёв томонидан кел- 
ган' қариндошларгина хурсандчилик қилар эдилар. Шу- 
лардан бигтаси секингина қулоғимга: 

— Агар совға олмоқчи бўлсанг, куёвни битта ўпиб 
қўйгин,— деди. 

Мен ўз-ўзимға: «Совғасини отасининг гўрига олнб 
борсин. Бу одамга ўхшаган ифлос соқолли девнинг юзи- 
дан қандай ўпаман?» деган сўзни фақат ичимдагина ай- 
та олдим. Шу кунга қадар к»рагимда сақланиб келган 
чиройли бир ёш йигитнинг хаёли билан унинг ўша ир- 
кит юзларидан ўпдим. 

У бўлса, бунга мукофот юзасидан ёқут кўзли қим- 
матбаҳо бир олтин узукни бармоғимга солди. Фақат, 
худога кўп шукурлар бўлсинки, ўша куни икки мартаба 
ўпишдан ортиқ менга азият бермади. 

Тўрт кундан кейин катта тўйимиз бўлиб, мени олиб 
бориб, ўша ифлос одамнинг қўйнига солдилар. Бахтим- 
ни қарангкн, бу одам унчалик ахлоқсиз эмас экан. Яъни, 
худонинг бир бандаси бўлиб, кеча-кундуз дуо, оят ҳам 
намоз билан машғул. Ҳар қайси бир каттароқ савдо- 
сотиқнинг олдидан тасбеҳ ўгириб, қуръон ўқиб, фол 
очиб, толе синар экан. Бу киши, юқоридаги уч нарсага 
ўлгунча маҳкам ишониб, имон боғлаган экан. 

Нима бўлди-ю, бир гал уч кун муттасил уйга келмай 
қолди. Мен жуда кутиб ташвишга тушдим. Фақат ўз- 
ўзимча, қаерга борар эди, бир худонинг бандаси, ёш- 
ялангларга ўхшаган саёқ эмаски, ҳар хил бемаъни ер- 
ларга бореа, деб ўйлар эдим. 

Бу орада қўшниларимиздан биттаси бизникига чиқ- 
ди. Мен ҳам Хожи оғо (эрим ҳожи эди)нинг неча кун- 
дан буён уйга келмаганлигини айтдим. 

У бўлса: 

— Ҳа, айланай, ажабланишнинг ўрни йўқ. Балки 
бошқа хотинларининг олдига бориб қўнгандир,— деб 
жавоб берди. 

Қўшнимизнинг бу жавобидан ҳайрон бўлдим. Ун- 
дан сўраб билсам, Ҳожи оғо ҳақиқатан, чинакам бир 
мусулмони комил экан. Яъни, мендан бошқа иккитаси 
никоҳли, иккиси сийға—тўртта хотини бор экан. Қўш- 
нимизнинг гапига қараганда, Ҳожи оғо қайта бошдан 
тасбеҳ ўгириб, қуръон ўқиб, фол очиб, шу ой, ё шу ҳаф- 

тада хотин олса, киши бахтли бўладими, йўқми деб 

толе синаб юрган экан. ' „ 

Мен бу гапдан кейии шундай хулқли, шундаи ахлоқ 
эгаси бўлган бир одам бйлан яшай олмаслигимни ди- 
лимга маҳкам тугиб қўйдим. Агар у ёлғиз мен биланги- 
на кифояланса эди, унинг молу дунёси билан балки, 
яхши, тинч турмуш ўтказган бўлар эдим. Фақат у ҳар 
фол очиш билан бир хотин олмоқни истаса, албатта, бу 
иш менга унча хуш келмас эди. 

Жуда диққат бўлиб кетдим. Уша куни кечқурун бо- 
зорга бордим. Бир тўда ейдиган, ичадиган ва нина, ип, 
сақич, шунга ўхшаган нарсаларниюлмоқчи эдим. Бозор 
одамлар билан тўла эди. Қишилар тўда-тўда бўлиб хо- 
тинларга эргашиб юрар эдилар. 'Меи бўлсам, бир бур- 
чакда туриб, шуларни томоша қилар эдим. Бирданига 
йигирма ёшлар чамасида бўлган, бошида яхшигина ку- 
лоҳ, эгнида сариқ кўйлак, бўйнига Аҳмад шоҳнинг су- 
рати босилган яхши галстук таққан бир йигпт менга 
яқинлашди-да, ҳеч ўйламай-нетмай. 

— Хоним, менн бир соатгина хушнуд этсангиз,—деб 

сўради. 

Мен бундай сўзларни эшитишга одатланмаган эдим. 
Фақат ёш йигитнинг қара'ши, юзлари Ҳожи оғонинг қи- 
зил соқоли, қиртишланган боши, томоқларннинг таги 
билан тенглаштириб кўрганимдан кейин, йигитни еқ- 
тирганим учун, ноз-карашма билан жавоб бердим: 

— Оғожон, нима деяпсиз? Уйингиз яқин орадами? 

Худди шу маҳалда бир Полициячи кўчадан ўтиб бо- 
рар эди. Йигит уни кўриши билан, бир тарафга йигирма 
қадамча тортилиб яширинди. Полициячи узоқлашган- 
дан кейин яна қайтиб келиб, менга деди: 

— Мана шу ерда яқин бир жой бор. Юринг, уша ер- 
да папирос чекишиб, истироҳат қилишнмиз мумкин. 

Мен, «папирос чекишамиз» деган сўздан упчали ҳай- 
рон бўлмадим. Яъни, бу сўзнинг худдп шу ерда имо- 
ишорат юзасидан ишлатилганлигпнн пайқадим. Демак, 
«папирос чекишамиз» деган сўздан мақсади бошқа экан... 

Ортиқча гапиришмасдан, йигитнинг орқасидан эр- 
гашдим. У мени тикувчилар бозоридан олпб ўтди-да, 
ўнг қўлдаги тор кўчага олиб кирди. У ерда яна бешта 
жин кўчаларни босиб ўтдик-да, кичик бир эшик олдида 
тўхтадик. Эшик очилди. Бир кампир чиқиб мени кўрди, 
Ҳёч бир таажжуб қилмасдан: 

— Қани, марҳамат қилинг!—деди- 

— Қани, хоним, кираверинг, қўрқадиган ҳеч нарса 
йўқ,— деди йигит. 

Мен бўлсам юрагим гурс-гурс ургани ҳолда ичкари- 
га кирдим. Уз-ўзимга: «Бу ерда минг киши бўлса ҳам 
ҳеч қайсиси Ҳожи оғага ўхшаган хунук бўлмаса керак», 
дер эдим. Ҳовлига киргандан кейин, йигит кампирга: 

— Ойижон! Қани, самовар қўйиб юборинг!—деди. 

Сўнгра иккимиз бир ‘уйга кирдик; уй кичкинагиги 
эди, деворлари кир, бирталай токча раплари бор эди. 
Ерга бўлса, эски бир гилам солинган. Йигит зўр билан 
юзимни очиб, менга битта папирос тутди. Мен олиб 
чекдим. Суҳбатга бошлаб, менинг ким эканлигимни сў- 
ради. Мен: 

— Т.амакифуруш Ҳожи оғо... нинг хотини бўламан,— 
дедим. 

Ун беш дақйқадан кейин чой келтиришди. Ичдик. 
Бирдан йигит юзимдан ўпди. Мен жуда уялиб кетдим, 
қизардим. Сиздан нимасини яширай: «Ҳеч бўлмаса юзи 
тузук-ку! Ҳожи оғога ўхшаган, кишига озор бермайди- 
ку», дер эдим. 

Шундан кейин йигит мендан аста-секин бошқа нар- 
саларни ҳам талаб қила бошлади. Мен бўлсам ўз- 
ўзимга: 

«Нйма бўлса ҳам, Ҳожи оғодан яхши-ку», дедим, 
тўғри, агар у сени бир мақсад билан ва чинакам бир 
севги билан севса эди, у пайтда Ҳожи оғодан яхши бў- 
лар эди. Ҳолбуки, у фақат бир неча дақиқалик нафсини 
қондириш учун сенга тармашади. Ҳожи оғонинг суҳба- 
ти ҳақиқатан жирканч, лекин бу билан яна у сени ал- 
даб, номусингни барбод уриб кетмайди, у шунақанги 
ёлғончи ва уятсиздан минг марта яхшидир». 

Мен у йигит билан хайрлашиб қайтар вақтда қўлим- 
га бир нарса берди. Уйдан чиқиб қарасам, битта беш 
қиронлик олтин пул экан. . 

Нима бўлса ҳам ҳафтанинг маълум икки кунида ўша 
ерда учрашиб туришга ваъдалашдик. Ҳар ҳафтада икки 
мартаба ўша ерга бориб, ўз-ўзимча, гўё шундай ёш 
йигитнинг суҳбатидан баҳраманд бўлар эдим. 

Бир кун сўзак касалига гирифтор бўлганлигимни 
кўрдим. Уч кундан кейин бу касал Ҳожи оғога ҳам юқ- 
ди. Фақат бечора Ҳожи оғо, хотинларининг қайси. бири- 
дан юққанлигини билмагани учун, ноилож қолган эди, 

Қайси биттасини муттаҳам қилишни ўзи ҳам билмасдй. 

Мен, агар Ҳожи оғо касалнинг мендан юққанлигини 
билиб қолса, уйдан икки қўлим тепамда қувилишимни 
олдиндан билганим учун: «Кўп хотинлик кишида ту- 
ришни истамайман!» дедим-да, талоқ қилишни талаб 
қила бошладим. 

У ҳам мендан кейин янги бир қиз олиш хаёли билан: 

— Агар маҳрингдан кечсанг, талоғингни бераман,—• 

деди - , т 

Мен рози бўлдим. У мени талоқ қилди. Мен икки қу- 
лимни бурнимга тиқиб, отамнинг уйига қайтдим. 

Орадан икки ой ўтди. Отамнинг уйида яншб, лекин 
ҳамма вақт, ўз мўлжалида, ўша йигитни ва ўша йигит 
мен билан танйштириб қўйган Ф... вазирлигининг аъзо- 
ларидан биттаси бўлган ўртоғининг олдига бориб келар 
эдим. Лекин бадбахтликни қарангки, улардан олган 
пулларимни Носирия хиёбонидаги докторга беришга 
мажбур бўлар эдим. Бу доктор ҳам аввалбошданоқ, 
менинг кайф-сафо йўлида юрган бир хотин эканлигим- 
ни бйлиб, шайтонлик қилмоққа бошлади. Қичкина дар- 
димни боқа туриб, худди фолбин хотинларга ўхшаб: 
«Бу касалингни ё олти кунда, ёки олти ҳафтада, ё олти 
ойда тузатиб юбораман», деб ваъда берди. 

Бир йилгача докторга қатнай бериб тинка-мадорим 
қуриди. Ахири бир кун пулим бўлмаганлиги учун, пул- 
нинг ярмисини берганимданми, ё бўлмаса ўз маълумо- 
тининг даражасига ўзи ишонмай, мени тузата олмасли- 
гига кўзи етганиданми, ҳар ҳолда: 

.— Хоним, сизнинг касалингиз оғирлашиб кетган. 
Бундан кейин, қаратганингиз билан тузалмайди,— деди. 

Мен, «қаратган билан тузалмайди» деган сўзни эши- 
тиш билан жуда ҳам жаҳлланиб кетдим: 

— Оғо, сиз кимни аҳмоқ қилмоқчи бўласиз? Халққа 
шу қадар азият ҳам озор беришдан мақсадингиз нима 
эди? Мен бир йилдан буён бу ерга келиб, сизга ва дори- 
дармонга озмунча пул сарф қилганим йўқ. Энди келиб- 
келиб «қаратган билан тузалмайдй» дейсиз. Буни нега 
илгаридан айтмадингиз? 

Доктор лоқайдлик билан дўқ уриб: 

— Хоним, жанжал қилманг. Бўлмаса хизматкорни 
чақираман-да, сизни зўрлик билан жиннихонага юбор» 
тираман,— деди. 

Мен шовқин сола бошладим. У эса хизматкорини 
чақириб, мени уйдан кўчага чиқариб ташлади. 

Мен уйга келиб, бундан кейин у докторга бормасдан, 
бошқа докторга қаратишга қарор қилдйм. Энди Чаро- 
ғон хиёбонида бўлган иккинчи докторга (у ҳам ахлоқ 
ва маълумот жиҳатидан аввалгисидан қолишмас эди) 
қатнай бошладим. Худди шу пайтларда бирданига ота- 
онам Карбалони зиёрат қилиш хаёлига тушиб, мени 
уйда ёлғиз ташлаб кетдилар. 

Мен бўлсам ҳар галгидек Бозор ва Лолазор хиёбон- 
ларидаги йигитлар билан айш-ишратга машғул бўлар 
эдйм. 

Тақводорликнинг уччига чиққан бир қўшнимиз бор 
эди. Бир соат ҳам намоз-ниёздан бўшамас эди. Уша хо- 
тин бир куни бизникига кириб: 

.— Шавкат хоним! Мен сенинг қандай ишлар қилиб 
юрганингни яхши биламан,— деди. Мен жуда қизариб, 
уялиб кетдим. 

— Лекин бундай юриш сенга ҳеч қандай фойда бер- 
майди. Агар аҳвол ва маишатинг яхши бўлишини хоҳла- 
санг, қани, мен билан бирга юр, мен сени бир ерга олиб 
бораман, сен у ерда доим нози неъматлар ичида сузиб 
юрасан, доим ёш, чиройли йигитлар билан учрашиб ту- 
' расан,— деди. • 

У менинг ҳамма ишимдан хабардор экан. Ортиқ яши- 
ришнинг фойдасизлигини кўриб, унинг маслаҳатига кўн- 
дим. У хотин ҳам мени шу ерга бошлаб келди-да, отим- 
ни ўзгартиб, Ақдас қўйди. Икки йилчадан бери шу ерда 
яшаб, Ноҳид хонимдан қирқ тумандан ортиқроқ қарз- 
дор бўлдим. Ота-онамдан бўлса, ҳалигача ҳеч бир дарак 
йўқ. Иўлда ўғрилар ўлдириб кетганми, Карбалода бош- 
ларига бошқа кулфатлар тушганми, маълум эмас... 

Ақдас шу ерда ўз тарихини тамом қилди ва чарча- 
ганлиги учун, косадаги бодрингдан биттасини олиб, 
тўрт тилим қилди, бир бўлагини ўзи еди, қолган учта- 
сини дугоналарига тақсимлаб берди. 

IX боб 

БАДАВЛАТХОНАДОННИНГ ҚИЗИ 

Энди навбат Иффатники эди. У, бошда ўз таржимаи 
ҳолини сўзлашга майли бўлмаганлигини ёзган эдик. 
Қандай бўлса ҳам, мажбурият остида сўзга бошлади. 

«Мен на қассоб ва на баззознинг қизиман. Мен, Теҳ- 
роннинг улуғ хонадонларидан биттасининг яккаю яго- 
на қизи эдим». 

Бу сўзни эшитар экан, анови уч нафар дугоналар 
бутун диққатларини Иффатга бериб, тингламоққа бош- 

ладилар. , 

«Бизнинг уйимиз Теҳроннинг шимолн-ғарб томонида 
эди. Отам бадавлат кекса бир киши эди. Мени ҳаддан 
зиёда яхши кўрадиган онам бечора бўлса, жуда поки- 
за бир хотин эди. Мен ота-онамнинг азиз фарзанди бўл- 
ганим учун, ёшлигимдан буён.мени ҳар хнл ўйинлар, 
эрмаклар, ҳам қўни-қўшнидаги ўғил ва қизлардан 
уйга чақириб олиб, улар билан ўйнамоғимнп таъмин қи- 
лар эдилар^ - 

Шундай қилиб, ўн тўрт ёшга кирганимда ҳам уиинни 
тарк қилмаган эдим. Мени ўқишга, мактабга киришдан 
кўра, ўртоқларим билан ўйнашга кўпроқ қизиқтирар 
эдилар. 

Қани айтинг-чи, ўртоқлар, илм ўрнига буту.н умрини 
ўйин билан ўтказган, кўзи боғлиқ бир қиз бундан ортиқ 
бир нарса тушуна оладими? Албатта, йўқ. Менинг билт® 
ган нарсам, биттагина — мени ўстириб, тарбия қилган 
мураббия хотиннинг доим айтадиган гапи: «Ота-онангга 
итоат қил!» сўзларигина эди. Лекин бу итоат деган нар- 
санинг ҳам бирорта қатъий чегараси, ёки бир ўлчови 
борми, ёхуд доим кўзинг боғлиқ итоат қилавериш керак- 
ми? Уни дам билмас эдим. Баъзида мураббиям менга 
Марварид тўпнинг 1 бахт очишини айтиб, мени ҳам шу 
замбаракнинг қудратига ишонтирмоқчи бўлар эди. 

Шаҳарда аъёнлар орасида ота-онанинг ёлғизгина 
фарзанди, эркаси, нури-дийдаси бўлганим учун менга 
жуда каттакон мол қўшишлари тўғрисида овоза тарқал- 
ган эди. Ҳар куни уйимизга тўда-тўда совчилар ке- 
ларди. Лекин нима учундир шу келган совчиларнинг 
орасида яхши ҳам мукаммал илмли йигитларнинг сов- 
чилари бўлгани ҳолда, ота-онам кичкина бнр айбини 
топиб, уларни қайтарар эди. 

Ниҳоят, бир кун бизникига иккита хотиннинг совчи 


'Марварид тўп — Яқин кунларгача Теҳрондаги Майдони 
Тўпхонада тургувчи қадимий тўплардан бири. Авом халқ орасида 
қайси бир қиз дуо ўқиб, шу тўпнинг остидан бир неча марта эмак- 
лаб ўтса, унга яхши куёв насиб бўлади деган эътиқод бор. (Ред.) 

бўлиб келганликларини кўриб, яшириндим. Ун беш да- 
қиқалар ўтар-ўтмас, мураббиям келиб: 

— Хоним! Нариги уйга марҳамат қилар экансиз,— 
деди. 

Мен туриб, ўзимга сал-пал оро бергандан кейин, сов- 
чилар ўтирган уйга кирдим. Чорак соатлардан кейин 
совчилар туриб кетдилар. Менинг юрагим қаттиқ-қат- 
тиқ урмоққа бошлади. Гўёки, бир яширин овоз: «Шу 
одамга эрга тегсанг, сени фалокат кутади», дегандай бў- 
лар эди. Фақат бу яширин овоз онамнинг юрагида акс са- 
до бермаган эди. Чунки, бу қудаликки ёқтириб, дарров- 
гина отамни ҳам кўндириб, шунга- рози бўлган эдилар. 

Ёир ҳафтадан кейин унаштирилдик. Шу куни биз- 
нинг уйга икки юздан ортиқ Теҳрон хотинлари чақирил- 
ган эдилар. Фотиҳа маросими жуда ҳам тантана билан 
ўтди. Куёв ҳам келган эди: у баланд бўйли, гўзал юзли 
бир ёш йигит эди. Ҳатто ерни, миннатдор бўлсанг бо- 
саман, дегандай виқор билан юрар эди. 

Иигитни шу хилда кўргандан кейин ўз-ўзимга, «бе- 
корга ташвиш қилиб юрган эканман», деб қўйдим. 

'* Менга унаштирилган йигит ... вазирлигининг ҳисобот 
идорасида бошлиқ муовини экан. Албатта, шу кичик 
ёшда идора муовини бўлган йигитнинг сал улғайиб, ўт- 
тиз-ўттиз беш ёшларга етганда вазир бўлишлиги унча- 
лик қийин бир иш эмас эди. * 

Бир ой ўтгандан кейин ота-онам жуда ҳам кўп мол 
ҳозирлаб, тўйга рухсат беришди. 

Бизнинг тўйимиз бир қиш кечаси, юлдузлар мусул- 
мон хотинларининг чиройли кўзлари каби бошларига 
.парда тортган, осмондан шиддат билан қор ёғиб тур- 
ган пайтда бўлди. - 

Мен куёвнинг қариндошларидан икки хотин билан 
бирликда бир извошда ва қариндошларимиздан бир 
нечтаси бошқа извошларга тушганимиз ҳолда ҳамма- 
миз куёвнинг уйига жўнадик. 

Эримнинг... Обод хиёбонида бўлган катта ва чирой- 
ли иморатида бирталай чироқлар ёнар, жуда ҳам тан- 
танали бир тўй мажлиси қурилган эди. У ерга ети- 
шимиз билан, мени кичкина, озода ва безатилган бир 
ханага олиб кирдилар. Мен у ерда ўтириб, зийнат ас- 
бобларимни тузатиб, кийим-бошларимни тўғрилаб, мен 
учун олиб келинган бир пиёлача шарбатни ичдим. 

Бйр соатдан кейин мени катта бир залга олиб кир- 


дилар. Тўрга қўйилган чиройли бир стулга утирғизди- 
лар. Сал ўтар-ўтмас: «Куёв келаётир, куёв келаётир» 
деб хабар бёрдилар. Бирдан эшик очилиб, куёвнинг ўр- 
нига пакана, зарча юзли, эгнига сариқ або 1 кийган, 
кўзларига аанжирли кўзойнак таққан бир йигит келиб 
кирди. Унинг орқасидан куёв: 

— Марҳамат, ҳазратим... марҳамат... Узингизнинг 
уйингиз, ҳамма нарса сизники, биз дарвозабондан бош« 
қа киши эмасмиз,— деган ҳолда ичкари кирди. 

Менинг бахтсизлигим худди мана шу ердан бошлан- - 
ди! Шу пайтда бу ердаги хотинларнинг кўплари ўрин- 
ларидан туриб: 

— Биз бу ерга тўйга келган эдик, ўзимизни номаҳ- 
рам кишиларга кўрсатиш учун келган эмасмиз, деб, 
ғўнғиллаб-ғўнғиллаб, уйдан чиқиб кетдилар. Мен ҳам 
тортинмасдан ўрнимдан туриб, бошқа эшикдан чиқиб 
кетмоқчи бўлган эдим, бироқ кўрдимки, бир киши қу* 
лоғимга: 

— Жоним, жоним, тинчланинг! Эр деган хотиннинг 
хўжайини бўлади, нима қилмоқчи бўлса, шуни қабул 
қилишингиз керак!—деди. 

Орқамга ўгирилиб қарасам, мураббиям турган экан. 
Менга яхшиликдан бошқани истамайди-ку, деб ишонга- 
ним учун ҳеч нима демасдан, ўтирган жойимда қола 
қолдим. Шу пайтда эрим томонидан ҳазрат... деб атал- 
ган киши менга яқинлашди. Юзимдаги тўрни кўтариб. 

— Бай, бай, бай, қандай чиройли келин экан,— де- 
ди. Сўнгра бир йўталиб олиб, яна: 

— Жуда яхши, демак, энди сизларнинг қўлларингиз- 
ни қўлларингизга беришимиз лозим бўлса керак. Хўп, 
марҳамат қилингиз!—деди-да, куёвнинг^қўлидан ушла.6, 
менинг олдимга келтирди. Мен ҳам қўлимни узатдим. 
Аввало қўлимни бошқача қилиб бир сиқиб қўйди-да, 
кейин қўлимни куёвнинг қўли устига қўйиб, шу пайтда 
оғзини эримнинг қулоғига яқин олиб бориб, бир нима 

деди. „ 

Қарасам, эрим аввал қизарди, ундан кеиин бўзарди-. 
да, энг сўнг: 

— Жоним билан, ҳазрат, жоним билан... Итоат қи- 
лиш бизнинг вазифамиз!—деб жавоб берди. Шу пайт- 
да-сариқ аболи йигит: 

1 А б о — эркакларнинг енгсиз уст кийими. 

— Унутмайсиз-а! Мен кутиб тураман,— деб тезлик 
билан уйдан чиқиб кетди. 

. Эрим бўлса: «Қани, хотинлар, чироқ тутинглар», деб 
ҳазратнинг орқасидан чиқиб, уни эшиккача кузатиб 
Қўйди. 

Бир неча минут ўтгандан кейин куёв менинг олдим- 
га қайтиб келди. Меҳмонлар эса тўда-тўда бўлиб чи- 
қиб кетмоқда эдилар. Энг сўнг уйда куёв билан ёлғиз 
қолдим. Қўп ўтмасдан куёв мени ўрнимдан турғизиб, 
бир неча кичкина уйлардан олиб ўтиб, деворлари бир- 
талай суратлар билан безалган, юмшоқ мебеллар қў- 
йилган чиройли кичкина бир хонага олиб кирди-да: 

— Қани, марҳамат қилинг, хоним!—деди. 

Мен юмшоқ креслога ўтирдим. 

Шу пайтда эрим: 

— Мен сиз билан каттакон ва муҳим бир иш тўғри- 
сила^суҳбат қилмоқчиман,—деб сўзга бошлади. 

Тўй кечаси куёв билан келиннинг қандай каттакон, 
муҳим иш тўғрисида суҳбат қилишлари мумкин, деб 
бир оз ўйлаб қолдим ва уялганим ҳолда секингина: 

— Қани, марҳамат қилиб айтинг!—дедим." 

—„ ^зиз хоним! Ҳалиги сиз кўрганингиз киши менинг 
хўжайиним ва уяуғим бўладилар. Мен фақат шу кнши- 
нинг воситаси ва илтимоси билан шу даражага етдим. 
Охирда вазирликнинг ҳисобот идорасига муовин бўлиб 
тайин қилиндим,— деди. 

Мен жавоб бермаганим учун, у ўз сўзида давом этди: 

— У киши мени бирталай азият чекиб шу даражага 
.етказгандан кейин, бу кун кечаси мендан бир нарсани 
илтимос қилиб қолдилар, мен ҳеч қандай йўл билан йўқ 
дейишнинг чорасини тополмадим. Бундан ташқари, агар, 
у кишининг истагини ерига етказмасам, эртага эрта би- 
лан қамалиб, сизнинг дийдорингиздан буткул маҳрум 
бўлиб қоламанми деб қўрқаман. 

Мен, эримнинг мақсадини тушуна олмасдан, ундан: 

— Оғо, мен сизнинг сўзларингиздан ҳеч нима тушу- 
на олмай ётибман. Мақсадингизни очиқроқ айтсангиз 
экан. Бу киши сиздан нимани илтимос қиладқ? У ки-. 
шининг истаган нарсасининг менга нима дахли бор?—. 
деб сўрадим. 

— Ҳа, балли, азиз жонгинам!—деб уялмасдан жа- 
воб берди эрим.— У мендан истайдики, бу кечалик куёв- 
лик ҳуқуқндан кечиб, сизни унга топширсам. Бу йўл- 

дан бўйин товлаёлмаслигимни сизга айтдим. Мен ўй- 
лайманки, сиз ҳам менинг мушкул аҳволда қолганимни 
назарга олиб, маслаҳатимга рози бўлиб қабул қиларсиз. 

Мен унинг бечоралигпга юрагим ачиб, мураббиям- 
нинг сўзларини эсладпм. Хўп десам, натижанинг шуи- 
.чалик обрўйимга на помуспмга доғ бўлиб тушишини ўй- 
ламасдан: 

— Oro, а гарда шу ншингиз менга боғлиқ бўлса, сиз- 
нинг ncrai iiiii и:«ч<1 бўлсин!— деб жавоб қилдим. 

Эрим бу сўзнп эшитгап замон: 

— Уҳ, |)ози бўлдиигнзми, жоним! ХудоГа минг қат- 
ла шукурки, балодап қутулдим,— деб дарров хизматчи- 
, СИПИ чақнрпб ийтди: 

— Мсн хоннм бнлап'бир ерга бориб, кун чиқар-чиқ- 
’ мас қайтпб келамап. Биров сўраса, куёв билан келин 
аллақачои удлаб қолганлар, деб жавоб бер! Ҳеч кимни 
уйга йўлатма: хўжайиним бундай ишларни ёмон кўради- 
лар, дсб ҳаммани қайтар! 

Бу гаплардан кейин хизматчисининг қўлига битта 
олтин берпб, менга: 

— Қани, чодрангизни ёпининг,— деди. 

Мен чодрамни ёпиндим. Соат ўн бирлар бўлган эди. 
Қор шиддат билан ёғиб турмоқда. Эрим қўлймдан уш- 
лаб, боя ичкарига кирганимиз эшикнинг рўбарўсидаги 
бошқа эшикдан, турли мева дарахтлари экилган бир 
саҳнга олнб чнқди. Қейин, узун бир йўлакдан ўтиб, 
эшикка чиқдик. Бу эшик иморатнинг нариги тарафидаги 
кўчага чиқар экан. 

— Сиз шу ерда бир оз туринг!— деди-да, ўзи бориб, 
пморатпипг катта эшиги олдида турган усти берк из- 
вошнп чақирдн. Извош бизга яқинлашганидан кейин, 
мени ўтқазиб, пзвошчига: «Паркка олиб бор!» деб бу- 
юрди. Узи бўлса хиёбоннинг иккинчи тарафида турган 
бошқа извошга миниб, бизнинг орқамиздан изма-из 
кела бошлади. 

X боб 

АЛИ АШРАФХОННИНГ МАРТАБАСИ 

Бу парк Теҳроннинг ғарб тарафида, Боғи шоҳ дар- 
возаси деб аталган хиёбоннинг яқинида эди. Қоронғи ва 
совуқ. Ҳавошшг совуқлигини бундай пайтда мен у қадар 

сезмас эднм. Уз-ўзимдан: «Ахир, мен бу кун келин бў^- 
либ келган бўлсам, нега кечаси билан роҳат ҳилиб ёт«' 
масдан, эшикма-эшик тентираб юрибман?» деб сўрар 
эдим. Баъзида: «Мени шаҳардан ташқарига олиб чи* 
қиб, бўйним ва бармоқларимдаги қимматбаҳо буюмла- 
рим ва олтинларни шилмоқчими?» деб хаёл қилар эдим. 

Бироқ, эрим тушган извошнинг овози сўнгги хаёлим- 
нинг ўринсиз эканини англатиб турар эди. , 

Извошларимиз ўн беш дақиқача юрди. Сўнгра парк- 
нинг темир .дарвозаси қаршисига етар-етмас, худди 
бизнинг келишимиздан илгари хабар бериб қўйилган- 
дай, ўш-а дақиқадаёқ дарвозанинг ҳар икки табақаси 
очилиб, извошлар боққа кирди. Икки хиёбондан ўтиб, ев- 
ропача солинган саройнинг зинапоялари олдида тўхтади. 

Мен извошдан тушишимни ҳам, тушмаслигимни ҳам 
билмас эдим. Лекин эрим дарров тушиб, мен тушган из- 
вошнинг эшигини очди-да: 

— Марҳамат қилинг,-хоним!—деди. 

Мен дарров ўзимни йиғиштириб, эримнинг қўлидан 
ушлаб, извошдан тушдим. Қаршимиздаги зинапоядан 
юқори чиқа бошладик. Зинапоялар мармардан ишлан- 
ган эди. Иморатнинг эшиклари ҳаммаси ҳам ойнавонлик 
ва ойналарига қараганда, иморатнинг ич тарафидаги 
катта бир хитой қандилнинг атрофга нур сочиб турган- 
лиги кўринар эди. .. 

Эрим' мени икки уйдан блиб ўтиб, ахири каттакон 
бир залга олиб кирди. 

Ичкарида шу бугун кечаси эримнинг уйига, менинг 
қўлимни куёв қўлига бериш учун келган сариқ аболи 
йигит бир столнинг атрофида айланмоқда эди. Бизнинг 
оёқ товушларимизни эшитиб тўхтади: .. . 

— Эй, Али Ашрафхонми, келдингизми? Кута бериб 
жуда тоқатим тоқ бўлиб кетди,— деди. 

Эрим таъзим қилиб: 

— Бир оз кечикиб қолдик. Бироқ, бутун ишни ҳаз- 
ратларининг майлларига муносиб қилиб тайёрлашга 
мажбур бўлганлигимдан маъзурман. Афв этасиз, деб 
ишонаман,— деди. 

Пакана йигит менга яқинлашиб, қўлимни ўпди. Сўнг- 
ра эримга яқинла’шди-да,'елкасига қоқиб: 

— Раҳмат, раҳмат, баракалла! Ҳозирча бизни ёлғиз 
ташлаб кетарсиз! Худо хоҳласа, яхши .мукофотлар кў- 
расиз,—- деди. 

Эрим iiKKii букилгани ҳолда менга ҳасрат назари 
билап бир-нкки мартаба қаради-да, уйдан чиқиб кетди. 

Мсп нпкана йигит билан ёлгиз қолдим. У йигит мени 
қўл'1 иқлаб: 

Суюкли хоним, қани, юринг, марҳамат қилинг, 
мипа бу уиларни бир айланиб томоша қилайик,— деди. 

ДАсми бир неча уйларни кездириб, яхши, нафис гул- 
лн, пардалари бахмалдан жўда ҳам енгил, кўз қамаш- 
тирувчи ранг-баранг гиламчаларни кўрсатгандан кейин: 

— Қани, энди чодрангизни очингЬ—деди. 

Меи ҳам мажбуран чодрамни очдим. Сўнгра мени 
кичкина уйга олиб кирди. Ойнакдан паркнинг ҳовузлари 
кўриниб турар эди. 

— Хоним, қани, марҳамат қилиб ўтиринг,— деб жой 
кўрсатди. 

Стол устида ранг-баранг ичимликлар билан тўла* бир 
неча шишалар қўйилган эди. Қаршима-қарши ўтирдик. 
Йигит у шишалардан бирини очиб: 

— Хоним, Теҳронда топилиши мумкин бўлмаган 
шампань виноларининг энг яхшисидан,— деди-да, икки- 
та қадаҳни тўлдириб, бирини менга берди ва иккинчи- 
сини ўзи ичди. 

Мен то шу кунгача ичкилик ичмаганим учун бир оз 
тортиниб тургандан сўнг қадаҳдаги вииони ичдим. 

Ун дақиқадан сўнг иккита хизматчи овқат келтирди. 
Овқатлар яхши бўлиш билақ баравар, жуда иштаҳа 
очадиган эди. Масалан, қовурилган жўжа, балиқ ва бир 
неча хил европа овқатлари ҳам бор эди. Ичкилик менга 
секин-секин таъсир қила бошлади. Мен кетма-кет 
кулар эдим. Йигит ҳам менинг ширакайфлигимдан фой- 
даланиб, тинмай ўпар эди. 

Овқат ер эканман, яна икки қадаҳ ичкилик берди. 
Овқатдан ярим соат ўтар-ўтмас, ҳар икковимиз бошқа 
бир уйда, пўлат каравотда бир-биримизнинг қучоғимиз- 
да ётар эдик... 

Тонг, соат беш пайтларида уйқудан турдим. Кеча 
кечасидаги йигит ёнимда йўқ эди. Бироқ, эрим қара- 
вотнинг бош тарафида туриб: 

— Қани, хоним, туринг, кётамиз. Вақт ўтиб кета- 
ётир!—-деди. . , 

Мен жуда чарчаган эдим. Урнимдан тургим келмас, 
бироқ нима қилиш керак? Мажбур эдим. Ўрнимдан ту- 
риб, кийимларимни кийдим. 

Эрим мени-айвондаги юз-қўл ювадиган жойга олиб 
чиқди. Юз-қўлларимни ювдим. Сўнгра бир неча дақиқа- 
дан кейин чодрани ёпиниб, эрим билан бирга кечаги Зал 
ва бошқа уйлардан ўтиб, сарой зиналаридан тушдик. 
Қечаги извошлар яна ўша ерда бизни кутар эди. Биз 
жўнаб кетдик. 

Орадан бир оз вақт ўтгандан кейин, эримнинг уйига 
етдик. Яна кечаги чиққанимиз эшикдан ўтиб, кичкина 
ётоқ уйига кирдик. Эрим чодрани очди. Узи ҳам бутун 
кийимларини ечиб, мени қучоғига олди... 

Бу воқеадан икки кун ўтгандан кейин, намозгар 
пайтларида, эрим уйга келган вақтида жуда хурсанд 
ва шод кўринар эди. Менга яқинлашиб, «Гўзалим, жо- 
ним, мана, кўрдингизми, ўша кечасидаги қийналишлар 
зое кетмади. Мана, қарагин!» деди-да, чўнтагидан бир 
конверт чиқариб, менга берди ва ўқимоғимни буюрди. 
Мен ҳам, гўё саводлилардай, хатни ўқиёламан, дедим- 
да, қўлидан олдим. 

Ниҳоят, хатни олиб ўнгу терсини бир-икки мартаба 
кўздан кечирганимдан кейин ҳеч нима тушуна олмаган- 
лигимга жуда ўкиндим. Сўнгра' қоғозни эримга қайта- 
риб, қани, сиз ўқинг, мен эшитай, дедим. 

У қоғозни олиб, хохолаб кулди-да, ўқимоққа бош- 

лади: • 

«... вазирлигида ҳисобот идорасининг раиси оғоии 
Мирзо Жалолиддинхон ҳамиша касал бўлиб юрганлари 
сабабли, истеъфога чиққанлари учун, у кишининг ўрни- 
га мувофиқ ва лойиқ бир кишини тайин қилиш лозиМ бў- 
либ, шу идоранинг муовини оғойи Али Ашрафхоннинг 
шу кунгача қилиб келган яхши хизматларини эътиборга 
олиниб ва 790 -номерли буйруққа асосан, мазкур оғойи 
Али Ашрафхон ҳисобот идорасининг раислигига тайин 
қилинадилар. Оғойи-Али Ашрафхоннинг ойлик маошла- 
ри икки юз туман ва бунга эллик.туман қўшимча ёрдам 
тариқасида пул тайин қилинади... Мулк вазирлиги...» 

Қоғозни ўқиб бўлгандан кейин дарров мени бағрига 
[босиб ўпди. 

— Шундай даражага кўтарилишим сенинг қада- 
мингнинг қутлуғлигидан, гўзал Жоним,—деди. 

Мен ўз-ўзимга: 

«Менинг қадамим қутлуғ бўлса, ўша куни кечаси 
совуқда унинг уйига бориб, каллаи саҳарлаб қайтиш 
лозим бўлмас эди», дер эдим. 

Эрим яна сўзга бошлаб: 

— Менга бу вазифани бағишлаган киши ким экан- 
Оигини билсанг керак?— деди. 

Мен уяла-уяла жавоб бердим: 

— Ҳа, бпламаи, 

— Жуда нхши. Упдай бўлса, билиб қўйишинг керак- 
кн, Эропда ҳар бнр иш учуп аввали жиндаккина шуна- 
қа «совга» бсрилиши лозим. Иш ўринлагандан кейин 
«зиёфат» берилади. Демак, бу. ишни, яъни менинг дара- 
жамнинг ортиши учун сени у кеча у ерга бориб кели- 
шинг бир «совға» қаторида эди. Лекин, ишнинг ҳали 
«зиёфати» бор, чунки ҳазрлтим ўша кунги кечани яна 
бир мартаба истаб қолдилар. Айниқса, кеча кечқурун 
бу гапни бирталай одамларнинг ичида очиқдан-очиқ 
айтганлари учун бу кеча яна ўша ерга боришимиз ло- 
зим бўлади. 

Мен эримнинг мендан фойдаланиб, мени ўзгаларга 
тақдим қилиш билан гоқори мартабаларга минмоқчи 
эканлигини апгладим. Хотинларнинг кўпинча -шундай 
йўллар билан бузилиб кетишларини тушунмасам ҳам,. 
бироқ, шу биринчи кечани ҳеч ёқтйрмаганлигим учун, 
эримга жавоб қайтардим: 

— Оғо, мен бундан сўнг ҳеч қачон у ерга бормайман, 
боришни ҳам истамайман,— дедим. 

Эрим, меннпг бу жавобимни эшитар-эшитмас, оёқ- 
ларимга йиқилиб ўпди ва менга ғариблардай ялинди: 

—- Қимматли гўзалим, наҳотки сен менинг нобуд бў- 
лишимни, беобрў бўлишимни истайсан? Худди эртага 
эрта биланоқ, иккита полиция келиб, мени ўғриликда, 
ёки бирор катта ёнғинДа иштирок қилган, деб қамаб 
қўйсинларми? Агар эрингни севсанг, агар унинг беобрў 
бўлмаслнпшп пстасанг, илтимос қиламан, ялинаман, 
айтганимни қабул қилиб, бу кечаси яна бир мартаба^у 
ерга борасан. Лекин энг охирги дафъа. Мен сенга сўз 
бераманки, ҳазратимнинг бундан сўнг орзуси қонади. 

Меп эрпмипнг бу аянч аҳволини кўриб, ўз-ўзимга: 
«Бечора пнма ҳам *қилсии, у бегуноҳ», деб ўйладим-да, 
бу ксчасп ҳам боришга рози бўлдим. Бу кун ҳам бун- 
дап уч кеча нлгариги тартиб билан уникига бордик. Па- 
кана йигит мени жуда яхшилаб қабул қилди ва шкки 
юз туманлик бнр ёқут узукни бармоғимга тақиб қўйди. 

Қандай бўлса ҳам эрим билан бизнинг турмушимиз 
шу хилда бир неча вақт давом қилдн. Бир неча дафъа 

қайтадан ёлворди. Ялинди. Мени бўлса... ҳазратнинг 
ёнига олиб бораверди. Мен бўлсам, эримнинг ялиниши, 
илтимосини ва бу аҳволни ҳеч кимга, ҳатто отамга рд 
ўзимни боқиб ўстирган мураббиямга ҳам -айтмадим. 

Бир кўн эрим уйга келганда аҳволи жуда ҳам пари- 
шон эди. Мени кўриши билан: 

— Эртага... ҳазратим Европага кетар эканлар. У ки- 
ши кетиб қолсалар, таянчсиз қоламиз. Жуда кўрқяп- 
ман. Аста-секин мени шундай юқори вазифадан оёғимни 
осмондан келтириб туширадилар-да,— деди. 

Уша кун эрим менга ҳеч нима демади. Фақат эртаси 
кечаси «...ҳазрат кетганларидан қейин мени хафа қилиб 
юрмасинлар, шунинг учун у кишидан бирорта мустаҳ- 
камроқ қоғрз ёздириб олишим керак. Бу бўлса, албатта, 
қуруқ бўлмайди», деган баҳона билан мени яна унинг 
ёнига олиб борди. Уша'кеча ... ҳазрат билан энг охирги 
Мартаба «улфатчилик» қилдик. 

Орадан ўн кун.ўтди. Бир кун эрим уйга қайтиб: 

— Худога юз минг шукурки, қутулдим. Ҳамма ишла- 
рим. юришиб кетди,— деди. 

Мен бу севинчнинг сабабини сўрадим. 

— Давлат кабинети ўзгарди. Янги тайин қилинган 
вазир ... ҳазратлари мен билан жуда яқин таниш ки- 
ши ва ... ҳазратимнинг яқин дўстлари бўлади,— деб жа- 
воб берди. 

Шундан сўнг.яна беш кун ўтди. Эрим эрта билан 
ўрнидан турар экан: «Кечқурун меҳмонимиз бор. Тай- 
ёргарлик кўриб қўйипглар», деди. 

Мен, бутун уйдагилар, эримнинг топшириғига муво- 
фиқ, меҳмонларни кутиб олиш учун яхшигина ҳозирла- 
на 'бошладик. Уша куни намозгар\пайтида, саҳнада 
тўриб Ҳизматкорларга ҳар хил топшириқлар бериб тур- 
ган вақтимда, эрим мени чақирди. \. 

— Хоним, бу ёққа қараб.кетинг, жиндаккина гапим 
бор! 

Мен дарров унинг орқасидан уйга кирдим. Бир бур- 
чакда турдим. Эримнинг дилида, нима бўлса ҳам, бир 
сўзи бор эди. Бироқ, нима учундир айтишга ийманар 
эди. Мен буни дарҳол сездим ва меҳрибонлик билан са- 
бабини сўрадим. 

— Нима бўлди, нима учун айтмоқчи бўлган сў- 
зингизни айтмаётибсиз? Қани, айтаверинг! 

У бўлса башарасига сохта аянч тус бериб деди: 

•>— Хоним, бугунги меҳмонни сиз кўтиб оласиз... 

Мен бу сўздан ғоят ғазабландим ва баланд овоз 
билан қичқирдим: 

— Oro, сиз қанақа беномус одамсиз? Сиз бир дафъа 
мспи шуидай ифлос ишла|)га етаклаганингиз етмасми- 
дп? Эидп яип қаГтг бошдан шу ишни такрор қилмоқчи 
бўласнэмн? Meu ҳеч қачои бу таклифингизни қабул қи- 
ла олмаймап. Агар зўрлайдпган бўлсангиз, айтганингиз- 
Дв тураверсаигиз, отамшшг уйига бораман-да, сизнинг 
бутун қилгиликларингиздан шикоят қиламан,— дедим. 

Лскин, мепинг бу сўзларим эрнмга заррача бўлсин 
ТвЪСир қнлмади ва айтганларимга парво қилмасдан, 
ашикиинг олдини тўсиб, ^килмайиб кулди ва мазах қи- 
либ дади: 

. — Хоним, бас, жим бўлинг! Ҳалигача менинг сизга 

эътибор берганим-ншопгапим, парваришим зое кетгани- 
дн энди тушундим. Сиз билан бошқа эркакларга ўхшаб 
«эр, хотинини ўлднрса ҳам ихтиёри бор» деб, ҳар иста- 
ган нарсамни аўрлик билан ерига етказишим керак 
экан. доним, агар менинг истагимни қабул қилмасангиз, 
ит кунлариии бошингизга соламан. ЧЗиз ҳали мендан 
шикоят қилгунингизча, мен сизни номуссиз, бузуқ 0ир 
хотин эканлигингизни бутун шаҳарга ёйиб юбораман.. 

Бошимга чақмоқ тушса эди, бу кейинги икқи оғиз 
сўздай менга таъсир этмаган бўларди. Бу беномус ўзи 
сабаб бўлган, ўзи етаклаган жиноятларни юзимга со- 
либ, мени муттаҳам қилмоқчи бўларди. Ҳали айтганла- 
рига ҳам қаноат қилмай, илова қилди: 

— Агар гапни чўзаверсангиз, шу ондаёқ домлалар- 
дан биттасининг олдига бориб, сизни ... ҳазратим ила 
алоқада бўлганингизни очиб ташлайман. Бу номусни 
бўйнимдан соқит қилиб, талоқ хатингизни бераман. 

Унинг бу дўқларидан оқизмай-томизмай шарманда- 
ларча барча нарсани очиб ташлашини пайқаб, жуда 
ўзимни йўқотиб қўйдим. Гуноҳ унда эканини ишонтир- 
моқ учун ҳеч бир далил келтира олмас эдим. Чунки, 
хотин қиши эдим! Бундай муҳитда мен ва менинг жин- 
симда бўлган кишиларнинг кичкинагина ҳам бўлсин, 
ҳуқуқлари кўзга илинармиди? 

Бу бир шундай муҳитки, ахлоқсиз тўғрисида хотин- 
ларнинг бир сўз айтишга ҳақлари йўқ; бу бир шундай 
ерки, эрлар хотинлари билан истаганларича муомала 
қилишга ҳақлари бор. Бу бир шундай маконки, эрлар 

ўз хотинлари билан яшамоқ учун лозим бўлган бир во< 
сита каби муомала қиладилар вгг~ истаган вақтларида 
уни рад қилмоқлари ва алмаштирмоқлари мумкин. Бу 
бир шундай мамлакатки, эркак хотиннинг ҳар қандай 
нуқсонини айта олади. Лекин, хотин эрнинг ҳеч бир 
айбини очишга хақи йўқ. 

Шундай бўлар экан, шу муҳитда муштипар бир қиз 
нима ҳам қила олар эди?! 

Албатта, у ҳар бир маҳкамага борса жазоланади, 
чунки ҳар-нима бўлганда ҳам номусйни қўлдан бериб 
қўйган. 

- Бундай бир одам билан баҳслашиб ўтиришнинг ҳеч 
фойдаси бўлмаслигини англадим. У Ҳақиқатан мени 
расво қилишга уринарди. У ҳар ишнинг режасини ав- 
валдан чизиб қўйган ва ҳар маҳал мендан ғолиб кели- 

ши аниқ эди. _ 

Бошқа бирор нарса қўлимдан келмагани учун йиғ- 
ламоққа бошладим. Кўзларимдан қонли ёшлар оқиздим. 
Фақат бу кўз ёшлари унинг ўжарлигини боса оларми- 
ди, уни ёмонликдан қайтара олармиди? йўқ! Ииғла- 
шимйи кўриб, қайтага ғазабланди. 

— Йиғлашнинг фойдаси йўқ! Айтганларимни буткул 
қабул қиласиз. 

Мен чорасиз бўлганлигимдан, унга қарши бирор сўз 
айтолмай, бу сафар ҳам кўндим. 

Уша кеча автомобиль билан ўттиз уч ёшларда, ўрта 
бўйли, қора ва жингалак сочли, ёш вазир «меҳмон» но- 
ми билан уйимизга келди. 

Мен уни кутиб олиш учун мажбуран уйимизнинг 
эшигигача бордим. У ерда уни кутиб олдим. Мен унй ку* 
тиб олишим илгаридан унга маълум экан шекилли, 
таажжуб қилмасдан мени қўлтиқлаб олди. Эрим 
бўлса, ҳеч уялмасдан бйз билан бирга меҳмонхонага 
кирди. 

- Меҳмонхона жуда ҳам мукаммал. Дастурхон нози 
неъматлар билан тўла эди. Ҳар хил мавзуларда сўз бо- 
рар эди. Бироқ, мениНг юрагим сиқилиб тургани учун 
ҳеч гапирмас эдим. Икки-уч соат шундай ўтгандан^ке- 
йин, овқат келтирдилар 1 . Вазир овқатни егандан Кейин, 
эрим уйдан чиқиб кетди. Мен мажбуран вазир билан 
уйда қолдим... 

Эрта билан вазир кетди. Эрим менинг ёнимга келиб, 
кўнглимни кўтармоқчи бўлиб деди: 

— Кеча айтганларимнинг ҳаммаси маслаҳат тариқа- 
сидаги гаплар эди. Узинг ўйла-чи, ким сендай хотиндан 
юз ўгириб, туҳмат билан расво қила оладики, мен қил- 
сам? 

Ниҳоит, у шупдай сўзларпи сўзладикй, мен яна ишо- 
ниб, ота-опамгя бу сирларии антиш фикридан қайтдим. 

Пффат сўздаи тўхтади. 

Illy пайт Снпаҳсолор мачнтининг соати саккизга жом 
урди. Демак, тамом бир соатдан буён бу хотинлар суҳ- 
бат этар эдилар. 

Иффат яна сўзида давом қилди: 

— Орадан бир неча'кун ўтди. Бир куни кечқурун 
эрим уйга келиб: «Биз Исфаҳонга сафар қиладиган бў- 
либ қолдик», деди. 

Мен бу тўсатдан бўлган сафарнинг сабабини сўра- 
ганимда, у деди: 

—Бу кун эрта билан оғойи вазир мени чақириб: 
«Сизга муҳим бир вазифа бериш лозим бўлгани учун ва 
Исфаҳон раиси ...нинг бирталай ўғирлик ва хиёнатлари 
маълум бўлиб, ишдан олингани учун, вазирлик яхшиги- 
на ойлик билан сизни у epra юбормоқчи бўлиб қолди, 
дедилар. Мен ҳам ҳазрати вазирнинг бу яхшиликларига 
ва марҳаматларига ташаккур билдириб, бу вазифага 
боришга тайёр эканлигимни билдирдим. 

'Гайинлов ҳақида икки кундан кейин вазирликдан 
фармон ҳам чиқди. Икки кундан кейин кетадиган бўл- 
дик. Маълумки, ҳазрати вазир, мен билан ўтказган ке- 
чанинг лаззатини унутмаганлари учун, дарров бу ,фар- 
монни берган эканлар. 

-Мен, одат ва расмга биноан, отамнинг уйига бориб, 
ота-онам ва мураббиям билан хайрлашдим. Мураббиям 
биз билан кетишга жуда тарафдор бўлса ҳам, эрим уна- 
мади. Улар билан хайрлашар эканман, жуда кўп йиғ- 
ладим. Юрагимда қандайдир бир қоронғилик бор эди. 
Бу сафарнинг менинг учун яхши бўлмаслигини илгари- 
дан сезиб турар эдим. Охири, усти берк извошга тушиб, 
Қум ва Қошон деган шаҳарлардан ўтиб, беш кунда Ис- 
фаҳонга етдик. 

Йўл-йўлакай эримнинг мен билан бўлган муомаласи 
анча ўзгарди. Мен билан сўзлашганда, «хоним» кали- 
масини ортиқ қўшмас эди. Ҳатто, баъзан, оғир, қўпол 
муомалаларда бўлар эди. Мен бундан жуда ҳам ҳайрон 
эдим. Фақат ўз-ўзимча: «Балки, ҳазиллашаётгандир, 

нима қилса ҳамки-эрим-да, ҳаққи бор»,*-деб ҳеч нима 
демас эдим. 

Биз Исфаҳонда ҳеч ким билан таниш эмас ва ҳеч 
ким билан суҳбат қилмас эдик.^ Йкки ой ўтди. Фақат 
эримнинг ахлоқи кундан-кунга ўзгариб борарди. Яъни, 
Теҳронда менга қарши анчагина ҳурмати бўлса, ҳозир 
улар орадан кўтарилиб кетган эди. Ҳар кеча ҳаддан 
зиёда ичиб келиб, мастлик билан мени сўкар, баъзида 
уришдан ҳам тортинмас эди. Охири шундай бир аҳвол- 
ra тушиб қолдимки, ҳаётимдан ҳам беза бошладим. 

Бир кеча яна мени сўкар экан, чидаёлмасдан: 

— Билмайман, сизга нима бўлиб қолди, бундай 
ўринсиз сўзларни нима учун айтяпсиз? Агар мендан^зе- 
риккан бўлсангиз, талоқ қилинг, мени Теҳронга жўна- 
тинг, кетай,— дедим. 

у менга ҳақорат назари билан қараб кулгандан ке- 
йин деди: 

— Уҳў, сен жуда содда экансан! Сен ҳали ҳам 
ўэингни менинг хотиним деб ҳисобла-б юрибсанми? Мен 
сени ўша паркка бориб келган кечадан бошлаб тало- 
ғингни бериб қўйганман. Сен менинг мақсадларимга 
етиш йўлида қўлимда бўйган бир қўғирчоқдан бошқа 
нарса эмассан. Ҳозир бўлеа, ёнимда битта бузуқ ўйна- 
шимдан бошқа обрўйинг йўқ. 

Бу сўзлар менй ғоятда ғазаблантирди. Қулимдан 
. келса эди, ўша ердаёқ этини'бир бурдадан қилиб-таш- 
лар эдим. Бироқ, нима қилайинки, ўзимда шундай бир 
қувват кўра олмас эдим. 

Мен ортиқ чидаёлмадим: 

— Жуда яхши, ундай бўлса, энди бундан кейин мен- 
дан манфаат кутолмайдиган бўлсанг, қўй, мени Теҳрон- 
га жўнат, ота-онамъинг олдига кетай,— дедим. 

у яна илгаригича кулиб туриб, деди: u ц u 

— Мени ҳам ўзинг каби гўл деб ўйлама; сен ўйлай- 
санки, Теҳронга бориб, ота-онангни кўриб, уларга мен- 
дан шикоят қилсанг; бироқ билнб қўйки, мен буларнинг 
ҳаммасини аввалдан ўйлаб, тадоригини қилиб қўйган- 
ман. Ҳатто бу ерга келгандан кейин қилган бутун бу- 
зуқликларингни, яъни мени ва ота-онангни қанчалик 
расво қилганликларингни уларга ёзиб, хабар берган- 
ман. Мана, қара! Онанғнинг менга ёзган хати. 

-У чўнтагидан бир хат чиқариб, ўқий бошлади: 

;«Менинг азиз куёвим! Номуссиз қизимнинг боишнгиз - 

га келтирган фалокат ва қайғули ишларидан хабардор 
бўлдим. Бу аҳволдан қанчалик ғам-ғуссаларга тушганли- 
гимни ёзишдан ожизман. Шу даражага етдики, бу гап- 
ларни эшитиб, отаси ғам-ғуссадан ўлишуга сал қолди. 
Мен ҳам ўзимни тамом йўқотганман . Сиздек бир йигит- 
нинг бизга куёв бўлиб, шундай бир ифлос хотинга дучор 
бўлганлигингизга ачинаман. Бошқа нима ҳам деяй, қан- 
дай бўлса бўлсин, ҳаракат қилинг, балки уни бу ярамас 
йўллардан сақлаб қоларсиз. 

Сизнинг иккинчи онангиз...» 

У хатни ўқиб бўлгандан кейин гўё бошимга осмон 
қулаб тушгандай бўлди, кўз ўнгим қоронғилашиб, бе« 
ҳуш бўлиб йиқилдим. 

Ҳушимга келганимдан кейин бошимга қандаи ҳоди- 
салар келганини менга шундай деб айтдилар: ўн икки 
кечаю ўн икки кундуз иситмалаб, ўзимни билмасдан, 
алаҳлаб ётибман. 

Ун икки кундан кейин ҳолим бир оз яхшиланганда, 
кўзимни очиб қарасам, тепамда бир кампирни кўрдим, 
у айтар эди: 

— Ич, болам, шуни ҳам ичгин, худо хоҳласа, яхши 
бйлиб қоласан. 

У менга дори ичирди. 

Мен ҳайронлик билан теварагимга қараб, ўз уйимда 
эмас, б&лки бошқа бир уйда эканлигимни билдим. Уй 
торгина бўлиб, деворлари зангори рангга бўялган, ерга 
титилиб кетган бўйра солинган, бу уйнинг ягона зийна- 
Т и — рапда турган иккита стакан ва бир чинни косадан 
иборат эди. Тагимга ифлос, увадаси чиқиб кетган қизил 
кўрпа тўшалган, устимга эса, титилиб кетган тивит рў- 
мол ёпилган эди. Мен жуда ҳам таажубланиб, кампир- 
дан сўрадим: 

— Онажон, бу ер қаер, нимага мен бу ерга келиб 
қолдим? Эрим қаёққа кетди, хизматкор, оқсочлар қа- 
ни?— дедим. 

Кампир кулиб жавоб берди: 

— Қизим, ҳозирча бу ерда эр, хизматкор, оқсоч де- 
ган нарсалар йўқ. Худо хоҳласа, сенга эр ҳам топилиб 
қолар, худо хоҳласа, ўша маҳалда оқсоч, хизматкорлар 
ҳам бўлиб қолар. Қизим, бундан саккиз кун илгари бир 
йигит келиб, менга: «Камбағал хотин экансан, пул то- 
пишни хоҳласанг, бир касал хотин бор, ўшани шу ерга 
келтириб ташлайман. Шунинг ҳолидан хабар олиб тур!» 

>деди-да, ўн туман пул бериб кетди. Мен ҳам худодан 
шундай ишни кутиб ётган эдим. «Дарров олибжелинг», 
дедим, у: «Етти-саккиз кунгача яхши бўлса бўлди, ка- 
сали кучайиб кетса, яна пул келтириб бераман», деди. 
Мен севинганимдан унинг уйи қаерда, ким эканлигини 
ҳам сўрамабман, Бу кун тўққиз кун бўлди, ҳали^у қай- 
тиб келгани йўқ. Ўзига келганда, унга бериб қўярсиз, 
'деб^ бир хат ташлаб кетди. 

— Хат қани? Тезроқ олиб келинг уни,— дедим. 

— Мана, ўзинг ўқиб кўр!—деб бўйранинг тагидан 
бир парча қоғоз олиб қўлимга берди. 

— Менинг саводйм йўқ,-— дедим. 

Қамппр бир оз ўйлаб тургандан кейин, эшик томон- 
га қараб: 

I — Ҳасанали, Ҳасанали, бери кел, болам,— деб ча- 
.қира бошлади. . 

Ун-ўн икки ёшлардагй бир бола кириб келди. Кам- 
пир унга хатни бериб: 

i — Уғлим, шу хатни ўқиб бер, яхши ўқисанг, битта 
анор бераман,-— деди-да, ёстиқнинг остидан битта анор 
олиб унга берди. 

■ Отинойида саводини чиқарган,, дуо ва ҳафтиякдан 
бошқа нарса ўқимаган Ҳасанали бўлса, ўн-ўн беш^ да- 
қиқа ҳижжалаб, тутила-тутила бир амаллаб, хатни ўқиб 
чиқди. Хатда шундай дейилган экан: 

«Муҳтарам хоним! 

Бундан кейин сиз билан бизнинг кўришмоқлигимиз 
мумкин эмас. Менинг уйимга боришни хаёлингизга ҳам 
келтирманг. Чунки, борганингиз билан сизни киритмай- 
дилар. Теҳронга қайтсангиз, ота-онангизнинг уйига бор- 
манг, сиз номуссиз, пардаси йиртилган бир қиз бўлга- 
нингиз учун -улар сизни аллақачон «оқ» қилганлар. Бир 
умр сизни уйларига киритмайдилар. Чунки мен уларга, 
«Қизингиз уйдаА қочиб кетди, эшитишимга қараганда, 
фоҳишахонада эмиш», деб ёзганман. Шунинг учун улар 
сизнинг бетингизга ҳам қарамасликка қасам ичганлар». 

- XI боб 

АЛАМ ВА ҚАЙҒУ ЙУЛИ 

Бу хатни ўқигандан кейин, қайта бошдан ўзимдан 
^етдим ва олти кун тамом иситмалаб ётдйм, 

Мен Исфаҳонда ҳеч ерни ва ҳеч кимни билмас эдим, 
қаерга борайин? Дардимни кимга айтайин? Саргардон 
бўлдим. Аҳлоқсиз эрим ўзи мени номуссиз ишларга 
судрагани етмагандай, «фоҳиша» деб ота-онамни менга 
қарши қўзғатиб қўйган экан. 

Энди тушундимки, у пакана йигитни ва вазирни уйга 
келтиришдан мақсади, мени сотиш ва шу орқали катта 
мансабларга миниш экан. Энди у орзусига эришди. Бу 
ерда бўлса, ундан юқори мартабали киши йўқки, мени 
унга олиб бориб.қўшса ва ундан бир манфаат қўлга 
киргизса, энди кераксиз бўлиб. қолганимдаи кейин, уй- 
дан ҳайдаб, бу бегона шаҳарда мени етим ва қувғин 
қилиб. қўйди. Нима ҳам қилай? 

Шоҳбожи деган бу кампир анчагина яхшн ва кўн- 
гилчан бир хотин эди. Мен касал бўлган бу олти кун 
ичида ҳаддан зиёд менга марҳамат қилиб, меҳрибонлик 
кўрсатди. 

Иситмам тарқалиб, аҳволим яхшилангандан кейин, 
кампир мендан таржимаи ҳолимни сўради. Мен ҳам бо- 
шимга келган бутун фалокатларни унга айтиб бердим. 
Ота-онамнинг Тёҳронда ким эканлиги, эримнинг Йсфа- 
ҳонда қандай ишларга бошлиқ бўлганлигини тушунтир- 
дим. Шоҳбожидиенга чинакам хайрихоҳ бир хотин бўл- 
ганлигидан, Теҳронга, ота-онамнинг олдига қайтишим- 
ни маслаҳат берди. У, Исфаҳон халқининг ахлоқини 
анчагина яхши билар эди. Шунинг учун менга: 

— Сен бу ерда ҳеч бир иш чиқара олмайсан, эринг 
бадавлат ва амалдор бир киши бўлгани учун, керакли 
ерларга пора бериб, ҳар ерда ва ҳар маҳкамада сендан 
устун келади. Аммо сенинг ҳеч киминг йўқ,— деди. 

Шоҳбожининг ҳақли эканлигини мен ҳам яхши би- 
лар эдим. Бироқ, Теҳронга қайтмоқ учун менга йўл ки- 
ра керак эканлигини ўйладим. Ҳеч нимам йўқ эди. Эрим 
шунчалик инсофсизликни қилган эдики, ҳатто келинлик 
узугимни ҳам касал вақтимда бармоғимдан чиқариб ол- 
ган экан. 

Қўлим кўкрагимга текканда, у ерда бир нарса осиғ- 
лиқ эканлигини сездим. Виждонсиз эрим мени шилар 
экан, қандай бўлибди-ю, кўкрагимдаги олтин соатни 
унутиб қолдирибди. • ' 

Мен Шоҳбожига: 

— Шоҳбожи, Теҳронга кетиш учун йўл кирам йуқ, 
лекин мана шу соатим бор. Шунинг учун сиздан сўрар 

адимки, шу соатви* занжири билан сотиб, пулини^менга 
келтирвд® 1 берсантиз. Балки шу пул билан бир амаллаб 
Теҳройга етиб оларман,— дедим. _■ 

Шоҳбожи дарров чодрасини бошига ёпиниб, соат 
билан занжирни^-олиб бозорға кетди. Пешин пайтлари- 
да бозордан қайтпб, соатни занжири билан vh туманга 
сотгакнни айтди. Шоҳбожииинг қилиқларидан ва юзи- 
дан тўғри бир хотин эканлиги кўрияиб турар эдй. Би- 
роқ, Теқронда ўттиз< тумаига олинган соатни ўн туман- 
ra еотганлиг-и, Исфаҳон халқининг қандай «инсофли» 
едамлар эканлигини очиқ кўрсатиб турар эди. 

Эртасига эрта билан бир киракаш ярава. Теҳронга 
кетар экан, мен ҳам шу аравада кетмоқчн бўлдим. Шоҳ- 
божи билан хайрлашиб кетар чоғимда^. у менга бир 
бўхчада тугилган бир нима берди. Бу,' йўл учун тайёр- 
ланган тўқоч ва юиқа эди. У мени ўпди. Мен ҳам уни 
ҳеч қачон унутмасликка сўз бердим. 

Сешанба куни чошюҳда Исфаҳоидан жўнаб кетдим. 
Аравада мендан бошқа яна уч хотин, икки эркак бор 
эди. Хотинлардан иккитаси анови иккита эркакшгаг хо- 
тинлари экан. Бироқ, бўлак бир хотин мендай эгасиз ва 
кимсасш экан. Табипй, у нккита хотин эрлари билан 
еуҳбат этгаиларида, мен ҳам учинчи хотин билан у ёқ- 
дан-бу ёқдан гаплашнб ўгнрдик. Кейнн ҳасратлашмоқ- 
қа бошладик. 

' Маълумки, бундай аравалар кунига олти-етти фар- 
сах^данюртиқ йўл боса олмайди. Кечаларн бекатларда 
тўхтаб-, дам олишга тўғр» келади. Шундай қилиб, Теҳ- 
ронга ўн беш-йигирма кунсиз етиб боришимизга кўзи- 
миз. етмаеди. 

Бу хотин ўрта бўйли, сариқ юзли, кичкина кузли, 
лаблари ҳабашларнииг лаблари сингари»қалин, афтидан 
қирқ ёшларда деб чамалаш мумкин: эди. Нима бўлди-ю, 
у бнлан икки ўртамизда табиий бир яқинлик пайдо бўл- 
ди. Унга аҳволимни гапириб берсам, менинг учун ҳеч 
қандай зиён-заҳмат бўлмас деб ўйладим, лекин янг- 
лишған эдим. 

— Қизим, мен бундан бир ой аввал Теҳрондан кел- 
гая .эдим. Сизларнинг маҳалланғизда яшайман. Сиз- 
дарга қўшниман. Уша ерда сизнинг тўғрингизда бир та- 
дай бўлмағур гапларни эшитдим. Кўнглингизни хира 


J' Ф а р е а х — тахминан етти чақирим чамаси масофа. (Ред.) 

қилнб қўярман, эшитганларимяи айтганимдай .айшага- 
ним яхшироқ, деб ўйлаб турибман. 

Мен қаттиқ ҳаяжоига тушиб шу ондаёқ: 

— Майли, билганларингизнинг ҳаммасини айтииг^—■ 
дедим. 

У яна сўзида давом қилиб деди: 

—Мен Азизхон чорсуси яқинидаги бир бойиинг 
уйида кирини ювар эдим. Уша ерда эшитдимки, ота- 
овангиз сизни Теҳронга келсангиз уйларига киргизмас- 
ликка қасам ичибдилар. 

Мен бу хотиннинг айтганларини эшитиб, ўз-ўзимча 
нима қилишим ва қаерга боришимни ўйлар эдим. Шун- 
дай бир қавм-қариндош, хеш-ақрабом йўқ эдики, улар- 
нинг уйига бориб, менга тақилган гуноҳларни ксчириш- 
лари учун ота-онамга воснтачи қилиб юборсам. 

Бу сўзлар менга жуда қаттиқ таъсир қилди. Узим- 
нинг бечоралигимни яна қаттиқроқ сездим.. Тездан ақл- 
дан озшиимни англар эдим. Шундан ксйнн ўзимни ҳа- 
қиқатан ҳам жиноятчи эканман деб ҳтюобладим. 

Шу пайтда хотин яна сўзга ки.риб деди: 

Бечора қизгина, бунчалик кўп қайгура берма! 
Сенинг бу балодарга ноҳақдан гирифтор бўлганлигинг- 
ни мен яхши тушундим. Сенга юрагим туздай ачишяп- 
ти. Бўлар иш бўлибди, энди нима қила оласан. Теҳрондан 
менинг бир синглим бор. Унинг яхшигина уй-рўзғо- 
ри бор, сени ўша ерга олиб бораман. Бир неча кундан 
кейнн ўзим бориб, бутун аҳволни онашга айтиб бера- 
ман. Сенинг гуноҳсиз бўлганингни исбот қиламая, тинч- 
лан, қизим,тинчлан. 

Мен бу сўзлардан niy қадар хурсанд бўлдимки, се- 
винганимдан кўзларимдан ёш^тўлқинланиб оқм^оққа 
бошлади. «Менинг учун .нажот йўли ©чилди» деб ўйла- 

дим. Бироқ... - . 

Ун беш кунлик сафардан кейин Теҳронга келиб ет- 
дик. Мен у хотин билан аравдан тушиб, кўнкага ўти- 
риб, Тўпхона майдонига етиб келдик. ^Бу ерга келар- 
келмас, хотин «тушамиз», деди. Худди ўша ерда кўйка- 
дан тушиб, Алоуддавла хиёбони томон кетдик. Бир оз 
юргандан кейин, кунбогар тарафга бурилиб, уячаляк 
обод бўлматан ва Буржи Нуш номланган бир хиёбонга 
кирдик. Бу ердан ҳам ўтиб, бир жойга етишдикки, у 
ерда бирталай казаклар кўринмоқда эди. Знг охири яна 
кунботар тарафга бурилдик, унча узоқ юрмай, бошқа 

79 


www.ziyouz.com kutubxonasi 


бир кўчагй кирдик-да, кўк рангли эшик олдида тўхта- 

ДИК Йффатнннг бу сўзини эшитган Ақдас ила Ашраф 

дафъатан: ' ' 

— Ҳа, ҳа, сени Арус Мажурнинг уиига олиб борган 

эканлар!— дейишди. 

Иффат уялгани ҳолда сўзида давом қилди: 

_ Тўгри, Арус Мажурнинг уйи эди. Бироқ, мен 6jjH- 

дан илгари хабардор бўлмаганлигим - учун у ернинг 
қанақа жойлигини билмас эдим. У хотин менга бир сўз 
дема^сдан, эшикни қоқди. Эшик очилди. 

Бошлаб келган хотин менга қараб: о 

_. Қани, юр ичкарига! Ота-онангникидай яира, ҳеч 

қандай бошқа фикр-хаёлга тушма!— деди. 

Мен у.билан бирга уйга кирдим, ҳовлига киргани- 
мизда, менга бир уйни кўрсатиб: 

— Сен анови уйга кйриб тур, ҳозир мен синглим бй- 
лан кўришиб, ў билан олдингга кираман, деди. 

Мен унинг кўрсатган уййга кирдим. У яхшигина, то- 
за, супурилган, атрофига стуллар ва духоба билан қоп- 
ланган диванлар қўйилган эди. Ушалардан биттасига 
ўтириб, тирсагимни диван дастасига тираб, хаёл суриб 
кетдим. Ота-онамнинг уйида кечирган кунларим, туи 
кечасидаги воқеалар, Исфаҳонда тортганим аччиқ jja 
унутилмас ҳодисалар кўз олдимга келиб, ғам тўл- 
қинлари орасида йиғлар эдим. Тўғридан ҳам _мен торт- 
ган бу азоб-уқубатларимга ҳеч бир хотин чидаёлмас эди, 
Кейин: «Ҳали ҳйм нима бўлибди/худога шукур, на- 
жот йўли очилди, балки мен энди шу яқин ўрталарда ўг 
уйимда, ота-онамнинг бағрида бўларман», деб ўз-ўзим- 
га тасалли берар эдим. 

Мен хаёл суриб ўтирган вақтимда бирданига эшиг 
очилдй, иовча бир хотин — уй- эгаси Арус Мажур вг 
орқасидан мени бу ерга келтирган хотин ичкарш а кир 
дилар. Новча хотин бошдаи-оёқ диққат билан текши- 
риб чиққандан кейин мени бошлаб келган хотинга ўги- 

рилиб: • , - „ 

_Ёмон эмас. Бундай хотин воситаси билан мумаи- 

гина фойда қилиш мумкин,— деди. 

. Бу сўзлар мени яна алангага итарнб юборгандш! 
бўлди. Мени қайтадан ваҳнма ва ташвишга солиб қўй- 
ди. Мени келтирган хотинга юзланиб: 

,_ Хоним, сиз ўз уйингдай деб келтнрган эдингиз, 

бу уй қандай уй эканини тушунолмай қолдим. Ним.а 
учун менинг ҳуснимдан -сўзлашаётирсизлар?— дедим. 

У хотин менга яқинлашиб: 

.— Эй қизгинам, ота-онанг сени уйга киргизмаслик- 
ка қасам ичиб қўйганликларини-ку, ўзинг биласан, бу ер 
мана шу хотиннинг уйи. Мен кетаман. Сен бу ерда 
қоласан, Мабодо бу ерга битта-яримта йигит-яланглар- 
дан келиб қолса, сен улар билан суҳбатлйшиб, вақтинг- 
ни чоғ қилнб, м'аза қилйб умр ўтказасан. Бу аҳвол, 
балки икки-уч*кунга ҳам бормас, мен бугун, қўлим тег- 
маса, 1 эртага, албатта, уйингга бориб, ота-онангни 
бутун аҳволдан хабардор қилиб, сеии кечиришларшш 

илтимос қиламан. . 

Мен нима қилар эдим? Ночор мажбур булиб, қо- 

лишга қолдим. 

Уша куни кечаси, йигирма' беш ёшларда, оеқларига 
оқ туфли, бошига қоракўл кулоҳ кийган, башараси 
одамдан кўра кўпроқ маймунга ўхшайдиган бир йигит 

келди. '. 

Уй эгаси: «Бу кечаси шу йигит билан бу ерда қол- 
масанг, худди шу соат уйдан чиқариб юбораман», де- 
ган пўписа билан мени йигит кирган уйга олиб кирди... 

Эртаси эрта билан йигит чиқиб кетди. Шу пайтда 
мени бу ерга келтирган хотинни чақирдим. ,Унга йиғ- 
лаб-ёлворишга бошладим. Ота-онамга бориб, менинг 
гуноҳсизлигимни тушунтириб, афв этишларини илтимос 
қилдим. У ҳам гапимни қабул қилиб, бир сўз айтмасдан 
чодрасини ёпиниб, чиқиб кетди. Бироқ, кеч паит, менга 
даҳшатли хабЗр келтирди: «Ота-онанг Қум шаҳрига 
кетган эканлар, йигирма кун ё бир ойсиз келмас эмиш- 
лар», деб меНи яна қаттиқ бир қайғу ичига ташлади. 

Ҳар қанча ўйласам ҳам, бирорта қутулиш йўлини 
тополмас эдим. Қандай қилай, қаерга борай, бу ерда 
қолсам, ҳар кечаси биттаси келади ... не чора, ҳеч қаёқ- 
қа кета олмас эдйм. Икки ярим ойга яқин мени шу 
уйда тутиб, турли кишиларга рўпара қилдилар. 

. Ҳали бунга ҳам шукур қилишим керақ эм.иш. Чунки, 
ўша ердаги хотинлардан биттасининг сўзига қараган- 
да, ўша кунлар бозорнинг касод вақти экан. Борди-ю, 
илгариги вақтлар бўлса эди, меҳмонларнинг серқатнов- 
лигидан бир соат ҳам дам олиш мумкин бўлмас экан. 

Ота-онамдан хабар сўраганимда, доим: «Ҳали знё- 
ратдан қайгганлари йуқ. Худо хоҳласа, яна бир неча 

'кундан кейин келиб қолишар»дан бошқа жавоб олол- 
мас эДим. У ерда мендан бошқа яна тўртта хотин бор 
эди. Лекин мен улар билан ҳеч қачон сўзлашмасдим. 
Уч ойгача уйдан чиқмадим. Бир кун уч-тўрт хотиннинг 
бизга келганларини кўрдим. Булардан биттаси бизнинг 
шу кунги соҳибамиз Ноҳид хоним эди. 

Мен бозорнинг касодлигини гапирган хотиндан бу 
'келувчиларнинг ким эканликларини ва бу ерга нима 
учун келганларини сўраб билдим. 

' Антарак исмли бу хотин секингина қулоғимга ши- 
вирлади: 

— Шу кунларДа бу ернинг бозори касод ва Арус 
Мажурнинг уй харажатларини ҳам кўтармай қолди. 
Шунинг учун хоним зиёрат қилиш учун Машҳадга кет- 
моқчи. Бу хотинлар муҳаббат даллаларики, булар Арус 
Мажурга қарзларимизни тўлаб, бизни ўз уйларига олиб 
кетадилар, яъни бизни сотиб олмоқчилар;—деди. 

Мен: 

— Сизнинг Арус Мажурдан қандйй қарзингиз 
бор?— деб сўраганимда, у жавобида кулиб: 

— Гапингизга қараганда, гўё ўзингизнинг қарзингиз 
йўқдай-а,—деди. ' 

— Иимй дёяпсиз, хоним, тушунмаётирман. Мен бу 
одамдан ҳеч қачон пул олган эмасман-ку? Қандай қар- 
зим бўлсин?—дедим. 

— Бу кийганларингиз, эрта-ю кеч еган овқатларқ- 
нгизнинг ҳаммасининг ҳисоби бор. Ҳали уларнинг қб- 
ғозлари сизнинг муҳршшиз билан муҳрланиб, Арус хо- 
' нимнинг сандиғида ётгандир,—деди. 

Мен ортиқ бунга бирорта айтадиган жавобим қол- 
магани учун, ўз-ўзимга: «Бу жинни бўлиб қолганми», 
деб ўйладим. 

ТТТу пайтда у хотинлар бизнинг уйимизга кирдилар. 
Уйда бўлган бошқа хотинлар ҳам битта-битта у ерга 
йиғилишди. 

. Арус Мажур айтди: - 

— Азиз меҳмонларим, мен сизларга кўрсатмоқчи 
бўлганим хотинлар мана шулар. 

Сўнгра бизларнинг ҳар биримизни айрим-айрим бел- 
гилаб, ҳар қайсимиз учун бир баҳо тайин қилди. 

Навбат менга етганда: 

— Бу етмиш туман қарздор,— деди. 

«Етмиш туман қарздор» деган сўзни эшитиб, газа- 

бйМ! қайнаб кетди. Қандай ҳаёсизлик билан мени алдаб, 
бу ерға келтиргашгикларини юзларига солиб, жанжал- 
дашмоқчи бўл 1 сам;-да, бироқ фойдасиз бўлжанлигини 
англаб, индамадим. __ » 

Бодг оғриғи баҳонаси билан уйдан чиқиб кеТдим. 
Эеимда шуниси қолганки, бир соат ўтгандан кейин Но- 
ҳид хоним менинг олдимга келиб: 

— Қизим, бу ер сенинг учун жуда оғир келибди. 
Б®роқ, бизнинг уйимизда ундай бўлмайди, у ерда тинч 
ва ро^атда яшайсан. Тур, чодрангни ёпин, кетамиз!— 
деди. 

Мен ҳам бу бадбахт уйдан қутулиб, у ерда ота-онам- 
га етишмоқ учун бирор йўл топармаи, деган умидда, 
улар билан- кетмоққа рози бўлдим. Улар билан бирга 
извошта тупшб, бу ерга келдим ва ўзингиз билгаиингиз- 
дай, тамоман бир ойдирки, шу уйдаман. 

Ҳали бу сўзларининг охнрги калимаеи Иффатнинг 
оғзидан чиқмаган ҳам эдики, уни қаттиқ йўтал тутиб 
қолди; Охирда, кўзларидан икки томчи ёш юзини чизиб 
тушгандан кейин, ўэига келиб: 

— Ота-онамнинг обрўсига путур етмасин деб, ёним- 
ra келатурған йигитларнинг ҳеч қайсисига чурқ этиб 
оғиз очмайманг— деди. 

* * * 

Энди навбат Ахтарники эди. Яъни, оқ ва семиз хо- 
тинники бўлгани учун у сўзга бошлади: 

— Мен на қассоб, на баззоз, на амалдорнинг қизи- 
мзн. Ота-онамни кўрмаганим учун, уларнинг ким ва 
қаадай эканликларини ҳам билмайман. 

Бироқ эс-эс хотиримга келадики, болалик вақтимда 
Ноибуссалтана сарбозхонасининг яқинида кичик бир 
ҳошшда турар эдик. Тирикчилигимизнинг мазаси йўқ 
Эди. Уша- вақтдарда қандай яшаганимизни аниқ билма- 
еам' ҳам, баъзида сув сотувчи, аттор, боққол, қассоб 
ёжн казак солдатларнинг уйимизга келиб, кечалари у 
ерда бўлган иккита ёмон хотин билан бир уйда қолган- 
ларйни кўрар эдиМ. 

Еш бўлганлигим учун у ерда ҳеч ким менга эътибор 
бермасди. Энди билсам, уй эгаси Хони^божи мени ке- 
лажакка мўлжаллаб сақлар экан.' Аҳён-аҳёнда битта 
сариқ, буришган бодринг ёхуд мағиз бериб, мени севин- 

тирар, қаҳратон қиш кунлари менга ўз каравотининг 
оёқ томонидан жой берар эди. Бошқа вақтларда бўлса, 
йиртиқ бир кўрпага ўралиб, ўчоқ бошида тонг отгунча 
дилдираб ётардим. 

Мен жуда зийрак эдим. Баъзи кечалар уйимизда 
бўлган жанжалларни ва натижада Хонимбожини, ёхуд 
уйга келганлардан баъзиларини маъмурий идораларга 
олиб борганларини кўрар эдим. Бироқ, унчалик синчков 
бўлмаганимдан, ўрнимдан туриб ўртага тиқилмас 
эдим. 

Шундай қилиб, бир неча йил ўтди. Табиий, мен ҳам 
кундан-кунГа улғая бордим. Ешлигимданоқ баланд бўй- 
ли, миқтигина бўлганим учун, кўпларнинг кўзига иссиқ- 
қина кўринар эдим. Шунинг учун у ерга келган киши- , 
лардан кўписи мени кўрар экан, ёнига чақирар, мен ҳам 
уялмасдан уларнинг ёнига бориб ўтирар эдим. Улар 
мен билан ўйнашиб юзларимга уриб, чимчилаб, ёхуд 
ўпгандан кейин қўлимга бир оз пул берар эдилар. Би- 
роқ эшикдан икки қадам узоқлашар-узоқлашмас,, Хо- 
нимбожи қўлимдан пулни тортиб олар эди. 

Ун икки ёшга етганимда, бир кун Хонимбожидан: 

— Менинг ота-онам бормиди?— деб сўрадим. 

— Қизим, ота-онасиз ҳам одам бўладими. Лекин 
ота-онанг сени кўчага ташлаб кетган. Қейинги вақтлар- 
да билишимча, сенинг Отанг катта амалдорлардан экан. 
Аммо нима учундир, болани ёқтирмас экан. Шунинг 
учун онанг билан шартлашган эка.нки, бола туғса, 
айниқса қиз туғса, талоғини бериб, уйдан қувадиган 
бўлган экан. Онанг сени отанг сафарда экан вақтида 
туғибди. Лекин отангдан қўрққани учун сени кўчага 
ташлаб кетибди. Мен ҳам сени кўчада кўриб, баъзи 
мулоҳазалар юзасидан олиб келиб, шу вақтгача тар- 
биялаб келаман. 

Мен ёш бўлйшимга қарамасдан, унинг сўз’ларини 
эшитиб жуда хафа бўлдим. Лекин қайғумнинг фойда, 
бермаслигини яхши билар эдим. Чунки, дунёда бойлар 
ва бадавлат кишилар бор бўлган бир вақтда, ҳар қа- 
чон, ҳар идорада, ҳатто ... идорасида ҳам шундай тенг- 
сизлик бўлиб келган, бўлаверади. Шу ёшларимда мен 
анчагина чиройли, истараси иссиқ қиз эдим. Тўсатдан 
бир кун бизга янги бир киши, яъни ҳалигача келадиган, 
сув сотадиган ва аттор, боққоллар ўрнига бир кавуш-. 
дўз келган эди. 

, У ўрта бўйли, кўзлари катта-катта, қора ва узун 
мўйловларини юқорига бураб қўйган - бир йнгит эди. 
Қора сочларини орқасига қараб тараган бу йигит, биз- 
га келиши билан Хонимбожи ва^ у ердаги икки хотин 
жуда қувонишиб, шошиб қолишди. Чунки, бу бечоралар 
учун шундай бир катта пул сарф қилатурган йигитнпнг 
келиши осмондан тушган бир неъматдай эди. 

У йигит ўн беш дақиқа ўтириб, уйимиздаги хотнн- 
ларнинг ҳеч бирини ёқтирмади ва секингина Хонимбо- 
жига: ' 

— Булар менга унчали ёқмади. Бошқаси бўлса, кел- 
тиринг,— деганда Хонимбожининг қанчалйк қапғур- 
ганлигини айтиш жуда қийин. 

Хонимбожининг ранги ўзгарди, бу серпул йигитни 
қўлдан чиқариб юборадиган бўлганига ачинарди. Чун- 
ки, бу ерда ҳалиги иккита хотиндан бошқа ҳеч ким йўқ 
эди. 

Бйрданига худди эсига бир нарса тушгандай, ка- 
вушдўз йигитга юзини ўгириб: 

— Ист-асангиз, бу ерда бир қиз ҳам бор,— деди. 

Мен ҳовлинииг бир бурчагида турган эдим. Иигит 
дарров менга қайрилиб қаради-да, Хонимбожига: 

— Ҳа, бунингиз чакки эмас,— деди. 

Мен-улар ўртасида ўтган сўзнинг ҳйммасини эшитол- 
мадим. Бир оз ўтмасдан йигит чиқиб кетди. Хонимбожи 
мени ҳаммомга олиб борди. 

Уша куни кечқурун кавушдўз йигит келди. Мен ҳам 
ўзим тушунмаганим ҳолда, тонг отгунча у билан бирга 
ётдим... 

'Шундан бошқа менинг турмушимда янги бир ҳодиса 
юз берган эмас. Мана, роса ўн уч й«л бўлдики, шу иш 
билан кун кечираман. Тахмннан ўн мартача қўлма-қўл 
ўтдим, бир неча дафъа Қазвинга бориб 'хам келдим. 

Ахтар ҳали сўзини тамом қилмага.н. эдикН, бирдан 
шиддат бнлан эшик тақиллади. Ошхопа зшигининг рў- 
барўсида камппр билан суҳбат қилиб ўтирган дастёр 
бола югурпб бориб эшикни очди. ♦ 

Эшикдан Ноҳид хоннмнинг бақиргани. эшитилди. У: 
«Эшиқни нега кеч очдинг?» деб дастёр болани ҳақорат 
қила^ эди. Ҳолбуки, бечора бола эшик тақиллаган замо- 
ни очган эди. Ноҳид хонимиинг бу қилиғйдан маълум 
бўлдики, бутун меҳнатп зое кетибдн, бнрорта ҳам нигит- 
ни йўлдан уриб, бошлаб келолмабдн. 

XII боб 


ЯНГИ УЧРАШУВ 

Ноҳид хоним бу уйнинг эгаси бўлиб, эллик ёшларда, 
паканагина, пўрдоқ бир хотин эди. 13урни ҳаддан ортиқ 
катта, лаблари қалин, юзининг гўштлари, айниқса кўз- 
ларининг атрофидаги гўштлари бўртиб чиққанлигидан, 
кўзлари ботиқроқ кўринар эди. Юзини қора доғ босган, 
ёши қайтганига қарамасдан, муҳаббатдан, лаззатгина 
эмас-, балки манфаат ҳам ахтарадиган баъзи жазман- 
ларнинг назарига илиниб ҳам турар эди. У уйга кирар- 
кирмас, овозини баралла қўйиб, ўз-ўзига гапира бош- 

лади. . „ й 

— Билмадим, бу эркак қурғурларни қаиси ер ютиб 
кетган экан? Бозор бошидан Лолазорнйнг охиригача 
борган бўлсам ҳам, бирортасини учратиб, уйга бошлаб 
кела олмадим. Қандай замонга қолдик-а... Чиндан ^ҳам 
бу шаҳарда пул қуриб кетйбди. йигитларда пул бўлса 
эди, менинг шу энг олий, покиза жойлардан ҳисоблан- 
ган уйимга келмасмидилар? 

Уй эгасининг овозини эшитиш билан ўринларндан 
турган бу тўрт хотин унинг рўбарўсига келиб, айрим- 
айрим салом бердилар. 

Ноҳид хоним ғазабланган бир ҳолда Ашрафга қараб: 

— Мен йўғимда бу. ерга бирор одам келдими?— деб 
сўради. 

■ Ашраф дарров: 

— Йўқ, хоним, ҳеч ким кёлгани йўқ,— деди. 

— Нима бало бўлиб қолди, нега бу ерга ҳеч ким кел- 
майди? Бизнинг Муҳаммад Тақи ҳам келмадими? 

— Йўқ, айтдим-ку, ҳеч ким келтани йўқ, деб. 

Ашрафнинг: «айтдим-ку, ҳеч ким келгани йўқ» деган 
жумласини эшитган Ноҳид хоним, бешбаттар тутақиб 

^кетди. - . „ - - 

— Энди менга гап сотиб, ноз-ғамза билаи жавоб бе- 

радиган бўлиб қолдингми? Сен*ўзингни нима деб фаҳм- 
лаётибсан? Жуда кеккайиб кетибсанми? 

Ашраф, гап қайтариб ўтиришнинг ўринсиз бўлгани- 
ни тушуниб, ҳеч нима демади. Бироқ, Ноҳид хоним ала- 
мини бошқасидан олмоқчи бўлган каби, юзини Иффат- 

га ўгнриб, сўради: . - ■ 

— Иффат! Қийим-бошларни тикиб булдингми? 


www.^iyouz.com 


86 


Иффат довдираган бир ҳолда қўрқа-писа жавоб 

берди: * * ■ 

— Йўқ, хоним, худо хоҳласа, эрта билан тикиб та- 

мом қиламан. 

Ноҳид хонимнинг ғазаби янада алангаланиб кетди. 

— Билмайман, сизларга бунчалик оғзи ботирлик 
қйлишга ким ижозат бердийкан? Истаганингизни қила- 
сиз. Илгари вақтда ким ва қай хилда бўлганлигингиз- 
нинг менга ҳеч бир алоқаси йўқ. Бу ерда нима бўлса 
бўлсин, менга итоат қилишингиз лозим. Менга бекорчи, 
қуруқ гаплар керак ; эмас. Сизга бераётганим овқат, 
кийим-бошларнинг савобини отамнинг арвоҳига бағиш- 
лаб бераётганим йўқ. Шуни билиб қўйинг, хонимлар! 
Сиз билан мен фоҳишамиз, фоҳишаликнинг жонини 

еймиз. ... . , 

Бундай ҳақоратга тоқат қилолмаган Иффат, ғазаои- 

дан қўлидаги рўмолининг учини чайнагани ҳолда уйга 
кириб кетди. Лекин Ноҳид хонимнинг аччиғи босилма- 
ди. У гапида давом қилиб деди: 

— Фалон кишининг уйи доим саёқ йигит-яланглар 
билан тўла бўлгани ҳолда, нима учундир менинг уйимга 
ҳеч ким келишни истамайди. 

Шу пайтда ошпаз кампир, ошхона эшигидан бошинн 
чиқариб, Ноҳид хонимга салом берди. Ноҳид хоним уни 
қўриши билан: 

— Нона Абожи, манови жувонмаргларнинг заҳар- 
заққумига кечга нима овқат қилдинг?— деб сўради. 

Ошпаз кампир дудуқланиб жавоб берди: 

— Ҳеч нимамиз йўқ эди. Озгинагина исмалоқ қову- 
риб қўйдим. Ризода пул бўлмаганлиги учун, тухум ҳам 
ололмадик. 't 

Ноҳид хоним аччиқланди: 

_ Ростини айтсаМ, сизнинг бундай орзу-ҳавасла- 

рингизга нима дейишни ҳам билмайман. «Ҳеч нимам 
йўқ эди, бир оз исмалоқ қовуриб қўйдим-а...» Гўеки, 
исмалоқ қовуриш ҳеч нима эмасмиш. Яна тухум ҳам 
керак эмиш. Йўқ, моможон, модомики, бу кеча^ меҳмон- 
ларимиз йўқ экан, шунинг учун исмалоқ ҳам йўқ. Бор, 
ўчоқнинг оловини ўчир. Ризога айтгинки, бориб бозор- 
дан бир оз қорин-қачоқ, ичак-чавоқ олиб келсин, заҳар- 
ларига есинлар. 

Ҳали Ноҳид хонимнинг гапи ва ичак-чавоқ туғриси- 
даги буйруғи уларнинг қулоғидан кетмаган, ҳали ошпаз 


,87 



кампир ошхонага қайтмагйн эдики, бирданига эшик та- 
қиллаб қолди. 

Эшикнинг тақиллашини эшитган Ноҳид хоним, се- 
винчйдан ошпаз кампирга: 

— Оловни ўчирма!—деб бақирдй-да, ўзи эшикка 
қараб югурди. Бу ердаги хонимлар ҳам «оловни ўчир- 
ма» сўзидан сўнг ичак-чавоқдан қутулганлари учун 
севиниб, ҳар тарафга тарқалиб кетдилар' Орадан икки 
дақиқа ўтмасданоқ Ноҳид хонимнинг мулойим овози 
эшитилиб қолди. 

— Марҳамат, қани, ичкарига кирсинлар, марҳабо,— 
меҳмонларга .мулойимлик билан хушомад қилар эди. 

Бир дақиқадан кейин Сиёвуш Мирзо билан унинг 
орқасидан Муҳаммад Тақи ичкарига кирди. 

Муҳаммад Тақи Ноҳид хонимга: 

— Ҳазрати оғо бундан анча илгари келмоқчи эди- 
лар, лекин йўлда кутилмаган бир ҳодиса юз бериб қол- 
ди. Шунинг учун бир оз кечикдик. 

Нохид хоним кулимсираб: 

— Жуда яхши, жуда яхшқ. Худога шукур, ҳайто- 
вур ўша монелик йўқолибди,— деди. 

Сиёвуш Мирзо Ноҳид хоиимга қараб ярим ҳазил, 
ярим жиддийлик билан: 

— Лекин, ўтган гал бизни унча хурсанд қилолма- 
дингиз...—дедим. 

Ноҳид хоним бир оз уялгандай бўлса ҳам, дар- 
ров: 

— Худо хоҳласа, бу кеча ҳиссасини чиқараман,— 
деб жавоб берди. 

Муҳаммад Тақи, суҳбатдан қуруқ қолмаслик ва Но- 
ҳид хонимни миннатдор қилиш учун, сўзга аралашиб 

деди: „ „ . . 

— Мен ҳазрати оғога бугун ажоииб бир нозанинни 

кўраснз, деб ваъда берган эдим. 

Ноҳид хоним меҳмонларни мебелли уйга олиб ки- 
риб, ўтиришларини таклиф қилди. Чироқ ёқдилар. Но- 
хид хоним ташқарига чиқиб ошхонада, ошпаз кампирга 

буюрди: ,, . 

— Булар бу кечаси қолишса керак. Ма, мана бу 
пулни олиб, дарров бозорга бориб, гуруч келтир. Па- 
ловнинг масаллиғини ҳозирлаб қўй. 

Икки дақиқа ўтар-ўтмас Ноҳид хоним меҳмонлар 
олдига қайтиб кириб, очиқ чеҳра билан: 

— Нима истайдилар? Жиндаккина дори-пори ҳам 

қиладиларми?—деб сўраДи, 

Сиёвуш Мирзо кўп ичганлик орқасида бундан чорак 
соат бурун ўтган расвогарчиликларни унутиб, сипоҳгар- 
чиликни қўлдан бермай: 

_ Албатта, албатта. Кўпроқ ароқ, камроқ вино кел- 


тиринг,— деди. .. 

Ноҳид хоним ҳар галги одатига хилоф иш тутди. У 
ҳар гал харажатнинг пулини меҳмонлардан ундирарэди. 
Бу гал бўлса, Ризони чақириб, унинг қўлига Оуш шиша- 
ларни тутқазди-да, икки юз қадам нарнда Gyaian Шаъ- 
бон яҳудийдан ароқ ва вино келтиришни буюрди. Қаи- 
тиб яна кулимсираб уйга кирди. Сиевушга эгилиб: 

— Жуда яхши, ҳазрати оғо, бу кеча бнзда қунади- 


ларми?— деб сўради. 

Сиёвушнинг рўбарўсида утирган Муҳаммад Тақи Но- 
ҳид хонимга жавоб берди: 

_ Шундай, ҳазрати оғо бугун бир оз нотоброқ бўл- 

ганлари учун, уйларига қайтмайдилар, шу ерда қолади- 
лар. Бирорта овқатнинг ҳаракатини қилинг. 

С.иёвл/ш хам Мухаммад Тақининг айтганини тасдиқ 


ҚНЛ Но*ҳид хоним яиа уйдан чиқиб, ошхонага борди. Ош- 
паз кампирга палов буюриб, яна қайтиб уйга кирди. 

_ Энди хонимларни кўрмоқчи бўлсангиз, чақира- 

йин,— деди. 

_ Ҳа, майли, кирсицлар, марҳамат қилсинлар, де- 

ди Сиёвуш. „ , 

Ноҳид, хонймларни бир-бир отларини аитнб, маиин 

ва мулойим товуш билан чақирди. . 

Орадан ўн дақиқа ўтар-ўтмас, юқорида таржимаи 
ҳолларини баён қилган хотинлардан Ақдас, Ашраф ва 
Ахтар кириб келдилар. Булар ичкари кириш билан Си- 
ёвуш Мирзога бошқача қилиб қўл беришиб, унинг ик- 
ки ёнига қатор ўтирдилар. Бироқ, Сиевуш Мирзо 
буларни бир неча л&артаба кўрган эди. Шунинг учун 
ҳам башарасидан буларнинг ҳеч бирига эътпбор бер- 

маганлиги сезилиб турарди. ' 

Оғосига янги бир хотин ваъда қилган^ Муҳаммад 
Тақи кўзи билан Ноҳид хонимга имлаб қўйди. У ҳам: 
«Бир оз сабр қилинг!» дегандай ишора қилди. Бир дам- 
дан кейин Иффат, ўша шўрлик қиз, сарғаиган юзига 
\7пя-э.гшк- cvDraH холда уйга кирио келди. 

Иффат руҳий азоблар остида эзйлганига ва юзидаги 
қайғу-ҳаорат .ифодасига қарадЯасдан, ғоятда гўзал эди. 
Ҳаракатсиз кўзлари аллақандай бир нуқтага тикилган 
эди. Сиёвуш уни кўриш билан ўзини тузатиб," Муҳам- 
мад Тақининг ёлғон айтмаганлигини тасдиқлади ва 
Иффат яқинлашаркан, ўрнидан туриб, у билан қўл бе- 
ришиб кўришди. 

Ҳотинлар, ҳар янги келувчи меҳмондан папирос сў- 
,раш одат бўлгани учун, Сиёвуш Мирзодан иапирос 
сўрадилар. 

Сиёвуш Мирзо кумуш портсигарини очди. Мундшту- 
ги зарҳал қилинган папирослардан тўрттасини олиб, 
хонимларга тақсим қилди. Бир оз у ёқ-бу ёқдан суҳ- 
' батлашгандан кейин, хонимлар туриб кетдилар. 

Ҳалигача бир бурчакда турган Муҳаммад Тақи Си- 
ёвушга яқинлашиб: ' 

— Оғо, кўрдингизми, қулбаччангиз ёлғон гапириш- 
ни ёмон кўради. Рост эканми?— деб сўради. 

Сиёвуш қўлидаги калта ҳассаси билан Муҳаммад 
Тақининг орқасига эркалаб урди-да: 

— Офарин, офарин, жуда гўзал, жуда яхши,— деди. 

Шу пайтда Ноҳид хоним қўлида бир баркаш билан 
ичкарига кирди. 

Баркашда бириси ароқ, бириси вино билан тўла ик- 
ки графин, бир оз шўр данак, қовурилган нўхат, бир 
неча дона бодринг ва бир косада қатиқ бор эди. Ноҳид 
хоним баркашни Сиёвуш Мирзонинг олдига қўйди, 
қайтиб чиқар олдида Муҳаммад Тақи унга яқинлашиО: 

— Тўхтанг, бирга чиқамиз,— деди ва Ноҳид хоним 
билан бирга ташқарига чиқди. 

Сиёвуш Мирзо уйда ёлғиз қолиб, ароқ ичиб, папирос 
чекиш билан машғул бўлди. 

Муҳаммад Тақи ҳовлига чиққанидан кейин: 

.— Оғо тўртинчисини ёқтирдилар. Бир кеча учун не- 
ча пул оласиз?— деб сўради. 

Ноҳид хоним ўн тўрт ёшли қизлар каби буралиб: 

— Вой ўлай, бу нима деганингиз? Оғога қай дара- 
жада ҳурмат сақлаганимни ўзингиз яхши биласиз-ку. 
Энди мен у киши билан еавдолашиб ўтирар эдимми? Оз 
берсалар ҳам биз кўп ўрнида қабул қиламиз,— деди. 

— Хоним, бунақангги гапларни . қўйинг, очиғини- 
айтаверинг! 

Ноҳид хоним бир оз ўйлаб олгандан кейин: 

— Кечки овқат, ичкилик — ҳаммаси бўлиб ўн беш 

гуман берилса бўлади,— деди. 

— Йўқ, ўн беш эмас, ўн туман оласиз. Бироқ, мен 
оғомдан йигирма туман оламан. Бу тўғрида унга ҳеч 


нима демайсиз. 

Ноҳид хоним сўз қайтармасдан қабул қилди. 

Муҳаммад Тақи уйга қайтиб кириб, йигирма туман- 
га байлашганини оғосига айтди Ва ўзидан Сиёвуш Мир- 
зони миннатдор қилиб: 

— Менинг ҳурматим учун йигирма туманга рози 
бўлди-да, бўлмаса, қирқ-эллик тумандан келар эди,—■ 
деди. 

_ Эй аблаҳ, айтмадингми, оғо яқинда уиланади- 

лар, катта давлатга эга бўладилар деб, ҳозирча бунақа 
қаттиғидан тутмасин. 

Муҳаммад Тақи жилпангланиб жавоб берди: 

-— Ҳаммасини айтдим, у бу ишга жуда хурсанд бўл- 
ганлиги учун қоқ ярмига кўнди. 

’ Ун минутдан кейин, шўрлик Иффат уйга мажбуран 
кириб, Сиёвуш Мирзонинг ёнига ўтирди. Бир соатдан 
кейин^Сиёвуш Мирзо учун хом-хатала палов келтирди- 
лар. Лекин, Сиёвуш Мирзо кайфи' баландлигидан ов- 
қатнинг яхши-ёмонлигининг фарқига бормас эди. Ов- 
қатдан кейин Сиёвуш билан Иффат ётоқ уиига 

киришди. . 

Муҳаммад Тақи бўлса, бундан кеиин яна бир мар- 
таба оғосини бу ерга келтиришни ваъда қилиб, бу ке- 
na rvt Дутяп биЛЯН биога булиш учун Ноҳид хонимдан 


розилик олди. „ 

Сипаҳсолор мачитининг соати эндигина ўн бирни 
урган эдики, бирдан эшик тақиллади. 

Дастлаб ҳеч ким эшикнинг тақиллашига эътибор 
бермади. Ризо ухлаб қолган, ошпаз хотин бўлса, туриш- 

га эринар эди. • u ■ 

Эшик янада қаттиқроқ тақиллади. Ьу гал Моҳид хо- 
нимнинг ўзи мажбуран ўриидан туриб, ғўнғиллаб-ғўн- 
ғиллаб: «Эшик очишга ярамаса, бу уйга хизматкорнинг 
нима кераги бор», деб эшикка қараб кетди. Лек^ин уйга 
бир тўда бегона одамларнинг келишидан қўрққани 
учун, эшикни очмасдан туриб: 

— Ким у?— деб сўради. 

Овозининг қўполлигидан маст экани сезилиб турган 
бир киши: 

.— Эшикни нимага очмайсизлар, биз пул бермай- 
мизми?? Бизнинг пулимиз қалбакими?!— деб бақирди. 

— Ҳамма ҳам пул беради. Лекин, сизнинг исми- 
шарйфингизни билмоқчимиз, исмингиз нима? деб сў- v. 
ради Ноҳнд хоним. 

_ Мен исми-шариф, писми-шарифингни тушунмаи- 

ман. Тез бўл, эшикни оч!—деб эшикни бир тепди кел- 
ган одам. 

Ноҳид хоним катта хиёбонда, почтада доим полиция . 
тургани ҳолда унинг эшигига қандайдир бир одамнинг 
келиб, эшикни тепиб турганини кўриб ҳайрон бўлди. 

Эшик орқасидаги киши яна уч-тўрт мартаба эшикни 

тепди. , , 

_ Оч яхшиликча, очмасанг, синдириб кираман-да, 

бошлаб ўзингни ўлдираман,— деди. , - 

Ноҳид хоним бу қўрқитишдан^ кейин ноилож қолиб, 
эшикни очди. У ойдин кечада рўбарўсидати кишининг 
бир маст казак 1 эканинн кўриб, нима учун полиция ара- 
лашмаётганлигининг сабабини тушунди. Бу казак ўт- 
тйз икки ёшларда, ўрта бўйли, дуркун бир йигит эди. 
Тилидан техронлик оддий казак бўлмасдан, илгари 4а- 
ламапдон маҳалласининг аҳлидан экани маълум эди. 
Гап орасида қўлидаги ярмиси ичилган шишаии карнаи 
қилиб кўтариб турарди. 

Ноҳид ҳоним эшикни очар-очмас қурққанидан эшик- 
нйнг орқаснга яширинди. Кззак ичкарига кириб, балаид 

овоз билан: . 

_ Қани, менинг отимни сўраган ким? Менцнг отим 

Ҳасан Ризо’ бўлади!— деб бақирмоққа бошлади, ^ 

Эшик орқасига бекиниб олган Ноҳид хоним қўрққа- 
нидан нафас ҳам олмас эди. Ахири ўзига дадиллик^бе- 
риб, секингина казакнинг орқа тарафидан ўгди-да, ўзи- 
ни уйдан чиқиб келган қилиб кўрсатиб: 

— Ризо ҳароми, эшикни нимага очмадинг? Билмаи- 
санмики, бизнинг .ноиб Ҳасанхон қачон келсалар, ўз 
уйларига кирадилар. Бу жой ўз жойлари. Биз бўлсак, 
у кишининг чўрилариМиз,— деди. 

«Ноиб» калимаси ва бу ширин сўзларнн Ноҳид хо- 
ним қўрққанидан айтар эди. Ҳолбуки, у бу казакни 
танимас ва упинг ноибми, ноиб эмасми эканини ҳам 
билмас эди. 

1 Қазак — чор офицерлари томонидаи тузнлган, Эрон шо\и- 
нинг бригадасида хизмат қилувчи солдат. ( Ред .) 

, Бу сўзлар казакка таьсирсиз қолмади. У Ноҳид, хо- 
нимни кўриши билаи, онозшпшг борича кулиб: 

-— Салом алайкум, хоиим, аммо бизни анча қиинаш- 
ди-да,—- деди. 

. Ноҳид хоним, маст казак билап юзма-юз келганлиги 
ва унинг ҳар бир истагига бўпин эгишдан бошқа чора- 
си йўқлигини яхши билар эдн. Лекнп кўппи кўрган тул- 
лак хотин бўлгани учун, ич-ичндап: «ўлгунча ичибди, 
олиб кириб тағмн бир-икки стакаини боспб берсам, 
учиб қолади. Эрталабгача ҳеч бўлмаса, жоппмиз ором 
блади-ку», деб ўйлади ва шу мақсадда казакка: 

—- Қечиринг, жаноби ноиб, ёш бола тушўнмабди. 
Эрта билан жазосини бераман, Қапи, марҳамат қи- 
линг __деб казакни мебелли уйга чақирдн. Казак маст- 
лйкнинг зўридан чайқалиб-чайқалиб, Ноҳид хонимнинг 
кетидан уйга кирди. Ноҳид хоним чироқни ёқди. Уи- 
нинг ичи ивирсиқ эди. Бодринг пўчоқлари, данаклар 
сочилиб ётар эди. Ноҳид хоним «у шунчалик мастки, бу 
нарсаларнинг фарқига бормас» деб ўйлаган эди, бироқ 
иш у ўйлаганча бўлиб чиқмади. Ҳасан Ризо уша кириш 
билан отол устидаги пўчоқларни кўриб: 

— Ҳа, ҳа, бу ерда одам бор экан. Эшикни очмага- 
нингизнинг сабабини энди тушуидим. Хўш, меҳмони- 
нгиз қани?— деб сўради. 

Ноҳид хоним шошиб-пишиб жавоб берди: 

— Ноиб, умрингиз узоқ бўлсин, бу кечаси меҳмони- 
миз йўқ. Жувонмарг бўлгур Ризо ҳароми кечадан бери 
уйни супуриб-тозалаб қўймабди. „ _ 

Шу пайт девор орқасидаги иккинчи уйда етган Си- 
ёвушнинг хурраги эшитилди. Ноҳид хонимнинг қўрққа- 
нидан ранги қум-қув ўчиб кетди. Ҳасан Ризони гапга 
солпб, хуррак овозининг эшитилишига монелик қилмоқ- 
чи бўлса ҳам хуррак тобора авжига чиқмоққа бош- 

лади. ‘ „ 

Ароқни шишаси билан кўтарнб ичмоқчи оўлио тур- 
ган Ҳасан Ризо бирданига хурракка қулоқ солганича 
туриб қолдн: 

— Хўш, нимага ёлғон гапирасан, мени аҳмоқ қил- 
моқчи бўлдингми? Тўхта! Азбароии худо... отамницг 
арвоҳига қасам бўлсинки, бу меҳмонинг казйк ёки биз- 
нинг одамлардан бўлмаса, менинг қўлимдан саломат қу- 

, тулмайди!— деди. „ • _ 

Ноҳид хоним ишнинг жанжалга аиланишини Оилио, 

жуда шбшиб қолди. У Сиёвушнинг ўлишидан эмас, 
эртага назмияга бориб сўроқ беришдан, жарима тўлаш- 
дан қўрқар эди. Шунинг учун у Сиёвуш ётган уйга қа- 
раб кетаётган Ҳасан Ризонинг йўлини тўсмоқчи бўлди. 
Ҳасан Ризо бир мушт уриб, Ноҳидни ерга ағдарди, 
Етоқ уйининг эшигини бир тепган эди, занжири узилиб, 
эшик ланг очилиб кетди. 

Ичкарида Сиёвуш билан Иффат қандай ҳолда ётган- 
ларини тасвирлашдан ожизмиз... Шунчалигини била- 
мизки, Сиёвуш Мирзо кайфи ошиб қолгани учунми ёки 
бошқа бир сабабДанми, бу тўс-тўполондан уйғонмаган 
эди. Лёкин, шундай,- тўсатдан бўладиган воқеаларни 
бошидан кўп кечирган бечора Иффат, доим бедор ва 
нотинч эди. Шунинг учун эшикнинг овозига сесканиб 
кўзларини очди, ҳамда қоронғиликда девор соатиниғш 
капкири каби бир одамнинг икки томонга^чайқалиб уй- 

га киртанини кўрди. . . 

Каравотга уч қадам қолганда Ҳасан Ризонинг кўзи 
Сиёвушнинг каравотга осиб қўйилгар оқ ёқаси ҳам 
галстугига тушди ва қўпол овоз билан:- 

— Оқ ёқа таққан, галстукли экан! Мен галстукли 
эканини аввалдан билган эдим,— деб ўз-ўзича ғўнғил- 
лади. 

Ҳасан Ризо қиличини суғурди. Қилич анчагина юқо- 
ри кўтарилгандан кейин, бирданига Сиёвуш билан Иф- 
фатнинг оёқлари ўртасида қадалди. 

Уйдаги одамларнинг ҳаммаси жўрттага ўзларини уй- 
қуга солибётар эди. Чунки, шунчалик тўполондан кейин 
уйғонмаслик мумкин эмасди. Лекин, баъзилари бундай 
ишларга ўрганиб кетганлари учун уйқуларини ҳаром 
қилиб, ўртага тушиб ўтиришни лозим кўрмас эдилар. 
Бизнинг ошпаз кампир билан Ризо дастёр шу хилда- 
гилардан эди. Баъзилари бўлса, жонини қўриқлаб, 
бировни ҳимоя қилиш учун ўртага тушишни ёмон кў- 
радиганлардан эди. Муҳаммад .Тақи шу хилидан 

эди. - , , 

Иффат қилич зарбидан бақириб юбориб,- ўзидан 
кетди. Лекин, қилич зарби Сиёвушга бошқача таъсир 
қилиб, уни уйқудан уйғотди. У, кўзларини очиб, рўба- 
рўсида Ҳасан. Ризони кўриб, дарров ўрнидан турди. 
Ҳовлининг юзида товушининг борича: «Полиция! Ердам 
қилингиз!» деб бақириб юрган Ноҳид хонимнинг овози- 
ни ҳам эшитди. Сиёвуш каравотдан сакраб тушиб, Ҳа- 

сан Ризога ҳамла қилди. Ҳасан Ризо қиличини ташлаб,' 
белидаги тўппончага қўлини узатди. Лекин Сиёв^ш ҳам 
бўш келмай, Ҳасан Ризонинг ҳар икки қўлиди маҳкам 
ушлаб, тўппончани олишига қўймади. Иккаласи ҳам 
маст, лекин, Сиёвуш озгина мизғиб олгани учун Ҳасан- 
дан кўра ҳушёрроқ эди. Ҳасан Ризо оғзига келганини 
қайтармай, бўралаб сўкмоққа бошлади. __ 

Бирданига Сиёвушнинг оёғи тирғаниб йиқилди. Ҳа- 
сан Ризонинг қўллари халос бўлгапди. У жон ҳолатда 
Сиёвушнинг устига миниб, тўпнончасинн чаккасига қа- 
дади. Сиёвушнинг тирик қолиши учун ҳеч қандай илож 
йўқ эди. Ҳасан Ризо кайфнинг зўридан нима қилаётга- 
нини ўйламасди. Сиёвушнинг ўлншига бир баҳя қол- 
ган эди. Ҳасаннинг бармоғи тўппончасининг теикнсини 
босиб юборди. 

Тўппонча отилдп, лекин Сиёвуш.тирик қолди. 

XIII боб 

КУЕВНИНГ БАХТИ 

Биз Фаррухии Нодирий ҳиёбонидан ўтиб уиига ке- 
таётган жойида қолдириб кетган эдик. 

Бундан ўн дақиқа илгариги маст билан учрашувн 
унинг учун аҳамиятсиз бир ҳодиса эди. Уни ташвиш 1 а 
солган нарса, ёлгизгина оғойи Ф... ^уссалтана билан 
унинг муҳтарам рафиқаси ўртасида бўлиб ўтган суҳбат 
эди. Фаррух, оғойи Ф... уссалтананинг дунёда пулдан 
бошқа ҳеч бир нарЬага ишонмаслиги ва унинг луғати- 
да' виждон, ахлоқ, илм, одамғарчилик каби сўзларнинг 
маъносиз бўлгаилигини яхши биларди. Қисқаси, у, 
аммасининг эрини яхши танир, ҳатто шахсий манфаат 
кўзлаб, баъзи ерларда «ватан» сўзини ишлатнб юрса 
ҳам, бу сўзга қанчалик қиммат ва аҳамият берганлиги- 
ни ҳам билар эди. 

Шундай бир махлуқ орада турган ҳолда, Фаррух- 
нинг севгилисига етишмаги унчалик осон бир иш эмас 

А -Ў Маҳиндан кеча олармиди? Йўқ. У Маҳинни шаҳ- 
ват назари билан эмас, балки ўз ҳаётининг асоси деб 
билар ва севар эди. Шунинг учун унга Маҳинсиз яша- 
моқ мумкин эмас эди. 

Оғойи Ф... уссалтананинг тбш юрагини юмшатмоқ 

учуи керак? Қзйм бир Я Ш У ™ 0Я ?. 

„шга рози. ” a * 6 iZ авлиёааркинг» арвоҳ- 

"ДГ^кЛГаккки % йигитлнгига ишок- 

““^ора »"ПлТа„ вГГ™фк7а НД ки»з Қ кКТ^ 
? У 7а Л клигГ„ Ғ унчали сезмасд Р .к, уйига ҳараб кетмоҳда 

ЭЙИ У вақтларда Теҳрокиииг хиебокларкда^ ал^™- 

роқларн бўлмаса-да^лекин тушиш қийин- 

лар хиёбонларнинг Дарвозаи Давлат 

чилигидан қутулган эдилар ’ б ^ _а Н У а, 3 уйининг эшигига 
хиёбонининг чап томонида булганузу ки . 

етди. Лекин, ха Ф а на ПНрН да1 S оТдин^чада бир 
рншни маъқул кўрмаи, У кайвилиб қарамасдан, 

оз кезмоҳчи бўлди. Э "‘"™ га f, “ S Сккаҳ- 
у Дарвозан Д авла " х " кеяя „ Қ Дарвозаи Шимрок 
солор хнебонига утд д ’ . ма уч у Н кетаётганини 

йўлига тушди. фаррух ’ қа , ерГ / 3 ’ Н б илан сўзлашиб кет- 
ўйдамасдан, телбаларча у уз кезмоқда эди. 

ЬТДйлдГб”^^“соЙлаХи. Ьташкада хиёбоки- 
Га Фар*^уГ^қулоқ^солди. ° Юз°'^адамчн 'a рироқдан бир 

SSarsrt»»»* 

ЛаГ КейипроҚ ИТ овоз сусая бошлади. Овоз эшитиларди-ю, 

лекин англаб будмасди - шг К им экани, бу маҳал- 

Фаррух ердам с У рагуии - и туриШ ини англаса ҳам, 
лада қай хилдаги одамл р к бошқа тирик жоннинг 
лекин ҳар ҳолда, бир тирн ко^ ў * шга ЯҚИ нлашга- 

қийноғи остида ) слга, ' И а ёрдам У бериш керак, бал- 
нини назарга олиб. <<Бечорага ш Р келган тарафга қараб 
ки қутқара ола Р маи ^’ д „ рўбарўсндаги кўқ эшикни 
югурди. Уч дақиқа утлр У ■ с Р 0 У ЧИЛДН) чуН ки Ноҳид хо- 
қаттиқ бир нтарган э д и, эшикни беркитишни 

н„м Ҳасаи М* W,™ r“ kV™ ^ ртал.шда бўғкд 
унутган эди. Фаррух и Р* хотинни кўрди. Ноҳид 
овоз билан додламоқда У уни ПО лпция деб ўйлаб, 
хоним Фаррухни куришн бплан уни 


қўли билан Сиёвуш ётган уйни кўрсатди. «Мана шу 
уйда, шу уйда!» деган сўздан бошқа ҳеч нарса айта 
олмай, ўша ердаёқ ўзидан кетиб йиқилди. 

Фаррух югурганича уйга кирди. Бу худди Ҳасан 
Ризо Сиёвушни йиқйтиб, тўппончанинг отзини унинг 
чаккасига тираб турган вақтига тўғри келган эди. Фар- 
рух ҳеч нарсанинг мулоҳазасини қилмай, Ҳасаннинг 
ёлкасига қаттиқ бир муШт туширди. Ҳасаннинг қўли 
бир томонга сурилди, худди шу маҳал тўппонча отилиб 
кетди. Лекин ўқ Сиёвуш Мирзога тегмади, каравотнинг 
устидан ўтиб, деворга қадалди. 

Ҳасан Ризо бундай довюрак кншипииг кимлигини 
билиб, унга ўз хаёлича яхшигина танбсҳ бсриб қўймоқ 
учун ўрнидан турди. Бироқ фурсат топа олмади. Чунки 
ўгирилиб қарар экан, чаккасига қаттиқ бир мушт тег- 
ди-да, қўлидаги тўппончасшш туширдм, ўзшш ҳам ўша 
ерга қулатди. 

Шу орада Сиёиуш ўриидан турди. Унинг кайфи тар- 
қаб кетган эдн. Ҳнсаш 1 ииг қўрқитиши уни буткул ҳушёр 
қилиб қўйган эди. Кеча шу даражада ойдин эдики, ҳар 
, бир илреини аниқ кўрнш мумкин эди. Сиёвуш бундан 
икки соат бурун учрашгани йигитни кўриб таниди, Бир- 
данш а тиз чўкиб Фаррухга деди: 

— Оғо, сиз мспн ўлимдан қутқардипгиз, мёиинг 
отим Сиёвуш. То тнрик эканман, сизга ўзимни 'қарздор 
деб биламан. Бу яхшилигингизни ҳеч қачон унутмай- 
ман. Ҳар пайт нимаики юмушингиз бўлса, бажаришга 
тайёрман. 

Фаррух: 

— Ҳозир бу гапларнинг ўрни эмас. Туринг, мумкин 
қадар бу ердан тезроқ жўнанг! Полиция келиб, сизни 
қамаши мумкнн. Гарчи снзнинг гуноҳсиз эканингиз унга 
маълум бўлса ҳам, бироқ, бу мамлакатда гуноҳсизлар 
яна тезроқ жавобгар бўлиб қоладилар, турцнг, кетиш ! — 
деди. 

Сиёвуш Фаррухшшг наспҳатини қабўл этиб, унга 
амал қилмоқчи бўлган эди, бироқ уддасидан чиқолма- 
ди. Чунки, қиличдан олган яраси ҳаракат қилишга тўс- 
қинлик қилар эди. Спёиу iiiiinnr ярасидан оққан қон уни 
ҳолдан тойдириб қўйган эди. Фаррух ишни дарров ту- 
шуниб, чора қпдирмоққа бошлади. Шу пайтда Муҳам- 
маД Тақи кўйлакчан ҳолда yiira кириб келди. Гўё бу тў- 
полон-жанжаллардан ҳеч нима билмагандай: «Ҳа, ҳа, 

нима гап бўлди?» деб сўрай бошлади. Фаррух вақт.ни 
бекорга ўтказмаслик учун Муҳаммад Тақига: 

— Оғонг ярадор бўлибди, қани, тез бўл, уни дар- 
ров бу ердан олиб кет!— деб буюрди. > ' 

Муҳаммад Тақи ташқарига чиқди. Бир оздан кейин 
қайтиб келиб беҳуш ётган Сиёвуш Мирзони елкасига 
олди. Ҳовлига чиқдилар. Ҳовлида беҳуш ётган Ноҳид, 
хонимга эътибор бермасдан, эшикдан чиқиб кетдилар. 

Булардан хотиржам бўлган Фаррух ҳам, тезликда бу 
ердан чиқиб нопок ва қўрқинчли уйдан кетмоқчи бўлар 
эди. Бирданига аччиқ ва аламли бир овоз эшитиб, ррқа- • 
сига қайтди. У буни казакдир деб ўйлади. Лекин казак- 
нинг ҳушсиз ёдганини кўриб таажжубланди. «Мени хаёл 
олиб қочдимикан», деб ўйлади. Шунда ҳалиги овоз: 

— Мени халос этинг, мени халос этинг,— деди. 

Бу гал Фаррух диққат билан теваракка қаради. Ка- 
равотнинг оёғида йиқилиб ётган оқ бир нарсага кўзи 
тушди ва унга яқиняашди. «И-я, бу хотин киши-ку», - ^ 

деди-да, бир сония таажжубланйб қараб турди. Хотин- 
нинг ўнг сонидан қон оқаётганини кўриб эгилдш Қар- 
шисида чиройли хотин ётар* унинг ярим очиқ кўзлари 
мадад сўраб мўлтилаб тикилиб турарди. Унинг: 

— Oro, мени бу ердан қутқазииг!— дейиши Фар- 
рухии жуда шошириб қўйди. 

Фаррух бир не^асония тараддудланиб тургандан 

кейин: 

«Ҳар нима бўлганда ҳам, бу хОТин бузуқ эмас, уни 
алдаб бу ерга келтирганлар», деб хаёлидан кечирди-да, 
дарров’елкасига кўтарнб, кўчага олиб чиқди. 

Фаррух йўлда полицияга учраб қолиб, елкасидаги 
хотин билан назмияга олиб боришларидан чўчиб, жуда 
эҳтиёт билан кетмоқда эди. Мумкин' қадар нолиция 
постларининг рўбарўсидан ўтмасдан йўлини ўзгартиб 
борарди. Рост кўчаларни қўйиб, қинғир-қийшиқ паст 
кўчалардан ўтиб, жадаллнк билап уйига кет&рди. Дам 
ўтмай чарчаб, у бечора жонли ҳайкални секингина ерга 
қўяр, сал нафасини ростлагандан кейин яна кўтариб, 
йўлида давом қиларди. Ярасйдан кўп қон^ оққанлиги 
учун ва бу даҳшатли воқеадан жуда ҳам -қўрққанидан, 
Иффатнинг ранги бўздай оқариб кетганди. Ойдшг кеча- 
да симобдай ялтираётган сочлари ёйилиб, кўкрагига 
тушган эди. Кўзлари эса юмуқ. Фаррух чарчамасдан 
елкасида кўтариб кетаётгани гавданинг табиий нозик- 

лиги, гўзаллигини ва дилраболигини сезмай борар. Эди. 

Фаррух бу шўрликни қайси алвасти алдаб, шу ту- 
бан ерларга судраганини билмагани ҳолда унга ачин- 
ган ва бутун янчилган бир одам назари билан қарар 
эди. Фяпрух бошқача хатти-ҳаракат қила олармиди? У 
бутун кунглини тошнириб қўйгани Маҳинни унутиб, ун- 
га бошқнча кўз бнлан қараёлармиди?! Албат»а, йўқ. 
Чин, покиаа сеш и билан севг-ани Маҳин унинг буткул 
эгалнгига молпк бир эзгу орзуси эди. 

Ун бош дақиқадан кёйин Фаррух уйига яқинлашди. 
Вахти ёр бўлиб, йўлда полиция тугул бошқа бирор 
кимса ҳам учрамади. Эшикни тақиллатди. Икки дақиқа 

Й чаасдпн қари бир кампир эшикнв очиб, Фаррух билан 
ффатни ичкарига олди. 

Сисвуш, Муқаммад Тақи билан, Фаррух эса, Иффат 
билан чиқиб кетганларидан кейин аҳвол қуйидагича эди. 

Иоҳид хоним бор кучини қоровул ва ёрдамга одам- 
лар чақиришга сарфлаб қўйгани сабабли ер билан бит- 
та бўлиб беҳуш ётарди. Ошхонанинг бир бурчагида 
ётган Ризо бу жанжал-суронлардан хабардор бўлса 
ҳам, жуда илиққина ва маза қилиб ётгани учун, бўла- 
ётган ҳодисаларни «тушим» деб қабул қилишни маъқул- 
роқ тоиар эди. 

Ошназ кампир шунчалик қари ва гаранг эдики, 
унинг қулоғи туби^да тўп отилса ҳам эшитмас, то уйқуси 
нишмагунча уйғонмас эди. 

Муҳаммад Тақи билан бирга ётган Ахтар маст, қат- 
тиқ уйқуда эди. У тўппонча товушини эшитган бўлса 
ҳам буни қўшнйнинг уйида отилди, деб қўя қолди ва 
қайтадап бошини буркаб, уйқуга кетди. 

Бироқ, қолган икки хотии — Ашраф билан Ақдас 
ҳаммя поқсадаи хабардор эдилар-у, лекин аралашувга^ 
қўрқардилар, Улар меҳмонлари бўлмагани учун ечиниб_ 
ётгач, бир нафас ўзларшшнг келажаклари тўғрисида 
Сў>Лашдилар. Эшик шнддат билан тепилганда улар 
ўринларндан туриб, деразага келган ва млст казак қан- 
ДЯЙ қилиб меҳмопхона тарафга ўтганини ҳам кўрган 
вдилар. Бироқ, бу икки хогин, бундай кечаси келгувчи 
маст качак ва бошқаларга кўникиб қолганлари учун, 
«казак қайси биримизга чанг солар экан?» деб ўйлаб, 

ташвишлана бошладилар. Лекин уларни ҳеч ким ча- 
қирмади. » 

Бирданига Ноҳид хонимнинг бақиргани ва ўқ тову- 
шй эшитилди. Улар яна ўринларидан туриб, деразага 
югурдилар. Улар Муҳаммад Тақи Сйёвуш Мирзони ва 
Фаррух Иффатни елкасига кўтариб кетганини кўрган . 
бўлсалдр ҳам, ташқарига чиқиб, бу ишларга аралашув- 
га юраклари бетламади. ^ 

Орадан ярим соат ўтди. С.ипаҳсолор минорасининг 
соати ўн иккига занг урди. Шу маҳал қўққисдан шо- 
шиб-пишиб полиция кийимидаги икки киши Ноҳид 
хонимнинг ҳовлисига кириб келди. Буларнинг бири 
офицер, иккинчисининг милтиғи ва аломатидан постда 
турган соқчи эканлиги англашилар эди. 

— Жаноби ноиб,—- деб ахборот беришга бошлади 
соқчи ҳовлига киришганидан кейин,— бундан ярим со- 
атча бурун шу ҳовлининг эшигини аллаким тақилла- 
таётганини кўрдим. Узоқдан унинг казак эканини пай-- 
қаганимдан кеййн рўиара келсам, ишим пачава бўлади 
деб ўйладим. Шунда яқинимдаги постга бориб бирорта 
соқчини ёрдамга чақиришга жазм қилдим. Лекин минг 
қадамча юрганим ҳам йўқ эдики, хотин кишининг «қо- 
ровул» деб бақираётгани қудоғимга чалйнди. Мен бўл- 
сам, ўз-ўзимга: «Ҳозир қайтиб келаман-кў», дедим. Ле- 
кин бахтга қарши, қанча ахтарсам ҳам соқчини топа 
олмадим. «Балки, шу яқин орада ухлаб ётгандир, ёки 
қўшни уйлардан бирортасига кириб бир-нкки соат мчз- 
ғиб олмоқчи бўлгандир»,. деб ўйладим. Шу маҳзл 
жаноблари келиб қолдилар, иккаламиз бу ерга ксл- 
дик... 

— Хўп, бас қил,—- деб унинг сўзини кесди офицер,— 
бу ерда нима ҳодиса рўй берганини суриштириб билиш 
керак. 

Улар эшиги ланг очиқ турган ётоқ уйга киришди. 
Ногахрн офицер бир нарсага қоқилиб, ағдарилаёзди, 
лекин бир амаллаб ўзини тутиб қолди-да, деди: 

—. Э, бу ерда одам ҳам ўлдиришганга ўхшайди-ку! 

Офицер энгашиб, беҳуш ётган- хотинга кўзи тушди.. 
Соқчи ҳам энгашиб қараб, ерда беҳуш ётган хотин Но- 
ҳид хоним эканини таниди. Лекин, Ноҳид хонимнинг 
ҳеч қаерида қон ва жароҳат асари йўқ эди. Унинг қўр-, 
қувдан беҳуш бўлиб қолгани маълум бўлди. Соқчи ҳо- 
вуздан бир ҳовуч сув олиб келиб, Ноҳид хонимнинг юзи- 

га сепди, кейин қўллариии уқалади, орадан иккй дақи-' 
қача вақт ўтгач, Ноҳид хоним кўзини очдц. . 

__ д\ен қаердамаи, нима воқеа бўлди, у қаёққа кет- 
ди? — Шу маҳал офицсрга кўзи тушиб, сўради: 

Уни тугтиигларми, йўқми? 

- Пўқ, бпч ҳали ҳсч кимнн тутганимиз йўқ,— деб 
жаиоб бсрди офиш'р. лскип жппоитчнни, албатта, қўл- 
гн олнмнз. Қапп, тур ўрнингдан. Полиция маҳкамасига 
борамна, ўша ердн қандаЙ воқса юз берганипи гапириб 

берасян... 

" XIV боб 

ЭРТАЛЛВ 

Фаррух эрта билап соат еттида уйгонди. Кўзини 
очнб, боши устидп энагасини кўриб, ҳайрон бўлди. Са- 
бабини сўрамоқчи эдп, лекин энагаси гал бермасдан: 

— Баракалла, ўглим! Чакки эмассан,— деб хохолаб 
кула бошлади. Бечора хотин Иффатни Фаррухнинг сев- 
гилиси деб танийан ва Фаррухнинг дадиллигини мақтаб, 
уни қутламоқда экан. Фаррух уминг соддалигига кулиб, • 
ҳеч нима демасдан бошини ирғатди-да, дарров ўрнидгц} 
турди ва холасидан Иффатнинг аҳволини сўради. ‘ 

— Кечаси яхши ухлади. Ҳозир уйғоқ, лекин ҳали ўр- 
нидаи тургани йўқ,—деб жавоб берди энага. 

Бир оздан кейин Фаррух Иффатдан ижозат олиб ич- 
кариға кирди. 

— Муҳтарам хоним,— деди у,— юз-кўзингизға қара-. 
ганда, сиз унақа тубан ерларнинг одами ва ундай нопок 
ишлар билан шуғулланадиган хотинлардан эмассиз. 
Менимча, эрингизнинг ахлоқсизлиги, ёинки ярамас хо- 
тинларнинг алдамчи тиллари сизни йўлдан уриб, шун- 
дай ишларга етаклаган бўлса керак. Нима бўлса ҳамки, 
ўтган ишга салавот, энди билмайман, ота-онангиз бор- 
ми, уйингизга кетишни истайсизми? Сизга ёрдам бериш 
учун мени аҳволннгиздан хабардор қилиб, таржимаи 
ҳолингизни сўзлашингиз мумкинми?.. Агар ота-онангиз- 
ни, ҳовлингизни айтишни истамасангиз, ихтиёр ўзингиз- 
да. Ярангиз тузалгунча шу ерда қолишингиз мумкин. 
Соғайганингиздан кейин уйингизга, ёхуд истаган ерин- 
гизга кета оласиз. 

Неча вақтдан буён жабр-жафодан бошқа нарса кўр- 

Май; аччиқ ва қўпол сўзлар эшитиб юрган Иффатга 
бундай мулойим оҳанг билан берилган Фаррухнинг са- 
воллари уни ҳайрон қолдирди. 

— Оғо, сиз шу маҳалгача учратганим одамлардан 
эмассиз. Сизга нима десам экан? Таржимаи ҳолим жуда 
ҳам узун, Зарур ишингиз йўқ бўлса, малол келмаса, 
айтиб бераман,— деди Иффат. 

— Албатта, айтингиз, менинг ҳеч қандай зарур ишим 
йўқ. Ҳаммасини қаноат билан тинглашга тайёрман. 

Бечора Иффатнинг ўзини шундай ердан қутқазган 
Фаррухга ҳам ишонмасликка ҳаққи бор эди. «Балки, бу 
ҳам Ноҳид хоним каби мени халос этдим номи билан 
бир ердан иккинчи ерга кўчириб, аввалгилардан ҳам 
бешбаттар бир аҳволга солмасин», деб анчагина тарад- 
дудда ҳам қолди. Ортиқ уни ёт бир эркак билан тунаш- 
га мажбур қиладиган ҳеч қандай қўрқинч йўқлиги, эрта 
билан турганда Фаррухнинг энагаси каби покиза бир аёл 
ва Фаррух сингари йигитнинг тоза ва соф овозини, ни- 
ҳоят, теваракка қараганда, бешармлик ва пардасизлик 
каби ярамас ҳолатлардан нишона кўрмаганлигини анг- 
лаб, тортинмасдан таржимаи ҳолини сўзламоққа бош- 
лади. 

Муҳтарам ўқувчилар Иффатнннг таржимаи ҳолини 
унутмаган бўлсалар керак. 

Ву аччиқ воқеани эшитган Фаррух шундай асабий* 
лашдики, ёлғиз боши билан шундай паст ва тубан ки- 
• шилардан ўч олмоқ учун ўша замониёқ ўрнидан туриб 
кетмоқ истарди. Бироқ, қанча ўйлаган бўлса^ҳам, лекин 
ўзини босиб, фикрини тўплаб: «Бир оз кўрай, қани, ҳи- 
кояни охириг-ача тинглай, натижасини _билаи» деб қу- 
лоқ солмоққа давом этди. 

Иффат таржимаи ҳолини бир соат гапирди.^Фаррух 
муштипар қизнинг ўз жаҳолати орқасида бир тўда паст 
ва ахлоқсизларнинг кайфларига қурбон бўлиб, шу да- 
ражада азоб-уқубатларга дучор бўлганини. англади. 

Чиндан ҳам Фаррух бундай воқеадан шу даражада 
қайғуланган, шу даражада таъсирлайган эдики, ўзича 
турли режалар чизиб, еру осмон билан ёқа бўғишмоқчи 
бўлар эди. «Шундай махлуқларни нима учун яратдинг, 
нима учун кучлилар кучсизларнинг ҳақини ейдилар, шуҳ- 
рат йўлида ҳар нимани ўзларига қурбон қиладилар, ни- 
ма учун халқнинг иззати нафси, молу жони бир тўда ра- 
зил кишиларнинг қўлида ўйинчоқ бўлиб қолади?» деган 

хаёллар билан осмонга мушт дўлаяр, фалакка эътироз 
қилар эди. Осмонга боқиб, унга лаънат ва нафратлар 
айта эди. Лекин Фаррухнинг шундай енгил ўйлари 
Иффатнинг дардига чора бўлмас, унга ҳеч бир фойдаси 
йўқ эди. Бир озгина ўйлагандан кейин Фаррух, юзинй 
Иффатга ўгириб деди: 

— Муҳтарам хопнм, сизнинг илмсизлигингиз ва эри- 
нгизнинг палидлши орқасида юз берган бундай ачинар- 
ли воқеадан гоятда таъсирландим. Мен, истаганингиа- 
дай, ў шалардан ўч олишга ўз-ўзимга сўз бердйм, фақат 
ҳаммадан аввал сиз уйингизга, яъни, ота-онангизнинг 
ёнига кетишингиз керак. Чунки, бу ерда қолишингиз 
менн па отамнинг тинчлигига тўсиқ бўлмаса ҳам, фик- 
рнмча, бир талай борди-келди гапларга сабаб бўлади. 

— Oro, ихтиёр сизда,— деди Иффат,— лекин ота- 
онам эримга ёзган хатларида мени фарзандликдан ч'и- 
қарганларини сизга гапириб бердим. Энди мен уйимга 
бориб, ота-онамдан гуноҳимни кечиришларини қайси 
юз бмлан сўрайман? 

— Айтгапингиз шу хатнинг тўғри ё нотўғри экани- 
ни қаердан биласиз? Балки, эрингиз сйзни шу аҳволга 
солиш учун қалбаки хат ёзган бўлса, нима дейсиз? 
Нима бўлса ҳамки, айби йўқ. Мен ўзим ота-онангиз- 
нинг ёнига бораман. Аҳволотни бошдан-оёқ уларга ай- 
тиб, сизни кечиришларини сўрайман. 

Ф/ррух ўрнидан турди: 

■ — Бу кун бир талай зарур ишларим бўлганлиги 
учун отангизнинг ёнига боролмасам керак, лекин эрта- 
га, албатта, отангизни бу ишдан хабардор қилишимга 
ишонинг!—деб уйдан чиқди. 

«Эрта» калимасини эшитган Иффат: «бу ҳам Арус 
Мажурпинг найрангига ўхшаб чиқмасин», деб шубҳа- 
ланди. Бегона кишиларнинг уйга кирйшларидан қўрқиб, 
ўйламоққа бошлади. Роса бир соат шундай ўтди. Бир- 
данига бегона бир одамнинг уйга томон келаётганини 
кўриб қалтирай бошлади. Бироқ кўп ўтмасдан қўрқуви 
тарқалди, чунки келувчи одам унинг ярасини боқиш 
чун Фаррух бошлаб келган доктор экан, Доктор келиб 
1ффатнинг ярасини кўрди: 

— У қадар қўрқинчли эмас. Истаган вақтда туриб 
юрса бўлади. Лекин бир оз дам олсин,— деди. 

Шу вақт Иффатни қаттиқ йўтал тутиб, бу йўтал 
икки дақиқача давом этди. Охирида рўмолчасини оғзи- 

ra тутар экан, Доктор ҳайрон қолиб, қайта бошдан унинг 
юрак ва жигарларинй текширмоққа бошлади. Бир неча 
дақиқадан кейин бошини чайқаб эшикдан чиқди. 

Уни кузатнб қўймоқ учун Фаррух ҳам унинг кетиДан 

чиқди. ■ 

Йўлда ундан нима учун бош чаиқаганини суради. 
доктор тортинмасдан: 

— Бечора хотин сил бўлиб қолибди,— деб жавоб 
берди. 

Бошига шунчалик мушкул савдолар тушган чоғида 
йигирма кунга яқин Шоҳбожи билан яшаған Иффат 
силга йўлиқиб, ҳалбкат ёқасига бориб қолган эди. 

Соат эндигина тўққизга яқинлашган эди. Эшик қо- 
қилди. Фаррухнинг отаси, энагаси ва хизматкор чолдан 
бошқа уйда ҳеч ким йўқ эди. Шу пайтда ҳозлида юрган 
хизматкор чол бориб эшикни очди. Келувчи киши боғ- 
боннинг қизи Шукуфа эди. У ҳовлига кирган заҳоти 
Фаррухни сўради. 

Чол ҳали жавоб бергунча йўқ эди. Ц1у к УФ ани дера- 
задан кўриб югурган Фаррух уни қарши олди. 

Шукуфа саломлашгандан кейин имо билан Фаррух- 
ra хабар келтиргани, лекин .чолнинг олдида айта олмас- 
лигини тушунтирди. Фаррух ишо.рани англаб: 

— Юр бўлмаса,— деб Шукуфа билан бирга уйга 
кирди. Фаррух курсига ўтириб, Шукуфани ҳам ўтириш- 
ra буюрди. Шукуфа ўтиришни истамай, тархашлик қил- 
ди. Охирда ўтирди. 

— Нима гап? Янги бир воқеа юз бериб қолдими?— 
деб сўради Фаррух Шукуфадан. 

— йўқ, ҳеч гап йўқ. Лекин бундан бир соат илгари 
Маҳин хоним меТни чақириб, сизга етказиш учун мана 
бу хатни берди,— деди. 

«ҲечТап йўқ» калимасини эшитгандан кейин Фар- 
рухнинг ташвишли. кўнгли андак ором олди ва хатни 
кўриш эса, ишқ жароҳатлаган қалбига қўйилган мал- 
ҳамдай бўлди. 

Маъшуқа хатини кўриш • жароҳатига малҳам бўлди, 
деган иборани ишлатиб хатога кетдикми? Қоронғи ке- 
чада ёқимли куйдай эшитилган бўлса — икки лабнинг 
бир-бири билан қовушиши, бир неча сокияга бўлса ҳам, 
инсон ички оламига таскин бериб, ошиқнинг жароҳатли 
қалбига малҳам бўлмайдими? Маъшуқанинг хиёл дсил- 
май| 1 б қўйиши бошқа минг-минг гўзалларга бир қайри- 

либ қарамайдиган ошнқнинг қалбига малҳам эмасми, 
ахир? Митннуқапинг арзимаган бир ҳадяси ошиқни умид- 
нор :лнб, мажруҳ қалбига малҳам бўлмайдими? 

Шупдай экап, нега сспгап кишингнинг бутун ички 
оламппи кўз олдипгда намоён қиладиган хатни малҳам 
билап, ҳаётбахш малҳам бнлан таққослаш мумкйн бўл- 
масин? 

г Фаррух хатни ўн мартаба ўпгандан кейин, очиб ўқий 
бошлади: 

«Азиэим Фаррух! 

Кеча кечаси ййтган сўзларинг бир соат ҳам мени тинч 
қўймагандай, сенинг фикринг ҳам, ииюнгинки, бир дақи- 
қа ҳам хаёлимдан нари кетмайди. Лекин ҳали бу ҳам 
оз эмйш. Бадбахтликни қарагинки, ҳали булар ҳолва 
экан. Бу кун эрта билай онам мени чақириб: «Сен Фар- 
рухга тегмайсан, шуни билиб қўй!» деб ҳалигача ҳеч 
эшитмаганим бир кишининг отини айтди. Хафалигим 
ошиб кетганидан унинг исмини ■ сўрашни ҳам эсимдан 
чиқарибман. Шу кеча-кундузда мени унга унашиб, ун- 
дан кейин бир ой Қум зиёратига кетар эмишмиз. Лекин, 
онамнинг /рзидан 'ёлгон гапираётгани сезилиб турар 
эди. Бу бир ойлик сафар зиёрат учун эмас, балки биз- 
ни бир-биримиздан жудо қилмоқ учун бир режа. Улар 
бизнинг учрашувимизни сезиб қолишибди. Лекин жойи- 
ни билмайдилар. Хулласи калом, эртага эрта билан 
турт киши — онам, мен, бир ходима ва бир хизматкори- 
миз аравада йўлга чиқамиз. Улар шундай мўлжал қила- 
ётирларки, қайтганимиздан кейин д.арров тўй бошлаб, 
никоҳ қилиб, мени зўр билан ўша кишига бермоқчилар. 
Бундан ташқари, онам бир талай бошқа гапларни ҳам 
айтди. Бахтга қарши, вақтнинг озлиги ҳам бу уйда_хат 
ёзиб ўтирганимни кўрмасинлар, деб улардан хавотир 
олиб, батафсил ёза олмадим. Шуни билиб қўйгинки, 
эртага кечқурун кўришолмаймиэ. Бу кун кечқурун уч- 
рашувимизни. жуда ҳамЪстар эдим. Лекин эшитишимга 
қараганда, мендан шубҳаланиб бутун ҳаракатларимни 
таъқиб остига олишмоқда. Шукуфанинг келиб қолгани 
мени жуда хурсанд қилди. .У менинг шу хатимни сенга 
етказади. Шу нарса хаёлингда бўлсинки, Фаррух, мен 
сеуи севаман, сени ҳеч унутмайман! 

Сени севган Маҳин» 
Бу хатни ўқиш Фаррухга -чақмоқ ургандай таъсир 
қилдй. Бироқ, Маҳиннинг энг охирги икки: «Мен сени 

севаман, сени ҳеч унутмайман!» деган жумласини қай- 
та-қайта ўқиб, ўэига далда берар: «Худо хоқласа, йигит- 
лигимга ишонамай, уни ўзимники қиламан», деб ўз'-ўзи 
билан гапиришар эди. Аммо худо қачон ошиқларга ёр- 
дам қилган эди?! 

Ниҳоят Фаррух юзини Шукуфага ўгириб: 

— Мен бугун Маҳинга хат ёза олм^айман. Сен эртага 
уларнинг соат нечада кетишларини биласанми?—деб 
сўради. -i : ' 

— Гапларига қараганда, арава эрта бйлан худди 
соат ўнда бекатдан жўнаб кетади,— деб жавоб берди 
Шукуфа. 

Фаррух сўнгги вақтларда эронликларда тўғри сўз 
бўлмаслиги, чопархона идораеида соат ўн дегани пе- 
шингача чўзилиб кетишини яхши билар эди. Шунинг 
учун Шукуфадан эрта билан барвақт келиб, Маҳин 
учун ёзиб қўйилган хатниЪлиб кетишни сўради. 

Шукуфа ўрнидан турар экан: 

— Бўлмаса эрта билан соат еттида келаман,—деб 
чиқиб кетди. 

Шукуфа кетгандан кейин Фаррух бошини икки каф- 
ти орасига олиб, хаёл суриб кетди. 

XV боб 

ОНА ВА ҚИЗ 

. I 

Энди муҳтарам ўқувчиларимиз билан бирга оғойи 
ф... уссалтананииг уйига, яъни ўша муҳташам бинога 
кириб, Маҳиннинг бошига келган воқеаларни ва унинг 
юқорида айтганимиздай бир хат ёзишга сабаб' бўлган 
ишларни билайлик. Маҳин девордан астагина тушган- 
дан ‘кейин, ётган кишиларни уйғотишдан қўрқиб, оёқ 
учи билан юриб, уйга келди. 

Боққа чиқиладиган катта эшикни ав-айлаб очди-да, 
секингина ўз ётоқхонасига кирди, ечиниб каравотига чў- 
зилди. 

Ҳамма ёқ тинчиди. 

Бир маромда нафас олишидан .уни ухлаётган деб гу- 
мон қилиш мумкин эди. 

Лекин у бедор, бир талай ўй ва хаёллар билан банд< 
эди. У ҳам Фаррухга ўхшаб: «Энди нима қилиш керак?» 
деб ўз-ўзига савол берарди. 

Маҳин Эроннинг саводсиз ва бахти қора қизлауидан 

эмасди. У ота-онасининг ҳурматн, оилада ҳар эамон ке- 
- рак бўлганини тасдиқ этиш билан баравар, бу эҳтиром 
ва бўйсунишнинг бир даражада ўлчови, кишининг кузи- 
ни боғлаб қўядиган даражага бормаслигини ҳам анг- 
лар эди. Маҳин ҳеч Қачон ўз- тақдирини ота-онасининг 
орзусига, айнйқса олий мартабаларга етмоқ учун -уни 
бир зинапояга айлантирмоқчи бўлган ва ўзининг ҳирси 
ва тамаи йўлида қурбон қилмоқчи бўлган отага қурбон 
бўлмаслиги-керак эканлигини тушунар эди. 

Маҳин ўз келажагининг эргагина боғлиқ эканини 
билар, бу эрнинг яшаш қоидаларини баҳам кўришга 
мажбур бўлажагини ҳам тушунар эди. Маҳин билар 
эдики, эр қандай ахлоқда бўлса, яхшйми, ёмонми, унга 
бардош бериш, кўникиш керак. Маҳин билар эдики, 
агар эри шариат ва одат бўйича хотинни уришга раъйи 
бўлган эронликлардан бўлса, яна таёқ Маҳиннинг бо-. 
шида синади. У эрининг тарёк чекишига, ичкилик ичи- 
шига, хотинбозлигига, баччабозлигига чидаб, тилини ти- 
йиб, эрининг обрўсини оёқ ости қилмаслик учун ҳар ерда' 
уни худонинг бир бандаси, айбсиз, гуноҳсиз, қўй оғзи- 
дан чўп олмагар, пок ва табаррук бир кишидай кўрса- 
тиши керак. 

Модомики, шундай экан, бу ерда энди отанинг раъии 
ва иродасининг нима дахли бор? Уз ихтиёри билан ба- 
лонинг оғзига рўпара бўлиш нима учун керак? Куёвнинг 
қадди-қомати отага ёқиб қолгани учунми, ёинки, куёв- 
нинг ялтоқлик, хушомад билан кўрсатган ҳаракатлари 
отанинг завқига, табиатигқ, мувофиқ келгани учунми? 

Маҳин онасини яхши билар эди. Уни ҳаддан ортиқ 
севиб, ҳамиша ҳурматини кўзи ўнгида тутар, шу билан 
баравар, онасининг қай даражада содда ва ижтимоий 
муносабатлардан бехабар бўлганлигини ҳам^англар эди. 
У онасини отасининг қўлида бир ўйинчоқ бўлганлигини 
ва онасининг ў?Гига шахсан мустақил бир фикри бўл- 
масдан, ҳамиша бошқа бир фикрга қул эканлигини ҳам 
тушунар эди. 

Онаси бйлан бошлайтурган талашув, атиги бир мар- 
таба йиғлаш ва бир мартаба мени зўр^ билан ўшанга 
берсангиз, бахтим қора бўлади, деган сўз билан тамом- 
бўлишини ҳам Маҳин яхши билар эди. 

Лекин, отаси бундай эмас эди. Отаси тушунар, ота- 
си мустақил фикрга эга эди. У ишни ҳам, қизининг тўғ- 
ри гапираётгауини ҳам биларди. Бироқ ҳирсу тама ҳам- 

да депутат бўлиш савдоси упга тўсқинлик қнлар эди^У 
қизини шуларга қурбон қилмоқчи. Қизининг хушвақт 
бўлиши учун эмас, балки бадиахт бўлиши учун чали- 
шарди. 

Ярим кечада уйқусиз Мақин шундай фикр-хаёллар 
билан машғул эди. Шу хаёллар Маҳинни аллақаёқлар- 
га олиб кетди. Охири уйқу бу хаёлларни қувди. 

Маҳин эрталаб уйқудан■ уйғонганида, қуёш дераза- 
дан мўралаб турарди. Дарров ўрнидан туриб, юз-қўлини 
ювиб, нонушта қилишга улгурмасдан Феруза кириб: 

— Хоним, онангиз сизни ўз хоналарига чақираётир- 
лар,— деди. 

«Узи нима гап?» деб ўйлади Маҳин, чунки ҳар кун 
эрта билан ота-онасининг ёнига чиқиб, улар билан кў- 
ришар эди. Бироқ, бу кун нима бўлди-ю, уни йўқлаб қол- 
ганлариға ҳайрон бўлди. Онасининг хонасига кириб, ота- 
сининг бу хонада йўқлиги таажжубини янада оширди. 

Саломдан кейин отасининг қаерга кетганлигини сў- 
ради. 

Онаеи дарҳол жавоб берди: 

— Бир ерда зарур ишлари бор эди г эрта билан из- 
вошни қўштириб кетдилар,— деди. 

Она ҳалигача тик турган Маҳинни ўтиришга ундади. 
Маҳин ўтиргаидан кейин, Маликтож хоним кулимсираб 
деди: , 

— Қизим Маҳин, кеча отанг билан икковингизнинг 
орангизда нима гап ўтди? Қиз деган ҳам шундай оғзи 
ботир бўладими? Доим сенинг раъйингга қараган, тинч- 
лигингни истаган, бршқа ўртоқларингдан афзал бўлиб 
юришингни хоҳлаган ота билан шундай муомала қил- 
дингми? 

Маҳин онасининг феълини яхши тушунар эди. Бу сўз- 
лар онасининг ўз сўзи эмасдй. Бундай сўзларни у бу 
кечаси дарс олган эди. Яъни, онасининг сўзларида ота- 
сининг руҳини кўриб, ишни тушунди ва секин деди: 

— Сизга нима десам экан-а? 

Онаси ҳазиллашгандай яна сўзида давом этди: 

— Қани, қизим, айт-чи, меҳрибон ота ўз фарзанди- 
нинг бахтли бўлишини кўЗда тутиб, унинг учун топган 
энг мувофиқ эрни масхаралаб, уялмасдан, ҳурматини 
кўзда тутмасдан: «Мен унга тегмайман, менинг эрим фа- 
лончи бўлади» дейиши яхшими? Бундай сўзлар қиз бо- 
ла учун номус эмасми? Узинг қандай ўйлайсан? 

Маҳин индамади. Онаси яна сўзида давом қилиб 

деди: - 

— Қани, айт-чи, қизим, нима деисан? Ота-онанг сени 
оловга ташлаётгани йўқ, сувга оқизаётгани йўқ, сени 
бадбахт қилмайди. йўқ, қизим, бундай хаёллар тубдан 
янглиш. Бизнинг 'қайғумиз, саъйи ҳаракагимиз ёлғиз 
сенинг учун. Отанг сени Фаррухга бермайман деган 
бўлса, бу ҳам сенинг яхшилипшгни назарга олиб, уни 
сенга лойиқ кўрмагани учун. Чунки, Фаррух тоғангнинг 
ўғли бўлса ҳам, унчалик софдил йигйт эмас. Мана,одам- 
ларнинг оғзида гап юрибдики, у айш-ишратга муккаси- 
дан кетганмиш, кишига иснод келтирадиган бемаза иш- 
лар билан шуғулланармиш. Бекорчилиги орқасида 
бечора отасининг бор бисотини сотиб-совурган эмиш. 

Маҳин онасининг энди иғво бошлаганини ва борган 
сари Ҳар нарсани унутиб, ҳеч кими йўқ, таяНчсиз бўлга- 
ни учун, қўлида дипломи бўлса ҳам, иш тополмагдн бе- 
чора Фаррухни ахлоқсиз, паст деб номини булғаб ўтир- 
гани қонини қиздириб юборгач, жиддий бир вазиятда 
деди: 

—Онажон, ҳеч бўлмаса эсингиздан чиқмасинки, 
Фаррух акангизнинг ўғли бўлади, «султон суягини хўр- 
ламас», дейдилар. 

Маликдож хоним унчалик юраги тош одамлардан 
эмас эди. Бу сўз унга сал таъсир қилди. 

— Албатта, у акамнинг ўғли. Онаси бевақт ўлиб кет- 
гани учун мен унга ҳам она, ҳам ҳар ишда суянчиқ бў- 
лишим керак. Бироқ, нима қилиш мумкин, унинг ўзи 
шундай. Саёқ, муомалага кўнмайдиган^ сўтак, умуман 
одам бўлишни истамаса, мен нима қилай!—деди. 

Маҳин онаси билан бошланган бу тортйшувнинг фой- 
дасизлигини англаб: • 

— Жуда яхши, онажон, энди мени бу ерга чақириб, 
шу сўзларни айтиб ўтиришингиздан тилагингиз нима? 
деб сўради. 

Маликтож хоним бир оз ўйлаб тургандан кеиин жа- 

воб берди: „ 

— Қизим, тилагим шуки, сен бундан кейин Фа^ррух- 
нинг отини тилингга олма. Шундай бир ахлоқсиз йнгит- 
нинг севгилисиман, деб ҳаммага айтиб юрма. Отангнинг 
маслаҳат қўрган одамини эрим деб қабул қил. Ақлу^ҳу- 
шингни бошингга йиғ, қизим. Отаси ўз фарзандини ўтга 
отса, ҳатто ўлдирса ҳам ҳаққи бор. Ҳолбуки, сенинг па- 

дари бузрукворинг бундай фикрда эмас. Шунинг учун 
ўқиган, хотннларниш' орқасидан юрмайдиган, бузуқ кў- 
чаларга кирмайдиган, ичкилик ичииши ўзига фахр деб 
билмаган бир одамни топиб, яъни, ёш бир шаҳзодага 
сенй эрга бермоқчи бўлади. Шундай бўлгандан кейин, 
шундай бир яхши' отани бекорга хафа қилнб, икки ўр- 
тага совуқчилик тушириб ўтиришнинг нима .фойдаси 
бор? 

Маҳин аччиқланиб сўради: 

— Менга. айтадиган гапингиз шугинами? 

— Ҳа, шу. Нима,.бу гаплар бекорчи гап деб ўйла- 
дингми? йўқ, қизим, менга қара! Мен oHaiir бўламан-а! 
Сен нима деб ўйласанг ўйлагинки, мен сени ўйлаганинг- 
дан минг мартаба орт ; иқ-яхши кўраман. Сендан сўрай- 
манки, менга -ҳам отангга қилганингдай муомалани қил- 
ма. Менинг олдимда ҳеч қачон бундан кейин Фаррух- 
нинг отини атамайман ва отамнинг айтганларини қабул 
қиламан деб сўз бер.. * 

Маҳин бу гап маъқул тушмаганини англатиш мақса- 
дида бошини чайқаб қўйди. 

Маликтож хоним умидсизликка тушмай яна сўзга 
.бошлади: 

— Майли, ҳозирча бу гапларни қўя турамиз. Бир 
неча кундан -буён сал тобинг қочиб юрибди, шунинг 
учун ҳам фикринг бўлиниб қолибди, қизим. Худо хоҳ- 
ласа, сафарга бориб келганимиздан кейин соппа-соғ 
бўлиб кетасан. Ота-онангнинг айтган насиҳатларини қа- 
, бул қиласан. 

Маҳин «сафар» сўзини эшитгандан кейин ҳаракат- 
ланди: - . 

— Сафар? Қандай сафар, қаерга кетасиз? 

,— Қум шаҳрига бораман деб айтганингни унутДинг- 
ми? Сени яҳши кўрган отанг, сўзингни ерда қолдира- 
дими, кеча кечаси отанг бир ойга Қум шаҳрига бори- 
шимизга ижозат берди. 

Маҳии ота-онасининг тилагини, яъни Фаррух билан 
учрашиб турганларига жўрттага тўсиқ бўлмоқ .истаган- 
ликларини тушуниб, баланд овоз билан айтди: 

— Яхши, онажон, ахир, мен Қум сафарига боргйм 
келган вақт ёзнинг қизйқ вақти эмас, кўклам эди. 

— Азизим, зиёрат деган қай вақт бўлса ҳамки, зиё- 
рат; эҳтимол, ўша вақтда ҳазратим бизларни хоҳламас- 
дан, энди бу кун ўзларига тортаётган бўлсалар. Унинғ 

айби йўқ. Худо хоҳласа, борамиз. Яхшилаб сиғиниб, ке- 
йин қайтиб келамиз. 

Маҳин отасининг раъйига қарши туролмаслигини ту- 
шуниб, ўз-ўзига: «6у сафарга эътироз билдириб ўтириш- 
нинг фойдаси йўқ. Бироқ мен Фаррухдан бошқа кишига 
тегмайман. Сўзимда маҳкам туришим, ўз сўзимга ўзим 
эга эканлигимни ҳаммага билднриб қўйишим керак» 
деб ўйлади ва кетмоқ учун ўрнидан турди. 

— Жуда яхши, қай вақтда, соат нечада кетамиз? 

— Эртага эрта бидан кетамиз. Соат нечада эканли- 
ги маълум эмас. Қандай бўлса ҳам бориб, у ёқ-бу ёқла- 
рингни йиғиштириб, эрта билангача тайёр бўлиб тур! 

Маҳин ортиқча бир сўз демасдан, онасининг олдидан 
чиқди. Уз хонасигй кириб ўтирди. Секингина ўз-ўзи би- 
лан сўзлашиб: «Булар мен' билан Фаррухницг учраша 
турган еримизни. билиб қолган бўлсалар керак,-Лекин 
қанчалик уринсам ҳам онамнинг сўзидан бир нарсани 
уқиб ололмадим. Ҳаммасидан ҳам шуниси яхши бўлди- 
ки, мен бу сафарга кетишга рози бўлдим. Чунки йўлда 
онам бидан ёдғиз сўзлашиб, балки бир ҳийла билан уни 
кўндирарман. Агар уни ўз фикримга унатолсам, менинг 
катта ютуғим» деб ўйлар эди. Шуларни ўйлай-ўйлай 
Маҳин қаламни олиб, ўтган бобда ўқиганимиз хатни 
ёзиб, Шукуфадан бериб юборди. 

Шукуфанинг хатни Фаррухга олиб бориб, Фаррухдан 
эртасига эрта билан жавоб олмоқчи бўлганини ҳам би- 
ламиз. Шукуфа оғойи Ф».. уссалтананинг уйига келди. 
Аҳволни Маҳинга айтди. Шу куни оғойи Ф... уссалта- 
нанинг уйида ҳеч қандай воқеа юз бермади. х 

Маҳин эртаси сафар учун керак-яроқларни тайёрлаШ 
билан машғул бўлса ҳам, аммо бечора қиэнинг юраги 
нотинч эди. Доим, «Фаррух» калимасини такрор-такрор 
ўйлар, гўё, шундай қаттиқ ота-онаси бор бўлгани ҳолда 
ўз севгилисига етишмоқдай мушкул бир масалани ҳал 
қилмоқчи бўлар эди. 

Ниҳоят, кеч кирди. Маҳин тонг отгунча вақтини тур- 
ли хаёл билан ўтказди. Маҳин эрга билан кеч уйғонди. 
Бироқ кўзларини ючиб, Шукуфанинг қўлида кичик бир 
хат ушлаб, боши устида турганлигини^кўрди. Фаррух- 
дан жавоб келтирганлигини билди. Дарров ўрнидан ту- 
риб, Шукуфанинг қўлидан хатни олиб ўқиди. Маҳин 
хатри ўқибгткуда завқланиб кетгани учун, яна бир қай- 
та $қиб чиқди. Рўбарўсида турган Шукуфа, хатда нима 

ёзилганл'игини билмаганлиги учун, Маҳиннинг уни қай- 
та-ҳайта ўҳиганлигини кўриб, ҳайрон бўлар, аммо, са- 
вол беришга ботина олмас эди. Маҳин, сўнгги дафъа 
ўқигандан кейин: «Бунақа ота-она билан, албатта, худ- 
ди мана шундай муомала қилиш керак», деб қўйди. 
Шукуфа Маҳиннинг юзига қаради, унинг жуда ҳам ха- 
ёлга ботиб кетганини кўргач, секингина уйдан чиқиб 
кетди. 

Маҳин, қамоққа солинган девоналардай, тинмасдан 
уйнинг у бошидан бу бошига кезмоқда эди. Бйр соат- 
дан кейин, қатъий бир фикрга келгандай, Шукуфани 
чақирди-да: 

— Фаррухни кўрсанг: «Маҳин сен истагандай ҳа- 
ракат қилар эмиш, дегин», деди. 

XVI боб 

ҚАЙҒУЛИ СҒ.ВИНЧНИНГ ХАБАРЧИСИ 

Соат ўн. * 

189-номерли извош Аббосий хиёбонидаги оқ рангли' 
янги бир иморатнинг қаршисига келиб тўхтади. Извош- 
дан оқ жуж-унча пиджакли, қора галстук таққан бир 
йигит тушиб, иМоратнинг эшиги олдида турган узун қо- 
ра кийим кийган, чувак юзли дарвозабонга- яқинлаш- 

ди ' да: ~ 

— Оғо, оғойи Р... уддавлангинг 1 уилари шуми?—деб 
сўради. ■ 

Дарвозабон ҳам дарров боши билан таъзим қилиб, 
жавоб берди: 

— Ҳа, оғо, шу. 

Шу вақт йигит чўнтагидан визит карточкасини олиб, 
дарвозабонга берди. 

— Агар уйда бўлсалар, мана шу карточкани бериб, 
шу одам сизни бир зарур иш билан кўрмоқчи экан, 
денг,— деди. • - . ’ „ ■ й 

Дарво.забон визит карточкасини олиб, уига кириб 
кетди. Орадан беш дақиқа ўтар-ўтмас қайтиб чиқди. 

— Қани, марҳамат қилинг, кутиб турибдилар,— де- 
ди-да, ўзи олдинга тушиб, йўл бошлади. Паст ва оқ де- 
ворли бир йўлакдан, зинапоядан чиқиб, иккита кичкина 

1 ... уддавла — Эрон шоҳлиги даврида давлат арбобларига 
бериладиган қуйи унвонлардан бири. (Ред.) 

уйдан ўтгандан кейин, европача жиҳозланган анча кат- 
тагина бир уйга кирдилар. ■ ' 

Бу уйнинг жиҳози европача бўлишидан ташқари, дид 
билан харид қилинган, ғоятда қимматбаҳо эди. 

Креслолар, Теҳроннинг энг сўнгги модасида, яъни 
чор бурч ва устига гиламчалар сирилган, деворида ҳам 
қимматбаҳо гиламлар осилган, яхши чинни тувакка эса, 
япон лимони экилиб қўйилганди. 

йигит уйга кириши билан, тўрда, креслода қари бир 
одам ўтирганини кўрди. Лекин, чол йигитнинг кириши- 
га унчалик эътнбор бермади, ўрнидан ҳам турмади. 

Йигит уни бу аҳволда кўриб, ўз-ўзига: «Нима учун 
бу киши менга эътибор бермади экан, нима учун эрон- 
лиқлар орасида одат бўлган саломлашишни унутди 
экан?» деб ўйлади. Бироқ сабаби дарров англашилди. 
БёчОра чол бўғин сили касалига мубтало экан. 

Йигит одоб ва мулойимлик билан таъзим қилди. 
Чол саломга алик олгач, бир креслога ишора қилиб, 
ўтиришни сўради. 

— Марҳамат қилинг, ўтиринг,— деди у. 

Йигит ўтирди. Кўп ўтмасдан хизматкор Эронда ясал- 
ган кумуш патнусда икки кумуш стакан чой келтирди. 
Чой ичилгандан кейин, чол деди: 

— Бадбахтликни қарангки, жанобингизнинг сурат- 
ларига қанчалик диққат билан қарасам ҳам, ҳеч нима 
хотиримга келмаётибди. Тагини сўрасангиз, биздаэски 
одамлар ўзларини ҳозирги одамлардан четроққа торта- 
дилар, уларга аралашмайдилар, рабаби бўлса, ўзингиз- 
га маълум. Шоҳи шаҳид Муааффаршоҳ 1 , (худо у зотни 
раҳмат қйлиб, қабрларини нур билан тўлдирсин!) за- 
монларида етишган бир одам бу кунги турмушга ҳеч 
кўникиб кета олмайди. Қандай чидайки, ҳар нарса тес- 
карисига айланиб кетган бўлса. Уша вақтларда бошқа 
овчининг ўқи билан урилган овни ёлғондан «аъло ҳазрат 
урдилар, ўқингизга қурбон бўлайлик, қиблаи олам», 
деб тўрт юз туман инъом олган бир одаиқ албатта бу 
кунгги озгина моаш учун Дарбадар кезиб хушомадгўйлик 
қилишни истамайди. Хусусан, мен, бўғин сили" касалига 
мубтало бўлиб қолганлигимдан, ўрнимдан ҳам турол- 
майман. 

1 Машҳур Эрон миллатчиси Мирзо Ризои Кирмоний томонидап 
ўлдирилган Насриддиншоҳ (1848—1896)ни сарой аъёнлари «Шоҳи 
шаҳид» деб атар эдйлар. (Ред.) 

«Албатта эвди, шундай, ўз вақтида ҳадя ва инъом 
йўли билан бир талай пул ишлаб олган, бир неча йил- 
лар учун ўз майшатини таъмин қилиб қўйган бўлса ке -v 
рак», деб ўйлади йигит. 

Шу вақт чол, яна бошини кўтариб, кўзойнак ости- 
дан йигитни бошдан-оёқ диққат билан текшириб чиқдн. 
Сўнгра афсуслангандай бошини чайқаб қўйди-да: 

— Эсизки, сизни ҳеч қаерда кўрганим эсимга туш- 
маяпти,—деди ва қўлида ушлаб турган суратни-яна бир 
мартаба кўзлари олдига келтирйб: 

— Бу янги одамларни ҳеч танимайман,— деб овози- 
ни барала қўйиб ўқиди:— Фаррух Дақиқ. 

Ҳозирча Фаррух билан бизга ким эканлиги маълум 
бўлмаган, бўғин силига мубтало бўлган бу чолнинг суҳ- 
батларини тинглашни бир чеккага қўйиб турайлик. 

Фаррух Маҳиннинг хатини ўқигандан кейин, унинг 
бу epra нима' учун ва қандай ўй билан келганини би- 
лайлик. 

Соат 'тахминан етти яримларда Шукуфа, «Эртага эр- 
та билан келаман» деб Фаррухнинг уйидан чиқиб кет- 
ди. Фаррух ўйлар ва чора ахтарар эди. Маҳиннинг ор- 
қасидан Қумга боришдан бошқа ҳеч.бир нарсани кўз 
олдига келтирмас эди. 

Бироқ, бўндай сафарда унга ёрдамчи ва кўмакчи бў- 
лиш учун зийрак бир йигит —ходим керак эди. 

Фаррух Теҳроннинг жануб қисмида яшайдиган бечо- 
раларга, камбағалларга жуда ҳам ачинар ва ишонар 
эди: «Уларнинг кўнгиллари бизнинг кўнглимизга қара- 
ганда кўпроқ хароб бўлган бўлса ҳам, пок ва тозадир» 
деяр эди. «Улар биздай сиёсат ва алдовни билмайди- 
лар, мунофиқ эмаслар. Бир мартаба айтилган «азбаройи 
худо» учун ҳар нимадан, ҳатто жонларидан ҳам кеча- 
дилар. Улар, ўз умрларида кўп пул кўрмаганликлари 
учун пулпараст эмаслар, яъни, пул учун ҳар бир нар- 
сани топтаб ўтмайдилар. Улар, у даражада катта ёл-^ 
ғонларни эшитмаганликлари учун унга одат ва қурол 
кўзи билан қарамайдилар. Улар ўз бвдак кучларига 
суянадилар. Бир турли тама билан яшайдиганлар каби 
бошқаларнинг лагэнларини ялашни ўзларига фахр деб 
билмайдилар», деб ўйлар эди. 

Бу воқеадан бир кун илгари Фаррух Теҳроннинг жа- 
нуб тарафида турувчи мактабдошларидан биттасининг 
ёнига борган эди. Биринчи бобда- айтганимиз қаҳвахо- 

нанинг рўбарўсида.бир ёш йигитнинг турганлигинй кў- 
риб, ёқтирди. «Ҳа, менга мана шундай бир одам керак», 
деб ўйлади. Ун тийинга мағиз олиш баҳонаси билан 
қаҳвахонанинг рўбарўсидаги боққолнинг дўконига кир- 
ди ва боққолга қаҳвахонанинг олдида турган бояги ёш 
йигитни кўрсатиб, унинг ким эканлигини суриштириб 
билди. Онасининг бепарволиги натижасида сўпоқ бў- 
либ қолган, бошига сариқ эчки тери кулоҳ кийиб олган 
бу боққол йигирма тўрт ёшларда эди. У Фаррухга: 

— Оғо, бу йигитнинг оти ЖавоД,— дегандан кейин г 
унинг таржимаи ҳолини юқорида билганимиздай Фар- 
рухга бошдан-оёқ сўзлаб берди. Бироқ, устаси билан 
жанжаллашганлигидан . хабарсиз бўлгани учун бу. тўғ- 
рида Фаррухга ҳеч нима айтмади. 

Фаррух керак бўлган вақтда уни топа олиш учун: 

— У йигит ҳар куни шу қаҳвахонага келиб туради- 
ми?—деб сўради. 

—- Балди, оғо, бу қаҳвахона шу маҳалла аҳолйси- 
нинг бирдан-бир йиғиладиган жойи. Кимни истасангиз, 
шу ердан топа оласиз. 

Фаррух бундан ортиқ ҳеч нарса сўрамади, мағиз- 
нинг пулини тўлади. Мағизни бўлса, кўчада тупроқ ўй- 
наб юрган битта брлагд, уйига жўнаб кетиш шарти би- 
лан берди-да, ўзи ҳам уЙ.ига қайтиб кетди. 

Фаррух ўша куни кечқурун қаҳвахонага келишини 
хаёлда тутса ҳам, бироқ, янги кийим-бош билан қаҳва- 
хонага кириш шубҳали бўлгани учун, қийим-бошни 
айирбош қилишни, ўзи ҳам қаҳвахонага кирмасдан, 
бошқа бир одам воситаси билан. йигитни ёнига чақириш- 
ни'маъқул кўрди. 

Фақат Маҳиннинг хати ва .унинг орқасидан'кетиш 
масаласи Фаррухнинг Иффатга боғлиқ бўлган режаси- 
ни ўзгартди. «Қандай бўлса ҳам шўрлик қизни отасига 
етказишим керак», деб ўрнидан турди-да, энагасини ча- 
қирди: 

— .Мен баъзи зарур ишлар билан кетаётибман. Қиз- 
дай яхШироқ 'хабардбр бўлиб туринг,— деб эшикдан 
чиқди. 189-номерли извошни чақириб, оғойи Р... уддав- 
ланинг адресики айтиб, кейин йўлга тушди. 

ДОқорида билганимиз каби энг охирги оғойи Р... уд- 
давланинг унинг визйт карточкасини ўқиб, ўзи танима- 
ган одамни муҳтарам ўқувчиларимизга танитдик. 

Бу вақт Фаррух чолга, яъни «Шоҳи шаҳид» ва «Му- 

заффариддин шоҳнинг» дарборида умрини ўтказган 

чолга юзланиб: ' 

— Gfo, шу кунга қадар ҳузурингизга келиб, сиз би- 
лан таниш бўлолмаган бўлсам ҳам, балки хотирингизга 
келиб ҳолар деб ўилайман. Мен, оғойи X... нинг ўғли бў- 
ламан. 

Кейинги бу икки сўз Фаррухнинг оғзидан чиқиб бул- 
масиданоҳ оғойи Р... уддавла ўрнидан қўзғалгандай ҳа-; 
ракат кўрсатиб: 

—■ Ҳа, ҳа, энди танидим!— дедн.— Боракалло, бора- 
калло, отангизнинг^сиздай шу ёшдаги ўғли бўлишини 
хаёлимга ҳам.келтирмабман-а, бай-бай-бай, қандай чи- 
ройли йигит, қандай кўркам йигит! Боракалло, боракал- 
ло, отангиз билан кўпдаш бери танишлигимиз бор.^ У 
киши билан кўп кунларни бирга кечирганмйз. Неча йил 
бир ерда шоҳи шаҳид ва Музаффариддин шоҳнинг дар- 
борида бўлганмиз. Айниқса бир кун шоҳи марҳум бир 
оз бўлса ҳам кулиш, хурсанд бўлиш учун икковимиз- 
нинг оёқларимиздан бир палаққа остириб савалатди. 
Ўша ҳеч эсимдан чиқмайди. 

Чол бу сўзларни айтар экан, ачиниш ва таъсирнинг 
зўрлигйдан кўзларидан икки қатра ёш чиқиб, юзидан 
думалаб тушди. Фаррух ўз-ўзича чолнинг соддалигидац 
кулган бўлса ҳаяў лекин юзидаги жиддийликни сақлаб, 
чол билан бирликда машрутачиларйа ланаътллр ёғди- 
ришда шерик бўлди. Икки гйпнинг бирида: 

— Рост, рост, отам ҳам кўп вақт менга бу тўғрида 
айтиб берар эди,— деб қўшиб қўяр эди. 

Чол, йигит унинг гапларини тасдиқ қилиб ўтирга- 
нидан жуда ҳам севиниб, уни ўзига яқинроқ ўтқазиб 

деди: . „ 

— Уғлим, жуда яхши, энди қани, аит, кураи, отанг 
сени бу ерга нима учун юборди? Қўлимдан келадиган 
бир иш бўлса албатта, аямаймағь- Билмадимки, аҳмоқ, 
бедин машрутачилар унинг бор-йўғини тортиб олдилар- 
ми, шу сабабдан қариган чоғида у бечора муҳтожлик- 
ка тушиб қолдими? 

Фаррух дарҳол чолнинг сўзини бўлиб: 

— йўқ, оғо, аввало шуки, мени бу ерга отам юбор- 
1 ани йўқ. Иккинчидан, мен сизнинг хизматингизга қарз 
ёки.ёрдам сўраб келганим йўқ,^— Деди. 

1 М а-ш р у т а ч и л а р — конституция тарафдорлари. (Ред.\ 

Чол таажжубланиб, «бу йигитнииг менда нима иши 
бор? У сиёсат ишларига аралашмайдики, Фаррухни ҳо- 
зирги вазирлардан бирортасига тавсия қилиб, хизматга 
олдирса, шундай бўлгандан кейин, йигит нймага келди? 
Унй бу ерга келтирган нарса нима?» деб ўзича ўйла- 
моқда эди. 

Бироқ, бу ўйлашлар унча ҳам узоққа чўзилмади, 
негаки, Фаррух оғзини унинг қулоғига яқинлаштириб, 
секингина: 

— Сиз билан кўришмагимнинг куёвингизга дахли 
бор,—- деди. 

Чол худди ўрнидан турмоқчи бўлгандай бир ҳаракат 
қилиб: 

— Ҳа, нима гап? Куёвим ўлдими? Қизим бева қол- 
дими? Уларнинг бошига қандай фалокат тушди? Шун- 
дай бир шўм хабар-олиб келдингми?—деб асабий бир 
тусда унга қаради. 

Фаррух уни бир амаллаб жим ўтиришга мажбур қйл- 

ди-да, деди: . 

— Ҳазрати олий, қулингизнинг арзини тинглаМаи 
туриб беҳудага ҳаяжонланманг. Қуёвингиз ўлгани ҳам, 
қизйнгиз эрсиз қолгани ҳам йўқ. Лекин ундан кўра қи- 
зиқроқ ҳодисалар юз берган. 

Чол аввалгисидйн зиёдроқ ҳовлиқиб сўради: 

— Қандай ҳодиса юз берди? Эри талоқ қилдими? 
Еки ўзи касал бўлиб қолдими? Ахир, қандай ҳодиса юз 
берди, айтсангиз-чи? 

Бечора чол қизини ҳаддан ортиқ севганидан «ҳоди- 
са» калимасини, қўрқиб ва ташвишланиб, эшитишга 
юраги йўқ эди. 

Фаррух бу одам қизининг шу қадар қайғули можа- 
росини эшитишга чидаёлмаслигини тушунса ҳам, бироқ 
чораси йўқ, бутун воқеани батафсил айтиб беришга 
мажбур эди. Шўрликларни куёвларининг разиллиги ва 
қизларининг' бегуноҳлигидан хабардор қилиши керак 
эди. Шунинг учун оғойи Р... уддавлага юзланиб деди: 

— Агар асабийлашмасдан, тинчлик билан қулоқ 
солсангиз, қизингизнинг бошига тушган можароларни 
тўкис-тугал айтиб бераман. Бироқ сизни олДиндан 
ишонтириб қўяйки, айтадиган гапларимнинг ҳаммаси 
яширинча юз берган воқеалар бўлиб, бу ишлардан ҳеч 
кимнинг хабари йўқ. Сизнинг номусингизга путур ет- 
маган. 

Чол, муҳим. бир ҳодиса юз берганини сезди-да, Фар- 
рухга беваж асабийлашмасдан, диққат билан унга қу- 
лоқ беришга сўз берди. 

Фаррух ҳам Иффа^нинг оғзидан эшитган воқеалар- 
нинг ҳаммасини оғойи Р... уддавдага ҳикоя қилиб бер- 
ди. Лекин, Арус Мажур уйига келганда бир оз тўхгаб 
олиб, сўзни бошқачароқ йўлда айтмоқчи бўлди. Аммо 
ғазабидан пешонасини совуқ тер босган чол, Фаррух- 
га ёлвориб, можаронинг бўлганича, тўғрисини .айтишци, 
ундан ҳеч бир нарсани яширмаслигини сўради. 

Фаррух унинг юзига қараб, кўзларида юракни сув 
қилиб юборадиган даражада қўрқинчли ғазаб аланга- 
сини кўрди. 

Охирйда тортинмасдан, ўтган воқеаларнинг ҳамма- 
сини айтиб, Иффатни ўша уйдан қандай қилиб қутқаз-. 
ганини, ҳозир бўлса, ярадор ҳолда уларнинг уйида 
ётганинй ҳам қўшиб қўйди. 

Бечора чолнинг, бу сўзларни эшитар экан, қандаи, 
аҳвОлга тушганлигини тасвир қилиш мумкин эмас. Қа- 
рилик ва бедармонлигига қарамасдан кўзлари косаси- 
дан чиқйб кетадиган даражага келгани, бутун гавдаси- 
нинг титрамоққа бошлаган, тишларининг ғижирлагани 
унинг ғазабини қай даражада даҳшатли эканлигинк 
англатар эди. 

Бечора чол Исфаҳонга кетмасидан илгари бир неча 
дафъа худди ўз ўғлидай санаб юрган чиройли у йигит- 
дан, шу даражада ярамас, шу даражада беобрў ва ра- 
золатни кутганмиди? Куни эртагаёқ унинг саноқсиз 
бойликка эга бўладиган бир қизининг ойлар бўйи фоҳи- 
шахонада қолиб, бошқалар бўлса, унинг ёт одамлар 
билан ишрат қуришидан манфаатдор бўлиб, ҳаттоки энг 
бир паст хотин ҳам унинг покиза ва тоза қизига: «Мен 
билан сен фоҳишаликнинг нонини еяётибмиз», деб айт- 
ган сўзини ҳатто миясйга келтирармиди? 

Қандай бўлса ҳам, бу ҳикояни эшитган чолнинг j?uia 
дақиқада юраги ёрилмасдан тирик. қолганлиги ^ҳайрон 
бўладиган даражада бир иш эди. Энди бу чол ўша бе- 
номус йигитдан интиқом олиш тилагида яшамоқ иста- 
ётганга ўхшарди. 

Чол бир оздан кейин ўзига таскин бериб деди: 

— Сиз ҳикоя қилган вақтингизда биз томонимиздан 
ёзилган ва куёвим қизимга кўрсатган бир хат тўғриси- 

да гапирдйнгиз. Мен бўлсам, ҳеч қачон хат ёзмагандим! 
Онаси ҳам менсиз унга хат ёзмаган бўлса керак деб 
ўйлайман,— деди-да, бошқа уйга қараб: «Алиакбар!» 
деб чаҚирди. Хизматкор кирди. Чол унга: , 

— Бор, бекангга айт, бу ерга келсин,— деб бу- 
юрди. ■- 

Хизматкор: «Хоним бу бегона одамнинг олдига қан- 
дай келади?» деб ўйлаб, таажжуб билан- қараб, уйдан 
чиқди. Оғойи Р... ўддавла хизматкорнинг ҳайрон бўл- 
ганлигини тушуниб, баланд овоз билан деди: 

— Алиакбар, бу оғонг менинг ўғлим, бинобарин, бе- 
кангнинг ҳам ўғли бўлади, чақир, келаверсин! 

Бир неча дақиқадан кейин хоним келиб эшик олдида 
тўхтади-да: 

'Нима хизматингиз бор эди?—деб сўради. 

— Бу-ёққа келинг, бегона одам йўқ. Оғойи Фаррух 
сизнинг ҳам-, менинг ҳам ўғлимиз қаторида. 

Қирқ-қирқ беш ёшларда бўлган, баланд бўйли, оқ 
юзли хоним — бошига катта оқ рўмол ўраган хотин ич- 
кари кириб, яқиндаги стуллардан биттасига ўтирди. 
Фақат, у ичкари кирар-кирмас, гўёки, оғойи Р... уддав- 
ланинг ғазаби совугандай, бирданига болалар каби ҳўнг- 
раб йиғламоққа бошлаб деди: 

— Уҳ, нималар бўлганлигини, бечора қизимизнинг 
қандай бебахт қилганингизни биласизмй? Бу оғо унЬ 
қаерларда кўрганидан хабарингиз йўқ. 

Шўрпешона она ташвишга тушиб, эрига яқинлаш- 
ди-да, ҳаяжон билан: , , .. . 

_ Нима бўпти, қандай ҳодиса юз берибди?!—деб 
сўради. 

Эридан сўраган нарсаларига жавоб ололмаган бечо- 
ра хотин охири юзини Фаррухга ўгирди: 

— Оғо, худо ҳаққи, айтингиз, қизимга нима бўлди, 

ахир? 

Фаррух бу вақт кетиш учун урнидан турган эди, 
ишорат билан «оғо сизга айтиб берадилар», деб чол- 
нинг ёнига келди, ундан кетмоқ учун ижозаг сўради ва. 
ўз уйининг адресини бериб: 

— Энди бўлар иш бўлган, бугун пешиндан кейин 
бизникига бориб, қизингизни кўришингиз мумкин,— деб 

уйдан чиқди. „ 

Рўбарў келган бир извошга тудшб- борадиган жоии- 

ни айтди-да, жўнаб кетди. 

XVII боб 


ҚУМ ЙУЛИДА 

Қвш қорайган. Осмоннинг ғарб тарафида Зуҳро юл- 
дузи кўриниб, қоронғилик борган сари теваракни қоп- 

ламоқда эди. „ . , 

Бирданига кенг тош йўлда турт от қушилган бир поч- 
та арава кўринди. Аравакаш бошига юнги ўсиқ телпак 
кийган, унинг ёнида мош-гуруч соқолли ўрта яшар хиз- 
маткор ўтирарди. Почта аравада учта хотин бор эди. 

Бу катта Қум йўли бўлиб, почта арава Шўр дарега 
яқинлашарди. Бир оздан кейин бус-бутун қорбнғи туш- 
ди. Арава кўприкдан ўтиб, қаҳвахона олдида тўхтади. 
Дарров аравакаш аравадан тушди-да, қаҳвахонага кир- 
ди, икки стакан иссиқ чой ичиб чиқиб аравага утирди- 
да, туркча ашула айтмоққа бошлади. 

Шу пайтда Қум тарафидан бир дилижон-арава кел- 
ди. Дарҳол отларини айирбошлагандан кейин, Муҳам- 
мад Алихон қалъаси деб номланган ^бекатга қараб 

чопмоққа бошлади. „ 

Иўлнинг бу қисми ғоятда ўнқир-чунқир булиб, эгри- 
бугри ерлар кўп эди. Отлар бу йўл билан таниш бул- 
ганлиги учун, аравакаш қўрқмасдан уларнинг жиловла- 
рини қўйиб юборган ва Ҳасанқулига (хизматкорнинг 
номи) ўз саргузаштини турк тилида ҳикоя қилар эди. 

Бироқ, Ҳасанқули туркча билмас, аравакашга^ гапи- 
ни тушунмаганлигини ва эшитишга ҳафсаласи йўқли- 
гини тушунтирмоқчи бўлса ҳам аравакаш ўзини эшитиб, 
эшитМасликка солар, ёинки чиндан ҳам форсча билма- 
ганлиги учун Ҳасанқулининг сўзига аҳамият бермасдан, 
яна ўша туркча бошлаган сўзини давом эттирар эди. 

Ойнинг йигирманчи кечаси, теварак-атроф ғоятда қо- 
ронғи. Ярим кеча бўлмасдан ойнинг чиқишига умид 

йўқ эди. „ „ 

Ниҳоят, беш соатча йўл юрганларидан кеиин, уша 
зим-зиё кечанинг қоронғилигида Муҳаммад Алихон 
қалъасининг чироғи кўринди. Арава келиб, ўша ердаги 
меҳмонхона қаршисига тўхтади. Бу ерда айирбош қи- 
лиш учун от тайёр бўлмаганлигидан, икки соат чамаси 
кутиш лозим бўлди. Ҳасанқули- эзма аравакашдан қу- 
тулганига шукур қилиб, араванинг эшигини очди ва хо- 
тинларга пастга тушиш лозим эканлигини айтди. 

Маликтож хоним, қизи Маҳин ва чўтир хотин nyjm 
Феруза аравадан тушиб, меҳмонхонага қараб юрдилар. 
Чопархона ноиби, яъни почтахона мудири катта огилхо- 
надан чиқиб, аравага яқинлашди. Аравакашдан туркча- 
лаб Шўр дарёдан соат нечада чиққанликларини сўра- 
,ди ҳамда аравадан палос ва озиқ-овқатларни олиб 
келаётган Ҳасанқулига учраб: «Ҳаии, қоғозипгизни бб' 
^ринғ, кўрай-чи», деди. Ҳасанқули қўлидаги нарсаларини 
ерга қўйиб, чўнтагидан қоғоз чиқариб узатди. Арава- 
каш ҳам яширин равишда чўнтагндан бир хат чиқариб, 
ноибга берди-да, туркчалаб бир неча сўз қўшиб қўиди. 

— Жуда яхши, — деб кетди ноиб. 

Хотинлар девори қизғиш рангга бўялган бир уига 
кириб, кечки овқатни емоққа машгул бўлдилар., Нарса- 
ларни пойлаб ётган Ҳасанқули ҳам қоронғида ўтириб 
овқаг кавшар-эди. • 

Маликтож хоним бу сафардан жуда ҳам мамнун, 
қандай бўлса ҳамки, тезроқ Қумга етиб, зиёрат қилиш- 
га шошарди. Маҳиннинг чеҳрасидан бўлса, юрагида 
катта бир ҳаяжон бўлганлиги кўринар эди. У, кўнгли 
ғашлигиданми ёки хафа бўлганлигиданми, ним.а учун- 
дир, ҳеч нима емади. Онаси билан Феруза бунинг акси 
ўлароқ, тамом иштаҳа билан овқатланмоқда эдилар. 
Ҳар нафас онаси Маҳиннинг кўнглини очиш учун: 

— Бу ерда Фаррух билан шаҳзоданинг гапи йўқ-ку, 
нега тағин тумтайиб ўтирибсан?—деяр, Маҳин бу сўз- 
ларга ҳеч қандай ч жавоб бермас, лекин кўнглидаги таш- 
виш яна кучайиб, унинг хафагарчилигини орттирмоқда 
эди. . . • 

Ҳалигача унинг қандай ташвишга тушганлигининг 
сабаби бизга маълум бўлмаса ҳам, Фаррух юборган энг 
сўнгги хатнинг таъсири бор эди. 

Бекат назоратчиси билан от бергин деб жанжалла- 
шиш бефойда эди. Кутишдан бўлак чора йўқ. Сайёҳла- 
римиз ётишди. Елғиз Маҳин бедор^эди. 

Икки соатдан кейин. аравани қўшдилар, йўлчилар ўз 
ўринларига ўтирдилар. Янги аравакаш теҳронлик бўлиб, 
туркча эмас, форсча сўзлашар эдн. Ҳасанқули бундан 
жуда хурсанд бўлди. Қечаси соат бирда арава йўлга 

тушди. . „ „ 

Маҳиннинг тутқун ва хафа бўлишлиги онасини ўйла- 
моққа мажбур қилмоқда эди. У ўзича: «Худо кўрсатма- 
син, қизимга тағин бир нима бўлиб қолмасин» деб ав- 

лиёларга бир даста шам ва тўрт жума оқшоми равза 1 
ўқитиш учун назр-ниёзл-ар атаб қўйди. 

Шу пайтда .Маҳин бирданига бошини кўтариб, она- 
сидан сўради: 

— Онажон, Қумга етмасдан илгари қатъий суратда 
менинг ишимни бартараф қилинг. Яъни, менинг бўла- 
жак эрим ким эканини менга ошкора айтиб қўйинг,— 
деди. 

Онаси ҳаддан зиёда севиниб кетди: 

«Худога шукур-эй, қизимга ақл кирибди, Ота-онаға 
итоатнинг вожиб эканлигини тушуниб қопти», деб ўй- 
лаб, қизига жавоб берди: 

— Қизим, бу тўғрида мен ҳам, отанг ҳам сенга кўп 
гапирдиқ, шу гапларни яна такрорлаб ўтиришнинг фой- 
даси йўқ. Қандай бўлса ҳамки, шу шаҳзодани қабул 
қилиб* мен билан отангни хотиржам қилишинг керак, 
айланай қизим! 

Маҳин ғамгинлик билан жавоб берди: 

— Менинг бу саволдан мақсадим гапингизни қайта- 
дан эшитиш эмас эди, Мен Фаррухдан ббшқага тегмай- 
ман. Лекин шуни билишни истайманки, қани кўрай, 
менинг хушбахтлигимии кўзда тутиб, сиз ўз фикрларин- 
гиздан қайтдингизми ё йўқми? 

Маликтож хоним қизииинг дилига озор бермаслик 
учун гапни бошқа ёққа бурди: 

— Жуда яхши, биз ҳозир Қум ҳақ^йа сўзлашиб 
турганимиз учун бу гапларнинг ўрни эмас,— деб Феру- 
зага қаради. 

Ҳалигача индамасдан ўтирган Феруза ҳам сўзга ара- 
лашди: 

— Рост, айланай, шу гал билан беш мартаба Қум 
зиёратига мушарраф бўлдим,— деди ва сўнгида эридан 
нима учун чиққанлигини, бир кун бир хотиннинг уй ах- 
тариш баҳонаси билан келиб, уни бахтсиз қилганини, 
остонасининг тагига «амал» кўмиб кетганини, шунинг 
учун кейинги пайтларда эри буни қўйиб, ўша хотинни 
олганини ҳЗсрат ва надоматлар билан ҳикоя қила бош- 
лади. Бу гаплар ирим-чиримларга ишонадиган Маликтож 
хонимнинг ишончини янада астойдил мустаҳкамлар эди. 
Маҳин бу сўзларни эшитар экан, ичидан кулиб, бечора 


1 «Р а в з а» — шиа имомлари Ймом Ҳасан Ьа Имом Ҳусайнлар- 
нииг ҳалок бўлишлари ҳақидаги афсонавий қисса. 

122 


хотиннинг қанчалик жаҳолатда қолиб кетганига ачи* 
нарДи. 

Орадан, ўтган уч соат вақтнинг ҳаммаси ана шундаи 
суҳбатлар билан кечди. Бирдан қоронғи кечада узоқдан 
бир ёруғлик кўринди. Аравакаш Ҳасанқулига ўша ёруғ* 
ликни кўрсатиб: 

. _ Бу кўринган Қўшки Нусрат чопархонаси, -деди, 

Чорак соатдан кейин арава Кўнши Нусрат чопархо- 
наси рўбарўсида тўхтади. Қўшки Нусрат Қум йўлидаги 
бошқа чопархоналарТа қараганда анча чиройли эди, У 
хушҳаво бир тепа устида қурилган бўлиб, кунчиқар та- 
рафида Ҳавзи Султон номли кўл кўзга ташланарди, 
Тонг, бутун борлйқ аста-секин ёришиб келмоқда ва бу 
ёруғлик кўлни мавжлантириб, унинг латофатинм орт- 
тирмоқда. 

Аравакаш отларни чиқаргач, отхонага олиб кетди. 
Ҳасанқули ҳам тушиб, араванинг эшигини очди. Хотин- 
ларни ҳам пастга тушмоққа ундади. Маликтож хоним, 
Маҳин ва Феруза аравадан тушдилар. Маликтож хоним 
Ҳасанқулига дйди: 

— Ноибага айтингки, бизни бу ерда бир соатдан ор- 
тиқ тўхтатмасин, тезроқ жўнатсин. 

Ҳасанқули таъзим қилиб: 

— Жоним билан, бекам,— деди. 

Шу пайт чопархона ноиби араванинг ёнига келиб, 
қоғозларини сўради. Ҳасанқули қоғозни бериб: 

— Буюк хоним бизни тезлик билан жўнатиб юбори- 

шингизни сўраяптилар,—деди. - 

— Бош устига,—деб хонгцлга таъзим қилди ноиб. 

Отларни- отхонага боғлаб келган аравакаш, ноибга 
яқинлашиб: «Теҳрондан сизга хусусий бир хат бор», деб 
хатни унга узатди. Ҳасанқулидан бўлса, чой пулини 
олди. 

Ҳақиқатан ҳам Эрон чопархоналарида расм булган 
бу чой чақа бериш одати жуда галати. Бу ёмон одатни 
дастлаб ким расм қилгани маълум эмас. Агар^бечора 
йўловчилар ўзларига қарши қилинган барча қўполлик 
ва дағаллик учун берадиган инъомлари пулини билет- 
нинг устига қўйиб бир йўла олинса, ҳам йўловчилар 
извошчиларнинг даъволаридан халос бўларди, ҳам из- 
вошчилар тиланчилик қилин 1 дан қутулардилар. 

Энг кулгили жойи шу ердаки, агар извошчи извош, 
карета ёки файтонни ағдариб юбориб, йўловчини майиб 

қилган ёки қовурғасини синдирган бўлса ҳам, яна б*з- 
бетлик билан инъом талаб қилаверади. 

Чопархона ноиби мактубни олиб, нега идора ме- 
нинг номимга махсус мактуб юборибди, бирор ёмон иш 
қилиб қўйдимми, ёки бирор йўловчи билан қўполроқ 
муомалада бўлган бўлсам, устимдан Теҳронга шикоят 
ёздими, деб қаттиқ'қўрқиб кетди. Ноиб дарҳол қаҳва- 
хонага кириб, чироқнинг ёруғида хатни ўқиди. Уқиб 
чиққач, ғамгин чеҳраси сал очилди. Устидан шикоят 
ёзилмаганйга шукур қилди. . 

Маликтож хоним, Маҳин ҳамда Феруза меҳмонхо- 
наларнинг бирисига бориб, у ердаги палослардан бит-- 
тасига ўтирдилар. Озгина дам олгандан кейин, жўнаб 
кетмоқчи бўлдилар. Ҳасанқули бўлса, аравага чиқиб 
ётди. Икки соатдан кейин кун чиқди. 

Маликгож хоним, Маҳин, Феруза қаҳвачининг кел- 
тирган чойини ича бошладилар. 

Маликтож хоним Ҳасанқулини чақириб: 

— Ноибга бориб айт, отларни қўшсин, кетамиз,— 
деди. 

Ҳасанқули ноибни қидириб, отхона тарафига кехар 
экан, унинг қаҳвахона эшигига суяниб турганини кўриб, 
унга деди: „ 

— Оғойи ноиб, буюринг, отларни қушсинлар, иулга 
тушамиз. 

Аммо ноиб маъюслик билан бошини чайқаб жавоб 

берди: . „ 

— Отлар оқсаб қолибди. Юролмайди. Бир оз ку- 
тинглар, Қум тарафидан бошқа арава келади, шулар- 
нинг отини қўшиб, сизларни йўлга соламан. 

Ҳасанқули ҳайрон бўлиб деди: 

— Ие, бу қандай бўлди, бундан икки соат бурун 
айтдингизки, отлар тайёр, қачон хоҳласангиз айтинг 
деб, энди айтиб ўтирибсизки отларнинг оёғи оқсаб қол- 
ди, деб. 

Ноиб аччнқланди: 

— Борди-ю, отлар ўлса сиз эмас, мен жавоб бера- 
ман. Давлат сизнинг истироҳатингиз учун ўз отини ўл- 
диришга ижозат бермайди. Бир оз кутинг. Қумдан 
арава келди дегунча, жўнайсизлар. 

Ҳасанқули қўлидан ҳеч ним.а келмаслигини тушунди, 
қайтиб бориб, ноибнинг гапини Маликтож хонимга ет- 
казди. Шу пайтда Маҳиннинг юзига диққат билан қа- 

рашса, бу хабар уни ажаблантирмагани, балки у худди 
шундай бўлишини кутганлиги англашилар эди. 

Маликтож хоним дарров ишониб қоладиган хотин- 
лардан эмасди. У Ҳасанқулига қараб деди: 

-r- Бориб айтгинки, сизда ҳамиша тайёр от .булади. 
Бизни қийнашнинг нима фойдаси бор, дегин. Айт, агар 
отни дарров қўшса, яхшигина инъом ҳам берамиз. 

Ҳасанқули бориб, беш минутдан кейин қайтиб келди! 

— Ноибни ҳеч қандай қилиб уната олмадим. У ҳеч 
бўлмаса, тушгача кутасизлар, деяпти,— деди. 

Маҳин бўлса, ҳар нафас онасига: 

— Шунча шошишнинг нима зарури бор, етиш булса 
бориб • етармиз, Қўйинг, бир оз дам олайлик, дер эди. 

Итоат қилишдан бошқа чора йўқ. Онаси чошгоҳгича 
у ерда қолишга унади. Ҳеч нарса дсмай ўринга чўзил- 
дилар. ёлғиз бечора Маҳиигина ётмади. 

Чошгоҳ бўлди, Маликтож хоним ҳаммадан аввал уй- 
ғониб, .шошганича Феруза билан Маҳинни уйғотди. Фе- 
рузани Ҳасанқули олдига юборди. Ҳасанқули келиши 
билан. Маликтож хоним: . 

— Бор.^ноибга айт, тағин нима дер экан, энди бизни 
жўнатармикан, от берармикан?—деди., _ 

Ҳасанқули ноибнинг- олдига бориб, ўн беш дақиқа- 
дан кейин қайтди. 

— Ҳалигача бирорта арава келмабди, татин бир оз 
кутинглар, деяпти,— деди. 

Маликтож хонимнинг жуда ҳам жиғибиирони чиқ- 
қан ҳолда, баланд овоз билан: 

— Бориб унга айтгинки, бнз билан бундай муома^ла 
қилмасин. Менинг эрим депутатликка номзод. Яқин ўр- 
тада депутат бўлади. Балки кўп ўтмасдан вазир ҳам 
бўлар. Вазир бўлганда ҳам биринчи дафъада почта-те- 
леграф вазири бўлади. Бундай қилмасин. Агар шундай 
қилса, бу ноибни ишдан бўшаттириб, жазо ҳам берди- 
раман,— деди. 

Содда Ҳасанқули бу пўписаларнннг. ҳаммасини но- 
ибга етказган бўлса ҳам, лекин ноиб Маликтож хоним- 
дан кўра Теҳронни яхшироқ биларди. Ноиб Теҳронда 
амалга ошмайдиган нарсаларнинг энг биринчиси ши- 
коят эканини яхши билар эди. Шунинг учун ҲасанқулП- 

* ra деди: „ 

— Бориб, буюк хонимга айтгинки, бунчалик жиғи- 
бийрон бўлиб, шикоят килишнинг фойдаси йўқ. 

Ҳасанқулй ноибнинг сўзларини хонимга етказди. Ма- 
ликтож хоним; «Балки, ўзим уни кўндирарман», деб ўй- 
лади-да: • , . 

.— Бор, ноибга, хоним сизни чақираетибди дегин,— 
деб Ҳасанқулини юборди. Бир оздан кейин ноиб келди. 
Эшик олдида туриб, салом берди. Маликтож хоним алик- 
олгандан кейин деди: N 

— Оғойи ноиб, биз билан нима учун бундай муо- 
мала қиласиз? Бизни кеча кечасидан то шу маҳалгача 
йўлдан қўйиб, от бермайсиз. Бу яхши эмас. 

Ноиб эҳтиром билан жавоб берди: 

— Хоним, мен айбдор эмасман. Мен сизл.арни мум- 
кин қадар тезроқ жўнатиб юборишни истайман, бироқ 
нима қилайки, от йўқ. Қумдан арава кутиб турибман. 
Бир амаллаб унинг отларини сизнинг аравангизга қў- 
шиб, жўнатиб юбораман. 

Маликтож хоним Қумдан арава келиши ва^ келган 
отларга бир оз дам берилиши, ҳаммаси бўлиб тўрт соат 
вақт ўтишини тушунар эди, бироқ нима қилсин? Ҳали 
эрининг овозаси бу ерларга етмаган. Уша пдйтда бирда- 
нига Ҳасанқулининг бақириб-чақирган овози. эшитилди. 
Шунинг билан баравар, у ўзи ҳам ҳбвлиқиб-шошиб хо- 
т-инлар ўтирган уйга кирди-да, ^аяжон биЛан сўзлашга 
киришди: ■ .. ■ . 

— Хонйм, отхонага бориб, у ерда бир эмас, туртта 
отнинг тайёр эканлигини кўрдим,. Иккита аравакаш ҳам 
ўша ерда бекор ўтирибди..Мен улардан биттасига яқин- 
лашиб: «Шунча от бўла туриб, ноиб нимага бизга от 
бермайди, нега бизларни қийнайди, шу ҳам мусулмон- . 
чилик бўлдими?» деган эдим, ўша ерда ўтирган икки 
киши мендан баланд келиб, «кофир бўлибсан» де0. оғиз- 
ларига келганини қайтармасдан сўкдилар, бу ҳам ет- 
магандек, қўлларининг қичиғи қонгунча__ __мени . тутиб 
олиб урдилар. Энг охири чарчаб, мени қўйиб юборди- 
лир. Агар шуни бировга айтсанг, яна тутиб олиб ура- ; 
миз, деб қўрқитдилар,— деди. 

Маликтож хонимнинг аччиқланишининг чеки иўқ 
эди, у чинқириб деди: 

— От бермаганингиз етмагандай, эримнинг хизмат- 
корини ҳам тутиб олиб урибсиз. Жу ( да яхши, Теҳронга 
соғ-саломат етиб олсам, сиз билан қандақасига гапири- 
шишимни ўзим биламан- 

'Ноиб бу қўрқитишларни эшитмади. Чунки, Ҳасанқу- 
ли келиши билан у астагина сиргилиб чиқиб кетган эди. 

Соат икки бўлди. 

Тўрт соат ўтди, ҳали ҳам аравадан дарак йўқ эди. 
Ниҳоят, кунботар олднда -Қум тарафидан бир почта 
араваси кўринди. Бу арава давлатга оид почталарни 
олиб келаётгани учун ноиб Маликтож хонимнинг қич- 
қиришларига аҳамият бермасдаи, тўхтатмай жўнатиб 
юборди. 

XVIII боб 

АЖОЙИБ БИР ҲОДИСА 

Борлиқни қоронгилнк қоплагаи эди. Осмонни^қоп- 
қора булўт босгаплигидан бирорта ҳам юлдуз курин- 
масди. Иссиқ шамол юриб, ҳавони оғирлаштириб юбор- 
ган эди. 

Истак, талаб, қўрқнтишлар ноибга ҳеч таъснр қил- 
мади. Бсчора Маликтож хоним аччигининг зўридан уй- 
даги палосиинг ўртасйга ўтириб, бўхчасидан бир дуо 
китобини- олди ва баланд овоз билан ўқимоққа бошла- 
ди. Зора ром қилсам, деб ҳар ўқигани дуодан сўнг, 
ноиб тарафга қараб дам солар эдп. 

' Маҳин бунинг аксича, ноибнипг от бермаслигидан, 
кутиб қолишдан хафа кўринмаса ҳам, бироқ бошида 
минг хил хаёллар кечаётганлиги маълум эди. Ҳаво қо- 
ронгилашган сари унинг ҳам бетоқатлйги ортмоқда эди. 
Ҳар нафасда эшикка бориб, ҳар дақиқада меҳмонхона- 
нинг айвонига чиқаркан, йўлдан кўтарилган^чангга қа- 
рар, арава схуд извош овозини эшитмоқчи бўлган каби, 
диққат билан қулоқ солар эди. 

Фсруза бўлса, Маликтож хонимпинг ёнига кслиб дуо- 
ни оҳиста-оҳиста, калпма-бакалима ўқншпн илтимос қи- 
лар эди, токи у хам такрор қилиб ўқислсин. 

. Маликтож хоним саводсиз бўла туриб, дуо ўқий би- 
лиши ҳайрон қоладиган бнр ҳодиса эмас. Чунки, Эрон- 
да кўп вақт боладарни дуо ўқишга ўргатганлари учун 
диний ■китобйардан бошқасини ўқиёлмайдилар. 

Бутун гавдасидан ҳали тарсаки ва муштнинг зарби 
кеТмаган Ҳасанқули бўлса, ёндош уйда узала тушиб 
ётиб, аста-секин ғўнғиллаб ашула айтмоқда эди. 

Ноиб бўлса, буларга ҳеч парво қилмасдан ўз каби- 

Нбтига кириб, бемалол арпа, сомон, бсдаларнинг ҳисоби 
билан машғул эди. 

Бирданига Теҳрондан келаётган бир араванинг ово- 

зи эшитилдй. , 

Орадан ўн даҳиқа ўтмасдан арава келиб, чопархо- 
нанинг рўбарўсида тўхтади. Араванинг эшиги очилиб, 
ундан бошига катта кулоҳ кийган ёш бир -йигит 
тушди. 

Шу пайт араванинг ичидан бир овознинг астагина: 

■— Бор, ноибга айт, дарров* бу ерга келсин,— дега- 
ни эшитилди. • 

Йигит кетди. Бир нафасдан кейин чопархона воиби 

келиб, бошини араванинг ичига суқди. 

— Оғо, нима, ишингиз бор эди?—деб сўради ноиб. 
— Кеча Теҳрондан сизга юборилган’ хатни олдин- 
гизми? Уша мусофирлар шу ердами? 

' Балли, оғо, раис ҳазратларининг қўллари билан 

бзилган хат кеча менга келиб тегди. Буйруқларини^ ба^ 
жо келтирдим. Ун саккиз соатдан буён уларни «от-йўқ» 
баҳонаси билан бу ерда ушлаб турибман,— деб жавоб 
берди ноиб. 

— Жуда яхши, сиЗнинг бу қилган иши.нгиз ҳақида 
раисга бориб айтаман. Ҳозирча сиз мана бу хатни ҳам 

олиб қўйинг. . 

Ноиб хатни олиб кетди. Йигит елғиз қолиб, уз-узи- 
га: «Ҳозирча йш ёмон эмас, хўДо мадад берса, истагай 
нарсамни қўлга киргизаман», деб ўйлади. Салдан кейин 

ноиб келиб: ... 

— Бош устига, қандай буйруғингиз бўлса, итоат 

этишга тайёрман, марҳамат қилинг, деди. 

_Уларга бориб, ярим соатдан кейин кетасизлар, 

.‘нарсаларингизни йиғиштириб тайёрланар эмишсиз, 
денг,—деди йигит. 

‘ Ноиб кетди. . 

Йигит яна ёлғиз қолди. Шу паитда бояги катта ку- 
лоҳли йигит аравага' яқинлашди. Ичкаридаги йигит 
унга секингина бир неча сўз айтди. У бўлса, "жавобида: 

_ Хўп бўлади, бажо келтирамиз,— деди. 

Ноибнинг хотинларга бориб, ўн беш^ дақиқадан ке- 
йин от тайёр бўлади, ярим соатдан кейин кетасизлар, 
деган сўзи Маликтож хонимни .ҳаддан ташқари қувон- 

тириб юборди. - 

У дарҳол Ферузага қараб: 

— Кўрдингми, дуо унга қандай таъсир қилди, дуога 
шак келтирганга лаънат!— деди. Бироқ, аксинча, Ма- 
ҳин жуда хафа, у на онаси, на Феруза билан сўзла- 
шишни иетар эди. Ноиб араванинг ёнига келиб, инти- 
зорликда қолган мусофирларнинг қай даражада севин- 
ганларини йигитга айтди. Шунда йигит астагина: 

— Кечадан буён бу ердан нечта арава ўтди?—деб 
сўради. 

— Фақат битта почта арава ўтди. Уни ҳам тўхтат- 
май жўнатиб юбордим. 

Йигит бу жавобни эшитгандан кейин араванинг бур- 
чагида ўтнрган бир кишига астагина Деди: 

— Сен айтасанки, мен арава билан Теҳронга кела- 
ётган эдим, Кўшки Нусратда тушган эдим, ўша ерда 
бошқа бнр арава турган экан, билмасдан ўшанга тушиб 
қолибмЛн Arap шп чатоқлашиб кетса, ўзингни кар-со- 
қовликка солиб, ммқ этмай туравер. Қумга етгандаН 
кейин чопархонага бориб, мана бу хатни раисга бера- 
сан. У сени бсозор Теҳронга қайтариб юборади. 

Чорак соатдан ксйин Маҳин турнб онасига: 

— Мен бориб, аравада ўтираман,— деди. 

Ун беш дақиқадан кейнн Маликтож хоним билан 
Феруза ҳам аравага тушдилар. Кеча жуда қоронғи эди. 
Икки қадам нарида бўлган нарсани кўриш мумкин эмас- 
ди. Бир 'эмас, тўртта от қўшнлган арава, ниҳоят, Қумга 
томон йўл олди. Боя Теҳрондан келган йигитнинг ара- 
васи бўлса, Теҳронга қайтиб кетди. 

Аравакаш отларни савалаб, Маликтож хоним туш- 
ган аравани чоптириб кетмоқда эди, Орадан тўрт соат- 
ча ўтгандан кейин Манзария чопархонасига етдилар. 
Маликтож хоним шунчалик шошар эдики, ҳатто шу 
ерта тушиб, бир озгина дам олишга ҳам рози эмас эди. 
Бу тўғрида Маҳин билан гаииришиб, ундан ҳам тўхта- 
маслик жавобини- олди. Аравакашнппг чойчақасини 
берди. Чопархона ноиби бўлса, Кўшки Нусрат ноиби 
каби ўжар эмас эди. Дарров отларнп айирбош қилишга 
буйруқ берди. Бу иш Маликтож хонимни шунчалик хур- 
санд қилднки, у Ҳасанқулига поибга бир тўман инъом 
беришни буюрди. Бундай сахнйлик Маликтож хонимдан 
ҳалигача кўрилмаган бир иш эди. Ярим соатдан кейин 
арава ҳеч қандай тўхтовсиз яна йўлга тушди. 

Иўлда бўлса, ортнқ уларни тўхтатиб қоладиган чо- 
пархона йўқ эди. Аравакаш эрон туркларидан эди. Сер- 

гап бўлиши билан баравар, оғзидан махоркасини ҳам 
қўймас, кетма-кСт тутунини тутунига улаб чекар эди. 

Тонг ёришиб қолди. Юлдузлар ҳам бирин-сирин 
сўна бошлади. i Арава Манзариядан -икки ярим тош узоқ- 
лашди. Узоқда Қумнинг гунбази кўринмоқда эди. Бир- 
данига Маҳиннинг рўбарўсида гапириб ўтирган Феру- 
занинг кўзи Маҳиннинг оёғига тушиб, ҳайрон бўлди. 
Маҳиннинг оқ кавуши ўрнида қора кавуш бўлиб қол- 
ганини кўрди. Кўзини юқорироқ кўтариб, пайпоқ ран- 
гини, чодрасининг ҳошияси бошқа бўлиб қолганини 
кўрди; Қизнинг юзига диққат билан қараб, ҳайронликда 
оғзи очилиб қолди. Аранг бошини араванинг бир бур- 
чагига қўйиб ўтирган Маликтож хонимга қўли билан 
ишора қила олди. Маликтож^хоним Ферузанинг ишора- 
сидан ҳайронликка тушиб, унинг қўли кўрсатган тар-аф- 
га қаради-да, таажжубдан юраги ёрилаёзди. 

Бул'арнинг ҳайррн бўлишларига сабаб нима эди? 

Улар гўзал ва ёқимли Маҳин ўрнида ола кўз, сап- 
сариқ маймунга ўхшаш бир қизнинг таажжубларига 
парво қилмай ўтирганйни кўрдилар. 

Дуо билан ноибнинг кўзлари богланганига ишонган 
Маликтож хоним билан Феруза Маҳиннинг осмонга учиб 
кетиб, унинг ўрнига бир жин ёки бир алвастининг ўтир- 
ганига ишонишлари ҳам, мумкин эди. Ниҳоят, Феруза 
сал дадилланиб, юзини қизга ўгирди. 

— Сен кимсан? Бу ерда нима қилиб ўтирибсан? Ма- 
ҳин хоним қаёққа кетди?— деб сўради. 

Лекин у саволларига жавоб ололмади. 

Маликтож хоним ҳам- ўзини сал босиб олиб, қизнинг 
қўлини силтаб деди: 

— Нега жавоб бермайсан? Сен менинг қизим эмас- 
сан. Менинг қизимга нима бўлди, қизим қани? Бўл тез, 
жавоб бер! 

Шу маҳал Ҳасанқули бу галати гапларни эшитиб, 
аравани тўхтаттирдқ-да, шовқин-суроннинг сабабини сў- 

ради. „ , 

Бироқ, у ҳам ёшлигидан буён кўриб келган Маҳин- 
нинг ўрнида безрайиб ўтирган, ола кўз, сариқ қизни 
кўриб, турган ерида қотиб қолди. Маликтож хоним бе- 
зовта бўлиб, пайдар-пай: 

— Ҳай, айтсанг-чи, сен кимсан, қизимга нима бўл- 
ди?— деб сўрар эди. 

Энг охири Феруза: 

■— Бу қиз ҳам кар, ҳам соқовдир,— деди. 

Бегона қиз ишорат билан Феруз^нинг гапини тчсдиқ 
қилди. 

Феруза: 

— Кўрдингизми, меп айтдим-ку ахир, кар ҳам соқов 
экан,— деди. 

Бироқ кар бўлганида, Ферузанинг гапини эшитиб, 
тг-.диқ қилармиди? Феруза бўлса, бунинг фаҳмига бор- 
масди. 

Аравакаш ҳам пастга тушиб, аҳволдан хабардор бўл- 
ди. Ҳайронлигидан бармогини тишлаб қолди. Чунки, ўн 
беш йилдан буён шу йўлда юрса ҳам, ҳеч бундай ҳоди- 
сага дуч келмаган эди. 

Бирданйга Маликтож хонимнинг кўзларидан мар- 
жондай қаторлашиб ёш оқмоққа бошлади. 

— Қандай қиламан бу чўлу биёбонда, додимни ким- 
га бориб айтаман? Вой айланайлар-ей, қизимга нима 
бўлди? Бошига қандай фалокатлар тушди экан-а, уни 
ўгирлаб кетишдимикан, бу ишни қайси_ йигит ўлгур 
қилган экан?—деб ўкраб-ўкраб йиғлади. 

Ҳасанқули ва Феруза ҳар қанча ҳаракат қилсалар 
ҳам, уни тинчитишдан ожиз эдилар, бечора она йиғи- 
дан ўзини тўхтата .олмасди. Шу пайтда Ҳасанқули ара- 
вакашга айтди: 

— Бизни Манзарияга қайтар. Хоҳлаганингча пул бе- 
рамиз. 

Аммо аравакаш: 

— Отлар чарчаган, шаҳарга яқинлашиб қолдик, 
қайтсам, отлар касал бўлиб қолади, мен жавобгар бў- 
ламан,— деб таклифни қабул қилмади. 

Маликтож хоним хотин киши эди. У кўнгли юмшоқ 
бўлгани учун ҳеч маҳал қизига оғир сўз айтиб, хафа 
қилмаган эди. Чунки, у қизини ҳаммадан ортиқ севар 
эди. Шундай бўлгандан кейин қизидан юз ўгириб, уйи- 
га қараб кета олармиди? Бироқ, нима ҳам қилсин, ара- 
вакаш унамас эди. Ҳатто унга беш туман пул бермоқчи 
бўлган бўлсалар ҳам, аравакаш эронликларнинг одати- 
га хилоф ўлароқ ўз вазифасини яхши адо қилувчилар- 
дан бўлиб чиқди, таклифни қабул қилмади. 

Ола кўз, сариқ қиз бўлса, араванинг бир чеккасида 
чурқ этмай ўтирарди. 

Маликтож хсшим бир неча мартаба аччиқланиб уни 
-бўғмоқчи бўлганида, Феруза ўртага тушиб: 

.— Хоним, Қумга бориб бу қизнй полиция маҳкама- 
сига топшириш керак.. Тергов қилиб, ишнинг тафсило- 
тини билсин,— дерди. 

Тергов ,ва назмия сўзларини _эшитган қиз кичкина- 
гина бир ҳаракат қилиб, ранги ўзгарса ҳам яна ўзишқ 
тўхтатиб олди. Сўнгра бир неча йиғлашлардан кейин 
Маликтож хоним, орқага қайтиш мумкин эмаслигини 
англаб.-мажбуран Қумга кетишга рози бўлди. У eprd 
етиш билан полиция маҳкамасига хабар бериб, қизини 
топиш учун улардан ёрдам сўрашга жазм қилди. 

Арава кетар эди, бир соатдан кейин йўл божи^олина- 
диган энг сўнгги дарвозадан ўтиб, Қум дарёси кўприги- 
га кета турган кенг хиёбонга кирди. Бу хиёбонни утган- 
дан кейин, чап тарафга, чопархона биносй бўлган катта 
бир'майдоннинг рўбарўсида тўхтади. Бу пайтда Феру- 
занинг «дод-фарёд қилиш, оғойи Ф... уссалтананинг об- 
рўсига доғ туширади» деган насиҳати бўйича, Малик- 
тож хоним тинчланиб, Феруза билан бирга аравадан 
тушиб, бир бурчакда турдилар.- Ҳасанқулини бўлса, қу- 
ноқ жойи қидириб топиш учун шаҳар ичига юбордилар. 

Маҳиннинг ўрнида қолган сариқ қиз ҳам аравадан 
тушиб, Маликтож хонимнинг кўп , йиғлаганлигидан бе- 
дармон, Ферузанинг бўлса, у билаи овора эканлигини 
кўриб, уларнинг кўзини шамғалат қилиб, астагина ён- 
ларидан ўтиб, чопархона раиси идорасига кирди. 

Қун чошгоҳ бўлиб қолган. Чопархона раиси идора- 
да эди. Қиз унга бир хат узатди. Раис хатни ўқигандан 
кейин: 

— Жуда яхши. Ҳозир Теҳронга бир арава кетади. 
Сизни ўша арава билан жўнатиб юбораман,—деди. 

Қиз бир нима’ деб унинг қулоғига шивирлади. Раис 

унга жавобан: ц . 

— Анови'уйнинг орқа тарафидаги уйга бориб туринг. 
Хотиржам бўлинг, ҳеч ким у ерга кирмайди, деди. 

Қиз сирғилиб ўша уйга кирди. Ун беш дақиқадан 
кейин қиёфасини тамоман ўзгартириб, яъни бошига оқ 
ҳошияли чодра ўрнига кўк ҳошияли чодра, оёғига ка- 
вуш ўрнига калиш кийиб, қошига йўғон қилиб ўсма қў- 
йиб, кўзларига сурма тортиб, уйдан чиқди ва оҳ-воҳ қил- 
моқда бўлган Маликтож хоним ва Ферузаларга парво 
қилмасдан, рўбарўларидан ўтиб, чопархона эшигидан 
чиқиб кетаверди. Бир соатдан кейин Ҳасанқули қа,итиб 
келиб, яхшй бир жойни ижарага олганлигини айтди. 

132 


Маликтож хоним бўлса, ҳали ҳам йиғламоқда эди. 
Шу маҳал бирданига уларнинг эсига сариқ қиз ту 1 циб 
қолди. Югуриб бориб аравага қарадилар. У ерда йўқ 
эди. Топа олмадилар. Ферузанинг эсига унинг раиснинг 
идораппа кнриб кетгаилигн тушиб, ў ерга бориб хабар 
олдила|). У ерда ҳам йўқ. 

Бу қизпнпг ҳам йўқолиши Маликтож хоним билан 
Фсрузвнииг тпажжубиии яиада орттириб юборди. 

Оа бўлмн^ш улар жин-парппип 1 ' ннсон шнларига ара- 
ЛЯШумигн чиидан ҳам ншониб, бу ншпинг шулар тара- 
фидаи қилишипнга лаққа тушаёзднлар. 

Чонархонанннг ҳар тарафини ахтарсалар ҳам, фой- 
двси бўлмади. Сариқ қиз йўқолган. Умидларини узиб, 
воқввни ПОЛИЦИЯГа билдирнш нияти билан йўлга тушди- 
лар. ПОЛИЦИЯ ИДОросининг эшигига етар-етмас, Феруза 
бирданига бояги қпзга ўхшаган, лекии кўк ҳошияли 
чодра ёпинган, оёгнгн калнш кийган бир хотин чопар- 
хоиага қараб кслаётганиии кўриб қолди. Қиёфасидан, 
юриш-туришидан боягн қизнинг ўзи эканлигини тахмин 
қилган Феруза унга яқинлашнб: 

Айлапай эгачн, бу кун нима?—деб сўради. 

У қнз юзидагп нардасинн бир оз кўтарйб, уларга 
днққат билан қарагандаи кейип: 

— Бу кун шаъбон ойинннг йигирманчнси — пайшан- 
ба куни,—деб жаиоб берди. 

Сўзлаган нақтида тншларидан бу худди бояги қиз- 
нинг ўзпшаси эканлигини аниқ билган Феруза дарров 
унинг ёқаснга ёпишиб бақирди: 

— Ҳа... ҳийлакор хотин, мени алдамоқчи бўлДингми? 
Сен МаҳШ! хонимиинг ўрнига аравада қелган хотин 
эмасмислп? Қаии юр, олдимга туш. Ҳасанқули, бери 
кел. Бупи ушла, худди ўзп. Бориб упа-элик қўйиб, ба- 
iiiapaciiini ўзгартиб келибдн, маҳкам ушла! деди. 

Қн.ч бу дод-фарёдларга эч/гибор бермасдап: 

— Онажон, епз япг./ш 1 паёт 11 рпп, меп Теҳронга кета- 
ёгган бир муеофпрмап. Қеча билет олиб қўйган эдим. 
Бугун йўлга тушмоқчн бўлпб турнбман,— деди. 

, . феруза бу сўзллргл ипшнмагани учун унинг ёқасига 
ППН маҳкамроқ ёшиидп. Dy жанжалга теваракдан 
бнр неч.ч одамлар йнгилиб, уларни қуршаб олдилар. 
Охирпда чонархопа раиси ҳам идорасидан чиқиб, бу 
Д()Д-(||,чрёд1ишг сабабини сўради. Феруза аҳволни унга 

Ракс Ферузанинғ гапларига баланд овоз билан ку- 
либ деди: 

— Онажон, янглишасиз, бу хотинни мен биламан. 
Кеча келиб, мендан билет олиб кетган эди. Бугун Теҳ- 
ронга кетади. Балки, бу умрида сизни кўрмагайдир 

ҳам. „ 

Ферузанинг овозига йигилган одамлар раиснинг сў- 
зини эшитгандан кейин бирин-сирин тарҳаб кетдилар. 
Феруза қанчалик жанжал-сурон қилса ҳам ҳеч ким унга 
қулоқ солмади. Чопархона раиси ҳам идорасига кириб 
кетди. Кўк ҳошияли чодра ёпинган хотин бўлсз; вақт- 
дан фойдаланиб, чопархонага кириб яширинди. Йигидан 
кўзлари қизариб, кўпчиб кетган Маликтож хоним Ҳа- 
санқулининг ёрдами билан секин-секин йўлга тушди. 
Кўприкдан ўтиб, Дорушшифога 1 борадйган кўчадагн 
ижарага олган уйларига кирдилар. Узини йўқотиб қўй- 
ган Маликтож хоним, ичкарига кирар-кирмас, юз ва 
кўкракларига уриб: 

— Қизимни олиб қочдилар, дод қизгинамнинг бошн- 
га қандай фалокатлар тушди экан?—деб қичқира бош- 
лали. 

XIX боб ' 

ҲАҚИҚИЙ ДУСТ 

Биз Фаррухни извошга тушиб, извошчига айтилган 
адрес бўйича кетар экан, йўлда қўйиб кетган эдик. 

Ун дақиқа ўтмасдан извош Буржи Нўш хиёбонининг 
охирида эшиги устида аниқ қилиб, «Қум, Султонобод 
ва Исфаҳон йўлларининг чопархонаси» деб ёзилган кат- 
та биф карвонсаройнинг олдида тўхтади. 

Фаррух извошдан тушиб, кутиб туришни буюрди. 
Сарой йўлагидан ўтиб, чопархона раисининг идорасига 
кирди. 

Фаррух Маҳиннинг бизга маълум бўлган хатини ўқи- 
гандан кейин унинг ортидан Қумга боришга аҳд қил- 
ган эди. 

Фаррух ичкарига кириб, стулнинг орқасига ўзи тен- 
ги бир йигитнинг диққат билан хат ўқиб турганини кўр- 

1 Қум шаҳридаги Биби Фотима мозорини руҳонийлар «Доруш- 
1 цифо», яъни «Шифо уйи» деб атайдилар. (Ред.) 

ди. Оёқ товушини эшитиб, йигит бошини кўтарди. Шу 
он ҳар икковлари бирданига таажжубланиб қолди- 
лар. 

Ҳар икковлари ҳам баланд бвоз билан: 

— Ҳе...— деб бир-бирларига қўл узатдилар. 

Фаррух нотаниш бир одамга учрашаман деб ўйла- 
.ган ўф)инда ўзипинг энг самимий ва яқин дўсти бўлган 
Аҳмадалихонни кўрди. Аҳмадалихон унинг мактабдоши 
эди. Уқувчига буларнинг қандай дўстликларини анг- 
латайлик. Булар ёшлигидан бир жойда 'катта бўлган, 
бир срди # ўқишган ва ҳар йил баравар имтиҳон-берган, 
икки айрилмас ўртоқ эдилар. Маълумки, кўпинча дўст- 
лик мактабда бошланади. Мактаб шароитида ҳамма 
илм олиш бнлан машгул бўлади, у ерда кишининг шах- 
сий фаэилати, лаёқат ва заковати эътиборга олинади, 
у ерда рақобат йўқ, пул ва хотин масаласи ўртага ту- 
шиб орани бузмайди, шу жойда дили пок икки вужуд 4 
тезда бир-бирлари билан яқинлашиб, ҳамфикр ва ҳам- 
маСлак бўлиб қоладилар. Оталари ҳам буларнинг дўст- 
лигидан таъсирланиб, ҳар икковларини ўз ўғиллари 
каби севар эдилар. Булар ўзларининг ҳар- қандай мах- 
фий сирлари, ҳатто турмушларида юз берган кичик во- 
қеаларгача бир-бирларига айтишиб, дардлашар эдилар. 
Кўп йиллар шундай самимият ўтдн. Охирида, ҳар ик- 
ковлари ҳам мактабни битириб, диплом олишга муваф- 
фақ бўддилар. - 

Юқорида айтганимиздек, Фаррух ўзига ишонган бир 
киши бўлгани учун, давлат идораларининг юқори ўр; 
нини эгаллаб турган, лекин нолойиқ кишиларга ялиниб- 
ёлвориб, бундан ташқари, яна икки йил текинга хизмат 
қилиб, ойига ўн беш туман маошга бўйин эгиб кетишни 
хоҳламас эди. Аҳмадалихон диплом олган вақтида ота- 
си ўлган, оиланинг тирикчилиги унннг зиммасига туш- 
гани учун, ноилож, почта идорасига кириб хизмат қи- 
лаётган эди. Тояеи ёрдам бериб, кундан-кун юқорила- 
шиб, уч йилдан кейин чопархона идорасига раисликка 
кўтарилган эди. 

Фаррух билан уринг ўртоқлиги шундай эдики, бир 
ҳафта бир-бировларини кўрмай тура влмас эдилар. 
Лекин, кейинги ҳафталарда ишнинг кўплигидан у би- 
лан кўриша олмагани учун, Фаррух дўстининг бир ҳаф- 
та бурун Қум ва Ироқ йўли раислигига тайин қилин- 
ганлигйни билмас эди. 

Албатта, Фаррух ўзининг шундай яқин ва самимий 
дўстини Қум ва Ироқ йўли идорасида раис бўлганини 
кўриб қанчалик таажжубланса, шунчалик хурсанд ҳам 

бўлди. „ 

Аҳмадалихон дарров олдидаги қоғозларини оир та- 
рафга йиғиштириб, ўрнидан ту.рди-да, Фаррухнинг қў- 
лини маҳкам сиққандан кейин: 

— Менинг бу ерга тайинланганимни қаёқдан бил- 
динг? Сени қандай шамол учирди?—деди. 

Фаррух деди: „ „ 

— Ичкарига кирганимда сени куриб, ҳаиррн ОулиО 

қолганимни сезмадинг. Мен бўлсам, чопархона раиси 
ёнига билет олишга қелган эдим. Бахтимни қараки, бу 

ерда сени кўрднм. „ : 

— Сафарга кетяпсанми? Менинг ҳеч хабарим бўл- 
мабди. Жуда яхши, қани айт, қаерга бормоқчисан? Еки 
хизматга кирасану хизматинг бошқа шаҳарда, шунга 

кетаётибсанми? „„ 

— Иўқ, ҳали ҳеч қайси идорага кирганим иуқ. Ни- 
ҳояти Қумга зиёратга бормоқчи бўлиб турибман, деди 

Фаррух. . . 

Фаррухни жуда яхши била турган Аҳмадалихон 

унинг юзига диққат билан тикилиб турди-да: 

— Биламан, биламан, нима учун Қумга кетаетга- 
нингни. Қимнинг ортидан кетаётганингни ҳам била- 
ман — деди. 

— Улар келиб, билет олдиларми? 

— Ҳа, бундан бир соатча бурун хизматкорлари ке- 
либ, Қумга кетиш учун соябон арава кира қилди. 

Шу пайтда Фаррух чўнтагидан эрта билан Шукуфа 
келтирган хатни олиб, Аҳмадалихонга узатди. 

— Мана, ўқиб кўрсанг, ишимизнинг қай даражага 
етганини биласан. 

Аҳмадалихон хатни олди, кейин қўнғироқ чалди ва 
кирган идора хизматчисига икки стакан чой буюрди. 

Хатни бошдан-оёқ диққат билан ўқиб чиққандан 
сўнг Фаррухга ўгирилиб деди: 

— Жуда яхши, Модомики, иш шундай экан, энди 
фикринг қандай, нима қилмоқчи бўласан? 

Фаррух кифтини қисди: 

— Ҳозирча унинг орқасидан Қумга боришдан бошқа 
ҳеч бир хаёлим йўқ. Яна тўғриси, ортиқча бир фикр 
ақлимга келмаётир. Лекин, қандай бўлса-бўлсин, шун- 

дай разил одамлар билан ишни бирваракай тугатиб қўя 
қолмоқчиман! 

Аҳмадалихон жавоб бермасдан, бир оз фикрга кет- 
гандан кейин, бирданига Фаррухга.ўгирилиб деди: 

— Менинг ақлимга бир нарса келди. Юрагинг дов 
берса, шу ишни қилсапг дейман. 

Фаррух дарров упга стулини яқинлаштириб: 

— Қани айт, кўрай,— деди. 

— Агар майли десанг, мен бир ншни қойнл қила- 
ман. Маҳинни дарров ота-онасидан қочириб олиб кета- 
саи. Ундан кейин улар ҳам мажбур бўлиб, уйлани- 
шипгга рози бўладилар. 

Фаррух худди шупдай бир'хабар эшитишни кутиб 
турар эди. Кўзлариии Аҳмадалихопнинг кўзларига ги- 
киб деди: 

.— Илтимос қиламан, ўйлагап режангни .тезроқ 
<вйт* 

— Жуда осоп нш, йўлда, бир қоронғи кечада, Ма- 
ҳинни бошқа бир хотнп бнлан айирбош қиласан. 

Ссвгплнсндан бошқа тилаги бўлмаган Фаррух буни 
дарров маъқуллади ва бу режани қандай бажариш мум- 
киилнгинн ҳам айтиб беришни ўртоғидан сўради. 

Аҳмадалихон деди: 

— Аввало шуки, бизнинг қургаи режамиз ўринласин 
учун, Маҳин ҳам бу ишдан хабардор бўлиши зарур. Ма- 
ҳин розилпк берса, қолган иш унчалик қийин эмас. Бе- 
катларнинг бпттасида сенинг ва уларнинг араваси учра- 
шади. Қулан бир пайт пойлаб,. қоронғи кечада сен билан 
бирга борган хотин уларнинг аравасига, Маҳин бўлса 
келиб, сенинг аравангга тушади. Улар Қумга, сен тўп- 
па-тўгри Теҳронга қайтасан. Лскин, бу ишни эплаш- 
тириш учун бошқа тадбирлар ҳам керак. Агар сен айт- 
ганларимни қабул қилсанг, қолганларини мен ўз зим- 
мамга олаМан. 

Фаррух бу сўзлардан шу даражада севинған эдики, 
гўё ўзини бутун тўсиқларни босиб-янчиб ўтиб ва шу 
нш воситаси билан Маҳиннинг чинакам эгаси бўлгаЯ- 
дай сезар, хаёлида уни қучоқлаб-ўпар ва ўйлар эди. 
«Азизим Маҳин, ўзингни азоблама, қайғурма, отанг 
<ени хафа қила олмас, онанг бўлса, озгина ўпкалар, 
Маҳин, бу мен, сенинг Фаррухинг, сенинг- қулинг, мен 
сенн сёваман...» Шундай ширин хаёллар бошида айла- 
пар экан, Аҳмадалихонга юзланиб деди: 

— Маҳин қабул қилса ҳам, қилмаса ҳам, сен иш- 
нинг бу томонини тўғрилаб қўявер. Менга битта билет 
тайёрлаб қўй. Агар Маҳишунаса, бу ишни бажарамиз. 
Унамаса, ўзим ҳам шундай бир Қумга бориб келамар, 
деди ва садоқатли йўсти билан хайрлашиб, чиқиб кетди. 
Эшикда кутиб турган извошга тушиб, жадаллик билан 
уйига олиб бориб қўйишни буюрди. 

Бечора Фаррух шу даражада шошиб қолган эдики, 
уйга келган замоноқ, Маҳиннинг хатига жавоб ёзиб юбо- , 
ришни истар эди. Лекин, бахтга қарши, Шукуфа эрта- 
га^эртабклан келишни ваъда қилганди. 

Ун дақиқалардан кейин уйига етиб келди. Севин- 
ганидан, извошчига икки туман пул берди. 

Ҳаммадан аввал энагаси унга рўбарў келди. Ундан 
Иффатнинг ҳолини сўради. Энагаси жилмайиб жавоб 

берди: • 

— Аҳволи нсуда яхши, сизни курмоқчи булиб турган 

эди. 

Фаррух юқори қаватга кўтарилиб, эшикни тақиллат- 
ди. Ижозат олгандан кейин ичкарига кирди. Иффат- 
нинг ота-онаси олдига борганидан гапира бошлади: 

— Сизларникига борган эдим. Отангизни воқеадан 
хабардор қилдим. Сиз айтганингиз хатдан у бечоралар- 
нинг ҳеч қайсиларининг хабари йўқ экан. Бу ишларнинг 
ҳаммаси ўша виждонсизнинг найранги экан. Улар сиз 
ўйлаганингиздай, еизни фарзандликдан чиқармаганлар. 
Улар сизни ҳалигача, Исфаҳонда эри билан тинч яшаб 
юрибди, деб ўйлашар экан. Бу кун кечга томон улар 
келадилар. Сиздан илтимос қилар эдимки, ҳозирча бо- 
шингизга келган қайғуларни уларга айтмай туринг. 
Айтсангиз, ҳаётларини хавф остига қўясиз. 

Иффатнинг кўзларидан икки томчи ёш думалаб 
тушди: 

— Билмайман, сизнинг туғишган ака-укадан ортиқ 
менга қилган бу яхшилигингизга ва марҳаматингизга 
қандай ташаккур айтсам экан. 

Фаррух, меҳрибон акалар каби, унинг пешонасиДан 
ўпиб деди: 

— Сиз менинг синглимсиз, ҳалигача мен сизнинг 
бошингизга душгандай оғир, киши қалбини азоблайди- 
ган бир воқеани эшитмагандим. Бу йўлда жон берсам 
бераману, лекин ўша разил одамдан сизнинг ўчингизни 
оламан. 

Шу сўзларни айтар экан, Фаррухнинг ранги ўчиб, 
кўзларидан ўт чақнарди. 

Фаррух Иффатга бир нафас ухлаб олишни таиин- - 
лаб, уйдан чиқди. Уз хонасига туфиб, қуйидаги хатни 
ёзди. 

«Азиз севгилим! ' , _ 

Хатинени олдим. Кеча кечасиёқ, мен отангни (агар 
ижозат берсанг, юраги тош ва ақлсиз деяр эдим) сен- 
дан мени, яъни тандан Жонни жудо цилиш учун онангга 
йўл-йўриқлар берганлигини сезган эдим. Мен кеча ке- 
часи цўлинг қўлимда бўлган вақтда, отангга қараб, 
унинг депутат бўлишдан бошқа дарди йўқ эканини анг- 
ладим. Отанг, ҳар қандай йўл билан бўлса ҳам, сени ўз 
мўлжаллаган кишисигй беради. Агар сен ўша кишини 
эрликка қабул қилмасанг, йўлда онангдан ажралиб, 
мен билан кетасан. 

Иш бундай: сизлар Кўшки Нусрат бекатига етганла- 
рингизда, чопархона ноибига берилган топшириқлар бў- 
йича сизларни <r от йўқ» баҳонаси билан, мен орқангиз- 
дан етиб боргунча тўхтатиб турадилар. 'Сизлар у ерда 
бир кеча қоласизлар, мен етиб боргандан кейин, сиз- 
ларнинг аравангиз учун от тайёр бўлади. Лекин, сен 
ўша ерда ўз шижоатингни кўрсатишинг керак бўлади. 
Сен менинг аравамга тушасан-да, мен билан бирга Теҳ- 
ронга қайтасан. 

Онанг воқеадан дарров хабардор бўлиб қолмасин 
учун, сенинг ўрнингга бошқа бир хотин араваларингиз- 
га тушади. 

Маҳин! Отанг муҳаббатнинг нималигини билмайди. 
У сенинг васлингга етишимга рози эмас. Отанг суқ, 
мансабпараст одам. Баланд мартабага етмоқ учун тар- 
биясиз, онгсиз, ахлоқсиз, лекин бой бир куёвни мендан 
афзал кўради. Онанг мустақил фикр эгаси бўлмагани 
учун, унга умид боғлаш керак эмас. Унинг қўлидан ҳеч 
нарса келмайди. Маҳин, ўйлаб кўр! Уйлаб, фикр юрит. 
Қатъий қарорга кел. ■ 

Сени севган, кўкларга кўтарган Фаррух Дақиқ». 

Фаррух хатни буклаб, конвертга солган вақтда чош- 
гоҳ тўпи отилган эди. 

Фаррух кун қиём бўлганини авглаб, иштаҳаси бўл- 
маса ҳам овқат сўради. Келтирилган овқатдан озгина 
чўқилагандаи кейин, креслога ўтириб, бошини икки 
кафти орасига олиб, хаёлга чўмиб кетди. 

У пулдан бошқа ҳеч нарсага ишончи бўлмаган ки- 
шиларга қарши уруш очмоқчи бўлса ҳам шу пайтгача > 
доим пулнинг зўр келганлигини тушунганлиги учун ўй- 
лар эди. 

Фаррух ёш эди. Фаррух Маҳинни чинакам бир ишқ 
билан севар, унга етишмоқ учун жонини қурбон қилиш- 
ra ҳам тайёр эди. У ўз-ўзига: 

— Толеим менга ёр бўлгани учун Аҳмадалихон- 
ни менга тўғри келтирди ва у орқали менга йўл кўр- 
сатди,— дер эди. 

Бечора билмас эдики, толе кўпларга шундай пуч 
умидлар бериб, охири бирданига шундай ноумид қила- 
дики, киши ҳаётнинг бундай аччиқларига чидаёлмайди, 
шундай турмушдан қутулиш учун ўз-ўзига, ўз хоҳиши 
билан ўлимни ахтариб қолади. 

XX боб 

УЧ ОЛИШ ЙУЛИДА 

Кундуз соат икки. Икки бақувват от қўшилган қора 
рангли арава, унинг орқасидан хусусий бир извош Фар- 
рухларнинг эшиги олдида тўхтади. 

Араванинг эшигини ўтган бобда оғойи Р... уддавла- 
нинг уйида кўрганимиз хизматкор очди. Аравадан қўл- 
тиқтаёқ билан юрагидан бир чол тушиб, хизматкорлар- 
нинг ёрдами билан Фаррухларнинг уйига томон юра 
бошлади. Орқадаги извошдан бўлса, қора чодрага бур- 
канган, узун бўйли бир хотин тушиб, хизматкорлар би- 
лан бирга келиб,- эшикни қоқди. Эшик очилди, ичкарига 
кирдилар. 

Фаррух уларни кўрар-кўрмас, таъзим қилиб, чол- 
нинг қўлтиғига кирди, ҳаммалари секин-секин юқорига 
чиқмоққа бошладилар. 

Бечора Иффат бўлса, кута бериб тинка-мадори қу- 
риган эди. Ота-онасини кўрган замон: «Мени ўз бепар-' 
волигингиз билан нима учун шундай бир разил одамга 
бердингиз?» деб аччигини тўкмоқчи, сўнгра улар билан 
бирга ўз уйига қайтиб, бир оз бўлса ҳам, осойишталик 
билан умр ўтказмоқ учун шошар эди. 

Бахтсиз бу қиз шундай жирканч ерлардан бир умрга 
қўтулиб кетганига ҳеч ишонмас эди. Эшик очилиши 
билан Иффат онасйнинг елкасига таянган отасини кўр- 

ди, ўрнидан туриб, уларнинг қучоғига отилмоқчи^бўлса 
ҳам, лекин уддасидан чиқа олмади, беҳуш бўлиб йиқил- 
ди. Бир неча дақиқадан кейин ўзига келганда ота-она- 
сининг каравот атрофида ўтирган ва йиғлаган ҳолда 
кўриб, у ҳам чидаёлмай, секин-секин йиғлай бошлади. 
Бу аҳвол бир неча дақиқа давом этди. 

Эшик очилди, Фаррух оҳиста ичкарига кириб, деди: 

—-йиғлаяпсизларми? Йўқ, ортиқ йиғининг жойи 
эмас. Энди ўч олиш фикрига тушиб, шундай муттаҳам- 
ларга виждонсизликнинг оқибати нимага олиб бориши- 
ни билдириб қўшиш керак, 

Иффат унинг сўзига қўшилиб: 

— Ҳа, бўлар иш бўлди энди. Энди бир йўлини топиб, 
ўша баттолни қаттиқ жазолаш лозим,— деди. 

Лекин, Музаффариддин шоҳ дарборида лаганбар- 
дорликка ўрганиб қолган шундай бир ҳунарсиз, киши- 
га эгилиб-букила беришни зарур вазифалардан санаб, 
унинг раъйига қарши чиқишни худога қарши чиқйш би- 
лан баравар деб ўйлаган бир ота ва ўз тарбиясинй отин- 
бувида тамом қилиб, жип, алвастидан бошқа нарсага 
эътиқод қилмаган бир она ўчнинг нима эканлигини ту- 
шуниб, йўл қидира олармиди? 

Йўқ, чунки улар шуичалик снгсиз бўлганликлари- 
дангина бу бечора қизни бахти қаро қилиб, шундай аҳ- 
волларга солганликлари кўз олдидадир. Отаси бнр 
оёғи ерда, бир оёғи гўрда бўлгани учун, тарки дунё 
қилиб, «ҳаммасига шукур»''дейдиган дарвешнамо бир 
одам. Онаси бўлса, дажжолнинг эшагига, «Мулла Иб- 
роҳим яҳудий домланинг амалига», шайтонларга, опа- 
ла-алвастиларга ишонадиган бир хотин. 

Буларнинг ўчлари биттагина бўлиши мумкин — қирқ. 
кеча чиллаёсин ўқитиш, ёкн яҳудий домла берган тутат- 
қини тутатиб, куёв бўлган йигитга ўлим тилаш. ё бўл- 
маса, Ғуломҳасан сеҳргарнинг кўз боғлаш дуосига умид 
тутиб, турлича дуолар билан юпанмоқ. Фаррух бўлса, 
бундай чирик ва бўлмағур нарсаларга ишонадиган одам- 
лардан эмас. У бундай муттаҳамларни йўқотмоқ учун, 
ўз йигитлигига суянган кишилардан битаси. Иффатнинг 
ота-онасидан бир иш чиқмаслигини билган Фаррух, 
Иффатға юзланиб деди: 

— Хоним, сиз ҳеч қайғурманг. Агар ундан ўч оли- 
надиган бўлса, у ўч менинг қўлим билан олинади. Саргу- 
заштингизни менга сўзлар экансиз, юрагимга қўрдай 

тўкилган ғазаб олови аллақачон алангаланиб кет- 
ган. Бу олов у разил муттаҳамни йўқотмагунимча сўн- 
майди. 

Фаррухнинг бу қатъий қарорига шак келтирмаган 
Иффат: 

— Фаррух! Сиз менинг акамсиз!— деди. - 

Фаррух бу сўзни эшитар экан, юраги қаттиқ уришга 
бошлади. У диққат билан Иффатга қараб, бечора қиз- 
нинг юзлари қизарганини кўрди. Фаррух Иффатда^бўл- 
ган бу ўзгаришни кўриб кўрмасликка солмоқчи бўлди- 
да, оғойи Р..'. уддавлага ўгирйлди. 

Иффат юрагида Фаррухга нисбатан бошқача бир 
туйғу сезмоқда эди. Бироқ, нима қилиш мумкин? Фар- 
рух унга акагина бўла оларди, холос. 

Ун беш диқақадан кейин, оғойи Р... уддавла хоти- 
нига қараб: 

— Хоним, кетс-ак бўлар эди,— деди ва ўрнидан тур- 
ди. Фаррух, Чаламайдон қаҳвахонасига бориши зарур 
бўлгаии учун, уларнинг, қўзғалишларига тўсиқ бўл- 
мадй. , - • 

.— Ҳозир бир-йкки кунлик сафарга кетаетибман. Ал- 
батта, қайтганимдан кейин Али Мнрафхон тўғрисида 
суриштириб, унинг Жазосини бераман,— деди Фаррух. 

Фаррух оғойи Р... уддавлани отасининг ёнига олиб 
борди. Икки эски дўст анча маҳалгача истибдрд замон- 
ларида ўтказган кунларидан ва подшодан эшитганлари 
сўкишлардан сўзлашиб, бир неча карра машрута ва 
машрутачиларни сўкиб олгандан кейин ўринларидан 
туриб, ажралишдилар. Ниҳоят, оғойи Р... уддавла, хо- 
ним ва Ифрат билан бирликда зинапоялардан тушиб, 
Фаррухдан тез-тез уйларига бориб туришга ваъда ол- 
гандан кейин эшикка чиқдилар. 

Фаррух ярим соатча ўйлаганидан кейин ўзи учун 
битта йўлдош, бир ёрдамчи топиш зарурлигини сёзди 
ва ^аламайдон қаҳвахонасига боришга қарор берди. 
Эгнига эски кийим-бош кийиб, эшикдан чиқди., 

Юқорида .билганимиздай, келиб Жаводни қаҳвахй- 
нада кўрди ва уни бир бола воситаси билан ёнига чақи- 
риб, ишни бошдан-оёқ тушунтирХи ва унга тўртта уч 
туманлик пул бериш билан, яъни уч-тўрт кунлик ушха- 
ражатидан тинчитиб қўйиш билан унинг юрагини қўлга 
киргизди ва бир талай ваъдалар бериб, унинг тинчли- 
гинн таъмин этишга ишонтирди. 

Шу куни Фаррух уйига қайтиб келган вақтда соат 
саккиз эди. Ичкари кириб, пастдаги уйда Аҳмадалихрн- 
ни кўриб: «Бирор янги гап чиқиб қолди, шекилли», деб 
ҳайрон бўлди. Аҳмадалихон Фаррухнинг ҳайрон бўл- 
ганлигини кўриб: * 

— Бу масала билан жуда ҳам қизиқсиниб қолганим 
учун бу ишнинг қандай бажарилиши тўғрисида сенга 
баъзи тушунтиришлар бергани келдим,— деди.. 

Фаррух Маҳинга ёзган хати, эртага эрта билан бу 
хат унга бориб етишини Аҳмадалихонга билдирди, ҳам 
ундан ишларнинг қай хилда бажарилганини сўради. 
Аҳмадалихон айтди: 

— Сен улардан йигирма тўрт соат кейин жўнай ола- 
сан. Чунки мен Кўшки Нусрат чопархонаси • ноибига 
хат ёзиб, сизнинг аравангиз боргунча, уларни тўхтатиб 
туришни буюраман ва хатни бўлса, Теҳрондан кетади- 
ган аравакашга бераманки, у Қаҳрезак аравакашиға, у 
бўлса Ҳасанободга, шундай қилиб, қўлдаи қўлга ўтиб, 
уига етади. Сенга ҳам бир хат бераман, шу хатни ©л- 
гач, у сенинг ҳар бир истагингни бажо келтиради, Кўш- 
ки Нусратга етгандан кейин, ўзинг билан бирга олиб 
кетган хотинни Маҳиннвнг ўрнига тушириб юборасаи. 
Энг охири, Қум чопархонаси раиснга ҳам бир хат ёэа- 
ман. У хатнн сен билан бирга кетадиган хотинга бера- 
ман. Токи, хотинни дарров Теҳронга қайтариб юборсин. 
Мабодо полиция ва ё назмия идоралари тарафидан би- 
рорта тўсиқлик чиқиб қолса, унга ёрдам берсин. 

Аҳмадалихон шу йўл-йўриқларни ўргатиб, кетди. 

Фаррух эрта билан соат бешда уйқудан туриб, Шу- 
куфани тепасида кўрди. Хатни унга топшириб, дарҳол 
Маҳинга етказишни сўради. 

ПГукуфа хатни келтириб Маҳинга берганини ва Ма- 
ҳин бўлса, бу хатни такрор-такрор ўқиб чиққандан ке- 
йин: «Фаррухга бориб айт, мен унинг истаганича ҳара- 
кат қиламан»,— деб айтганидан хабардормиз. - 

Шукуфа ҳам дарҳол орқасига қайтиб, Маҳиннинг 
айтған гапини Фаррухга етказди. Фаррух жуда ҳам 
севиниб, Шукуфанинг шунча қилган хизматларига муко- 
фот ўрниға бир олтин берди ва шу соатдаёқ Аҳмадали- 
хонни бу гапдан ха^ардор қилиш, яъни Маҳининг уна- 
ганини ва тайёр эканини айтгач, ёзиб бера турган хат- 
ларини ёзишни илтимос қилиб, ўзи Чаламайдонга кетди. 

Жавод ўз ваъдасининг устйдан чиққан эди. Тайин 

из 


www.ziyouz.com kutubxonasi 



қилинган ерда, белгиланган вақтда, Фаррухни кутиб 
Tvpap эди. Фаррух битта ҳам эронликда курилмаган 
шундай яхши сифатни Жаводда кўриб, уни мақтай тур- 

ган оҳанг билан: ' „ , 

* _ Гапларимнинг ҳаммасини онангга аитмадингми? 

деб сўради. < 

— Балли, балли, берган пулларингизни _ҳам топ- 
ширдим. Бир-икки кунлик сафарга кетаётганимни 
ҳам' айтдим. Улар мени кузатиб қўймоқчи бўлгай эди- 

лар, мен унамадим. - „ r . 

— Жуда яхши бўлибди, юр, кетдик. Биз Қумга са- 
фар қилишимиз мумкин. Лекйн, бу сафаримиз, ҳар ҳол- 
да, икки кундан ортиққа бормас,— деди. 

Сўнгра ҳар икковлари Фаррухнинг уиига келиб ет- 
дилар. Фаррух йчқари кириши билан энагасини ча- 
қириб, аммасининг қизи Ҳамидани айтиб келишини су- 

ради. ' „ •. , 

Ҳамида ажойиб хотин эди. Ҳамида туққиз ешда экан 
вақтда. ўн саккиз ёшларда бўлган бир дурадгор йигитга 
эрга берилган эди. Шундан кейин йигирмй тўрт ешга 
киргунча еттита эрга тегиб чиқди. Албатта, саккизта 
эрга теккан, саккиз турли ахлоқ эгаси бўлган киши- 
ларнинг уддасидан чиққан бир хотиннинг қўлидан нима 
ишлар келиши ўз-ўзидан маълум. Бир маҳал домла би- 
лан яшаган. Бир муддат бўлса, ароқхўр эр билан қадаҳ 
уриштирган, бир неча ой Теҳрон қулфбузарларидан би- 
рига эрга чиқиб, кечани кундузга улаган. Бир неча кун 
бир оқ ёқа, яъни галстук таққанга хотин бўлган. Бир 
■неча вақт бир ҳожи буванинг валдирашшш эшитган, 
кейин бир бойваччани алдаган. Энг ажойиб жойи шу 
ердаки, у кексайиб қолган шаҳзодалардан бирига бир 
неча ой хотин бўлиб, унинг соқолини силаб ётган. 

Фаррухнинг айтганини бажариш учун, Ҳамидага ўх- 
шаш ҳеч балодан тоймайдиган хотин керак эди. • 

Ярим соатдан • кейин Ҳамида Фаррухнинг энагаси 
билан бирга кириб келди. Фаррух ёшлигида Ҳамида 
билан бирга ўйнарди, ш.унинг учун тортинмасдан унга 
гапнинг пўскалласини айтиб қўя қолди: 

— Ҳамида, сен менга бир ишда ёрдам беришинг ке- 
рак. Бунинг учун биз билан бирга Қум шаҳрига бори- 

шингга тўғри келади. „ 

«Қум» сўзини. эшитган Ҳамиданинг, юзида зўр қу- 

вонч кўринди. 

— Дунёда авлиёлар қабрини зиёрат қилишдан ҳам 
савоблироқ иш борми?— деди. Уз ичида бўлса: «Балки 
у ерда бирорта эр топиб оларман», деб ўйлади. 

— Балки, Қум шаҳрига етмасдан, ярим йўлдан қаи- 
тармиз. Қандай бўлса-бўлсин, ишқилиб, Қумга сафар 
қиламиз. Лекин сен Кўшки Нусратда бизнинг аравадан 
тушиб, бошқа бир аравага ўтирасан. Шунчалиги ҳам 
борки, у аравадагилар сени полицияга топширадилар. 
Аммо сен аввалда ўзингни соқов қилиб кўрсатасан, 
полиция жуда қийин-қистовга олса, «Теҳронга кетает- 
ган эдим, қоронғи кёчада билмасдан- бошқа аравага 
тушиб қолибман», дейсГан. Лекин, мен ишнинг шу дара- 
жага бормаслигига ҳаракат қиламан. Тағин сенга бир 
хат ҳам бераман. Қумга етишинг билан чопархона раи- 
снга берасан. Ундан бир холироқ жой сўраб оласан-да, 
афти-башарангни ўзгартириб, кийим-бошларингни айир- 
бош қилиб, қош-кўзларингга ўсма-сурма қўйиб, ус- 
тиигга бошқа чодра, оёғингга бошқа кавуш кийиб, таш- 

қарига чиқасан. j- 

Ҳамида асли ҳийлакор ва алдамчи бир хотин бўл- 
ганлиги учун бунақа ишлар унга чўт эмас эди. Ҳозир- 
гача ўз умрининг бир неча кунини назмияда қамоқда 
ўтказган эди. Ҳеч қўрқмасдан, ваҳимага тушмасдан, бу 
ишни гарданига олишга тайёр эканлигини билдирди. 
Фаррух бўлса, сафардан қайтиб келганидан кейин 
унга чиройли бир йигитни топиб, тўй харажатларини 
ҳам ўз зиммасига олишга сўз берди. 

Икки соатдан кейин Аҳмадаяихоннинг хатлари таи- 
ёр бўлиб келди. 

Биринчи хатда шулар ёзилган эди: 

«Ҳукумат фармони. Қўшки Нусрат чопархонаси нои- 

бига! 

Кечаги ёзилганларга қўшимча. Ушбу мактубни бер- 
гувчининг бутун буюрганларини адо этинг ва цши битиб 

кетгунча ёрдам қилинг. , 

Қум-Ироқ йўллари чопархонаси бошлиғининг ноиби 

Аҳмадалихон 

Иккинчи мактуб Қум чопархонасининг бошлиғига 
ёзилган эди: 

«Азиз дўстим! Дуойи саломдан кейин, шуни илтимос 
қиламанки, ушбу хатни бергувчи хотинга тезроқ Теҳ- 
ронга қайтиб кетиши учун ёрдамингизни аямасангиз. 
Тафсилотини ўзи айтар. Илтимосимнинг бажарилиши 

зицмамга ғоят катта миннат юклаган бўларди. Дўс* 
тингиз Аҳмадалихон». 

Фаррух кейинги хатни икки лира пул билан Ҳамида- 
га топширди-да, тегишли йўл-йўриқлар қўрсатди. 

Кеч кирди. Фаррух жуда ҳам ташвишли эди. Эртага 
кураш бошл"аниши керак. У бартараф қилиниши муш- 
кил бўлган бирорта тўсиққа рўбарў келиб қолишидан 
чўчир эди. 

Тонг отди. 

Фаррух, Жавод ва Ҳамида Қумга жўнаб кетдилар. 
Уша куни кечқурўн Кўшки Нусратга етдилар. 

Бу ёғи ўқувчиларга ойдин. 

- XXI боб 

ИККИ ДУСТ 

Теҳроннинг шимол тарафида, , Фаррухнинг уйига 
яқин жойда, Қонт деб аталган Чорсуда кўркамгина 
икки қаватли (шно бор. Теҳрондаги бошқа биноларнинг 
аксича ўлароқ, бу бинонииг деразалари кўчага қараган. 
Бинонинг юқори қаватида увун пешайвон бўлиб, унга 
қатор чиройли устунлар қўйилган. Пастки қаватда ҳам 
ўшандай пешайвон бор. Емғир ёққан вақтларда ёки 
кун ғоятда исиб кетган чоқларда ўткинчилар ўша ерга 
кириб яширинишлари мумкин. Бу бинонинг жануби- 
ғарбий томонига катта дарвоза қурилган. Бинога ки- 
рувчилар зинапоя орқали кўтарилиб, ўнг томонга қа- 
раб юқори чиқадилар, у ердан бир хонага кирилади, бу 
кийим ечадиган хона. Сўнгра юмшоқ мебеллар ва крес- 
лолар қўйилган кенг залга кирилади. 

Бу бино шаҳаншоҳ клубидир. Биз бу ерни эронлйк- 
ларни ижтимоий турмушга ўргатадиган бир ўрин санаб, 
уни танқид қилиш фикрида эмасмиз. Бироқ, ҳикоямиз- 
нинг бир воқеаси шу ерда ўтадиган бўлгани учук, ўша 
жойнинг отини аташга мажбурмир. 

Маликтож хонимнинг. қизи йўқолган куни кечқурун 
европача либос кийган, аммо қулоҳларидаНгина эронлик 
эканлари сезилиб турган икки киши, бинонинг кунчиқар 
тарафида кичкина бир столнинг атрофида ўтириб, суҳ- 
бат қилар эдилар. 

Булардан биттаси новча, қорачадан келган, сермўи- 
лов, катта кўзли бир киши эди. Бошида низомий деб 

аталган кулоҳ, эгнида жужунча^ан калта кийим, оёқла- 
рида оқ туфли,' бўйнига оқ гулли ч қора галстук таққан 
эди. Иккинчиси бўлса, пакана, оппоқ юзлр, сийрак мўй- 
ловли, қисиқ кўзли бир киши эди. Унинг ҳам эгнидаги 
кийими европача бўлиб, бўйнига бинафша рангли бир 
галстук боғлаган эди. Ҳар икковлари ҳам қирқ саккиз- 
эллқк ёшларда эдилар. Булар сўз орасида, кўчадан 
ўтган баъзи чиройли хотинларни ҳам кўздан қочир- 
май, бир-бирларига кўрсатиб кулинцр эдилар. Ик- 
кинчиси, яъни, ўша пакана киши, биринчисига Қараб 
деди: 

— Уй ичларинн Қум зиёратига юбориб яхши қилиб- 
сиз, улар Қумни зиёрат қилганларида, сиз ҳам бу ерда 
баъзиларни зиёрат қиласиз-да! 

Биринчиси оғойи Ф... уссалтана эди, у бу сўзни эши- 
тиб қаҳ-қаҳ уриб кулди-да, деди: 

— Қандай қилайлик, дунё деганнинг ишларини^бир 
амаллаб ўринлатмаса бўлмайди-да. Қелинингиз бўлса, 
аллақачон она бўлиб қолган. Ортиқ у киши билан ул- 
фатчиликнинг мазаси қочган. Менинг табиатимни узи- 
нгиз яхши биласиз. Сўнгги нафасимгача (хиёбондан ўтиб 
кетаётган бир чет эллик хонимни кўрсатиб) мана шу.н- 
дай нозанинлардан кўнгил узгим келмайди. 

Бу сўзга ҳар икковлари ҳам хохолаб кулдилар. Сўнг- 
ра иккинчиси, яъни Сиёвуш Мирзонинг отаси шаҳзода 
Қ. сўзга бошлаб деди: 

— Тўғри, тўғри! Бу беш кунлик умрни хурсандчи- 
лик билан ўтказиш керак. Мен бу сўзларни кўпинча ўғ- 
лимга ҳам айтаман. Бироқ, шу замоннинг ёшлари бун- 
дай насиҳатларга қулоқ солади дейсизми? Бечора ўғ- 
лим, тирикликни ўзиГа ҳаром деб билганми, билмайман, 
доим атрофига китобларни йиғиб, ўқигани-ўқиган. Энди 
мени, бир химия лабораторияси очиб берасан, деб қис- 
таб юрибди. Ғоҳо, яна «эй» дейман. Шунчалик ахлоқ, 
шунчалик маълумот эгаси бўлган йигит менинг ўғлим 
эмасдир, дегим келиб қолади. Ахир менинг ақалли^одат 
қилган бирталай ишларимдан ҳам у доим четда ўзини 
тутади. Жирканади-я, жирканади. Масалан, бундан 
бир неча кун аввал: «Уғлим, ҳадеб ишлай беришнинг 
фойдаси йўқ, ахир, касал бўлиб қоласан-ку-» деган 
эдим, барибир, йўлга сололмадим. У даррОв менга қа- 
раб: «йўқ, отажон, мен ичкилик ичишни ўзига одат қи- 
либ олган, ярамас ерларга борадиган йигитлардан эмас- 

ман. Мен ўз ватанимгаГ сақлаган, тоза ва соф фикрлар 
юзасидан доим ишлашга мажбурман. Мен шу меҳнат* 
ларнинг натижасида қимматли ватандошларимни бир 
тангалик дорини ўн беШ тангага'сотадиган дорифуруш- 
ларнинг қўлидан қутқазиб оламан. Бутун жамият учун 
эарур бўлган дори-дармон ишлаяжагимга ишонаман», 

'деб жавоб берди. • 

Шу пайтда шаҳзода ёнидан папирос олиб, бир торт- 

ди-да, илова қилди: 

— Шундай ахлоқли ва илмга шу қадар‘чанқоқ уғил 
билан мендай илмсиз, қариб қуюмлаган, ичкилик ичиб, 
чиройли хотинларнинг суҳбатидан бир дақиқа ҳам тор- 
тинмайдиган бир отанинг, ахир, ўзингиз айтинг, қанча- 
лик бир-бировидан фарқи бор? _ 

Оғойи Ф... уссалтана дарров унинг сўзини кесиб деди, 

— Вой, вой, вой, худо кўрсатмасин, шунақа ишлай 
берса саломатлигини йўқотади-я. Бундай аҳвол яна 
мени қайиноталикдан маҳрум қилмагай. ^ 

— Айтганингизча ҳам бор. Бечора ўғлимнинг бун- 
дан уч кеча илгари бутига каттакон бир чипқон чиқиб- 
ди. Бу тўғрида мен ҳам жуда қаттиқ ташвишга тушдим. 
Лекин доктор келиб қарагандан кейшк «Қўрқинчли . 
эмас, кўп ишлай берганлигидан, қони кўпайиб кетиб, 
бутидан тешиб чиқмоқчи», деди. 

«Қаттакон чипқон» сўзидан ташвишга тушиб қолган 
оғойи Ф... уссалтана, докторнинг «қўрқинчли эмас», 
деган сўзини эшитгандан кейин, бир оз ўзига ке- 

— Уни шу хилда қўя бериш керак эмас. Зўрлаб бўл- 
са ҳам саломатлигига зиён етказмаслик учун, юришга, 
саёҳатга чиқариш керак,— деди. 

— Мен ҳам шу хаёлдаман. Бир неча ҳафта ҳавоси- 
ни ўзгартиш учун, яйловдаги ер-мулкларимдан биттаси- 
ra юборсам, деб ўйлаб турибман,— деб жавоб берди 

шаҳвода К. , 

Шу пайт оғойи Ф... уссалтана столдаги вискидан Оир 

. қадаҳ тўлдириб деди: 

— Сиз мени жуда ташвишга солиб қўидингиз, менга 
тез-тез унинг аҳволидан хабар бериб туришингизни сў- 
райман. 

( _Яхши,' уйга боргандан кейин унинг аҳволини,Ои- 

либ, сизга хабар бераман. 

Шу вақт қадди-қомати келишган, шаҳло кузли, но- 

зик бурунли, лаблари қип-қизил бир европалик хотин 
икки улфатнинг ёнидан ўтиб, бир уйга кирмоқчи бўлди. 
Уни кўриши билан оғойи Ф... уссалтана улфатини тир- 
саги билан туртиб: 

— Кеча кечаси танишган хотиним мана шу,— деди 
ва хотиннинг' яқинлашганини кўриб, ўрнидан турди. 
Таъзим қилиб, қўлини ўпди. 

— Хоним, агар ижозат берсангиз, сизни таништир- 
моқчиман: бу киши ҳазрати шаҳзода К. бўладилар. 
Менинг энг яқин дўстим,— деди. Шаҳзода ҳам- ўрнидан 
турди, хотиннинг узатган қўлини лабларига олиб борди 
ва айрича бир имо билан қўлини сиқиб қўйди. 

Хотнн ҳали тоза ўрганиб ололмаган форс тили би- 
лан жавоб берди: 

— Бу танишликдан ғоятда мамнунман. 

Хотиннинг гапиришидан рус эканлиги сезилар эди. 
У залнинг охиридаги бир хонага кириб кетди. ^ 

Шаҳзода К. сголнннг остидан дўстининг қўлини маҳ- 
кам қисиб: . 

— Жуда ҳам дўндиқ нарса экан-да!—дейишдац ўзи- 
ни тута олмади. 

Оғойи Ф... уссалтана тушунтириб кетди: 

— Уқи кеча кечаси европалик яқинларимдан бири 
мен билан таништириб қўйди. Оти хоним А. Уша соат- 
дан буён унинг шайдоси бўлиб қолдим. У қимор ўйна- 
ладиган стол ёнида ўтирган экан. Мен ҳам ўз мардли- 
гимни кўрсатиш учун унга яқинлашиб, қимор ўйнашга 
киришдим. Бир минг саккиз юз туман ютқаздим ҳам. 
Уйин тамом бўлгандан кейин унинг менга қараб кулим- 
сирагани, кўз қорачиғларида мен санаб берган пуллар- 
нинг таъсирини ва мени ёқтириб қолганлигини фаҳмла- 
дим. Демак, бу табассум ва майл қўрсатиши билан ҳеч 
пул ютказмадим. 

Шаҳзода К- ўз кўнглида ғашлик билан: «Бечора 
кўр, қандай аҳмоқ, ўз-ўзига ишонган бир кишики, шун- 
дай чиройли хотин буни ёқтириб қолган эмиш», деб ми- 
йиғида кулиб қўйди. - 

Хотин тўғрисида бундан бошқа сўз бўлмади. Бироқ, 
жинояткор деб атаганимиз бу икки дўст ҳали ҳам шу 
ерда ўтирар эдилар. 

Бирданига оғойи Ф... уссалтана ян.а сўз бош- 
лади: 

■ — Жуда яхши, ҳазратимнинг илтифотлари билап 

мен ўз ишимга муваффақ бўлишимга ишонеам бўлади* 
ми?— деб сўради. 

— Албатта, албатта. Сизга боя аитдим-ку, тасарру* 

' фимда бўлган ерлардаги одамлардан тўрт минг ки- 
шининг овозини тайёрлаб қўйдим. Бошқа мулкимдаги 
ижарадорнинг ваъдасига кўра, сиз учун яна икки минг 
овоз тўплайман. Шу билан, шубҳасйздирки, олти минг 
овоз билан эрон парламентининг ҳақиқий депутатлари* 
дан биттаси бўлиб сайланасиз. Бунга ким бир нима 
Д ея олади? Агар у ҳам бўлмаса, бошқа тадбирлар^би- 
лан ишни ўринлатамиз. Соққа солинган қутини аиир- 
бошлаб қўямиз ёки ёндириб юборамиз, нима қилар эди. 
Лекин, менимча, бу итнларнинг ҳеч қайсиси керак бул- 
майди. Менга қарашли раият шу даражада содда, ҳеч 
нима тушунмайдиган қора халқки, ҳалиғача депутат сў- 
зининг маъноеига ҳам тушунмайди, нима эканлигини 
билмайди. Дурустроқ одамни депутат қилиш уларвииг 
етти ухлаб тушларига ҳам кирмайДи. «Дурустроқ одам- 
ни депутат қилиш» деган калима оғойи Ф... уссалтаиага 
оғирроқ ботганини сезган шаҳзода К. дарров сиипалаи 

бошлади: . „ 

— Охирги калимани ўринсиэ айтганим учун кечи- 
ринг, чунки, алҳамдулилло, сизминг меҳнаткашлар та- 
рафдори, яхши бир одам эканлигингизга имоним комил. 
Баъзи одамларга ўхшаб депутат бўлиш учун у ерга-бу 
ерга бориб юрмаслигингиз ҳам менга маълум. ^ 

Бу сўзларни эшитган оғойи Ф... уссалтана гердаииб 

кетди: 

_ Албатта, мен депутат бўлиш учун эшикма-эшик 

юриб, ялиниб-ёлворадиганлардан эмасман. Мен депутат 
креслоларидан бирини эгалламоқчи бўлганимнинг са- 
баби шу мамлакатимйэга ишонганлигим ва шу мамла- 
катга хизмат қилиш фйкрида бўлганим учун. Шундай 
қилиб, ўзимга топширилган ўша юксак ва муқаддас ва- 
зифани ерига етказмоқчи .бўламан. Шу билан бирга, 
бирмунча қишлоқларнинг хўжайинй бўлганим сабабли 
фуқаронинг аҳволидан ҳам яхши хабардорман. Уларга 
қандай қонунлар кераклигини яхши биламан. Масалан, 
менинг фикримча, фуқаро катта ер эгасйнинг олдига ке- 
либ, бирор сўз айтмаслиги керак. Чунки, тарбия кўрма- 
. ганюдамлар, баъзида кўриб қоламан, тамоман одобдан 
ва ахлоқдан ташқари гапларни айтиб, кишииинг ачгжғи- 
ни чиқарадилар. Ҳар бир отни ҳам минмасдан, ишлат- 

масдан, бирмунча вақт отхонага боғлаб боқсангиз, се- 
мириб кетиб, эгасига шикаст етказиши маълум. Буни 
жанобингиз ҳам тасдиқларсиз деб ўйлайман. Раият ҳам 
шундай. Деҳқонлар фақат ўз ишлари билан машғул 
бўлишлари, бошқа ишга аралашмасликлари керак.^Мен 
ўйлайманки, деҳқонларга чор Россиясидай буғдой ўр- 
нига курмак берса, янада ях.широқ ва фойдалироқ бў- 
ларди. Умуман, уларни ҳеч қачон тўйдириш керак эмас. 
Чунки, оч одам доим қорнининг қайгусида булиб, ўз 
ишига қаттиқроқ ёпишади. Кейинги вақтларда бош- 
ланган партия тузиш ва шунга ўхшаш ишлар билан шу- 
ғулланмайдилар. Шундай бўлгандан кейин, буғдойнинг 
ҳосили кўпайиб, сиз билан менга ўхшаганларнинг даЪ- 
лати ортади. Бу бўлса, мамлакатнинг тараққиётига са- 
баб бўлади ва мамлакатнинг фаровонлиги ортади. 

Шаҳзода К. оғойи Ф... уссалтананинг гапларини боши 
билан тасдиқлар эди ва давом қилишга ундар эди. 

— Бундан ’бир неча кун илгари бир йиғинда бўлган* 
дим. У ерда бир неча янги таҳсил кўрган йигитлар бор 
экан. Улар бир ерга йиғилиб, шундай сўзларни гапи- 
ришдиларки, у ерда атиги мен, яъни менинг улар дара- 
жасида маълумотим бўлмаганлигидан баҳслашишга 
аралашмасдан бақрайиб ўтирарэдим. Улардан биттаси 
айтдики, Англияда Дарвин деган бир олим янги ва 
асосли назарияларни майдонга чиқарибди. 

Шаҳзода К. гўё, бу назарияларни тушунадиган, қи- 
зиқадиган бир одам каби шошиб сўради: 

— У қайси назария экан? Қани айтинг, эшитайлик. 

_— Унинг назарияси шундай эканки, агар битта бе- 
чоранинг очликдан девор остида жон бераётганини кўр- 
сангиз, ҳеч қачон унгЗ раҳм қилманг. Чунки, унинг 
ортиқ яшашга қобилияти йўқ. Демак, ҳар ким қандай 
даражага етишса ва қандайин фалокатларга дучор бўл- 
са, буларнинг ҳаммаси кишининг қобилиятидан экан, 
яъни қобилият деган нарса бировни бирданига кўтарар 
экан, иккинчисини ҳалокатга олиб бораркан. Бу наза- 
рия чиндан ҳам менинг фикрларимга тўғри келади. Бу 
назария менга жуда маъқул тушди. Чунки, ўзингиз ўй- 
лаб кўринг, Саъдий алайҳи раҳма айтганларки: «Оқибат 
гургзода гург шавад», яъни «бўрининг боласи охири 
борқб бўри бўлади». Кишиларга ачиниш, шафқат қилиш 
керак эмас. Чунки, кўпинча одам ҳалокатига ўзи сабаб 
бўлади. Ҳозирча'булар бир тарафда турсин, шуни эсдан 

чиқармаслик керакки, афт-ангор, ташқи қиефанинг ҳам 
аҳамияти катта. Билмадим, тушунасизми, иуқми, насл- 
насабининг тайинп йўқ бир одам бирор идорага раис 
бўлиб қолгудай бўлса, ҳеч ким унинг сузига қулоқ 
осмайди, уни назарписанд ҳам қилмайди. Чунки, Мирзо 
Хусайн Мирзо Алиакба^ ўғли то охиратгача Мирзо ду- . 
сайн Мирзо Алиакбар ўғли бўлиб қолаверади, қанча 
ўқиса ҳам ишга ярамайди, сизнинг ва сиздаиларнинг 
ўғиллари хусусига келганда, иш тамоман бошқача. Нима 
учун дейсизми? Шунинг учунки, асл асллигига, паст 
пастлигига тортади. У, илмсиз бўлса ҳам, кресло эгал- 
ласа, унинг дағдағасининг ўзиёқ қўл остидагиларни 
идора қилишга етади. Чунки, таги курган одам. Олии 
насаб одамнинг ўғли бўлгани учун, ҳукмронлик либоси 

ҳам унга яраша қолади. „ .. 

Оғойи Ф .. уссалтананинг дўстига аитган сўзлари шу- 
лардан иборат эди. Шу билан эрон халқининг бир ҳо- 
вуч саводсиз пулдорларидан ташқари булган ҳаммаси- 
нинг ҳуқуқини поймол қилиш билан баравар аслзода 
эмасликлари сабабли қобилиятлари ҳам йуқлигини ис- 
бот қилмоқчи бўлар эди. Ҳатто фуқарони уз Ҳ° лига 
қўйсангиз, тўқликка шўхлик қилиб, боенларга азият 
беришларини ҳам исботлашга уринарди. 

Соат тўрт бўлди. Бир хизматкор кичкина патнисчада 
телеграмма келтириб, оғойи Ф... уссалтанага узатди. 

Телеграмма,—• деди» оғойи Ф... уссалтана, теле- 
граммани олар экан,— Хоним Қумга етиб борганини ха- 

бар қилган бўлса керак. „ 

Телёграмманинг тарихига кўзи тушиши билан ҳаи- 
doh бўлиб қолди. Чунки, телграмма берилган вақт 
билан олиб келинган вақт ўртаснда тўрт соатдан ор- 

тик фурсат ўтмаган эди. ~ ■ 

Эронда бу ҳол чиндан ҳам ҳайрон буладиган нарса. 
Чунки, кўпинча телеграмма тўрт-беш кунсиз олинмас 

Бир воқеа сира. эсимдан чиқмайди. 1329 йид ёзда 
Занжонга жўнаш олдимда, жума куни кечқурун теле- 
грамма бердим. Шанба куни эрталаб иулга чиқдим 
Занжонга пайшанба куни тонгда етиб бордим. Тушки 
овқатдан кейин, ечиниб, дам олаётганимда и У лга ЧИ Н" 
канлигим тўғрисидаги телёграммани келтириб бердалар. 

Оғойи Ф... уссалтана, телеграфчига инъом иўсинида 
берилсин деб, хизматкорга бир қирон берди, бу инъом 


деган нарса ҳам бечора эронликларнйнг бошига битган 
бир бало эди. Дунёда инъом бериш йўқ эмас, бор, тўғри, 
лекин зўр билан, ҳатто уришиб, ёқалашиб инъом олиш 
бу эронликларга хосдир. 

Сўнгра, парвосиз бир ҳолатда, телеграммани очиб, 
кўздан кечира бошлаганида, ранги бирданига. оқариб 
кетди, қўллари қалтираб, телеграмма ерга тушди: «Уҳ, 
қизимни ўғирлаб кетибдилар», деди-ю, беҳол тортиб 

Шаҳзода, нима гаплигини билмай, ҳайрон эди. Ёр- 
дан қоғозни олиб ўқий бошлади: 

« Теҳрон... хиёбон, оғойи Ф... уссалтана ҳазратларига. 

Фалокат юз берди. Кўшки Нусратда Маҳпн ғойиб 
бўлди. Унинг ўрнида бошқа бир хотин қолган экан. 
Кум чопархонасида у ҳам ғойиб бўлди. Полициянинг 
қўлидан ҳеч иш келмаяпти. Хоним касал, доктор йўқ. 

Сизнинг ёрдамингизга муҳтожмиз. 

" , Феруза». 

Шаҳзода ҳанг-манг бўлиб қолди. Маҳиннинг йўқоли- 
ши унинг ҳам режаларини барбод этар, ўғли Сиёвуш- 
нинг уйланишини кечиктирар ва бунинг натижасида 
оғойи Ф... уссалтанадан кўзланган давлатлар кўкка со- 
вурилар эди. 

Оғойи Ф... уссалтананинг ҳам юраги ёрилар даража- 
га етган эди. У севикли қизи Маҳинни йўқотиш билан 
депутат бўлиш Орзусидан маҳрум бўлишидан қўрқар 
эди. 

Беш дақиқа чамаси сукут қилдилар. 

Оғойи Ф... уссалтананинг пешонасидан секин-секин 
тер чиқа бошлади. У Маҳинни қандай ахтариб топиш 
ҳақида бош қотирар ва «ким олиб қочди экан?» деб ўй- 
ларди. Бирданига , уйқудан уйғонгандай, сесканди-да: 
«Фа^рух!» деб юборди. 

XXII боб 

>8> қочқин қиз 

Биз Маҳинни Кўшки Нусратда: «Мен бориб аравада 
ўтираман, сизлар орқамдан борасизлар», деб аравага 
томон кетган жойида қолдирган эдик. 

Кеча бўлгани учун ҳамма ёқ қоронғи эди. Икки 
қадамдаги нарсани илғаш мумкин эмас, Меҳмон меҳ- 

■ монхонагагаг айвонига чиқиб турди. Араваларни бир- 
бировидан айира олмаганлиги учун қайсисига тушишни 
билмас эди. 

Бечора қизнинг юраги япроқдай қалтирар, чунки, у, 
бу иши билан отасшшнг раъйига қарш.и борар ва шу 
қаракати билан отасини қўрқитишни истар эди. Бироқ, 
шу билан бирга, онасининг ҳам раъйига қарши .борар 
эди. У онасини ҳаддан зиёда яхши кўрарди. 

«Бечора онам йиғлайди, қийналади. Онгцл ҳам менинг 
айтганларимга кирмаса, мен нима қилай?» дер эди. 

Шу фикрларда экан, бирданига, ўттиз қадам нарида, 
кичкина бир электр ёруғини кўрди. Бу ёруғ йўл уетида 
турган араваларни кўришга ёрдам берди. Аравалар 
бирин-кетин турар эди. Биринчи араванинг ёнида Ҳа- 
санқули билан аравакаш отларни аравага қўшар эди. 

Иккинчи араванинг ичкарисида бўлса, Фаррух Ма- 
ҳиннинг бутун ҳаракатларини кузатиб турарди. 

Маҳин энди тўхтамасдан ёруғ келган аравага қараб 
кетди. Араванинг эшиги очилди. Икки бақувват қўл 
уни ердан кўтариб олиб, аравага чиқа^иб қўйди ва Фар- 
. рухнинг секингина: 

Жоним Маҳин, мен еендан шунчалик жасоратни 
кутмаган эдим. Уҳ, энди ҳамма иш жойида. Мен қандай 
баҳтли йигитман!— дегани эшитилди. 

Маҳин секингина изтиробли товуш билан деди: 

— Фаррух, ҳозир ҳеч нима дема, тезроқ шу ердан 
узоқлашиб кетишнинг корини қил! 

— Улар жўнамасдан, бизнинг кетишимиз яхши эмас, 
шубҳаланиб цолмасинлар учун улардан кейин йўлга ту- 
1 шамиз. 

Маҳин ортиқ ҳеч нима демади, бироқ юраги тинчи- 
’ май, жуда қаттиқ урмоқда эди. Улар қоп-қоронғи ке- 
чада, юраклари гурс-гурс урганҳолда, биринчи арава- 
нинг жўнашини кутар эдилар. 

Беш дақиқадан кейин Маликтож хоним ва Феруза 
келиб, аравага тушдилар. Тез орада арава Қумга жўнаб 
кетди. Худди шу пайтда, Фаррухнинг ёрдамчиси Жавод 
ҳам аравакашнинг ёнига чиққач, буларнинг араваси 
ҳам тезлик билан Теҳронга жўнади. Арава Кўшки Нус- 
ратдан юз қадам ҳам узоқлашмаган эдики, Фаррух Ма- 
ҳиннинг йиғлаётганлигини сезди ва унинг қўлларинн 
ушлаб сўради: , 

_ Маҳин, Маҳин, нимага йиғлаяпсан? Агар мднииг 

юрагимни эаишни истамасанг, йиғлама. Биз тездан сор- 
саломат, хавф-хатарсиз жойда эканингни онангга маъ- 
лум қиламнз. Яхшилик билан ота-онангдан тўйймиз учун 
ижозат оламиз. 

Фаррухнигаҳ бу сўзларидан кейин Маҳин йигидан 
тўхтамаса ҳам'унинг Юрагига анча далда бўлган эди. 
Маҳин йиғй аралаш деди: 

— Бечора онам, бечора онам бахтсиз экан. У онгеиз. 
Унинг бу ишда ҳеч қандай гуноҳи, айби йўқ. Араваси- 
да менинг йўқлигимни билиб қолиш билан юраги ёрилиб 
ўлади. Мен бир умр онамнинг юзини кўра олмайман. 
Фаррух... қайтайик... Фаррух! Қумга қайтайик. Онамнинг 
орқасидан ётиб, иккаламиз ҳам унга йиғлаб-слворайлик. 
Уни бир-бировнмиз билан қовушишимизга рози қилай- 
лик. Тўйимиз ўша ерда бўла қолсин. 

^Фаррух Маҳиининг онасини яхши билар эди. У ўз 
аммаеинивг ахлоцини тушунар, у фақат Маҳинниғина 
севар эди. Фаррух,, қандай бўлса ҳам, Маҳиннинг кўнг- 
лини олиб, уни кўидиришни истар эди. У Маҳвннивг 
йнғнсига бардош бера олмасди. Қайғудан юрағини пар- 
чаламоқ истар эди. Фаррух бирданига аравакинг олд 
теменидаги деворга қаттиц бир мушт урди. Жавод 
билан аравакаш бу ишдан ҳайрон цолдилар ва сўнгра 
Фаррухнинг, «Тўхтанг!» деган овозини эшитиб, дарров 
аравани тўҳтатдилар. Фаррух юзини Маҳинга ўгириб 
деди: 

— Маҳин, йиғлама, агар йиғла» берсанг, шу ердаеқ 
ўаимни ўлдираман. Ҳозир орцага қайтамиз. Шу ондаёқ 
қайтиб, сени онангга, сеиинг саодатингни ҳеч қачон 
кўзига илмаган онангнинг ёнига рлиб бориб, ўзим бўл- 
са, шу чўлларда йиғлаб бўлса ҳам сўққабош. бўлиб 
юраман. 

Маҳин ортиқ йиғламас эди. Бу сўзлар уни шу қадар 
ҳаяжонга келтирган эдики, аравани орқасига қайтариш 
учун пастга тушмоқчи бўлган Фаррухни ҳам ушлаб 
қола олмади. Фаррух аравадан тушиб, аравақашга: 

— Орқага қайт!— деб буйруқ берди. Жавод ҳайрон 
эди. Аравакаш .бўлса, ноибдан Фаррухнинг раис билан 
яқин дўст эканлиғини эшитганлиги учун, ҳеч нима де- 
масдан, отларни орқага қараб бура бошлади. Шу пайтда 
араванинг эшиғи очилди ва Маҳиннинг: 

— Фаррух, нима қиляпсаи? Қайтарма, Фаррух! Сен- 
га айтаман, қайтарма! Мана, кўриб турибсан-ку, йнгла- 

ётганим йўқ, қаерни истасанг, ўша ерга борамиз, дега- 

ни эшитилди. „„ „ „„ 

Фаррух ишқинннг зўрлигидан узини иуқотиб қуиган, 
нима қилаётганини ўзй ҳам билмас эди. Эшитган сўз- 
ларига ва севгилисининг ялиниб-ёлворишларига ҳеч 
эътибор бермасданаравани қайтарар экан, аравакашга: 
—- Қайт, Кўшки Нусратга қараб ҳайда!— деб бу- 

юрди. „ л 

Маҳин, бу сўзларни эшитар экан, баланд овоз оилан: 

— Фаррух, нима қиляпсан! Менинг сўзимга қулоқ 
солишни истамайсанми? Демак, мени ор'тиқ севмайсан- 

ми?— деди. „„ 

Бечора Фаррух мутлақо ўзини унутиб қуиган эди. 
Сўнгра секин ўзини босиб олиб, аравакашга қайта 
бошдан ФёХронга қараб ҳайдашни.буюрди-да аравага 
чиқиб Маҳиннинг ёнига ўтирди. Энди бечора Маҳин на 
йиғлар, на бир сўз гапирар эди. Фаррух ҳам ҳеч нима 
сўзламасдан, йшнннг келажагини ўйлар эди. Бир оздан 
кейин Маҳин жимликни бузиб, деди; 

— Онамга хабар юборишга ваъда бердинг-а, қачон, 
қандай йўл билан хабар юборасан, Фаррух? „ 

Фаррух, Маҳиншшг бир оз тинчланганини кўриб, 
уиинг қўлини олиб ўпгандан кейин: 

_ Маҳин, шунчалик ташвиш нимага керак? „Азиз 

севгилим, дастлабки бекатда тушамиз. Узинг ўз„қўлинг 
билан онангга хат ёзасан. Қачон бизнинг туиимизга 
унасалар, кўра олишларини билдирасан. Мен булсам, 
хатингни чопархона ноибига топшириб, иложи борича 
тезлик билан Қумга — онангга етказиб беришларини 

илтимос қиламан,— деди. „ . 

Маҳин анча тинчланди. Унинг қули Фаррух қу- 
лида эди. У Маҳиннинг қўлини лабларига босиб, ўпар 

ЭДИ >Кавод билан аравакаш ҳам ўзаро у ёқ-бу ёқдан сўз- 
лашиб кетар эдилар. Қечаси соат иккида қалъаии Му- 
ҳаммадалихон бекатига етишлари билан, Фаррух дар- 
ров аравадан тушиб, Маҳинни ҳам туширди. Икковлари 
меҳмонхона уйларидан биттасига кирдилар. Иттифоқо, 
бу уй кеча Маҳиннинг онаси билан кечки овқат еган уи- 
лари экан. Буни кўриб Маҳиннинг тусида бир.оз ўзга- 
риш сезилган бўлса ҳам, ўзини тутиб, овознни чиқарма- 
ди. Фаррух ноибдан қалам-қоғоз сўраб, Маҳинга олиб 
келди. Маҳин онасига қуйидаги хатни ёзишга бошлади. 

«Меҳрибон азиз онажонимга. 

Бир неча марталаб ўз нуқтаи назарингиздаи мен 
учун танлаганингиз эрни рад этиб, шунинг натижасида 
ёмон оқибатлар вужудга келишини сизга ва муҳтарам 
отамга айтган эдим. Лекин яна сиз гапимга қулоқ сол- 
масдан , ўзингизча менга эр танлаб, зўр билан бўлса ҳам 
мени унга бермоқчи бўлдингиз. Агар мён тушунчасиз 
бир қиз бўлсам эдим, сизга итоат қилишни вожиб билиб , 
бир сўз айтмагйн бўлардим. Бахтга қарши, сиз танлаган 
эрни танимайман. Унинг ахлоқи билан ошно эмасман. 
Энди бўндан сўнгги турмушимни таҳликага солиб қў- 
йиш учун, сизга кўзи боғлиқ кўрдай бўйин эгиб кета 
беришни ўзимга эп кўрмадим ва бу шига рози эмасли- 
гимни рўй-рост сизга ва отамга олдиндан айтдим. Бироқ 
сиз ҳеч хафа бўлмадингиз-да, бошқа йўллар қидирмоққа 
бошладингиз. Сиз, менинг бу ишларимдан хафа бўлма- 
ганингиз каби, мен ҳам умидимни узмадим. Мени ҳало- 
кат чуқурига итариб юборадиган бу буйруқларингизга 
бош эгмаслик учун, бошқа йўллар қидиришга мажбур 
бўлдим. Сиз, Фаррухни эсимдан чиқариш ва сиз танла- 
ган эрга тегишга зўр билан унаттирмоқ учун, мени, оти- 
ни зиёрат қўйиб, Қумга олиб бормоқчи бўлдингйз. Мен 
бўлсам, Фаррухга хабар юбориб, йўлда келиб мени олиб 
қочишни сўрадим. 

Онажон, энди бўлса биз ,— мен ва Фаррух ,— эркин 
ҳавода нафас олиб яшамоқдамиз. Бир-биримизни жуда 
севамиз. На у менинг истагимга қарши чиқади ва на 
мен унинг раъйига қарши ҳаракат қиламан. У менинг 
саодатимга, мен бўлсам унинг чинакам ўртоғи бўлиш 
учун ҳаракат қилмоқдаман. 

Менинг бирданига йўқолиб қолишим сизнинг учун 
анча оғир бўлган бўлса керак, албатта. Биламан, жуда 
кўп йиғлаб, мени қарғаб нафсингиз койигандир. Қандай 
қилай, сиз буни ночор бўлганингиз учун қиласиз. Чунки 
отам мени зўрлик билан шаҳзодага бермоқ учун, шун- 
чалик қийнамаса эди, сиз ҳам, онажон, шунчалик бу иш 
учун қаттиқлик кўрсатмас эдингиз. 

Энди агар менинг тез орада қайтиб келишимни ис- 
тасангиз, Фаррух иккаламиз кечирадиган саодатли кун- 
ларимизга қўшилмоқчи бўлсангиз, отамга хабар беринг- 
ки, мен 'билан Фаррухнинг турмуш қуришимизга рози 
бўлмагунча, мени кўра олмайди. 

Жон она, яхши ўйлаб, сўнгра жавоб беринг. 

Фаррухга камбағал, тоғасининг ўғли деб царамасдан, 
менинг кўзим билан, севгилим, жоним каби қараилингиз- 
ни сўрайман. 

Сизни севгувчи ва эҳтиром этувчи канизагингиз». 


Маҳин». 


Маҳин хатни тугатиб Фаррухга берди. Фаррух ун, 
дакиқадан сўнг хатни чопорхона ноибига топшириб, 
тезлик билан Қумга етказилишини илтимос қилди. Шу 
пайтда Теҳрон тарафидан бир арава келди. Ноиб хат- 
ни аравакашга бериб, Кўшки Нусратда Қумга кетаёт- 
ган бир бошқа аравакашга топширишни илтимос 

қилди. u о \ 

Отлар алмаштирилгач, арава иулга тушди. Apa'ea- 
каш катта инъом ваъдасини олгани учун отларни са- 
валаб ҳайдар эди. Уч- соатдан кейин Ҳасанободга, яъни 
Теҳрондан саккиз тош узоқликда бўлган беқатга ётаёз- 


дилар. 

Хатни ёзгандан кейин Маҳиннинг аҳволи-руҳияси 
тамоман ўзгариб кетди. У ҳозир бундан икки соат ав- 
валги Маҳин эмас эди. У энди йиғламасди, кулар эди. 
Бу кулгилар Фаррухнинг севинчини ҳаддан зиёда оши- 
рарди. Фаррух қўлида ушлаган Маҳиннинг қўлларини 
маҳкам-маҳкам сиқиб, юзини унинг юзига яқинлашти- 
рар, кўзлар кўзларга тикилар, баъзан лаблар лаблар 
билан бирлашиб кетар эди. Майин кулги овози арава- 
нинг ичидаги жимликни бузиб, ҳавода учар, Фаррух 
хурсандчилигидан ўзини йўқотиб қўя ёзган эди. У жо- 
нидан ҳам севган Маҳинини ўз қучоғида кўриб, орзула- 
рини рўёбга чиққан деб ҳисоблар эди. Шу ерда, шу 
кичкина манзилда уларни қийнайдиган, уларйинг ши- 
рин яшашларига тўсқин бўладиган )(еч ким йўқ. Иккиси 
ҳам бутун борлигини қурбон қилиб, чин умр ўтказишни 


истардилар. 

Маҳин севинч билан чақнаган кузларини Фаррухга 

тикиб, ўйларди: ' 

«Онам, албатта, отамга хабар юборвб, ундан тўии- 
мизга ижозат олса керак. Отам бўлса мени жуда йхши 
кўради, менинг йўқолганлигимдан қайғуга тушиб, бу 
ишга ноилож кўнади. Сен билан мени ёруғ бир ке- 
лажак кутиб турибди. Биз бахтли буламиз!» дсяр 
эди. 

Фаррух ҳам ўз.орзуларини Маҳинга айтарди: 

_ _ Биз ҳозир Шимронга борамиз. Шимроннинг кун- 

ботар тарафида бир деҳқоннинг уйини ижарага олиб, 
ўша ерда яшаймиз. Уша ердан отангга бир хат ёзиб 
юборасан. У ернинг ҳавоси жуда ажойиб, мусаффо, бир 
неча вақт ўша жойда яшанмиз. Қишлоқддги софдил кн- 
шилар билан танишамиз. Худо хоҳласа, отангнинг рози-. 
лигини олган заҳотимиз шаҳарга қайтамиз. ц / 

Бу ошиқ-маъшуқлар ҳеч нарсадан хабарсиз, ўзлари 
учун яратиб ўтирган ҳаёлий бахг-саодатлари шундан 
иборат эди. /1екин ҳаётнинг қақшатгич зарбалари сао- 
датли яшашнинг илдизини суғуриб ташлашга моҳирдир 
ва қодирдир! 

Эрта билан соат беш иримда Ҳасанободга етдилар. 
Кўклимнннг охирги ойи. Қуёш аста-секин кўтарилиб кел- 
моқда. Фаррух бу ерда туришини ўринсиз гопиб, ноиб- 
дан от беришни илтимос қилди. Ноиб, кеча Фаррухни 
кўрган, ҳам раисиинг ёзиб юборган хатини ўқиганлиги 
учун дарров отларни айирбошлашни буюрди. Орадан 
уч дақиқа ўтмасдан янги отлар қўшилиб, арава йўлга 
тушди. 

Фаррух шу ергача ҳеч. қандай монеликка учрама- 
гани учун, бундан бу ёқда хавф йўқ, деб умид қилар 
эди. Шундай ҳам бўлиб чиқди. Чунки, уч соатдан кейин 
Қаҳрезак, ундан чошгоҳ пайтларда Шоҳ Абдулазимга 
етдидар. Шоҳ Абдулазим қишлоғига етар-етмас, шуб- 
ҳа уйғотмаслик учун, Фаррух аравани тўхтатди. Пиёда 
юриб, шу ердаги тор кўчадан ўтиб, бозор тарафга кет- 
дилар. Бозордан ўтиб, станцияга келдилзр. Поезд кун- 
дузи соат ўн иккида жўнар эди. Фаррух билан Жавод 
эрлар вагонига, Маҳин бўлса аёллар вагонига ўтирди. 
Ун беш дақиқадан кейин поезд жўнади. Бир соатдаи 
кейин Теҳронга етди. Иўловчи оз эди. Тахминан ўттиз 
кишига етар-етмас эди. Булар ҳам вокзал атрофидаги 
Муҳаммадия маҳалласида тушиб, ҳар қайсиси ҳар ёққа 
тарқалиб кетди. Фаррух ҳам тушиб, Жаводни извош 
чақиришга юборди. Маҳин Фаррухнинғ орқасидан се- 
кин-секин эргашиб борар эди. Кун қиёмдан оғди. Хиё- 
бонда одам унча ҳам кўп эмас эди. Жавод 120- ва 301- 
иккита извош келтирди. Маҳин. 120-номерли, Фаррух 
билан Жавод 301-номерли извошга тушдилар-да: «Эвин- 
га элтнб ташлайсиз!» деб, жўнаб кетдилар. 

XXIII боб 
АТИГИ БИР КЕЧА 

Эвнн Теҳроннинг шимоли-ғарбий тарафидаги бир. 
қншлоқ. Эвиннинг кунботар томони Шимрон, Тажриш 
ва бошқа қишлоқларга ёпишган бўлиб, бу қишлоқлар- 
нинг ҳаммаси Албурз тоғи этагига жойлдшган. Эвин 
қишлоғининг ўртасидан кичкина бир сой оқади. Бў 
қишлоқнинг уйлари пастаккина, кесак деворлидир. Уй- 
лари кичкина-кичкина, лекин ҳавоси ғоятда мусаффо* 
Сой бўйларида ўсган баланд дарахтлар узоқдан кичиғс- 
роқ ўрмон каби кўринади, қишлоқнинг бир ҳуснига ўн 
ҳусн қўшиб туради. 

Фаррух Маҳинни аНа шу қишлоққа олиб келди, чун- 
ки, биринчидан, бу жойда шаҳар халқи кам бўларди, 
иккинчидан эса, бу ерда Фаррухнинг бир таниши бор 
эди. У одам бултур Фаррухларнинг уйида икки ҳафта 
яшаган эди. 

Фаррух Маҳинни сойнинг кунботар тарафидаги 
ўша танишининг боғига олиб бормоқчи эди, Танишининг 
қурғончаси учта кичкин-а-кичкина хонадан иборат бўлиб, 
қўрғончанинг олд томонида ҳалиги сойга қадар бора- 
диган боғчаси ҳам бор эди. Кўклам фасли бўлганидан,' 
боғ ям-яшил кўкатлар билан қопланган, дарахтларнинг. 
япроқлари эса бамисоли зумраддай эди. 

Икки соат юрганларидан кейин извош Юсуфобод 
ҳамда Танг қишлоқларидан ўтиб, Эвинга келиб тўхтади, 

Фаррух извошчмларга кира пулидан ташқари, қў- 
шимча қилиб, мўмай йнъом ҳам бериб, улардан, биров 
. буларни сўраса, ҳеч' нима демасликларини ўтинди. Из- 
вошчилар ҳеч кимга чурқ этиб оғиз очмаслик тўғрисида 
онт ичдилар. Фаррух бўлса, уларнинг онтига ишонди. 
Фаррух ва Маҳин, керак-яроқларни кўтариб келган Жа- 
вод билан бирга бояги қўрғончага йўл олдилар. йўлда" 
ҳеч кимга дуч келмадилар. Бориб эшикни қоқдилар. . 
Уй эгаси эшикни очди. У Фаррухни кўриши бйлан са- • 
лом бериб: 

— Қани, пчкарига марҳамат қилинглар,— дёди. 

Меҳмонлар муъжазгина бир хонага кирдилар. Бу хо- 
нанинг еой тарафга очиладиган иккита эшиги бор эди, 
Деворлари оқланган. Икки токчасида бўлса, кичкина 
ойна ва лампа қўйилган. Ерга қизил гилам солинган. 

Жавод қўлидаги нарсаларини бир чеккага қўйиб. та;ш- 
қарига чиқди. Фаррух эшик олдида турган уй эгасига 
қараб деди: 

— Қарим амаки, мен бир неча кун шу ерда истиқо- 
мат қилмоқчиман. Лекин, мснннг бу ердалигимни ҳеч 
кимса билмаслпги ксрак. 

Карим амаки кулпб дедп: 

— Истагаппнгпзча бу ерда қолишингиз мумкин. Мен 
билан хотнннм бўлса; ҳамиша сизнинг хизматингизга 
тайёрмпз. Снзпннг бу ерда эканлигингиздан ҳеч ким 
хабардор бўлмаслигига ишонаберинг. 

Фаррух Карйм амакини яхши танигани учун ундан 
хотиржам бўлди. 

— Раҳмат, саломат бўлинг! Жуда хурсанд бўлдим, 
Ундай бўлса, бизга бир чой қўйдириб берсангиз,— де- 
ди у. 

— Жоцим билан,—деб чиқиб кетди Карим амаки. 

Маҳин ҳалигача юзини яшириб ўтирган эди. Жавод 
билан Карим амаки чиқиб кетгандан кейин, юзини 
очиб, баҳор булутлари орасидан чиққан ойдек юзини 
кўрсатди. 

Фаррух ортиқ ташвишда эмас, у бундан буёнги тур- 
муш режаларини ўйлар эди. У Маҳинга ўгирилиб деди: 

— Ота-онангдан бирор дарак келгунча шу ерда қо- 
ламиз. Жума ва шапба куплари шаҳардан бу ерга 
кўпгина саёҳатчилар келади. Шунинг учун ташқарига 
чиқиш маъқул эмас. Лекин бошқа кунларда эртаю кеч 
сой бўйига бориб, тоза ҳавОда кезиб, осуда ҳаёт кечи- 
рамиз. 

Лекин Маҳин бундай эмас эди. У чуқур хаёлга 
ботган эди. Маҳин ақлли ва ўзини сақлайдиган бир 
қиз. У юрагида бирталай бошқа туйғулар сезарди. У 
хотин киши дунёда қанчалик қичқирса ҳам ҳар нар- 
садан тубан саналганлигини тушунар эди. У агар бир 
эркак бир неча хотин билан учрашиб турса ҳам, ҳозир- 
ги замондаги қонунлар бўйича, эркак ҳеч қачон ўзи- 
нинг обрўсини йўқотмайди, бунинг аксича ўлароқ, 
шўрлик хотиннинг номи дарҳол ёмонга ёйилиб, бадном 
бўлиб қолишини билар эди. Емонликни эркак қилса 
ҳам, леқин хотин бечора балога қолар ва бу жоҳил 
халқнинг Фаррухга ҳеч нима демасдан, лекин ўзини 
қаидай ёмонотлиқ қилиши ҳақида ўйларди. 

Фаррух шу ерда қолишдан гапирганда, Маҳиннинг 

юраги ва бутун вужуди титрар, гўёки у бундай яшаш- 
нинг узоққа бормасдан, тезликда тамом бўлишини ол- 
диндан сезгандай бўлур эди. 

Ярим соатдан кейин Жавод чой келтирди, биргала- 
шиб чой ичдилар. Лекин Маҳин қаршисида Фаррухни 
кўриб, юраги таскин топаркан, ўз-ўзига айтар эди: 

«Буларнинг ҳаммаси бўлмағур хаёллар, Фаррух ме- 
ни севади, у ҳаётининг сўнгги дақиқасига қадар мени 
ҳимоя қилади. Шундай бўлар экан, у билан бирга ўт- 
казган ҳар бир соатимга нега ачинайин? Ростини айт- 
ганда, мен уни севмайманми? Албатта, севаман! Нима 
десалар десинлар, у менинг жоним, қалбим борлигим. 
Бйзнинг шундай бирга осойишта умр ўтказишимизга 
ҳеч ким тўсиқ бўла олмайди. Отамми, онамми ё бошқа 
бир кучли қўлми... 

Уҳ... Агар мени ундан айирсалар, мен унинг яна бир 
карра юзини кўра оламанми? Қийин, балки қиёматда 
кўрарман... йўқ бу мумкин эмас. Мени ундан айирса- 
лар, мени ҳам ўлди деяверинглар. 

Намоз аср пайти — соат бешлар. Куннинг дами анча 
қайтди. Сойдаги тошларга урилиб, шовқин билаи оқа- 
ётган сувнинг майин овози етимларнинг юраклари каби 
инграрди. Шу маҳал Фаррух билан Маҳин қўл ушла- 
шиб уйдан чиқдилар. Богчашшг ўртасидаги кичикроқ 
ҳовуз ёнидан ўтиб, сой тарафга кетдилар. У ерда бир 
тош устига ўтириб, бир-бирларига телмуришдан севииар 
ва бир-бирларининг овозларини эшитишдан лаззат 
олардилар. Қуёш бўлса рўбарўдаги тоғнинг ортига аста- 
аста ботар эдй. Атроф борган сари қоронғилашар, Ма- 
ҳиннинг юраги сиқилар эди. Худди шу юрак сиқилиши- 
нинг устига, борлиққа қоронғилик чўкишини истамас 
эди. Худди умрининг охирги кечасини яшамоқда бўл- 
гандай, ғариб бир боқиш билан қуёшга қараркан, гўё 
қуёшнинг худди ўша ерда бир умр тўхтаб қолишини ва 
ботмаслигини истар ва шуни ўтиниб сўраётгандай бў- 
лар эди. Лекин табиат унинг бу илтимосини қабул этар- 
миди? У ўз одатдаги ҳукмини ижро қилмоқда эди. Ора- 
'дан икки соат ўтгандан кейин қуёш тамомила ботиб 
кетди. Теваракни қоронғилик ўз қучоғига олди. 

Фаррух ҳар дақиқа сайин Маҳинга томон силжирди. 
Маҳин бўлса, оҳанрабодай уни ўзига тортмоқда^ эди. 
Энг охири у бирданига юракланиб, Маҳиннинг ёнига 
келиб ўгирди. Теваракда ҳеч ким кўринмас эди. Қарим 

амаки даладан қайтмаган, хотини ошхонада куйманиб 
юрарди, Жавод эса, чарчаганлиги учун қўрғончанинг 
кичкина айвонида чўзилиб ётар эди. 

Фаррух Маҳинни ўпиб эркалар, тўзғиб квтган соч- 
ларйпн қўлларн бплан силар, Маҳин бўлса ҳеч сўз 
нптмасдан, ҳар пафас пастга тикиб турган кўм-кўк кўз- 
ларини кўтариб, яширин ишоратлар билан Фаррух- 
1 ш кузатар ва ўз севгилисини қутлагандай бўлар 
эди. 

Қўк юзига кетма-кет юлдузлар чиқарди. Бироқ, бу 
икки қалб ҳали ҳам ширин суҳбатга машғул эди. Соат 
тўққиздан ошди, яъни бу икки ҳароратли вужуд тўрт 
соатдан буён шу ерда ўтирган бўлсалар ҳам, яна шу 
ерни тарк этишни истамас эдилар. 

Шу ўртада Фаррух Жаводнинг: «Қани, ҳой, овқат- 
га келинглар!» деган овозини эшитди. 

Бориш керак, Фаррух истар-истамас, ўрнидан турди, 
Маҳинни ҳам қўлидан ушлаб турғизиб, қўрғонча тара- 
фига қараб кета бошладилар. Қарим амакининг хоти- 
ни улар учун жуда лаззатли овқатлар тайёрлаган эди. 
Ҳаммалари ҳам иштаҳа билан овқатландилар ва ниҳо- 
ятда чарчаганлари сабабли овқатдан кейин тезроқ ётиб, 
истироҳат қилмоқчи бўлар эдилар. 

Қўрғончада уч уй бор деган эдик. Шулардан битта- 
сида, яъни энг охирги уйда, Қарим амаки хотини билан 
яшар эди. Уртадаги уй омбор эди. Фаррух билан Маҳин, 
ортиқча уй бўлмаганлиги учун, фақат бир уйдагина 
ётишлари мумкин. Жавод учун бўлса, ошхонадан бош- 
қа жой йўқ эди. 

Фаррух Маҳинни турли вақтда турлича синовлардан 
ўтказган эди. У Фаррух учун жонини ҳам аямасдан, 
минг турли қийинчиликларга йўлиққац эди. Фаррух 
бўлса, Маҳиннинг ёш бир севгилиси ва истакли эри эди. 
Маҳин ҳам Фаррухнинг Теҳрондаги Сиёвуш Мирзо, 
ёхуд бошқа бирталай бойваччалар, шаҳзодалар сингари 
шаҳват учун мингларча хотинларнинг пардасини йирт- 
ган беҳаёлардан эмаслигини билар эди. Маҳин шулар- 
нинг ҳаммасини ўйлар ва тушунар эди. Булардан ҳам 
ташқари, бахтга қарши, Қарим амакининг атиги бир 
сидра кўрпа-ёстиғи бўлиб, уни ҳам Фаррух билан Ма- 
ҳинга бериб, ўзи гилам устида ётмоқчи бўлди. Бироқ, 
Маҳин буни қабул қилмаганлиги учун ёстиқдан битта- 
сини ўзи олиб, биттасини Фаррух билан Маҳинга берди. 

Фаррух маъшуқасининг хафиф нафасидан баҳраманд 
бўлажагидан ниҳоятда хурсанд эди. 

Ҳаво совуқ эди. Фаррух Қумга кетар экан, яланг 
кават чакмонидан бўлак иссиқроқ кииим олмаганди. У 
эртага Жаводни шаҳарга юбориб, керакли нарсаларни 
олиб келишни буюраман, деб ўйларди. Лекин, кечаси а- 
данни жунжиктирадиган совуқ бўлди, Фаррух қанча- 
лик ўзини тутишга уринмасин, бутун вужуди қалтирао, 
гапирганида овозидан титраётгани сезилиб қолди. by 
ҳолатга Маҳин бефарқ қарай олармиди. Узи иссиқ 
ўринда ётиб, Фаррухнинг шамоллаб касал булиб қоли- 
шини кўз олдига келтириб, бепарво қола олармидп, деи- 

СИЗ Иўқ, Маҳиннинг қалби бунга рози бўлолмасди. У 
ҳам хотин киши-ю ҳам маъшуқа эди. У отаси еки бош- 
қа текинхўр бой ва мансабдорларга ўхшаб қишда қор 
устида дилдираб ўтирган етим болалар ёнидан бепарво 
ўтиб кетадиган, ўзининг лоқайдлигини «Дарвин наза- 
рияси» билан исбот этадиган одамлар сирасидан эмасди. 

Маҳин Фаррухнинг касал бўлишини эмас,-балки са- 
ломат юришини истарди. Маҳин Фаррухни қандаи зору 
таваллолар билан ўз ёнига кириб ётишга рози қилгани- 
лан бехабармиз, лекин шуниси бизга маълумки, чорак 
соатдан кейим бу яшашга лойиқ икки вужуд бир-бир- 

ларининг оғушида ётар эдилар. 

Нима учун «яшашга лойиқ» деганимиз сизга англа- 
шилдими? Бундай дейишимизнинг сабаби шуки, умри- 
да ўзидан бошқа кимсани севмаган одамдан жамият 
учун ҳеч қандай наф йўқ, балки зараргпна бор, холос. 
Бошқа одамни деб ўзини унутадиган одамларгина бош- 
қаларга фойдали бўла оладиларт Ҳақиқии ошиқ қалб- 
ларгина ҳаётнинг қадрига етади, табиат ва санъат 
асарлари бахш этадиган лаззатдан баҳраманд Оу- 

Севгилингиз рояль чалганида бошқа машҳур^ музи- 
качининг чалганидан кўра ёқимлироқ эшитйлмайдими? 

Маҳин яна маъюс бўлиб қолди. У тағин ииғлаи бош- 
лади. Шунда Фаррух Маҳиннинг кўз ёшларийи бами- 

соли шарбатдай сипқарди. о __ 

Маҳин яна ва яна ота-онаси ҳақида ўиларди. Лекин 
ёнида севикли Фаррухни кўриб ўзини босиб олар, кў'Н1- 
ли таскин топарди. 

Соат эрталаб тўрт яримлар чамаси, тонг еришар- 

кан, теварак-атроф аста-секин ёримоқда эди. Маҳин, 
шунча чарчаган бўлишига қарамасдан, бу кечаси тонг 
отгунча ухламаган эди. Ширин уйқуда ётган Фаррухни 
уйғотмасдан, тоза ҳаво олиш учун боғчага чиқмоқчи 
бўлди. Кўрпани очиб, секингина ўрнидан турди. Ма- 
ҳиннинг ранги бир оз синиққан, сочлари тўзғиган 
эди. 

У эшикни очди, Аввал ҳовлига, сўнгра рўбарўдаги 
деворга қаради-ю, бутун вужуди қалтираб кетди. Қай 
кўзи билан кўрсин, деворда икки милтиқнинг мили чи- 
қиб турар эди. Маҳин ўзини йўқотиб қўйган эди. Нима 
қилишини билмас эди. Фаррухни уйғотиш учун уйга 
қайтиб кетар экан, қўзи рўбарўсида турган иккита мил- 
тиқли полициячига тушди. Маҳин югуриб Фаррухнйнг 
ёнига борди-да, севгилисини, «Бизни полициячилар 
ўраб-олибди», деб ҳовлиқиб уйғотди. 

Фаррух ирғиб ўрнидан туриб, ташқари чиқди. Аввал 
деворга, сўнгра сой тарафига қаради, кейин: 

— Қочишнинг иложи йўқ, энди нима бўлса бўлди, 
қаршилик кўрсатишимиз керак!— деди. 

XXIV боб 

ФАРРУХ БИЛАН МАҲИННИ ЭВИНДА 
ҚАНДАЙ ҚИЛИБ УРАБ ОЛДИЛАР 

Оғойи Ф... уссалтана ўзича «бу Фаррухнинг иши» 
деб тўғри ўйлаган ва бир дақиқа ҳам кутиб туришнинг 
вақти эмаслигини тушунган эди. Қандай йўл билан 
бўлсин, вақтни ўтказмай, Маҳинни қутқазиш чорасини 
топиш керак. Оғойи Ф... уссалтананинг фикрига бир 
нарса келди-да, ўрнидан туриб, қаршидаги телефон 
ҳужрасига кирди. У ўзининг яқин дўсти, яъни ҳамқи- 
морларидан бири бўлган назмия раиси билан сўзлаш- 
моқчи, йўлдаги полиция постларидан бирортаси ма- 
бодо бир эркак билан бир хотин тушган извошга дуч 
келган вақтда, дарров ушлашлари учун буйруқ беришни 
илтимос қилмоқчи эди. ... 

Оғойи Ф... уссалтананинг омади келиб, назмия раи- 
си идорасида экан. Бутун гапни раисга айтгандан 
кейин, раис унга: шу соатдаёқ телефон билан ҳар та- 
рафга хабар юборишини, агар Теҳронга келмаган бўл- 
салар, йўлда албатта қўлга туширишини ваъда қилди. 

Оғойи Ф... уссалтана ҳам қўшимча ўлароқ, ўзи ҳам ҳо» 
зир автомобилда Қумга кетмоқчи эканини, йулда ма« 
бодо керак бўлиб қолган вақтда, полициячиларнинг 
ёрдам беришларини буюришни илтимос қилди. Раио 
бунга ҳам сўз берди. 

Оғойи Ф... уссалтананинг ғазаб ва ҳаяжони сўнгги 
чекига етган эди. У қизини ҳаддан зиёда севар, Маҳин 
онасидан айрилиб, Фаррухга ўхшаган саргузашт ахта- 
рувчи бир йигит билан қочишни хаёлига ҳам келтира 
олмас эди. У қанча пул кетса-да, Маҳинни топишга 

жазм қилди. тг ҳ. „ 

Огойи Ф... уссалтана шаҳзода К. билан хаирлашиб, 
шошилганича клубдан чиқди-да, ташқарида кутиб тур- 
ган извошга ўтириб, тез ҳайдашни буюрди. Извош ун 
дақиқадан кейин оғойи Ф... уссалтананинг эшигига бо- 
риб тўхтади. Огойи Ф... уссалтана извошдан шошилиб 
■ тушди-да, уйга кириб кетди. Махсус хизматкорини ча- 
қириб, унга қандай бўлса ҳам ярим соат ичида бир ки- 
ракаш автомобиль топиб келтиришни буюрди. Ризоқу- 
ли (хизматкорнинг номи), оғосининг юзидаги ташвиш 
ва изтиробни кўриб, дарров йўлга тушди. Бу замонлар- 
да Теҳронда автомобиль жуда оз эди. Фақат бир неча 
ерда, шу жумладан, Алоуддавла хиёбонининг бошпда 
киракаш автомобилларни топиш мумкин бўлар эди. 
Ризоқули извошга миниб, Алоуддавла хиёбонига бор- 
ди. Унинг бахтига битта киракаш автомобиль турган 
эди. Ризоқули шофёрдан: «Қумга жўна^ш учун ярим 
соат ичида тайёр бўла оласанми?» деб сўради.. Шофер 
бельгиялик эди. Теҳронда уни «Соҳиб» деб атар эди- 
лар. Ризоқулига жавоб бериб деди: «Ҳа, ҳамма нарса 
тайёр. Фақат кира пулидан қочмасангиз, ярим соатдан 
кейин жўнайвераман». «Гап пулда эмас, истаган пу- 
лингни оласан». 

Шофёр ҳам инсофсизлик қилмасдан, бориб-келиш 
учун икки юз эллик туман сўради. 

Ризоқули жавобгарликни бўйнидан соқит қилиш, 
ҳамда оғосининг газабига дучор бўлмаслик учун, ўша 
ердан телефон билан огойи Ф... уссалтанага хабар 
берди. 

У бўлса: й 

— Қандай қиламиз, иложи йўқ. Бир амаллаб ки- 

расини камайтир-да, ўзинг билан олиб кел, деб бу- 
юрди. 

Ярим соатдан кейин автомобнль оғойи Ф... уссалта- 
нанинг эшигига келиб тўхтадн. 

Ун беш дақиқадан кейпн оғойи Ф... уссалтана хиз- 
маткори Ризоқули билан автомобилга тушиб, Қумга 
қараб жўнадилар. 

Ҳазрати Абдулазим дарвозасида полиция пости бор 
эди. Оғойи Ф... уссалтана автомобилда полиция пости 
яқинига бориб: «шу ердан бирорта арава ўтдими, уни 
тўхтатдиларингми?» мазмунида гап сўради. Полиция- 
чилар унга: «Марказдан шундай бир буйруқ келди. Биз 
ҳам шуни тўхтатиш учун бу ерда Кутиб турибмиз. Ле- 
кин ҳозиргача арава ўтгани йўқ», деб жавоб бердилар. 

Автомобиль Қаҳрезакдан ўтиб, Ҳасанободга жўна- 
ди. У ерга етгач, оғойи Ф... уссалтана Ҳасанободда бе- 
кат ноибидан: 

— Тушки овқатдан кейин бирор арава жўнадими?— 
деб сўради. 

Ноиб Фаррухнинг олдида ичган қасами ёлғон чиқ- 
масин учун: «Йўқ, тушки овқатдан тўрт соат бурун бир 
арава кетган эди», деди. Оғойи Ф... уссалтана бу жой- 
дан ҳам жўяли бир хабар топа олмади. Бир оз дам ол- 
гандан кейин, Ҳасанободдан қўзғалиб, бир соат чамаси 
йўл юриб, Қалъайи Муҳаммадалихонга етиб бордилар. 
Бу ердан ҳам бир дарак топилмади. 

Оғойи Ф... уссалтана: «Балки Фаррух ҳам Феруза- 
ларнинг орқасидан Қумга жўнагандир», деб ўйлади. 
Оғойи Ф... уссалтана то Қумгача боришга қасд қилди. 
Агар Фаррух Қумга кетган бўлса, албатта, қамалган. 
Ундай деса, Ферузанинг бу кунги телеграммасида поли- 
циядан хайрли бир гап эшитилмагани ёзилган эди. 

Вақт ярим кечадан ўтган, ғоятда қоронғи эди. Оғойи 
Ф... уссалтананинг ғазабидан тиззалари титрар, нима 
қилишини билмас эди. Кўшки Нусратга қараб юриш 
керакми, шаҳарга қайтиш керакми, шуларни ўйлаб тур- 
ган эди, бирданига елкасига бир қўл текканини ҳис 
қилди. Оғойи Ф... уссалтана чўчиб, орқасига ўгирилиб 
қаради ва рўбарўсида катта телпак кийган бир*киши- 
нинг турганини кўрди. У киши; қўлини огзига қўйиб, 
огойи Ф... уссалтанага жим бўлиш ишорасини бермоқ- 
да эди. 

Оғойи Ф... уссалтана бирданига қўрқиб кетди, бу 
одам яқинлашиб унга пичирлади: 

■— Сиз ахтарган кишиларингиздан менинг хабарнм 

бор. Аммо бу ерда айтолмайман, чунки, ноиб билиб 
қолса, менга жазо беради, ҳатто ишдан ҳам ҳайдай- 

ди,— деди. „ 

Оғойи Ф... уссалтана жуда ҳам қувониб кетиб, су- 

^ 8Д _! Сеи ўзпнг кимсан? Ноиб деганинг ким? Улар 
қаерга кетдилар? 

У Kinuii жуда секин: 

_.Мен почта аравакашиман, ноиб бўлса, чопархона 

ноиби. Агар сизга буни айтганимни билса,-мен ноним- 

дан ажраб қоламан. ' u „ 

Оғойи Ф... уссалтана дарров қўлини чўнтагига со- 
либ, би-р лиралик олтин чиқариб, унга берди. Лиранинг 
ялтираши аравакашнинг юрагига куч бергани учун 
муддаони очиб солди. 

— Сиз аҳтарганингиз икки киши кеча кечқурун со- 
ат олти пайтларида Қум тарафидан келиб, Теҳронга 
жўнаб кетдилар,— деди. 

Огойй Ф... уссалтана вақтни ўтказмасдан дарров 
қайтиб келди-да, автомобилга тушди. 

Бироқ, шофёр қанчалик уринса ҳам машинани юр- 
гиза олмас эди. У автомобилнинг бузилиб қолгани ва 
тузатмагунча йўлга тушиш мумкин эмаслигини маъ- 
лум қилди. Шофёрнинг гапига қараганда, 1 узатишга 
бир соатча вақт кетар эди. 

Оғойи Ф... уссалтана аччиғидан ер-кўкни тўс-тўпо- 
лон қилмоқчи бўлар эди. Машинани тузатиш бир ярим 
соатлйрга чўзилди. Бу муддатда оғойи Ф... уссалтана 
«ўзи юрар» машинани ўйлаб чиқарган европаликлар 
шаънига ишлатмаган сўкиши қолмади. Европаликлар- 
нинг ярим кечада саҳрода бузилиб қоладиган машина 
чиқарганликлари учун оғзига келганини қайтармасдан 
ҳақорат қилар эди. 

Кечаси соат иккида огойи Ф... уссалтана Ризоқули 
билан бирликда Қалъайи Муҳаммадалихондан жўнаб 
кетдилар. Бу дафъа йўлдаги чопархона ноиблари, иш- 
нинг очилиб,' қолганлигини, энди яширишнинг фойдасиз 
бўлганлнгини билиб ва Фаррух билан Маҳиқ хавфсиз 
ерга.етиб олгандирлар, деб ўйлаб, аравани кўрганлик- 
ларини айтдилар. 

Яна йўлга тушдилар. Қаҳрезак бекатининг ноиби 
ҳам кундузи соат учларда арава Теҳрон томонга ўтга- 
нини айтди. 

Кеч-аси соат уч яримда автомобиль ҳазрати Абдул- 
азимга етиб келди. Лекин бу ерда' шундай бир ара- 
вани кўрган киши топилмади. Оғойи Ф... уссалтана 
ҳайрон бўлди. Шу пайтда полициячилардан бири 
унга яқинлашиб, ўша йигитнинг белгиларини сў- 
ради. ; 

Оғойи Ф... уссалтана Фаррухнинг қиёфасини, нишо- 
нини айтгандан кейин полициячи унинг -сўзини бўлиб, 
чошгоҳ пайтларида худди шундай бир йигитнинг ёнида 
ёш бир хизмадкор билан поездга тушиб, шаҳар тараф- 
га кетганини айтди. 

Оғойи Ф... уссалтана: 

— Уларнинг ёнида хогин киши-ҳам бормиди?—деб 
сўради. 

Полициячи бир оз ўйлангандан кейин: 

— Бор эди, чункн улар кетар экан, ёш бир қиз ҳам 
хотинлар вагонига тушиб кетди. Ундан ташқари, ўша 
хизматкорда сафар учун зарур бўлган бирталай керак- 
яроқлар ҳам бор эди,— деб жавоб берди. 

Огойи Ф... уссалтана учун шубҳа қиладиган ҳеч 
нарса қолмагам эдн. У полиция офицерига юзланиб: 

— Вақт алламаҳал бўлиб қолди, ҳозир полиция бош- 
қармасига бориш мумкин бўлмагани учун менга тўрт- 
та полициячи қўшиб берншннгизнп- илтимос қилар 
эдим,— деди. 

Офицер ҳам раиспипг топшириги бўйича унга тўрт- 
та нолнниячн берди. 

Огойп Ф... уссалтана „полициячиларни автомобилга 
ўтқазиб, шаҳарга қараб кётди. 

Автомобиль шаҳар вокзалига етган вақтда соат тўрт 
бўлган эди. Теҳрон ҳали ухлар, ора-чора, онда-сонда 
хўрозларнинг қичқиришларидан бўлак овоз эшитилмас, 
кўчаларда битта ҳам одам кўринмас эди. 

Огойи Ф... уссалтана яна шубҳага тушди. Теҳрон 
кагга, маҳаллалари кўп, улар қаерга, қайси тарафга 
кетган эканликларини кимдан сўрашлигини билмас эди. 
Ундан ташқари, Фаррух ўтиб кетган вақт бйлан ҳозир- 
гача ўн олти соат тафовут қилар эди. 

Бирданига хиёбоннинг бир бурчагига қўйилган ска- 
мейкада бир гадой ётганлигини кўриб, ундайлар кеча- 
кундуз шу ерда бўлади-ку, балки унинг хабари бор бўл- 
са, деб гадойга яқинлашди. 

Қичқириб, уни ширин уйқусидан уйғотди-да: 

— Амакижон, сен доим шу ерда бўлиб турасан- 
ми?—деб сўради. 

Чол гадой кўзларини уқалаб, «епираи, мен ҳам ке- 
рак бўлар эканман-а», деб таажжубланган бир аҳ- 
волда: 

— Ҳа, доим' шу ердаман,— деди. 

Кўзи автомобиль билан полициячиларга тушгандан 
кейин у қўрқиб кетди-да, ўз-ўзига: 

,«Ия, мен нима қилиб қўйган эканман? Мени' қама- 
моқчи бўлсалар керак. Мендай бир шўрликни қамаш 
учун шунча тайёргарликнинг нима кераги бор эди.» 
деб, жуда ҳам диққат билан автомобилга ва одамларга 

қарай бошлади. я 

Оғойи Ф... ўссалтана гадойнинг қўрққанини сезиб, 

кулимсиради ва яқинроқ келиб: . 

— Амдкижон, кечадан буён бу ердан иккита еш ии- 
гит билан бир хотин поезддан тушиб, бирор тарафга кет- 
ганларини эслай оласанми?— деб сўради. Бу саволни 
эшитган гадой гапнинг тагига тушунди. 

— Мабодо кўрган бўлсам-у, қаерга кетганларини аи- 
тиб берсам, менга нима берасиз? деб сўради. 

Оғойи Ф...' уссалтана ҳеч нима демасдан чўнтагига 
қўлни солиб, тўртта беш қиронлик кумуш пул чиқариб, 
гадойнинг этагнга ташлади. Бечора гадой суюнгани- 
дан ўзини йўқотди-да, бир оздан кейин: 

— Кеча соат бир яримларда келиб, поезддан тушди- 
лар-да, икки извошни жира қилдилар. Извошчиларга: 
«Эвинга ҳайда!» деганларини ?шитиб қолдим. 

Оғойи Ф... уссалтана ўз-ўзича: 

• «Балки, бу ерда извошчиларни алдаш учун шундаи 
деган бўлиб, сўнгра борадиган ерларини бошқа ёққа 
бурган бўлсалар керак, қандай бўлса ҳам, таъқиб қи- 
ламан», деб автомобилга тушиб жўнаб кетди. Машина 
Низомия, Шоҳобод, Исломбул ва Нодирий хиёбонлари- 
дан ўтиб, Юсуфобод дарвозасига яқинлашди. Бу пайт- 
да полиция ва йўл маъмурлари уйқудан турган эди- 
лар. Оғойи Ф... уссалтана улардан кеча шу ердан икки- 
та извош ўтдиш, деб сўради. Иўл маъмурларидан бит- 
таси: 

— Кеча пешиндан кейин, биттасида битта хотин, 
иккинчисида иккита йигит ўтирган икки извош шу ер- 
дан ўтиб кетди,— деб жавоб берди. 

Оғойи Ф... уссалтана учун энди шубҳа қиладиган 

ҳеч нарса қолмаганлигидан автомобилни Эвин тарафи- . 
га қараб ҳайдашга буюрди. 

Ун беш дақиқадан кейин Эвинга етиб бордилар. 

Автомобиль қишлоқнинг бошида тўхтади. Шофёр 
билан Ризоқули шу ерда қолдилар. Кун ёриша бошла- 
ган эди. У ер-бу ерда иш билан кетувчи қишлоқ халқи 
кўринар, шуларнинг орасидан ўн икки ёшларда бўлган 
бир бола ҳам келарди. Оғойи Ф... уссалтана «алдагани 
бола яхши», деб унга яқинлашди. 

— Уғлим, кеча шаҳардан бири хотин билан икки 
йигитнинг бу ерга келганини кўрдингми?— деб сўраган 
эди, бола дарров жавоб берди: 

— Ҳа, амаки, кеча икки йигит билан бир хотин кел- 
ган эди, Карим амакимникига қўнншди,—деди. 

Оғойи Ф... уссалтаиа дарров Карим амакинннг уйи- 
ни билиб олди. Бола бошлаб боришга кўниб, олдинга 
тушди. Оғойи Ф... уссалтана полициячилар билан бир- 
ликда унинг орқасндан кета бошлади. Қишлоқнинг уч- 
тўрт кўчасидан ўтгандан кейин Карим амакининг эши- 
гига. етдилар. Оғойи Ф..'. уссалтана болани бу ердан 
узоқлаштирмоқчи бўлди. Чўнтагидан икки қирон пул 
чиқариб, болага берди-да, деди: 

— Уғлим, сен ҳу қишлоқнинг бошида тўхтаб тур- 
ган автомобилчига бориб айт, бизни кутиб турсин,— 
деди. 

Пулни кўриб^ автомобилнинг отини эшитган бола 
чопганича кетди. Оғойи Ф... уссалтана полициячиларга 
қараб деди: 

— Эҳтиёт бўлинг, овозингизни баланд чиқарманг, 
иш жанжалга айланмасин. Шу икки йигитдан биттаси 
Фаррух, унга озор берманг. Қолган бир йигитни тутиб, 
қамаш керак. 

Шу пайтда полициячидан бири секингина деворга 
тирмашиб, ҳовлига қарар экан, кўзи сой томонга туш- 
ди. У девордан тушиб: 

— Қўрғончанинг ҳовдиси сойга бориб тақалар экан. 
У ерда битта қоровул қўйиш лозим бўладики, қочиш 
мумкин бўлмасин,— деди. 

Полициячилардан иккитаси пастга тушиб, сой бўйи- 
да тўхтади. Иккитаси бўлса, деворга чиқди. Оғойи 
* ф... уссалтана бор кучи билан эшикни қоқа бош- 

лади. 

Худди шу пайтда Фаррух Маҳинга: 

— Энди нима бўлса бўлди, қаршилик кўрсатишимиз 
керак!— деди-да, Жаводни ёрдамга чақирди. 

Бечора Жавод бу овозни эшитиши билан шошиб 
бошини ошхонадан чиқарган вақтда, сой томондан: 

*_ Урнингдан қўзғалма!— деб қичқирган овозни 
•шитди. 

Жавод овоз келган тарафга қаради, у ерда бир по- 
лициячи милтиқ ўқталаб турганини кўриб, турган 
жойида қотиб қолди. 

— Жавод, қўзғалма, сени отиб ташлайдилар!— деб 
огоҳлантирди Фаррух. Эшик қаттиқ тақилламоқда эди. 
Бориб эшикни очишга ҳеч кимнинг юраги дов бермасди. 

Ниҳоят, сой тарафда турган полициячилардан бири 
секин-секин келиб, эшикни очди. Оғойи Ф... уссалтана 
югуриб ҳовлига кирди. 

Оғойи Ф... уссалтананинг тутқун ва паришон аҳволи 
Фаррух билан Маҳинга қаттиқ таъсир қилди. Маҳин 
отасининг ўтакетган аччиғига, ғазабига учраш билан 
бирликда, бундан сўнг бир умр Фаррухнинг юзини кўр- 
маслигини сезган эди. Жанжал хаёлдан кўтарилиб кет- 
ган Фаррух ҳам жуда ботирлик билан олдинга, оғойи 
Ф... уссалтананинг рўбарўсига келиб деди: 

— Оғо, аччиғингиз чиқмасин, қизингиз бу ерга ўз 
истаги билан келган. Биз бир-биримизни севамиз. Уна- 
шиб қўйганингиз шаҳзодани Маҳин. ёқтирмагани учун 
мен билан бу ерга келди. Мен ҳам уни севаман. Мен 
усиз яшаёлмайман. 

Оғойи Ф... уссалтана Фаррухга жавоб бермади. Фар- 
рух ичида: «Бизга раҳми келди, шекилли», деб ўй- 
лади. 

Лекин, шундай бўлиши мумкинми? Ундан шуни 
кутса бўлармиди?' 

Оғойи Ф... уссалтана мағзи-мағзига сингиб кетган 
очкўзлик ва тама ҳисларини ўлдиришга ботирлик қила 
олармиди? 

Албатта, йўқ. Чунки, у очкўзлик ва тамадан кўр бўл- 
ган, тўғри йўлни йўқотган ва севги деган сўзни бекорчи 
гап, деб ҳисоб қилган одам эди. У фақат Фаррухнинг 
шижоати ва қочиб кетиш ўрнига рўбарўсида туриб 
шундай очиқдан-очиқ гапиришаётганига таажжублан- 
ганидан тили тутилиб, ҳеч нима дея олмас эди. 

Энг оҳирда, бирданига ғазаби қайнаб, полициячи- 
ларга қаради-да: 

— Энг аввал мана бу ҳаромини ушланг!— деб Жа- 
водни кўрсцтди. 

Қейин юзини Фаррухга ўгириб: 

-— Қани, жўна, кўз олдимдан йўқол! йўқса, кўргили- 
гингни кўрасан!— деди. 

* «Қетиш? Маҳинни тарк этиш?» 

Маҳин кўз тагидан бир қараш билан Фаррухнинг 
эсини жойига келтирди. Ҳозирча бу ишдан қўл тортиб, 
итоат қилиш кераклигини тушунтирди. 

Фаррух севгилисининг бўйруғига бўйин эгиб, уни 
энг сўнгги ва умидсиз боқиш билан бир маргаба кўздан 
кечиргандан кейин секин-секин эшикка қараб кетди ва 
у ерда икки полициячи Жаводнинг қўлларипи боғлаёт- 
ганларини кўриб, ўзини йўқотиб қўйди. У ўзинннг шун- 
дай мағлуб бўлишига қарамасдан, бечора Жаводнинг 
гуноҳсиз-несиз ■қам.алмпшга рози бўлмасдан, полиция- 
чилар билан жанжаллашмоқчи бўлар эди. Шу пайтда 
гўё юрагида биров: «Зарари йўқ, Жаводни қамасалар, 
сен уни қутқариб оласан», дегандай бўлди. Фаррух 
эшикдан чиқди. Лекин, жондан ҳам ортиқ севгани шу 
ерла экан, Фаррух қаерга кета олар эди? 

XXV боб 
ШАФҚАТСИЗЛИК 

Фаррух жўнаб кетгандан кейин, отаси Маҳинга: 

— Шу қилиғингдан кейин мен сени қизим деб атай 
олмайман,—деди. • _ 

Маҳин бошини қуйи солиб, ҳеч нима демади. Оғойи 
Ф... уссалтана сўзини давом эттирди: 

■— Сен ўзингнинг шу қилғилигинг билан онангни 
қандай аҳволга солиб қўйганлигингни биласанми?—■ 
деб, чўнтагидан хат ва телеграммани чиқариб, Маҳин- 
нинг юзига ирғитди. 

Маҳин дадиллик билан телеграммани ердан олиб 
ўқиди. Сўнгра бир оз титроқ овоз билан деди: 

— Отажон, мен буларнинг ҳаммасидан хабардор- 
ман. Мендан кейин онамнинг қийналишини ҳам билар- 
дим. Бироқ, нима қилишим керак эди? Мен _унга йўл- 
йўлакай юборган хатимда, бу ишга мажбур бўлганимни 
билдирдим. Менда гуноҳ йўқ. Бу ерда онамнинг ҳам 
гуноҳи йўқ. Эшитдингизми, отажон, онамнинг ҳам гуно- 

173 


www.ziyouz.com kutubxonasi 



ҳп йўҳ! Бу ишларга сабаб, фаҳат сизнинг тушунчасиз- 
лпгингиздир. Сиз мсни. танимаганим, ҳаттоки ҳандай 
пш билан машғул эканини билмаганим бир шаҳзодага 
мажбуран эрга бермоҳуи бўлдингиз. Сиз менинг қал- 
бпмдаги севгн туйғуларини поймол қилиш ниятида бўл- 
масангиз эдп, мен бу ишга қадам қўймас эдим. Бу ишда 
Фаррухнинг ҳам ҳеч гуноҳи йўқ. У фақат менга йўл 
кўрсатди. Мен ҳам уни қабул қилдим. 

Бу сўзларни эшитгандан кейин ғазаби яна-да бат- 
тарроқ жўш уриб кетган оғойи Ф... уссалтана бирданига 
жуда қаттиқ қизишиб кетди. 

— Ҳали сен мени айбдор санайдиган ҳам бўлдинг- 
ми? Отангга таъна-маломат қиляпсанми?! Хўп, майли, 
зарари йўқ. Билиб қўйгинки, энди Фаррухни умрбод 
кўрмайсан. Агар мен сени фарзандликдан чиқариб, 
«оқ» қилишимни истамасанг, мен кўрсатган одамни эрим 
деб .қабул қиласан. 

— Бу мумкин эмас!— деди Маҳин совуққонлик би- 
лан. 

Оғойи Ф... уссалтана, ортиқ чидаёлмай, қизини тутиб 
олиб уриш хаёли билан ўрнидан турган эди, бироқ, 
унинг воситасида депутат бўлмоқчи экани эсига тушиб, 
уришдан ўзини тийди. Лекин, бақириб-чақириб деди: 

— Сиз, ақли қисқа хотинлар, қачондан бери бундай 
ган қайтарадиган бўлиб қолдннгиз?! «Мумкин эмас!» 
ҳам деяпсан-а! Бу сўзларни сўзламоққа сизларга ким 
ижозат берган? Бу ишда мен ўзим аҳмоқман. Агар аҳ- 
моқ бўлмасам, алданиб, сени ўша мактабларга ўқишга 
юборармидим? Шундай қилмагапимда, бундай фало- 
катларга йўлиқмаган ҳам бўлар эдим. Қошки, сени 
мактабда ўқитмаган бўлсам эди. 

Огойи Ф... уссалтана чин кўнгилдан гапирар эди. У 
бу мактабларни, уларда ўқиган киши ўз'ҳуқуқларини 
таниб олади, деб «хавфли» билар эди. (Унинг фикрича, 
ўзи ва ўзига ўхшаганлардан бошқа ҳеч кимнинг, айниқ- 
са, хотин-қизларнинг ҳуқуқлари бўлмаслиги керак эди). 
Унинг фикрича, болаларга ҳар хил бўлмағур, хаёлий 
нарсаларни ўқитадиган мактаблар — ҳақиқий заҳар 
эди. Йигит ва айниқса қиз билан учрашганда ва улар: 
«Нима учун эрлар аёлларни урадилар, нима сабабдан 
хотин кишини таёқ билан уриш мумкин? деган пайтда 
оғойи Ф... уссалтана каби кишилар ўлгудай сўкинади- 
лар, уларни даҳрий, кофир деб атайдилар. Оғойи Ф... 

уссилгана, асбоб-ускуналарга қандай кўз билан қараса, 
xoTiui қимларга ҳам шундай қарайдиган ва уларнинг 
аркнк ToMoiiiuuin ҳар дамда айирбошланиб турилишини 
тугри дсб топу|1Ч11ларда11 эди. 

Uroftli Ф... ymninana, бу срда сўзлашиб ўтиришдан 
ftiip lini ижида Ч11ҚМа1Л11ГН11п тушупиб, шаҳарга борган- 
дпн ксйии тстлик билап онасига хабар юборишни лозим 
билдн iui қитига: 

— Қяин, тайёрлап, кстдик!—дедн. 

Маҳин ҳсч нима демасдан уйга кириб, чодрасини 
ёпиниб чиқди. 

Қарим амаки далада бўлганлиги учун бу воқеалар- 
дан хабарсиз эди. Хотини бўлса, ҳовлида юрар, томо- 
ша қилар, полициячилардан қўрққанидан гапиришга 
ҳам юраги бетламас эди. 

Маҳин отасига: 

— Сиз Фаррухни уйдан қувиб солдингиз. Бироқ у 
ҳали уйнинг ижара ҳақисини тўламаган эди,— деди. 

Оғайи Ф... уссалтана .унинг мақсадини дарҳол тушу- 
ниб, чўнтагидан битта уч туманлик иул чиқариб, Қарим 
амакининг хотини олдига ташлади. Сўнгра Жаводни 
тўрт тарафдан қуршаб олган полициячиларга қа- 
раб: 

— Сиз бу аблаҳни шу ерда тутиб туринг. Мен ша- 
ҳарга жўнаяпман. Автомобиль келиб, сизларни .ҳам 
олиб кетади,— деди-да, битта ўн туманлик пул чиқариб, 
инъом юзасидан уларга берди. Маҳинни қўлидан суд- 
раб ҳовлидан чиқди. 

Бечора қиз қанчалик теваракка кўз югуртса ҳам 
Фаррухдан бир нишон кўрмасдан, маъюс бўлди. Қиш- 
лоқнинг чеккасида турган автомобилга тушиб, жўнаб 
кетдилар. 

Соат олти бўлган эди. Автомобиль бир соатдан ке- 
йин шаҳар дарвозасига етди. Оғойи Ф... уссалтана би- 
лан Ризоқули автомобилдан тушиб, извошга миндилар. 
Извош ҳам автомобилнинг орқасидан оғойи Ф... уссал- 
тананинг ҳовлисига қараб йўл олди. 

Ун минутдан кейин оғойи Ф... уссалтана билан Ма- 
ҳин ўз ҳовлиларида эдилар. Маҳин бу кунги ҳодисалар- 
дан жуда ранжиган, қаттиқ таъсирлангаи бўлгани учун 
ўз ётоғнга кириб кетди. Каравотга ўзини ташлаб: 

«Оҳ, яна бир карра уни кўра оламанми!»—деб юм« 
юм йигламоққа бошлади. 

Бу кўз ёшлари оғойи Ф... уссалтананинг юрагига таъ- 
сир қила олармиди? 

йўқ. Чунки, унинг қалби бундай олмослар билан чи- 

зиладиган ойналардан эмас эди. 

Оғойи Ф... уссалтана ўн беш дақиқадан кеиин шун- 
дай бир телеграмма ёзиб юборди: 

«Қум. Дорушшифо. Маликтож хонимга. 

Қидириш натижасида Маҳинни Фаррух билан Эвин- 
дан топдим. Маҳин уйга келтирилди. Соғ-саломат, таш- 
виш тортманг. Зиёрат тугаган бўлса, дарров қайтинг. 

Ф... уссалтана». 

Автомобиль қайтиб бориб, тўрт полициячи билан бе- 
чора Жаводни оғойи Ф... уссалтананинг қовлисига кел- 
тирдилар. 

Оғойи Ф... уссалтана телефон орқали^ назмия раиси- 
ни чақирди. Фаррухнинг хизматкори бўлишдан бошқа 
гуноҳи бўлмаган бечора Жаводни ўғри ва жинояткор 
деб тушунтирди. Уни авахтага юборилиши учун иккита 
қуролли полициячи Юборилишини илтимос қилиш билан 
баравар Жаводнинг бутун гуноҳини ўзи ёзиб,юбориши- 

ни айтди. „ . 

Езиб юбормаса ҳам бўлаверар эди. Чунки, оғоии Ф... 
;уссалтана пулдор ва юқори мартабали киишлардан бул- 
ганлиги учун унинг айтган сўзи бузилмайдиган қонун 
эди. 

Ярим соатдан кейин назмиядан иккита қуролли поли- 
циячи кслиб, оғойи Ф... уссалтананинг уйига кирди._ 

Маҳин бу ишдан хабардор бўлгани учун уйдан 
чиқди. Отасининг оёқларига йиқилиб, бечора Жаводни 
ўғри ва жиноятчилар жойи бўлган авахтага юборма^с- 
лик учун ялиниб-ёлворса ҳам натижа чиқмади. Оғойи 
Ф„. уссалтана Фаррухнинг аламини бечора Жаводдан 
олмоқчи бўлар эди. 

Фаррух ўткир ва чиройли сўзлар билан маҳкамадан 
қутулиб кетишидан қўрққани учун оғойи Ф... уссалтана 
Фаррухдан қўл тортган эди. Агар Фаррухда шундай 
хислат бўлмаса эди, у Фаррухни ЯСаводдан ҳам баттар- 
рон кунларга солган бўлар эди. 

Маҳин жуда ҳам қайғуриб, отасининг хонасидан 
чиқди, бу ҳодисаларнинг аламидан оёқлари титрар, ҳа- 
ракат қилишга ҳам мадори етмас эди. Бир амаллаб ўз 
хонасига кириб олди-да, кейин ўзидан кетди. 

Чақирилга» полициячилар Жаводни бир жинояткор- 

дай олдиларига солиб, олиб кетмоқда эдилар. Улар 
серқянтов хиёбонлардан ўтар эканлар: 

—. Қочиш фикрини хаёлингга ҳам келтира курма, 
бекорга жондан жудо бўласан. Агар қочадиган бўлсанг, 
қонун бўйича сени отиб ўлдиришга мажбурмиз, деб 
пўписа қилар эдилар. 

«Қонун» — қандай улуғвор бир сўз! Бироқ, унинг 
ҳаётга татбйқ этилишида қандай хиёнатлар бўлмайди? 
Шу қонунми? Текинхўр бир юқори табақали кишининг 
сўзи билан, ҳар бир кишидай озод, эркин яшашга ҳаққи 
бўлган бёчора бу камбағал йигит билан шундай муома- 
лада бўлиш — бу қонунми? Ахир, «қонун» ва «мада- 
ният» деган нарса шуми? 

Ярим соатдан кейин Жаводни назмияга келтирди- 
лар. Полиция раисининг буйруғи билан уни темир пан- 
жарали, темир эшикли авахтага қамадилар. 

Шўрлик Жавод қамоқхонада бир кишилик камерага 
қамалди. 

Нимага? Нима учун? Фақат битта юқори табақали 
кишининг ундан шикоят қилгани учунми! 

Шу етарли эмасми?! 

# # # 

Биз Маликтож хонимни ўз боши ва кўкракларига 
уриб: «Қизимни ўғирлаб кетдилар, бечора қизгинамнинг 
бошига қандай фалокатлар келтирган эканлар?» деб 
бақириб турган жойида, Ферузани^бўлса: «Полицияга 
хабар бердим, йўлда уларни қандай^бўлса ҳам тутади- 
лар», деб унга тасалли бермоқчи бўлган жойида қол- 
дирган эдик. 

Ферузанинг бу гапи ҳақиқатга яқин булса ҳам ои- 
роқ она туйғуси бундай ҳақиқатни тушуниб ета олар- 
миди? 

Маликтож хоним йиғлар эди. Феруза^полиция идо- 
расига бориб, бутун бўлган аҳволотни, қўлини орқаси- 
ra қилиб ҳовлида айланиб юрган полиция раисига айт- 
ди. Пул унмайдиган ишларни унчалик ёқтирмайдиган 
раис юзаки равишда бу тўғрида текшириш ва қўлга 
туширишга ваъда берган бўлса ҳам, лекин сув бошидан 
лойқа дегандай, вазирларнинг доим охирига етмайдиган 
ҳаракатларидай, бу ҳам эшитиб эшитмасликка содиб, 
ҳатто бу тўғрида иуллардаги қоровулларга ҳам хабар 
бермади. 

Уша куни кечқурун Маликтож хоним беҳуш бўлиб 
қолган эди. Бахтга қарши, шаҳарда бирорта ҳам тиобий 
ёрдам берувчи киши 'топилмади. Полиция идорасининг 
доктори ҳам бошқа ерга кетиб қолган бўлиб, фақат мол 

доктори бор эди. „„ 

Бечора Феруза жуда ҳам ўзини йўқотиб қуиган, 
нима қилишини билмас, хоним бўлса, беҳуш, ҳеч ўзига 
келмас эди. 

Телеграммадан бошқа тез таъсир этадиган бирорта 
чора ўйлаб топа олмади. Чодрасини ёпиниб, кўчага 
чиқди, сўрай-сўрай телеграфхонани топиб жирди. Теле- 
графчидан: «Мен айтадиган гапларни ёзиб, дар- 
ров симга боғлаб : , Теҳронга юборинг», деб илтимос 
қилди. 

Телеграфчи бир оз бечора хотиннинг жоҳилЛигидан 
кулгандан кеййн юқорида ўқиганимиз телеграммани 
ёзиб юборди. Феруза ҳам чўнтагидан пул чиқариб, те- 
леграфчига берганидан кейин уйга қайтди. 

Маликтож хонимнинг аҳволи бир оз 'яхшиланган 
эди. Феруза қайтиб келиб, оғойи Ф... уссалтанага те- 
леграмма юборганини, бутун ишдан уни хабардор қил- 
ганини хонимга билдирди. „ 

Кеч бўлди. Маликтож хоним астагина йиғлаб ўти- 
раркан, бирданига эшик қйттиқ тақиллади, Ҳасанқули 
ташқарига чиқиб, хонимга бир хат келганлигини айтди. 
Маликтож хоним дарров хатни олди. Дуо. китоблари- 
дан бошқа ҳеч нарсани ўқиёлмаслиги учун, Ҳасанқули- 
ни бир саводли одам топиб келтирйш учун юборди. 

Ҳасанқули бориб, бир оздан кейин, ўн олти ёшларда 
бўлган бир боққолнинг шогирдини бошлаб келди. 

Успирин бола хатни ўқиб берди. 

Маликтож хоним хатнинг мазмунини тушунгандан 
кейин кўнгли тинчиди. Чунки Фаррух унинг ҳеч қачон 
хаёлига ҳам келмаган эди. Қизини Фаррух билан бир- 
ликда қочганлигини билиб, бир оз ўзини юпатди ва ўз- 
ўзига айтди: 

«Зарари йўқ, эртага эримга хабар юбораман. Ьари- 
бир бизнинг қўлимиздан қочиб қутула олмайдилар. Қа- 
ерга кетган бўлсалар ҳам эрим уларни излаб топади», 

Маликтож хоним тинчланган сари ўйларди. 

«Бизнинг зиёратга чиққанимизни Фаррух қаёқдан 
билган экан-а? Биз бу сафаримизни ҳеч кимга айтмаган 
эдик-ку? Ажабо, бу қандай ҳодиса бўлди?» 

Ннҳоят, ўйлаб-ўйлаб, бу сафарни Фаррухга Маҳин- 
шшг ўзи етказган бўлса керак, деган қарорга келди. 

Шундан кейин, Маликтож хоним Маҳиннинг йўлда 
мени кимга бёрмоқчисизлар деб сўрайверганини эслади, 
Эртасига қиёмга яқин Маликтож хоним Феруза 
бнлан бирга зиёрат қилиб қайтганида қўлига бир теле- 
грамма бердилар. Телеграммани ўқиш учун яна ўша 
боққолнинг шогирдини чақириб келтирдилар. Телеграм- 
манинг мазмуни Маликтож хонимнн жуда севинтирди. 
Севиниб кетганидан дарров чўнтагидан битта беш қи- 
ронлик тилла чиқариб, боққолнинг шогирдига берди ва 
Ҳасанқулини Теҳронга кетиш учун арава топиб, кира 
қилишга чопархонага юборди. Ҳасанқули қайтиб келиб, 
кун ботиш олдида жўнаб кетишларини айтди. 

Маликтож хоним Маҳинни кўришга ошиқар эди. 
У Маҳинни бир меҳрибон она юраги билан севар, би- 
роқ бу она ўз севгили фарзандининг эндиги бахтини, 
бахтли ҳаётини ўйлармиди, ўйлаб кўрармиди? JBy са- 
волнинг жавоби жуда ҳам очиқ ва равшан. У ўз қизи 
Маҳиннинг бахтли бўлишини шаҳзодага эрга беришда 
кўрар эди. Яна тўғриси, у бахт-саодат нима эканлигини 
тушунмас эди. У ўз қизини девона деб ўйлаб, уни бу 
касалликдан қутқаришга ҳаракат қилар эди. У қизи- 
нинг ўжарлигини ёшлигидан деб ўйлар: «Қатта бўлса, 
ақл кирар», деб ўзини юпатар эди. У, «кимнинг ёши 
улуғ, гавдаси катта бўлса, ақли ҳам кўп бўлади», дер 
эди. У, «эр деганинг давлатли бўлса, бас», деб қарарди 
ва бошқа сифатларига унчалик аҳамият бермас эди. 

Кун ботар-ботмас Маликтож хониМ, Феруза ва Ҳа- 
санқули Теҳронга жўнаб кетдилар. 

Эртасига кеч соат саккизда арава оғойи Ф... уссалта- 
нанинг иморати рўбарўсига келиб тўхтади. Ризоқулн 
араванинг эшигини очиб, хонимга таъзим қилди. Хоним 
аравадан тушди, Ҳасанҳулига бўлса аравакашга инъом 
беришни буюриб, ҳовлига кирди. 

Оғойи Ф... уссалтана унинг истиқболига чиқиб, аҳвол 
сўрашгандан кейин деди: 

— Маҳин кечадан буён қаттиқ касал. Ҳалигача уч 
марта докторларни чақириб маслаҳат қилдим. 

Маликтож хоним шошиб Ма^иннинг ётоғига кирди. 
Маҳин каравот билан битта бўлиб ётар,оқсоч хотин 
юзини елпиб ўтирарди. Маҳин онасини кўриши билан 
бошини кўтариб: 

— Тез келганинг яхши бўлибди! Қани айт-чи, Фар- 
рухни дафн эттингларми?—деб сўради ва қаҳ-қаҳ уриб 
кула бошлади. 

Бечора Маҳин ақлдан озиб қолган эди; 

XXVI бдб 

БАНГИХОНА 

Икки катта бозор — яъни баззозлик бозори билан 
пойафзал бозори ўртасидаги кўчанинг охирида бйр 
«Тўрт раста» деган бўш муюлиш бўлиб, унинг охирида, 
бир неча боққол, қаҳвачи ва сартарошлик дўконлари 
жойлашган., 

Бу кўча эгри-бугри. Бу икки бозорнинг уртасидаги 
муюлишда, чап тарафда эски бир иморат бор. Бу имо- 
ратнинг эшиги кўча сатҳидан пастда бўлгани учун 
йчкари кирмоқчи бўлган одам аввал пастга тушиши 
керак. Эшикдан киргач, тўрт-беш метр узунликдаги бир 
йўлакДан ўтиб, ҳовлига чиқилади. 

Ҳовлининг шимол тарафидаги иморатлар эски бў- 
либ, «Урусий» номланган бир зал ва иккита кичкина- 
кичкина уйдан иборат эди. «Урусий» уйининг ён тараф- 
ларида бўлса, ердан бир оз юқори кўтариб солинган 
икки пешайвони бор эди. 

Эрта куз. Астагина эсиб турган шабада ҳар нафасда 
бир кучайиб, сарғайган дарахт япроқларини ерга тў- 

карД и - * - 

Кеч соат тўртлар чамаси. Баланд буили ва чироили 
бир йигит шу кўчанинг ўртасида туриб, ўткинчилар кў- 
зини шамғалат қилиб, шу уйга киришга пайт пойлар 
эди. Бу йигитнинг уст-боши, сиртдан қараганда,^бир оз 
эски кўринса ҳам, лекин ичидаги кийимнинг ёқасига 
диққат қилинса, ундаги олтин тугмаларни кўриб, Теҳ- 
роннинг бойвачча йигитларидан биттаси эканига шуб- 
ҳа қилинмас эди. и ' 

Ҳозирги вақтда барчага баравар бўлган уига кириш 

номусми? 

Бу «Тўрт раста» муюлишидаги уй ҳам кириш номус 
ҳисобланган уйлардан бири эди. 

Бу уй шира (банги)" хона эди. Яна тўғриси, эронлик- 
лар ўз ғайрат ва шижоатларини тутунга айлантириб, 
кўкка совурадиган жойлардан бири эди. 

Уша пайтларда ҳозиргидай дориламон эмас эди. 
Халқдан уялиб, ҳар ким у ерларга яшириниб борарди. 
Бироқ, такяхоналардан мўмайроқ солиқ олиш ^учун 
бангиликни ривожлантиришга тарафдор бўлган 
ҳукумат уялиш-тортинишлар барҳам топишини ис- 
тарди. 

Бояги йигит гиёҳванд бўлиб қолганлигидан шира 
чекмоқ учун бу ерга келишга мажбур эди. 

Чунки, ширани баъзи бадавлатлардан бошқа киши- 
лар учун уйга олиб бориб берилмасди. Уша йигитнинг 
бахти ва эронликларнинг бахтсизликларига кўра, бу 
кўча анчагина хилват эди. Йигит дарров ўзини ичкари- 
га олди. Унинг орқасидан бошига намат кулоҳ, эгнига 
нимдош пальто кийгаи, йигирма ёшлар чамали бошқа 
бир‘йигит ҳам муюлишдан чиқиб, ўша уйга^кирди. Би- 
ринчи йигит саҳнга кирар-кирмас самовар қўйилган та- 
рафга бориб, қаҳвачига деди: 

— Мени ҳеч ким кўрмасин! Агар иложи бўлса, би- 
рор хилватроқ уй кўрсатинг. 

Телпагиии олиб, тепакал бошини қашиётган қаҳва- 
чи ишнинг тагини дарров тушуниб: 

— Марҳамат қилингиз,— деди-да, йигитни бинонинг 
чап тарафига бошлаб бориб, бир эшик-ни очиб берди. 
Йигит ичкарига кирди. Бу хона жуда ҳам кичкина эди. 
Деворлари кўкимтир, токчалари рапли бўлиб, ерга 
эски, иркит палос солинган эди. 

Токчаларнинг биттасига шира чекиш учун ишлати- 
ладиган чироқ қўйилган эди. йигит ичкарига кирар- 
кирмас палосга -чордона қуриб ўтирди. Қаҳвачига икки 
бўлак ярим мисқоллик шира келтиришни буюрди. Қаҳ- 
вачи чиқиб кетгандан кейин ўз-ўзича ўйлар эдш 

«Номардлар мени жуда ҳам ёмон ўргатиб қўйдилар- 
да, энди сира ҳам ташлаёлмайдиган бўлиб қолдим. Дар- 
ҳақиқат, ўзимда ҳам гуноҳ кўп. Шу қадар кашанда 
бўлиб қолдимки, бир кун чекмасам, ўлаёзаман». 

Бирданига эшик очилиб, бир нотаниш йигит ичкари 
кирди. Аввалги йигит кейинги йигитнинг уйга сўрамас- 
дан кирганини йўриб, ҳайрон бўлди. Кейинги йигит 
ичкари кириши биланоқ, салом бериб деди: 

— Оғойи Али Ашрафхон, сизда зарур бир ишим бор. 
Сиз билан сўзлашиш учун бу ердан қулай бирорта жой 
топа олмаганимдан, қаҳвачига сизга келтирадиган ши- 
рани бир оз кечикиброқ олиб келишини буюрдим. 

Али Ашрафхон ҳайронликда қолди. Бу ким? У мени 
қаёқдан танийди? Нега одобсизлик қилиб, рухсат сўра- 
масдан кириб келди? Шу топда, «бу бангихона, кўпчи- 
лик келадиган жой; бу ер Теҳрон, қолаверса Эрон, бу 
одам ҳали одоб ва тавозе нималигини тушунмаса керак», 
деб сал ҳовуридан тушди. Лекин шундай бўлса ҳам 
жеркиб деди; 

— Узинг кўриб турибсанки, мен бу ерга шира че- 
киш учун келдим. Чиқ бу ердан, мени бир оз тинч қўй, 
мен сени танимайман, сен билан ишим ҳам йўқ^ 

Кейин келган йигит бу гапларга эътибор бермай, 
лоқайдлик билан деди: 

— Оғо, сиз мени кўрмагансиз, тўғри. Лекин, мен 
сизни жуда яхши танийман. Отингизни ҳам айтдим. 
Агар шжозат берсангиз, сизнинг тўғрингизда билган 
нарсаларимни ҳам антаман: сиз Исфаҳонда молия бў- 
лимининг раиси эдингиз, Теҳронга келганингизга 
икки ой бўлди. Илгари Теҳронда ...вазирлйгининг молия 
бўлимида раис эдингиз. Ҳатто шундай қисқа. муддат 
ичида қандай йўл, қайси воситалар билан муовинлик- 
дан раисликка ўтганингизни ҳам биламан. 

Али Ашрафхон аввалгидан бешбаттар ҳайрон бўлди. 
«Бу йигит ким, менинг ишларимни қаёқдан биладп?» 
деб ўз-ўзига саволлар берди. 

— Бу ким ўзи, менинг ишларимни қаёқдан билади, 
деб ҳайрон бўляпсиз, албатта. Қизиқиб қолганлигингиз 
учун сизга ҳаммасини айтиб бераман. Менинг отим 
Фаррух. Номусини ўз манфаатингиз учун ёрдамчи бир 
қурол қилиш, обрўсини бадавлат бўлишингиз учун оёқ 
остида топтаганингиз хотин бир'кеча менга дуч келиб 
қолди. Мен қайси хотин тўғрисида сўзлаётганимни ту- 
шунгандирсиз? 

Али Ашрафхоннинг ранги ўчиб, бадани титрамоққа 
бошлади. У Фаррухга нима дейишини билмай қолди. 
Фаррух бутун воқеани яхши билгани учун бундан то- 
ниш мумкин эмас эди. Али Ашрафхон ўзини сал дадил 
тутиб деди: 

— Ofo, гапларингиздан мен сизнинг мақсадингизни 
ҳали ҳам тушуна олмадим. Боя мен сизга айтдимки, 
мен шира чекмоқчиман, кайфим йўқ, сиздан илтимос 
қилар эдим, шу суҳбатни бошқа вақтга таиин қилса- 
нгиз. Ушанда бу тўғрида ҳар қанча бўлса, сўзлашамиз. 

Фаррух хохолаб кулиб деди: 

— йўқ, оғо, ундай эмас, бир оз бўлса ҳам менга 
шқтингизни сарф қилиб, айтганларимни эшитишингиз 
герак. 

Ҳозирча Фаррухнинг Али Ашрафхонга аитган гапла- 
рини шу ерда қолдириб, бу учрашувнинг қандай юз 
берганини баён этайлик. 

* * * 

Ширахонадаги бу ҳодиса юз берган кундан ўн. ой 
муқаддам Али Ашрафхоннинг юқори бобларда аитгани- 
миздай, виждонсизлик ва разиллик билан бечора Иф- 
фатни уйдан қувлаганлигини биламиз. 

Али Ашрафхон ёлғиз қолиб, сўққабош турмуш ут- 
казиб, ахлоқсиз хотинлар билан суҳбат қилишни ҳар 
нарсадан аъло билган саёқ йигитлардан бири^эди. Узи 
ўлгунча хасис бўлгани учун чиқимни ёмон кўрар, фа- 
қат хасислик билан нафсини қондириб, ҳар ҳафта, ҳар 
ойда хотин янгилаб турар эди. Бечора Иффатни Шоҳ- 
бо^ки кампирнинг уйига қўйиб келган куни кечаси, 
Исфаҳондаги ўртоқларининг бир нечасини йиғиб, аиш 
қилмоқчи эди. Уртоқларидан ҳар қайсиси ҳар қаёққа 
боришни маслаҳат кўрар эдилар. Сўнгида купчилик 
билан Исфаҳоннинг Жулфа деган мавзуига боришга 
қарор қилдилар. * 

Эронда саёқ, бузуқ бир кишининг бора-бора гиеҳ- 
ванд бўлиб қолиши табиий. Энг аввал бир қадаҳ ич- 
киликдан бошланади. Ундан кейин икки-уч ва шундай 
қилиб ортиб боради. Энг охири бир^ шишага^ етади. 
Сўнгра бир uraufa ичкилик ҳам кайф бермай қола- 
ди. Ичкиликка ружу қилаётган одам Англияда 
бўлса, виски, Эронда бўлса, узум ароғини ичишга ки- 

ришади. u 

Кунлар ўтади, бирданига қандаи бўлади-ю, Оир 
кечаси май топилмай қолади. Бу вақтда ўртоқларидан 
бириси хумор тарқатиш учун жиндек наяки қилиб бе- 
ради. Еки нўхатдеккина қорадори таклиф қилиш би- 
лан баробар бу қорадорининг қай даражада фойдали 
эканини, фалон кишини ўлимдан қутқазиб қолганини, 
ёинки қанчалик кайф берганини қатор қасамлар би- 
лан исбот қилади. 

Қорадори ейилади. а _ 

Лекин, унинг таъсири, кайфи унутилмайди. Эртаси- 

га яна давом этади. Ьнр кун келадики, мисқоллаб қо- 
радори ҳам таъсир қилмайдиган бўлиб қолади. 

Шу пайтда яна бояги яқин ўртоқларидан биттаси 
ширани олдинга суради. Шира — қорадори. 

Дод бундай ўртоқларнинг дастидан! 

Али Ашрафхон ҳам шундай бўлган эди. Олти ой- 
дан кейин жуда росмана қораДори бангиси бўлиб қол- 
ган, тўрт мисқолдан ками кифоя қилмасди. Бир кун. 
уйига чақирган дўстларидан биттаси ширани унга мақ- 
тади. Нодон йигит унинг мақтовини мамнуният билан 
қабул қилиб, шира чекишга ўтди. Иккй ойдан ке- 
йин Али Ашрафхон «бинойи»дек шира бангиси ҳам 
бўлди. 

Исфаҳондалигида молия бўлими раиси бўлгани 
учун ширахонага бормасдан уйида тайёрлатар эди. 

Қандай бўлди-ю, бир куни у Иефаҳонда ҳаммага 
белгили бўлган зотдан биттасининг илтимосини қабул 
қилмади. Уша куни кечқурун Исфаҳоннинг иғвогар ва 
мунофиқларидан бир тўдаси... идорасининг рўбарўси- 
да йиғқлиб, у ерга ҳужум қилишиб, тўс-тўполонини 
чиқариш билан қўрқитдилар. Бу тўданинг бошида 
салласининг пешини кифтига туширган ва бёлбоғини 
ёғочга боғлаб, байроқ сингари кўтарган бир шайх ба- 
ланд овоз билан қичқирар эди: 

— Дод бу теҳронликларнинг дастидан! Ҳар куни 
бир динсизни бизнинг устимизга раис қилиб юбориб, 
биз бечораларни диндан чиқармоқчи бўладилар! 

Сўнгра йиғилган оломонни бир ерга тўплаб, нутқ 
сўзлашга киришди: 

— Полиция ёки жандармлар сизга' қарши чиқсалар, 
уларни ўлдиришдан тойманг, улар бизга, яънй динга 
қарши чиққанлари учун кофир бўладилар!—деб ба- 
қирди. 

Нодон халқ ишнинг тагини тушунмасдан, яъни шайх- 
нинг ўз манфаати учун дин ва диёнатни қурол қилиб, 
ҳеч нима тушунмайдиган халқ қўли билан идораларга 
ўт қўйиш истаганининг фаҳмига бормай, унга итоат қн- 
лар эди. 

Чорак соатдан кейин жанда^зма идораси бу сохта 
ваҳимадан хабардор бўлиб, дарров бир тўда отлиқ- 
ларни у ерга юборди. Жандармлар келиб, оломонни 
тарқатишга қанчалик уринсалар ҳам ҳеч ни.ма қила 
олмадилар. Халқ шунчалик жоҳил эдики, чиндан ҳам 

шаҳар идорасининг дннсиз идора эканига ва уни халқ- 
ни дипдан чиқариш учун очиб қўйилганига ишонпб, 
қаршнликларида давом қилар эдилар. 

Бояги шайх ҳам баланд бир ерга чиқиб олиб, ҳар 
дақиқада халққа хитоб қилиб, идорани бузишга, ён- 
диришга, жандармларни ўлдиришга ташвиқ қилар 
эди. 

Жандарма раиси халқнинг нодонлигини эътиборга 
олиб, ўқ отишни ман қилганди. Жандармлар. ҳам 
жамоатни дўқ-пўписа билан тарқатишга уринарди. 

Дин йўлида ўлишни шаҳидлик ва бахт санаган ча- 
панилардан биттаси илгари чиқиб, қўлидаги белбо- 
ғини жандармлардан биттасининг бўйиига солди. Бир 
неча нодонлар ҳам унга қўшнлпб, бечора жандармни 
торта-торта отдан йнққтдилар-да, оломоннинг орасига 
олиб кирдилар. 

Бечора жандарм мунофиқ, пулпараст шайхнинг қур- 
бони бўлди. 

Жандармлар ортпқ чидаб тура олмадилар. Мил- 
тиқларини халққа ўгириб, осмонга қараб ўқ уза бош- 
ладилар. Беш дақиқадан кейин ўртада ўша нодон 
халқдан биттаси ҳам кўринмай қолди. Лекин улар қи- 
лар ишларини аллақачон қилиб кетгаи эдилар. 

Шайхнчнг шайтонларча алдови ва ташвиқоти би- 
лан жандарм бўғиб ўлдирилган эди. 

Шундай ваҳший ҳаракатларга ким жавобгар? Уша- 
лар! Яъни, ўз' манфаатлари учун илм-маърифатни дин- 
га қарши деб отлантирган, бахтсиз миллатни жаҳо- 
латда сақлайдиган текинхўр шайхлар, охундлар ва 
мужтаҳидлар. 

Жанжал ҳали бу билан ҳам тинчиб кетмади. Бояги 
шайх қўрққанидан чорак соат югура-югура бориб, 
шаҳар оғоларидан биттасининг уйида яширинди-да, 
бошқа йўллар қидиришга киришди. Уз муридларини 
тўдаларга ажратди. Бир тўдани шаҳар оғосининг уйида 
ўзи билан бирга сақлаб, иккинчи тўдани марказий^идо- 
радан Али Ашрафхонни ўрнидан бекор қилишни сўраш 
учун телеграфхонага юборди. 

Марказий идора ҳам ишнинг ўнгу терисини суриш- 
тирмай, дарҳол Али Ашрафхонга қуйидаги мазмунда 
телеграмма юборди: 

«Исфаҳон, Али Ашрафхонга, баъзи зарур ишлар 

юзасидан кенгашда иштирок этишингиз ва изоҳлар 
беришингиз керак бўлганлиги учун дарров ишларни ёр- 
дамчингизга топшириб, Те\ронга келингиз». 

Али Ашрафхон телеграммари олган куни кечқу- 
руноқ йўлга чиқди. Йигирма тўрт соатдан кёйин Теҳ- 
ронга етиб, идорага борди. Лекин, у ерда ҳеч қандай 
кенгаш йўқ экани маълум бўлди. Бош идорада «Вази- 
фасидан бўратилгани учун чақириб олинганлиги»ни 
билди. Бироқ, раис унга: «Марказ сизнинг ўтмишдаги 
хизматларингизни назарда тутиб, келажакда сизга юқо- 
ри бир лавозим таклиф этади», деб умидвор қилгандан 
кейин идорадан чиқиб кетди. 

Шундай қилиб, Али Ашрафхон бир ойдан буён 
Теҳронда ишсиз лақиллаб юриб, янги мансаб кутар 
эди. Идорага қанча қатнаса ҳам ҳали ишга тайин эт- 
Маганлари учун қайтарди. Али Ашрафхоннинг бахтқ- 
га қарши, ҳазрат ишдан олинган, ёш вазир Францияга 
жўнаган, Иффат бўлса, албатта, аллақачон қўлдан чиқ- 
қан эди. Лекин, унинг учун янги Иффат топиш осон 
бир иш бўлганидай, иффатлар орқали иш берувчйлар 
ҳам оз эмасди. 

Али Ашрафхон Теҳронда раислик лавозимида бўл- 
магани учун ширани уйда эмас, ҳар куни шаҳарнинг 
бошқа ширахонасида чекишга мажбур эди. 

Бу кун ҳам шира чекиш учун мазкур уйга келган 
эди. 

XXVII боб 

ДУСТЛАРНИНГ ЕРДАМИ 

Энди Фаррухнинг бу ифлос ерга нима учун келган- 
лигининг сабабини қидирайлик. Биз Фаррухни Эвин- 
да, қўрғончадан чиқиб кетган ерда қўйиб кетган эдик. 
Айтганимиздай, Фаррух ўша жойдан кўнгил узиб ке- 
та олармиди? Қандай қилиб ўзининг бахти порлаб 
турган муқаддас қишлоқдан қўл силтаб кета олар эди? 
У ўз севгилисини, бахтини тездан эсидан чиқариб юбо- 
риш қобилиятига эгамиди? 

Фаррух қўрғондан чиққандан кейин қишлоқ^ичка- 
рисига қараб кетди. Юз қадамлар чамаси юргач, 
унинг- оёқлари юришдан беихтиёр тўхтади, Қишлоқ- 

нинг сўқмоқ йўлларидан юриб, тепага қараб йўл ол- 
ди. Бир дарахт тагида турган тошнинг устига чиқди. 
у жойдан Қарим амақининг боғи ва у ерда бўлаётган 
бутун ҳодиса яққол кўринар, лекин унинг ўзини ҳеч ким 
кўрмас эди. 

У Маҳин отаси билан бир неча дақиқа сўзлашган- 
дан кейин чодрасини олиб ҳовлига чиққанлигини кўр- 
ди. Фаррух ақлли йигит эди. У аввалбошда полиция- 
чилар билан талашиб-тортишйб, Жаводни қутқазмоқ- 
чи бўлса ҳам кейин бу фикрдан қайтди. У «Искандар- 
нома» ва «Ҳусайн Қурд» китобларида ёзилган, француз 
адабиётида Огюстин ва Қабестанларга нисбат берила- 
диган афсонавий муболағаларга ишонадиганлардан 
эмас эди. Бир кишининг тўртта қуролли одамдан 
устун кела олишига ишонмасди. 

У яна ўзига далда бериб: «Барибир Жаводни ха- 
лос этаман», дер эди. Юқорида баён этганимиздай, ярим 
соатдан кейин полициячилар Жаводни олиб жўна- 
дилар. 

У севгилисини қўлдан чиқарди. Бегуноҳ шурлик 
Жаводни ишқ ишига ёрдамга чақириб, балога гириф- 
тор қилди. Фаррух шундан кейин йиғламоққа бош- 
лади. 

Тоза ва мусаффо бир юракни йитлатмоқ учун шу- 
ларнинг ўзи кифоя эмасми? 

Фаррух бир сониялик шаҳват учун юз мингларча ки- 
шиларнинг қонини тўкувчи одамлардан эмасди. У тоза, 
софдил йигит эди. Жаводнинг бу балога гирифтор 
бўлганлигига сабабчи деб ўзини билгани учун^ Ҳ еч 
тинчиёлмас эди. Уни нима'қилар эканлар, деб ўйлар- 
ди. Фаррух Карим амакининг уйига қайтди. Карим 
амакининг хотини унга таскин бера бошлади. Фаррух 
ёлғиз ўзи уйга кирди. Кўзларини жавдиратиб, Маҳин- 
ни қидираркан, ўз-ўзича: «Нима учун менинг минг 
қийинчиликлар билан қўлга киргизган севгилимдан 
ажратдилар?» деб ўйлар эди. Бошини кафтлари ора- 
сига олиб, бу саволнинг жавобини миясидан ситиб ол- 
моқчи бўлган каби, уни зўр бериб қисар эди. Ора-си- 
ра «Жавод! сўзи оғзидан чиқиб: «Ҳаммадан аввал 
уни қутқазишим керак», деяр.эди. 

Фаррух қандай бўлса ҳамки, Маҳин билан қайта 
кўришишга ишонар эди. Уни Ҳаммадац кўп ўйлатган 
нарса — оғойи Ф... уссалтананинг ғазабига дучор бўл- 

187 - 


www.ziyouz.com kutubxonasi 




ган Жавод эди. Уни қайси йўл билан қутқазиб олиш- 
ни билмасди. 

Фаррух ёш. Унинг ёш фикри ё эрки олдида бун- 
дай қийинчиликлар унга ҳеч нарсадай кўринар эди. 
Жаводни қутқазиш .учун, аввало, уни нима қилганла- 
рини билиш керак. 

Вақт чошгоҳга яқинлашиб қолди. Карим амаки- 
нинг хотини овқат келтирган бўлса ҳам Фаррух и-ш- 
таҳаси бўғилганлиги учун емади. 

Кечқурун Фаррух яна сой бўйига тушди. Куни ке- 
ча Маҳин билан бирга ўтиргани тош ёнига борди. У 
йиғидан қизарган кўзларини кеча Маҳиннинг ўтирган 
ерига тикиб, ҳар дамда Маҳинни у ерда ўтирган деб 
ўйлар ва бориб ўша тошни эҳтирос билан ўпарди. Ле- 
кин лаблари Маҳиннинг юмшоқ юзига эмас, қаттиқ ва 
совуқ нарсага текканини сезиб, қайғуси ошарди. 

Фаррух тош устига ўтириб: «Маҳин ҳозир қаёқда? 
У нима қилаётир? Шу чоқда у нималарни ўйлаётган 
экая?» деб ўйларди. 

Фаррух агар бирор фавқулодда ҳодиса юз бериб 
қолмаса, албатта Маҳинни кўражагига ишонарди. Ле- 
кин оғойи Ф... уссалтананинг ғазабига дучор бўлган 
Жавод бечорани қандай қутқариш керак? 

Кеч кирди. Фаррух ўн саккиз соатдан буён оч 
бўлишига қарамасдан, сой бўйидан кетгиси келмас 
эди. 

Айқириб оқмоқда бўлган сувнинг овози Фаррух- 
нинг қайғусини яна-да оширар эди. Гўё сув ҳам одам- 
дардаги тубанликни сезгандай ва бу тубанликнинг ач- 
чиқлигидан фарёдга бошлагандай эди. Йўқ, унинг бу 
ғазаби ким учун? Бу ерда-ку, на оғойи Ф... уссал- 
тана ва на пул учун қонун яратувчилар бор! Фаррух 
кишиларда кўрилган бу виждонсизлик ва беҳаёлик- 
дан шундай юраги сиқилган эдики, агар олам бир уюм 
пахта бўлса эди, уни бир гугурт чақиб, ёндириб юбо- 
ришга тайёр эди. Бироқ, не қилсинки, ўзи якка, ожиз. 
Дунёда ҳали мол, бойлик бўлар экан, куч ва^ қудрат- 
нинг ҳам виждонсиз ва разолат қўлида қул бўлажаги- 
ни билар эди. 

Доим шундай бўлиб қоладими ёки бу чигал қачон 
бўлса ҳам ечиладими? 

Кечаси соат ўн иккилар чамаси эди. Фаррух ҳали 
ҳам сой бўйида, кўзидан булоқдай ёш оқизиб ўтирар, 

188 


у Маҳин билан қандай қилиб учрашиш ҳақида ўйлар 
эди. Лекин, биттагина масалани ҳал қила олмасдан, 
ўз-ўзича ўйлар эди: «Уни мендан нимага айирдилар? 
Биз бир-биримизни севсак, бизнинг саодатимизга ни- 
ма учун тўсқин бўладилар? Фақат унинг давлати, бой- 
лиги меникидан ортиқ бўлгани _учунми? Бу муҳим caj 
баб бўла оладими? Бу бир тўсиқми, ёинки шундаи 
никоҳ билан бирлашувни самовий китоблар тақиқла- 
ганмилар?» 

Шу он қалбининг ич-ичидан чиққан бир овоз: 

«Йўқ! Ғ1ўқ! Фақат қон!!! Қон! Шу сой сувича қон! 
Бир дарёдай қон! Энг катта бир денгиздай қон ке- 
рак!» дерди. 

Тўғри! Кишиларнинг заифларга қилаетган зулм- 
ларини ва унинг натижасида ифлосланган, бузилган 
дунёни тозаламоқ учун катта бир денгизча қон тўки- 
лиши керак. 

Вақт алламаҳал бўлди. Карим амаки келиб, ҳеч қўи- 
магандан кейин Фаррух унинг юзидан ўтолмай, туриб 
қўрғончага қайтди ва ҳрч нима емасдан ётди., 

Ухлаёлармиди? Ғ1ўҚ- Эрта билан барвақт ўрни- 
дан туриб, Карим амакига беш туманлик пул берди- 
да, миннатдорчилик билдиргандан кейин» шаҳарга 
жўнадш Эвинда извош бўлмаганлиги учун Фаррух 
кирага битта от олди. Икки соатдан кейин Юсуфобод 
дарвозасига етди. У ердан извошга тушиб, уйига кел- 
ди. Дарров касал бўлиб ётган отасининг ёнига кириб, 
унинг аҳволини сўради. Отаси: «Шунча кундан бери 
қаёқда эдинг, сенга нима бўлди?» деди. Фаррух бу сў- 
роққа: 

— Уртоқларим билан Шимронга кетган эдик,— 
деб жавоб берди. 

Фаррух ҳаммадан аввал Иффат ва унинг ота-она- 
сига ваъда берганлиги учун уларнинг уйига бориб 
кўришмоқчи эди. Юз-қўлини ювиб, кийим-бошларини 
алмаштиргандан кейин уйдан чиқди. Хиёбон бошида 
бир извошга тушиб, оғойи Р....уддавланинг уйига жўна- 
ди. Хизматкор уни ичкарига бошлаб кирди. Ичкари 
уйда ҳеч ким йўқ эди. Фаррух стуллардан бирига 
ўтирди. Бир оздан кейин Иффат эгнида Теҳроннинг 
энг кейинги модаси бўйича тикилган лиму- рангли 
шойидан кўйлак, оёғида нозик ва тиниқ рангли туф- 
ли, сочлари бўлса европача қилиб орқасига турмаклан- 

гани ҳолда кириб келди. Юзининг сарғайгани кетиб, 
бир оз қизиллик югурган эди. Илгариги гўзаллиги ўзи- 
га қайтган, юриш-туришидан, оёғининг яраси ҳам туза- 
либ қолганлиги маълум эди. Уятидан қизариб, Фаррух- 
га яқинлашди. Саломлашгандан кейин: 

— Оғо, бизларни жуда ҳам унутиб юбордингиз- 
ку. Уйингизга беш мартаба одам юбордим. Лекин, 
қаерга кетганлигингизни ҳеч ким билмас экан,— 
деди. 

— Тўғри, уйда эмас эдим. Сизга аввал куни аит- 
ганимдай, кичкина бир сафарга жўнаган эдим, деди 
ва еўзни бошқа ёққа^ бурдш учун:— Муҳтарам 
ота-онангиз қаердалар, саломатларми? сўзларини 

қўшди. „ 

Иффат Фаррухнинг паришонлигини кўриб, ундан 
бу «кичкинагийа» деб айтган сафарда тилагига ета 
олмаганлигини тушунди-да: 

— Отам мулкимиз даромад дафтарларини текши- 
риб ўтирибдилар, онам уй ишлари билан бандлар. 
Улар бўшагунларича сизни ёлғиз қолдирмаслик учун 
мени- юбордилар,— деди. „ 

Иффат бир оз тургандан кейин, яна сузлай Оош- 

лади: ■ u 

— Оғо! Мен сизни ҳар галгидаи эмас, бир оз ха- 
фароқ кўриб турибман. Мендан яширманг. Шу икки- 
ўч кун ичида сизга қандай ҳодиса йўлиқа қолди, нега 
бунчалик ўзгариб кетдингиз? 

Фаррух бўлса, юрагидаги дардини бўшатиш учун 
ҳасраткаш бир одам қидирар эди. Иффатдан яхши бир 
ҳамдардни қаердан топа оларди?^ Иффат унинг 
синглиси. Аканинг дардини сингилдай яхши тинглаи- 
диган киши топиладими? 

Фаррух аммасининг қизини севганини, қизнинг ота- 
онаси уни кўёв қилишни истамаганликларини қисқагина 
баён қилиб, кейинги юз берган ҳодисаларни ҳам ай- 
тиб берди. 

Фаррух сўзлар экан, Иффат гоҳ қизарарди, гоҳ бў- 
зарарди. Сўнгида Иффат чуқур ўйга ботди. У нимани 
ўйларди? Бечора Иффат ҳам Фаррухни севиб қолган, 
у Али Ашрафхондан тортган бутун мусибатларини, 
қайғуларини Фаррух билан бирга . кечирадиган масъуд 
|К унлар билан алмаштирмоқчи эди. Фаррухнинг 6y t 

ҳикоясини эшитгандан кейин бутун ^эрзулари юраги - 
дагина сақланиб қолажагини англаб, ўйлар эди. 

Фаррух Маҳиннинг асири эди. Иффатга эса, ака- 
гина бўла оларди, холос. С ф кўнгилли Иффат шу 
билан ўз-ўзини юпатди-да, ўйлади: «Мен унга синг- 
илман. У мени ўша азоб-уқубатли қамоқдан қутқаз- 
ди. Мен ҳам унинг бу ишларида унга кўмак бериб, 
севгилисига етиш учун бир сингил қатори ҳаракат қи- 
лишим керак», деб Фаррухга юзланиб деди: 

— Оғо! Энди билсам, ҳар иккимиз ҳам бечора, 
бахтсиз кишилар эканмиз. Лекин, ҳар қандай бўлганда 
ҳам қайғуриш керак эмас. Олам ҳамиша бир хилда 
турмайди. Лекин, шу билан бирга, сиздан илтимос қи- 
лар эдимки. мени ҳам эсингиздан чиқарманг. Мабодо, 
менинг қўлимдаи келадиган иш чиқиб қолса, албатта, 
менга топширинг. 

—- Ҳозирча ундай топшириқ йўқ. Ҳаммадан олдин 
бечора Жаводни қутқазиш чорасини кўрмоқчи- 
ман. Ундан кейин бўлса, Маҳиндан хабар олишим 
керак. 

Иффат бир оз ўйлаб олгач, деди: 

— Бўлмаса, бу вазифани менга топширинг. Ма- 
ҳиндан мен хабар оламан. 

— Жуда соз. Бўлмаса, бугун мен Исфаҳондаги 
дўстларимдан бирига хат ёзиб, Али Ашрафхоннинг 
кейинги- вақтларда қандай ишлар билан машғул эка- 
ни ҳақида хабар беришини илтимос қиламан. 

Иффат Али Ашрафхоннйнг отини эшитар экан, 
уятидан қизариб, секингина деди: 

— Жуда яхши, лекин аввал Жаводни халос этиш 
учун ҳаракат қилиш керак. 

— Зарари йўқ, ҳар иккала ишни баравар бош- 
лайман. 

Пешинга яқин Фаррух кетишга қузғалди. Лекин 
Иффат ҳали ота-онам келиб, сизни кўрганлари йўқ, 
деб қўймади. Бир оздан кейин, оғойи Р... уддавла хотйни 
билан бирга кириб, Фаррух билан кўришди. Бнр оз сўз- 
лашиб ўтирганларидан кейин Фаррух я^на кетишга 
чоғланса ҳам, Иффат ва онаси қўярда-қўймай овқат 
қилиб кетишини сўрадилар. Уртага чол ҳам қўшилиб: 

— Бизнинг кексалигимизга қараб, турмушимиз* 
нинг европача бўлмаганлигини хаёл қшш кўрманг. 
Сиз бу ерда, уйингизда бўлгандай, стулга ўтириб, қо- 

шиқ, вилкалар билан бемалол овқат ейишингиз мум- 
кин. Шу билан баравар суҳбат ҳам қилишингиз 
мумкин,— деб кулиб қўйди. 

Фаррух ноилодс овқатга қолди. Овқат қилдилар. 
Сўнгра Фаррух Иффат билан ваъдалашиб, мумкин 
қАдар у ишни тезлатишни ва эртага Маҳиннинг аҳво- 
ЛЙНи Иффатдан билишни умид этди. 

Хайрлашиб чиқди-да, чопархона идорасидаги Аҳ- 
мадалихоннинг ёнига борди. У идорада экан. 

Аҳмадалихон Фаррухнинг Теҳронга қайтиб келга- 
нини биларди. Лекин, қандай ҳодиса рўй бериб қбл- 
дики, Фаррух севгилисидан қўл силтаб, бу ерга келди, 
деб таажжубланди. Фаррухнинг юзидаги паришонлик- 
ни кўриб, унинг аҳволини сўради. 

Фаррух Аҳмадалихонга кўрсатган хизматлари учун 
миннатдорчилик билдиргандан кейин оғойи Ф... уссал- 
тана тўрт полициячи билан келиб, Маҳинни олиб кет- 
ганликларини, Жаводнинг ҳам қўлини орқасига 
боғлаб, Теҳронга ҳайдаб кетганликларини айтиб 
берди. 

— Оғойи Ф... уссалтана Жаводни нима қилар 
экан? Ё уни ўз уйида ушлаб, турса керак, ёинки наз- 
мияга юбориб, қаматтирса * керак. Тўхта, мен ҳозир 
назмиядан телефон орқали унинг бор-йўқлигини сенга 
билиб бераман,— деди. Аҳмадалихон телефонни олиб, 
назмияни сўради. Полициянииг дафта^ мудиридан: 
Жавод номли бир йигитни ўша ерга келтирилган-кел- 
тирилмаганлигини айтиб беришларини сўради. Жавоб- 
ни олгандан кейин, «раҳмат сизга» деб трубкани қўй- 
ди-да, Фаррухга қаради. 

— Бечора Жаводни яккахонага қамабдилар. Ҳали 
бошланғич тергов ҳам бўлмабди,— деди. 

Бир «яккахона» сўзи Фаррухнинг қулоқларига жу* 
да қаттиқ ботди. У ҳайрон бўлди. 

— Жаводни яккахонага қамаш? У нима қилибди, 
ҳаётда қароқчилик билан шуғулланибдими, ёки бировни 
ўлдирибдими?!—деб бақирди. Бу шундай бир мам- 
лакатки, ҳурриятпарвар - кишиларни ҳам яккахонага 
қамаб, минг турли қийноқ ва азоблар билан маҳв эт- 
моқдалар. 

Фаррух дарҳол ўртоғи билан хайрлашиб, уйига 
қайтди, булар тўғрисида чуқур ўйлаш керак эди. 

XXVIII боб 
ЯРАМАС ОДАМ 

Фаррух тўрт соптдап буён ўйлаб кўрса ҳам бир 
натижага кела олмадн, У бу мамлакатда қонун йўли 
билап Жанодппнг гуноҳснз экаилнгини исбот этиш- 
дан умндипп узган :>ди. Чунки, бу доирада қонун сў- 
ВННИНГ мд'1-поси:1 бпр нарса экаилигинп бнларди. 

Бу ксча Жаиодпп қутқазиш учун ҳеч қапдай йўл 
топа олмасдан ётди. Эрта бнлан яна уйда ўтирнб ўй- 
лади. Бирдан эшик очилиб, қора чодра ёпипган бир 
хотиннинг ичкарига кириб, ўзига томон келаётганини 
кўрди. Фаррух бу хотинни танимас эди. Лекин, хотин 
унга яқинлашган вақт ўзини таниттириб деди: 

— Мени Иффат хоним юбордилар. Иффат хоним 
айтган кишингиздан хабар олибдилар, сиз сўраган ки- 
ши ўз уйида, лекин бир оз бетоб экан. 

Келган хотин бу жумлаларни шундай тутилиб, оғир 
гапирар эдики, гўё узоқ вақт қийналиб ўйлаганга ўх- 
шарди. 

Бечора Фаррух Маҳиннинг касаллигини эшитиб, 
худди юраги ёрилгандай бўлио кетди. Маҳин касал, 
Жавод эса, .қамоқда. Бирининг касаллигига, бошқаси- 
нинг қамалишига ким сабабчи? 

Фаррух! 

Фаррух шошганича уйдан чиқиб, назмияга кетди. 
Тўғрилик ва қонун ҳақида ҳеч қандай тушунчага эга 
бўлмаган, жиноят ва фожиаларнинг маркази бўлган 
назмия Теҳроннинг ўрта бир еридаги Тўпхона майдо- 
нига жойлашган эди. 

Фаррух ўзининг назмия қамоқхонасига кира олмас- 
лигини хаёлига ҳам келтирмай, Конт, Саъдий ва Лола- 
зор хиёбонларидан ўтиб, шошилганича кетар эди. 

Назмиянинг эшигига етар-етмас иккита қуролли 
полнциячи бир маҳбусни ўраб, майдон томонга кета- 
ётганини кўрди. 

Фаррух яқин бориб қаради. Маҳбус Жавод эди. 
Фаррух ўзини йўқотиб қўйди ва бирдан қичқирмоқчи 
бўлди. Лекин, полициячилар ўзини ҳам Жаводнинг 
ёнига қўшйб ҳайдаб кетишларидан қўрқиб, овозини 
чиқармади. Жавод ҳам уни кўрди, лекин ҳеч нима де- 
мади. Бечора Жаводни тергов қилнш учун судга олиб 
борар эдилар. 

Бечора Жаводнн оғойи Ф... уссалтанани ўлдиришга 
қасд қилишда айблар эдилар. 

Бадбахтликнн қарангки, Эронда то шу вақтгача 
халқ суд мажлпсларида иштирок қнла олмайди! Фар- 
рух хафа бўлган ҳолда қайтиб келди. 

Бир нсча кун ўтди. Фаррух Жаводни қутқазиш 
учун ҳеч қандай бир йўл, бир чора топа олмади. Жа- 
водни бўлса, ҳар ҳафтанинг уч кунида тергов учун 
адлияга олиб борар эдилар. 

Бир кун Фаррух газеталарнинг биттасида «Жавод 
номли бир йигит бошқа бир номаълум одам билан қиз 
олиб қонмоқчи бўлгани учун суд тарафидан олти ой 
қсшоқ жазосига ва юз даррага ҳуКм қилинди. Суднинг 
ҳукми уч кундан кейин халқ олдида ижро этилади» 
деган хабарни ўқиди. Фаррух бунчалик золимлик би- 
лан ҳукм чиқарувчи судьяни қаерда учратиб қолса, 
ўша ерда ўлднрншга қарор бериб қўйди. Уша куни 
жуда кўп қпдпрдп. Сўнгида, Жаводнинг олтинчи бў- 
лимда тергов қилпнганини ва терговчи Али Ашраф- 
хоннинг акаси эканини аниқлади. 

Энди Фаррух учун ҳеч қандай шубҳа қиладиган 
ер қолмаган эди. У ўз-ўзига дерди: 

«Бу икки оға-ини тубанлик ва виждонсизликнинг энг 
уччига чиқиш учуб бир-бирлари билан баслашибдилар». 

Фаррух Исфаҳондан олган хати орқали Али Аш- 
рафхоннинг Теҳронда эканлигини -билди. Бироқ, Фар- 
рухнинг хаёли Жавод билан банд бўлгани учун уни 
ахтаришга қўли тегмас эди. Бундан ташқар^и, Исфа- 
ҳондан келган хатда Али Ашрафхоннинг ўрта дара- 
жада шира чекадиган бўлиб қолганлиги ҳам айрим 
кўрсатиб ўтилган эди. 

«Аввал Иффатга учрашиб, ундан сўрайки, агар 
Али Ашрафхон ўз биродарини Жаводни қутқазиш 
учун рози қила олса, ундан ўч олишдан қўл торта- 
миз», деб ўша куни оғойи Р... уддавланинг уйига бо- 
риб, Иффат билан кўришди ва унга воқеани айтди. 

Иффат Фаррухнинг гапидан бўйин товлаб, унинг 
истагини қайтара олармиди? 

Унинг айтганларини мамнуният билан қабул қил- 
ди. Фаррух ҳам Иффатни шундай яхши ахлоқли ва 
покиза қалб эгаси бўлиши билан табрик қилди ва са- 
мимият билан қўлинй ўпиб, миннатдорчилик қилган- 
дан кейин у ердан чиқиб, уйига қайтди. 

Фаррух Али Ашрафхоннинг ҳар куни 'Геҳрон ши- 
рахоналаридан бирига боришини билган эди. «Яхши-. 
си шуки, уни ширахонада учратиб, шартларимни айта- 
ман. У бўлса, ширахонага қатнаши очилиб қолишидан 
қўрқиб, айтганларимни зўрма-зўраки қабул қилади», деб 
ўйлади. Дарров кийим-бошларини ўзгартиб, уйдан чиқди. 

Али Ашрафхоннинг Жалолобод хиёбонидаги уйига 
Қараб кетди. Бир оз муддат уйнинг теварагида айлан- 
гандан кейин Али Ашрафхон кийим-бошларини ўзгар- 
тиб, уйдан чиқиб кетаётганини кўрди. Унинг изидан 
тушди. Сўнгра юқорида айтиб ўтганимиз ширахона- 
нинг тор уйида у билан учрашди. 

* * # 

Ҳалигача тикка турган Фаррух бирданига бояги 
ифлос палос устига тиз чўкиб ўтирди ва деди: 

— Муҳтарам оғойи Али Ашрафхон! Сиз онгсизлик- 
дан бошқа гуноҳи бўлмаган бечора бир қизнинг парда- 
сини йиртдингиз. Шунинг орқасида, бир неча йиллар 
ўқиган йигитлар ета олмайдиган юқори даража- 
ларга эга бўлдингиз. Вужудингизда бўлган тубанлик- 
ни яна ойдинроқ кўрсатиш учун бир бачора хотинни 
Исфаҳонда уйингиздан қувиб, кўчага ҳайдадингиз. Эн- 
ди у хотин сизнинг эсингиздан чиққан. Ота-онаси би- 
лан бирлашиб туриб, еиздан ўч олмоқчи бўладилар. 
Мен бўлсам, уларга бу ишда ёрдам бермоқчи бўлиб, 
ваъда бердим. Бор кучим билан ўша ўчни олиш учун 

тиришаман. ■ 

Фаррухнинг сўзларига диққат билан қулоқ солган 
Али Ашрафхон бирдан кулиб юбориб деди: 

— Оғо, гапингизга қараганда, қайси ^мамлакат- 
нинг фуқароси эканлигингизни унутиб қўйибсиз. Бу 
мамлакатда, бу ўлкада беномуслик ва орсизликка 
эътибор берадиган бирор одам бормики, сиз шуни рў- 
барў қплиб, мени қўрқитсангиз. Мен шу ишни қилган 
бўлсам, аввало бизнинг муҳитни, яъни ^ бошқа одам- 
ларда кўрганим ишларнинг таъсирини ўлчаб қилган- 
ман. Иккинчиси бўлса, мен на сизнинг ва на бошқаси- 
нинг қўлида шундай бир ҳужжат қолдирганманки, 
мени ўша ҳужжат воситаси-ла гуноҳкор қила олса- 
нгиз ва қўрқита олсангиз. Менинг бахтим ҳам шу ерда. 
Фаррух кулиб деди: 

— Гапингизнинг аввалги қисми ўринсиз эмаслиги- 
ни мен ҳам тан оламан. Албатта, шундай бир муҳит- 
ки, ялқовлик, ғайратсизлик, ўғрилик, амалдорларнинг 
баччаси бўлишлик, шарлатонлик—кишининг _ пешона- 
сига раислик ҳукмини ёзади. Бу гапингиз тўғрш Сиз 
ҳақсиз. Лекин бир кун, қазо тасодиф улардан ўчини 
олади. Бироқ, иккинчи сўзда янглишасиз. Чунки, сиз- 
нинг қўлёзмангиз бўлган катта бир ҳужжат бизд_а. Сиз 
Шоҳбожи деган кампирнинг уйида Иффатнинг ёстиғи 
тагига қўйиб кетган хатингиз ҳали Иффатнинг қўлида. 

Али Ашрафхон «қўйиб кетганингиз ҳали Иф- 
фатнинг қўлида», деган жумладан бир оз ташвишга 
тушган бўлса ҳам, бироқ ўзини босиб олиб, лоқайд- 
лик билан деди: 

— Оғо! Сиз бир оз атрофингизга қаранг, яхшилаб 
ўйлаб кўринг. Сиз ўзингизни гўё Англия ёки Фран- 
дияда деб ўйлаб сўзлаётганга ўхшайсиз! Гўёки, бу 
ҳужжат билан мени судга бермоқчисиз. Қўлингизда 
шундай ҳунсжатлардан юз мингтаси _бўлганда ҳам бу 
шароитда мени ҳеч бало қила олмайсиз._ Чунки, авва- 
ло, биродарим менга ёрдам беради. У бўлмаса, баъзи 
дўстларимга суянаман. 

Фаррух чуқур ўйлаб, Али Ашрафхоннинг айтган- 
лари тўла ҳақиқат эканини англади. У фақат бу 
фикрнинг бир жойи билан келиша олмас эди. 

Фаррух: 

— Мамлакат қанчалик бузғунликда бўлса ҳам бу 
чегарага бориб етган эмас. Сиз бир хотинни восита қи- 
либ, юқори мартабаларга етишгандан кейин ўша бе- 
чорани шундай беномуслик билан уйдан қувласангиз, 
у ота-онасиз бўлса эди, сўзларимга парво қилмасангиз 
ҳам бўлар эди. Лекин, унинг отаси таниғлик одам 
эканлиги, бундан ташқари, катта амалдорлардан бирта- 
лай ошна-оғайнилари бор эканлигини ҳам биласиз. 

Бу гал Али Ашрафхоннинг бетини чинакам нотинч- 
лик аломатй босди. 

— Ҳа, яхши! Сизнинг тилагингиз нима? Нима. де- 
моқчи бўласиз? 

— Менинг яқин бир кишимни оғойи Ф... уссалтана- 
нинг ўринсиз шикояти билан назмияга қамаб кўйиб- 
дилар. У ердан тергов учун судга юборилган. Тергов- 
чи сизнинг акангиз. 

Али Ашрафхон, «терговчи сизнинг акангиз» сузи- 

дан ишни тушунди. У Фаррухнинг сўзини шартта ке- 
сиб деди: 

— Оғо, нима демоқчи эканлигингиз англашилди. 
Мен акамдан бундай илтимосни қилолмайман. Чунки, 
даъвогарнинг розилигисиз ишни бошқа терговчига 
оширса, акамнинг ўзини қамаб қўядилар. 

— Мен ҳам буларнинг ҳаммасини —биламан. Лекин, 
биродарингиз оғойи Ф... уссалтанага хушомадгўйлик 
қилиб, менинг ошнам бечорани олти ой қамоқ жазоси- 
га ва юз дарра уришга ҳукм қилибди. Энди сиздан ил- 
тимос қилар эдим, акангизга бориб, гуноҳсиз бечора 
Жавод устидан чиқарган ҳукмни ўзгартириб, уни озод 
қилиб юборишини сўрангиз. Мен ҳам сизга ваъда 
бераманки, Иффатнинг ота-онаси ва менинг сиз билан 
ҳеч бошқа даъво-жанжалимиз бўлмайди. 

Али Ашрафхон бир оз ўйлаб олгандан кейин бо- 
шини кўтариб, деди: 

— Бу айтганларингизнинг ҳеч қайсиси мумкин 
эмас. Мен бундай ишнинг уддасидан чиқа олмайман 
ҳам, зиммамга ололмайман ҳам. 

Фаррух умрида бунчалик тубан яратилган одамга 
дуч келмаган эди. У шундай одамга илтимос қилиш- 
дан кўра ўлишни ортиқроқ биларди. 

У муштини *гугиб, ўт сочиб турган кўзларини Али 
Ашрафхонга тикиб, деди: 

— Бу кун дунё сизники, қўлингиздан келганини 
қиласиз. Бир кун бизга ҳам навбат етишар, сиз билан 
шунда гаплашамиз!— деб югуриб чиқиб кетди. 

Али Ашрафхон унинг устидан кулиб: 

— Аҳмоқ, дунёда ким бадавлат одамнинг қарши- 
сига чиқа оларди?— деди. 

Фаррух бўшашган ҳолда уйига қайтди. У бутунлаи 
ақлсиз эди. У энди тамоман гангиб қолди, чунки бу- 
тун умид узилган. 

* * * 

Бу уч ой ичида Фаррух Маҳиндан хабарсиз эмас 
эди. Докторларнинг ҳаракати натижасида Маҳин тел- 
баликдан давоЛанган бўлса ҳам, ҳали тамоман сс- 
ғайиб кетмаган эди. Маҳин унга бундан сўнг бир умр 
учраша олмасликларини айтган бўлишига қарамай, 
Шукуфа ҳар дал хат олиб бориб қайтарди, Фаррух шу 
уч ой ичйда Жаводнинг иши билан шунчалик овора 

бўлиб қолган эдики, ҳатто қисман Маҳинни ҳам унута- 
ёзган эди. Фаррухнинг бахтига қарши, қайси йўлга 
ёпишса ҳам натижасиз қолмоқда эди. 

Уч ойдан буён Жавод яккахонада қамоқда эди. У 
нима қилган эдн, гупоҳи нима эди? Бу саволларга жа- 
воб йўқ. 

Фаррух Али Ашрафхон олдидан қайтиб келганда 
Шукуфани ҳовлпда энагаси билан- гаплашиб тургани- 
ни кўрди. Шукуфа уни кўриши билан югуриб олдига 
борди. Фаррухнинг устнда эски кийим-бошларни кўриб, 
таажжубланди, Фаррух уни уйга бошлаб кирди: 

— Кийимларимга қараб ҳайрон бўляпсанми? Буни 
бир мақсад билан мажбуран кийдим. Қани, энди Ма- 
ҳиннинг аҳволи қалай, бошқа бирор ҳодиса юз берга- 
ни йўқми? . 

— Яхшикн, тез қайтдингиз. Маҳин сизга бнр хат 
бериб юборди. Сизни анчадан буён кутиб турган эдим,— 
деб Шукуфа бир хат чиқариб, Фаррухга узатди. 

Фаррух шошиб-пишиб хатни ўқиди: 

«Азизим Фаррух! Мулоҳазасиз ота-онанинг қамо- 
ғида кечирмоқда бўлганим мушкул дамларни сенга 
айтиш билан пок қалбингни қайғуга солмоқчи эмас- 
дим. Лекин қандай қилай, энг сўнгги дафъа бўлгани 
учун, қўлимга қалам олиб, юрагимни парчалаб юбор- 
ган бир янги ҳодисани сенга билдираман. Севгилим 
Фаррух, бугун эрта билан отам, ҳар галгидай хўмрай- 
гани ҳолда уйга кирди-да, менга: «Ҳа, яхши бўлиб 
қолибсан. Демак, тез opada тўйингизни бошлаймиз! 
Эртага ё келаси куни кечқурун патир келади. Худо 
хоҳласа, бир-икки ойдан кейин тўйни қилиб юбора- 
миз», деди. Мен шундай бир отага нима деяйин? Ме- 
нинг илтижоларим, илтимосларим унинг тош юрагига 
таъсир қилмаслигини билиб, жавоб бермадим. У ме- 
нинг жим қолганлигимни: «Сукут — аломати ризо» 
деб билди-да, хохолаб кулмоққа бошлади ва деди: 
«Балли, қизим, балли! Маълум бўлдики, ақлинг жо- 
йига келиб қолибди. Агар бу касаллик сени шунчалик 
ақлли қилиб қўйишини билсам эди, илгарироқ шундай 
касалга дучор бўлгин деб дуо қилган бўлар эдим». 

Азизим Фаррух! Отам шу сўзларни айтиб, мени 
ҳайрат ва ташвишга солган ^олда уйдан чиқиб кетди, 
Бир оздан кейин қарасам, хизматкорларимиз битта- 
битта келиб: «Тўй муборак! Худо хоҳласа, сарупо кияр. 

эканмиз-да», деб хурсандчилик. изҳор қилмоққа бошла- 
дилар. Мен уларии нодон деб таниганим учун ҳеч 
қайсисига ҳеч нарса демадим. 

Севгилим Фаррух! Нима қилай! Юрагимдаги 
яраларни сенга очиб кўрсатиш учун бир соатгина бўл- 
са ҳам сени кўрсам эдим! Лекин бу мумкинми? Йўқ! 
Сени кўриб, юрагингни ўтга солмоқчи эмасман. Бу 
ҳодиса бутун тилакларимни таги-томиридан емирди. 
Рўбарўмдш ҳеч бир нажот йўли қолмади. Мен сендан 
бошқасига тегмайман. Улар бўлса, бунга тўсиқ, кун- 
ларимни, саатларимни қирқиб, шошилтириб, мени 
ўлимга судрамоқдалар. 

Фаррухим! Бу дунёдан бутун умидларим узилди. 
Сен билан кўришишим ,эса охиратга қолди... 

Фаррухим! Мени унут, бундан кейин бошқалар билан 
яша! Чунки, мен ўламан. Лекин юрагим энг сўнгги те- 
пишни сенинг м севгинг билан урмоқда! Мен сенинг иш- 
қинг билан жон бераман. 

Уҳ, отам-онам нақадар бёшафқат ва инсофсиз одам- 
лар! Лекин, мен уларни ҳам айблай олмайман... Уларни 
жоҳил ва ночор деб билганим учун кечираман. 

Сени энг сўнгги нафасига қадар севган ва унутмай- 
диган Маҳин». 

Фаррух чуқур фикрларга чўмди. Бахтсизлик уни ҳар 
тарафдан чулгаб олганди. «Жавод қамоқда, у дарра ку- 
тиб ётади. Маҳин бўлса, ўзини ўлдирмоқчи. Ортнқ мен 
нега қолай, мен ҳам ўзимни маҳв этаман!» деди-да, яна 
анчагнна хаёл суриб кетди. Юрагининг энг чуқур еридан 
келган бир овоз: 

' «Сен яша ва бу тубан кишилардан ўч ол!» дегандай 
бўлди. 

Фаррух бу сўзларни яна бир қайта такрор қилди: 

«Уч, ўч!» 

Қандай ширин бир сўз! 

Қейин Фаррух ўзини босиб олиб, Шукуфага деди: 

— Маҳинга бориб айт! Жуда қаттиқ ташвиш ва из- 
тиробда бўлганим сабабли ҳозир унга жавоб қайтара 
олмайман. Лекин, бунчалик умидсиз бўлмасин. Балки, 
тақдир бир йўл билан бизга кўмак берар. 

Шукуфа эрта билан хатнинг жавоби учун келишини 
айтиб, чиқиб кетди. 

Фаррух уйга кириб, эски кийим-бошларини . ечиб, 
расмий кийим-бошларини кийиб, яна чиқиб кетди. 

Кеч соат олти, кезмоқ вақти эди. Теҳрон йигитлари- 
нинг кўпи Лолазор, бир қисми бўлса Алоуддавла хиё- 
бонида кезар эди. Фаррух ҳам Алоуддавла хиёбонига 
бориб, ерга қарагани ҳолда ўйлай-ўйлай кетмоқда эди. 
Қанча ўйласа ҳам бир натижага кела олмас эди. Ҳар 
тарафда умидсизлик. 

«Нима учун.бу ишга Жаводнн ундадим? Энди уни 
қандай қутқазиш мумкин?» 

Бирданига елкасига бировнинг юмшоққина қўли тек- 
канини сезди. Фаррух бошини кўтарди. Рўбарўсида озо- 
да, башанг кийимлар кийган бир йигит турар эди. 


XXIX боб 

УЧИНЧИ УЧРАШУВ 

Муҳтарам ўқувчиларимиз ижозати билан ҳикоямиз- 
нинг муҳим бир қисмида роль ўйновчи икки кишини 
эслатиб-ўтамиз. Бу икки киши Сиёвуш Мирзо билан Му- 
ҳаммад Тақидир. ■ ... • 

Биз Муҳаммад Тақини, оғоси Сиёвуш Мирзони кеча- 
си елкасига ортмоқлаб уйига олиб кетган бир ҳолда 
қўйиб кетган эдик. Муҳаммад Тақи, Иффатни елкасида 
олиб кетувчи Фаррухга ўхшаб, полицияга дуч келиб қо- 
лишидан қўрқмас эди, чунки шундай ҳодиса юз берган 
тақдирда, оғом тошга қоқилиб оёқларини шикастлантир- 
дилар, деб ўтиб кетиши мумкин эди. 

Кўчаларда извош кўринмасди. Муҳаммад Тақи бнр 
соатлардан кейин Сиёвуш Мирзони уйига олиб борди. 
Астагина эшикни қоқди. Уша куни кечаси кетишаётган- 
да эшикни очиб чиқариб юборган чол, эшикни очди. Ле- 
кин, оғосини бу ҳолатда кўриб, таажжубдан бақириб 
юбориш даражасига етган бўлса ҳам, Муҳаммад Тақи 
унга: 

— Ҳайдалиб кетишни истамасанг, овозингни чиқар- 
ма, ҳам ҳеч кимга бу тўғрида бир нарса гапирма!— деди: 

Чол Муҳаммад Тақининг ҳазил қилмаётганини ту- 
шунди. Чунки, Сиёвуш Мирзо уни отаси олдида айбласа, 
ишдан қувланиши турган гап эди. Бечора чолнинг дами 
ичига тушиб кетди ва бундан кейин ҳам ҳеч кимга ҳеч 
нима демасликка сўз берди. Муҳаммад Тақи чолга: 

— Бор, дарров уйингдаги чироғйнгни ёқ,— деди ва 

Сиёвушни ўша чолнинг кичкина, қишлоқнинг уйларига 
ўхшаш ҳужрасига олиб кирди. 

Чол чироқни ёқди, Муҳаммад Тақининг буйруғи бў- 
йича бир оз совуқ сув олиб келди. Сиёвуш Мирзонинг 
яраси у қадар қўрқинчли эмасди. Бироқ, қоннинг кўп 
оқиши уни ҳолдан кетказиб қўйган эди. 

Муҳаммад Тақи Сиёвуш Мирзонинг ярасини ювиб, 
чўнтагидан олган оқ рўймолча билан боғлади. Сиёвуш- 
нинг аҳволи аста-секин яхшилана бошлади. У бирдан 
кўзларини очиб, боши устида Муҳаммад Тақини ва дар- 
возабон чолни кўрди. Утган воқеаларни бир-бир эслаб, 
Муҳаммад Тақига: 

— Нега мени ’ бу ерга келтирдинг?— деб пичир- 
лади. 

— Уйдагилар билиб қолмасин деб ярангизни шу ер- 
да ювиб боғладим. Энди уйга кирмоқчи бўлсангиз, қа- 
ни, юринг, кирамиз. 

— Балли, раҳмат, яхши қилибсан. 

' Муҳаммад Тақи Сиёвушни қўлтиғидан суяб олди. 
Ичкарига кира туриб: 

— Секин бориб ўз ётоғингизга киринг. Эрта билан 
турганда, оёғимга чипқон чиқибди дейсиз,— деб масла- 
ҳат берди-да, ўз уйига қайтиб кетди. 

Сиёвуш Мирзо индамади. Ичкарига кириб, деворлар- 
ни ушлаб-ушлаб, ўз уйига бориб ётиб олди. Эртасига 
Сиёвуш Мнрзо бир оз иситма чиқарди. Ота-онаси уни 
синглиеидан юзларча дафъа ортиқ севганлари учун таш- 
вишга тушиб қолган эдилар. Лекин, Сиёвуш уларни 
тинчлантириб: 

— Ҳеч нима қилгани йўқ: Унг сонимга чипқон чиқиб- 
ди. Шунинг иситмаси бўлса керак,— деди. 

Ҳар бир касалликка Гулсум парихоннинг тажрибала- 
ри билан дори-дармон қилувчи ва унга чиндан ҳам ишо- 
нувчи бечора онаси: 

— Уғилгинамнинг иситмаси кўтарилибди, чипқон 
чиққан эмиш,— деб хизматкорга аттордан бир оз мал- 
ҳам, бир неча дона лиму олиб келишни буюрди. 

Сиёвуш Мирзо ҳам мажбуран, ҳеч нима демасдан, 
лимули чойни ичди, малҳамни қўйган бўлди. Уқувчига 
Шаҳзода Қ. нинг клубда оғойи Ф... усеалтанага «чип- 
қон чиқиб қаттиқ касал бўлиб ётибди», дегани ҳам шу 
юзадан эканлиги маълум. 

Икки кундан кейин Сиёвуш Мирзонинг яраси тамо- 

ман тузалган эди. Унинг яна саёқлик фикрлари бошини 
айлантирди. 

Муҳаммад Тақини чақиртириб келиб: 

— Анча кундан бери тунов кунги ерга бора олмай 
қолдик. Иффатхонни жуда ҳам соғиндим-ку!— деди. 

Муҳаммад Таҳи оғосидаги шунчалик қизиқишни 
таажжуб билан томоша қилди-да, ўз-ўзича: «Орадан 
ҳали икки кун ҳам ўтгани йўқ-ку, анча кундан бери бор- 
ганимиз йўқ дейди-я. Бахтимизга ўша йигит келиб қол- 
маганида, бу аллақачон ўлиб кетган бўлардй», деб ўй- 
лади. Лекин, у худодан кеча-кундуз оғосининг бешбаттар 
аҳмоқ бўлишини сўрайди, чунки шундай бўлсагина 
унинг пулидан бемалол фойдаланиб юра олади. 

Шу бугуноқ бориб, Ноҳид хонимдан хабар олиб ке- 
лишни ваъда қилди. 

Кечқурун Муҳаммад Тақи оғосининг олдига келиб 

деди: , 

— Оғо, у ерда сизнинг ярадор бўлишингиздан бош- 
қа ҳам анча можаролар бўлибди. Чунончи, Иффат қо- 
чибдй. Мен ичкари киришим билан Ноҳид хоним гири- 
бонимдан тутиб олди. 

«Энди мен сени қўйиб юбормайман, қани, дарров 
айт, менинг энг яхши қизимни қаерга олиб қочдинг? Мен 
уни Арус Мажурдан етмиш туманга олган эдим. Дарров 
айт, дарров, қани айт, кўрай!» деб мени, шубҳали одам- 
дай, диққат билан текширмоққа бошлади. Мен ҳайронли- 
гимдан тошдай қотиб қолдим. Ноҳид хоним, менинг 
ҳайронлнгимни кўриб, бу ишдан бехабар эканимни бил- 
ди-да, деди: 

— Сиз кетгандан кейин бир полиция офицери билан 
бир полициячи келиб, Ҳасан Ризони уйдан чиқариб 
юбордилар. Лекин, Иффат қочиб кетган эди. Шу кундан 
буёи бутун ҳамкасбларнинг уйини қидира бериб, оёғим- _ 
да оёқ қолмади. Ҳеч кимнинг хабари йўқ. 

Мен унга жавобан: 

— Бу ишда бизни қотишган деб ўйлаб, бекорчи 
хаёлларга борманг. Мен бошқа киши билан боғланишим 
бўлмагандай, бундай одамяарни уйимда сақлай олмай- 
ман,— дедим. 

Ноҳид хоним менинг гапларимнинг тўғрилигини анг- 
лаб, лом-мим демади. Мен унинг кўнглини кўтариш учун: 

— Оғом сиздан шунчалик хуреанд бўлдиларки, ўша 
кувдаги ишнинг хижолатидан чиқиш учун яна бир мар- 

таба келиб, ўша кунгидай бир катта ўтириш қилмоқчи- 
лар. Иффат йўқ-ку, энди қандай қилиб келади, деб кўнг- 
лингизга келтирманг. Йўқ, оғом сизнинг кўнглпнгизни 
кўтариш учун бошқа хотинлар билан.ҳам хурсандчилик 
қилаверадилар, дедим. Ноҳид хоним ҳам сизнннг хур- 
сандчилигингизни истагаии учун бошқа бир ердан яхши- 
сини топиб, тайёр қилиб қўйишга ваъда берди. 

— Бўлмаса, у ерга нимага борамнз? Менга фақат 
Иффатгина маъқул тушган эди. Иффат қочган бўлса, 
нима қилай у ерда? 

— Тўғри, у ерда сизнинг дидингизга ёқаднган ҳеч 
ннма қолмаганлигини мен ҳам биламан. Лекнн, бу гап- 
лар, боя айтганимдай, Ноҳид хоннмнинг кўнглини 
кўтариб қўйиш учун айгилган гаплар. «Уни қўйинг, 
буни қўйинг, ҳатто бугун кечаси оғ@м шу ерга келади- 
лар», деб уларни алдаб келганимга нима дейснз? 

Сиёвуш Мирзо бир оз кулгандан кейин сал шашти 
қайтиб деди: 

— Жуда яхши. Демак, Муҳаммад Тақи, у ерда ўқи- 
миз тошга тегибди, энди нима қиламиз? Бошқа бирор 
дуруст ерни топсанг-чи! 

— Жоним билан, оғо. Бир маҳалда бизга қўшни бў- 
либ яшаган бир хотин бор эди, ҳозир бориб ўшани ахта- 
раман. 

Муҳаммад Тақи чиқиб кетди. Уша жуни кечқурун 
қайтиб, яраси тамоман соғайган Сиёвуш Мирзо билан 
бирга Мухторуссалтана хиёбонидаги ҳовлилардан бит- 
тасига бордилар. Уларнинг бахти ёр бўлиб, у ерда Ҳасан 
Ризо ёки Ҳусайин Дошта сингари кишилар йўқлиги учун 
кўнгилсиз воқеалар бўлмади. Сиёвуш ҳафтанинг тўрт 
кечасини шундай ерларда хурсандчилик билан ўтказар 
эди. Оқсуяклар наслидан бўлгани учун тез-тез йўли 
Лолазор хиёбонидаги докторга ҳам тушиб турар эди. 
Бироқ, ўз-ўзининг йигитлигига ишониб: 

«Менга бунақа касаллар писандми?» деб касаллиги 
учун қайғурмас ҳам эди. Отаси шаҳдоза К. нинг оғойи 
Ф... уссалтана билан суҳбатда мақтаниб айтгани кимё 
лабораторияси бўлса, ўғли Сиёвушнинг ичидан ва тиши- 
дан ишлатадиган дори-дармонлари ва ўзини ювмоқ учун 
ҳозирланадиган ҳар хил суюқликлар эди. 

Шу зайлда уч ой ўтди. 

Бу ўртада отаси неча мартаба уни олдига чақириб, 
тўй тўғрисида гап очса ҳам Сиёвуш отасининг сўзларига 

парво қштасдан чиқиб кетар эди. Отасининг панд-на- 
сиҳатларини эшитмаслик учун Ноҳид хонимнинг уйига 
ўхшаш ерларга жўнаб қолар эди. Бир кун шаҳзода К- 
Сиёвуш Мирзога деди: 

— Маҳинни Қум йўлйда олиб қочибдилар. Маҳин 
қўлдан чиқса, тўйинг бўлмай қолади. Демак, оғойи Ф... 
уссалтананинг бутун давлатидан маҳрум бўламиз,- 

Иккинчй куни шаҳзода К. хурсандчилик билан Сиё- 
вушга хабар бердй: 

— Худога шукур, худо лутфу карамини биздан да- 
риғ тутмаган экан. Маҳинни топибдилар. Қайтариб олиб 
келибдилар. Лекин, бечора қиз қўрққанидан касал бўлиб 
қолган эмиш. 

Сиёвуш Мирзонинг боши Мухторуссалтана, Шаний 
ва Қожор хиёбонларидаги гўзаллар билан шунчалик 
банд эдики, Маҳин тўғрисида ўйлаб ўтиришга ҳам фур- 
сати бўлмасди. Шунинг учун ҳам отасининг бу сўзлари- 
га тариқча эътибор бермас ва аҳволини ўзгартмас— 
қизни ким олиб қочибди, нима учун олиб қочган экан, 
мақсадлари нима экан, деган саволлар билан ҳам қи- 
зиқмас эди. 

Охири бир кун шаҳзода К. Сиёвушни чақириб: 

— Уч кундан кейин Маҳин билан сени унаштириб 
қўямиз,— деди. 

Сиёвуш бу хабарни ҳам жуда бепарволик билан 
эшитиб: 

— Жуда яхши,—деди-да, чиқиб кетди. Бир оз сайр 
қилиш хаёли билан секин-секин Дарвозайи Қазвиндан 
ўтиб, Маризхона кўчасига етди. У ердан Тўпхона май- 
донига келаркан, Алоуддавла хиёбонига қараб кета 
бошлади. Бурж Нўш хиёбонига етар-етмас, сайрга чиқ- 
қан иккита армани қизи унинг диққатини тортди. Сиё- 
вуш ўз-ўзича: 

— Қани, шуларнинг орқасидан эргашиб борай-чи,— 
деб уларни таъқиб қилмоққа бошлади ва уларга яқин- 
лашди. Отаси Сиёвушни мажбуран Сан-Луи мактабига 
юборган вақтда ўрганган бир-икки оғиз французча сўз- 
ни ишга солиб, уларга тегиша бошлади. Лекин, қизлар- 
нинг унга қатъиян эътибор қилмаганликларини кўриб, 
ҳайрон қолди ва ўзича: 

— Булар мени танимаган бўлса керак, менинг насл- 
насабимдан бехабар бўлсалар керак. Бўлмаса, нима 
учун менга жавоб бермадилар?— деб буларнинг орқаси- 

дан Бурж Нўш хиёбонининг охиригача борган бўлса 
ҳам, ҳеч иш чиқара олмади. Хафа ва аччиқланган бир 
ҳолда қайтди. 

— Бу арманлар қандай ярамас одамлар! Мен то шу 
кунгача юзи очиқ бўлганлар шундай ишларга дарров 
кўниб қўя қолади, деб ўйлаб юрар эдим. Бироқ, иш ак- 
синча экан. Ҳеч бўлмаса, бир оғиз жавоб ҳам қайтарма- 
дилар-а,— деб қўйди. 

Сиёвуш Мирзо майда қадамлар билан Алоуддавла 
хиёбонига қараб кетди. Шу хиёбоннинг охирига етар- 
етмас бирданига хаёл сурган одамлардай бошини қуйи 
солган ҳолда келаётган Фаррухни кўрди. 

Сиёвуш уни анча вақтдан буён кўрмоқчи бўлиб юрар 
эди. Лекин шу уч ойнинг ичида унга ҳеч дуч келмаган, 
уйининг қаерда эканлигини билмас эди. Шунинг учун 
у бундай тасодифий учрашувдан жуда ҳам хурсанд 
бўлиб кетди ва Фаррухга яқинлашиб, қўлини секингина 
унинг елкасига қўйди. Фаррух бошини кўтариб^, қарши- 
сида Сиёвуш МирзОни кўрди. У бу тўсатдан бўлган уч- 
рашувдан анчагина шошиб қолди. Сиёвуш салом 
берди. 

— Саломалайкум! Қалай, саломатмисиз? Жаноби- 
нгизни бир неча вақтдан буён кўришга шунчалик ишти- 
ёқманд бўлсам ҳам, ҳеч учратиб бўлмади. Сиз бўлса, 
илтифот кўрсатмай, бизни тамоман унутиб юбордингиз. 
Бахтга қарши, уйингизни ҳам билмайман. Қайси идора- 
да хизмат қилишингизни ҳам билмайманки, олдингизга 
бориб, сизни зиёрат қилсам. 

— Бир тўда ўғриларнинг марказй бўлган идора- 
ларнинг ҳеч қайсисида хизмат қилмайман. Шунинг учун 
ҳам ўзимни бахтли деб ҳисоблайман. Уйим бўлса,... 
хиёбонида, қай вақт истасангиз, марҳамат қиласиз,— 
деди Фаррух. 

— Мен бўлса, ўша кечаги ваҳимадан жуда ҳам қур- 
қиб кетган эканман, сизга уйимнинг адресини беришни 
ҳам унутиб қўйибман. Уйимиз Дарвозайи Қазвин хиё- 
бонининг ...қисмида. Отам бўлса, шаҳзода Қ. бўлади. 
Қачон истасангиз, бизникига марҳамат қилишингиз мум- 
кин. Қани, юринг, «Лолазор» қаҳвахонасига бориб, бир 
оз гаплашиб ўтирамиз. 

Фаррух бу хилдаги йигитлар билан бирга айланиб 
юришдан безор бўлса ҳам, лекин бир соат фикр-хаёл- 
дан тинчланиш учун Сиёвушнинг таклифини қабул қил- 

ди. Ҳар икковлари Лолазор хиёбонининг бошида бўлган 
қаҳвахонага бордилар. 

Соат олти ярим бўлганди. йаладия (шаҳар бошқар- 
маси) минг машаққатлар билан бўлса ҳам, Лолазор 
хиёбонига сув септиргани _ учун кўчанинг чанг-тўзони 
сал босилган эди. Феъл-атворлари бир-бирига ўхшама- 
ган бу икки йигит Алоуддавла хиёбонидан ўтиб, Аминус- 
султон кўчасига етдилар. Уердан ўтиб, Лолазор хиёбо- 
нидаги қаҳвахонага кирдилар. 

Қаҳвахона боқчасининг ҳар ер-ҳар ерида бирталай 
одамлар иккита-иккита, учта-учта ўтириб, мороженое 
ва бошқа шундай нарсалар емоққа машғул эдилар. Сиё- 
вуш Мнрзо билан Фаррух ҳам бир бурчакка, ток ости- 
даги оқ рангга бўялган стол ёнига ўтирдилар. 

Сиёвуш Мирзо қаҳвахона хизматчисрга мброженое 
келтиришни буюрди. 

Фаррух бизга маълум бўлгани каби, ғоятда ғамгин 
эди. 

Сиёвуш буни сезиб, Фаррухдан хафагарчиликнинг 
сабабини сўради. Лекин Фаррух Сиёвуш Мирзодай дуч 
келган одамга сирини айтиб юришни ёқтирмагани учун: 

— Ҳеч гап йўқ,— деб гапни калта қилиб қўя қолди. 

Сиёвуш Мирзо бошқа давлатмандлар ва амалдор- 
ларнинг ўғиллари каби ўзини мақтаб кетди. Баъзи- 
да бобосидан қолган мерос-мулклардан, бир оз ажойиб 
файтонлари, извошчиларидан, бир қадар боқувда ётган 
отларидан, унча-мунча ўзини муҳаррир, композитор, 
шоир қилиб кўрсатган ёлғончи шоирга ўхшаб ўз маълу- 
мотидан гапириб, табииёт, ижтимоий фанлардан баҳс 

етарди. т _ 

Газеталарда фақат номларинигина уқигани Кант, 
Дарвин, Карл Маркс назарияларидан гапирар эди. 

Ора-чора отасининг беҳисоб бойликларидан гап очиб, 
А. деган бир фоҳишага ошиқ бўлгани, миллат ва дав- 
лат хазинасидан ўғирлаган пул билан машҳур бир фо- 
ҳишанинг бир кечасига эллик туман сарф қилганидан, 
бир неча кун ичида уч юз туман совурганини ҳикоя қи- 
либ, бундай бемаъни гаплар билан Фаррухнинг миясини 
қоқиб қўлига бермоқда эди. 

Фаррух бу гапларга чурқ этиб жавоб бермас, Сиё- 
вушнинг гапларини фақат бош қимирлатибгина тасдиқ 
этгандай бўлар эди. Унинг гапларини эшитишдан тамом 
чарчаган Фаррух Сиёвуш Мирзодан сўради: 

— Шунчалик давлат билан ҳалигача уйланмаганми- 
снз? 

Сиёвуш шу дақиқадаёқ: 

— Уйланишнинг нима кераги бор? Битта хотин део 
оёғнмга кишан солайми? Мен бу давлат билан бутун 
Теҳрон хотинларини қўлга ололаман. Ҳатто бу ишда ( ан- 
чагина муваффақиятим ҳам йўқ эмас,— деб жавоб бердн. 

Фаррух бу сўзни эшитиб, чидаёлмадп. Шундай бнр 
паст ва уятсиз бир кишидан узоқлашиш учун туриб кет- 
моқчи бўлса ҳам Сиёвуш Мирзонннг ялиннб-ёлворпб 
ёпишганига қараб, мажбуран яна ўтирди. Сиёвуш Мир- 
зо кайта бошдан сўзида давом қилиб, деди: 

— Лекин, отам уйланасан деб шунчалик қистаётиб- 
днларки, ҳеч нима деёлмай қолдим. Мени зўр билаи 
'v 'йлантирмоқчилар. Уч кундан кейин унашмоқчпмиз. 
Сизнинг ҳам унашув тўйига марҳамат қнлмоғингизни 
сўрар эдим. 

«Уч кундан кейин» сўзини эшитгач, Фаррухнинг кўнг- 
лида шубҳа туғилди. 

«Маҳинни шу йпгитга бераётган бўлсалар-а», део аҳ- 
волини ўзгартмасдан туриб сўради: ц 

_ Жуда яхшн, кнмнинг қизини олмоқчи буласиз? 

— Оғойи Ф...'усс,алтананииг қизини. Отамнинг гапига 
қараганда, бу уйланиш орқасида ҳад-ҳисобсиз давлатга 
эга бўламан. Истаганимдай яйраб, умр ўтказншнм мум- 

кин. __ 

Фаррух ўзини зўрға тутиб ўтирар эди. Маҳиннинг 
атиги давлати учун олиб, унинг давлати орқали оошқа- 
лар билан кайф-сафо сурмоқчи бўлган бу аҳмоқни худ- 
ди шу ердаёқ бўғмоқчи булар эди. «Лекин. «Бу тентак- 
нинг сўзини эшитиб, бутун фикрларини билиб олай», деб 
совуққонлик билан айтди: 

— Жуда яхши, ҳақиқатан ҳам жуда ўринли унашиш. 

— Демак, ҳар икки томонни ҳам танийсиз. Уйлай- 
манки, унашадиган куни албатта, оғойи Ф... уссалтана- 
нинг уйига марҳамат қилиш билан бизни хурсанд қи- 
ласиз. 

— Афсуски, унашув куни кела олмаиман, катта уз- 
рим бор. Лекин, худо хоҳласа, тўйингизда хизмат қи- 
либ, сизга самимий табрикларимни изҳор этаман. 

Сиёвуш Мирзо қанчалик қистаса ҳам Фаррух уна- 
шиш куни кела олмаслигини айтиб, гапни бошқа ёққа 
бурди. 

Яна Шаний хиёбонидаги бир хотиннинг ҳусну жамо- 
лидан, Шаҳри Навдаги бир таннознинг қадди-ҳомати- 
дан, ниҳоят, ҳозир Теҳронда бир тўда ахлоқсизлар тара- 
фидан кепгайиб бормокда бўлган ярамас қилиқлардан 
(опера ёзувчн шоир айтгандай: «ўғил болага ошиқ бў- 
лиш»дан сўзлаб), бир вақтда баъзи ўртоқларига ни- 
малар қнлган ва улар бунинг ўзига нима қилганларини 
ҳикоя қнлмоққа бошлади. 

Фаррух чарчаган эди. Ортиқ бу сўзларни эшитиб 
ўтиришга тоқати чидамай ўрнидан турди: 

— Афв этасиз, мен кетаман. Соат саккизда биров 
билан учрашишим зарур эди,— деб Сиёвушдан узр сў- 
ради. 

Сиёвуш ҳам: 

— Иншоолло, тез орада кўришиб қолармиз-а?— деб 
ўрнидан турди. 

Фаррух боши билан маъқуллаб, ундан узоқлашди. 
Қаҳвахонадан чиқиб, ёлғиз уйига кетди. 

Фаррух кўп фикр юритгандан кейин янги бир йўл 
топган эди. 

XXX боб 

АМАЛДОР ВА ПУЛДОРЛАРНИНГ 
ҲАҚШУНОСЛИКЛАРИДАН НАМУНА 

Фаррух ҳовлисига боргандан кейин хонасига кириб, 
креслога ўтирди. Бир оз ўйлагач, тортмадан оқ қоғоз 
олиб, ёза бошлади. 

У Сиёвуш Мирзога хат ёзишга жазм қилди. Фаррух 
Сиёвушни ўлимдан қутқазганида Сиёвушнинг «ҳай вақт, 
қандай буйруғингиз бўлса, бажо келтиришга тайёрман», 
деган сўзини назарда тутиб, ундан бир илтимос қилмоқ- 
чи бўлди. • 

Қалам бир неча минут қоғоз устида юриб турди. 
Фаррух ёзган хагини бир-икки мартаба кўздан кечириб, 
янглишларини тузатди. Кейин уни овоз чиқариб ўқи- 
моққа бошлади: 

«Янги дўстим! 

Янги вужудга келган дўстликда бундай илтимослар 
ўринсиздай кўринса ҳам, аммо у кўрқинчли кечада: 
«қай вақт, қандай буйруғингиз бўлса, бажо келтиришга 
тайёрман», деган сўзингизни эслаб, аиниқса шахсан ме- 

нинг учун жуда ҳам муҳим бўлган тубандаги илтимосни 
ерига етказишингизни сиздан сўрар эдим: 

Аввало, оғойи Ф... уссалтананинг қизи Маҳин менинг 
аммамнинг қизи, яна тўғриси, менинг севгилим бўлгани 
учун унга уйланишдан воз кечасиз. Иккинчидан, дар- 
ҳол унга уйланишга рози эмаслигингизни ва бу ишнинг 
имкониятдан ташқари бўлганлигини ўз отангизга ва 
Маҳиннинг отасига билдирасиз. 

Менинг бу илтимосларим биринчи қараганда, жуда 
қизиқ ва ғайритабиий бўлиб кўринса ҳам, бироқ мен 
билан Маҳинни текшириб кўрганингиздан кейин ишнинг 
тагига тушунасиз, ҳам сизга шу хатни ёзишга журъат 
этганимни ножўя деб ҳисобламайсиз. 

Сизни чинакам дўст деб билган Фаррух Дақиқ». 

Фаррух хатни конвертга солиб «эрта билан юбора- 
ман» деб қўйди. Шу пайтда Шукуфанинг ҳам эрта билан 
келишини, Маҳиннинг хатига жавоб олиб кетмоқчи бўл- 
ганини эслади-да, янгидан қаламни қўлига олиб, қуйи- 
даги хатни ёзмоққа киришди: 

«Севгилим Маҳин! 

Кеча энг сўнгги юборган хатингни олиб ўқидим. Бир 
неча йиллардан буён талай қийинчиликка учраган но- 
зик бир виждоннинг шундай оғир турмушдан чарчаб, 
тинкаси толганлигини тасдиқ қилсам ҳам, бироқ ҳаёт- 
га аччиқ қилиб, ярамас фикрга борииши ожизликдан 
бошқа ҳеч бир нарса деб айта олмайман. 

Азизим, агар ижозат берсанг, бундан уч ой илгари 
юз берган ва балки бизнинг бундан сўнгги ҳаётимизга 
боғлиқ бўлган кичкина бир воқеани сенга ҳикоя қилиб 
бераман. 

Бундан уч ой муқаддам кечаси, фоҳишахоналардан 
бирида, бир маст казак қўлидаги тўппончани бир йигит- 
нинг чаккасига тираб, уни ўлим билан қўрқитиб турар 
экан, йиш пайтда ўтиб кетаётган бошқа бир йигит ҳали- 
ги уйга кириб, ҳаёти хавф остида қолган йигнтни фо- 
жиали улимдан қутқазиб қолади. 

Азиз Маҳиним! Казак қўрқитиб турган йигит сенинг 
бўлажак эринг Сиёвуш Мирзо эди, уни қутқазиб 
олган йигит бўлса, сенинг ҳақиқий севгилинг, яъни 
мен эдим. 

Энди менинг нима демоқчи эканимни билган бўлсанг 
керак. Яъни, Сиёвуш Мирзо менияг олдимда анчагина 
қарздор. Бахтим ёр бўлиб, кеча ёзган хатингнинг таъси- 

ри 'билан хиёбонга чиқиб, хаёл суриб юрганимда, тТ/сат - 
дан унга дуч келдим. У менга ўзини жуда яқин тутади. 
Ҳозир унга бир хат ёздим. Шу қилган яхшилигим эва- 
зига сенга уйланишдан воз кечиб, шу ишни ўз отасига, 
ҳам сенинг отангга хабар бершиини илтимос қилдим. 
Севгилим! Дсмак, яна бир умид бор! У сенга уйланиш- 
дан воз кечса, отанг бошқа бир ■ куёвни ~ топиш учун 
шарт-шароит қидиргунча бирталай вақт ўтади. Балки я 
шу ўртада бизга бир йўл очилиб қолар. ^ 

Азизим! Умидсизланма! Муҳаббат тангриси . оўлган 
Чўлпдн юлдузи, яъни ишқ тангриси бизни унутмас. 

Сени узоқдан ўпиб қолувчи Фаррух Дақиқ». 

Бу икки хатни ёзиб бўлгандан кейнн Фаррухнинг 
аҳволи бир оз енгнллашгандай бўлди. Жиндаккина оа- 
қат еб, ётоғига кириб чўзилди. 

Бу кун биринчи кеча эдики, Фаррух бир томондан 
умидвор бўлганлиги учун, Жаводни унутаёзган, у туғ- 

рида кам ўйлар эди. „ 

Эрта билан соат олтида, Фаррух чои ичиб утирган 
вақтда, Шукуфа кириб келди. Фаррух уни очиқ юз ои- 
лан қабул қилиб, Маҳин учун ёзиб қўйган хатни топшир- 
ди ва Маҳиннинг аҳволини сўради. Шукуфа ҳам Ма- 
ҳиннинг аҳволи аввалгидан яхши эканлигини ва бошқа 
бир ҳодиса юз бермаганини айтди. Фаррух бу хабардан 
жуда сёвиниб, хатни Маҳинга дарров етказишни буюр- 
ди. Шукуфа хатни олиб чиқиб кетди. 

Фаррух чол хизматкорини чақириб, Сиевуш Мирзо- 
нинг адресини бергандан кейин, ёзган хатини топншриб, 
дарров жавоб олиб келишини буюрди.^Бобоҳаидар деган 
бу хизматкор чол латта кавушини кийиб, оғосига: 

— Оғо, мени қариб қолган деб ўйламанг, бир соат- 
га қолмай етиб келаман,— деб уйдан жадал чиқиб 
кетди. 

Кейин Фаррух ҳам кезиб келгани хиёбонга чиқди. 

Фаррух ўзича: «Агар Сиёвуш Мирзо хўп деса, Маҳин 
тарафидан тинчиб қоламану, бечора Жаводни қутқазиш 
ҳақида ўйлайман. Қандай бўлса ҳам, уни уша қурқинч- 
ли ердан халос этишим керак», деб ўйлар эди. 

Чиндан ҳам, бечора Жавод, уч ой — тўқсон кундан 
буён назмия қамоқхонасида азоб чекар эди. 

Фаррух Жаводнинг тўқсон кундан буен тириклаи 
қабр ичида қолганини ва уни қутқаза олмаганлигини 
ўйлаганда, шундай асабийлашар эдики, аччиғидан ер 

тепиниб, гўёки одамлардаги виждонсизликни ер билан 
баравар қилиб, устидан топтамоқчи бўлар эди. 

Жавод! Тўқсон кун қоронғи қамоқ! Юз дарра! Яна 
олти ой қўшимча қамоқ! Чиндан ҳам бу виждонли бир 
йигитнинг ғазабини қайнатадиган, юрак уришини ку- 
чайтирадиган масала эдр. 

Фаррух шундай хаёллар билан икки соатча хиёбон- 
ларда кезмоқда эди. Фаррухнинг бахтига, бу хиёбонлар 
камқатнов эди. Серқатнов кўчалар шаҳарнинг жануб 
тарафида. Бу ерларда аспжаллобларнинг от савдоси 
устида «бор барака»лари, олди-берди ишларидаги жан- 
жал суҳбатлари, туя карвонларнинг келиб-кетиши, доим 
катта бир тўполон, шов-шув кўтариб турарди. Теҳрон- 
нинг шимолий қисмида эса ҳамиша жимжитлик ҳукм 
сурар эди. Кечқурунларигина «ҳаво олиш учун» ёхуд 
ахлбқсизлик қилиш учун бир тўда француз тақлидчила- 
ри бўлган йигитлар бу ерда кезар эдилар. 

Фаррух юришдан чарчади. Секин-секин уйига қайт- 
ди. Бироқ, Бобоҳайдар -ҳали Сиёвуш Мирзодан жа- 
воб келтирмаган эди. Фаррух яна бир соатча уни 
кутди. 

Сўнгра Бобоҳайдар терлаб-пишиб, ҳарсиллаб-гурсил- 
лаб ичкарига кирди-да, қўлидаги хатни оғосига узатиб 
деди: 

— Оғо, сиздан илтимос қиламан, аввало шуки, бун- 
дай одамларга хат ёзманг. Езсангиз ҳам, мен олиб бор- 
майин. 

Фаррух хатни очмасдан бурун Бобоҳайдардан бу- 
ни#г сабабини сўради. Бобоҳайдар бошига келган во- 
қеаларни ҳикоя қилиб кетди: 

—Мен Сиёвуш Мирзонинг ҳовлисига борганимда, 
эшик олдида хизматкори бир одам билан гапиришиб 
ўтирган экан. Салом бердим. Қўлимдаги хатни бериб, 
оғоси Сиёвуш Мирзога топширишини сўрадим. Хизмат- 
кор мени бошдан-оёқ қараб чиққандан кейин, шу хат 
орқали оғомдан хизмат сўраб келган бўлса керак деган- 
хаёлда ғайирлик қилди, менга жиндай ҳам эътибор қил- 
масдан, яна бояги киши билан сўзла-шувда давом қила 
берда. Ярим соат шундай ўтди. Ахири, жаҳлим чиқиб ке- 
тиб: «Хатни оғонгга олиб бориб бермайдиган бўлсанг, 
мен ўз оғомга қайтариб олиб борай», дедим. Хизмат- 
кор бошини кўтариб: «Ия, ҳали бу хатни бошқа одам 
юборганми?» деб сўради. «Ҳа, хатни менинг оғом Сиё- 

211 


www.ziyouz.com kutubxonasi 



вуш Мирзога юборган», дедим. Хизматкор, балки бу хат 
шошилинчдир, кечикиб қолгани учун оғомга зарар ке- 
лару, натижада мени жазога дучор қилар, деб қўрқиб, 
дарров хатни олиб кириб кетди. Ун дақиқадан кейин 
қайтиб чиқиб: «Оғом ҳозир ваннада эканлар. Ярим соат- 
лардан кейин чиқиб хатни ўқийдилар, Жавоби керак 
бўлса, ярим соат кутиб турингиз», деди. 

— Оғо, сиздан яширадиган гап йўқ. Мен бунақа иш- 
ларга тоқат қила олмайман. Ахир, қадимгиларда^бошқа 
бир қоида-ю, бошқа бир муомала бор эди. Шундай вақт- 
ларда ҳамкасблар бир-бировига ҳеч бўлмаганда, бир 
пиёла чой қуйиб ёки чилим солиб берар эди. У ноинсоф 
шуни ҳам билмайди. Менинг ҳам жаҳлим чиқиб, ўз- 
ўзимча оғзимга келганини қайтармай, шундай ишларни 
юзага чиқарган машрутага ва машрутачиларга^лаънат- 
лар ёғдирдим. «Жуда яхши, мана шу яқин ўртадаги 
қаҳвахонага кириб, бир оз дам олиб тураман^деб... хиё- 
бонидаги қаҳвахонага бордим. Тўрт стакан чой ичиб, уч 
мартаба хумор тарқатиб, соатни аранг ўтказдим-да, 
қайтиб келдим. Хизматчи мени кўриши билан^ 

—• Оғом ваннадан чиқдилар. Ҳозир хатни ўқиб, жа- 
вобини ёзаётирлар,— деди. Ярим соат яна кутиб ўтир- 
дим. Уч мартаба хумор тарқатиб олдим. Энг охири ич- 
каридан хизматчини чақириб қолишди. У ҳам югурмб 
кириб кетди-да, оғоси ёзган хатни чиқариб, менга берди. 
Хизматчи хатни- менга берар экан, ичкаридан қаҳ-қаҳ 
уриб кулаётган бир одамнинг; «Аҳмоқ одам мендан қан- 
чалик бўлмаган илтимосларни қилибдир», деганини 
эшитдим. Ахир, нима ҳам деяйки, замон бузилган, замон! 

Фаррух бу сўзларни эшитиб бўлгандан кейин, хатни 
очиб ўқиди. Яна бир қайта ўқиди. Пешонасида совуқ 
тер томчилари кўрина бошлади. Ҳазрат Сиёвуш Мирзо 
Фаррухнинг хатига шундай деб жавоб қайтарган эди: 

«Муҳтарам оғо! 

Бўлмағур ва бўш сўзлар билан тўлган хатингизни 
ўқидим. Сизнинг шу қадар тушунчасиз бўлганингизни, 
яъни тез орада мендан шунчалик ўринсиз илтимослар 
қилиб юборганингизни кўриб, тўғриси шуки, жуда ҳай - 
ронбўлдим. 

Муҳтарам оғо! Бизларни шаҳзода дейдилар. Менга 
ўхшаган йигитлар бир кишидан фойда қилишимизни 
билсак, сиртдан қараганда, ўзимизни унга яқин кўрса - 
тамиз, Аммо ундан фойда чиқмаслигини сезган онимиз~ 

даёқ уни ташлаб, юзимиз эмас, орқамизни ўгирамиз. 
Мени сизга 'ўзимни яқин кўрсатишим атиги, балки яна 
Giip ўрни келиб қолган вақтда менга хизмат қила олар- 
сиз, масалан, яна бирор тасодиф бўлса-ю, шундай бир 
фожиали ҳалокатдан қутқазиб қоларсиз нияти билан эди. 

Менинг тарафимдан сизга бирорта ёрдам бўлади, 
деб хомхаёлга, ўринсиз фикрларга тушган бўлсангиз, 
янглишасиз. Маҳин аммангизнинг қизи бўлишининг 
менга ҳеч қандай алоқаси йўқ. Ҳатто, у сизнинг севги- 
лингиз ё махфий жазманингиз бўлса ҳам, менинг ман- 
фаатимга путур етказа олмайди. Отам уни менинг учун 
олмоқчи. Мен ҳам қабул қилганман. 

Сиздай бир одамнинг истаги учун беш юз минг ту- 
манлик катта бир давлатдан воз кечсам, мени аҳмоқ 
деб атайдилар. Илтимосингиз ноўрин эканини ўзингиз 
ҳам тасдиқ қилсангиз керақ. Менинг сизга устингиздан 
кулиш ва масхаралашдан бошқа жавобим йўқ. 

Муҳтарам оғо! Хафа бўлманг, қайғурманг, орқамдан 
ёмонотлиқ қилиб сўкманг. Чунки, биз, шаҳзодаларнинг 
луғатида инсоф, диёнат ва ҳақиқатдай сўзларнинг ҳеч 
қачон маъноси бўлмаган ва бўлмайди. 

Хатингизни ўқиб, сизни масхаралаб кулувчи шаҳ- 
зода Сиёвуш Мирзо». 

Фаррух хатни ўқир экан, аламига чидолмасдан, Сиё- 
вуш Мирзони тубан деб атаса ҳақли бўлармиди? 

Фаррух уни ўлимдан қутқазган эди. Фаррух ўша 
куни кечаси постда турган полициячи каби, эшитган 
фарёдига эътибор бермасдан ўтиб кета берса, Ҳасан 
Ризо дунёни шундай виждонсиз ва тубан кишиларнинг 
биридан тозалаган бўларди. Бироқ, у қалбидаги одам- 
гарчилик ва ожизларга ёрдам бериш сезгисининг аксича 
ўлароқ, мазлумларнинг фарёдига қулоқ осмай кета олар- 
миди? 

Фаррух бошдан-оёғигача ҳақорат билан тўлган бу 
хатни ўқигандан кейин ҳеч бир нарса сезмаган, кўрма- 
ган каби, ҳушидан кетиб қолди. Бирданига ўз кўкраги- 
га қаттиқ бир мушт урди-да: «Агар сен ўша кечаси шун- 
дай тубанларни ўлимдан қутқазишга мени мажбур 
Қилмасанг эди, у бу кун менинг рақибим бўлиб, мени 
ҳақорат қилмас эди», деди. 

Бечора Фаррух сўнгги кунларда шунчалик қийнал- 
ган эдики, тик туришга ҳам мажоли қолмаганди. Айниқ- 
са, бу хат унинг асабини бузган, ҳолдан тойдирган эди. 

Ортиқ чидай олмаедан ўз уйига кириб кетди-да, кара< 
вотга ташланди. 

Бир соатдап кенпн уни иситма олиб, аста-секин исит- 
маси зўраймоққа бошлади. Кўп ўтмасдан теваракдаги 
кишпларнп тании олмайдиган бир ҳолатга тушд!К Онаси. 
ўрнига oii а бўлнб қолган энагаси каравотнинг оош та- 
рафпда ўтприб, юзини. елпиб, пиқ-пиқ йиғлар эди. 

Ҳар тарафдан умиди кесилган бечора йигитнинг 
касал бўлишга ҳаққи бор эди. Икки кундан кейин Ма- 
ҳиннинг унаштириш ва Жаводнинг дарралаш маросими 
бўлар эди. 

XXXI боб 

БАХТСИЗЛАРНИНГ КУЗ ЕШЛАРИ ОҚҚАН ЖОЙДА 

Эрталаб қуёш аллақачон ^сўтарилган, ҳаво тонгда 
ёққан салгина ёмғирдан кейин жуда мусаффо, ора-сира 
киши руҳини эркалайдиган майин шабада эсмоқда эди. 

Теҳрон аҳолисининг кўпчилиги уйқудан уйғонган, 
баъзиси уйғонмоқда, бир қисми бўлса,- ҳали ширин 
уйқуда. 

Биринчилар, яъни уйқуни ўзига ҳаром қилиб, кал- 
лайи саҳарлаб турадиганлар, кечгача қўлидаги икки-уч 
қиронли дастмоя билан кундалик тирикчилик хаража- 
тини чиқаришга уринган кишилардир. Булар аҳолининг 
учинчи табақасидан саналган кишилар бўлиб, кўплари 
қўрга кўмган лавлаги, сут, нўхатшўрак ва шундай нар- ■ 
саларни тоғораси билан бошларнга қўйиб, айланиб 

юриб сотувчилардир. u . 

Иккинчилар, яъни эндигина уйқудан уиғониб ур- 
нидан турмоқчи бўлганлар, ўз маишатларини таъмин эт- 
ган ва бир оз роҳатда яшашга бошлаган кишилар. Бу- 
лар кўпинча ўз кунларини сиёсат сўқиш билан ўтказув- 
чи, баъзан иисоннинг отаси маймун, бобоси дев каби 
олди-қочди сўзларга қойил қолувчи кишилардир. Булар- 
дан бир қисми Ғарбий Европа тақлидчилари, бир 
қисми араблашган оғолар. Буларнинг бир қисми сўзлаш- 
ганда, мумкин қадар европа терминларини қўшиб сўз- 
лашни яхши кўрадилар. Қолган бир тўдаси эса, ўз суз- 
ларини арабий иборалар билан безатиШни диннинг 
асосларидан санайдилар. Биринчилар маданият номи- 
дан аҳолининг бир қисмини ўз теваракларига йиғиб, 

қурол қилганларидай, иккинчилари ҳам дин номидан 
Калқни аҳмоқ қиладилар. 

Ғарбий Европа тақлидчилари мустаҳкам бир эъти- 
қодга эга бўлмаганлари сингари, араб тақлидчилари 
қам интизом ва қонун аслида диннинг аксига ишлайди 
деб ҳисоблайдилар. Бир озгина пул биринчисининг эъти- 
қодини ўзгартгани каби, иккинчиси ҳам аввалгисининг 
йўлидан боради. 

Булар алдоқчи ва жанжалкаш бўлганлари учун, 
унчалик тез туриб, уйқуни ўзларига ҳаром қилишни ис- 
тамайдилар. Бир қарасанг, соатсоз, бир маҳал сиёсатчи, 
бир кўрсанг, муҳаррир, баъзида ваҳимали хабарлар бо- 
сиб чиқарувчи, дам ўтмай митинглар чақириб турувчи 
мана шуларнинг ўзи. Булар сувга ташланган бир ва- 
рақ қоғозга ўхшайдилар, сув қаёққа оқса, улар ҳам ўша 
тарафга қараб оқадилар. Аслига қарасанг, булар—ҳар 
нима бўлса ҳам яхши деган жумлани ёлғондан қабул 
қилувчилардир. 

Ҳали ҳам ноз уйқудан уйғонмаган учинчи тоифа 
баъзи одамларнинг фикрича, шундай бахтиёрлик ва 
шунча мол-дунё тақдири азалда пешоналарига ёзилган 
кишилардир. Булар икки шаклдадирлар: ё пайпоқли, 
шопмўйловли, ёхуд салла, чопонли. Булар, текинхўрлар- 
ни боқувчи текинхўрлар, ўғрилар устидан ҳукм чиқарув- 
чи ўғрилар, ақлли кўринган аҳмоқлар, онгсиз халқни 
алдовчи гумроҳлар, ислом либосига ўралиб ҳар турли 
қабиҳликлар қилувчи бешарм «табаррук» кишилардир. 
Булар кучсизларни ўлдирувчи, ўз қўл остидаги халқ- 
ларни оёқ ости қиладиган, инсон болалари^ ҳар қаидай 
қонуний .ҳуқуққа эга эканини қабул қилмайдиган, ўғри- 
лик билан топган молларни «худо берган» деб, онгсиз 
халқнинг кўзини бўяйдиган беҳаёлардир. Агар камба- 
ғаллар қўлни қўлга берсалар, уларнинг барча бойлик- 
лари бир соатнинг ичида қўлларидан кетишини хаёлла- 
рига ҳам келтирмайдиган кўр, ғофиллардир. 

Булар — амалдорлар, аъёнлар, давлатмандлар, де- 
путатлар ҳамда вазирлардир. Буларнинг отлари миллат- 
нинг йулбошчилари. Аммо ўзлари бўлса, одам гўштини 
егувчи,'одам баданига тушган қуртлардир. 

Бўлар — тўғри ва доимий бир иш билан шуғулланмай- 
диган кишилар. Илм ва озодликка душман, кўпчилик- 
нинг, айниқса хотин-қизларнинг нодон қолишидан ман- 
фаатдор кишилардир. 


www.ziyouz.com kutubxonasi 


215 



Булар пул кучп билан қўлга туширилган бир тан- 
нозии то пешпнгача қучоқлаб ётиб, пешинда минг ма- 
шаққат билан ўринларидан туриб, чой, қаҳва, какао, 
сут, ҳар хнл шнрннликлар билан нонушта қилиб, бир 
оиланинг бпр ҳафталнк чиқимини бир соат ичида мешдай 
қорипларига жойлайдиган кишилардир. Нима ^учун? ;; 

— Чупкн, бнр тўда ҳушомадгўй ва ювиндихўрлар, • 
уларпииг теварагига тўпланиб, ўғрилик қилиб топган 
мол-мулкларини «худо берган» деб ишонувчилар, булар- 
нинг муриди ва қуллари бўлиб қолгандирлар. 

Қандай бўлса ҳам асосий мақсаддан узоқлашмайлик. . 

Шундай бир кунда, ўлгудай тор ва сассиқ бир ерда, 
тўқимга ўхшаш ифлос эски бир па-рча нарса_ устида 
тинка-мадори қуриган бир киши узала тушиб ётар эди. 
Лекин бир маромда эшитилиб турган нафасининг овози- 
дан тирик эканлиги маълум эди. Бу ер зах ва сассиқ бў- 
лишидан ташқари, жуда қоронғи эди. Тез-тез сичқон 
ва каламуш сингари махлуқларнинг ғивирлаб чиқиб ту- • 
ришлари бу заиф гавдани нотинч қилиб, ҳаракатга кел- 
тирар эди. 

• Бу ер Теҳрон назмияси қамоқхонасининг бир кишн- 
лик камераси — яккахонаси ва у одам эса, ҳеч гуноҳи 
бўлмасдан, тўқсон кундан ортиқ шундай қийноқларга 
учраб ётган бечора Жавод эди. 

Бечора йигит, бу ердан қутулиб, тўрт ой бундан ав- 
валги каби, гарчи эҳтиёжлар, қийналишлар билан бўлса 
ҳам, яшамоқни ич-ичидан ҳар соатда орзу қиларди. Баъ- 
зида онасининг, баъзида етим жиянларининг аҳволини 
кўз олдига келтириб, ўз-ўзича: «Фаррух менинг аҳво- 
лимни назарга олиб, ўша бечора етимларга ёрдам қила- 
ётганмикин?» дер эди. 

Бечора йигит бу қийинчиликларнинг таъсиридан шу 
даражада шошган, шу даражада ақлини йўқотган эди- 
ки, оғойи Ф... уссалтананинг кўнгли кўтарилсин учун, бу- 
тун олам унга озор беришга тайёр каби эди. 

Шунчалик ўринсиз қийинчиликларга бардош берган 
бир йигитнинг телбаларча хаёлга шўнғиб, умидсизликка 
тушишга, бутун дунёдаги покизалик ва адолатии инкор 
қилишгй ҳаққи йўқмиди? Нима учун? У нима қилибди? 
Одам ўлдирибдими? Бировнинг номусига тажовуз қи- 
лйбдими? Еки у ердаги афсона ва хурофотлар сўзлаб 
турган бир жоҳилнинг зиддига гапирибдими, давлат- ; 
мандларнинг кирдикорини фош қилмоқчи бўлибдими, юз - 

мингларча хиёнатлардан бирортасини очибдими, амал- 
дорларнинг виждонсизлигини очиб ташламоқчи бўлиб- 
дими, чет элдан келган бир кишининг зарарига бир иш 
қилибдими? Ахир, нима гуноҳ қилибдики, шунча азоб- 
уқубатларга дучор бўлиб қолибди? 

йўқ, ҳеч қайсисини қилмаган, бечора Жаводнинг энг 
катта гуноҳи — оиласининг тнрикчилиги учун, рўзғорини 
таъминлаши учун Фаррухга хизматга кириши эди. 

Жавод қишлоқнинг қўрғончасида тутнлган вақтда 
шунчалик қийноқларга учрашини сира хаёлига келтир- 
маган эди. У оғойи Ф... уссалтананинг номини ҳам эшиг- 
маган эди. «Ҳозир жаҳл билан мени қўлга тушириб бер- 
моқчи, балки бир неча кун ёки бир неча соатдан кейин 
қўйиб юборар», деб ўйлаган эди. 

Бечора Жавод бундай жазоларга гирифтор бўлишини 
хаёлига ҳам келтирмасди. Чунки, ўзида бир гуноҳ сез- 
мас ва атрофидагиларнинг ҳам бу фаражада золимлик- 
ларини “билмас эди. Уни назмияга олиб борган вақт- 
ларида, у ўз-ўзига: «Минбаъд бунақа ишларни қилма, 
деб қўрқитмоқ учун бу ерга олиб келяйтилар. Насиҳат 
қилиб, қамоқхонани кўрсатганларидан кейин, қўйиб 
юборадилар» деб ўйлаган эди. Лекин, полициячилар би- 
лан бирга назмияга кирар-кирмас қамоқхоиа раисининг: 

— Оғойи Ф... уссалтана топширган одам шуми?— 
деб сўзлаганини эшитиб, фақатгина қамоқхонани кўр- 
сатиш билан қўйиб юбормасликларини англади. 

Полициячилардан бири дарров олдинга ўтиб қўлини 
чаккасига қўйиб: 

— Балли, оғойи раис, худди шуиинг ўзи,— деди. 

Раис юзини ёнидаги ўзига тобе бўлган бир офицер- 
га ўгириб: о 

— Оғо, қайси камералар бўш?— деб сўради. Офи- 
цер бўлса: 

— Умумий камерада бўш ўрин йўқ. Икки кишилик 
жойларнинг ҳам ҳаммаси банд. Фақат яккахоналардан 
учтаси бўш,—деди. Қамоқхона раиси бу уч даража 
ўртасидаги фарққа эътибор бермасдан: 

— Жуда яхши, бўлмаса олиб бориб яккахонага қа- 
манг,— деб буйруқ берди. Шундан кейин шарақлаб ку- 

либ деди: ' 

— Жавод жуда фирибгар одамга ўхшайди. 

Жавод бу гапни эшитгандан кейин полициячилар ҳа- 
зиллашмаётганларини англади. 

Қамоқхона ўлгудай қоронғи эди. Жавод у ерга пе- 
шин вақтда қамалган бўлса-да, лекин у ер кечасидан 
ҳам қоронгироқ эди. Шунчалик қоронғиликка ўрганма- 
ган кўзлар, ўн беш дақиқа чамаси косасидан чиққудай 
бўлнб, ҳар тарафни ахтаргандан кейингина қамоқхона- 
ни илгай олди. 

Жавод чарчоқ ва уйқусиз эди. «Ҳеч бўлмаса ётиб 
бир оз ҳордиқ олай», деб ўша чиркин бир парча нарса- 
нинг устига ётди. Кўзларини юмди. Ухламоқчи бўлди. 
Ьироқ ёта олармиди? 

Иўқ! Чунки, кишининг дунёга ва ҳаётга қанчалик 
боғланиши бўлмаса ҳам, одам боласидаги виждон, ин- 
соф ва ор-номуснинг шу даражага етганлигини кўра 
туриб ҳамда важсиз ва далилсиз шундай қийноқларга 
учраб қолишга чидаёлмас эди. 

Жавод ҳар қанча ўйласа ҳам, қайси гуноҳининг жа- 
зосини тортаётганини тушуна олмасди. 

Ҳар ҳолда уйқу ғолиб келди. Соатлар ўтди, бечора 
йигит бирдан кўзларини очди. Лекин кунду5и очилишга 
ўрганган бу кўзлар қаерда ва қандай аҳволда эканли- 
гини унутиб, «ҳали тонг ёришмабди» деб, яна юмилди. 
Яна бир соат ўтди. Жавод яна уйқусидан уйғонди. 
Лекин, ортиқ уйқу уни зериктирган эди. Ёта олмас- 
лигини тушунди. Бир овоз эшитди. Шу пайт қамоқ- 
хонанинг кичкина дарчасидан заиф ва сарғич бир 
нурнинг ичкари қараб кириб келаётганини кўрди. «Эҳа, 
энди кеч бўлган экан», деб ўйлади. Бу ёруғ қамоқхона 
йўлагига ёқиб қўйилган жинчироқ нури эди. 

Жавод қамоқхонага пешин пайтларда келтирилгани 
учун унга овқат олиб келмаган эдилар. Усиз ҳам Жа- 
воднинг шундай ҳодисалардан кейин иштаҳаси бўғил- 
ган эди. Жавод майда, лекин ўткир тишлари билан 
осғини тишламоқда бўлган бир сичқондан ўзини қўриқ- 
ламоқчи бўлган чоғида эшик очилди. Жавод чала қо- 
ронғи йўлакда, бўйнига оқ рўмолча ўраган бир полиция- 
чининг ичкарига кирганини кўрди. Полициячи қўлида 
олиб келган кичик бир* тунука тоғорачани, бир парча 
нон, бир пиёла сув билан унинг ёнига қўйиб, дарров чи- 
қиб кетди. Эшик яна аввалгидай бекилди. Орқа томон- 
дан қулф урилганлигининг ҳам овози эшитилди. 

Жавод оч эди. Дарров қўлини тоғорачадаги овқатга 
узатди. Овқат совуқ эди. Озгина татиб кўрган эди, қур- 
тоба экан. Жавод: «Йилнинг шу фаслида ҳам қуртоба 

қилинар эканми?» деб ҳайрон бўлган бўлса ҳам, лекин 
шундай бир ерда бу ҳам ғанимат, деб ичмоққа бошла- 
ди. Нон ҳам арпа нон бўлиб, еб бўладиган эмасди. Ле- 
кин қуртобага қараганда ҳар ҳолда еса бўладиган нарса 
эди. Қуртоба худди ўгган йили қишда пиширилганга ўх- 
шарди. Жавод бу кечасп фақат арпа нони билангина 
қорнини тўйдириб^, қуртобага қўл ҳам урмади. Жавод ке- 
часи билан хаёл сурдн. Онаси, опаси ва унинг икки 
етимчаси ҳақида ўйлар эди. 

Фаррух гарчи уларнинг бир ойлик харажатларнга 
етарли пул берган бўлса ҳам, лекин: «Балки, бу ерда 
кўпроқ ётиб қоладиган бўлсам, уларнинг аҳволи пима 
кечади?» деб ўйламоқда эди. 

Жавод шу қисқа муддат ичида Фаррухни жуда яхши 
таниб олгани учун унинг софдил ҳам ахлоқли йигит эка- 
нини билгани учун: «Фаррух бир амаллаб уриниб, мени 
бу ердан қутқазиб олар, бу ҳам мумкин бўлмаса, оилам- 
нинг харажатини берпб турар, оч қолдирмас», деб ўз- 
ўзига таскин берар эдн. 

У кеча ҳам ўтди. Эртасига эрта билан ҳеч қандай 
янги воқеа юз бермади. Яна кеч бўлди. Лекин, чошгоҳ- 
га яқин қечаги полициячи яна келиб, кечагидай бир оз 
арпа нон билан жиндак пишлоқ қўйиб кетди. Жавод бу 
кечаси ҳам сичқон ва каламушлар билан умр ўтказиб, 
бадбўй ҳаво ютиб чиқди. Сониялар ўтган сари Жавод 
ишнинг чинакам эканлигини ва оғойи Ф... уссалтана у 
билан ҳазиллашмаганлигини, тўғридан-тўғри қамоқда 
уиинг йўқ бўлишига ҳаракат қилаётганлигини сезмоқда 
эди. Учинчи кун, эрталаб соат ўнлар чамасида камера- 
нинг эшиги очилиб, иккита қуролли полициячи ичкари 
кирди. Улардан бири: 

— Қани, чиқ!—деди. 

Жавод ўз-ўзича: «Овойи Ф... уссалгана менинг аҳво- 
лимга ачинган бўлса керак, ёинки Фаррух бир йўл то- 
пиб, мени қутқазиб олиш учун буйруқ олган бўлса ке- 
рак», деб ўйлаб, дарров ўрнидан турди-да: «Худоё худо- 
вандо, бу ерни ҳеч кимга кўрсатма!» деб эшикдан чиқди. 

Лекин полициячилар уни ўртага олиб, қамоқхона 
ҳовлисидан ўтиб, эшикка томон олиб келаётгаиларига 
ҳайрон бўлди. 

Эшикка етар-етмас куннинг нуридан қамашган кўз- 
лари рўбарўдаги майдонда уларга қараб келмоқда 
бўлган бир йигитга тушди. Жавод кўзларига яна бир 

оз қийинчилик бериб бўлса ҳам Фаррухни таниди. 
Фаррух қўлини оғзига олиб бориб, уни гапирмасликка 
ишорат қилганлиги учун ҳеч нима демади. 

У икки полициячи ҳам уни қамоқхона эшигидан чи- 
қариб олиб кетмоқда эдилар. Жавод қаерга олиб бора- 
ётганликларини билмаган бўлса ҳам, лекин шаҳарнинг 
жануб тарафига қараб кетмоқда эканларини тушунди. 
Уни Долони беҳишт хиёбонидан ўтказиб, бир оз ўнгга 
ва уч тарафга қараб айрилиб кетадиган уч кўчанинг 
ўртасида яна чапга, энг сўнгида Дарбор кўчасига ки- 
риб, уч юз қадамча юргандан кейин, оқ эшиклик катта 
қадимий бир иморатга олиб кирдилар. 

Бечора Жавод суд маҳкамасига келганини англади. 

Жаводни руҳонийлар ва крахмал ёқали европа тақ- 
лидчилари билан лиқ тўлган бир ҳовлидан ўтказиб, сўнг- 
ра кўк эшикли бир хонага олиб кирфилар. Жавод бу 
уйда пакана бўйли, шопмўйловли бир кишининг катта 
бир ёзув столи ёнида ўтирганлигини кўрди. Полициячи- 
ларнинг бири дарров унга яқинлашиб: 

— Оғойи раис ярим соат бурун телефон орқали сиз 
ҳазратимга хабар қилган маҳбуслари мана шу одам, ■ 
деди. 

У киши бу сўзни эшитар-эшитмас қулоғига қисти- 
риб қўйган қаламини қўлига олиб, бир варақ қоғозга 
ёза бошлади. 

— Отингиз нима? 

Жавод отини айтди. У одам терговга бошлаб, уни 
бир соатча тергади. Лекин ҳеч нарса тушуна олмади. 

■ Чунки Жавод: 

— Мен Чаламайдон маҳалласидан бўламан. Фаррух 
деган йигитнинг хизматкориман. Унинг билан Кўшки 
Нусратга бориб келганимдан бошқа бир сўзни билмай- 
ман,— деди. Шунинг учун ҳам терговчи берган савол- 
ларнинг кўпи жавобсиз қолган эди. 

Терговчи: 

— Билиб қўй, айбингга иқрор бўлмасанг, сени ўтда 
ёндираман, суякларингни синдираман, қопга солиб, 
Шамсул-иморанинг 1 тепасидан ташлатиб юбораман!— 
деб дўқ уриб, саволларини тугатди-да, Жаводни қамоқ- 
қа қайтариб юборди. 


i «Шамсул-имора» —«Қасрлар қуёши» — Теҳрон шаҳрида- 
ги энг юксак биноларидан бири. (Ред.) 

Жаводнинг иқрор бўладиган бирор айби бормиди? 

Кунлар ўтди. Ҳафтанинг икки кунида бечора Жа- 
водни икки соатга қамоқдан чиқариб, тергов учун шу 
ерга олиб келар эдилар. Жавод ҳам бир неча соат қа- 
моқхонанинг сассиқ ҳавосидан халос бўлиб, тоза ҳаво- 
дан фойдалангани учун ўзини бахтиёр санар эди. 

Икки ярим ой ўтди. Жавод кундан-кунга ориқлаб, 
заифлашар эди. Энг сўнгида бир кун терговчининг: 
«Энди сизнинг терговингиз тугади», деганини эшитди. 

«Қамоқдан қутуламан, шекилли», деб терговчини дуо 
ҳам қилиб қўйди. 

Яна бир ҳафта ўтди. Ҳеч кимса уни қутқаргани кел- 
мади. Жавод тамоман касал бўлиб қолган эди. У одам 
ва нарсаларни ажрата олмайдиган ҳолга келди. 

Бечора кимдан ҳам паноҳ қидирсин? 

«Фаррух ҳам мени унутиб юборган, онамни, опамнинг 
етимларини ҳам унутиб юборган бўлса. Оҳ, балки бечо- 
ралар очдан ўлгандирлар», деб ўз-ўзи билан сўзлашар 
эди. Бечора Жэвод ақлдан озиш даражасига етган эди. 

Бир куни эрта билан бирданига қамоқхонанинг эши- 
ги очилди. Жавод эшикда *ўнта қуролли полициячи ту- 
риб, уни ташқарига чақираётганларини кўрди. 

Жавод яна бир қайта ўз-ўзини юпатиб, тергов нати- 
жасида гуноҳсизлигим аниқланибди, мени қутқазгани 
келибдилар, деган хаёл билан ирғиб ўрнидан турмоқчи 
бўлди. Лекин тура олмай, боши айланиб, йиқилди. По- 
лициячилар келиб, уни ердан кўтариб олган бўлсалар 
ҳам Жаводнинг қимирлашга дармони етмас эди. Қўл- 
тиғига кириб, уни қамоқхона ҳовлисидан ўтказиб, наз- 
миянинг қаршисидаги майдончага олиб бордилар. 

Жавод заиф тортиб қолган кўзлари билан теваракка 
қарар эди. Майдонда йигирмага яқин полициячи давра 
қуриб турар эдилар. Ана Шу давранинг ўртасида сепоя 
(уч оқли курси) турарди. 

Полициячилардан иккитасининг қўлида симдан ту- 
қилган дарра бор эди. Полициячилар даврасининг таш- 
қарисида бўлган Теҳроннинг бекорчи, томошабин эркак 
ва хотин-қизларидан бир тўдаси йиғилиб, Жаводнинг 
дарраланишини томоша қилгани. келган эдилар. Бечора 
Жавод юз даррага ҳукм қилинган эди. 

Жаводнинг кўз олднлари қоронғилашиб кетди. У но- 
инсофлик ва виждонсизликнинг бу даражага етганинй 
тасаввур эта олмасди, 

'Албатта бу дарралар, бу кун бўлмаса, бошқа бир ку- 
ни буларнинг қўлидан тортиб олинади ва шундай бад- 
бахтликларга сабаб бўлганлар дор остида мазлумларга 
таъзим қилишга мажбур этиладилар. 

Жавод тамоман ҳаракатсиз қолди. Полициялар уни 
судраб майдоннинг ўртасига олиб келдилар. Жаводнинг 
ҳатто қўлини қимирлатишга ҳам мажоли етмасди. Уни 
сепояга маҳкам боғлаб, кўйлагини ечдилар. Сепоянинг 
икки тарафида турган икки полицнячининг дарраси Жа- 
водга навбатма-навбат ёғила бошлади. Дастлабки дар- 
ралар Жаводнинг елкасига тушди. Жавод қичқирмас 
эди. Чунки, у аллақачон ўзидан кетиб қолганди. Утгиз 
тўққизинчи дарра тушганда томошабинлар ўртасидан^ 
бир хотин баланд овоз билан: 

— Оҳ, войдод, бу менинг ўғлим-ку! Кечаги ҳафта 
курган тушим тўғри экан!—деб, майдоннинг ўртасига 
қараб югура бошлади. Давра олиб турган полициялар- 
дан бири югуриб бориб, ўғлини қутқазиш учун жон фи- 
до қилиб келаётган онани милтиқ қўндоғи билан бир 
уриб, ерга ағдарди. Бечора хотин оғриқнинг зўридан 
нафаси ичига тушиб кетиб, чўзилиб қолди. Томошабин- 
лардан бир тўдаси кула бошладилар. Улар полициячи- 
нинг жасоратини олқишлардилар. Аммо, бошқа бир туда 
шундай разолатни кўрмаслик учун уятдан бошларини 
қуйи солиб, кўзларини юмган эдилар. 

Ярим соатдан кейин Жаводни яна судрай-судраи наз- 
мияга олиб бордилар. У аъзойи бадани титилиб, қоп- 
қора қонга буланиб ётар эди. Назмиядан уни замбилга 
солиб, касалхонага олиб кетдилар-да, хонага киритиб 
ташладилар. Жавод хонага кирар-кирмас қусди... 

Қусуқ қон эди!!! 

Ана шу қонун ва одамгарчиликдан бир намунаШ 


XXXII боб 

УНАШИШ 

Жавод ваҳшиёна дарраланган кунқ кечқурун, оғоии 
ф.„ уссалтананинг ҳовлисида бирталай эркак ва хотин- 
халажлар чақчақлашмоқда эдилар. Хотинларнинг маж- 
лиси ички ҳовлида, эркакларники эса ташқарида эди. 
Лекин эски танишларимиздан бўлган Ҳасанқули билан 
Ризоқули бу икки тўда ўртасидаги боғланишни ўз уст- 

ларига олиб, гоҳ ичкарига, гоҳ ташқарига қатнамоқда 

эдилар. „ ■ 

Ичкарининг катта залидаги столлар ажоииб қилио 
безалган, Европа ва Эроннинг ранг-баранг ширинлик- 
лари билан 'тўлган. Эшик ва дарчаларнинг ҳаммаси 
очилган, турли-туман кийинган хотинлар креслоларда 
ўтирар эдилар. Хотинлар ҳеч бир рангни унутмаган эди- 
лар. Бирисининг кўйлаги лиму рангли, бирисиники осмо- 
ний, бирисиники яшил, бирисиники бипафша ва ҳоказо. 
Еш жувонларнинг бирталайи бошларига тўр солган, ўр- 
та ёшлилари бўлса, шол дакана ўраганлар-да, геомет- 
рия ҳаваскорлари учун махсус бир шакл яратганлар. 

Булар учта-учта, бешта-бешта бўлиб, суҳбатга маш- 
ғул эдилар. Бири эрипинг янги ҳунаридан, бириси 
Мулла Иброҳим азайимхон дуосинииг таъсиридан, яна 
бошқа бири эринипг ахлоқсизлнгидан, яъни хотинлар 
ўрнига... сингари паст ишларга боғланиб қолганидан, 
яна бир ўзгаси эрп ҳар куни уни бир мартаба дўппосла- 
шидан, эрининг иккита жувон ҳамда янги армани ва ев- 
ропалик ўйнашларидан гапириб, уларнинг яшаганига 
афсус қилмоқда эди. Яқиида ўтирган бир қиз, ўз ёнида 
ўтирган ўртоғига севганига ёзган ошиқона хатидан суҳ- 
бат қилиб: 

— Шундай сўзларни териб ёздимки, бутун сезгила- 
рим титраб кетган эди,— дер эди. 

Кўзга бир оз ёши ўтгандай кўринмоқда бўлган, эгни- 
да эски бичиқда, бўйнидан то камаригача тугма қадал- 
ган, парча гулли читдан кўйлак кийган, бошига оқ дока 
рўмолдан дакана боғлаган бир хотин ўтган кунларини 
орзу қилиб, кажава билан Карбало зиёратига борганини 
ҳикоя қилар, темир йўлни чиқарган кцфирларга лаънат- 
лар-ўқир эди. 

ITTy ўртада Маликтож хоним мажлиснинг ҳар та- 
рафида ўзини кўрсатиб турар, у келиннинг онаси бўл- 
гани учун ҳаворанг чодрасини белига боғлаб, ҳар на- 
фас уйга кириб-чиқиб, меҳмонларни кўздан ўтказиб 
турар, ходимлардан бирини ширин-шарбатга ва бош- 
қасини меҳмонлар учун чилим солиб келишга буюрар 
эди. Хотинларнинг ҳаммалари ҳам хурсанд ва шод кў- 
ринар эдилар. Баъзиси чиндан ҳам хурсанд бўлганлиги 
учун, баъзиси бўлса, бундай тўй мажлисида хушчақчақ 
бўлиш шарт бўлгани учун мажбуран уларга қўшилиб 
кулар эди. 

Ора-снра ёшпша бир жувон, ёнидаги ўртоғининг тиз* 
васини чимчилаб: 

— Эшпкдап кпрган отин буви бизга қараяптилар, 
сал ўзингнн тутнб, одоб билан ўтирсанг-чи, дерди. 

Aiinni\ca, Gy ерда ҳамманинг диққатини ўзигатортган 
нарса уГшииг ўртасида дутор-танбур билан ашула айтиб 
ўтпргап яллачилар тўдаси зди. Бу тўда беш кишидан 
иборат бўлиб, улардан бири нағма, иккинчиси тор ча* 
лар, учинчиси чилдирма, иккитаси бўлса, ўйнар эди. 
Уйинчи қизларнинг бири новчагина, иккинчиси пакана- 
гина эди. Қора кўз, қора сочли новчаси уйнинг тўрида 
эроний ўйинлар билан машғул; қорачадан келган, семиз, 
калтабакай, иккинчи қиз эса, уйнинг пастида муаллақ 
ошмоқда эди. Демак, шундай ўйин-кулгилар билан 
онгсизликлари орқасида, ҳар бир лаззатдан маҳрум 
бўлиб қолган бахтсиз хотинларни хурсанд қилмоқда 
эди. 

* * * 

Яна ўша ҳовлининг бошқа бир уйида, яъни ўтганда 
бир неча мартаба муҳтарам ўқувчилар билан бирга 
кирганимиз Маҳиннинг йиғлаганига гувоҳ бўлган, энг 
охирида телба бўлиб қолганидан хабар топганимиз уйда 
Маҳин ўтирар эди. 

Маҳиннинг олдира оқ ва энг қимматбаҳо ипак товар- 
лардан, Теҳроннинг энг сўнгги модаларида тикилган 
янги кийим-бошлар қўйилган эди. 

Маҳин аввалги Маҳин эмас. Унинг ранги сарғаиган, 
чуқур тушиб кетган кўзлари қизарган, ориқлигидан қўл- 
ларининг томирлари бўртиб чиққан эди. 

Бу кун Маҳинузўрма-зўраки Сиёвуш Мирзога унаш- 
тирилар ва никоҳи ҳам ўқилар эди. (Эронда унашиш 
куни никоҳ ҳам ўқилади). 

У рози эдими? Бу тўйни у чин кўнғлидан истар 
эдими? 

Йўқ, у бошда ҳам рози эмасэди. У бир неча мартаба 
Сиёвушга тегмаслигини отасига арз қилган. Сўнггида 
ота-онасининг ўжарлиги ва ўзининг чорасизлигини ^кў- 
риб, ўз-ўзини ўлдиришга қарор берган эди. Маҳин ўша 
куни эрта билан бутун уйдагнларни катта ташвишга 
солди; онаси «сени оқ қилдик, кўк қилдик» деб минг 
марта охират азоби билан қўрқитди. Лекин, бундай 
қўрқитишлар Маҳиннннг қулогига кирмақ, янги ки- 

йим-бошларини кийиб, ясаниб-безаниш фикрида эмас 
эди. - 

Чиндан ҳам никоҳ деган шундай бўладими, эрга те- 
гишнинг қоидаси шуми? Ёхуд, динга ишонувчилар 
шундай зўрлик билан эрга беришни жоиз .кўради- 
ларми? 

Маҳин ўзини йўқотиб қўйган эди. У оғзидан бо- 
ди кириб, шоди чиқиб, бутун оламни ярамдс сўзлар 
билан ҳақорат қиларди. Маҳин телба бўлиб қолган эди. 

Маликтож хоним, гўё обрў сақлаш учун, унинг гап- 
ларига жавоб бермасдан ялиниб-ёлворар, баъзида бир- 
талай зийнат асбобларни, баъзида ўзига тегадиган бу- 
тун мулқни унга ҳадя қилиш билан алдамоқчи бўлар 
эди. Онаси шунча меҳмонларнинг ўртасида ўзини' ҳам, 
эрини ҳам расво қилиб, обрўларини тўкмаслиги учун 
тиришар эди. 

Маҳин бундай сўзларга алданувчи ва мол-мулкпа- 
раст қизлардан эмасди. У ниҳоят чорасиз қолиб, ўзини 
ўлдиришга кескин қарбр бериб деди: 

— Хўп, яхши, мен кийинаман. 

Кеч бўлди, Маҳин ўз ётоғида ёлғиз ўтириб ўйлар, 
юм-юм йиғлар эди. 

Бирданига эшик очилиб, бошига дакана ўраган ҳан- 
далакдай бўқоғи бор бир кампир ичкарига кирди. Маҳин 
унинг янга эканлигини билса ҳам ҳеч нима демади. 
Янга иш бошлаб, бир соатча вақт сарф этиб, Маҳинни 
зийнатлар билан безади. Уриб, орқасига ташланган соч- 
ларининг устига кичкина тож қўйди. Устидан қизил 
гулли заррин бир тўр ташлади. Қизга оппоқ ипак кийим 
ва оёғига ҳам оқ туфли кийдирилди. 

Охири вақт етиб, Маҳин эса, никоҳ сўроғига чақи- 
рилган эди. 

Маҳиннинг оёқлари титрар, у никоҳ ўқиладиган 
уйга эмас, мозорга кетар эди. Маҳин ўз кўзи олдида 
тўйни эмас, ўлимни кўрарди. 

Хотинлардан иккитаси Маҳиннинг қўлтигига кириб, 
уни никоҳ ўқиладиган уй деворига суяб қўйилган катта 
бир тошойна қаршисига ўтқазди. 

- » * * 

Ташқари ҳовлйдаги ранг-баранг гуллар очилган гул- 
ворда ҳам бир гуруҳ меҳмонлар, тўғрироғи, оғолар ўти- 

рарди. Бу ердаги столлар ҳам нози-неъматлар билан 
тўла эди. Одамлар ҳам турлича эдилар. Бир қисми ёш- 
лар, бир нечаси ўрта яшар кишилар, баъзилари эса, 
кексалар эди. Табиий, булар ҳам ҳар қайсилари уз тўп - - 
лари билан, йигитлар ўз улфатлари билан, ўрта яшарлар 
ўз тенгқурлари билан, кексалар ҳам ўз тенгдошлари 
билан суҳбат қилмоқда эдилар. 

Ешларнинг баъзилари шаҳар янгиликлари ҳақида , 
суҳбатлашар, ҳозирги давлат кабинетини ёмонлаб, ав- 
валги кабинетни мақтар эди. Бир нечалари бўлса, сиё- 
сатни қоралаб, кейинги вақтларда қилган кайф-сафола- 
ри, айш-ишратларидан сўзларг эдилар. Масалан, улардан 
бири визит карточкаси нашр эттирганини, уни Лолазор 
хиёбонидан, яъни уйи олдидан ўтадиган ҳар бир гўзал 
хотинга биттадан улашиб ўтириши ҳақида гапирарди. 

Шунда бир дўсти карточкага нима деб ёздирганини 
сўраганида бояги йигит чўнтагидан бир карточка чиқа- 
риб, қуйидагиларни ўқиб берди: 

«Муҳтарам гўзалхоним! 

Сешанба куни кечқурун, соат бешда, Лолазор хиебо- 
нининг чап тарафидаги. С... уддавла кўчасида бўлган 
'каминангизнинг уйига марҳамат қилиб, бир коса шар - 
бат ичиб, битта папирос чекиш билан бизни шодон 
этмоғингизни илтимос қиламан... (Имзо... уддавла)». 

Уқиб бўлгач, ҳар иккалалари ҳам шарақлаб кулмоқ- 
қа бошладилар. 

Аввалги йигит деди: 

— Кўпгина нодон хонимлар алданишиб, у ерга елғиз 
ўзим чақирилганман, деб ўйлайдилар-да, айни тайин 
қилинган вақтда етиб келадилар. 

«Баракалла, қойилман», деб иккинчи йигит уртоғи- 
нинг хонимларни алдаш учун ишлатган ҳийласини рўй- 
рост табрик қилар эди. 

Қизил юзли, қалин лабли, эгри бурунли, юзидан 
шаҳватпараст аҳмоқ эканлиги яққол сезилиб турган бир 
шаҳзода ҳам бир артисткага ошиқ бўлгани, ҳатто газе- 
талардан бири ўша хотин тўғрисида ёзган мақоласини 
босиб чиқаргани хусусида гапириб, ўзининг тубан ва 
ҳаёсизлигинИ очиқдан-очиқ айтиб ўтирар эди. Бошқа бир 
ўрта бўйли йигит (уни машҳур драматург деб атарди- 
лар) Эронда театр бозорининг касодлигидан шикоят 
қилиб: «Театр эгаси яҳудий Мунший, олтмиш туманни 
нақд олмагунча чироқни ҳам ёқмайди», деб завқсиз 

халқпинг театрдай бир муҳим мактабга эътибор берма- 
гаплнгнга жуда ҳам таассуф қилмоқда эди. 

Урта ёшлилардан баъзилари ўз тасарруфида бўлган 
грлирдан олимган бу йилги ҳосил тўғрисида, айримлари 
ПйКТЧ сйидоги хусуспда, қолган бпр нечалари эса, ҳуку- 
мйт мдоралиримтн ёмоплнги ҳақида суҳбатлашар эди- 
лар, Ммсвлан, бнттаси: 

— Янги молии ииаирн ўгрнлнк қнлмайди, лекин по- 
pn олйдн. Унинг нхшилиги шу ердакн, ҳеч бўлмаса, ол- 
ган пораси учун иора берувчи одамга жиндай хизмат 
қилнб қўяди,— дерди. 

Яна бошқа бири бўлса, ҳадсиз-ҳисобсиз низомнома- 
лар ёзиб, уйига босиб қўйган собиқ молия вазирини 
мақтарди: 

— У меҳнаткашларнинг ва миллатнинг фойдасини 
кўзламаса эди, шунча низомномалар ёзмас эди,— дер 
эди. 

Яна биттаси собиқ молия вазирининг брльгияликлар- 
нинг фойдасқ учун эронликларни сотгани, ҳатто ўн ик- 
ки йил Германияда ўқиб келган бир эронлик йигитнинг 
бельгияликларнинг ўғрилигини очиб қўйгани учун ишдан 
кетишга ё ўз ҳисобидан уч ойлик отпуска олишга маж- 
бур қилганлигини айтар эди. 

Бир нечалари келажакда бир-бирларидан манфаат- 
дор бўлиш учун, болаларидан, яъни биттаси ўғлининг 
дарсдаги муваффақиятларидан, бошқа бири бўлса, қи- 
зининг зийраклигидан ва «Насими. Шимол» газетасининг 
саволларига берган жавоблари босилиб чиққанидан 
сўзлашиб, бўладиган қудачиликка замин тайёрламоқда 
эдилар. Дам ўтмай чилим чекиб, оғизларидан паға-паға 
тутун чиқариб ўтирган чоллар бўлса, намоз-рўзадан сўз- 
лашарди. Биттаси: бу йил рўзанинг узун кунларда кел- 
гани учун савобининг кўплигидан, баъзилари эндиги 
йилларда кунлар қисқа бўлишини айтиб, ўзларига тас- 
кин бермоқда эдилар. Бир бошқаси бўлса, ўтган замон- 
ларнинг ширин ҳикояларидан сўзлаб, бир кун аъло ҳаз- 
рат, шоҳи Шаҳиднинг бўй-басти ҳам кийим-бошини мақ- 
таб, уни қуёшга ўхшатганлиги учун шоҳи Шаҳид дарров 
хотинларидан биттасини талоқ қўйиб, беш юз туман 
пул билан совға қилиб юборганини завқ-шавққа тўлиб 
ҳикоя қилмоқда эди. 

Ҳамма меҳмонлар чой ичиб, ширинликларни еб, қиз- 
ғин суҳбатга машғул эдилар. 

Шу ппнтда бир устп бсрк арава оғойи Ф... уссалтана- 
„iiiu- зшиғига келпб тўхтади. Хизматкор дарров югуриб 
бориб, араванипг эшигини очди. Никоҳ ўқигани чақи^ 
рилгап \а:ц)ат ого ... аравадан тушиб, мажлисга қараб 

кела Гюшладн. ' 

Огопинг ташриф буюрганйни курган меҳмонлар ҳур- 
мат ю.чаейдан ўринларидан турдилар. Оғо ҳам мажлис- 
ни 11 т тўрига чиқиб ўтарди. 

Ун беш дақиқадан кейин оғо ичкарига чақирилди. 
Шу пайтда яна бир извош келиб, дарвоза олдида тўх- 

тади. - 

Сиёвуш Мирзо эгнйда қимматбаҳо костюм, оеғида 
қора амиркон туфли, қўлида калта ҳасса билан извош- 
дан тушди. Извошчининг ёнида ўтириб келган Муҳам- 
мад Тақи извошдан сакраб тушиб, оғоси билан бирга— 
меҳмонларга қараб кела бошладилар. Сиёвуш Мирзо 
меҳмонларга эътибор бериш эмас, ҳатто салом ҳам бер- 
масдан, шаҳзодаларга хос кеккайиш билан, ^мажлисда 
ўтирганларни босиб юқорига ўтиб, «фахрий ўрин»га 

ўтирди. „ 

Ҳасанқули билан Ризоқули булса, ўзларини кўрса- 
тиш учун ҳар қайсиси ^бир чиннидан шарбат олиб келиб, 
Сиёвушга тақдим қилдилар. 

Шу пайтда чоллар даврасида ўтирган отаси шаҳзо-, 
Д а К. ўрнидан туриб унга яқинлашди. Меҳмонларга 
салом бермасдан ўтиб кетганлиги учун бир оз уни койи- 
ган бўлди. Бир оз одоб билан ҳаракат қилишни буюрган 
бўлса ҳам Сиёвуш Мирзо отасига жавоб ўрнига сал ил- 
жайиб чаккасини қашиб қўя қолди. Отаси ҳам ҳеч нима 
демасдан қайтиб ўрнига келиб ўтирди. 

Сиёвуш Мирзо у ердаги одамларни ҳеч менсимас- 
дан ўртоқларидан биттасини ўз ёнига чақириб, овозини 
барала қўйиб, аввалги куни ўтказган кайфли кеча ҳақи- 
да ҳикбяга бошлади. Уртоғи унга: 

— Қўй энди, ҳозир унақа гапнинг jpHH эмас,— де- 
са ҳам қулоқ солмасдан қўярда-қўймай, яна ҳикоясида 
давом этди. Ярим соат шундаи аҳвол билан утди. Бир- 
данига Рқзоқули шошган ҳолда ичкаридан чиқиб, оғойи 
Ф... уссалтанинг қулоғига бир нарса деб шивирлади. 
Чоллар даврасида ўтирган оғойи Ф... уссалтана таш- 
виш билан ўрнидан гуриб, ичкарига кириб кетди. У ерга 
етар-етмас хотинларнинг қий-чувидан қулоғи батанг 
бўлди. Куннинг иссиқлигига қарамасдан, ҳамма хотин- 

лар ғуж бўл.иб бақрайганча бир томонга қараб тургап- 
ларини кўрди. Қандай ҳодиса рўй берди экан? 


Биз Маҳинни никоҳ ўқиладиган уйда, катта тошойна 
қаршисида қўйиб кетган эдик. Маҳиннинг аҳволи борган 
сари ёмонлашарди. Ранги сарғайган ва бадани тол бар- 
гидай титрарди. У чуқур фикрга кетган эди. Узини ўл- 
диришни эплай олмаса, Фаррухдан бошқа йигит билан 
қандай яшашни ўйлар эди. Уйлаган сари аҳволи яна- 
да паришонроқ бўлар эди. Бирданига: 

«Ҳазрати оғо ... ташриф буюрдилар, никоҳ ўқимоқчи- 
лар», деб хабар қилдилар. Шу пайтда Маҳин икки ки- 
шининг. дуо ўқиб, бир-бирларига арабчалаб жавоб бер- 
ганларини ва бир оздан кейин улардан бирининг яна 
арабча бир неча калима ўқиб, эшик рўбарўсидан Ма- 
ҳинга хитобан: "• 

—: Қабул қилдингизми, қизим?—деб сўраганини 
эшитди. 

Маҳиннипг жавоб бергиси йўқ эди. Шу билан бирга^ 
жавоб беришга ҳам кучи етмасди. Бечора қизнинг тиш- 
лари гириҳ бўлиб, тили тутилиб қолганди. 

Шу пайтда бир одам астагина унинг қулоғига ши- 
вирлади: 

— Айланай қизим! Ургилай Қизим! Одам деган ҳар 
бир нарсани ўз обрўси учун қурбон қилиши керак. Эри- 
нгиз дев бўлса ҳам ҳазрати оғони куттириб қўйманг, қа- 
бул қилдим, денг! Тезроқ жавоб беринг! 

Маҳин жавоб беришга қодир эмас эди. Оғонинг ово- 
зи яна бир мартаба баландроқ кўтарилиб, янгидан: 

«Қабул қилдингизми?» саволи сўралган эди, Маҳин 
яйа аввалгидай сукут қилиб, теваракка қараб, ҳеч қан- 
дай жавоб бермади. Бирдан нариги уйда бўлган онаси: 
«Маҳин жавоб бермаяпти» деган хабарни эшитиб, қизи- 
нинг ёнига югуриб келди-да, уни қаттиқ чимчилаб: 

— Жувонмарг бўлгур, жавоб бер!— деди. 

Бу чимчилаш Маҳинга бошқача таъсир қилди. У ба- 
ланд овоз билан бир қичқирди-да, йиқилиб ўзидан кет- 
ди. У шайтонлаб қолган эди. йиқилган ерида типирчи- 
лаб, рўбарўсида турган пардоз қутини тепиб, ичидаги 
ҳамма нарсаларни сочиб юборди. Шу ердаги хотинлар 
бир-бирларини туртиб, дарров Маҳинни ўртага олди- 
лар. Улар Маҳиннинг шайтонлаб қолганини англаб, бит- 

таси қўлндан, бошқалари оёқларидан маҳкам ушлаб 
тинчитмоқчи бўлдидар. ^ , 

Маҳин қичқнрар, бақирар, қарғар эди, гўё яна тўрт 
ой бундан нлгарнги телбалиги қайтадан қўзиган эди. 

Ҳазрати ого ҳам Маҳиннинг овозини эшитиб. иш- 
нинг тагини тушунди, лекин бундай ишларни кўп кўр- 
гани учун бунга сира ажабланмади. 

Улар бундай ҳодисалардан таъсирланмас, бу ишни 
бузишгр тиришмас ва буни хоҳламас эдилар, чунки 
уларнинг истаклари бир неча қадоқ новвот, икки калла 
қант, йигирма беш туман пулдан бошқа бир нарса бўл- 
маганидек, ўзларини ҳам бу ишларда ҳеч қачон жавоб- 
rap деб ҳисобламас эдилар. 

Маҳиннинг юзига совуқ сув сепиш, бурнига сомонли 
кесак ҳидлатиш каби дастлабки чоралар ҳеч қандай на- 
тижа бермади. Маҳин ўзига келмас эди, юрак уриши 
борган сари шиддатланар эди. Хотинлардан бир нечаси 
минг машаққатлар билан Маҳинни кўтариб, типирчила- 
тиб, ўз ётоқхонасига олиб борйб ётқиздилар. Никоҳ маж- 
лиси бузилди. Муддаога эришилмади. Куёвнинг онаси 
эридан бу қудалик катта манфаат келтиришини эшит- 
гани учун бу кунги унашиш мажлисининг бузилганидан 
жуда қаттиқ қайғурди. Маликтож хоним ҳам жондан 
азиз кўрган қизининг бирданига шундай касал бўлиб 
қолганини кўриб, ниҳоятда қўрқиб кетди. 

Оғойи Ф... усса*лтананинг хафагарчилйги ҳаддан зиё- 
да эди. У ҳеч нима демасдан, ташқарига чиқди. Меҳмон- 
лар орасидаги эски дўстларидан бир докторни ўзи билан 
бқрга ичкарига олиб кирди. Йўлда юз берган воқеани 
қисқагина қилиб тушунтирди. Йчкарига киришда оғойи 
Ф... уссалтана хотинлар орасидан ўтар экан, вақтни 
қочирмасдан, кўз қири билан уларга қараб, ўз хотини 
билан таққослаб борарди.. 

Маҳин ётган уйга кирдилар. Доктор ўн дақиқалик 
текширишдан кейин деди: 

— Юрак уриши жуда қаттиқ. Никоҳ мажлисини ке- 
чиктириш. керак. Бу кун қикоҳ тўғрисида гап ҳам бўли- 
ши мумкин эмас. 

Сўнгра доктор оғзини оғойи Ф... уссалтананинг қулог 
ғига яқинлаштириб, секингина бир нима деб шивирлади. 

Оғойи Ф... уссалтананинг ранги бўздай оқариб кетди: 

— Мумкин эмас. Янглишмаётибсизми? Шунга чиндан 
ишонтирасизми? 

— Ҳа, қизингиз ҳақиқатан ҳам ҳомиладор,— деди 
доктор. 

. XXXIII боб 

ТАДБИР 

Биз Фаррухни иситманинг шиддатидан алаҳлаб ёт- 
ган ҳолатда қўйиб кетган эдик. Бечора Фаррух ўзини 
билмас эдр. Унинг бошида турган энагаси бу аҳволга 
чидаёлмасдан ўкраб-ўкраб йиғлагандан кейин Бобо- 
ҳайдарни чақириб, уни Фаррухнинг эски дўстларидай, 
ўтган бобларда Йффат учун олиб келган докторга 
юборди. Ярим соатдан кейин доктор келди, Фаррухни бу 
аҳволда кўриб, ҳайрон қолди. Энагадан унинг қачондан 
буён касаллигини сўраганида- Бобоҳайдар олдинга чи- 
қиб айтди: 

— Бугун эрта билан бир кишига хат ёздилар-да, 
менга бериб, жавобйни келтиришимни тайинладилар. 
Мен хатни айтган одамларига элтиб, жавобини олиб 
келдим. Оғом ўша кишининг хатини ўқигандан кейин 
ғазабланиб, шу аҳволга тушдилар. 

Доктор касалликнинг вақтинча иситма эканлигини 
айтиб, касал ётган уйга ҳеч ким кирмасин, теварагида 
шовқин-сурон бўлмасин деб, озор топса ёмон бўлишини 
айтди-да, сўнгра дори ёзиб берди ва унинг еб-ичадиган 
овқатларини айтиб кетди. 

Кечқурун доктор яна келди. Бу пайтда Фаррухнинг 
иситмаси бир оз пасайган, аҳволи яхшиланган эди. 
Энди алаҳламасди. Докторни кўриб, таниди. Доктор 
унинг аҳволини сўрагарида, Фаррух ўзини анча енгил 
ҳис этаётганини, лекин бошининг қаттиқ оғриб тургани- 
ни айтди. 

Доктор эртасига эрта билан яна келди. Бугун энди 
Фаррухнинг иситмаси тамоман босилган эди. Доктор 
ундан бу тўсатдан бўлган касалликнинг сабабини су- 
риштириб: 

■ — Бундай иситмалар мия -чарчаганлигидан, ёки 
машъум хабар Эшитиш натижасида бўлгувчи эди, сизга 
нима бўлди?— деб сўради. 

Фаррух докторнинг қўлини қўлига олиб, бўғиқ бир 
овоз билан деди: 

•— Доктор, сиздан нимасини яширай, менинг бир ёш 

хизматчим бор эди. Х,еч бир гуноҳи бўлмаса ҳам, катта- 
лардан биттасининг газабига дучор бўлиб, назмияда 
қамалиб ётибди. Мен қанчалик ҳаракат қилсам ҳам, уни 
қутқаза олмадим. Эшитишимга қараганда, уч ви зин- 
донда ётгандан кейин, яна қўшимча олти ой қамоқ би- 
лан юз даррага ҳукм қилинибди. Бугун уни дарраласа- 
лар керак. 

Бу сўзларни эшитган доктор жуда ҳам ҳайрон қо- 
либ: 

— Шунчалик ҳам виждонсизлик бўладими?—деди. 

Бир оз ўйлагандан кейин, яна сўзлай кетди: 

— Мен бир тадбирни биламан. Буни ўтган вақтлар- 
да ўртоқларимдан биттаси тажриба ҳам қилиб кўрган 
эди. Натижаси чиқса яхши-я,— деди. 

Фаррух шошилиб сўради: 

— У қандай тадбир? 

— Бундан бирмунча вақт илгари, дўстим Муҳаммад 
Ҳасанхоннинг хизматкорини, қўшниларидан ўғирланган 
бир гиламча устида шубҳаланиб, назмияга олиб бориб 
қамаган эдилар. Лекин терговдан ҳеч натижа чиқмади. 
Хизматкор гиламча ўғирлаганини бўйнига олмади. Даъ- 
вогар кошонлик ўжар, очкўз одам бўлиб, гиламчага 
америкалик бир доктор уч юз ^уманга харидор эканли- 
ги, гиламча бўлса, антиқа бир нарса эканлигиншайтиб 
маъқуллар эди. Бечора хизматкорни иқрор қилдириш 
учун зиндонга ташладилар. Муҳаммад Ҳасанхон хиз- 
маткоринй жуда севганидан (чунки у энагасининг ўғли 
эди) уни'қутқазмоқчи бўларди. Бечора қанча ҳаракат 
қилса ҳам ҳеч бир иш чиқара олмади. Учойўтди. Кун- 
лардан бир кун хизматкорнинг онасининг эсига қаер- 
дандир бир фикр келиб, маҳалла эшонининг уйи эши- 
гига бориб ўтириб.олибди ва ўғлини назмиядан қутқа- 
зишни ҳазрати эшондан илтимос қилибди. Ҳазрати 
эшоннинг ҳам юраги бечора кампирнинг аҳволига -бир 
оз ачиниб, илтимосини қабул қилиб, ўз котибига, назмия 
раисига тезда хизматкор зиндондан озод қилиб 
юборидсин деб илтимоснома ёзишни буюрибди. Котиб 
ёзибди. . 

Ҳазрати эшон хатни муҳрлаб, ўзи ҳам икки-уч кали- 
ма сўз қўшиб, уни назмияга юборибди. Назмия раиси 
хатни ўқир-ўқимас ўзини йўқотиб қўйибди.^ Чунки, ҳаз- 
рати эшоннинг хатига эътиборсиз қараб, ўртада ихти- 
лоф туғдириш натижасида ишдан ҳайдалишидан қўр- 

қнб, ўша заҳотиёқ хизматкорини бўшагиб юборибди. 
Кошонлик даъвогарга бўлса: «У бёчоранинг хабари йўқ, 
ахтариб кўрамиз, топилганда сизга хабар берамиз», деб 
жўнатиб юборибди. Энди сиз ҳам худди шунга ўхшаган 
бир ишга киришинг, балки у бечорани ҳам қийноқдан 
қутқазиб оларсиз. 

— Сиз мени Муҳаммад Ҳасанхоннинг энагасига ўх- 
шаган шундай эшонларнияг уйи эшигига бориб ўтириб 
оладиганлардан деб ўйлаяпсизми? 

— Иўқ, сизнинг шахсан у ерга боришингиз шарт 
эмас. Ҳазрати эшоннинг котибйни кўриб, у билан гап- 
лашишингйз керак. 

Фаррух бу фикрни қабул қилиб, ўша заҳотиёқ Бобо- 
ҳайдарни чақириб; 

— Ҳазрати эшоннинг котибини топинг, Зарур бир иш 
учун чақираётганимни айтинг ва шу ерга келишини ил- 
тимос қилинг,— деб буюрди. 

Бобоҳайдар чиқиб кетиши билан доктор ҳам бошқа 
касалларни кўриш учун бориши кераклигйдан Фаррух 
билан хайрлашиб, чиқиб кетди. 

Бир қанча вақтдан кейин Бобоҳайдар қайтиб келиб, 
когибнинг кечқурун келишини айтди. 

Фаррух уйда кутар эди. Кун ботишга. икки соатча қол- 
ганда оғойи шайх Муҳаммадкарим номланган котиб таш- 
риф буюрдилар. Фаррух, оғойи шайхнинг ҳурмати учун, 
ерда ўтиришга мажбур эди. Уни ҳурмат билан уйнинг 
тўрига ўтқазиб, ўзи бўлса пойгоҳда тиз чўкиб ўтирди. 
Оғойи шайх бир чилим, икки стакан ширин чой, бир чин- 
нида шарбат ичиб, роҳат қилгандан кейин, Фаррух сўз- 
га бошлади: 

— Сизни овора қилганим учун узр. Ҳазрати эшон- 
нинг ҳақиқий муридларидан (буни мажбуран айтар эди) 
ва каминанинг хизматкори бўлган Жаводни бир мушку- 
лотдан қутқазиш учун жанобингизни чақиртирган эдим, 
Бечора уч ойдан буён шу динсизларнинг зулми остида 
қийналмоқда. Энди сиздан ўтиниб сўрайманки, мумкин 
бўлса, лутфан ҳазрати эшонга бир илтимоснома ёздириб 
бе.рс.адгиз-ла, назмияга юбортирсангиз. Зора жанобингиз- 
нинг марҳаматлари билан у бечора аиндон азобидан ха- 
лос бўлса. 

Оғойи шайх бир оз бошини қуйи солиб, муроқабага 
боргандан кейин сохта йўтал билан томоғини қириб 
олиб деди: 

— Жанобларига маълум бўлсинким, мен камина фа-. 
қирларининг қўлидан бундай илтимосномаларни ёзиш 
келмас. Билъакс, бу ҳақда ҳазрати эшоннинг ўзлари 
назмияга бирор нарса ёзиб юбормасалар, асло бўлмас 
деб ўйлайман. Камина фақирларининғ қўлидан келади- 
ган иш фақат ҳазрати эшондан назмияга қоғоз ёзишга 
паъда олишдир. Бундан ортиқ қўлимдан бирор нарса 
келмас деб ўйлайман. 

Фаррух бўлса, оғойи шайхнинг сўзларини қабул қи- 
либ, деди: 

— Ундай бўлса, сиздан илтимос қилар эдимки, худди 
шу бугун кечаси у баланд даражали ҳазрати эшон би- 
лан сўзлашиб, натижасини эртага эрта билан менга 
билдирсангиз. 

Оғойи шайх яна бир оз ўтириб, икки стакан чой ичган- 
ган сўнг ўрнидан турди. Фарруҳни умидвор қилмоқ учун 
эрта билан келишга ваъда бериб: 

— Алтофукўм мазид (лутфингиз бундан ҳам зиёда 
бўлсин),— деб уйдан чиқди. 

Фаррух ўша кечани тарқоқ ўй-хаёллар билан ўтказ- 
ди. Гоҳ Маҳиннинг эртага бўладиган унашув тўйи, гоҳ 
Жаводнинг эртага ейдийан юз дарраси кўз олдидан ўтар 
эди. «Ҳозирча, фақаг Жавод тўғрисида ўйлаш керак. 
Борди-ю, уни қамоқдан қутқаза*олсам, ундан хотиржам 
бўлиб олиб, бор кучим билан Маҳин масаласига кири- 
шаман. Уни никоҳ қилсалар ҳам, барибир, ўзим ола- 
ман», деб ўйларди. 

Кечки овқатни егандан кейин Фаррух ўринга чўзил- 
ди, лекин уйқуси келмади. Энди у оғойи котиб ва ҳаз- 
рати эшон ҳақида ўйларди. 

Эрта билан соат ўнларга яқин эшик қаттиқ қоқилди. 
Бобоҳайдар бориб эшикни очди ва оғойи шайх Муҳам- 
мадкарим ҳассасини дўқиллатиб кириб келди. Кеча кел- 
ган хонасига кирар экан, бир неча марта «ё олло» 
деди. 

Огойи шайх Муҳаммадкарим буғдой ранг, новча, сий- 
рак соқол бир одам эди. . 

Оғойи шайх Муҳаммадкарим кириши билан Фаррух 
ўқиб турган китобини ёпди. Шайх ҳол-аҳвол сўрашмоққа 
киришди. Гўё Фаррухнинг бутун қавм-қарйндошларини 
танийдиган одамдай, ■ етти пуштидан тортиб суриштир- 
моққа бошлади. Орадан бир оз фурсат ўтказиб, Фаррух 
сўради: 

— Оғо, кеча қилган илтимосим тўғрисида Ҳсч кима 
'сўзлашдингизми, ҳазрати эшон тавсия ёзиб бермоқчи 
бўлдиларми? 

Оғойи шайх Муҳаммадкарим бир томоқ қириб олган- 
дан кейин гап бошлади: »■ 

— Албатта, ҳазрати эшоннинг фуқаропарварлик, ҳам- 
мага хайрихоҳ экацликлари офтобдан ҳам равшандир, 
Лзбаски, ўзларй роҲат-озод бўлганлари ҳолда бир нафар 
бечоранинг динсизлар уйи бўлган назмия қамоқдонасида 
ачият чекишига асло ва асло розиликлари бўлмайди. Ҳаз- 
рати эшон бу ҳолдан олдинроқ хабардор бўлмаганлари- 
га чандон-чандон таассуфлар қилдилар. Қандай бўлса 
ҳам маҳкумни озод қилишни буюрдилар. Айниқса, ота- 
нгиз билан у кишининг қадимдан дўст бўлганлари учун, 
у менйнг ўғлим, мендан нимаики хоҳиш қилса, ўз ўғлим 
истагандай санайман,. деб сизга катта марҳамат қилди- 
лар,— деди. 

Фаррух бу гаплардаи севиниб, ич-ичидан ҳазрати 
эшонни минг мпртабалаб дуо қилмоққа бошлади, оғойи 
шайх гапини давом эттирди. 

— Аммо, ҳазрати эшоннинг беш хотин ва ўн тўрт фар- 
занддан иборат катта бир оилаларининг маишати учун 
Оирор даромадга эга бўлмаганликларини айтиб ўтириш- 
нинг ҳожати бўлмаса керак. Ерлардан, дўконлардан ке- 
ладиган даромад бўлса, рўзгор дегандай, у кишининг кун- 
далик сарф-харажатларига етмайди. Ҳазрати эшон кў- 
пинча қарз кўтаришга мажбур бўладилар. Айниқса, шу 
кеча-кундузда, яъни ўғилларидан (садақалари кетай) 
биттаси учун тўй қилиб, яиа биттасини шу яқин ўртада 
унаштирмоқчи бўлиб турганларидан бир оз танглик тор- 
тиб турибдилар. Ҳазрати эшоннинг қаламлари қоғоз ус- 
тида бир мартаба юриши билан, эшонзодалар-да, ким 
бўлса "бўлсин, ҳатто саводи бўлмаса ҳам, мамлакатнинг 
катта мансабларидан бирортасини эгаллай оладп. Маса- 
лан, битталари Озарбайжон вилоят банкасининг раисли- 
гига, яна бошқалари бўлса, Қирмон... *идорасида раио 
муовинлигига тайин бўла оладилар... 

Фаррух оғойи шайхнинг муддаосини тушунмай, савол 
бермоқчи бўлган бўлса ҳам, бироқ оғойи шайх унга нав- 
бат бермай, яна сўзида давом қилди: 

— Хуллйси калом, ҳазрати эшон сизни фарзандла- 
ридай ҳйсоб қилганлари учун унчалик қийинчиликка 
солмоқчи эмасу 1 ар. Ҳали айтилгандай, ўша ўғилчалар- 

нинг тўйига кетадиган харажатдан бир қисмини сизнинг 
устингизга қўймоқчилар. 

Фаррух ўрнидан туриб, ҳайронлик билан: 

— Қандай тўй харажати?—деб сўради, лекин дарров 
ўаини тутиб олиб, сўзни бошқа ёққа бурди: 

— Ҳазрати эшоннинг ўғилчаларининг тўй харажати 
қанча бўлар экан? 

— Унча кўп эмас. Олмос кўзли узук олиш учун юз 
туман, бир шол рўмол, ҳазрати эшоннинг обрўларига пу-- 
тур етказмайдиган бўлиши учун бир озшхшироғини олсак 
ҳам, саксон тумандан ортиҳ бўлмайди. Хўш, яна бир ой- 
на. Уни бўлса, қирқ-эллик туманга олса бўлади. Булар- 
дан ташқари, икки юз эллик туман мева-чева харажати. 
Манаддунинг ўзи бўлса, бас. Демак, юз, саксон, бир юз 
саксон, яна эллик, жами икки юз ўттиз, яна икки юз эл- 
лик, хулласи, жами беш юз туман, холос. Албатта, энди 
ўртада каминанинг қйлам ҳақлари ҳам эсдан чиқмайди- 
да, ўғлим!— деди оғойи шайх. 

— Оғо, афв этасиз, менинг бундай ишлардан хабарим 
йўқ. Сиздан илтимос, гапнинг бўладиганини айтинг, сиз- 
ia неча пул керак? 

— Унча кўп эмас, атиги ҳаммом ва сартарош пули 
берсангиз қорнимиз тўқ, устимиз бут бўлади -io, б.олалар- 
нинг онаси билан ёш ўғилча хурсанд бўлиб, дуойи жони- 
нгизни қилиб юрамиз. 

Фаррух ўз-ўзича: «Ҳаммом ва сартарош пули нариси 
билан бир қирондан ортиқ бўлмайди. Лекин онаси, икки 
ёш ўғилчанинг бу ерда нима дахли бор», деб ўйлагандан 
кейин, оғойи шайхга деди: 

— Оғойи шайх, мен боя сизга айтдим-ку, мен бундай 
жумбоқ гапларга тушунмайман. Очиқроқ айтинг. 

Оғойи.шайх бу йигитнинг ғўрлигига таажжубланди. 
Чунки, у ҳар қаерларга бориб, бундай ишлардан бирта- 
лайини ўринлатганда ҳар ким унинг ҳақини билиб қўли- 
га тутқазарди. Масалан, эллик тумандан юз тумангача; 
ҳаммом-сартарош пули, икки қирондан икки тумацга қа- 
дар чой пули номи билан олар эди. 

Ҳар қандай бўлса ҳам Фаррухнинг иш кўрмаган, хом 
эканлигини англади-да, сўзини тўхтатди. Соқолини бир 
оз силаб, салласини тузатиб олгандан кейин қўлидаги 
йирик донали тасбеҳини ўгирган бўлиб,дуо қилгандай, 
кўзларини кўкка тиккан ҳолда деди: 

— Сизга .айтдим-ку, бизнинг ҳақимиз- атиги бир ҳам-’ 
мом, бир сартарош пули, холос. 

Фаррух ортиқ чидаёлмади, зардаси қайнаб, сўкиб 
юбориш даражасига етди, лекин оғойи шайх дарров сў- 
зининг охирини айтиб қўя қолди: 

— Яъни, юз тумандан ошмайди! 

Фаррух ўтирган ерида бир ирғиб тушиб деди: 

— Демак, олти юз туман. Мен шунча пулни қаердан 
топаман? Оғойи шайх, бечора Жаводни қутқазиш учун 
сиз сўраган бу олти юз туман пулни топиб беришга қодир 
эмасман. Мен бу олди-бердини қила олмайман. 

Оғойи шайх шу замоноқ уни сўздан тўхтатди: 

— Уғлим, шундай бир кор-хайрнинг отини олди-бер- 
ди деб атаманг. Бу ерда яхшиликдан бошқа нарса йўқ. 
Ҳазрати эшон сизга ўхшаган пул, молга эътибор берув- 
чи кишилардан эмаслар. У кишининг бутун ҳаракатлари 
охират учун, яна тўғрироғи, жаннатдан жой олиш учун. 

— Менинг бунақа нарсалар билан ишим йўқ. Такрор 
айтаманки, мен шунча пул беришга қодир эмасман. Агар 
шунча пул сарфлайдиган бўлсам, Жзводни аллақачон 
қутқазиб олган бўлардим, сизни ҳам овора қилиб юрмас 
эдим. 

Оғойи шайх Муҳаммадкарим бир нафас соқолини та- 
ради, белбоғига қаради ва хиналанган тирноқларини то- 
моша қилди-да, деди: 

— Чиндан ҳам, мен сизга ачинаман. Жуда яхши, қани 
айтинг-чи, бу кор-хайр учун неча пул сарф қилмоқчисиз? 

Фаррух шу кунларда пулсиз эди; атиги злликтуман 
беш қиронлик билан бир неча қадоқ новвотни ҳазрати 
эшоннинг хизматига юбора олар эди. Шунинг учун оғойи 
шайхга деди. 

— Оғо, мен бор-йўғи эллик туман бера оламан. Ун- 
дан ортиққа қурбим етмайди. 

Оғойи шайх «эллик туман» деган сўзни эшитар-эшит- 
мас дарров ҳассасига таяниб, ўрнидан турди. Дарғазаб 
бўлиб, деди: 

— Жуда яхши, ҳазрати эшон бундай ишларга ара- 
лашмайдилар. У ҳазратнинг назмия билан ҳам ҳеч қан- 
дай алоқалари йўқ. Назмия бўлса, динсизлар идораси 
эмас, балки ҳар бир динсизни тутиб қамайдиган, дарра- 
лайдиган бир қонуний идора. 

Фаррух ўз сўзидан дарров тонадиган бу одамга, яъни 
бундан ўн дақиқа бурун динсизлар уйи деб атагани бир 

идорани энди муқаддас санаб турган оғойи шайхга ҳай- 
рат билан тикилди. Лекин, аслида, ҳеч қандай эъти- 
қодга эга бўлмаган оғойи шайхга таажжуб билан қа- 
раш мумкинмиди? Фаррух оғойи шайхнинг кетишга 
отлангапини кўриб, Жаводни қутқариш учун бу-ндан 
бошқа бир йўл йўқлигини ўйлади-да: 

— Оғо, марҳамат қилинг, ўтиринг, ҳар бир гапга 
дарров жаҳлингиз чиқмасин,— деди ва.оғонинг жаҳли- 
ни бир чилим ва бир чинни шарбат билан босиш мум- 
кин эканини билганидан Бобоҳайдарни чақириб бир 
чинни шарбат ва чилим келтиришни буюрди. «Шарбат» 
в.а «чилим» сўзларини эшитгандан кейин оғойи шайх 
қайтадан ўтириб, деди: 

— Уғлим, мен сизга ҳайрон қолдим. Тағин менга 
жаҳлйнгиз чиқмасин дейсиз-а! Мен юз тумандан гапир- 
сам, сиз ҳар ишга тамаъ кўзи билан қарайдиган фалон 
савдогар, ё бирор хоатсознинг қуроли бўлган онгсиз, ах- 
лоқсиз чаканафурушларга ўхшаб, мен билан савдолаш- 
моққа бошлайсиз. Олти юз туманни сиз ўзимизники бўл- 
ганингиз учун суяброқ айтган эдим. Сиз бўлсангиз эллик 
туман дейсиз. 

—■ Ofo, ахир қандай қилай, бундан ортиқ пулим 
йўқ-да. 

— Бу — ҳисоб-китоб нималигқни билмаидиган ода№- 
нинг гапи. Шундай катта бир шаҳарда «пулим йўқ» деб 
ўтириш уят эмасми? 'Қўйинг! Ҳозирдан бундай деманг, 
яна шундай гапларни гапирсангиз, мен қаттиқ хафа бў- 
ламан. Истаган судхўрга бориб илтимос қилсангиз, сиз 
учун бир шоҳийдан тортиб, юз минг тумангача пул то- 
пиб бера олади. 

— Ofo, бундай иш учун бирор нарсани гаров қўйиш 
керак бўлади, менда бўлса гаровга қўядиган ҳеч нарса 
йўқ. 

— Шундай гапираётибсизки, гўё ҳовли-жойингиз Ча- 
лам-айдон маҳалласида, қабристонга яқин жойда, ҳов- 
лингизнинг баҳоси ҳам эллик тумандан ортиқ эмас. Яна 
шундай бир чиройли иморатингиз бўла туриб-а, худо ўзи 
у й-жойингизни ёмон кўздан асрасин. 

• Фаррух оғойи шайхнинг тилагини тушунди. Лекин, 
иложи йўқ эди. Жавод қамоқда. Жавод, яна олти ой 
қўшимча ўлароқ, ўша қоронғи қамрқхонада қолиши ке- 
рак эди. У, албатта, ўлади. 

Фаррух ўз-ўзига қатъий қарор бериб, деди: 

— Оғо, сиздан илтимос қиламан. Қани, бўладигани- 
нн айтинг, неча пул оласиз? 

— Хўп' зарари йўқ. На биз айтган олти юз туман-у, 
на сиз айтган эллик туман. Хўш, бир юз эллик туман 
ҳазрати эшонга берасиз, эллик туман каминага. Аммо, 
энди Ўртғға ортиқчд гап сиғмайди. Бир тийин нарй- 
берисй йўқ,— деди оғойи шайх. 

.Бечора Фаррух ноилож бўлганлиги учун қабул қилди, 
— Мабодо ҳовлингизни гаров қўймоқчи ёки сОтмоқчи 
Оўлсангиз, ҳазра*ги эшоннинг ҳузурларига боринг, у ҳаз- 
рат сизни гувоҳлик ҳақидан халос қилишлари мумкин,—•. 
деб қўшимча қилди оғойи шайх. 

Фаррух мийиғида кулиб қўйди. , 

Оғойи. шайх Муҳаммадкарим сўз охирида деди: 

— Мен эрта билан назмияга юбориладиган хатни 
сздириб қўяман. Албатта, сиз пулни гайёрлаб бориб,* 
хатни олиб келасиз. Лекин, пулнинг ярмиси берилма- 
гунча қоғоз назмияга юборилмайди. 

Таажжуб, оғойи шайх пулнинг ярмисини кейин олиш- 
ra қандай ишона олди экан, маълум -эмасэди. Чунки, 
Фаррух хатни олиб, пулнинг иккинчи ярмисини бермас- 
лиги ҳам мумкин-ку, ҳар ҳолда бунинг маъноси кўп қо- 
ронғи эди. 

XXXIV боб 

МУНОФИҚЛИК АВЖ ОЛГАН ЕР 

Бечора Фаррух нима қилишини билмас эди. У Жавод- 
пи қутқазмоқчи бўларди. Бироқ, у ўз-ўзича: «Оғойи 
шайхнинг Жаводга раҳми келиб, ҳазрати эшонни илти- 
мос қоғози ёзишга мажбур қилади», деб ўйлаган эди. Шу 
Гштта илтимосқоғозиучунҳазрати эшонга икки юз туман 
пул керак бўлишини хаёлига ҳам келтирмаган эди. 

Фаррух ҳалигача бундай ишларга аралашмаган, ҳа- 
лигача у ўзи ҳам отаси топган пуллар билан яшаб, ҳеч 
қачон уйини гаров қўйишга зарурият кўрмаган эди. Шу- 
пинг учун Фаррух бу тўғрида-кимлар билан сўзлашиш ке- 
раклигини билмас, бисотида ҳеч нимаси бўлмагани са- 
бабли ҳовлинй гаровга қўйишга мажбур эди. Ҳовли бўл- 
са ўзиники эди. Чунки, отаси тирик бўла туриб, бошқа 
меросхўрлари бўлмаганидан, ҳовлйни унга хат қилиб 
берган эди. 

Фаррух Бобоҳайдарни чақириб: 

— Маҳалламизда бирорта даллол борми?— деб сў- 
ради. 

— Маҳалламизда Мирзаризо деган даллол бор. 

Фаррух Бобоҳайдарга дарров уни топйб келишни 
буюрди. 

Бобоҳайдар чиқиб кетди. Бир оздан кейин қайтиб 

ьелиб: ' 

— Улгудай ахтариб зўрға топиб келдим. Эшикда ту- 
рибди, кираверсинми?— деб сўради. 

Фаррух, чақиринг, деб буюрди. .Орадан икки дақиқа 
■утар-ўтмас Мирзаризо даллол ичкари кириб, салом 
берди. 

Бу киши баланд бўйли, сариқ ва ориқ юзли, кичкина 
кўзли бир одам эди. Фаррух унга жой кўрсат- 

ди ' да: ’ „ „ 

— Менга бир оз пул керак булиб қолди. Агар пулдор 

одам ваъдага ишонмаса, ҳовлимнинг бир бўлагини гаров 
қўйишга ҳам тайёрман,— деди. 

Даллол ҳовлидаги. иморатларнинг чиройли ва қим- : 
матбаҳо эканини кўриб, ёқтирди ва ичида: 

«Бу депутатбоп ҳовли экан, албатта, олишкерак. Бун- 
дан анча фойда қиламан», деб ўйлади. У^шундай деб ўй- 
лаганида, авйалда жуда қашшоқ бўлган, кейин олти йил 
газета чиқариб, зўр-базўр депутат ва давлатманд бўлиб 
олган бир муттаҳамни назарда тутарди. 

Даллол Фаррухнинг гапини аниқлаб олмоқ учун сў- 
ради: 

— Сиз ҳовлининг бир бўлагини гаров қуяман деди- 
нгиз чоғи, бўни қандай тушунса бўлади? Қанақа бўлак? 
Тушуна олмадим. 

— Менга икки юз туман керак, холос. Шунинг учун, 
фақат бир бўлагини гаровга қўяман. 

Икки юз туман арзимаган пул бўлгани учун дал- 
лолга унча маъқул тушмади. Чунки, Фаррух минг туман 
сўраса, у ҳовлини кўзда тутиб, дарров санаб берган бў- 
ларди. Лекин, фойдадан қуруқ қолмаслик учун дарҳол 
ишга киришди: 

— Ростини айтсам, шаҳарда, шундай ишлар билан 
шуғулланадиган давлатмандлар бор-у, лекин улар бундай 
арзимаган муомалаларга қатнашмайдилар. Чунки, икки 
юз туман деган нарса жуда оз. Агар^бундан ортиқ^пул 
керак бўлмаса, у вақтда каттароқ фойда тўлашга тўғри 
келади. . 

— Яъни, қандай, ҳозир, масалан, икки юз туман ол- 
моқчиман. Шунга ойига қанча фойда тўлашим керак? 

— Савдогарчиликда шундай таомиллар борки, улар 
дунё турганча барқарор. Юз тумандан беш юз туманга 
қадар пул учун ойига ҳар туманга уч юз динордан 1 , беш 
юз тумандан минг туманга қадар пул учун ҳар туманга 
бир аббосийдан 2 , минг тумандан ўн минг туманга қадар 
бўлган пул учун ҳар туманга уч шоҳийдан 3 , ундан юқори 
бўлган олди-бердиларда бизлар қатнаша олмаймиз, чун- 
ки кучимиз етмайди. Бундай олди-бердилар хорижий 
мамлакатлар билан иш кўрадиган савдогарларга ва ли- 
рани 4 яхши кўрадиган улуғларимизга муяссар бўлади. 

— Демак, мен ҳар ойда бир туман учун уч юз динор- 
дан тўлашим керак экан-да? Йўқ, бу жуда ҳам кўп. 

— Оғо, азбаройи худо, ёлғон гапирганим йўқ. Ишон- 
масангиз бошқалардан сўранг. Тағин мен сизнинг хо- 
тирангиз учун юзингиздан ўта олмасдан, ҳар туманига уч 
юз динор дедим. Бўлмаса, ҳар туманига икки аббосий- 
дан кам сўрамас эдим. 

Икки аббосийни эшитган Фаррух ўтирган ерида бир 
ирғиб тушди. Чиндан Ҳйм бир туман пулга икки аббосий, 
ёхуд ўн шоҳий фойда олиш ниҳоятда инсофсизлик ра 
виждонсизлик эди. Дунёнинг ҳеч бир мамлакатида беш- 
беш ярим фойиздан ортиқ фойда олинмайди. Лекин, 
Эронда бўлса, баб-баравар, яъни бир туманга бир туман 
фойда олинарди.'Кўпчиликнинг фойдасини кўзлайдиган 
улуғ мартабали ҳазрат бўлса, кўпчилик халқни алдаб 
ишлатувчи катта амалдорлар ва бойларнинг нозик юрак- 
ларига тўқинмаслик учун, ҳалигача хонавайрон қилувчи 
бундай гаров муассасаларига, бир оғиз бўлсин, сўз айт- 
майди. Лекин, Фаррухнинг чораси йўқ эди. Бу инсофсиз- 
лик фақат шу даллолга махсус эмаслигини билар ва 
даллолнинг бир қадар тўғри айтаётганини тушуниб: 

— Шундай бўлса, ҳар туманига беш шоҳий бераман, 
ундан ортиқ бера олмайман,— деди. 

Мирзаризо даллол бир оз ўйлагандан кейин: 

— Ҳовлининг қанчасини гаровга қўясиз?—деб сў- 
ради. 


1 Динор —майда пул —0,01 риёл. 

2 Аббосий — тўрт шоҳий. 

3 Ш о ҳ и й — */го кирон ёки эллик динор. 

4 Л и р а — олтин танга. 

— Ҳовли уч минг тумандан ортиқ туради. Икки юз 
туман учун ярим донг 1 етарли бўлса керак, деб ўйлайман. 

— Иўқ,—деди даллол,—бир донг учун сизга ҳеч-ким • 
эллик тумандан ортиқ бермайди. Ҳеч бўлмаса ҳовли- 
нинг бир донгини гаровга қўйишингиз керак. 

Фаррух мажбур бўлганлиги учун бу талабни қабул 
этди. Бироқ бу муомаланинг тезроқ бартараф бўлишини 
даллолдан илтимос қилди. ' 

Даллол чиқиб кетди. 

Кечқурун келиб, ўша маҳалла аҳлидан каллапаз Ҳо- 
жи оғо деганни бошлаб келди. Ҳожи оғо то шартга рози 
бўлгунгача даллол эшикда турди. Фаррух бу муомалани 
битказиш учун Ҳожи оғо ва Мирзаризо билан бирга ҳаз- 
рати эшоннинг уйига жўнадилар. У ерда Фаррух котибни 
учратиб, гаров шартномасини тузиш учун келганларини 
айтди. Котиб ҳам дарров Фаррухни ҳазрати -эшоннинг 
олдига олиб кириб таништирди. Ҳазрати эшон Фаррух- 
ни кўриши билан кулимсираб, меҳрибонлик билан 
деди: 

— Раҳматлик отанг менинг энг яқин дўстларимдан 
бири эди. Марҳумни жуда.ҳам йхши кўрардим. Унга 
алоҳида бир муҳаббатим бор эди. Худо раҳмат қилсин 
уни. Омин, оллоҳу акбар! 

Аммо, қандай муҳаббат? Ҳазрати эшон унинг отаси 
тирикми, ўлганми, билмасди. Уғлидан бўлса, битта^илти- 
мос қоғози ёзиб бериш учун икки юз туман пул сўради. 
Сўнгида бўлса, унга муҳаббатим бор эди, дейди. Шун- 
дай ҳам беҳаёлик бўладими? ^ 4 

Ҳазрати эшон ўзини билиб-билмасликка уриб, Фар- 
рухдан пул сўраганини юзига ҳам келтирмасдан яна сў- 
зида давом қилди: 

— Бетавфиқлар, хизматчингизни олиб бориб қамаб 
қўйганлигини-эшитиб, ғазабим қайнаб кетди-да, дарҳол 
шайх Муҳаммадкаримга бир қоғоз ёзиб, назмияга юбо- 
ришни буюрдим. Бироқ, бахтга қарши, бугун шайхнинг 
қўли оғриб тургани учун ёза блмади. 

Шу пайтда ҳазрат эшон кўз қири билан шайх Муҳам- 
мадкаримга қаради. У ҳам ишорат билан Фаррухнинг 
қандай иш учун келганини тушунтиргандан кейин яна 
сўзида давом қилиб деди: 


— Ҳар ҳолда эрта билан ёзиб юборамиз. Эсингдан 
чиқмасинки, ўғлим, агар хатни олган заҳоти уни бўшатиб 
юбормасалар, ўша идорани вайрон-талқвн қилиш, ён- 
дириб юборишга буйрўқ бераман. 

Шу цайт оғойи шайх Муҳаммадкарим юзини ҳазрати 
эшонга ўгифиб: 

— Бу кишидарнинг ҳозир хизматингизга Келишлари- 
дан бошқа ишлари бор экан, тақсир;' —деди. . 

Ҳалигача миқ этмай ўтирган Мирзаризо аста буки- 
либ таъзим қилди-да: 

— Балли, ҳазратим, (Фаррухни кўрсатиб) бу кишига 
икки юз туман пул керак бўлган экан. Шунинг учун Ҳо« 
жи оғо билан гаров шартномйси тузмоқчилар,— деди. 

Бу орада ҳазрати эшон билан шайх Муҳаммадкарим 
ўртасида им-қўқ бўлиб ўтди. Сўнгра ҳазрати эшон, Фар- 
рухга ўгирилиб, деди: 

— Уғлим, бу пулларни нима қилмоқчисан? Тағин ҳар 
хил шайтоний ишлар учун сарф қилиб, ўзингни ҳам бу 
дунё, ҳам у дунё азобига гирифтор қилиб қўймагин! 

Фаррух ҳазрат эшоннинг бу мунофиқона сўзидан қат- 
тиқ аччиқланиб, қайтадан оғриб қолаёзди. У ўзини 
зўр-базўр тутиб: 

— Эй, тақсир, бу пул бир зарур иш учун керак бў« 
либ қолди,—• деди. 

Ҳазрати эшон ортиқ ҳеч нима демади. Шу маҳал ҳам- 
ма давра қуриб ўтирди, ҳазрати эшон тўрдан жой олди. 

Булар кириб ўтирган жой қадимий уй бўлиб, шифти 
тоқилик, деворларида рапли токчалар, ерга бўлса, ранги 
айниб кетган бир гилам солинган эди. Тўрга бир пўстак 
ташланган бўлиб, ҳазрати эшон ўшанга ўтирди. 

Уйнинг қуйи тарафига хонтахта қўйилган, хонтахта- 
нинг ёнига кичкина бир кўрпача тўшалган эди. Хонтахта 
устидан дафтар-қаламларга қараганда, бу ер котибнинг 
ўтирадиган жойи эканлиги маълум эди. 

Фаррух билан каллапаз Ҳожи оғо ҳазрати эшоннинг 
ёнида, Мирзаризо бўлса, котибнинг рўбарўсида тиз чў- 
киб ўтирдилар. 

Ҳазрати эшон ҳар икки тарафдан савол-жавобларни 
қилиб бўлгандан кейин, яъни васиқаларга қараб, шарт- 
ларни билгандан кейин шартномани ёзишни буюрди ва 
ҳар туманга беш шоҳий фойда олишнинг ҳалоллиги тўғ- 
рисида бу ҳужжатнинг бошига шаръий бир кулоҳ кий- 
гизди. Бу шартнома бўйича, гўё бир тараф беш пуд 

1 Ҳар бир буюмнинг олтидан бир қисми. Ҳар бир қисм ўз 
навбатида яна олтига тақсим қилинаверади. (Ред.) 

242 


www.ziyouz.com kutubxonasi 



қанд, иккинчи тараф эса, икки юз туман пул берар 

эди. „ 

Гаров шартномасини ёзиш тугагандан кеиин ҳазрати 
эшон кулиб, хизматкори Жаъфарқулини чақирди-да, чой 
ва чдлим келтиришни буюрди. Каллапаз Ҳожи оғога бўл- 
са пулни шу ерда нақд бериб кетишингиз керак бўлади, 
деб айтди. 

Каллапаз Ҳожи оғо бир неча мартаба калта-калта 
йўталиб олгандан кейин, қўлини иркит гупписининг чўн- 
тагига суқиб, бармоқлари билан чўнтагининг тагини 
бир неча мартаба титкилагандан кейин чўнтагидан яғи- 
ри чиқиб кетган тугунча чиқариб, уни очмоққа бошла- 
ди. Тугунча ичида шоҳи Шаҳид замонидан қолган, даб- 
даласи чиқиб кетган бир неча қирондан бошқа ҳеч 

нима йўқ эди. ■ ' 

Фаррух бу чурик пулларни кўриб, таъби тирриқ бул- 
ди. Лекин, котиб Фаррухнинг хаёлини тушуниб, дарҳол 

унга деди: . 

— Оғо, зарари йўқ, зарари йўқ, эски булса ҳам ола- 
веринг. Қаёқдан биласиз, балки шу пулларни бермоқчи 
бўлган кишингиз қабул қилар. 

Фаррух гапнинг тагини тушуниб, дарров олди. Яъни 
ҳазрати эшоннинг шундай пулларга одат қилганлигини 
тушуниб, ҳеч нима демади. Каллапаз Ҳожи оғо пуллар- 
ни санаб, Мирзаризога бера бошлади. Рўмолдаги пул- 
лар қирқ туман, саккиз қирон, етти^ шоҳий эди. ^Ҳожи _ 
бу пулларнинг устига ўттиз уч шоҳий чақа пул қўйиб: 

— Қирқ беш туман бўлди,— деди. Сўнгра қўлини ик- 
кинчи қўлтиғига суқиб, яна шундай муомалалар учун 
атаб юрган бирталай эски пулларни чиқарди. Тўғриси, 
Ҳожи оғо.нинг бундай майда ишга унча рағбати йўқэди. 
Чунки, у ўн минг туманлар билан муомала қилишни ўр- 
ганган, ҳам ўрнига қўяр эди. Хитой қоғоз билан ёпишти- 
рилган йиртиқ бу пуллар билан жаМи саналган пул бир 
юз олти туман бўлди. Ҳожи оғо яна бир чўнтагига қўл 
солиб, кичкина бир тери кармонни чиқарди. Уни ҳам 
очиб, ичидан ўн дона Туркия лираси олиб.деди: 

— Ҳозирги кунда бозорда лиранинг қиммати икки 
қирони кам беш туман туради,— дегандан кейин санай 
бошлади. 

Сўнгра бу ранг-баранг пуллардан икки юз туманни 
тўлдириб, Фаррухнинг олдига қўйди. Чой келтирилди, 
ҳамма^ной ичишга бошлади. 

Сўнгра ҳазрати эшон каллапаз Ҳожи оғога: 

— Жуда яхши, сизнинг ҳужжатингиз эрта билан тай- 
ёр бўлади, келиб, олиб кетинг,—- деди. 

Ҳожи оғо букилиб таъзим қилгандан кейин: 

— Дўкон ёлғиз эди, боришим керак,— деб узр айтиб, 
чиқиб кетди. Фаррух ҳам кетмоқчи бўлгани учун чўнта- 
гидан икки туманлик пул чиқариб, Мирзаризо даллолга 
берди. Бироқ, Мирзаризо, «пулни чўнтагингизга солиб 
қўйверинг», деганидан жуда дайрон бўлиб сўради: 

— Сиз нима демоқчисиз? Сизнинг ҳақингиз қанча 
бўлади? 

Мирзаризо Фаррухнинг соддалигига ҳайрон бўлиб,' 
ҳар икковлари уйдан чиқмоқчи бўлишган вақтларида 
деди: - 

— Оғо, гўё шу маҳалгача ҳеч бир муомала кўрмаган- 
га ўхшайсиз-а. Сиз бераётган пулингиз жуда ҳам 
кам. 

Фаррух ўз-ўзича: «Тавба, мен учун бутун қилган хиз- 
мати икки соатга боргани йўқ, яна икки туман берсам 
оғринади-я...» деб ўйлади. 

Сўнгра овозини барала қўйиб даллолдан: 

— Сизнинг ҳақингиз қанча бўлади, ахир?—деб сў- 
ради. 

Шу маҳал оғойи шайх Муҳаммадкарим ҳам Фаррух- 
нинг ёнига келиб секингина ундан: 

— Ҳақимизнинг биринчи қисмини бериб кетасиз- 
- ми?— деб сўради. . 

Фаррух унга жавобан: 

— Нариги уйда бернман,— деб жавоб берди. Сўнгра 
яна Мирзаризога қайрилиб, унинг жавобини кутди. Мир- 
заризо айтди: 

— Менинг даллоллик ҳақим ҳар туманга ўн шоҳий* 
дан бўлади. Икки юз туманлик муомала учун менга ўн 
туман беришингиз керак. Менинг ҳақим шу. 

Фаррух ноилож қолди. У на муомалани буза оларди, 
на буни кўндира оларди. Энг сўнгида, бирталай тала- 
шиб-тортишгандан кейин, даллолни беш туманга рози 
қилиб, жўнатиб юборди. Сўнгра ко^иб билан бирга 
бошқа уйга кириб, ўша пулдан юз туманини санаб берди. 
Дафров илтимосномани ёзиб, ҳазрати эшоннинг имзоси 
билан назмияга юборилишини илтимос қилди. 

Оғойи шайх Муҳаммадкарим бўлса, икки соатдан 
кейин илтимосномани ёзиб, Фаррухнинг уйига олиб бо- 

ришга, унга кўрсатгач, иазмияга юборишга ваъда қил* 
ди. Фаррух хайрлашиб чиқиб кетди. 

Икки соатдан кейин оғойи шаих Муҳаммадкарим 
Фаррухнинг уйига келди. Ёзилиб, тайёр бўлган йлтимос* 
номани Фаррухга топширди. Конверт очиқ эди. Фаррух 
хатни олиб ўқиди: 

иНазмия идорасига, эшитишимга қараганда, хизмат- 
чиларимиздан биттасини қайси бир динсизнинг туқмати 
билан уч ойдан буён қамаб қўйган эмишсиз. Ҳатто ўша 
ақлсиз терговчи ҳам, шариат ва қонунга хилоф ўлароқ, 
яна ўша бечорани олти ой қамоқ ва юз даррага ҳукм 
қилибдир. 

Шариати ислом жорий бўлган мамлакатимизда, дар- 
ра уриш ҳукмини чиқаришга журъат этиш сизнинг, ёин- 
ки аллақандай беному насаб терговчининг қўлидан 
келиши шаръий-шарифга иснод келтиради, аслида гуноҳ 
сизда эмас, балки сизни шунчалик ботир қилиб қўйган 
ҳукуматдадир. 

Қандай бўлса ҳам, сизни огоҳлантириб қўяманки; 
қанча тез бўлса шунча яхши, яъни ғазабим оловини 
алангалантириб, бир тўда тажрибасиз аҳмоқларни ён- 
дирмасидан илгари, бояги айтганим йигитни тезлик би- 
лан бўшатиб юборинг! 

Менинг буйруғимга бўйсунишни вожиб билиб, уни 
тезлик билан бўшатинг, акс ҳолда мусулмонларни зўр - 
лаб, динсизлик асосига қурилган ва ислом оламининг 
юзига доғ бўлиб тушадиган, бошқа' миллатлар ' олдида 
бизнинг бетимизни шувит қиладиган бундай идоранинг 
тарқатиб юборилиишни давлат . бошлиқларидан талаб 
қиламан. 

Бу бир неча калималик хатни сизга ўз покиза ва та- 
баррук қўлим билан ёзаман. Бояги йигитни албатта-ал- 
батта озод қилингиз. Бизнинг розилигимиз ҳар нарса- 
дан юксакдир 

Дуогўйингиз... (имзо)» 

Фаррухга хат маъқул тушди. Агар шу хат орқали Жа- 
водни қутқариб ололса, қолган юз туманни эртага тў- 
лашни ваъда қилди. 

Оғойи шайх Муҳаммадкарим чиқиб кетар 
экан:'._ 

— Бу хат ҳозир назмияга юборилади. Фикримча, 
ҳатто шу бугун Кечқуруноқ уни чиқариб юборадилар^-— 
деди. 

Фаррух энди ўзини бир оз хотиржам сезарди, шу йўл 
билан Жаводнинг қутулишига ишонар' эди. Чунки, наз- 
мия -идораси мазкур хатни олиши билан қўрққанидан, 
оғойи Ф... уссалтананинг Жаводга қилган туҳматларини 
бир пул қилиб, уни дарров қўйиб юборарди. 

Фаррух Жаводнинг ишидан тинчланиб, энди Маҳин 
тўғрисида ўйлай бошлади: 

«Бечора, у қандай аҳволда экан? Унашиш тўйи бўл- 
димикан, шуни билиш керак эди. Лекин кимдан, қаердан 
биламан?» деб хаёл суриб кетди. Бир нарса эсига келиб 
қолгандай, яна ўз-ўзича: 

«Шукуфани топиб, ундан ҳол-аҳволни суриштири- 
шим керак», деб энагасини чақирди. 

— Мен бир жойга бориб келаман, дарров қайтаман, 
Ким келса мени кутиб турсин,— деди. 

Отааининг ҳузурига кириб, у билан бир оз сўзлашиб 
ўтирди. Т Ун беш дақиқаларДан кейин уйдан чиқнб, Шу- 
куфаларнинг оғойи Ф... уссалтананинг қасри яқинидаги 
Шайхҳодий чорсусидаги уйларига жўнади. 

Оғойи Ф... уссалтананинг махсус хизматчиси Ризо- 
қули Фаррухнинг изига тушиб, уни кузатиб борар эди, 

> Бироқ, кун кеч бўлиб қолганлиги учунми, қандай бўл- 
ди-ю, Фаррух ўз ҳовлисининг рўбарўсидаги кавушдўз- 
нинг дўконида уни кутиб ўтирган Ризоқулини кўрмай 
қолди. 

Фаррух секин-секин кетар, Ризоқули ҳам у билан из- 
ма-из борарди. Ярим соатдан кейин Фаррух Шукуфа- 
ларнинг эшигига етди. Эшикни қоқди. Шукуфанинг ўзи 
эшикни очди. Фаррух уни кўриб, секйн: 

— Ичкарига кириб, Маҳин тўғрисида сендан баъзи 
нарсаларни сўрасам бўладими?— деб сўради. 

Маҳиннинг отини эшитган Шукуфа, бошини 'қай- 
гули бир аҳволда ҳаракатлантириб, Фаррухни ичкарига 
олди. 

Фаррух эшикдан кириб, ,усти берк йўлакда тўх- 
тади. 

Шукуфанинг энг аввалги гапи Маҳиннинг ҳомиладор 
бўлиб қолгани ва никоҳ мажлисининг бузилиши эди. 
Фаррухнинг юраги. бир оз таскин топгандай бўлди. Би- 
роқ, Маҳиннинг қаттиқ касаллиги ва ҳозир Шимронга 
юборилганлигини эшитгандан кейин унинг бир оз секин- 
лашган юраги яна қаттиқ ҳаяжон билан урмоққа бош- 
лади. . 

XXXV боб 

ХИЁНАТКОР ҚАНЧАЛИК БОТИР БУЛСА ҲАМ 
ВАҲИМАГА ТУШАДИ 

Муҳтарам ўқувчиларимизнинг эсларидан чиқмаган 
бўлса керак, биз Али Ашрафхонни Фаррухнинг: «Бир 
кун бизга ҳам навбат келиб қолар, шунда сиз билан сўз- 
лашармиз», деб айтган аччиқ сўзини кулиб қарши ол- 
гани, «аҳмоқ одам, дунёда пулдорларга қарши ким бир 
иш қилиб уддасидан чиқа олган?» деб жавоб бергани 
ҳолда қўйиб кетган эдик. 

Али Ашрафхон Фаррух кетгандан кейин ҳам ўз-ўзи- 
ча кулар эди. У чиндан ҳам Фаррухни масхара қиларди. 
Чунки, Али Ашрафхон каби ахлоқ эгаси бўлган киши 
учун тўғрилик, инсоф, виждон каби сўзлар аллақандай 
янги бир нарса эди. У ҳалигача биргалашиб юрган, суҳ- 
бат қилгани йигитлардан: «фалон хотин ундай,ёфалон 
бесоқол бундай», дегандан бошқа сўз эшитмаган эди. Ҳо- 
зир бўлса, қандайдир бир йигитнинг шундай бекор- 
чи гаплар билан уни қўрқитганини кўриб, таажжубла- 
нардИ. 

Али Ашрафхон ўз-ўзича ўйлаб ўтирар эди. Бирданига 
эшик очилди. Қаҳвахоначи, ҳукумат идораси тарафидан 
муҳрлангйн иккита ярим мисқоллик ширани олиб кириб 
берди. Сўнгра, чўнтагидан гугурт чиқариб, токчадаги 
чироқни ёқиб, ерга қўйди. Али Ашрафхон қаҳвахоначига 
чой келтиришни буюрди. Қаҳвахоначи чиқиб кетди. Али 
Ашрафхон ўз уйида кечалари атлас ва бахмалларнинг 
устига қўйган кўкрагини ўша ҳужрадаги бит босган, иф- 
лос ва сассиқ ёстиққа тираб, остидаги эски ва иркит па- 
лосга узанди. Қичкина темир куракчани чироққа яқин- 
лашттирди-да, шира қўйгандан кейин чекмакка бош- 
лади. 

• Биринчи ярим мисқоллик шира тамом бўлмасдан 
қаҳвачи эшикни очди. Аччиқ чойни келтириб, унинг рў- 
барўсига қўйди. Али Ашрафхон чойнй ичди. ҚўЗларидан 
узлуксиз ёш тўкиб, иккинчи мисқолни ҳам темир курак- 
чанинг устига ёпиштирди. 

Ярим соатдан кейин Али Ашрафхоннинг хумориси 
тамом ёзилган, тўла нашъанинг ичида эди. Иккита ярим 
мисқоллик ширани чекиб бўлгунча беш стакан чой ич- 
ган эди. • 

Қейин ўрнидан турди. Қаҳвачнга икки қирон пулТ 
бериб, у ердан чиқди, 

Саҳндан ўтиб, долоннинг рўбарўсида турган бир бо- 
ладан кўчада ўткинчилар борми-йўқлигини қараб би- 
лишга буюрди. 

Қўчада ўткинчилар йўқ эди. Алй Ашрафхон эшик- 
дан тезлик билан чиқиб, бозор тарафга қараб кета бош- 
лади. Бозор бошига етгандан кейин Лолазор хиёбонига 
борадиган бир кўнкага тушди. 

Бутун дунёда «вақт ақчадир, ғофил бўлма, қочадир» 
деб ҳар киши ишнинг тез бўлишига ҳаракат қилганлиги 
маълум. Эронда бўлса, бу тамоман тескарисича, чунки 
бизнинг шаҳар кўнкаси ҳеч қачон йўловчиларнинг бора- 
диган ерларига тезроқ етказишга шошилмаиди. Қўнка 
ҳайдовчи билан чиптафуруш ярим йўлда чой ичипқ ёин- 
ки Табиий заруриятлар учун, ёхуд ҳар қадамда кўнка- 
нинг издан чиқиб тургани учун халқни соатларча кутти- 
риб қўядилар. 

Теҳроннинг Чароғи барқ хиёбони тупроғига ботишни, 
ё бўлмаса, Машин (яъни Темир йўл) хиёбонидаги қуёш- 
да терлаб-пишишни хоҳласа ёки бирор романни бошлаб 
қўйиб, ўқиб битирмоқчи бўлса, ўша кўнкага туша бер- 
син. Эрон халқининг фикрларини ва аҳволи-руҳиясини 
атрЪфлича ўрганмоқчи бўлган, ўрганишни истаган ҳар 
бир киши, албатта, кўнкага тушиши керак. Кўнкада қу- 
рама оломон бўлади. Қандай бўлса ҳам кўнка, икки 
мартаба издан чиқишига қарамасдан, ахири Лолазор 
хиёбонига келиб етди. 

Али Ашрафхон кўнкадан тушди. Мухбируддавла 
майдонини ўтиб, Шоҳобод хиёбонига, яъни ўз уйига қа- 
раб кетди. 

Бундан икки соат илгари Фаррухнинг унга айтган 
ҳақоратли сўзларини парвосизлик билан эшитган Али 
Ашрафхон борган сари ташвишга тушиб, ҳадиксира- 
моқда эди. 

У ўзига қарши кўтарилган ҳар бир кишининг усти- 
дан ғолиб келиб, ўша кишини енгишига ишонар эди. Би- 
роқ, овозадан қўрқар эди. У Иффатга қилган разиллиги 
ишкор бўлиб қолиб, халқ нафратига дучор бўлишидан 
қўрқар эди. Ҳеч кимса уни куёв қилмас, бу эса унинг 
кслажак ҳаёти учун хавф солар, ўзича чизиб қўйган ре- 
жаларини барбод урдрди. Чунки, Али Ашрафхон янги 
хотин олишим ва илгари қилган ишларимни қайта бош- 

дан яна бир мартаба такрорлашим лозим деб биларди. 

Али Ашрафхон Фаррухнинг сўзлари, ўнинг таҳдид- 
ларига унчалик эътибор бермасди. Бироқ, Иффатнинг 
отаси оғойи Р... уддавла улуғларнинг мажлисида Али 
Ашрафхон тўгрисида бир гап гапирса, бутун умидини 
кесиб, чиройли бир қиздан ҳам, баланд мартабадан ҳам 
бебаҳра бўлажагидан қўрқарди. Шу билан баравар ле- 
кин у катталардан биттасига Али Ашрафхон тўғрисида 
шикоят қилса, на Али Ашрафхоннинг пули ва на биро- 
дарининг обрўси бу ерда асқатарди, ҳатто уни қамаш 
ёхуд сургун қилишлари ҳам муҳаққақ экани тўғрисида 
ўйларди. . \ 

Али Ашрафхон шундай фикрлар билан банд экан, 
уйга келиб етди. Уз хонасига кириб, эгнидаги эски ки- 
йим-бошларини ечди. Пешайвонда бўлган чинни чаноқ- 
нинг олдига бориб ювингандан кейин бошқа хонадаги 
телефон ёнига борди. Терговчи акасини телефонга чақи- 
риб, у билан анча вақтгача сўзлашди. 

Ярим соатдан кейин Али Ашрафхон уйдан чиқди. За- 
рур бир иши бўлмаганлиги, шошмаганлиги учун янги 
ва озода кийим-бошларини кийиб, хотинларни йўлдан 
уриш учуи аста-аста қадам босиб, олифта йигитлар би- 
лан тўла бўлган Шоҳобод, Лолазор хиёбонларидан 
ўтиб, Тўпхона майдонига келиб етди. Гўзаллар билан 
тўла бўлган Лолазор хиёбонидан ўтиб кетганига бир оз 
ачиниб, Маризхона хиёбонига қараб кетди. Ҳасанобод 
чорсусидан пастга бурилиб, Дарвозайи Қазвин хиёбо- 
нига ўтди. Сўигра Карбалойи Аббосали бозорчасига ва 
бозорчадан икки юз қадам чап тарафда бўлган кўчага 
бурилиб, катта ва кўк рангга бўялгзн бир эшикнинг 
рўбарўсига бориб тўхтади. Эшикни қоқди. Кўп ўтмасдан 
эшик очилиб, Али Ашрафхон катта ҳовлига кирди, Имо- 
ратнинг пешайвони рўбарўсида, ҳовуз бўйиДа акаси би- 
лан бир неча кишиларнинг ўтирганини кўрди. Улар гап- 
ларини бошқа ёққа бурмай, у билан саломлашдилар ва 
акаси Али Ризохон укасини меҳмонлари билан таниш- 
тирди. 

Али Ашрафхон бўш стуллардан бирига ўтирди. Бош- 
қа ўтирганлардан биттаси Али Ашрафхоннинг қулоғига 
секингина бир нарсани айтди. Али Ашрафхон бўлса, 
баланд овоз билан жавоб берди: 

— Йўқ, бемалол, хотиржам гапириша беринг. 

Утирганлардан бири ёши йигирма иккиларда бўлган, 

лекин узун соқол қўйган, гапига қараганда шаҳарда 
ҳар кун ваҳимали варақалар босиб тарқатадиган бир 
йнгит эди. У деди: 

— Бу ерга йиғилишимиздан мақсад, чой ичиб, нон 
ейишнинг ўзигина эмас. » 

Али Ашрафхон: «Сал илгарироқ келсам, чой-ноннинг 
устидан чиқар эканман», деб ачинди. Бироқ, шу пайтда 
хизматкор бир стаканда чой келтириб қўйди. Соқол 
қўйган йигит сўзида давом қилди: 

—Бизлар бу гўзал мамлакатнинг порлоқ фикрли 
йигитлари ва шу бечора ўлканинг зиёлиларимиз. Мам- 
лакатимизнинг ҳозирги аянч аҳволини кўриб туриб, ло- 
қайдлик билан бепарво қараш бизларга ярашмайди. Бу 
ватанга хиёнат демакдир. Биз бор кучимиз билан кура- 
шишимиз ва зарурий ислоҳот ўтказишимиз керак. 

Бу йигит шундай қизғинлик билан сўзлар эдики, гўё 
унинг алангаланган юрагини бир-икки челак сув билан 
ўчириш қийин эди. Гапларига қараганда, ойига қирқ- 
эллик туман маош уни қаноатлантирмасди. Лекин, Қаз- 
вин ёки Занжоннинг молия раиси бўлишгина уни бир 
нав қониқтирар эди. 

Бу вақт ўттиз беш- ёшга кирган, бадбашара, аввалги 
йигитдай серсоқол, ўз газетасида оилавий ўқишлар учун 
бемаза ҳикоялар босиб чиқарадиган ношир ўрнидан 
туриб деди: 

— Мен ҳам муҳтарам йўлдошим оғойи Б. нинг суз- 
ларига тамоман қўшиламан. Чинакам ислоҳот ўтказиш 
учун бир йўл, бир сабаб қидириш керакэканлигини тас- 
диқлайман. Бу ислоҳот, кўп одам айтгани каби, янгилик- 
ка асосланиши керак. Менинг фикримча, ислоҳот, ҳам- 
мадан бурун хотин янгилаШдан бошланиши керак. Эркак 
ўз ёстиқдошини ҳар соатда 'ўзгартириб, зарур бўлган 
тақдирда, янгисини олиш ҳуқуқига эга бўлиши керак. 
Акс ҳолда биз, бобо-бобокалонларимиз ва Шайх Саъ- 
дий алайҳираҳма каби донишмандимиз ўртага ташлаган 
барча масалаларни барбод этиб, ўзимиздан янги бир 
усул киритсак, аждодларимизнинг лаънат ва нафрат- 
ларидан бошқа бир нарсага сазовор бўлмаймиз. Киши- 
нинг отлси дарахтга эътиқод қилгақ бўлса, фарзанд ҳам 
стасннинг йўлидан бориб, дарахтга эътиқод қилиши ке- 
рак. Чунки, ҳар нима бўлса ҳам у биздан кекса ва таж- 
рибалироқ эди. Менингча, ҳар бир калта кийимли одам- 
га қаттиқ танбеҳ бериш керак, ҳатто зарур бўлса, қопга 

солиб, Шамсул-иморанинг тепасидан ташлаш керак. 
Чунки, у одам калта кийим кийиш билан ўзини фаранг- 
ларга ўхшатиб, ғайри дин бўлиб қолади. Киши ҳар қан- 
дай иш цилган вақтда ҳам ўзгаларни ўша ишдан огоҳ 
қилмаслпк учун, албатта, узун кийим-бош кийиши ке- 
рак. Менингча, бир одам ўзини ҳуёшнинг иссиғидан сақ- 
Лаш учун бўлса ҳамки, кулоҳнинг олдига ё орқасига 
бир соябонча қўйса, ўша кулоҳни йиртиб ташлаш керак, 
уни кийган бошни бўлса мажақлаш керак, чунки мил- 
латимизнинг бирдан-бир нишонаси, у ҳам кулоҳдир. 
Кулоҳ йўқолса, миллатимиз ҳам барбод бўлади. Айниқ- 
са, мўйловини қирдирадиган аҳмоқларнинг нима демоқчи 
эканликларини ҳеч тушуна олмайман. Узини хотинга 
ўхшатишнинг нима маъноси бор? Шундай ифлос ҳара- 
катлар билан эрликдан тонмоқчи бўлган бу хотинча- 
лиш одамларга нима дейиш керак? Йўқ! Бундай нарса- 
ларни йўқотиш керак. Бундай ўзгаришларни илдизи 
билан суғуриб ташлаш лозим. Шундай қилиқлар ўрта- 
дан кўтарилса, иқтисодий вазиятимиз яхшиланади, тўқ- 
чилик бўлади. 

Бу гаплардан кейин Теҳрон руҳонийларидан бири- 
нинг ўғли бўлган шайх ўрнидан туриб деди: 

— Мен оғойи Ҳ. айтган гапларини батамом қабул 
қилиш билан баробар шуни ҳам айтаманки, аввало биз- 
нинг жамиятимиз шундай нозик масалаларни қўйиш 
қудратига эга бўлган бир аъзоси билан фахрланишга 
ҳақли деб биламан. Иккинчидан бўлса, мажлис раиси- 
ьинг (юзини Али Ризохонга ўгириб) ижозатлари билан, 
муҳтарам оғойи Ҳ. нинг ёстиқдошни янгилаш ху- 
сусидаги таклифларини овозга қўйишни илтимос қи- 
ламан. 

Али Ризохон бу таклифнинг обозга қўйилишига ижо- 
зат берди. Али Ашрафхон ҳам бунга бутунлай қўшилди. 
Мажлис аҳлидан бири мажлисдагиларга овоз бериш 
учун кичкина варақачаларни тарқатди. Ун беш дақиқа- 
дан кейин натижа маълум бўлди. Ҳаммалари бир оғиз- 
Дан хотин янгилашга тарафдор ва бошқа нарсалардаги 
ҳар бир янгшшкнинг- қаршисига овоз берган эдилар. 

Али Ри'зохон ўрнидан туриб: 

— Шу ерда ҳозир бўлган оғоларнинг ижозатлари 
билан мен ҳам жамиятимизнинг аъзолари - ўртасида 
бўлган самимият- тўғрисида бир неча оғиз сўз айтмоқчи- 
ман,— деди. 

Ҳамма жим бўлди. Али Ризохон сўзида давом 
этди: _ 

— Мен Теҳрондаги жамиятларнинг кўпларига аъзо 
бўлганман. Ҳатто, бир жамиятнинг буйруғи билан Қум- 
нинг адлия раислигига, иккинчи бир жамиятнинг топ- 
ширйғи бўйича хусусий бир топшириқ орқасида тўрт 
минг туман даромад қилган бўлсам ҳам, бироқ ҳеч қай- 
си жамиятда мана шу жамиятимиздаги самимиятни кўр- 
маганман. Кўпинча менга ўхшаш йигитларнинг таклиф- 
ларига аҳамият бермас эдилар. Улар айтар эдиларки: 
«Саводсиз бир кишининг фикри тўғри бўлмайди, унинг 
газета чиқаришга ҳаққи йўқ, ундай одам халққа йўл- 
бошчи бўлишга ва унинг тақдирини ҳал қилишга муно- 
сиб эмас», деб кўпчилик билан менинг сўзимни қайтарар 
эдилар. Ҳолбуки, бу тамоман янглиш. Менингча, таҳ- 
сил кўрган, ўқиган йигитларда динсизликдан бошқа 
ҳеч нима йўқ. Аммо саводсиз ёшларнинг бўлса, ҳеч ни- 
малари бўлмагани ҳолда, динлари мустаҳкам. 

Биз шу билан хурсанд бўла оламизки, жамиятимиз- 
да бўлган кишиларда хурофот ҳам, зиддият ҳам йўқ. Бу 
бўлиши ҳам мумкин эмас. Чунки, алҳамдулилло, ҳамма- 
миз саводсизмиз. Масалан, сиз (юзини шайхга ўгириб), 
бир неча кун бўлса ҳам хусусий «Сан-Луи» ҳунар мак- 
табида ўқигансиз, кейин чиқиб кетгансиз — Кейин юзини 
узун соқолли ноширга ўгириб деди:— Сизнинг саводи- 
нгиз ҳам «Ҳафтияк»ни ҳижжалаб ўқишдан нарига ўт- 
майди.— Энг’охирида узун соқолли йигитга қараб айт- 
ди:— Сиз бўлсангиз, «хомсиз нонга ўхшаш. нарсасиз», 
ҳали немис мактабига, ҳали ҳарбий мактабга қатнаб, 
ҳеч қандай илм ўрганмагансиз, ҳозир бўлса, ваҳимали 
хабарлар чиқариб юрибсиз.— Мажлисдагилар «хомсиз 
нонга ўхшаш нарсасиз» сўзини эшитиб, хохолаб кулиб 
юбордилар. Али Ризохон сўзида давом қилиб, бошига 
кичкинагина салла ўраган «давлат кабинетипи ларзага 
келтирувчи» деб исм қўйганлари бир аҳли растага қа- 
раб деди: - „ 

— Сиз эса гоҳ даллол, гоҳ сиссатчи, дам ўтмаи со- 
атсоз бўлиб қоласиз. 

Кичкина саллачани бошига қўндирган аҳли раста бу 
гапларни эшитгач, кўзларини пириллатиб деди: 

— Оғойи раис, мен Ироққа сургун қилинганимдан 
кейин ашрофлар қаторига қўшилганимни эсингиздан 
чйқарманг. 

Али Ризохон сўнгги сўзида айтди: 

— Мен жамия-тимиз аъзоларининг фикрини бир нар- 
сага жалб этмоқчиман. У ҳам бўлса, шундай му.ҳим бир . 
масалани якдиллик билан маъқуллашимиздир, жамия- , 
тимиз аъзолари ўртасида тўлган бу бирликни чин қал- 
бимдан олқишлайман. 

Ҳаммалари кулиб, шундай бир жамиятнинг аъзо- 
си бўлганликлари учун бир-бирларини табрик қил- 
дилар. 

Сўнггида мажлис котиби шайх ўрнидан туриб деди: 

— Мажлисимиз ёпиқ. Эндиги мажлисимиз келаси^ 
чоршанба куни кечқурун соат бешда, кавушдўзлик бозо- 
рида, оғойи Б. нинг уйларида бўлади. Аъзоларнинг вақ- 
тида етиб келишларини илтимос қиламан. 

Шундан кейин жамият аъзолари битта-битта туриб 
тарқалдилар. Ахири ака-ука қолди. Шу пайт ака, яъни 
Жаводнинг терговчиси Али Ризохон Али Ашрафхопга 
деди: 

—• Телефонда менга нима демоқчи бўлдинг, ҳеч нар- 
са тушуна олмадим. Нима бўлди, ўзи нима гап? 

Али Ашрафхон ИффатниНг бошига келтирган бу- 
тун можараларни акасига гапириб берди. Шундан 
кейин: 

— Энди қандайдир бир йигит келиб мендан ўчола- 
ман, деб қўрқитяпти,— деди. 

Али Ризохон укасининг гапларидан унча ҳам таъ- 
сирланмасдан сўради: 

— Жуда яхши, у одам нима деяпти? Сени нима би- 
лан қўрқитмоқчи бўлади? 

— Билмадим, қандайдир Жавод деган кишини сиз 
олти ой қамоқ ва юз даррага ҳукм қилган экансйз, «шу- 
ни озод қилдирсанг, ўч олишдан кечаман, акс ҳолда 
юқори идораларга шикоят қилиб, расвойингни чиқара- ■ 
ман», дейди. 

— Ҳа, бўЛди,’ тушундим. Бу Жаводнинг шериги. 
Жуда яхши, мен энди унга Жаводга берганимга ўхшаш 
бир жазо берар эканман. Қўрқма, у сени ҳеч нима қила 
олмайди. Чунки, унга қарши сендан каттароқ, яъни оғо- 
йи Ф... уссалтанадай катта бир душман турибди, хаво-' 
тир бўлма, сенга қарши минг мартаба шундай гапларни 
айтса ҳам, ҳеч бир натижа чиқмайди. 

Али Ашрафхон оғойи Ф... уссалтанани шахсан тани- ' 
магани учун акасидан унинг ким эканлигини сўради. v 

Али Ризохон оғойи Ф... уссалтананинг ким эканли- 
гини, Жаводни бўлса, оғойи Ф... уссалтананинг сўзи би- 
лан олти ой қамоқ, юз даррага ҳукм қилинганлигини 
сўзлаб бергандан кейин сўзининг охирида деди: 

— Оғойи Ф... уссалтанани 'кўриб, Фаррухнинг сенга 
қилган дўқларини, ҳам Жаводни қутқазиш учун уриниб 
юрганлигини айтиш керак. Қани, у бирор ерга каттароқ 
бир илтимос қоғози ёзиб, уни ҳам авахтага солсинки, 
ўша ерда йўқолиб кетсин. 

Али Ашрафхон акасининг маслаҳатин маъқул кўр- 
ди ва оғойи Ф... уссалтана билан^ қай вақт учрашишла- 
рини сўради. 

— Уч кундан кейин кўришамиз... Чунки, мен ҳозир 
Шимронга кетаётибман. Икки кундан кейин қайтаман. 

Али Ашрафхон ҳеч нима демади. Уч кундан кейин 
кечқурун акаси билан бирга оғойи Ф... уссалтананинг 
ҳовлисига бормоқчи бўлдилар. 

Али Ашрафхон яна ўн беш дақиқа чамаси акасини- 
кида ўтиргач, акасидан ҳозирги мажлис қандай жамият- 
нинг мажлиси эканини сўради ва бу жамият қанақа жа- 
мият, деди. Али Ризохон жамият тўғрисида укасига 
тушунтира бошлади: 

— Орада хусусий манфаатдан бошқа ҳеч нарса йўқ. 
Бу кўрган одамларинг Теҳронда жуда катта нуфузга 
эгалар. Биттаси газета муҳаррири, вақти келганда мени 
ҳимоя қилади. Бири бўлса, ҳозир ишсиз ҳам пулсиз 
бўлганлиги учун вақтинча ваҳимали хабарлар босиб 
тарқатади. У бўлса, менинг яхшиликларимни таъриф- 
лаш билан халқни лақиллатади. Учинчиси ҳам нотиқ, 
ҳам сиёсатчи. Лекин, икки кунда бир соатсозлик ҳам 
қилиб қўяди. Қерак бўлган вақтда менинг депутат бў- 
лишим учун эшикма-эшик югуради. Тўртинчиси бўлса, 
бозорда даллоллик қилади. Бешинчиси шайх ва чапа- 
ни. Бу ерда энг қизиғи шундаки, булар ҳам ҳар қайсп- 
си ўз манфаатини кўриш учун менинг атрофимга тўпла- 
нишган. 

Али Ашрафхон шундай олий мақсадлар учун кураша 
бошлаган акасини табриклаб деди: 

— Чиндан ҳам бизга нима қилибди, юксак мансаб* 
ларни эгаллаш учун бизнинг нимамиз кам? 

Бир оздан‘-кейин Али Ашрафхон акаси билан хайр- 
лашиб, у«ига қайтди. 

XXXVI боб 

ФАРРУХНИНГ ЖИННИЛИГИ АНИҚЛАНГАН ЖОЙ 

Биз Сиёпуш Мирзони унашиш тўйи куни оғойи Ф... 
уссалтанашшг боғида ошнаси билан сўзлашиб ўтирган- 
да қўйиб кетган эдик. Оғойи Ф... уссалтана ичкарига 
нима учун чақирганлигининг сабабини, ўн дақиқадан 
кейин ташқарига чиқиб, докторни ҳам ичкарига олиб 
кириб кетганлигини биламиз. Бироқ, мажлисдагилар 
докторнинг нима сабабдан ичкарига чақиридганини бил- 
маган эдилар. 

Баланд овоз билан, аллақайси бир фоҳиша хотин- 
нинг ўзига ошиқ бўлиб қолганлигини ўртоғига исбот қи- 
либ ўтирган Сиёвуш Мирзо ҳам буни билмай қолган эди. 
Шу он Ризоқули келиб, секингина шаҳзода К.нинг қу- 
лоғига бир нарса деб шивирлади. Шаҳзоданинг ранги 
бўздай оқариб кетди. Аста-секин бу шивирлаш бошқа 
кишиларнинг ўртасига ҳам тарқалди. «Келин касал бў- 
либ қолибди, беҳуш бўлиб қолибди» деган сўзлар юра 
бошлади. Ахири бу сўз Сиёвўш Мирзонинг ҳам қулоғи- 
га етди. Ризоқулини чақириб, аҳволни сўради. Ризоқу- 
ли, қизнинг касал бўлиб қолганлигини, докторнинг га- 
пига қараганда, бугун никоҳ ўқишни қолдириш лозим 
эканлигини айтди. 

Сиёвуш Мирзо пинагини бузмасдан, ўзича ғўнғил- 
лаб қўйдн:' 

— Аттанг, яхши бўлмабди-да, икки қуённи қувиб, 
бирини ҳам тута олмадим. Алининг ошига ишониб, Ва- 
линикидан ҳам қуруқ қолдим,— деди-да, секингина ўр- 
нидан турди, мажлисдагилар билан хайрлашиб, отасига 
яқинлашди: 

— Менинг бу ерДа ҳеч қандай ишим қолмади, кета- 
ман,— деб йўлга тушмоқчи бўлди. 

Бу тўсатдан • бўлган ҳодисадан жуда ҳайронликда 
қолган отаси: 

— Иўқ, ҳозир бу ердан кетишйнг яхши эмас, бир оз 
тур! Қизнинг саломатлигидан хотиржам бўлгандан ке- 
йин кетасан,— деди. 

Сиёвуш Мирзо отасига қараб илжайиб, пешонасини 
тириштирди-да, жавоб берди: 

— Нима қилар эди дейсиз, шамоллагандир, яхши 
бўлиб қолади. Менинг жуда ишим кўп. Бекорга вақт 
ўтказиб, бу ерда ўтиришим яхши эмас. 


■ Отаси ҳеч нима демади. Бироқ, ичида ўғлининг Теҳ- 
'|Ьонда ҳеч қандай иши бўлмаганлигини, текин овқат еб, 
бекор юрувчи «саёҳатчилар»дан эканлигини яхши бил- 
<гани учун уни гапга тутди. Сиёвуш Мирзо ўн дақиқадан 
i кейин чиқиб извошга минди. Муҳаммад Тақи ҳам из- 
вошчининг ёнига ўтириб, жўнаб кетдилар. 

Сиёвуш Мирзо ҳозиргина ўтган воқеага ҳеч парво 
дилмай, унинг ўзи учун қай даражада аҳамиятли эка- 
*шни ўйлаб кўрмасдан, юзини Муҳаммад Тақига ўги- 
фиб, кула-кула деди: 

— Муҳаммад Тақи, бугун бу ерда ишимиз ўринла- 
мади. Уқимиз тошга тегди. Сен нима дейсан, бу кунги 
вақтни бекорга ўтказмасдан, бир ўша тарафларга бор- 
сак яхши бўлмасмикин-а? 

Муҳаммад Тақи орқасига ўгирилиб жавоб берди: 

— Извош билан у ерга бориш жуда қимматга ту- 
шиб кетади. Чунки, ўн туман ўрнига ўттиз туман сўраб 
қолади. 

— Биз у ерга етмасдан извошдан тушамиз-да, яёв 
борамиз,— деди Сиёвуш Мирзо. 

Муҳаммад Тақи извошии Маризхона хиёбонидан 
Тўпхона майдонига, у ердан бояги Чароғи барқ хиё- 
бонига, энг сўигида Амин-ҳузур муюлишидан ўтказиб, 
Қожория кўчасида тўхтатди. 

Извошдан тушдилар. Муҳаммад Тақи валинеъматини 
Ноибуссалтана сарбозхонасининг яқинида бўлган кички- 
на бир уйга олиб кирди. Уйнинг деворлари жуда ифлос 
эди. Рўбарўсидаги ҳовузнинг лаблари ўпирилиб кетган, 
ичида суви йўқ эди. Бундан ўн беш дақиқа чамаси ил- 
гари оғойи Ф... уссалтананинг чиройли боғчасида ўтйр- 
ган Сиёвуш Мирзога бу уй ҳеч ёқмади. Муҳаммад Та- 
қига: 

— Бу ер жуда ёмон ва ифлос-ку!— деди. 

Муҳаммад Тақи дарров: 

— Дўндиқчалари шунақа ерларда бўлади-да,— деб 
жавоб берди. Сиёвуш Мирзо билан Муҳаммад Тақи бу 
кечаси шу ерда қолди. Улар эрта билан уйга қайтдилар. 

Сиёвуш Мирзонинг отаси уйнинг эшигида извошга 
тушмоқчи бўлиб турар эди. У ўғлининг бу кун кечаси 
уйга келмаганлигидан ҳамда никоҳ мажлисининг бузил- 
ганлигидан жуда ҳам ташвишга тушган эди. Уғлини 
кўриш билан хурсанд бўлиб кетиб, сўради: 

— Қаерда қолдинг? 

Сиёвуш Мирзо ҳеч нима дея олмай қолди, жавоб то« 
пиб бера олмади. Бироқ, оғосининг гап топиб бера ол- 
маганини кўрган Муҳаммад Тақи олдинга ўтиб жавоб 
бера бошлади: 

— Кечаги воҳеадан кейин оғомнинг аҳволлари бир 
оз паришон бўлганини кўрганимдан кейин шаҳар атро- 
фидаги боғлардан бирига олиб бориб айлантириб кел» 
дим. 

Шаҳзода К. ҳеч нима демади. Яна Сиёвуш Мирзога 
қараб айтди: 

— Мен Маҳиннинг аҳволидан хабар олиш учун оғо» 
йи Ф... уссалтананикига кетаётирман. Агар истасангҳ 
юр, бирга бориб келамиз. Яхши бўлади,— деди. 

Сиёвуш *Мирзо: 

— Бир оз тобим қочиб турибди,— деб узр айтди ва 
сўзида давом қилиб деди: 

— Балки, вақтим бўлса, кечқурун ўзим бир ров бо- 
риб, аҳволини сўраб келарман. 

Шаҳзода К. кетди. Сиёвуш Мирзо бўлса, ичкарига 
кириб, бугун кечасидаги «тоби қочганлйк»нинг ҳорди* 
ғини ола бошлади. 

Икки соатдан кейин отаси қайтиб, Маҳиннинг аҳво- 
ли кечадан буён ўзгармаганини, докторнинг гапига қа« 
раганда, бу яқин ўртада тузалиб кетиши қийин эканини 
айтди. Сиёвуш Мирзо ҳеч нима демагани каби, ташвиш- 
га ҳам тушмади... Лекин, ичидан бир оз севиниб ҳам 
қўйди. Чунки, у хотин оёқнинг кишани деб билар эдй, 
Оёқ боғлиқ бўлмаганидан кейин киши ҳар хил тубаТғ 
ишларни яна эркинлик билан қилиши мумкин деб ўй- 
ларди. Отаси Сиёвуш Мирзога: 

— Сен, ахир, куёвсан, бориб қайнатангдан Маҳин- 
нинг аҳволини сўрашинг керак, бугун кечқурун, албатта 
боргин,— деб тайинлади. 

Сиёвуш Мирзо ҳам кечқурун боришга сўз берди. 
Кечга томон Сиёвуш Мирзо Муҳаммад Тақи билан бир- 
га извош ёллаб, оғойи Ф... ч уссалтананикига жўнади, 
Улар кирганларида оғойи Ф... уссалтана' боғчада хаёл 
суриб айланиб юрар эди. Куёвни кўриш билан у кулим- 
сираб: 

— Ия-ия! Сиз ўзингизми, баракалла! Қани, марҳа- 
мат! Нечук худо ёрлақади?— деди. 

Сиёвуш Мирзо одоб билан салом берди. Оғойи Ф... 
уссалтана билан бирга ичкари ҳовлига кирдилар, Шу 

пайтда Сиёвуш Мирзо тортинибгина Маҳиннинг аҳволи- 
ни сўради. Оғойи Ф... уссалтана: 

— Аҳволи унчалик ёмон эмас эди, лекин доктор бир 
оз ҳавони ўзгартиришни лозим топди. Шунинг учун 
Шимронга, Жаъфарободдаги боғимга юбордим. Бир оз 
ўша ерда дам олсин,— деб жавоб берди. 

— Онамиз ҳам ҳамроҳ бўлиб кетган бўлсалар қе- 
рак? 

— Шундай. У киши ҳам бирга кетдилар. Бироқ, ме- 
нинг ишларим кўп бўлгани учун улар билан бирга ке- 
тишнинг чорасини қила олмадим. 

' Сиёвуш Мирзо бошқа ҳеч нима демади. Чой келти- 
рилди. Қайнота ва куёй чой ичишга машғул бўлди- 
лар. Шу пайтда Ризоқули ичкарига кириб, оғойи Ф.., 
уссалтанага кумуш патнисда иккита визит карточкаси- 
ни узатди. Оғойи Ф... уссалтана бу икки визит карточ- 
кани балайД рвоз билан ўқиди. «Али Ашрафхон, Али 
Ризохон». tjfpflH Ф.., уссалтана Али Ризохонни танир 
8ди. Бироқ, ҳозир бу ерга нима учун келганлигини бил- 
мас эди. Бир оз ўйлагандан кеййн Ризоқулига: 

— Айт, марҳамат қилсинлар!—деди. 

Бир оздан кейин Али Ризохон билан Али Ашрафхон 
кирдилар. 

Оғойи Ф... уссалтана уларнинг ҳар иккови билан қул 
олишиб кўришди, Сиёвуш Мирзо ҳам улар билан кў- 
ришгандан кейин, ўтирдилар. 

Огойи Ф... уссалтана Али Ризохонга қараб деди: 

— Сизлдр бу оғони (Сиёвуш _Мирзони _кўрсатиб) 
танимасаларингиз керак. Менинг бўлажак куёвим, шаҳ- 
зода Қ. нинг ўғиллари Сиёвуш Мирзо бўладилар. 

Бу сўзларни эшитган Али Ризохон билан Али Аш- 
рафхон: 

— Жуда яхши, жуда яхши, худо умрларини узун 
қилсин,—деб Сиёвуш Мирзони бошдан-оёқ кўздан ке- 
чириб чиқдилар. 

Сўнгра оғойи Ф... уссалтана Сиёвуш Мирзога қараб, 

деди: .. 

— Бу киши оғойи Али Ризохон бўладилар. Маҳка- 
манинг олтинчи шуъбасида терговчи бўлиш билан баро- 
бар яхшигина илмли, ҳам завқли йигитларимиздан. Али 
Ашрафхон бўлса, бу кишининг укалари. 

Али Ризохон битта папирос тутатиб сўзга бошлади: 

— Бундан беш кун илгари, телефон билан жаноби- 

нгизга айтганим кишини, олти ой қамоқ ва юздаррага 
ҳукм қилдим. Кеча дарра уриш жазоси ижро этилди. 

Оғойи Ф... уссалтана деди: 

— У ҳаромзоданинг дарра еганини томоша қилишни 
жуда ҳам истар эдим, лекин бахтга қарши, кеча бир 
кўнгилсиз ҳодиса юз бериб, бора олмадим. Извошда 
бўлса ҳам жазо майдони ёнидан ўтиб, томоша қилгим 
бор эди. 

— Лекин мен бориб кўрдим,— деб Али Ашрафхон 
ҳикоя қила бошлади,—жуда ҳам қизиқ томоша бўлди. 
Айниқса, уни дарралаётган вақтларида оломоннинг ора- 
сидан бир хотин дод-фарёд қилиб, «бу менинг ўғлим, 
менинг Жаводим, бир ҳафта бундан илгари кўрган ту- 
шим тўғри экан», деб майдон ўртасига югурган вақтда 
бир полициячи тарафидан милтиқ қўндоғи билан ерга 
уриб йиқитилгани жуда ажойиб томоша бўлди-да. Мен 
умримда шунчалик зийрак полицйячини кўрмаган эдим. 
Ниҳоятда маза қилдим. Хурсанд бўлганлигимдан, рос- 
тини айтсам, ўзимни тутиб ололмай, чапак чалиб юбо- 
рибман. 

Оғойи Ф... уссалтана бу сўздан шундай хурсанд бўл- 
ган эдики, Маҳиннинг касаллигини ҳам унутиб кул- 
моққа бошлади. Али Ашрафхон сўзида давом қилиб 
айтди: 

— Ундан ҳам кулги берган жойи шу бўлдики, юз 
даррани уриб бўлгандан кейин қўл-оёғини ечиб қўйиб 
юборганда Жавод бирданига арраланган дарахтдай ер* 
га қулади. Тўпланган оломон қайтабошдан кулиб, ча- 
пак чала бошлади. Чинини айтсам, бизнинг Эрон хал- 
қини бир хил одамлар завқсиз дейдилар. Менингча, бу 
тўғри эмас. 

Оғойи Ф... уссалтана сўради: 

— Мақсадингизни тушуна олмадим. Жаводга нима 
қилган эди, нима бўлди? 

— Ҳеч нима қилгани йўқ. Фақат беҳуш бўлиб қол- 
ган эди, холос. 

Оғойи Ф... уссалтана яна баланд овоз билан кулиш- 
га бошлади, кулгй орасида: 

—- Худо қандай ўч олади-я, худонинг ўч олишини 
қаранг! Одамлар гуноҳнинг жазосини у дунёда олади 
дейдилар, ҳолбуки, бу дунёда яна тезроқ жазога гириф -f 
тор бўлади,— деди. 

Али Ашрафхон сўзида давом қилдш 

Уни жазо майдонидан тўғри касалхонага олиб 
кетибдилар, кейин яна қамоққа юборилар эмиш. 

Бу сўз оғойи Ф... уссалтанага унча ёқиб тушмади. 

_ Энди вақт ўтди. Эрта билан полиция бошлиғи 

билан сўзлашиб, илтимос қиламанки, уни дарров ка- 
салхонадан олиб қамоққа юборсин. Унга мумкин қадар 
кўпроқ азоб бердирсин. .. 

Жавод тўғрисидаги суҳбат шу ерда тўхтади. Сиевуш 
Мирзо Жаводни танимагани учун сўзга аралашмади. 

Шу пайтда Али Ризохон сўзни бошқа ёққа буриб, 
оғойи Ф... уссалтанадан сўради: 

— Жанобингиз, кеча уйимда бир кўнгилсиз ҳодиса 
юз берди, дегандай бўлдингиз. Худо кўрсатмасин, би- 
рор ярамасроқ иш юз бериб қолдими? 

— Шундай, кеча мана бу (Сиёвуш Мирзони кўрса- 
тиб) оғо билан қизимнииг никоҳ мажлиси эди. Б.ахтга 
қарши, қизим бетобланиб қолди. Докторнинг маслаҳати 
билан никоҳ бошқа кунга қолдирилди. 

Бир оздан кейин Али Ризохон ўз мақеади тўғрисида 
сўз очди: 

— Укам билан бу epra келишимдан мақсад,^ жано- 
бингизнинг ишларига алоқадор бўлиб, укамдан ўринсиз 
талаблар қилган бир киши тўғрисида сизни хабардор 
қилиб қўйиш эди. 

— Қани, марҳамат қилииг, эшитишга таиерман,— 
деди оғойи Ф... уссалтана. 

Шу пайтда Али Ашрафхон ўзини тузатиб, сузлай 
бошлади: 

— Бундан уч кун илгари бир киши бизнинг уига 
келиб: «Қандай ишда эдингиз, Исфаҳонда нима қилди- 
нгиз, аввали ким эдингиз?» деб менга бирталай савол- 
лар бера бошлади. Мен бу кишини танимаганлигим 
учун, «оғо, бу саволларни беришдан мақсадингиз нима?» 
деб сўрадим. У бўлса, ҳеч уялмасдан оғзига келган гап- 
ларни айтиб, бирталай ноҳақ, номуносиб туҳматларни 
менга тақиб, «сени расво қиламан» деб қўрқитмоққа 

бошлади. , „ 

— Нимага? Балки у одам жиннидир?—деб суради 

оғойи Ф... уссалтана. 

— Ақлли одам бундай гапларни гапирмаса керак эди. 
Аввало хизматкоримни чақириб, уни ҳайдаб чиқармоқ- 
чи бўлдим. Бироқ, унинг айтган гапларини эшитиб, мен- 
га тақиган туҳматларини тингламоқчи бўлдим. Чунки, 

261 


. www.ziyouz.com kutubxonasi 



гаплари жуда ҳам кулгили бўлиб, у гапларни жуда ҳам 
ботирлик билан айтарди. Мен унинг мақсадини бата- 
мом билиб олмоҳ учун қулоқ солиб туравердим. У бўл- 
са, ҳеч тап тортмасдан, уялмасдан, оғзига келганини 
қайтармас, ҳаттоки «расво бўлишни истамасангиз, айт- 
ганларимни қабул қилишингиз керак», дер эди. Мен 
мийиғимда кулиб, жуда яхши, қани, таклифингиз нима, 
мен нима қилишим керак, деб сўрадим. У бўлса, жаво- 
бан, акангиз Али Ризохон бир бечора йигитнинг терго- ' 
вини тезлик билан тугатиб, унинг гуноҳсиз эканлигини 
эълон қилиш билан баробар уни оқлаб юбориши керак, 
сиз акангизни шунга мажбур қилишингиз лозим, деди, 
Мен унга жавобан: «Жуда яхши, агар мен шу ишни 
қилмасам, мени нима қилауан?» деб сўрадим. У овози- 
ни барала қўйиб: «Сизнинг виждонсизлигингизни бутун 
шаҳарга ёйиб юбораман, сиздан ўч оламан», деди. 

— Шунчалик бўлмаган гапларни эшитиб ўтиришга 
тоқат қилганингизга ва ҳеч нима демаганингизга ҳай- 
ронман,— деди оғойи Ф... уссалтана. 

— Иўқ, мен унинг фикрини тамоман билиб олмоқ, 
ишнинг тагига етмоқ истар эдим. Шунинг учун уни мас- 
хара қилиб, бу ерни Лондон ё Париж деб ўйлаган бўл- 
санг керакки, виждонсизликдан гапириб турибсан, янг- 
лишасан, дедим. Яна айтдим: «Қани хўш, айт! Қандай 
ҳужжатларга асосланиб, мени шундай жиноятларда 
айбламоқчи бўласан?» дедим. Бу сўзларимга хохолаб 
кулди-да, яна бир қайта девоналигини намойиш қилган- 
дан кейин чўнтагидан бир хат чиқариб, деди: 

— Мана бу хат сизнинг қўлингиз билан ёзилган, шу 
хатингиз асосида сиз жиноий жавобгарликка тортила- 
сиз,— деди. Унинг мақсадини янада яхшироқ тушунмоқ 
учун соҳта ҳаяжон билан: 

— Рост айтасан, бу хат чиндан меники, энди мен 
нима қилишим керак?—деб сўрадим. У бўлса дарров: 

— Акангизга айтинг, ҳеч бир гуноҳи бўлмагани ҳол- 
да олти ой қамоқ, юз даррага ҳукм қилинган Жаводни 
қутқариб юборсин,— деди. 

«Жавод» калимасини эшитган оғойи Ф... уссалтана 
девона деб саналаётган йигитнинг Фаррух эканини сез- 
ди-да, деди: 

— Агар Фаррух шу сўзларни айтган бўлса, чиндан 
ҳам девона, бўлиб қолибди. 

Ҳалигача гапнинг нима тўғрисида бораётганини анг- 

ламагани сабабли аралашмай ўтирган Сиёвуш Мирзо 
бирданига бўғиқ овоз билан айтди: 

— Ижозат берсангиз, мен ҳам бу одам ҳақида бир 
неча оғиз гапирсам... 

Оғойи Ф... уссалтана дарров: 

— Қани, марҳамат қилинг, азиз куев, марҳамат! 
Маълум бўлишича, бу девона йигит ҳақида сиз ҳам баъ- 
зи нарсалар билар экансиз-да? деди. 

Сиёвуш Мирзо титроқ овоз билан сўзга бошладш 

— Мен бу одам билан бундан бир ҳафта бурун ўр- 
тоқларимдан бирининг воситаси билан танишган эдим. 
Ҳар учовимиз бир қаҳвахонада ўтириб суҳбат қилган 
эдик. Мен ўша ерда, жанобларининг менга қилган мар- 
ҳаматларидан, менга кўрсатмоқчи бўлган яхшиликлари- 
дан ҳам сўзладим. У индамасдан қулоқ солиб ўтирди. 
Ярим соатдан кейин туриб ажралишдик. Эртасига эр- 
та билан мен ҳаммомдан чиқиш вақтимда менга бир 
хат олиб келиб топширдилар. Хатни очдим. Қарасакц 
аввалги куни танишганим бояги йигит ёзган экан. Мана, 
ўзингиэ ўқиб кўринг,— деб Фаррухнинг ёзган хатини 
оғойи Ф... уссалтанага узатди. 

Оғойи Ф... уссалтана хатни ўқиди, қаҳ-қаҳ уриб ку- 
либ юборди-да, хатни Али Ризохонга узатди. У ҳам 
ўқиб, Али Ашрафхонга тутқаэди. Ҳаммалари ўқиб, кул- 
дилар. Энг сўнгра Али Ризохон сўради: 

— Сиз у девонага нима деб жавоб бердингиз? 

— Мен «сиз девонасиз»дан бошқа бир жавоб ёзма- 
дим. 

Ҳамма Сиёвуш Мирзонинг шундай ўринлатиб жа- 
воб берганига қойил бўлди, Фаррухнинг девоналигини 

тасдиқлади. „ , 

Фаррухнинг ўзи шу ерда бўлиб, бу мунофиқлик ва 
ёлғончиликни кўрса ва гапларни эшитса, балки чиндан 
ҳам девона бўлиб қолар эди. 

XXXVII боб 
СУНГГИ УЧРАШУВ 

Фаррух Шукуфадан Маҳиннинг касал бўлиб, .Шим- 
ронга юборилганлигини ва унашув тўйининг бузилган- 
лигини билгандан кейин у билан хайрлашиб, ҳовлидан 
чиқди. Икки қадам юрар-юрмас яна орқасига қайтди, 

Шукуфани чақириб, Шимронга Маҳиннинг ким билан 
кетганини сўради. 

Шукуфа Маликтож хонимнинг ҳам бирга кетганини, 
лекин у гоҳ-гоҳ шаҳарга келиб туришини айтди. Фаррух 
қайтди. Фикр-ўй уни чулғаб олган эди. Фаррух уч ой- 
дан бери — Маҳин билан ўша Эвинда учрашган кечадан 
бери кўриша олмаган эди. 

Фаррух Жаводнинг ишидан хотиржам бўлгандан ке- 
йин, Маҳин билан учрашишга жазм қилиб, ўз-ўзига де- 
ди: «Қандай бўлса ҳам, эрта-индин Шимронга бориб, 
Жаъфарободдан бир уйни ижарага оламан. Маликтож 
хоним шаҳарга келган вақтда, пайт пойлаб, Маҳин би- 
лан кўришаман». 

Фаррух шундай хаёллар билан ўз уйига қараб кет- 
моқда эди. У Ҳасанобод чорсусидан ўтар экан, конвой 
билан кетаётган бир тўда эски ва йиртиқ кийим-бошли 
кишиларни икки қаторга тизилиб, Дарвозайи Қазвиндан 
Тўпхона майдонига қараб келаётганларини кўрди. Улар- 
нинг ёнида конвой полициячилардан ташқари бир отлиқ 
офицер ҳам бор эди. Фаррух буларга қизиқиб, ўткинчи- 
ларнинг биридан: 

— Булар кимлар, буларни қаерга олиб кетаётибди- 
лар?— деб сўради. 

Уткинчи бу тўғрида Фаррухдан.ортиқроқ нарса би- 
лишини кўрсатмоқ учун деди: 

— Оғо, газетада ўқимадингизми? Булар маҳбуслар. 
Шимол тарафдаги қўзғолонда асир тушган кишилар, 
ҳозир Келотга олиб кетаётирлар. 

Буни қарангки, бечоралар кимнинг манфаати ва 
кимнинг орзуси, яна тўғрироғи, кимнинг суъи истифо- 
даси учун қурбон бўлганлар. Ҳолбуки, буларнинг «бад- 
бахтлигига» сабаб бўлган кишилар тамоман тинч ва са- 
ломат яшамоқдалар. 

Чиндан ҳам, бир тўда халқнинг ҳаётини бир киши- 
нинг қўлига топширган ва у бир киши ўз мақсадига ет- 
моқ учун, ёинки, муҳташам қасрларда роҳат-фароғатда 
яшамоқ учун истаган номаъқулчилигини. қилишига йўл 
берадиган қонунга лаънатлар ўқиди. 

Фаррух ортиқ ҳеч нима демасдан уйига қайтди. Кеч- 
ки овқатини еб, ётди. 

Эрта билан туриб, чой ичгандан кейин уйда ўтириб, 
Шимронга жўнаш ва Маҳин била$| кўришиш ҳақида 
ўйлади. 

Бирданига эшик тақиллади. Бобоҳайдар бориб эшик- 
ни очгандан кейин оғойи шайх Муҳаммадкарим шоши* 
либ ичкарига кирди. 

Фаррух уни деразадан кўриши билан юз туман учун 
келганлигини англади. 

Бир нафасдан кейин оғойи шайх Муҳаммадкарим 
ижозат сўрамасдан Фаррухнинг хонасига кирди-да, қис- 
қачагина салом-аликдан кейин: t 

— Худога минг қатла шукурлар бўлсинким, у бечо- 
ра йигит динсизларнинг қўлидан халос бўлди,— деди. 

— Қани? Мен ҳали уни кўрганим йўқ-ку!— деди 
Фаррух. 

Illy пайтда оғойи шайх Муҳаммадкарим бўлган во- 
қеани унга ҳикоя қилиб берди: 

— Кеча кечқурун хатни ўзим назмия идорасига алиб 
бориб, раиснинг қўлига топширдим. Раис хатни ўқир- 
ўқимас шошиб қолди. «Қамалган йигит ҳазрати эшонга 
тегишли одам эканини нега ҳалигача менга хабар бер* 
мадингиз?» дегандан кейин қамоқхона бошлиғини ча- 
қириб, уни койий бошлади. Қамоқхона бошлиғи бўлса: 
«Бу одам оғой/Ф... уссалтана жанобларининг ўзларига 
топширган кишиси-да», деди. Назмия раиси бўлса оғо- 
йи Ф... уссалтананинг мингта илтимоси ҳазрати эшон- 
нинг фармонлари олдида бир пулга арзимайди, ҳозир 
уни қутқазиб юборинг, деб буюрди. Бироқ, Жавод дар- 
ранинг зарбидан беҳол бўлиб қолганлиги учун касал- 
хонада экан. Кеча кечқурун, қутулганлиги тўғрисидаги 
хабарни унга етказилса ҳам касалхонадан чиқиб уйига 
кетишга кучи етмагани учун бугун эрталаб чиқаман 
дебди. Мен бугун эрта билан барвақт назмияга бордим. 
Касалхонага кириб, Жавод- билан кўришдим. Ҳазрати 
эшоннинг сизнинг илтимосингиз билан унинг қамоқда 
эканлигидан хабардор бўлганликларини унга айтиб, та- 
салли бердим. Ун беш дақиқалардан кейин назмия раи- 
си ҳазрати эшондан қўрққанидан Жаводни бир извош- 
га солиб, уйига жўнатди. 

— Демак, шундай бўлса, мен энди Жаводнинг қуту- 
либ, онасининг ёнида эканлигига хотиржам бўлсам бў- 
ладими?—-деб сўради Фаррух. 

— Ҳа, ҳа, шундай,— деди оғойи шайх ва Фаррухни 
ишонтирмоқ учун қасам ичмоққа оғиз ростлади-ю, лекин 
ўзини тўхтатди, Фаррух дарров қолган юз туманни 
оғойи шайхга тутқазди. 

Оғойи шайх Муҳаммадкарим олган пулларини са- 
наб, юз туманлигига ишонганидан кейин чўнтагига сол- 
ди. Бир оздан кейин Фаррух билан хайрлашаркан, 
«ҳар ваҳт шунақа, ишларингиз бўлса тортинмасдан 
ҳазрати эшонга тўғри бора беринг. У киши жуда 
улуғ зот, садағалари кетай», дегандан кейин чиқиб 
кетди. 

Фаррух оғойи шдйх Муҳаммадкарим юзидан ёлғон 
айтмаганлигини англади. Жаводдан хотиржам бўлганли- 
ги учун ўзини бир оз хотиржамдай сезди. «Жавод қутул- 
ди, Маҳиннинг никоҳи бузилди. Демак, худо ҳали ҳам 
мендан яхши назарини олган эмас. Тангри мен билан», 
деб ўз-ўзига тасалли берди. Лекин чиндан ҳам шундай- 
миди? 

-Бир соатдан кейин Фаррух уйдаш чиқиб, майда қа- 
дамлар билан шаҳарнинг жануб тарафига қараб кета 
бошлади. Бир соат юргандан кейин бир талай хиёбон- 
лардан ўтиб, сўнгра ўтган бобларда кўрсатганимиз — 
Жаводнинг уйига етиб, эшикни қоқди. 

Фаррух шу уч ой мобайнида Жаводнинг оиласини 
унутмаган эди. Жаводнинг ойлиги ҳар ой ўз вақтида 
Бобоҳайдар орқали юборилиб турилган эди. 

Жаводнинг опаси эшикнинг орқасидан келиб: 

— Кимсиз?— деб сўради. 

— Жаводга, Фаррух келибди, сен билан кўришмоқ- 
чи денг,—■ деди Фаррух. 

Хотин кетди. Бир оздан кейин қайтиб, Фаррухни ич- 
карига чақирди. Фаррух каталакдай бир ҳовлига кирди. 
Иморатлар худди икки қаватли каби кўринарди, чунки 
пастдаги иккита уйнинг устида тепаси том билан бара- 
вар иккита болохонача бор эди. Жавод билан онаси бо- 
лохонада яшар эдилар. Саҳндаги кичкина бир ҳовузча- 
да туриб қолган сув совун кўпиги ва ахлатлар билан 
кўкариб, сасиб ётар эди. 

Фаррух бошини ичкарига суқиб, Жаводнинг опаси 
орқасидан бир неча синиқ-мертик зинапояларни босиб, 
болохонага чиқди. Бу жуда ҳам тор, ичидаги асбоб- 
рўзғори ғоятда камбағал, палоссиз хона эди. 

Фаррух ичкарига кириши билан бемадор, ориқ, куч- 
сиз бир гавданинг эски бир кўрпага бурканиб, ғингшиб 
ётганини кўрди. 

Фаррух Жаводни таниди. Жавод бундан уч ой аввал 
кўргани бақувват ва абжир Жавод эмасди. Жавод- 

иинг ҳатто қўзғалишга ҳам мажоли етмас эди. Бечора 
flimn нпқт қоропгн камерада ётганлиги учун кўзлари 
ҳпм хирпдмшиб қолған эди. Фаррух унга яна бир оз 
иқиплпшнб, днққат билан' қаради. Жаводнинг ранги 
саргайган, кўзлнри ич-ичнга тушиб, юзининг суяги тур- 
тиб чпққан, одам кўрса қўрқадиган ҳолатда эди. 

Фаррух секин уни чақирди. Жавод бошини кўтариб, 
бир оз диққат билан қарагандан кейин, Фаррухни та» 
ниб, бўғиқ товуш билан: 

— Мени шунчалик азоб тортсин, жабр-жафо кўрсин 
деб хизматингизга олган экансиз-да!—деди. 

Шу пайтда онаси ичкарига кирди. Қўлидаги косада 
келтирган дорини Жаводнинг олдига қўйиб, Фаррух 
билан кўришди-да, деди: 

— Оғо, саломат бўлинг, худо хайрингизни берсин, 
сиз.ўғлим ҳақида ғайрат қилдингиз. 

Бу икки маъноли сўз Фаррухга шундай қаттиқ таъ» 
сир қилдики, юраги ёрилар даражага етди. 

Фаррух йиғлаб юборди. Бечора Жаводнинг бошини 
ифлос ёстиқдан олиб, тиззасига қўйди, кўзларидан дув» 
дув ёш оқиб деди: 

— Менда айб йўқ, мен кучимнинг борича ҳаракат 
қилдим, натижа чиқмади, душман мендан кўра қувват» 
лироқ экан. 

Жаводнинг онаси буни англади ва ортиқ таънаю ма» 
ломатлар билан Фаррухнинг юрагини азобламади. Фар» 
рух у ерда икки соатча ўтирди. Гап айланиб, бошига 
тушган ҳамма фалокатларни уларга айтиб берди. 

Бирданига Фаррухнинг кўзлари Жаводнинг елкаси» 
га тушди. Диққат билан қаради. Ҳеч бир соғ жойи қол» 
маган, ҳамма ёғи яра ва кўкариб" кетган эди. Фаррух* 
нинг авзойи жуда ўзгариб кетди. Кўзлари даҳшатли 
интиқом онларини кутган сингари ўтдай чақнар эди, 
Фаррух бутунлай одамларни бир хилда яхши кўриш 
сезгисини унутиб, ўз-ўзига: «Модомики, одамлар бир* 
бировларини азоблашга шу қадар тайёр эканлар, мен 
ва мендайларга нима қилибди, нима учун мен орқада 
қолай? Биз ҳам шундай йўлни қидириб, ўша золимларни 
бундан кўра баттарроқ азобга дучор этишимиз ке» 
рак»,—- деди. 

* Қейин ўрнидан турдш Яна тез орада келишга ваъда 
бергандан кейин, хайрлашиб, уйига кетди. 

. Уйда энагасидан кичкина қўл чамадончасини олиб, 

йўлга керак бўладиган сочиқ, тароқ, совун ва шунга 
ўхшаш нарсаларни жойлади. 

У шу бугуноқ Шимронга кетмоқчи бўлди. 

Куз панти эди. Бутун ёзни Шимронда ўтказиб, тоза 
ҳаво олиб, покиза сувлар ичган бадавлатлар аллақачон 
Шимрондан шаҳарга кўчиб келган здилар. 

Фаррух ўша куни кечқурун чопархона идорасига бо- 
риб, Аҳмадалихон билан учрашди. Жаводни қандай 
йўллар билан қутқазганини ва уни қутқазиш учун 
ишлатган тадбирларининг ҳаммасини унга айтиб 
берди. 

— Жуда ҳам яхши йўл топибсан,— деди Аҳмадали- 
хон,— бу мамлакатда руҳонийлардан сўзи ўткирроқ 
одам йўқ. Юқори мартабаларга миниш ва давлат моли- 
ни ейиш руҳонийларга боғлиқ. Шундай муҳитда, шун- 
дай мамлакатда пулинг бўлмаса, мақсадга эришишдан 
кўра Миррих юлдузига чиқиш осонроқ. 

Фаррух икки юз туман учун ҳовлининг бир бўлагини 
гаровга қўйишга мажбур бўлганини унга айтди. Сўнги- 
да Шукуфанинг хабар бергани аҳволни, ҳозир бўлса 
Маҳинни ахтариб, Шимронга кетмоқчи бўлганини ҳам 
қўшиб қўйди. Извошга тушиб, оғойи Р... уддавланинг 
уйига жўнади. Беш Дақиқадан кейин извош оғойи Р... 
уддавланииг эшигида тўхтади. Фаррух извошдан тушиб, 
ичкарига кирди. Иффат Фаррухнинг ранги сарғайган, 
кўзлари бир оз ичига ботганини кўриб, сабабини сў- 
ради. 

Фаррух: 

— Бир оз тобим қочди,— деб жавоб берди. 

Сўнгра Иффат, уялганиданми, ҳарқалай, юзларига 
билинар-билинмас қизиллик югургани ҳолда Фаррух- 
дан Маҳиннинг аҳволини сўради; Фаррух унга ҳам ке- 
йинги кунларда бўлиб ўтган воқеаларни ҳикоя қилиб 
берди. 

— Ҳозир Маҳин билан учрашиш умидида Шимронга 
кетаётганим учун сизнинг олдингизга хайр-хўшлашишга 
келдим,— деди. 

Иффат миннатдорчилик билдирди. 

— Жаводнинг иши нима бўлди? Уни қутқаза цлди- 
нгизми?— деб сўради. 

— У киши (Али Ашрафхон) менинг айтган сўзла- 
римни қабул қилмади. Бироқ, бунга хафа эмасман. Чун- 
ки, шундай ифлос, разил ва виждонсизлардан ўч олиши- 

миз керак. Бироқ бошқа йўл билан қутқариб олдим,-^ 

деб жавоб берди. .. 

Ун дақиқалардан кейин Фаррух хайрлашиб кетмоқчи 
бўлса ҳам, лекин Иффат яна иккинчи карра бу яқин 
ўртада кўриша олмасликларини сезгандай, яна бирор 
соат қолишни илтимос қилди. 

— Вақт кетяпти. Ҳозир уйга бориб, майда-чуйда- 
ларни олиб, йўлга тушишим керак,— деди^ Фаррух. 

Фаррух узр айтиб, у ерДан чиқди. Гўёки, Фаррух 
ўлимга кетаётгандай борарди. Иффат ташвишга тушиб, 
юраги жуда қаттиқ ургани ҳолда ҳовлининг эшигигача 
уни кузатиб қўйди-да, эшикда термулиб қолди. 

Кўчада ҳеч ким кўринмаганлиги учун Иффат дар* 
воза олдида* туриб, Фаррухга анча вақтгача қараб тур- 
ди. Бечора қизнинг иима учундир юраги сиқилиб, бир- 
данига кўзларида ёш тўлқинлари ўйиай бошлади. 
Уз-ўзича: «Билмайман, бу ҳислар, бу туйғулар нима 
учун? Нега шундай аҳволга тушиб қолаётибман?» деб 
ўйлар эди. 

Фаррух ўз уйига кетарди. Қош қорая бошлаганди. 
Йўлда одамларга рўбарў келмайин, деб Шимронга ке- 
часи жўнамоқчи бўлар эди. Уйга бориб, чамадонни 
олиб, энагаси билан хайрлашиб: 

— Эрта ё индинга қайтиб келаман,—деб чиқиб 

кетди. 

Извошга тушмоқчи эди, бироқ ўз хиебонидан чор- 
суга қадар яёв борган бўлса ҳам извош учрамади* 
Извош келиб қолар, деб бир оз тўхтади. Келмади. Ях- 
шиси Дарвозайи Давлатга қадар бора қолай, у ердан 
Шимронга кетадиган бошқа извошлардан биттасига ту- 
шиб кетарман, деб дарвозага қараб кетмоққа бошлади. 
Дарвозайи Давлатга етди. У ерда ҳам извош кўринма- 
ди. Сўнг секин-секин юриб, Шимрон хиёбони томонга 
йўл олди. 

Куз фасли бўлгани учун Шимрон йулида иуловчилар 
жуда оз эди. Бироқ, Фаррух уйдан чиққан вақтда қўш- 
ни кавушдўз дўконида ўтирган Ризоқулини кўрмади. 
Ризоқули уни кўриши билан нарироқда турган иккита 
отлиқ полициячига ишора қилди. У иқкй полициячи 
ҳам юз қадам орқадан уни таъқиб қила бошлади- 

лар. тл ' 

Фаррух Шимрон хиёбонига кирди. Юз қадамча ҳам 
юрмаган эдики, бирданига бояги икки полициячў 

отларини чоптириб келиб, Фаррухга яқинлашди- 
лар-да: 

— Тўхта!—деб буюрдилар. 

Фаррух ваҳимага тушмасдан тўхтади. 

«- Хизмат, менга қандай сўзингиз бор?—деб сў« 
ради. 

Полициячилардан бирш 

— Оғо, бугун эрталабдан буён қадду қомати ва афту 
башараси сизга ўхшаш одамни кўрсак, тутишга бую- 
p*i6, шу ерда куттириб қўйган эдилар,— деди. 

— Нима демоқчи эканлигингизни тушуна олма- 
дим,— деди Фаррух. 

— Мақсадимиз сизни қўлга тушириш эди. Энди қа* 
ни, марҳамат қилиб, раиснинг олдига юринг. Нима учун 
эканлигини сизга у кишининг ўзи тушунтириб беради,— 
деди иккинчи полициячи. 

— Раис ким? Мен унинг ёнига нимага бораман? 
Балки, сиз янглишаётган бўлсангиз керак? 

— Йўқ, янглишганимиз йўқ,— деб кулди полициячи, 

Полициячилардан бири дарровотдан тушиб, Фар- 
рухнинг орқасидан келиб, маҳкам ушлади. Иккинчиси 
бўлса, дарров унинг бошидан кулоҳини олиб, қўй- 
нидац чиқарган эски бир кулоҳни унга кийгазиб 
Қўйди. 

Фаррух нима қилишини билмасди. Додласинми? Бе- 
фойда. 

Фаррух полициячиларнинг мақсадларини тушуна ол- 
м?с эди. Улардан бири унинг кийим-бошларини ечиб, 
бошқа қалин бир кийимни зўр билан кийгизганларини 
кўриб, жуда ҳайрон бўлди. Мени тўнамоқчилар, булар 
ўғрилар бўлсалар керак. Чунки, Эронда бундай ишлар 
ҳайрон қоладиган бир иш эмас. Ҳатто, Теҳрон дарвоза- 
сининг ўзгинаеида почтахонани таладилар. Балки, бу- 
лар ҳам бир неча ойдан буён маош олмаганлари учун 
оч қолиб, шу ишга бошлаган бўясалар керак, деб хаёл 
қилди. Лекин, Фаррухнинг бу фикри тўғри чиқмади. 
Чунки, полициячилардан биттаси милтиғини Фаррухнинг 
кўкрагига тираб: 

— Қани, юр, овозингни чиқарсанг, ўласан!—деб ол- 
диларига туШиб юришни буюрди. 

Энди тўхташ ва ҳайрон қолишнинг ўрни йўқ эди. 
Фақат бир нарса қолган эди, у ҳам бўлса раиснинг ол- 
дига боргандагина воқеани билиш умиди эди, 

XXXVIII боб 

ТУРТ ЖИНОЯТЧИНИНГ КЕНГАШИ . 

Фаррухнинг девоналиги аниқлангандан кейин, оғойй 
Ф... уссалтана деди; 

— Албатта, у энди қанчалик беозор жинни бўлишй* 
га қарамай, бошқаларга ҳам шундай ҳазилкашлик қи» 
либ юрмаслиги учун, чора кўриц1 керак. 

Оғойи Ф... уссалтананинг бундаи таклифдан мақса* 
ди кечаги аламини Фаррухдан Одмоқ эди. 

' Бу ишдан унчалик манфаатдор бўлмаган Али Ризо- 
хондан бошқа ҳамма бу таклифни қабул қилди. 

Оғойи Ф... уссалтана қизининг ўчини олмоқчи бўлар 
эди. Али Ашрафхон бўлса, ўзининг ^ судга тушишидан 
қўрқарди, шунинг учун Фаррухнинг йўқ бўлишини истар 
эди. Сиёвуш Мирзо бўлса, бундан уч кун илгариги Фар- 
рухнинг хатини ўқигандан кейин, ундан нафратланиб, 
ўлиши керак, деб биларди. Чунки, Сиёвуш Мирзо каби- 
лар шундай эрмакларни жуда кўп қилар эдилар: Ма- 
салан, шаҳзодалардан бири гадойларнинг бошига қамчи 
бйлан уриб, ўша қамчининг шарақлаб тегишидан роҳат- 
ланаркан. Яна бошқа бир шаҳэода бўлса, бирор бола- 
нинг икки оёғини боғлаб, кейин югуришга мажбур қи- 
ларкан. Бечора бола югурмоқчи бўлиб йиқилади-да, 
афт-башараси ёрилади. Ҳалиги шаҳзода боланинг шу аҳ- 
волига қараб кулиб, хурсанд бўларкан. Бундай ишларни 
шаҳзодаларгина эмас, шоҳлар ҳам қилади. Шаҳзода- 
ларни шундай ишларга ўргатувчи шоҳларнинг ўзлари- 
дир. Масалан, бир шоҳ сузишни билмайдиган одамни 
кўлга ташлатиб, унинг типирчилаб ғарқ бўлишини кў- 
риб завқланар экан. Шундай бемаъни қилиқлар ҳоким- 
ларда ҳам бор, ҳар ҳолда бизнинг шаҳзода Сиёвуш 
Мирзо ҳам, шу нуқтаи назардан, Фаррухнинг ўлишига 
рози эди. Ҳаммалари ўйлаб, йўл қидирар эдилар^ Очиқ- 
ойдин ўлдиришдан қўрққанликлари учун бошқа йўл би- 
лан уни ҳалок этмоқчи бўлар эдилар. 

Бириси назмияга қаматишни, бошқа бири ^сургун 
қилдириш кераклигини айтар эди. Бироқ, бундай жазо- 
лар оғойи Ф... уссалтананинг ғазаб ўтини сўндира ол- 
масди. У бошқа бир йўл қидирар эди. > 

Бирданига Сиёвуш Мирзо бошини кўтариб деди: 

— Мен бир йўл топдим. Arap шуни қилсак, хотир- 

жамлик билаи, шовқин-суронсиз Фаррухни ўртадан кў- 
тариб, ўзимиз бўлса ҳеч қачон бу ишда жавобгар бўл- 
маймиз. 

Ҳамма унннг гапига қулоқ солди. Сиёвуш айтди: 

— Полицияда хизмат этувчи эски ошналаримдан 
биттаси кеча Қазвиндан менга бир хат юборибди. Хати- 
га қараганда, ўзига топширилган бир тўда маҳбусларни 
ҳайдаб, Теҳронга келаётган экан. Бу ердан уларни Хуро- 
сонгача олиб бориб, Келотга юбориш учун бошқа маъ- 
мурнинг қўлига топширар экан. Биз Фаррухни ўша ош- 
нам орқали қўлга олдириб, Келотга кетадиган маҳбус- 
ларга қўшиш ва шулар билан бирга сургунга юбори- 
лишини илтимос қилишимиз мумкин. Ошнам, албатта, 
йўқ демайди. Фаррухни ўртадан кўтариш учун бундан 
кўра дурустроқ бир йўл бўлмаса керак, деб ўйлайман, 
Чунки, ё йўлда чекадиган азобларга бардош беролмай 
ўлади, ёинки, Келотга етган чоғида ҳам, у ердаги маш- 
ҳур қалъада, овози ҳеч ерга етмасдан чириб кетади. 

Сиёвуш Мирзонинг таклифини ҳамма қабул қилди. 

Сиёвуш яна қўшиб айтди: 

— Аввало бу режани амалга ошириш учун мен ош- 
нам билан учрашишим керак. Шундан кейин гдп унинг 
бу ишга кўниб-кўнмаслигига боғлиқ бўлиб қолади. 

— У одам, яъни ошнангиз Теҳронга келдими?— деб 
сўради оғойи Ф... уссалтана. 

— Хатига қараганда, шу бугун кечаси Теҳронга ки- 
риб келса қерак. Албатта, эрта билан мени кўрганике-. 
лади. Келса, бутун гапни унга айтаман. 

Али Ашрафхон Сиёвуш Мирзонинг гапига қўшимча 
қилди: 

— Фаррухни қўлга олиб, маҳбуслар билан бирга 
сургунга жўнатиш учун ҳозироқ уни қамашимиз керак, 
яна-да тўғрироғи, таъқиб остига олишимиз керак. 

— Тўғри айтяпсиз,— деди оғойи Ф... уссалтана ва 
дарров Ризоқулини чақирди: 

— Ризоқули! Ҳозир шу соатда Фаррухларнинг уйига 
борасан. Уни уйдами, йўқми, аниқ биласан. Агар уйда 
бўлса, ўша атрофда юриб, уни кузатасан. Уйдан чиқса, 
изига тушиб, қаерга боришини биласан. Кечаси соат 
тўртгача уйдан чиқмаса, қайтиб келасан. Лекин яна эр- 
та билан азонда туриб, ўша ерда бўлишинг керак,— 
деб буюрди. 

Ризоқули кетди. 

. Бу йиғилган кишилар ҳам бугун бу ерда ортиқ 
бошқа ишлари бўлмаганлигидан эртага эрта билан 
соат ўн бирда яна шу ерга, ишнинг қатъий режасини 
чизиц1 учун йиғилишга қарор бериб, тарқалишди-' 
лар. 

Оғойи Ф... уссалтана ёлғиз қолиб, аста-аста ўзига 
гапирар эди: «Ахлоқсиз аҳмоқ. Қаранг-а, қизимнинг 
бошига қандай кунларни солмади? У балки ўйлагандир- 
ки, шундай бир ахлоқсиз иш қилиш билан унга эга бў- 
ламан, деб. Йўқ, йўқ! Мен ҳали ўлганим йўқ! Сен Ма- 
ҳинга эмас, қора ерга эга бўласан!» 

Оғойи Ф... уссалтана бу кечани минг хил хаёллар 
билан ўтказди. Аллавақтларда хизматчиларидан битта- 
си келиб: 

— Ризоқули келди. Хўжайинга жиндек арзим бор 
деб айтади. Сиз билан кўришмоқчи экан,—деди. 

Иш кабинетида ўтирган оғойи Ф... уссалтана: 

— Айт, кирсин!— деди. 

Ризоқули ичкари кириши билан оғойи Ф.. уссалтана 
сўради: 

— Қани, Фаррухдан ҳеч бир дарак топа олдингми? 

— Ҳовва, Фаррухларнинг уйига етгандан кейин, ўша- 
ларнинг яқинидаги боққолдан Фаррухнинг бундан уч 
соат илгари уйга кирганини, ҳалигача чиқмаганлигини 
билдим. Сўнгра уларнинг ҳовлиси ёнида бўлган кавуш- 
дўзнинг дўконида ўтириб, кута бошладим. Бирданигй 
уларнинг уйидан нотаниш бир шайх чиқди. Унинг ор- 
қасидан ярим соатдан кейин Фаррух севиниб-қувониб 
чиқиб, Англия элчихонаси хиёбонига қараб юрди. Мен 
ҳам орқасидан юз қадам берироқда изига тушдим. Сў- 
нгида у оғойи Шайхулҳодий чорсусига келиб етди. Жа- 
нобингизнинг боғингизга, махсус уйнинг эшигига яқин- 
лашди. 

Оғойи Ф... уссалтана бирданига: 

—- Нима дединг?! Менинг боғимнинг эшигигами?'" 
деб сўради. > _ 

— Ҳовва, хўжайин, келиб эшикни қоқди. Эшик очил- 
ди. Эшикни очган ёш бир қиз эди.., 

Оғойи Ф... уссалтана: 

— Ҳа, ҳа, бу Шукуфа бўлса керак,—• деди. 

Ризоқули ҳам оғойи Ф... уссалтананинг сўзини тас- 
диқлаб: 

— Тўғри, Шуқуфа эди. Лекин нима гапиришганлари- 

ни эшита олмадим. Фаррух ичкарига кириб, ўн дақиқа-' 
лардан кейин қайтиб чиқди,— деди. 

Оғойи Ф... уссалтана ўз-ўзига: «Оҳо, демак маълум 
бўлдики, Қум сафарини ҳам Фаррухга хабар қилганўша^ 
ҳиз экан»,—деб газабидан лабини тишлар эди. Қейин 
юзини Ризоҳулига ўгирйб, айтди: 

— Жуда яхши; сен бориб ёт. Лекин эртага эрта би- 
лан яна ўша ерга бориб, Фаррухни таъқиб остига оласан, 

Оғойи Ф... уссалтана ўша кечаси ҳеч ухлай олмади, 
Тонг отиши билан ҳар нарсадан аввал Шукуфани ча- 
ҳириб келиш учун одам юборди. 

Шукуфа жуда қўрққани ҳолда: 

«Тавба, нима бўлди экан, мени чақиртириб қолди»,— 
деб минг ташвиш ва минг ваҳималар билан келди. 

Уни оғойи Ф... уссалтананинг иш кабинетига бошлаб 
кирдилар. Шукуфа эгилиб салом бергандан кейин, бир 
бурчакка бориб турди. 

Оғойи Ф... уссалтана Шукуфани кўрар-кўрмас ба- 
қирди: 

— Ҳа, бадбахт қиз, қани айт! Бу нима қилган бема- 
загарчилигинг? Сен нималар қилиб юрибсан? 

Шукуфа қўрққанидан титрай бошлади ва дудуқла- ч 
ниб жавоб берди: 

— Оғо, қандай буйруғингиз бор эди?— деди. Оғойи 
Ф... уссалтана ғазаб билан деди: 

— Қани, айт, Фаррухнинг сен билан қандай алоқа- 
си бор, нега у сенинг уйингга келади? 

Шукуфа тонмоқчи бўлса ҳам, бироқ Фаррухнинг тез- 
тез келганлигини кўриб, оғога чаққанликларини сезди- 
да, ўз-ўзича: «Ана энди балога қолдим-ку», деб ҳеч 
қандай жавоб бермади. 

Борган сари ғазаби алангаланаётган оғойи Ф.., ус- 
салтана бўғилиб сўради: 

— Фаррух кеча нима учун келган эди? Унинг нима 
муддаоси бор экан? 

Шукуфа қўрққанидан япроқдай қалтираб жавоб 
берди: 

— Мендан Маҳин хонимнинг аҳволини сўрагани кел- 
ган экан. Мен - бўлсам, бир оз касал бўлганликлари 
учун, Шимронга кетганларини айтдим. 

— Тузук, бу сенинг кечаги савол-жавобинг эди. Ле- 
кин, орангизда шундай савол-жавоблардан неча марта- 
ба бўлиб ўтган? 

Шукуфа ўзича, оғонинг бошқа ишлардан хабари 
бўлмаса керак, қоронғи уйга кесак отиш қабилидан 
мени қўрқитиб, сирларни билиб олмоқчи, деб ўйлади-да, 
ўзини билиб билмасликка солиб жавоб берди. 

— Мен куни кечагача Фаррухни кўрмаган эдим. Бун- 
дан ташқари, кеча ҳам уни уйга киргизмоқчи эмасдим. 
Чунки, мен қиз бола бўлганим учун уят. Бироқ, жуда 
ҳам тиқилинч қила бергани^учун мажбуран уни йўлак- 
ка киргиздим. 

Оғойи Ф... уссалтана ортиқ ўзини тута олмади. Урни- 
дан туриб, Шукуфага яқинлашди. 

— Сен бадбахт ҳали менга ёлғон гапирмоқчи ҳам 
бўласанми?—деб бечора қизнинг юзига бир тарсаки 
туширди.— Хонимнинг Қум сафарини ҳам Фаррухга ет- 
казган сен эмасмисан? Энди менинг рўбарўмда туриб, 
уялмасдан тонаётибсан-а! 

Аввалги тарсаки Шукуфани ерга ағдарган эди. У ба- 
давлат ахлоқсиз бечора қизнинг ерга йиқилганини 
ғанимат билиб, унинг сийнаси-ю ёнбоши аралаш тепа 
бошлади. Қуввати етгунча тепди. У ўз қизига ҳам 
шундай ваҳшийларча танбеҳ қила олармиди? Албатта, 
йўқ. 

Оғойи Ф... уссалтана бечора Шукуфани анча вақт- 
гача шундай тепкилаб урди, Сўнгида қизнинг дод-фарё- 
дини эшитган бутун ҳовлидагилар югуришиб келиб, уни 
золимнинг қўлидан қутқазиб олдилар. 

Оғойи Ф... уссалтана қўл тортишни истамас эди: 

— Қўйинг, мен уни Жавод билан бир ерда ўлиш 
учун назмия қамоқхонасига юборишим керак. 

Уйга йиғилган хизматчи хотинлар минг машаққат- 
лар билан қизни уйдан олиб чиқдилар. Юз-кўзи қора 
қонга беланган ва оғриқнинг зўридан йиғлаган Шуку- 
фага бир чўри: 

— Сен қуриб кеткур ҳам нега мунча маҳмадана бў- 
ласан?— деса, иккинчиси: 

— Гап ташувчининг жазоси шундай бўлади,— дер- 
ди. Учинчиси бўлса: 

*— Зарари йўқ. У киши ҳаммамизнинг оғомиз. Ихти- 
ёр ўзларида,— деса, тўртинчиси: 

— Оғо бизни ўлдирсалар ҳам у кишига қарши га- 
пиришга ҳаққимиз йўқ. Биз у кишининг тузини ичиб 
турибмиз-а. Тузини ичиб, тузлиғини булғатиш яхши- 
ми?— деб уни тинчлантирмоқчи бўлар эди; 

Бу бечоралардан ҳеч биттасининг ақлига келмаа 
эдики, оғосининг берадиган арзимаган пул ва бир бурда 
нони уларнинг қилган меҳнати ва тортган азоб-уқубатй 
учун берилиб турибди. Шундай бўлса, и нега ҳар ойда 
бир туманни бошқаларга бекорга бермайди? 

Чўрилардан биттаси Шукуфага дйтар эди: 

— Қайғурма, оғо сени ҳар қанча урса ҳам, барибир 
сенга оғо. Вақти келганда- яхшигина бир сарупо кия- 
сан-у, ҳаммаси эсингдан чиқади-кетади. Қошки, калтақ 
еган мен бўлсам эдим. Сарупо менга тегарди. 

Шукуфа йиғлар эди. Бироқ, юрагида ҳеч бир қай- 
ғуси йўқ эди. Ҳатто ўзича, бекаси Маҳин учун шунча, 
алам-ситам тортганига хурсанд ҳам эди. 

Оғойи Ф... уссалтананинг ғазаби Шукуфани уриш 
билангина совумади. Йиртқич ҳайвон каби уйнинг у бо- 
шидан-бу бошига кезмоқда эди. Рўбарўсида ҳеч кимни 
кўрмаганлиги учун оғзига келган тубан сўзлар билан 
эронлик ва европалик халқни ҳақорат қилмоқда эди. 
Бутун жамоатни аҳмоқ, хизматкорларни бўлса ҳаром- 
зодалар, оқсочларни эса фоҳиша деб атар эди. 

Пешин вақтларида Ризоқули ичкари ҳовлига кириб 
келди. Бундай вақтларда ундан бошқа киши ичкарига 
киришга ботина олмас эди. У оғоси ўтирган хонага 

кирди. , „ „ . 

— Қечаги оғолар келиб, жанобингизни сураетибди- 

лар,— деди. 

Бу хабарни эшитган оғойи Ф... уссалтана энди Фар- 
рухнинг керакли жазосини берамиз, деган хаёл билан 
бир қадар ўзини тинчлантирди ва: 

— Жуда яхши, уларни уйга олиб кир! Мен ҳозир 
кийим-бошларимни алмаштириб чиқаман,— деди. 

Ун дақиқалардан кейин оғойи Ф... уссалтана Али 
Ризохон ва Али Ашрафхоннинг олдига кирди. Салом- 
лашганларидан кейин оғойи Ф... уссалтана айтди: 

— Сиёвуш Мирзо ҳалигача келгани йўқ. Билмай- 
ман, ишни ўринлата оладими, йўқмикин?— деди, 

У ҳали гапириб бўлмаган ҳам эдики, эшикда извош 
тўхтаганлиги эшитилди. Сўнгра Сиёвуш Мирзо ёнида 
қорачадан келган, бурни чўмичдай полиция офицери 
билан ичкарига кирди. Офицер поручик даражасида 

Аввал бошлаб Сиёвуш Мирзо офицерни. Жалолхон 
деб таништирди. Жалолнинг Қелотга кетаётган маҳбус- 

ipap устидан маъмур экаиини билдирди. Сиёвуш Мирзо' 
оғойи Ф... уссалтанага қараб айтди: 

— Мен кечаги иш тўғрисида оғойи поручик билан 
сўзлашдим. Бу киши жанобингиз қандай буйруқ берса- 
йгиз, ерига етказишга тайёр эканларини айтдилар. 

Оғойи Ф... уссалтана офицерга юзланиб деди: 

— Албатта, шаҳзода сизга айтган бўлса керак. Бу 
ерда жамият учун зарарли бир кишини йўқотишдан 
бошқа тилагимиз йўқ. Ҳозир айтган одамимиз шундай 
ярамас, терс ишларга сабаб .бўлгандирки, бу ишларнинг 
энг кичкинаси ўлим жазоси бериш учун етарли. Маса- 
лан, Али Ашрафхон оғога шаънларида бўлмаган гап- 
ларни айтиб, шуйдай бўҳтонлар қиладики, асло оғизга 
олиб бўлмайди. Ваҳоланки, Али Ашрафхон Эроннинг 
энг яхши аслзодаларидан биттаси. Бундан ташқари, 
дўстингиз, яъни менинг куёвим шаҳзодага бир хат 
ёзиб, менинг қизимга алоқадор шундай ўринсиз ил- 
тимослар қилибдирки, чинини айтганда, обрўли бир 
одам уни ўқиб, асабий бўлмасдан қолиши мумкин 
эмас. 

Суйканчоқлиги ва лаганбардорлиги билан танилган 
поручик Жалолхон оғойи Ф... уссалтананинг бу неъмат- 
ли дастурхонидан келасида истифода қилиш истагида 
сўйиб келтирилган қовундан ер экан, деди: 

— Муҳтарам дўстим буларнинг ҳаммасини менга 
айтдилар. Мен ҳам жанобларининг буйруқларини 
эшитмасданоқ бундай бир ишни ўз зиммамга олишга 
сўз бердим. Сўз беришгина эмас, ҳатто бу ишни бажа- 
ришга қарор ҳам қилиб қўйдим. Ҳозироқ полициячилар- 
дан иккитасига унинг изига тушишни тайинлаб, шу 
кечасиёқ қўлга олишларини буюрамац. 

— Маҳбусларингиз ҳозир Теҳрондцми?—деб сўради 
оғойи Ф... уссалтана. 

— Иўқ, улар бугун жўнаб кетдилар. Мен бугун уйда 
қолишга жавоб олдим. Шу бугун кечаси тўртта поли- 
циячи билан бирга йўлга тушаман,— деди ноиб. 

Жалолхон Фаррухни қай хилдаги маҳбуслар қатори- 
га қўшиб қўйишини оғойи Ф... уссалтанага айтди. 

Оғойи Ф... уссалтана жуда хурсанд бўлиб кетди. 

Поручик Жалолхоннинг ҳурмати учун ичкаридан қо- 
вун-тарвуз келтиришга буйруқ берилди. Чорак соатча- 
дан кейин қовун-тарвуз келтирилди. Ҳамма еб, макта- 
моққа бошлади. Булардан Али Ашрафхон: 

— Бу қаерда битган қовун экан-а?— деб сўраганда, 
оғойи Ф... уссалтана: 

— Теҳроннинг жануб тарафидаги еримдан келган,-*< 
деб жавоб берди. 

Али Ризохон бўлса, ялтоқлик билан оғойи Ф... уссалч 
танага ёқишни кўзда тутиб, айтар эди: 

— Мен ҳалигача баъзи ишларга ҳеч ишонмай юрар 
эдим. Энди жуда ишонадиган бўлдим. Масалан, жано« 
бингиз айтган ўша ер илгариги эг.аси бўлган савдогар-< 
нинг қўлида экан вақтда қовунидан еган эдим. Мана 
буни ҳам еб турибман. Қасамёд қилиб айтишим мумкин' 4 
ки, илгаригиси билан ҳозиргисининг ўртасида жуда кат-* 
та тафовут бор. Ҳозиргиси жуда ҳам тилни ёрадиган 
бўлиб кетган, ширин. Ҳар бир нарса сизнинг ихтиёри- 
нгизга ўтгандан кейин ўзгариб кетар экан. 

Оғойи Ф... уссалтана жуда шишиниб кетди. Қорин 
гадоси бўлган хушомадгўй терговчининг сўзидан.кейин 
ўзини чиндан ҳам дунёнинг энг пок ва муқаддас киши- 
ларидан бири деб санашига оз қолди, 

XXXIX боб 

ПОЛИЦИЯ ВА ЖАНДАРМЛАРНИ ДИНСИЗ ДЕБ АТАГАН 
ҲАЗРАТИ ЭШОННИНГ ТУҒРИ АИТГАНЛИГИНИ 
ФАРРУХ ҚАЕРДАН ТУШУНДИ 

Қечаси соат тўртдан ошган эди. Тонг энди-энди ёри- 
шиб келмоқда. - 

Йўлнинг четида, кичкина қишлоқ уйида тупроққа бе- 
ланиб ётган бирталай одамларнинг хурраклари эшитил- 
моқда эди. Бу epl 1 , йўл устидаги қаҳвахона бўлиб, қўй 
каби уймалашиб ёгган одамлар бўлса, -Қелотга юборил- 
моқда бўлган маҳбуслар эди. Улардан биттаси бошини 
ёстиқ ўрнига тошга, биттаси қуруқ тупроқ устига қўйиб 
ётган эди. Бу бечораларнинг теварагида бўлса, икки қу- 
ролли полициячи айланмоқда эди. Полициячилардан 
биттаси маҳб^сларнинг уйқуда эканларига парво қил- 
масдан, баланд овоз билан ўртоғига айтди: 

—• Ҳой, етмиш тўртинчи, нега поручик ҳалигача кел- 
мади экан-а? Билмадим, нима учун кечйкдийкин?— Ше- 
риги иккинчи тарафдан бақириб жавоб берди: 

— Қелиб қолар. У келмагунча биз бу ердан қўзгаЛ7 
маймиз, 

Бу савол-жавобнинг натижасида бечора маҳбуслар- 
дан баъзилари уйғониб, баъзилари иккинчи ёнбошлари- 
га ўгирилиб ётдилар. 

Секин эсмоқда бўлган изғирин шамол тобора шид- 
датланар эди. Ҳаво совий бошлаган, бечора маҳбуслар- 
нинг устларига ёпиш учун ҳеч нималари бўлмаганидан, 
аёзда дилдираб ётишга мажбур эдилар. Тағин ким би- 
лади, бу шўрликларни келажакда яна қанча машаққат- 
лар кутаётганикин? 

Нима учун? Чунки, қонун уларга шу жазони раво 
кўрди. Бу шунинг учундирки, улар шаҳзода эмаслар, 
давлатлари йўқ. Шунинг учунки, бадавлатларга қарши 
сўзламоқчи бўлдилар. Ҳа, қонун фақатгина қонун, шу 
сабабларга кўра уларга шундай жазони раво кўрди. 

Тонг тамоман ёришди. Бирданига усти берк арава- 
нинг овози эшитилди. Бир оздан сўнг тўрт отлиқ поли- 
циячи билан ўраб олинган бир усти берк арава маҳбус- 
лар ётган жойга келиб тўхтади. Маҳбусларнинг деярли 
ҳэммаси уйғонган, фақатгина бир-иккитасигина ҳали 
ҳам уйқуда эди. Усти берк араваиинг эшиги очилди. У 
ердан ёш бир офицернинг тушганини кўрган икки поли- 
циячи керакли ҳурматни ўрнига етказиш учун бутун маҳ- 
бусларни милтиқ қўндоғи билан туртиб, ўринларидан 
турғиздилар. 

Офицер полициячиларнинг саломига жавоб берган- 
дан кейин, маҳбуслар ёнига келди-да: 

— Сизларни ўзимдан рози қилмоқ учун, ҳам вақтла- 
рингизни чоғ ўтказиб кулдириш учун, чиройли сўзлар 
гапирадиган, қизиқ, хуштабиат бир девонани топиб 
келтирдим,— деди. 

Бу қисқагина нутқдан кейин полцциячиларга ишора 
қилди. Полициячидан бири усти берк араванинг эшиги- 
ни очди. Бир девонани кўрамиз деб кутиб турган маҳ- 
буслар йигирма ёшларда бўлган чиройли, бироқ ғамгин 
чеҳрали бир йигитни кўрдилар. Полициячйлар уни ара- 
вадан тушириб, судраб олиб келиб, маҳбусларга қўш- 
дилар. 

Йигитнинг ранги оппоқ, кўзлари бўлса, бир ўринда 
тўхтаб қолган, ҳаракатсиз, эгнида бошқа маҳбусларни- 
ки сингари дағал, беўхшов, ола-була матодан тўқилган 
кўйлаги бор эди. 

л У ўз-ўзича алланималарни сўзлар, юзидан жуда чу- 
қур хаёлга толганлиги ва шу хилда кета берса кўп ўт- 

масдан чиндан ҳам девона бўлиб қолишлиги кўриниб 
турар эди. 

Бу йигит муҳтарам ўқувчиларимизга таниш бўлган 
Фаррух эди. 

* * * 

Биз Фаррухни: «Қани, раисга борамиз бўлмаса...» 
деб ўша икки полициячи билан кетар экан, йўлда қўйиб 
кетган эдик. Поручик Жалолхоннинг буйруғи билан, ўша 
куни пешиндан кейин, Фаррухларнинг ҳовлиси атрофида 
айланиб, пайт пойлаган ўша икки полициячи энг охири 
Фаррухни тутиб, Шимрон дарвозасига қараб ҳайдади- 
лар. 

Фаррух олдинда бошини қуйи солиб, майда қадам- 
лар билан чуқур ўйга толиб келарди. «Буларнинг менда 
нима ишлари бор экан? Мени тўнамоқчи бўлсалар эди, 
ҳали учрашган ерда тўнаб, қўйиб юборган бўлардилар. 
Шунча йўл юриш керак бўлмас эди. Йўқ, балки янглиш- 
гандирлар. Ёхуд чиндан-да бошқа бир тилаклари^бор- 
дир», деб ўз-ўзича сўзланар эди. Бироқ ҳеч қандай на- 
тижага кела олмасдан қандай ишлари борлигини ва 
қандай азоб-уқубатга дучор қилмоқчи эканларини би- 
лолмас эди. 

Фаррух улар билан кекирдак чўзишиб жанжаллаш- 
моқ, ёхуд қочмоқликни фойдасиз деб билар эди. Чунки, 
аввало, ёнида қуроли йўқ эди, иккинчидан, у яёв, поли- 
циячилар бўлса отлиқ эдилар. 

Фаррух қандай хаёл билан бўлса ҳам, Шимрон дар- 
возасига етар-етмас тўхтади. Лекин полициячилар унга 

да РР° в: й 

— Хандақнинг орқа тарафидан юр!— деб буюрди- 
лар. 

Кеча жуда қоронғи, Фаррух ҳеч нимани кўра олмас 
эди. Бир оздан кейин Душонтепа дарвозаси яқинига 
. етдилар. Лекин, полициячилар у ердан узоқлашиш ке- 
рак эканлигини билганлари учун Фаррухни Дўлоб дар- 
возасига қараб юришга мажбур қилдилар. Бир оздан 
кейин у ерга ҳам етдилар. 

Фаррух ўз-ўзича: 

«Балки, раиснинг уйи шу ердадир. Мен у билан ман- 
тиқ юзасидан гапиришиб, бундай ҳаракатларнинг саба- 
бини сўрайман», деб ўйлади. 

Бироқ, унинг бу хаёли ҳам пучга чиқди. Чунки, по- 

лициячилар унга яна хандақнинг орқа тарафидан Хуро- 1 
сон дарвозасига қараб юришни буюрдилар. 

Фаррух мажбуран яна кета бошлади. Кечанинг қо- 
ронғилигидан гоҳо тошга қоқилиб юз тубан йиқилса ҳам 
яна ўрнидан туриб, йўлида давом қилар эди. Энг охири 
Хуросон дарвозасига етдилар. Бу дарвоза Теҳроннинг 
жануби-шарқ тарафидадир. Бу ерда ҳеч бир ободлик 
асари кўринмайди. Дарвозанинг беш юз қадам нари- 
берисида, йўлда, бир қоронғи кўланка кўринди. Отлар- 
нинг кишнаши ва қўнғироқларнинг жаранглашидан Фар- 
рух у кўланка, усти берк арава, ёинки почта араваси 
эканлигини ўйлаб, ўз-ўзича: «Балки булар йўловчилар- 
дир. Ушаларга етишим'билан дод-фарёд қилиб, ўзимни 
бу полициячилар қўлидан қутқазаман», деб ўйлади, 
Бироқ, унга яқинлашганларидан кейип, араванинг 
ёнида яна икки отлиқ полициячи турганини кўриб, ҳеч 
бир сўз айтмасдан тўхтади. Усти берк араванинг эшиги 
очилиб, бир офицер чиқиб деди: 

— Тағин бир оз кечикиб қолсаларингиз, умидимизни 
узиб кетмоқчи эдик. Яхши бўлибди, бир амаллаб тутиб 
олиб келибсизлар. 

Фаррухни тутиб келтирган полициячилардан бири 
дарров отдан тушиб, офицерга честь берди-да: 

— Оғойи раис, уни Шимрон дарвозаси ёиидаги хиё- 
бонда тутиб, шаҳар дарвозасининг орқа тарафи билан 
айлантириб, бу ерга келтирдик,— деди. 

Офицер ҳалигача ҳайронликда қотиб қолган Фар- 
рухга қараб деди: 

— Бу тўсатдан бўлган ҳаракатдан жуда ҳайрон бўл* 
ганга ўхшайсиз? Ҳозир мен сизга ўз билганим қадар бу- 
нинг сабабини тушунтириб бераман. Сизни қочқин деб 
қўлга олганлар. Бошлиқларимиз ҳам сизни тутиб, қа- 
машни буюрдилар. Билганим шунинг ўзи... 

— Оғо, янглишаётибсиз,— деди Фаррух.— Менинг 
полиция идораси билан ҳеч қандай борди-келдим бўлган 
эмас. На бирорта молия идорасига бошлиқ ҳам бўлган 
эмасман, ўғри боши ҳам эмасман, на ҳукуматнинг почта 
аравасини талаганман, на молия идорасининг кассасини 
урганман. Мен оддий бир ишсиз йигитман. Отим Фаррух, 

Офицер кулди. 

— Худди мана шу Фаррух деган йигит қамалиб, 
Келотга жўнатилиши керак,— деди. 

Ниҳоят, Фаррухнинг тинкаси қуриб, айтди: 

— Оғо, менинг гуноҳим нима? Неган мени қамай- 
сиз? Нима сабабдан Келотга юбориламан? 

Офицер Фаррухга деди: 

— Бошқа савол-жавобга ўрин йўқ. Марҳамат қилиб 
гапимга киринг-у, бошқа маҳбуслар билан бирга Келот- 
га жўнайверинг. Шунисига хурсанд бўлингки, то Хотин- 
ободга етгунча сизни усти берк аравада олиб борамиз. 
Шуни ҳам билиб қўйинг, қолган йўлни яланг оёқ-пайи 
пиёда босишга мажбурсиз. 

Фаррух девона бўлиб қолаёзди. Офицер у билан ба- 
мисоли каллакесар ўғри ёки ашаддий жиноятчи билан 
гаплашаётгандай муомала қилар^и. 

Фаррух улардан қочиб қутулишга уринди, лекин бир 
полициячи дарҳол унинг кифтига аччиқ бир қамчи урди, 
йигит шўрлик заифлик ва қамчи зарбидан ерга ўтириб 
қолди. 

Шундан кейин офицернинг буируғи билан икки по- 
лициячи Фаррухни куч билан усти берк аравага кирит- 
ди. Бу вақт кечаси соат тўртлар чамаси эди. 

Арава Хуросон йўлидан кетди. Аввали Фаррух ҳеч 
нима демади, лекин орадан ярим соатча^ ўтгандан ке- 
йин ялиниб-ёлворишга бошлади. Чунки, зўр билан^улар- 
нинг қўлидан қутула олмаслигини англагач, ўз-ўзича: 
«Зора менга раҳми келиб, қўйиб юборса», деди. 

Лекин бахтга қарши офицер тошюрак одам эди, 
Фаррухнинг нолаю зорига қулоқ солмади,ва ниҳоят ун- 
га шундай деди: 

— Сен ёш бошинг билан маҳмаданагарчилик қилиб, 
ҳаётимиз асосини ташкил этган бирталай мўътабар, 
олижаноб одамларимизга қарши чиқмасанг эди, ўша- 
лардан бирининг фармонига кўра сени Теҳрондан 
сургун қилиб, Келотга юбормаган бўлар эдилар. Агарда 
жиннилигингни ташлаб, бундан кейин маҳбуслар билан 
бирга Келотга борсанг ва у ерда ўзингни яхши тутиб 
юрсанг, балки яқин орада сени қутқариб, Теҳронга қай- 
тариб юборарлар. 

Фаррух тўккан кўз ёшлари билан офицернинг тош 
юрагини эрита олмаслигини англади. Қутулишга умид 
қолмагани учун офицерга энди айтадиган сўзи ҳам қол- 
маган эди. Чўнтагидан рўмолчасини чиқарди-да: «Оғойи 
Ф... уссалтананинг менга қарши қўлламоқчи бўлган 
азобларига чидайман, ортиқ бундан сўнг ҳеч йиғламай- 
ман»,— деб кўз ёшларини артди, 


Арава кечаси соат тўртдан ўтганда Хотинободга ет- 
дй. Юқорида билганимиз каби офицер аравадан тушиб, 
бечора маҳбуслар учун эрмак бир девонани топиб, сов- 
ға келтирдим хаёли билан маҳбусларни овунтирмоқчи 
эди. 

Бироқ, бечора маҳбуслар Фаррухнинг ҳуснини, ке- 
лишган қадду қоматини, тўғрилик ёғилиб турган кўз- 
ларини кўриб: 

— Бечора йигит, ким учун шу фалокатга дучор бўл- 
ган экан?— деб ачиндилар. 

Фаррух ҳеч сўз айтмасдан уларга қараб борди. Би- 
роқ, бирданига юраги эзилиб, ёхудэнг сўнгги кучи ву- 
жудини тарк этганидан, ерга йиқилиб, бошини тупроққа 
қўйди. Маҳбуслар атрофини қуршаб, унинг кўнглинн кў- 
таришга, тасалли беришга ҳаракат қилар эдилар. Фар- 
рух чурқ этмасди.' Лекин, секин-секин йиғлар, кўзлари- 
дан оққан ёшлари билан тупроқни лой қилар эди. 

Ҳа, ана ujy ёш томчиларидирки, бир кун бунингэва- 
зига қон селлари оқиб, золимларни бўғар! Бир оздан 
кейин офицер аравани орқасига қайтаришга буюриб, 
отга минди. Полициячилар бўлса, бечора Фаррухни маҳ- 
бусларга қўшдилар. Офицер илгарида, полициячилар 
маҳбусларнинг атрофида йўлига тушдилар. 

. Фаррух Теҳрондан узоқлашган сари яна-да маъюс- 
ланар эди. Яёв юришга одат қилмаган бечора Фаррух 
энди кун бўйи оёқ яланг йўл босиши зарур эди. Чунки, 
полициячилар Хотинободда туфлисини ечиб олган эди- 
лар. 

Фаррухнинг оёқлари қаварган эди. Бундан ортиқ йўл 
юра олмасди. Уша куни Домғонга етдилар. Фаррухнинг 
катта оиладан эканлигини билган офицер бундан ортиқ 
қийноқни унга раво кўрмасдан, ўз чўнтагиданми, ёхуд 
маҳбусларнинг харажати учун берилган пулданми, ҳар- 
нечук, Фаррухга латта кавуш олиб берди. 

Фаррух қанчалик ўйлаб кўрса ҳам, унга қилаётган- 
лари — бу зулмнинг сабабини билмас эди. Уз-ўзича: 
«Ахир, менинг гуноҳим нима, одам ўлдирдимми, етим- 
ларнинг ҳақини едимми, нима қилдим, ахир? Бундай 
қийноқларга, бундай зулмларга дучор бўлдим», деб 
ўйлар эди. 

Бироқ, бунинг сабаби, важ-корсо»и жуда очиқ-ойдин 
эди. У атиги бир ердагина хато қилган. Яъни, яшаш- 
нинг йўлини тушунмаган эди. Агар у ўғри, мунофиқ, 

авом халқнн алдайдиган қорин бандаларидан бўлса эди, 
бундай қипноқларга йўлиқмас эди. 

Фаррух қабристонга кетарди. Яна қайтишга умиди 
йўқ эди. Севгани Маҳиндан умид узган. эди. Ҳатто у 
Иффатга берган ваъдасини ҳам бажара олмаган эди. 
Улимга ҳукм қилинган Фаррух отасини ва энагасини 
кўз олдига келтириб, ўз-ўзича: «Бахтсиз бечоралар, ме> 
нинг тўсатдан йўқолиб қолганимни билиб, қандай аҳ- 
волга тушар эканлар-а, шўрлик отам бу жудоликка чида- 
ёлмасдан, доғу ҳасратда ўлиб кетади, албатта», деяр 
эди. 

Энг сўнг, Маҳинни ва Шукуфанинг сунгги сузини, 
яъни «Маҳин ҳомиладор» деган сўзини эслади-да: 

«Уғил бўлармикин ёки қизми?»— деди. 

XL боб 

ОҒОЙИ Ф... УССАЛТАНА ЙИҒЛАГАН КУН 

Олти ой ўтди. 

,.,йил, аввалбаҳорнинг салқин бир қечаси, совуқ ша- 
бада дов-дарахтларнинг янги чиққан баргларини тебра- 
тар эди. Сойлар тошган, пишқириб оқмоқда бўлган сув 
тошларга урилиб, кўпирар эди. Сув шалдироқ йиғлоқи 
овози билан кеча тинчлигини бузарди. 

Шу орада, гўёки ўша сойнинг овозига чидай олмай, 
унга жўр бўлмоқчи, ўз овозини унга қўшмоқчи бўлган 
бошқа бир овоз ҳам эшитилар эди. Яқин орадаги уйлар- 
нинг биридан эшитилиб турган бу йиғлоқи овоз кўпроқ 
касалмандларнинг инграшига ўхшар эди. Бу овоз тўл- 
ғоқ тутаётган ёш жувоннинг ноласи эди. 

Дард тутиб, илондай тўлғанаётган жувоннинг ёнида 
икки хотин бор эди. Бироқ, бу хотинлар шундай оғир 
аҳволда бўлган бечора жувонга меҳрибонлик, шафқат 
кўрсатиб, далда бериш ўрнига, аксинча, унга аччиқ сўз- 
лар билан жавоб берар ва ҳақоратли^ назар билан қа- 
раб, уни баттарроқ қийнар эдилар. Айниқса, бу хотин- 
ларнинг биттаси икки гапнинг бирида дард тутаётган 
жувоннинг тепасига ўдағайлаб келиб: «Юзинг қора бўл- 
гур, номусимни ерга букдинг-ку! Энди менинг учун бир 
ками ҳаромзода туғиб беришингмиди?» дер экан, бошқа 
бир хотин бўлса: 

— Ҳозирча бундай гапларнинг ўрни эмас, қўйинг,—< 
деб ундан жим туришни илтимос қилар эди. 

Кўз ёриш дақиқаларини бошидан ўтказаётган жу- 
вон бўлса, уларга жавоб бермас, фақат баланд овоз 
билан йиғлар эди. Унинг ноласи пораланган 'юрак 
фарёди янглиғ мунгли ва таъсирли эди. 

Икки хотиндан бири иккинчисига айтди: 

— Феруза, бу худо олгур доя қаёқда қолди? Нега 
ҳалигача келмади? 

Феруза жавоб берди: 

— Қечқурун худди Маҳин хонимнинг тўлғоғи бош- 
ланган вақтдаёқ уни келтириш учун извош юборган 
эдик, ҳали замон келиб қолар, хоним, 

Феруза ҳали сўзини тамом ҳам қилмаган эдики, 
эшик очилиб, қора чодра ёпинган пакана бир хотин ки- 
риб келди. Биринчи хотин (Маликтож хоним) уни кўри- 
ши билан: 

— Айланай Товусхоним, нимага шунча кеч қолди- 
нгиз?—дегандан кейин, уни бир четга тортиб, қулоғига 
шивирлади: 

— Туя кўрдингми? Йўқ. Пулни олинг-у, овозингизни 
чиқарманг. Тағин ҳар қаерларда оғзингиздан гуллаб 
юрманг,— деди. 

Товус номланган доя хотин бундай ишларни боши- 
дан ўтказа бериб пишиб кетган бўлганлиги учун бун- 
дай мажлислардан ва бундай сўзлардан бирталайини 
кўрган ва эшитган бўлгани сабабли бошини қимирла- 
тиб, «хўп» ишорасини қилди-да, деди: 

— Вой айланай хонимжон! Биз мижозларимизни ха- 
фа қилишни истамаймиз. Биз бу даргоҳда нон еб, туз 
ичиб келганмиз. Шундаям гап бўладими, хотиржам бў« 
линг, айланай. 

— Ҳар ҳолда эҳтиёт бўлинг, айланай,— деди Малик- 
тож хоним. 

Товусбиби Маҳинга яқинлашиб уни текширди. Кейин 
Маликтож хонимга деди: 

— Бир-икки соатдан кейин, худо хоҳласа, кўзи 
ёрийди. 

Икки соат ўтди. Ташқаридаги шамол борган сари 
қутурар эди. Йилнинг бу фаслида Шимронда маҳаллий 
қишлоқиларгина яшар эдилар. Бу ерда шаҳар халқидан 
ҳеч ким кўринмас эди. Бироқ, Маҳин отасининг буйруғи 
билан олти ойдан бери шу ерда эди. 

' Маҳин кеча-кундуз йиғларди. У роса тўққиз ойдан 
буён Фаррухни кўрмаган эди. Онаси ҳафтада икки-уч 
марта, отаси бўлса ҳар замонда қош-қовоғини солиб, 
уни кўргани келар эди, Бироқ, Феруза доим шу ерда 
унга хизмат қилар эди. 

Бирданига, шу қўрқинчли кечада, доя хотин Товус- 
бпбпшшг баланд овози эшитилиб қолди: 

— Худо| шукур, хоним, муборак бўлсин, ўнғайгина 
қутулди. ^илгина экан! 

Шу пайтда жуда ҳам аччиғи тутиб кетган Маликтож 
хоним оёғи куйган товуқдай типирчилаб қолган эди/ 
Доя хотиннинг овозйни йшитиши билан ичкарига кириб, 
Маҳинни беҳуш, доя хотинни бўлса, керакли ишлар би-; 
лан овора холда кўрди, 

Маҳин баъзан йиғлар, баъзан чуқур хўрсинар, Фар- 
рухнинг номини такрорлаб ётар эди. Гўёки Маҳин, танг- 
ридан худди шу кунгача, яъни кўзи ёригунга қадар умр 
сўраганга ўхШарди. Чунки, кўзи ёриши биланоқ аҳволи 
ўзгариб, йўқлиққа томон кета бошлади. 

Шўрлик Маҳиннинг ориқ ва заиф баданида қатра 
бўлсин қуввати қолмаган ади. У заифлигига қарамас- 
дан ёнига ётқизилган боласига ўгирилиб қарар, уни 
оналик муҳаббати билан томоша қилар зди. . 

Маҳин ҳам уни, онаси айтгандай, ҳаромзода деб би- 
лармиди? 

Агар отаси Маҳинни Фаррухга тегишига жавоб 
берсб, бу тўй дунёда биринчи ва чинакам тўй бўлмас- 
миди? 

Маҳин ўз боласини севар эди. У бу янги туғилган 
болада Фаррухнинг, севгили Фаррухининг, истаган Фар- 
рухининг руҳини кўрар эди. Маҳин Фаррухни унутма- 
ганди. У Фаррухни қаерда бўлса ҳам ўзининг эри, ўзини 
бўлса, унинг хотини деб билар эди. 

Айтганимиздай, Маҳиннинг аҳволи борган сари ёмон- 
лашмоқда эди. Оғриқнинг зўрлигидан гоҳ кўзларини 
юмар, гоҳ очар эди. Кўзини очар экан, энг аввал бола- 
сига қарарди. Уни ҳар. нарсада№ 4 ҳар дарддан зиёда 
азоблаган нарса онасининг ҳақорати билан унга ва 
ўғлига қилган муомаласи ва қараши эди. Бечора Маҳин 
бу ҳақоратларга чидай олмасэди. У бу бола Фаррухнинг 
боласи, деб ўйлар экан, аҳволи яна ҳам кўпроқ оғирла- 
шар, ўзи эзилар, юракни тирновчй нола чекиб инграр 
эди, Бироқ, бу фарёдлар бошқа уйда Феруза билан ни- 

манидир сўзлашиб ўтирган онасига таъсир қилар- 
миди? 

Бирдан эшик очилиб, ғазабланган отасининг ичкари- 
га кирганини кўрди. У Маҳинга яқинлашиб: 

— Аҳволинг қалай, яхшимисан?— деб сўради. 

Маҳин бир оз уялиб, қизаргани ҳолда ва ўзича, 
«отам бу ерга нима учун келибди?» деди-да, секингина, 
бўғиқ товуш билан: 

— Дуруст,— деб жавоб берди. 

Отаси: 

— Жуда яхши, мен бир доктор келтирдим. Ҳозир 
сени кўради,— деб чиқиб кетди. 

Бир оздан кейин доктор билан бйрга кирди. Доктор 
текшира бошлади. Касалнинг томирини ушлаб, юрагига 
қулоқ солди. Бир оздан кейин уйдан чиқиб, оғойи Ф.„ 
уссалтанага айтди: 

— Бу кечаси қизингизни ёлғиз қолдирмаслигингиз 
керак. Агар иложи бўлса, сиз билан онаси бу кечани 
унинг ёнида ўтказсангиз яна-да яхши бўлар эди. 

Кейинги сўзни эшитган оғойи Ф... уссалтананинг 
юраги шув этиб кетди. Кўзлари қинидан чиқиб кетгудай 
бўлиб, доктордан сўради. 

— Нима гап? Нима бўлибди, қизим нима бўлади? 

Доктор оғойи Ф... уссалтананинг дорагига қаттиқ 
тегмасин деб, чўчиб-чўчиб деди: 

— Ҳеч гап йўқ, бироқ қизингизнииг соатлари эмас, 
ҳатто дақиқалари ҳам саноғлик. 

Оғойи Ф... уссалтана ортиқ чидаб туролмай, қичқи- 
риб юборди ва хотинини чақирди. 

Доктор тўғри айтган эди. Маҳин энг сўнгги нафа- 
сини олмоқда эди. Шу шаҳло кўзлар тез орада бир 
умрга юмилар эди. 

Тўққиз ойдан буён ота-онасининг азоби остида 
яшаб, бирор роҳат кўрмаган Маҳин ўлим олдида 
эди. 

Оғойи Ф... уссалтана уйга кирганида, қизининг ра- 
нги яна ҳам оқариб кетган эди. Ота қизининг ўлишини 
аниқ билди. 

Маҳин шу ёшида, ота-оналарининг зулми билан, 
дунёнинг бутун лаззатларидан кўзини юмиб, ўлимга 
тайёрланар эди. 

Маҳин Фаррухнинг қаерда эканини билмагани ка- 
би, боласини ҳам шу тубан муҳитга ташлаб кетмоқда 

'эди. У отасини кўриши билан бўғиқ ва майин овоз 
билан айтди: 

— Ота, унутмангизки, сиз мени қўлингиздан кел« 
ганча азобладингиз, хўрладингиз, дунёда энг севган 
бир кишимдан ажратиб, нафаси менинг учуй заҳар 
бўлган бир одамц бермоқчи бўлдингиз, аммо мен 
сўнгги нафасимда §ам сизни ва онамни кечирдим. Ота,' 
мен ўляпман. Эндй сиз ҳам менга биттагина ваъда бе«* 
рингиз, бу ёш гўдак билан ҳам менга қилгандай бад-' 
муомалада бўлманг, Уни эркин қўйинг. Ота, мен сиз-| 
ни мол, давлат, мартабапараст бўлиб, ана шу хислат- 
ларингиз кўзингизга ҳақиқатни кўриш учун тўси^ 
бўлгани учун, онамни эса, жоҳил хотин бўлгани са-' 
бабли шу ишларни қилгани учун кечираман. Аммо сиз' 
ҳам шу болага озор бермаслигингизга сўз берингиз, 
Ота, мабодо бир кун келиб, боламнинг отаси — Фар- 
рухни учратсангиз, уни ҳурмат қилинг, чунки у, сиз 
ўйлаганча эмас, жуда яхши одам эди. Раҳмдил, ин- 
софли эди. У мени севарди, менинг учун ҳар нарсадан 
кечган эди... 

Маҳйннинг шу сўнгги сўзлари оғойи Ф... уссалтанага 
жуда қаттиқ таъсир қилди. Фаррух ҳозир қаерда, қан- 
дай жабру жафолар тортаётганини ўйлаб кетди. 

Шу пайтда Маликтож хоним ҳам уйга кирди. Оғойи 
Ф... уссалтана хотинига қараб ҳаяжон билан: 

— Кел, кел хотин, қизимиздан ажраб қолай деяп- 
миз, бунга қара, алланималар сўзлаяпти,— деди. 

Маликтож хоним титраб-қақшаб келиб, Маҳин- 
нинг ёнига ўтирди. Лекин ўзини тута олмай, ҳўнг-ҳўнг 
йиғламоққа бошлади. 

Маҳин инграр эди. Кўз-қовоқлари оғирлашиб бо- 
рарди. У жонининг танидан айрилганини ҳис қилди. 

Оғойи Ф.г. уссалтана билан хотини Маҳинни юпат- 
моқчи бўлсалар ҳам, йиғи сўзлашга қўймасди. 

Оғойи Ф.., уссалтана худди шу пайтда Фаррухни 
шу ерда ҳозир қилиш учун давлатининг ярмини бе- 
ришга ҳам тайёр эди. Лекин бу бўладиган бир 
ишми? 

Маҳин бирданига ҳаракат қилди ва майин товуш 
билан: 

—• Фаррухни ҳурмат қилинг, боласига озор бер- 
мангЬс: деди, 

Маҳиннинг энгаклари силкинар, кўзлари ҳаракатсиз 
бир нуқтага телмириб қолган эди... 

У сўнгги мартаба яна ўғлига қарадй. 

Бир соатдан кейин бу уйда йиғи кўтарилди. Онаси 
сочларини юлар, отаси ўз бошига муштлар, Феруза 
эса уввос тортар эди. Оғойи Ф... уссалтана билан бир- 
га келган Ризоқули ҳам ташқарида пиқ-пиқ йиғлар 
эди. 

Бироқ, бунинг нима фойдаси бор? 

Маҳин энди йўқ. Маҳин каравот устида тинчгина, 
абадий уйқуга кетган эди. 

Оғойи Ф... уссалтана билаи хотини Маҳиннинг икки 
ёнида туриб, совиб бораётган қўлларини ўпар 
эдилар. 

Оғойи Ф... уссалтана яккаю ягона қизидан ажра- 
ган эди. Докторларнинг сўзига қараганда, ундан энди 
бола бўлмас эди. Бўлгани бйлан ҳам Маҳин бўла олар- 
миди? 

«Ҳар гулнинг иси бошқа», деб хўп яхши айтганлар. 

Маҳин, баҳор гули каби ғунча экан, қора тупроққа 
кўмилди... 

Рус тилидан 

Сотиболди ШЎЛДОШЕВ таржимаси 


ҚУРҚИНЧЛИ ТУН 

Шамсул-имора минорасидаги соат бешга занг урди. 
Қош қораймоқда. Қўпгина дўконлар аллақачон бекил- 
ган. Лолазор хиёбонида одатдагича тўда-тўда одамлар 
сайр қилиб юришади. Аммо, бугун улар ғамгин кўрина- 
дилар. Кўпчиликнинг чеҳрасида ташвиш ва қўрқув ало- 
матларини пайқаш мумкин эди. 

Катта тош йўл илк баҳор лойига ботган. Изғирин 
шамол эсиб, ҳовлй ва уй деворларига устма-уст ёпиш- 
тириб ташланган ранг-баранг афишаларнинг кўчиб 
кетган четларини пирпиратиб ўйнайди. 

«Асли ва Карам», «Аршин мол олон» 1 деб ёзилган 
бу ола-була^ афишалар беҳафсала, эринчоқ ва ҳамиша 
мирқуруқ бўлиб юрадиган теҳронликларни театрларга 
боришга ундарди. 

Ҳамма афишалар орасида: «Янги касб ёхуд 1 Ражаб 
тоға қандай бачча бўлди», деб ёзйлгани айниқеа кўзга 
яққол ташланиб турарди. 

Иўловчилардан бири ёнидаги ошнасига: 

— Эртага томошага борасанми? Таҳдид Бошқарма- 
сининг етим-есирларига кўмаклашмоқ керак-ку, ахир,—• 
деди. 

— Нима деяпсан, азизим, эсинг жойидами ўзи? То- 
мошангга бало борми?—жавоб берди ошнаси.— Ту- 
риш-турмушимизнинг ўзи томоша бўлиб ётибди-ку. Ҳе, 
нима кераги бор? Пул тўлаб томоша кўриш кимга 
зарур келибди? Хотинча кийинган эркакларнинг қий- 
шанглаши меъдага тегмаган дейсанми? 

1 Эронда машҳур бўлган пьесаларнинг номлари. 

Шун куни, яъни 1339 йил, иккинчи ҳут, и якшанба, 
Европа календари бўйича эса 1921 йил, йигирманчи 
февраль қуёш ботаётган чоғда, «Гранд Отель» меҳмон- 
хонаси дарвозаси олдида бир неча киши қизғин суҳбах* 
лашмоқда эди. Улардан бири — новчадаЯ келган, авом 
халқ назарида ўзини мусулмони комил қилиб кўрСатиш 
мақсадида бўлса керак, калтагина соқол қўйгани, суҳ- 
батдоши — ниҳоятда барваста одамга: 

— Хўш, қани нима дейсиз? Энди пулларни нима қи- 
ласиз?— деди. j 

Барваста одам ички изтиробини яшириш учун бўлса 
керак, сохта қувноқлик билан жавоб берди: 

— Нима қиласиз дейсизми? Оғойи X... уддавла би- 
лан оғойй X... уссалтана нима қилсалар, мен ҳам худ- 
ди шундай қиламан-да. Менда ортиқча пул бор бўлса 
эканки, казакларнинг келишидан қўрқсам. Большевизм 
дейсизми? Ббльшевизм бўлса бўлаверсин! Олса, уй жи- 
ҳозларини ижарага қўйиб, зўр -машаққатлар билан 
орттирган жиндаккина пулимни олади-да, бошқа 
нимам ҳам бор?.. 

Унинг бу жавобини эшитгач, уларнинг қолган икки 
суҳбатдошлари қаҳ-қаҳ уриб кулиб юборишди. Булар- 
даи бири бошига беўхшов салла ўраган, кеча тун бўйи 
коньяк ва ароқ ичгани хира кўзларидан яққол сезилиб 
турган, озарбайжонлик саид, иккинчиси оқ юзли, қўй 
кўзли, қўнғироқ соч ёш офицер эди. 

Бир йилдан сўнг бир «Бошқарма»нинг бошлиғи бў- 
лиш, амалга мингач, давлат пулини ўмариб, Теҳрон- 
нинг шймоли-ғарб томонидан боғ олиш, извош ҳамда 
автомобилли бўлиш, мактаб муаллимлари қашшоқлик- 
нинг зўридан нажот излаб, мачитдан бошпана ахтарган 
вақтларида мингларча туман сарфлаб, уй жиҳозлари 
олиш,,ҳар шишаси ўттиз туман турадиган шампань ви- 
носидан сипқариш, аскарликка олинган шўрпешона 
йигитларни калтаклашни ўзига эрмак деб билиш, ҳар 
жума куни шаҳар ташқарисидаги боғларда бир кечада 
юзлаб туман сарфлаб айш-ишрат қилиш бу ёш офи- 
цернинг етти ухлаб тушига ҳам кирмас эди. Ана шу ёш 
офицер ғамгинлик билан деди: 

— Эй, ..бизнинг қўлимиздан нима иш ҳам келарди: 
етти ойдан бери маошдан дарак йўқ, яна етти ойни ма- 
ош олмай ўтказамиз... 

Шу маҳал озарбайжонлик саид соф туркча тадаф- 

фузда турк-форс ибораларини аралаштириб қироат би- 
лан сўзлай кетди: 

— Сиз беҳуда ташвиш тортманг. Мен токи сиз 
билан эканман, пул топишга ўзим кафил. Узим сизга 
пул бераман. Агар бу ерда большевизм қарор топгундай 
бўлса, Табризда большевиклар бўлмайди. 

Шўрлик саид ўзининг чаласаводлиги туфййли рево- 
люция даврида барча ижтимоий муносабат ва алоқа- 
ларнинг ўзгариб ва бекор бўлиб кетишини, у менга 
бошпана бўлади деб ўйлаган Табризнинг ўзи больше- 
виклар шаҳри бўлиб қолишини билмасди. Бундан таш- 
қари, бир йилдан сўнг-шу қўнғироқ соч офицер воси- 
тасида мўътабар кишилардан яхши тавсиянома олиб, 
Баладияда ишга жойлашишини ва оқибат-натижада 
бошқармадан бир неча олий маълумотли кишиларнинг 
ҳайдалиб кетишига сабаб бўлишини олдиндан билган 
эди дейсизми? 

Сайр этувчилар аста-секин уй-уйларига тарқала 
бошлашди. Лекин бу галги тарқалишлари ҳам одатда- 
гидан тамомила бошқача эди: кишилар ғамгин ва ха- 
ёлчан эдилар. Биров ўз бойлигини қаерга ва қандай 
қилиб яширишни ўйласа, бошқа бирови казаклардан 
эсон-омон қочиб қутўлиш йўлини чоғларди. 

Секин-аста бутун Теҳронни сукунат қамраб олди. 
У вақтларда Теҳрон кўчалари ёритилмас, дўконлар 
барвақт ёпиларди. Шу сабабдан шаҳарни дарҳол 
қоронғилик ва сукунат босарди. Фақат ойгина ёғдусо- 
чар, лекин у ҳам бамисоли ошиғини бир оз қийнамоқ- 
чи бўлган танноз хоним янглиғ бир лаҳзагина чеҳраси- 
ни очиб, қайтадан яшириниб оларди. 

f * # * 

Дарё шўҳ ва ёқимли шовилларди. Булутлар тарқаб 
кетди. Табиат гўё ерга ачингандай унга осмон юзини 
очди. Ой ярақлаб ёғду соча бошлади. Бу манзара худ- 
ди ўз қизининг 'севган йигитига қўл беришини иста- 
^ан меҳрибон отанинг ҳотамлик қилиб, қиз юзидаги 
пардани астагина кўтариб, қиз ҳуснини йигитга кўрсат- 
ганига ўхшаб кетарди. 

Дарё атрофини шовқин-сурон босган эди. Чор та- 
рафдан товушлар эшитиларди: биров дўстини чақир- 
са, биров отини «чў» дерди, яна биров оғзига келгани- 

ни қайтармай Теҳрон ашрофларинн сўкарди. Кўприк 
яқинидаги қийшайган бут турган баланддикда казакча 
кийинган икки нафар йигит тош устида ўтиришарди. 
Кеча ойдин бўлганидан ўтирганларни осонгина таниш, 
бир-биридан ажратиш мумкин эди. Буларнинг бири кўр- 
кам, кўкиш кўзли йигит эди. Унинг офтобда қорайган 
ва шамолда дағаллашган ғамгин чеҳраси ташвиш, азоб- 
.уқубат чекканидан далолат берарди. Кўзу қошлари 
қоп-қора, сал қорачадан келган йигитча бўлса, ўртоғи- 
га ўхшаб у қадар қораймаган ва унчалик ғамгин ҳам 
кўринмас эди. 

Биринчи йигит осмонга тикилар экан, диққинафас- 
'ликданми ёки ғазабданми: 

— Оҳ, эрта, эрта... тезроқ тун ўтса-ю, тонг отса!— 
дерди. 

Шериги сабрсизланиб: 

— «Эрта», «эрта» деявериб жонимга тегдинг, эртага 
нима қилмоқчисан ўзи, антсанг-чи ахир!—деб жерқиди 
ўртоғини.—«Эрта», «эрта»миш. Ҳа, нима бўпти. Бугун- 
дан эртанинг нима фарқи бор, бугун Кирождамиз, эр- 
тага Теҳронда бўламиз, вассалом! 

йигит шеригининг бу сўзларига унчалик эътибор 
қилмасдан жавоб берди: 

— Мен сенга ҳамма воқеани Теҳронга борганимиз- 
дан кейин айтиб бераман дедим-ку. Бушш энсамни 
қотирмасанг, мени бир оз ўз ҳолимга қўй, дўстим. 

Қорачадан келган йи.гит ўртоғини ё бетоб, ёки ақл- 
дан озган ҳисоблаб, уни ортиқча безовта қилмаслик 
учун бошқа гапирмади. Шеригининг жим қолганидан 
фойдаланиб, биринчи йигит яна хаёлга чўмди. Унинг 
дам-бадам қимирлаган лаблари алланималар деб пи- 
чирларди, лекин шу қадар секин пичирлардики, сўзла- 
риии шериги эшитмас, шунда унинг чиройи очилиб ку- 
либ қўярди, гоҳо яна нималарнидир пичирлаб, ғамнок 
бўлар, юзида алланечук ташвиш ва ғазаб аломати на- 
моён бўларди. 

Шу ҳолда бир неча дақиқа ўтди. Сўнг у аста енгини 
.қайириб қўлидаги соатга қаради-да: 

— Олтидан чорак ўтибди. Ун беш дақиқалардан 
кейин йўлга чиқамиз. Мен кетишим керак,— деди. 

У ўрнидан турди ва ойдин кеча манзарасига маҳлиё 
бўлиб, тош устида ўтирган дўстига яхшилик тилаб, жа- 
дал жўнаб кетди. У Теҳронга қарама-қарШи жойлаш- 

гап Қазвин томон бурилиб, кўп ўтмай Кирож қишло- 
гига кириб борди. 

Бу ерда шовқин-сурон, тўс-тўполон авжига минган 
зди. Қишлоқнинг катта кўчаси ҳарбий лагерни эсла- 
гарди. Ҳамма ерда казаклар юрарди. Казаклардан қўр- 
қиб қути ўчган Кирож аҳолиси, мана энди талон-торож 
бошланади, деган ташвишда эди. Бироқ, бу ердагилар 
кутгандек талон-торож бошланмади. Аҳоли ашаддий 
босқинчи деб ўйлаган казаклар, аксинча, беозор, киши- 
ларга нисбатан ҳушёр ва ҳатто меҳрибон эдилар. 

йигит қишлоқ кўчасининг икки четида тартибсиз 
ҳолда тўда-тўда бўлиб юрган казаклар орасидан ўтиб 
(казаклар унга салом беришар ва у ҳам честь бериб 
борарди), йўлнинг чап томонида кўриниб турган кар- 
вонсаройга келди. Карвонсарой ва унинг атрофи шов-^ 
қин-сурондан ҳоли эди. Дарвоза олдида навбатчи казак* 
турарди. Навбатчи ёнига келган йигит: «Фавқулодда 
бир иш туфайли командирни кўришим керак»,— де- 
моқчи эди, аммо казак унга огоҳлантириш ишорасини 
қилиб, қўлини чаккасига қўйди-да: 

— Оғойи командир ҳозир ҳеч ким билан кўриша 
олмайдилар,— деди. 

Йигит ичкари киришни қаттиқ талаб этиб туриб ол- 
ди. Казак яна қўлини чаккасига қўйиб тушунтирди: 

. — Бу ердан жўнашга атиги ўн дақиқа қолди. Шу 

сабабли командир бирор кишини ҳам қабул қилолмас- 
ликларини айтдилар. 

— Биламан,— деди йигит.— Бироқ ишнинг фавқу- 
лодда ва айниқса, шу ердаги ишга бевосита алоқадор 
бўлганлиги учун ҳам командирни кўришим зарур. 

Озарбайжонлик бу навбатчи казак саводсиз бўлган- 
лигидан «фавқулодда» ва «бевосита» сўзларининг маъ- 
носига тушуниб етмай, соф туркча талаффузда жавоб 
қилди: 

— Хон-ноиб... Мен айбли эмасман... Командирни кў- 
риш мумкин эмас, вассалом. 

Иигит командирни, албатта, кўриши кераклигини 
такрор айтмоқчи бўлиб турган чоғида карвонсарой хо- 
наларидан бирининг эшиги очилди ва ундан юзларини 
чанг босган офицер кўринди. 

. — Нима гап? Нима бўлди?— сўради ҳарбийларга 
хос дағал товуш билан офицер. 

Иигит ғоз туриб: 

— Ҳамма нарса жойида, оғойи кбмандир, лекин мен 
муҳим бир иш юзасидан сиз билан гаплашишим за- 
рур,— деди. 

Шу кеча, дарҳақиқат, ҳамма нарса муҳим эди. Кат- 
та бир пшга жазм қилган кишининг бундай пайтда 
ҳамма иарса ҳақида ўйлаши, жон куйдириши табиий- 
дир. Бундай вазиятда энг майда кўринган ишлар ҳам, 
арзимас муваффақиятсизлик ва зиддиятлар ҳам муҳим 
ҳпсобланади. Қандайдир офицер у билан гаплашмоқчи. 
Демак, бунинг сабаби бор. Эҳтимол, Теҳронда барча 
ишдан воқиф бўлишиб, зарур чора-тадбирларни кўра- 
ётгандирлар? Буни билиш, аниқлаб олиш керек. 

Шундай мулоҳазалар командирнинг фикридан ўтган 
бўлса керак. У навбатчига йигитни ичкари қўйишни 
буюрди. Орадан сал вақт ўтгач, йигит командирнинг 
хонасида ҳозир бўлди. 

Бу кичкинагина хонада мойланмаган стол ва курси 
ббр эди, холос. Столда синиқ шишали тунука ис чироқ 
тутарди. Хона ичи совуқ. Унинг сарой ҳовлисига чиқа- 
диган эшиги бекитилган бўлса-да, лекин кўтарилган 
кучли шамолдан эшик бениҳоя ғижирлар, хона ичи 
нотинч, ваҳимали эди. 

Командир ўйчан кўринарди. У аввал хонада бир неча 
бор у ёқдан-бу ёққа юрди, сўнг йигитга яқин келиб, 
унннг елкасига қўлини вазмин ташлар экан, сўради: 

— Қайси қйсмдан бўласан? - ' 

— Теҳрон полкининг бешинчи ротасиданман, оғойи 
командир,— деб жавоб берди ёш поручик ҳарбийларча 
гоз туриб. 

•— Исминг нима?— яна сўради командир. 

— Исмим энди... Муҳаммад Ризо Хон. 

— Хўп, бўпти. Вақт оз. Нима гап ўзи, тезроқ сўзла. 

// боб 

ИНТИҚОМ СОАТИ 

Тунги соат ўн бир. Қўрқув, ташвишдан тинкаси қу- 
риган кўпчилик теҳронликлар уйқуга ётганлар. Фақат 
Теҳрон бригадасининг солдатларигина ўзларига хос 
тартибсизлик билан мудофаа тараддудини кўрардилар. 
Аҳвол кулгили бўлишига қарамай, хавфли эди. Теҳ- 
ронга ярим яланғоч ва деярли қуролсиз бир тўда ка- 

эакларнинг «ҳужум қилиш» хавфи бор эди. Аммо, тан- 
бал, ношуд теҳронликлар учун шунинг ўзи ҳам жуда 
кптти тишвиш ади. 

Шу маҳил қнммагбаҳо гиламлар тўшалган ва ао- 
дир риимлир билнн безагплган хонада сочлари деярлм 
оқпрнб кетган бир чол тупги кпйимда ётарди, Унинг 
устига кармои матосидан тикплган нафис кўрпа таш- 
лаиган, Соши атлас жилдли момнқ ёстиқда. Хона ток- 
чаларидан бирида ёнаётган кичкина чироқнинг хираги- 
на нури қария ётган каравотга тушиб, уиинг юэини 
ёритиб турарди. Бошида деярли соч қолмаган бу 
қариянинг кўзлари киртайган, юзларини ажин қоп- 
лаган: чолнинғ қиёфаси тушкун ва қўрқинчли иў- 
ринарди. 

У ухламас, баъзан худди ҳушини йўқотгандай кир- 
тайган кўзларини юмар, сўнг бирдан титраб кетар, қад- 
дини бир оз кўтарар, рўпарасида нимадир тургандек, 
унга ^талпинар ва уҳ тортиб, яна ўрнига ниқиларди. Го- 
ҳо кўзлари аланглар, гоҳо ёшға тўларди. У яна кўзла- 
рини юмар, қимирламай тинч ётганича хаёлга чўмар 
эди. ^ - 

Вақти-вақти билан такрорланаётган унинг бу ҳара- 
кати «бундай ётсам яхши бўлади» деб бир томонга, сал- 
дан кейин «бу ёнбошимга босиб ётсам дуруст бўлади» 
деб безовталаниб, у ёқдан-бу ёққа ағдарилаётган бе- 
морни эслатарди. Чол, дарҳақиқат, бемор эди. Аммо, 
унинг дарди умидсизлик эди. 

Чолнинг кўзларидан унинг аллақачонлардан бери 
тинч уйқудан маҳрум экани ва ҳатто кечалари тинч 
ухлаш мумкинлигини умуман унутиб қўйганлиги кўри- 
ииб турарди. 

У аста қўлини узатиб, каравоти ёнида турган шиша- 
чани олдй, оғзига яқид келтириб очкўзлик бплан бир 
лаҳзада ундаги дорининг қарийб ярмини ичиб қўйди. 
Бир неча^ дақиқадан сўнг унинг кўзлари юмилди, уйқу 
элтгандай бўлди. Бироқ кўп ўтмай, яна тўлғана бош- 
лади. Эйди у алаҳсирар эди: 

«Хўш, қани, қўзичогим, келасанми? Кел, қизгинам, 
кел!..» 

Унинг юзларидан ёш томчилари оқа бошлади. 

Бу узоқ тунда катта осма соат ҳам аксига еекин 
юраётгандек туюларди, чол тез-тез безовталанарди, 
Баъзан уйқусида бақириб юборарди: 

— Нури дийда қизгинам, муштйпар хотиним! Қани 
келинглар, келинглар, жонларим! Сизлар^келган оқшом 
мен мўйсафид учуп энг азиз ва ширин бўлади. Мен бе- 
бахт, мункиллаб қолган чолнинг ҳолидан хабар олиб, 
тортаётгап азоб-уҳубатлардан қутқаришни истамайсиз- 
ларми?.. 

Яна чолнинг юзйдаги ажинлар оралаб ёш оқа бош- 
лади. 

Ташқарида ҳамон шамол қутурар, дераза оиналари 
дириллар эди. Уйда бўлса, сукунат ҳукм сурар ва бу 
сукунат чолнинг қаттиқ оҳ-войидан бузилиб турарди. 

Чол тўшакда бирдан ўгйрилиб олди. Унга янги, но- 
таниш товуш эшитилди. У толиқнб, эндигина ёстиққа 
бош қўйган‘ва бедармон ётган бўлса-да, ноилож ўрни- 
дан сал кўтарилиб, ташқарига қулоқ сола бошлади: 

.— Узи нима гап, келишяптими? Рости билан келиш- 
яптимикан-а? 

У яна алаҳламоқда эди. 

«Азиз қизим ҳам... севимли хотиним ҳам келяпти! 
Қелишади деган эдим-ку, билардим келишларини... ма- 
на, жуда соз бўлди». 

У қўлларини бир-бирига ^ яқинлаштириб, rye товуш 
чиқармай чапак чалгандай бўлди. 

Дарҳақиқат, тунги сукунатда аллақандай товушлар 
эшитилаётганини илғаб олиш мумкин эди. Кимдир уй- 
ни айлана ўраган ровон эшигини тарақлатиб очиб юбор- 
дй. Шундан сўнг у эҳтиётлиқ билан секингина айвонга 
кирди. У тобора яқинлаша бошлади. Чол ўзига келди, 
унинг қути ўчди. Қўрққанидан бақириб юборди: 

—- Ким келяпти? Ҳой, ким ўзи?! 

Оёқ товуши тобора яқинлашарди. Бирдан нимадир 
ағдарилиб тушди — келаётган киши айвондаги стулга 
қоқилиб, уни ағдариб юборгаи бўлса керак. Бу тарақ- 
лаган товушдан ўтакаси ёрилган чол беҳуш бўлиб 
йиқилди. 

Уй эшиги очилиб, қадди-қомати келишган, казакча 
кийинган, шапкасини чанг босган йигит кўринди. Унинг 
сочи ҳам чангга беланган, кўзлари эса қип-қизариб 
кетганди. Диққат билан разм солган киши унинг чеҳ- 
расида икки ҳис: севинч ва ғазаб ҳисси курашаётгани- 
ни ва севинчдан ғазабнинг устун чиқаётганини пайқа- 
ган бўларди. 

Йигит чол ётган жойга яқинлашиб, бўғиқ ва ти^роқ 
товуш билан: 

. — Менинг гапимга қулоқ солишга майлингиз бор- 
ми, оғо?—деди. 

Унинг саволи жавобсиз қолди. йигит бир оз кутгач, 
чолнинг тўшаги устига энгашиб, унга тегиб кетишдан 
жиркангандай, қўлининг учи билан чолни секин қи- 
мирлатди: 

— Оғо, менинг гапларимга қулоқ солишга майлла- 
ри борми? 

Бу сафар чол бошини чайқади, Унинг ич-ичига бо- 
тиб кетган кўзлари очилди-да, уйга кирган кишига қа- 
ради. 

Шу дақиқада юз берган ҳолатни тасвирлашдан 
ожизман. Чол бўғиқ товуш билан додлаб юборди. Қел- 
ган киши ҳам додлаб юборди. Худди шу маҳал Олис- 
олисларда тўпнинг гумбурлаши эшитилди. Кейин яна 
икки марта гумбурлади. Чолни даҳшат босди. У сапчиб 
ўрнидан туриб кетди. 

— Нима гап ўзи? Қандай воқеа рўй берди? У ёқда 
нималар бўляпти? 

— Ҳеч нарса бўлаётгани йўқ. Фақат халққа хиёнат 
қилганларнинг жазосини беришмоқчи,— деб жавоб қил- 
ди офицер. ■ 

Тўплар пайдарпай гумбурларди. Йигит сукут қи- 
ларди. Кейин кўзларини катта-катта очиб, ўзига бақ- 
райиб қараб турган чолдан: 

— Мени танияпсизми?— деб сўради. 

— Ҳа,— деб пичирлади лол. 

— Уйингизга нима учун келганимни биласизми? 

— Албатта, лекин... 

Чол қўрққанидан бошлаган жумласини тугата ол- 
мади. 

— Хўп, майли,— деди йигит,— ҳозир мен сизни қа- 
моққа олгани келдим. Лекин, яна имоним комилки,— 
деб илова қилди ғазаби қайнаб,— сизни суд қилиша- 
ётганини кўриш менга насиб бўлажак. Қизингиз қаер- 
да? Гапиринг, қизингизни нима қилдингиз? 

«Қизингиз» деган сўз чолнинг юрак-бағрига ўт қа- 
лади. Қўрқуви бирдан чуқур қайғу билан алмашин- 
ди. Чол ҳўнграб йиғлаб юборди. 

— Қизим, қизгинам? Нега уни эсимга соласан? 

Чол бамисоли ярим беҳуш одам еингари: 

— Жонгинам қизим, балки ҳознргина келиб қолар... 
хотиним ҳам келса, ажаб эмас,— деб саннай бошлаган 

¥ди, шу заҳоти бирдан ўзйга келди.— Иўқ, йўқ. Мен 
шунчаки бир... Тўғрироғи, шу бугун.кечаси ўзим улар- 
нинг ёнига кетсам керак. Энди улар асло келмайдилар... 
кела олмайдилар. 

йигит чолга томон юрди, лекин у тентираклар, оеқ- 
лари юришдан ожиз эди. 

Чол кўзларига ёш олиб: 

— Ҳа, қизимдан айрилдим,— деди.— Энди ^қизим 
йўқ. Аввал қизимдан, кейин хотинимдан жудо бўлдқм. 
Севикли хотиним кетди. Энди улар йўқ.^Ҳеч кимим йўқ. 
Узим сўққабошман. 

Иигит орқага тисарилиб, деворга суянди. Унинг 
аъзойн бадани титрарди. Юраги алланечук бўлиб кетди: 
бирдан мадори қуриб, гавдаси девордан сирғалиб туш- 
ди, ерга ўтириб қолди. Чол ҳўнграб йиғлай бршлади. 

Шу зайлда бир неча дақиқа ўтди. 

Қизни кўриб, уни халос этаман деб қилинган барча 
орзулар пучга чиқди. У ҳар қандай тушкунликни бар- 
тараф қилишга ҳозир эди. Қизни ажал олиб кетган эди. 
Шу билан кураш ўз мазмунини йўқотганди. ^Эндиги 
курашдан не фойда? У қизнинг ҳузурига, уни кўришга, 
ўч олишга ошиққан эди. Энди бунинг ҳеч қандай маъ- 
носи йўқ эди. Уч олишми? Кимдан ўч олиш? Қайғу-ҳас- 
рат ва умидсизлик букиб ташлаган мана шу аянч мах- 
луқдан ўч олсинми? 

Йигит йиғламасди, у қўллари билан бошини қаттиқ 
қисар, гўё бу билан у тақдирнинг бертан бу даҳшатли 
варбасига миясидан қандайдир бирор изоҳни ситиб чи- 
қаришга уринаётганга ўхшарди. Унинг кўзларидан ни- 
ҳоятда зўр азоб чекаётгани сезилиб турарди. 

Қўчадан отларнинг дупири, ўқ товушлари эшити- 
ларди. 

Шу пайт кимдир кўча эшикни итаргандай бўлди. 
Эшик тақиллади. Иигит дарҳол қўлидаги соатига қа- 
ради. _ i 

— Уҳ... Уларнинг кўчада кутаётганига бир ярим 
соат бўлибди-ку. 

У зўрға ўрнидан туриб, хонадан чиқди-да, ровон 
вшигини очди. 

—■ Афв этасиз,— деди у ўзини кутаётган казак фор- 
[масидаги офицерга,— ўн дақиқа деб сизларни шунча 
кутдириб қўйдим. « ' 

— Ҳа,— деди офицер ва шу заҳотиёқ пастда кута-. 

ётган икки казакка дарҳол:— Қани, юқорига!-—деб 
буйруқ берди овозини барала қўйиб. 

Казаклар зннапоядан югуриб чиқишди. 

— Буйруқии ижро этиш мумкинми?—деб сўради 
офицер йигитдан. 

Иигит ғамғинлик билан: 

— Бундан не фойда?— деб жавоб берди. 

ЛЦекин шу ондаёқ унинг чеҳрасида яна ғазаб ва наф* 
рат ифодаси пайдо бўлди: 

— Йўқ, нима бўлса ҳам, буйруқни ижро этинг!^ 
деди қатъий равишда. 

Ичкари ҳовлида уч хотин бор эди. Казак йигитлар* 
нинг оёқ товушлари ва офицерларнинг гап-сўзлари 
уларни ҳам уйғотиб юборди. Улар «большевиклар Теҳ- 
ронни олди», деб ваҳимага тушиб, аввалига ўринда тўл- 
ғандилар, кейин сапчиб туриб кетдилар. Қуроллан- 
ган казакларга қарши бу хотинларнинг қўлидан нима 
иш ҳам келарди. Кулги бўлишдан бошқа иш қилиша 
олармиди, йўқ акс ҳолда улар ич кўйлакда туриб 
эшикдан қарашармиди? Аёлларнинг кўзи казак шапка- 
ларига тушдй, қўрққанларидан ўзларини тезда ичкари 
олишди-да, яна жойларига киришиб, кўрпаларига ўра- 
либ ётишди. 

Офицерлар казаклар билан биргаликда чол ётган 
хонага киришди. Чол ўринда ғужанак бўлиб ётарди. 
Унинг қолган-қутган сочлари ҳам юлинган эди. Чол 
аввалига уларнинг кириб келганини пайқамай қолди. 

Иккинчи офицер каравотга яқин бориб энгашди-да, 
чолнинг қай аҳволда эканига парво ҳам қилмай, унинг 
елкасига қўлини қўйиб: 

— Муҳтарам оғо! Ғоятда зарур бир иш юзасидан 
Казақхонага боришингиз зарур,— деди. 

Офицернинг дағал овозини эшитган чол ҳаракат- 
ланди, бошинй кўтарди. Казакларни кўриши билан та- 
момила ўзини йўқотиб қўйди. 

—- Казаклар? Менинг уйимда? Шундай бемаҳалда? 
Нима учун? Сизлар мендан нима истайсиз? 

Офицер кулимсираб: 

— Бизни кечиринг, оғо хизмат бурчимиз! Зарур бйр 
иш важидан биз билан бирга юришйнгиз керак,— деди. 

Чол энди гапга оғиз ростлаган эдики, офицер уни 
оғиз очиргани қўймай: 

— Илтимос ва ўтинчларга ҳеч қандай ўрин йўқ. Шу 

кёча сиз Казакхопада бўлишингиз шарт, бу ҳақда буй- 
руқ олганмиз,— дедн. 

Офицер казакларга ишора қилгач, улар қўлтиғига 
кириб, чолни оёққа турғиздилар. Бирпасда уст-бошини 
кийдириб, эшнк томон етаклашди. Йигит деворга суян- 
гап ҳолда мижжа қоқмай чолга қараб турардш Чол 
бўлса ҳамон йиғларди. У, балки шу ҳолга тушиб қол- 
ганн, казакларнинг шу тарзда уйига бостириб кирнб, 
мажбуран ўриндан турғизишганига хўрлиги кели.6 
йиғлаётгандир. Дарвоқе, бу чол бундан ўзга муомалага 
лойиқ одам эмас эди-да! 

Иигит ҳамон қимирламай турарди. Ташқари чиқиб 
кетаётган чолнинг кутилмаганда: 

— Уғлингни эҳтиёт қил!—деган овозидан у ўзига 
келди. 

Чол айтган сўзларнинг йигитга қандай таъсир^ этга- 
нини таърифлаш қийин. Бир нафасда бутун ўтмиш 
унинг кўз ўнгида намоён бўлди. Иигитнинг чеҳрасида 
гоҳ табассум, гоҳ алам ифодаси пайдо бўлардш ўғил 
кўрганига қувонганидан жилмайса, Маҳиннинг ўлими, 
чақалоқнинг етим қолгани дилини тилка-пора қилиб, 
кўзларидан ёш оқизар эди. Йигит шу зайлда шипга 
боққанча бир неча дақиқа қимир этмай турди. Ниҳоят 
у нимагадир жазм қилгандай, бирдан кўчага югурди. 
Зинапоядан тушиб, кўча эшикка отилди: 

— Тўхтанг, тўхтанг! Чолни олиб кетманг, ўғлимни 
сўраб қолай, ўғлим қаерда?..— деб қичқирди. 

Бироқ чол ўтирган извош олислаб кетган эди. Йигит 
извош деразасидан бошини чиқариб, баланд овоз билан 
қичқираётган офицернинг: 

— Уйга кел, балки тонггача қайтарман,—дегани- 
нигина эшитиб қолди. 

Извошни қувиб етишнинг иложи йўқ эди. 

Шундан сўнг йигит ноилож яна ҳовлига югурди, зи- 
напоядан чиқиб, кучи борича эшикни тақиллата бош- 
лади. 

— Менинг ўғлим қаерда? Уғлимни беринглар!—деб 
қичқирди. Ортиқча асабийлик ва ҳаяжондан боши ай- 
ланиб йиқилди. 

йигитнинг шовқинидан ичкари ҳовлидаги хотинлар 
яна ўринларидан туришди. Бу сафар эшикдан-сочлари 
оқариб кетган бйр хотин чиқди. 

— Чироқни ёқинглар,— деб буюрди у бошқаларига. 

Чироқни ёқиб, тўртовлон қўрқа.-писа айвонга чи- 
қишди. Кампир ерда ётган ёш офицерни куриши била- 

ноқ кимнингдир номини тилга олди. _ 

— Уни тушимда кўрганим бежиз эмас экан, део 
қўйди ўзича. Кампир йигитнинг бошини к У та Р и ?’ 
тиззасига қўяр экан, абллардан бирига сув ва лой кел- 

ТИР Кампирни^ И куйиб-пишиб қилаётган меҳрибончили- 

‘ги туфайли йигит ўзига келди У ҳам имтрга қараб, 
уйи таниди ва ғамгин товуш билан: — Ули ^ и * деди * 
Жавобдан ожиз қолган кампир йиғлаб юборди. 
йигит ўрнидан турди. Кампир йигитнинг қўлидан 
етаклаб, хоналардан бирига бошлаб бориб, эшигини 

° Ч Йигит чала қоронғи бир хонага кирди. Бу хона 
мила жимжит эди. Фақат мириқиб ухлаётган кичкина бо- 
ланинг бир маромда нафас олиши эшитила Р ди ’ 

Шунча шовқин-суронлар унинг уиқусини 6y3onMaraH№ 
■— ЙЎк, ҳозир мумкин эмас,— деди кампир.^ ive 
часи қаёққа борасизлар? Болани шамоллатиб қуяси . 
Дарвоқе, мен ҳам сиз билан кетишим керак. Онаси ва- 
фотидан сўнг мен ҳамма вақт шу чақалоқ билан би Р' 
гаман. Бундая бошқа менинг овунчоғим йуқ... Тонг от- 
гунча сабр қилинг, сўнг бирга кетаман. 

Йигит ғамгин бош чайқади: 

— ЙЎк Бу уй менинг бошимга фалокат келтиради, 
Яхшиси, мен кетайин, эртага қаердалигимни сизга бил- 
дираман,— деди йигит ва кейин б о лага Қ а Р аб ’ 

— Мен билан кетасанми? — деб суради. 

Бола бошини қимирлатди. иоо „ гиии TV _ 

Кампир йигитнинг қарори қатъий эканлигини ту 
invHraH бўлса ҳам, лекин уни қайтаришга, эрталабгача 

Zy .“Л^1 Ҳ г. Ундаб, Jbo P «h. Амио «игнт^ ўнмад^ 

Бочяни кийинтириб қўлига олганча айвонга чиқди. by 
ерга киришда ечиб қолдирган шинели ерда ётарди. 

Иигит шинелни олиб елкасига солди, болани шинелга 
Й -“л»гаш боғдан ўтиб, дарвозадан ,иқди-»а, 
Trrtt-vrvUtJU rrutf 7Т Я кл/зпан ғойиб бўлди. 

111 6 ов 
УМИД НУРИ 

Тонг ёриша бошлади. Тунда бошланган совуқ ша> 
мол ҳамон эсарди. Теҳрон атрофида жимжитлик, ша* 
ҳар маркази — Тўпхона ва Машқ майдонлари эса жуда 
ғала-ковур эди. 

Шу куни тонгда Теҳроннинг барча маҳаллаларида 
постда турган полициячилар ёнига қўшимча яна бит- 
тадан казак юборилди. Полициячилардан қўрқиб тал- 
васага тушган шаҳар аҳолиси деворларга қапишиб 
ўтиб, полициячилар кўзидан гойиб бўлишга шошилар- 
ди. Мабодо бирор ерда одамлар тўдалашиб қолгудай 
бўлса, кимнингдир: 

— Казаклар шаҳарни олишшгги,—деган товуши 
эшитилиб қоларди. 

Марказий кўчаларда одам тирбанд. Худди қурбон 
ҳайитда бўлганидек, оломон шаҳар марказига қараб 
°Қар эди. Бироқ, бу кун байрам кунидан фарқ қиларди: 
қурбон ҳайитда одамлар Тўпхона майдонига қарши 
томон йўл олишса, бугун аксинча, одамлар шаҳар- 
нинг ҳамма дарвозаларидан шу майдонга оқиб ке- 
ларди. 

Яқинда Жавод роса калтакланиб, майиб қилинган 
жойда, яъни ватанга муҳаббат қўйган ва эркпарвар 
барча ёшларга даҳшат солувчи назмия биноси айвони- 
да қоровулда турган бир неча казаклар у ёқдан-бу ёқ- 
қа юришарди. Дўконлар ёпилган. Кенг ялангликда 
ашрофлар, тунукасозлар ва сирчи-бўёқчилар билан, 
савдогарлар эса ҳаммоллар билан аралаш-қуралаш 
бўлиб турардилар. Кимдир: 

—- Кеча шаҳзода 3. ни қамоққа олишди,— деди. 

— ^Бизнинг уйимиз олдидан оғойи Ф.„ уссалтанани 
олиб ўтиб кетишди,— деб кимдир унинг гапига қўшим- 
ча қилди. 

Шу маҳал бирдан Лолазор томондан извбш кўрин- 
ди. Кучер ўрнида икки казак ва улар ўртасида семиз, 
қорни катта бир амалдор ўтирарди. Извош Машқ май- 
донига, Казакхонага томон борарди. 

Бу ерда бўлаётган воқеаларни ўз кўзи билан кўриб, 
ғазаб ва асабдан ҳаяжонга тушган паст бўй, оқ юзлй 
бир йигит: 

Оббо... оғойи Т... уддавлани ҳам қўлга олишип- 
ти-ку. Отамни қамаб қўйишмаса яхши эди!—деди таш- 
вишда. 

Лолазор томондан иккинчи извош чиқиб келди. Ҳа- 
лиги йигитча: 

— Вой, бу қанақаси? Отамни олиб кетяптилар!—деб 
қичқириб юборди. 

Бу ҳолат тез-тез такрорланиб турарди: бошига узун 
қулоҳ кийган, қорни катта, мўйсафид кишилар ортилган 
карета ва файтонлар Қазакхона томонга ғизиллаб ўтиб 
турарди. « v 

Оломон ич-ичидан қувонаётгани аниқ сезиларди. 
Уларнинг кулишларн қўлга тушганларга ачинишмаётга- 
нини кўрсатарди. Аксинча, уларнинг қўлга олиниши, қа- 
малиши ва ҳаттоки ўлдирилиши оломоннинг бирдан-бир 
орзуси эди. 

Оломон орасида карета ва файтонларни кўрганда 
вужудини титроқ босган, қўрқинчдан ранги бўзариб, 
майдонни ташлаб, кўздан ғойиб бўлаётган кишилар ҳам 
бор эди. Булар жоҳил, лекин ашаддий муттаҳамлар ва 
давлат хазинасини уриб кетувчилар, йирик мулкдорлар 
қўлида қурол бўлиб, уларнинг ёлланган айғоқчилари 
эди. Улар хўжайинларининг ҳаёти хавф остида қолга- 
нини кўриб, ўз тақдирлари ҳақида бош қотиришар ва 
беихтиёр қалтирашарди. 

Бу тоифа орасида бозор сиёсатдонлари, текинхўр 
тамагирлар, атторлар, соатсозлар ва касби кори тикув 
машиналарини тозалашдан иборат бўлган кишилар, 
турли тўгаракларнинг сафсатабоз нотиқлари, газетанинг 
бебурд мухбирлари, ўзи йўқ газетага «шошилинч илова> 
чиқарадиган ноширлар ва текинга қорин тўйғизишга 
ўрганиб қолган ҳар хил юлғичлар бор эди. 

Аксарият одамларнинг вақти чоғ эди. Ахир, юз 
йиллар давомида ана шу ашрофлар асоратида азоб 
чеккан ва ундай халос бўлишга ўзида куч топа олма- 
ган халқ қувонмасинми?! 

Ҳар ким севинчини ва бу ярамасларга нисбатан 
нафратини ўзича изҳор қиларди. Кимдир сабрсизла- 
ниб: 

— Ҳамма иш равшан, уларнинг шу бугуноқ дорга 
осилганини кўрамиз,— деди ва у гўё дор сиртмоғига 
осилиб ётган жасадларни кўраётгандек юқорига қараб 
чапак чалиб куларди. 

Турли тарафдан чиқиб келаётган извошлар Тўпхона 
орқали ҳамон Машҳ майдони томон кетиб борарди. 

Кечаси бир неча полициячини ўлдиришипти, деган 
хабар оғиздан-оғизга ўтиб юрарди. Бу одамлар кай- 
фини сал бузди. Агар казаклар шундай яхши ният би- 
лан келаётганларини олдиндан айтганларида, барча 
аҳолигипа эмас, балки ўша полициячиларнинг ўзлари 
ҳам уларни табриклаб, пешвоз чиққан бўларди, дейи- 
шарди одамлар ўлдирилган полициячиларга ачини- 
шиб. Турганлардан бири жаҳл аралаш ғдмгинлик би- 
лан гапирди: 

— Қожория маҳалласидаги шўрлик полициячилар-а! 
Нега қурбон бўлишди? Ана шу ашрофлар учун жонла- 
рини фидо қилишдими? Ашрофларни Ҳимоя қиламан 
деб ҳалок бўлдилар. Ашрофлар уларнинг қадрларига 
етармиди', дейсиз? 

Бугун дўкон ва устахоналар берк бўлганидан, деяр- 
ли барча аҳоли шу ерга, шаҳар марказига тўпланган 
эди. Хатто, оламда бўлаётган ишлардан бутунлай беха- 
бар, кун бўйи тинмай ишлаб, кечқурун бола-чақасига 
бир парча нон билан жиндай гўшт олиб боришдан ўзга 
ташвиши бўлмаган, сиёсатдан мутлақо четда юрадиган 
кишилар ҳам ҳозир назмия олдида турар эдилар. Улар 
бу ерда нималар бўлаётганини аниқ пайқамаган ҳолда 
ҳар бир извошни шовқин-сурон билан кутиб оларди- 
лар. 

Оломоннинг олдинги қаторида бошларига намат ку- 
лоҳ ва эгниларига бурма сардорий кийган бир гуруҳ 
софдил кишилар, шунингдек, боқишида садоқат ва са- 
мимийлик акс этиб турган ёшлар турарди. Ана шу 
тоифа орасида ёши йигирма бешларга борган бир йигит 
ҳам турарди. Унинг эгнида кулранг сардорий, бошида 
ластаккина қора қулоҳ, оёғида қалин чармли туфли 
бор эди. • 

Юз-кўзларидан касаллик асорати сезилиб турган бу 
йигит тўп ва милтиқ ўқларидан илма-тёшик бўлиб кет- 
ган назмия деворларига боққан сари бошқалардан кўра 
кўпроқ қувонарди. У хахолаб кулиб юборди. 

— Замонанинг зайлини қаранг-а,— деди у, : — ма- 
на бу бинонинг ҳам умри битипти. Энди ундаги бечора- 
лар озод бўлишади.— Унинг ёнида турган бошқа бир 
қулоҳли киши: 

— Алҳамдулилло, энди бу ерга ҳеч ким қамалмай- 
ди!—деди. 

308 


Шу қўрқинчли уй азобини тортгани аён бўлиб тур- 
ган бошқа бир йигит шу сўзларни айтган кишига бир- 
дан қайрилиб қаради-да: 

— Ростдан шундай бўлармикан?—деб сўради. 

Ҳалиги одам йигитга маҳбусларнинг назмиядан қо- 
чиб кетишгани ҳақидаги хушхабарни айтишга энди оғиз 
ростлаган эдики, аллаким туртиб юборди, у оломон- 
нинг тазйиқи остида чап томонга сурилиб кетди. Шу 
вақт оломон ўзини четга олиб, жулдур кўйлакли кииш- 
ни назмияга олиб кетаётган икки полициячига йўл 
берди. 

Полициячилар ўтиб кетгач, оломон яна бирлашди. 

Ҳалиги гаплашаётганлар тағин ёнма-ён туриб қо- 
лишди. 

— Бу бечора кеча қочган эди,— деди кулоҳ кииган 
иккинчи одам биринчисига,— яна шу кофирларнинг қў- 
лига тушибди! 

Шериги унинг гапига жавоб бермади. У ўига толио, 
хотиридан нималарнидир ўтказар ва: «У ҳозир қаерда 
экан, ўлганми ё тирикми?» дея ўзича гапирарди. 

Кун чошгоҳ бўлгач, жуда исиб кетди. Оломон эса, 
ҳамон тарқалмасди. Нима қилишни билмаган ва бу 
ерда аслида нималар рўй бераётганини тушунмаган 
одамлар яна нимадир кутаётгаидек, у ёқдан бу ёққа 
кезиб юришарди. 

Ҳукумат амалдорлари шаҳар шунча нотинч булиши- 
га қарамай, хизматга боришди. Хусусан сердаромад, 
иссиқ ўринларидан маҳрум. бўлиб қолишни истамаган 
молия идораларининг ходимлари ишга ҳаммадан кўра 
илдамроқ жўнадилар. 

Бирдан Тўпхона майдонининг Боби Ҳумоюн, яъни 
«шоҳ дарвозаси» деб аталган хиёбонида офицер бошлиқ 
бир неча отлиқ казаклар кўринди. Улар, афтидан, тўғ- 
ри Алоуддавла хиёбонига ўтиб кетмоқ учун майдонга 
кириб келишарди. Оломон орқага тисланди. Қора ку- 
лоҳли бизнинг йигитча казакларга қаради, офицерга 
тикилди-да, бехос қувончидан қаттиқ қичқириб, югура 

кетди. , 

Офицер айнан шу йигит қичқирганини билм_аса-да, 
аммо оломон ораеидан кимнингдир югуриб келаетгани- 
ни кўриб, от жиловини тортди. Офицер етиб келган 
йигитга диққат билан қаради, уни танигач, қувон- 
чидан: 

— Жавод!— деб қичқириб юборди. 

Офицернинг ушланиб қолганини кўрган казаклар 
ҳам тўхтадилар. Жаводга ғамгин боққан офицер: 

— Мени таний олдингми? Демак, ҳали тамомила ўз* 
гариб кетмаган эканман-да?— деб сўрадй. 

— Жуда ўзгариб кетгансиз, лекин мен тавиб ол- 
дим,— деб жавоб берди Жавод. 

Уларнинг суҳбати ҳамманинг эътиборини ўзига жалб 
этди. Буни пайқаган офицер Жаводга қанчалик ачинма- 
син, ночор қолдиришга мажбур Эди. Офицер кетишга 
ҳозирланар экан, Жаводга: 

— Мен ҳозирча бир ошнамникида турибман... Қожо- 
рия кўчасида... фурсатинг бўлса, кечқурун боргин,—• 
деди. Кейин Жавод билан .хайр-хўшлашиб, узанги би- 
лан отнинг биқинига ниқтаб, казаклари билан Алоуддав- 
ла томон жадал жўнади. 

Жавод оломон ёнига қайтиб келди. Шундай вазиятда 
офицер билац сўзлашганини кўрган одамлар энди Жа- 
водга бошқача назар билан қараб, айрим кишилар ҳатто 
ундан сал-пал ҳайиқа бошладилар. 

Жавод Жалолобод хиёбони ортидаги тор кўчада бўл- 
ган ўз кулбасига йўл олди. 

Оғойи Ф... уссалтанадек баланд мартабали зотнинг 
қаҳр-ғазабига учраб, қамоқхона азобини тортган, беаёв 
калтакланган. Жавод ҳамон аввалгидек хушфеъл, оқ- 
кўнгил йигит эди. У Фаррухни шу вақтгача асло унут- 
маганди. Жавод Фаррухга озгина хизмат қилган бўлса 
ҳам, лекин у Фаррухни Чаламайдон қаҳвахонасида би- 
ринчи бор учратиб танишганидаёқ ундаги самимият ва 
тўғриликни чуқур ҳис этган эди. Фаррух узоқ вақт бе- 
дарак кетди, шу фурсат ичида Жавод ўзининг қамоққа 
олинишини неча бор ўйламасин, ҳеч қачон Фаррухни бу 
ишда айбли деб билмас эди. У бўлиб ўтган воқеалар 
сабабини яхши биларди. Сўцгги марта учрашган кунда- 
ги Фаррухнинг олижаноблиги, ғайриинсоний қабоҳатга 
нисбатан нафрати, унинг маҳзун кўз ёшлари Жаводни 
чуқур ҳаяжонга солган эди; ана шундан буён у Фаррух- 
га самимий содиқ дўст бўлиб қолганди. 

Мана, узоқ йиллардан кейин кутилмаганда яна уч- 
рашди. СевиИчидан кўзларига ёш тўлган Жавод сабр- 
сизлик билан уйига югурди. Йўл-йўлакай ўзича алла- 
нималар дер, гоҳо овоз чиқариб ҳам гапириб юборарди, 

Жавод ҳозир анча дуруст яшарди, чунки бир му* 

ҳим воқеа бева опаси ва унинг болалари ҳақида таш- 
виш чекишдан уни халос этди. Энди унинг ҳаётга меҳри 
ортган, кўнглида орзу-истаклар туғилган эди. 

IV боб 

АЕЛ КУЗ ЕШЛАРИ УРНИНИ СЕВИНЧ ОЛДИ 

Теҳроннинг шимоли ғарб қисмидаги Аббосий хиёбо- 
нида, ҳар вақт бўлганидек, сукунат ҳукмрон эди. Бу 
ерда тўраларнинг кареталари, коляска ва автомобил- 
ларининг товушидан бошқа ҳеч қандай сас-садо бўлмай- 
ди. Бу ерда «учинчи табақа кишилар» яшамайди, бино- 
барин, тўс-тўполон, шовқин-сурон ҳам йўқ. Боғ-роғли, 
ҳовлиси гулзор бу ажойиб дангиллама иморатларнинг 
аксариятида, эҳтимолки, ҳақиқатан ҳам ҳаёт гаштидан 
завқ-шавқ олган бахтиёр кишилар яшарлар; бироқ ки- 
тобхон билан ҳозир биз кирмоқчи бўлган бу хонадонда 
на севинч бор эди-ю ва на қувонч. 

Чиройли хонада, ланғиллаб ёнаётган чўян печка 
ёнидаги креслода ёши йигйрма бешларда бўлган бир 
жувон ўтирарди. У мутолаага жуда берилиб кетганидан 
ён-веридаги нарсаларни тамоман унутиб юборган эди. 
У шаҳло кўзларини китобдан узмас, бирин-кетин очила- 
ётган саҳифаларни зўр иштиёқ билан ўқир. гоҳо унинг 
ғамгин чеҳрасида ачиниш аломати пайдо бўларди. 

Жувон бошдан-оёқ қора либосда. У қора сочларини 
европача усулда орқага оддийгина турмаклаган, боши- 
га тўр дуррача ташлаган. Қўлларига _узук тақмаган, 
оёгида эса, қора туфли. Унинг барча кийими оддий, шу 
билан бирга сипо, олижаноб эди. 

Жувон бирдан қўлидаги китобни ташлади-да, зарда 
билан деди: 

— Бунда ҳам ўлим ҳақида ёзилган. Бирорта дуруст- 
роқ китоб топиш мумкин эмас... ҳаммасида ўлим! 

У яна дардли, юракни эзиб юборадиган товушда: 

— Эй худо, наҳотки заррача £ўлса ҳам кўнгилга 
умид багишлайдиган бирор китоб тополмасам,—■ деди. 

Жувон китоблар тахланган кўркам шкафчадан яшил 
муқовали, орқа зиҳига йирик ҳарфлар билан «Генрих 
VII» деб ёзнлган китобни олар экан: 

,— Балки, бунда ўлим тўғрисида гапирилмас, деди. 

'Шўрлик жувон китоб ўқиб тасалли топмоқчи бўлар, 

лекин китобларда тасвирланган даҳшатли воқеалар 
унинг юрагига бешбаттар ваҳима соларди. 

Тўрт йил муқаддам бу жувон бир кўришдаёқ севиб 
ҳолган, ҳафтада аранг бир марта кўришга муяссар бў- 
ладиган йигитидан бирданига айрилиб қолди. Жувон 
шу куига қадар ундан на бирор хабар топарди ва на 
бирор асар. 

Ҳа, Иффат севгилисидан жудо бўлганидан бери тўрт 
йил ўтди! 

«Иффат!..— деб хитоб қилади китобхон, ҳайрон бў- 
либ.— Тўхтанг-чи! Бу ерда автор янглишаётир. Олдин 
ўҳиганимизда, Иффат саводсиз дейилган эди-ку, қаёқ- 
дан китобни шариллатиб ўҳийдиган бўлиб қолди?» 

Бунга изоҳим шуки, бошига тушган машъум воқеа- 
лардан сўнг Иффат саводини чиқаришга қаттиқ бел 
боғлади. Эндиликда у тамомила бошҳа жувонга айлан- 
ганди. 

Шу вақт ичида қари отасидан ҳам жудо бўлди. Бу 
мусибатдан унинг олдинги ғам-ғуссаси сал-пал бўлсин 
сусайди деб бўлмасди. 

Иффат севгиси ва пулига хуштор бўлган кўпгина 
совчиларини рад этди. У Фаррухдан бошқа ҳеч кимса- 
ни хаёлига қелтирмасди. 

Фаррух билан сўнгги марта учрашганда Иффатнинг 
чуқур изтиробда бўлгани бизга маълум, бечора қиз қан- 
дайдир даҳшат таҳдид солишини ҳис қиларди. Бироқ 
унннг қўлидан нима ҳам келарди. Фаррух кетиши керак 
эди, Иффат унинг йўлипи тўса олмади. Фаррух кетгач, 
унинг ҳаяжони янада ошди. Зўр-базўр келган уйқугйна 
уни бир неча соат изтиробдан халос этди. Эрталаб эса 
Фаррухдан хабар ололмасди. Иффат унинг Шимронга 
кетганини ва у ерда бир-икки кун қолишини биларди. 

Орадан уч кун ўтиб, Фаррухдан ҳеч қандай хат-хабар 
бўлмагач, Иффатнинг ҳаяжони ғоятда кучайиб кетди. 
У Фаррухни ўз севгилиси қучоғида ўтирибди деб тасав- 
вур қилганида юраги бежо урар, Фаррух бирор фалокат- 
га дучор бўлдимикан деб ўйлаганида эса, юраги ‘қини- 
дан чиқиб кетар даражага етар эди. Иффат учинчи куни 
Фаррухнинг уйини биладиган, илгари бир бор Маҳин- 
нинг саломатлигидан хабар келтирган оқсоч хотинни 
юборди. Оқсоч қайтгач, Фаррухнинг отаси ва энагаси 
ҳам қаттиқ хавотирда эканлар, чунки Фаррух қаерга 
бориб тушишини уларга дарҳол хабар беражагини ваъ- 

да қиглан бўлса ҳам, лекин ҳозиргача бирор дарак йуқ 

экан, деди. ,,, , 

Бу хабарни эшитгач, шўрлик Иффат,нинг ташвиши 

огир қайғуга айланди. Унинг шаҳло кўзларига ёш тўл- 
ди. У бир кечаю бир кундуз сурункасига йиғлади. Унинг 
(езгир қалби Фаррухнинг муқаррар фалокатга учраб, 
азоб чекаётганидан дарак берарди. Фақат ииғидан бў- 
лак чораси йўқ эди. Кўз ёши тўкишдан нима фоида 
чиқарди, дейсиз? 

Иффат Фаррухни ахтариб, Шимронга бориш учун 
отасидан ижозат олмоқчи бўлди. 

Эрталаб воқеани отасига муфассал сузлаб бергач, 
ундан рухсат олди. Эртасига оқсоч хотин ва кекса қа- 
роли билан йўлга тушди. Иффат Шимронда оғойи Ф... 
уссалтананинг боғи яқинидаги бир боғчага жойлашди. 
Куз фасли бўлганидан бу кезларда Шимронда ҳеч ким 
турмаслиги бизга маълум. 

Шу заҳотиёқ Иффат оқсоч хотинга бирор оаҳона би- 
лан оғойи Ф... уссалтана боғига киришни, Фаррухдан 
бирор хабар топишни буюрди. Оқсоч хотин бир оз ўй- 
лагач, оғойи Ф... уссалтапанинг боғига жўнади. 

Йўлда у бошидари қора чодрасини ва чолворини ата- 
йин чангга белаб олди. Боғ дарвозасини тақиллатганда, 
орадан бир неча дақиқа ўтказиб, боғбои чол дарвоза- 
дан бошини чиқариб: 

— Нима ишингиз бор?—деб сўради. 

— Амаки, мен бу ерлик эмасман,—дея шошиб-пи- 
шиб гап бошлади оқсоч халлослаган товуш билан.— 
Шимронга биринчи келишим. Бир хонимнинг оқсочиман. 
Хоним бугун Шимронга, қариндош беканикига «оши 
ришта» 1 хўрликка борамиз дедилар. Иўлда отлар роса 
.чарчади, извошимқз Тадриж қишлоғига аранг етиб кел- 
ди юқорига яёв қўтарилмоқчи бўлдик. Қуриб кетгур 
чолвор мени жуда қийнади, тоғ остида бир харсанг 
устига ўтирдим-да, нафасимни сал ростлао, хонимга 
етиб оларман деб ўйладим. Кейин хоним орқасидан 
увалло югурдим, қани тополсам. Силлам қуриди, бу 
ерда ҳеч кимни танимайман, жуда ташна бўлиб кет- 
дим... 

Боғбон уни ичкарига таклиф қилди. 

Улар боғ йўлкасидан бориб, чап-томонга бурилиш- 
ди. Боғдаги иморатлар кўринди. Оқсоч хотин очиқ 

1 Яхна қилиб тортиладиган угра ош. 

деразалар ёнига тўшалган ўринда сочлари паришон, 
ранги жуда синиққан, деярли ҳаракатланмайдиган кўз- 
лари ич-ичига ботиб кетган бир жувон ётганини кўрди, 
Унинг бош томонида кекса бир хотин у билан гаплашиб’ 
ўтирарди. Иффатнинг оқсочи сездирмасдан уларга яқин 
борди-да, эҳтиром билан: 

— Салом!—деди. 

Бемор хотиржамлик билан бошини ўгирди-ю, жилма- 
йиб саломга алик олди. Шунда беморнинг ёнида ўтир- 
ган хотин: 

— Хўш, бизда нима ишингиз бор?—деб савол бер- 
ди ошиҳқан ҳолда. 

Иффатнинг оқсочи — Шавкат энди жавоб беришга 
оғиз ростлаган эди, боғбон унинг учун жавоб қилиб 
қўя қолди: 

Дарвозани тақиллатишди. Анови оғо келдилар- 
микин деган хаёлда тезда бориб эшикни очдим, қара- 
сам, дарвоза олдида мана шу синглим турган экан. 
Бекасидан адашиб, ёлғиз қолипти. Болаларимнинг чу- 
вирлашини эшитиб, шу ерда одам бордир деган тусмол 
билан дарвозани қоқипти. Ердам сўраб келибди. 

«Анови оғо келдилармикан> деб ўйлаб, чол боққа 
нотаниш оқсочни киритганини эшитган бемор хонимнинг 
чеҳрасидан сал ранжиганлик аломати сезилди. Лекин. 
шу заҳотиёқ яна чиройи очилиб, меҳрибонлик билан 
жилмайиб: 

— Қаёққа кетаётган эдилар?--- деб сўради. 

Асосий нарсани — бу ерга кимнингдир келишини 
кутаётганларини пайқаган Шавкат ўзича шундай деди: 
«Айни муддао. Энди у ёқ-бу ёқдан гаплашиб йигитнинг 
Шимронда туриш-турмаслиги, агар шу ерда бўлса, бу- 
ларникига ҳар куни келиб турадими ёки шу кунгача 
ҳеч келгани йўқми эканини билиб оламаи». 

— Менинг бекам Аббосий хиёбонида яшайдилар. 
Узим бўлсам, қазвинликман, Теҳронга биринчи кели- 
шим...— деди. 

Кейин боғбон чолга айтган гапларини қайтадан так- 
рорлади. 

Бемор хоним яна жилмайди: 

— Ҳечқиси йўқ, хафа бўлма. Агар бекангни топол- 
масанг, мен сени шу бугуноқ шаҳарга жўнатиб юбора- 
ман,— деди. 

Шу вақт бемор ёнидаги хизматкор хотин ўрнидан 

t 

туриб, бошқа хонага ўтди. Шавкат чинакамига гапга 
кнришди: 

— Хоним, нега бундай бемаврид вақтда боғда яша- 
янсиз? Бунинг устига ёлғиз ҳаммисиз?— деб сўради. 

— Тобим йўқ,— деди бечора жувон.—Докторлар 
шаҳардан ташқарида яшашимни маслаҳат бердилар. 
Лекин ота-онам тез-тез келиб хабар олиб туришади. 

— Маъқул, маъқул,—деди Шавкат,— демак буғун 
ҳам уларнинг келишини кутаётгаи экансиз-да? 

Беморнинг юзлари сал қизарди. 

— йўқ, бир қариндошимни бир неча кундан буён 
кутаман,—деди андишали оҳангда тутилиб-тутилиб.— 
Лекин шу кунгача келгани йўқ. 

Шавкат Фаррухнинг бу ерга ҳали келмаганини 
англади. 

Бир неча дақиқадан сўнг хизматкор хотин биллур 
чилим кўтариб қайтиб келди. Шавкат чилим чекди. 

Тўсатдан дарвоза тақиллаб қолди. Боғбон ирғиб ту- 
риб, дарвоза томон югурди. Бемор хоним қувониб, 
чеҳраси ёришиб кетди. Бироқ боғбон хафа> ҳолда 
ёлғиз қайтиб келди. У Шавкатга яқин келиб секин- 
гина: 

— Сизни сўраб келишипти,—- деди. 

Шавкат сохта севинч билан ўнқовсиз миннатдорчи- 
лик изҳор этйб, дарвоза томон жўнади. 

Кўчада Иффат турарди. У юзидан пардани кўтар- 
ган, ранги паға бўлиб кетган эди. У хавотирланиб: 

— Хўш, билдингми, шу ерда эканми ё йўқми?—деб 
сўради. . 

Шўрлик Иффат! Шу вазиятда «ҳа» деиилса ҳам, 
«йўқ» дейилса ҳам, барибир дардига дард қўшилади. 

Лекин, ҳар 'ҳолда ижобий жавобга бардош этиш 
минг марта осон эди, шунинг учун у хушхабар эшитиш- 
га ошиқарди. 

Афсуски, айни шундай ҳолларда ўта инсофсизлик 
қилувчи табиат Иффатни бу гал шу нисбий қувончдан 
ҳам маҳрум этди, Иффат ўзини ортиқ тутолмади, бо- 
шини боғнинг кесак деворига тираб, ҳўнграб йиғлаб 
юборди. 

Шавкат бекасини ўзлари тўхташган кичкина боғ- 
чага минг машаққат билан олиб борди-да, унга тасал- 
ли беришга уринди: 

— Шунчалик умидсизликка тушишнинг нима ҳожати 

бор? Ахир, ҳали ҳеч нарса маълум эмас-ку. Фаррух 
соғ-саломатдир, кутилмаган бирор воқеа юз берган бў- 
лиши мумкин, холос... 

Иффат юм-юм йиғлар экан, Шавкатдан нималар ҳа- 
қида гаплашганини, қандай қилиб ҳамма нарсани билиб 
олганини сўради. Шавкат у ердаги бемор хоним ҳам 
Фаррухии кутаётганлигини, лекин унинг ҳали келма- 
ганини айтди. 

Орадан икки соат ўтганда, Иффат яна ўз ётоғида 
қаттиқ^ иситмалаб ётарди. Унинг бошида отаси билаи 
онаси ўтирарди. Иффат уларга Фаррухнинг ғойиб бўл- 
ганини сўзлаб берди, улар ҳам қизлари билан бирга 
қайғуришарди. Ота-она қизларининг аҳволини тушу- 
нарди. Улар, Фаррухни яхши, куёвликка муносиб йигит 
деб билишар, шунинг учун ҳам унга бўлган муҳаббати 
учун қиздан ўпкалай олмасдилар. 

Иффатнинг касали бир неча ҳафтага чўзилди. 

Шаҳло кўзлари доим эшикка термилди. У Фаррухни 
кутди, кейин умидсизликка тушди. 

Иффатнинг иситмаси босилиб, заифлик бошланди. У 
кам гапирар, кўнгли ҳамиша ёлғизликни истарди. У эши- 
ги пўртаҳол кўчати ўстирилган чоғроқ гулхона томонга 
очиладиган ўз хонасидаги креслода ғамгин хаёлларга 
берилиб, ҳаракатсиз ўтирарди. 

У ҳамма вақт Фаррухнинг энагасини йўқлар, ундан 
бошқа ҳеч кимни кўришни истамасди. Иккиси узоқ 
вақт ўтиришар ва бу англашилмас жудолик аламида 
зор-зор йиғлашарди. 

Иффат ўйин-кулги нималигини тамомила унутган 
эди. Ота-онасининг унга эр қилиш ҳақида гапиришга 
юраклари бетламасди, чунки шу хусусда қўрқа-писа 
илтимос қилгудай бўлсалар, Иффатнинг иситмаси қў- 
зирди. 

Шу аҳволда ҳам Иффат Маҳиннинг ҳоли не кеча- 
ётгани ва у Фаррухдан бирор дарак топдими, йўқми 
эканини билгиси келарди. Аммо Маҳиннинг ҳали ҳам 
бетоб ва Шимронда ётганидан бўлак хабар кел- 
масди. _ 

У Фаррухнинг отасидан хабар олдирди, энага бирин- 
чи вақтларда Фаррух отаси ҳақида кўрган-билганлари- 
ни сўзлаб бериб турарди, лекин бу ҳам кўпга бормади: 
Фаррух тўсатдан ғойиб бўлганидан сўнг кўп ўтмай, 
унинг отаси ҳаёт билан видолашди. 

Бир куни Иффат-га Маҳиннинг вафот этгани хабари- 
ни келтиришди ва гап орасида: 

— Оғойи Ф..г уссалтананинг набираси бор,— де- 

йишди. , 

Иффат бу Фаррухнинг ўғли эканлигини биларди. 
Энди у янги қайғуга ботди, тэғин йиғлай бошлади. 
Ғалати жувон! Ҳозир у рақибасига аза тутарди._ 

Сўнг Иффатда Фаррухдан қолган шу жонли едгор- 
ликни кўриш, шу йўл билан бир оз таскин топиш ^фик- 
ри туғилди. «Буни қандай қилиш керак?»— деб ўз-узига 
савол берди у. Буларнинг оиласи билан оғойи Ф... уссал- 
тана оиласи орасида доимий муносабат, алоқа иўқ эди. 
Лекин Иффат Фаррухнинг отаси вафот этган куни 
Маликтож хоним билан танишганини эслади. Ҳозир 
Маҳин вафотидан сўнг Иффатнинг уларникига бориб, 

таъзия билдириши жуда ўринли эди. 

Маҳин вафотининг тўртинчи куни Иффат енига Шав- 
катни олиб, файтонда оғойи Ф... уссалтананинг уйига 
борди. Бошига зўр мусибат тушган бўлишига қарамаи, 
Маликтож хоним Иффатни яхши қарши олди. Бебахт 
отанинг аянчли ҳолини кўрган Иффат Маҳин номини 
иложи борича камроқ тилга олиб, унга тасалли бера- 

диган бир неча сўз айтди. • 

Иффатнинг ёқимли чеҳраси, ғамхўрлиги, бир боргина 
учрашган кишига шундай оғир кунда меҳр-шафқат кўр- 
сатиб, унга ҳамдард бўлиб келиши Маликтож хонимга 
чуқур таъсир этди. Бетиним йиғидан кўзлари қизарган, 
шу қисқа муддат ичида қадди букчайиб, башарасини 
ажин босган Маликтож хоним Иффатга ҳозирги за- 
мон аёлларига ёт бўлган қадимий тамтароқли форс 
иборалари билан ўзининг беҳад миннатдорчилигини 
билдирди. 

Бир оз ўтиргач, Иффат Маликтож хонимга энди тақ- 
дирга тан беришдан бошқа чора йўқ, ортиқча куйиниб 
узингизни адо қилманг, деган панд-насиҳат сўзларини 
айтди-да, кетиш учун қўзғалди. Маликтож хоним 
Иффатдан бундан кейин ҳам келиб туришни унутмас- 

* ~ _ TJ J. J т тттг^тшглрго ППОМ nvn- 


гач, хайрлашдилар. 

Шу ҳафтанинг ўзида Маликтож хоним Иффатлар- 
никига бориб келди. Бир ҳафта ўтгач, Иффат Малик- 
тож хоним ҳолидан хабар олгани яна келди. Иффат 
фарзандидан жудо бўлган шўрлик онани овутиш учун 
турли хил воқеаларни ҳикоя қилиб берди. 

Бора-бора булар орасида дўстлик вужудга келди, 
орадан сал фурсат ўтгач, Иффат билан ўтираркан, Ма- 
ликтож хоним ўзи Маҳин ҳақида гап очди. У асл воқеа- 
ни «бир оз бошқачароқ» тарзда, яъни Маҳиннинг эри 
бўлгани, лекин унинг тўйдан кейин кўп ўтмай, «исён- 
чилар»га қарши жангда ҳалок бўлгани, айрилиққа бар- 
дош беролмаган қизининг вафот этгани ва ундан бир 
ўғилча ёдгор қолгани ҳақида сўзлаб берди. Асл воқеа- 
дан хабардор бўлган Иффат унинг сўзини бўлмай, 
диққат билан тинглади ва чақалоқни кўриш истагини 
билдирди. 

Маликтож ҳоним Ферузани чақирди. Феруза чақа- 
лоқни олиб келиб, Маликтож хонимнинг тиззабига 
Қўйди. 

Шу вақт ёш бўлса-да, эрининг ярамас чиққанлиги. 
сабабли ундан ажралгани, ҳозир отасиникида яшаётга- 
ни тўғрисида сўзлаётган Иффат чақалоқни кўргач, ёш 
аёлларга хос меҳр билан унга талпинди. Маликтож хо- 
нимдан чақалоқни олиб, бағрига босди. 

Иффатнинг қалби алланечук бўлиб кетди, у Фаррух- 
ни ўйлар экан, чақалоқнинг лабларидан тўйиб-тўйиб 
ўпди. 

Ана шундан бери Ифф.ат ва Маликтож хоним иккиси 
кўпинча бола боқиб ўтиришадиган бўлиб қолишди. Иф- 
фат ўз аҳволинннг қанча оғир бўлишига қарамай, кўнг- 
ли синиқ бебахт Маликтож хонимни юпатишга, унга 
тасалли беришга уринарди. 

Лекин^ унинг юпатишлари Маҳиндек кўзининг оқу 
қораси бўлган қизидан ажралиб, юрак бағри ўртанган 
муштипар онага тасалли бера олармиди?! 

Соат сайин, дақиқа сайин Маликтож хонимнинг ғам- 
ғуссаси орта борди. У тамомила адойи тамом бўлган, 
юзларини босган ажин ёши қирқдан ўтмаган бу аёлни 
худди етмишга борган кампир суратига киритган 
эди. 

Маликтож хонимнинг тинка-мадори қуриб бориб, 
ниҳоят касалга чалинди. У сурункасига иситмалар, тез- 
тезбеҳуш бўлиб, алаҳлаб турарди. Маҳиннинг ўлими 
оғойи Ф... уссалтанани ҳам чуқур қайғуга солган бўл- 
са-да, лекин у ҳали ҳам депутатликка сайланиш фик- 
ридан қайтмаган эди. У зўр бериб ҳаракат қиларди: 
гоҳ йирик савдогарникига, гоҳ журналист ёки замин- 
дорникига югурардн, гоҳ керакли кишиларни уйига қай- 

и.нма шўрваю бедана иаловга таклиф этар, қиммат-' 
iniyi шоллар, кийимликлар ваъда қилиб, уларнинғ кунг» 

iiiiii овламоқчи бўларди. „ 

V депутатлик ташвиши билан овора булио, хотини- 

1111 нг соғлиғидан хабар олмасди. ' 

Пиҳоят, Маҳип вафотидан тахминан бир йилдан суне 
огойи Ф... уссалтана сайловлардан муваффақиятли ут* 
ди ва парлвмент депутати бўлиш тараддудини кура 
бошладн. Ҳамма газеталар унинг депутат бўлиб саилан- 
гани ҳақида хабарлар босиб чиқардилар. Газеталардан 
бири оғойи Ф... уссалтана ҳақида жуда яхшилаб езди. 
Жумладан, газеталардан бири бизиинг «Муносиб ва 
маодонавор вакилларимиз» деган сарлавҳа остида^ бош 
мақола босди, бунда оғойи Ф... уссалтананинг иирик 
ҳарфлар билан ёзилган номи бир неча бор такрорлзн- 
ди* бошқа барча музофот ва вилоятларнинг аҳолисини 
ана шундай муносиб' кишиларни сайлашга' даъват 

Кечқурун оғойи Ф... уссалтананинг ташқаридаги гул- 
зори меҳмонлар билан лиқ тўлди. Газ билан ёнадиган 
каттаосма чироҚнинг шуъласи кўзларни қамаштирар, 
тўрдаги диванда бугунги тантананинг сабабчиси савлат 
тўкибўтирар, меҳмонлар чой, кофе, чилим билан сии- 
ланар эдилар. Пешиндан ярим кечагача оғоии Ф... ус- 
салтана уйидан одам аримади, оқ ва қора салла ураган, 
кулоҳ кийган, қорни катта, оқ соқоли кўксини қоплаган 
қариялар чой, кофе ичаркан, руҳонийларга хос ибора- 
лар билан депутатни табрик ва муборакбод қилар эдь- 
лар. Ғарбий Европа тақлидчилари ҳам келишиб, фран- 
цузчалаб табриклашарди. 

Мана шу куни кечаси оғойи Ф... уссалтана биринчи 
бор Маҳинни унутди. Лекин соат ўн бирга бориб, палов 
ейишдан умидини узган ҳаромтомоқ ланганбардорлар 
ночор хайрлашиб чиқиб кетишганида оғоии Ф... уссал- 
тана ичкари кирди. Шунда у эшиклари гулхона томон 
очилган хонада аҳволи оғирлашиб, инқиллаб етган^хо- 
тинини кўрди-ю, бирдан Маҳинни эслади. У узига-узш 
«Мана шундай кеча маросими деб, шу лаганбардорлар 
деб, мен Маҳинни нобуд қилдим!»— деди. 

Шу вақт у худди сўроққа чақирилган жиноятчидек 
қалтираётганини сезди, ағдарилиб тушмаслик учун дар- 
ҳол хотинининг бош томонида тиз чўкди-да, чуқур ха- 
ёлга ботди. 

Маликтож хонимиинг аҳволи тобора оғирлаша борди. 
Иффатўзининг бетоблигига қарамай, деярли ҳар куни 
бу ерга келар, хонимнинг ҳолидан хабар оларди. Баъзан 
Фаррухнинг ўғлини Иффатларникига юборишарди. 

Маҳиннинг вафотидан бир ярим йиллар чамаси ке- 
йин, куз кунларининг бирида ҳизининг доғи ҳасратида 
адо бўлган Маликтож хонимнинг жони узидди. 

Ана шу кундан бошлаб оғойи Ф... уссадоана тамо- 
мила ўзгарди. Депутатликка бўлган ҳар қандай ҳавас, 
интилиши қолмади. Унинг бошини аллақандай даҳшат- 
ли фикрлар қамраб олди, бу фикрлар унга тинчлик 
бермай қўйди, айниқса, кечалари уни безовта қилади- 
ган бўлди. 

Фақат жажжи набирасини кўргандагина аҳволи ру- 
ҳияси сал яхшиланар, лекин болага боққан сари яна 
қизи Ма^инни, унинг ҳасратида адо бўлган хотинини 
ўйлаб, изтиробга тушар эди. 

Оғойи Ф... уссалтана энди «юксак» доираларда ва 
парламент мажлисларида кўринмасди. У деярли ҳеч ким 
билан учрашмасди. 

Маликтож хонимнинг вафотидан кейин Иффатнинг 
ғам-ғуссаси янада ортди. Бахтининг очилишига умидн 
қолмади. Унга кўп кишилар «оғиз солган» бўлса-да, 
ҳеч қайсисига розилик бермади, чунки Фаррухни сира- 
сира унутолмасди. 

Айни вақтда Фаррух тирикми, тирик бўлса, қаерда, 
ёки севгилиси каби бевақт ҳалок бўлганми экани ҳақи- 
да Иффат бирор аниқроқ маълумот ололмас эди. 

Иффатнинг бирдан-бир овунчоғи, вақти чоғлиғи Фар- 
рухнинг ўғли бўлиб қолди. Маҳиннинг энагаси болани 
Иффат олдига олиб келиб турар, у болани тиззасига 
ўтқазиб ўпиб, қўнғир сочларини силар экан, Фаррухни 
эслаб, йиғлар эди. . 

Одатдагидек, Иффат Фаррухнинг ўғлини кутиб ўтир-! 
ган вақтда биз китобхон билан унинг уйига кирган эдик. ; 
Энага чақалоқни соат тўққизга етказиб келарди, бугун 
бўлса, кечикди, соат тўққиздан ошди. 

Иффат дастлаб бунга унчалик эътибор бермади, 
аммо ярим соатдан ортиқроқ вақт ўтгач, хавотирланиб, 
энди телефон қилмоқчи эди, бирдан қувончга тўлган 
энага уйга шошиб кириб келди. 

Иффат ташвишли ҳолда: 

— Бола қани?—деб сўради. 

'Эинга жилмпйиб: 

— Бугум ynrn яхшнроқ жой топилди,— деди бамай- 

ЛНКОТИ1). 

i •— Очнқроқ iHiiiipciiiir им, нега болани олиб келма- 
ДМНГ>— сўради ҳайратн ямидп знёда бўлган Иффат. 

Вугун Оола отасинн учратиб, у билан кетди,—де- 

ди анага. 

Иффатгя бу ганлар аллақандай тушунилмас ибора- 
лардай эшнтиларди. Ҳаигу манг бўлнб қолган Иффат 
эпагадан нима воқеа юз берганини айтнб беришни та- 
лаб қилди. 

Кампир эса қувонч билан: 

— Ҳа, бугун тунда унинг отаси келиб, болани олиб 
кетди,— деди. 

V боб 

КИТОБХОНГА АВВАЛДАН ТАНИШ БУЛГАН 
БАЪЗИ КИШИЛАР 

Казаклар Теҳронга кирган, гўё улар шаҳарни ишғол 
этган кунининг эртасига тўраларча: «Эй, одам башара 
зотлар», деб камситилган халқни энди «худонинг марҳа- 
мати» ва чет эллик хўжалар шафқати билан ашрофлар 
қўлидан силаб-сийпаб бўшатиб юбориш зарур бўлиб 
қолган куни, шу жоҳил халқ муқаррар уқубатли қисма- 
ти олдида талвасага тушган ашрофларни, уларга қўшиб 
охунд ва саидларни ҳам гирибонидан бўғиш мумкинли- 
гини ниҳоят тушуниб етган кўни, турли хил арзандалар, 
муътабар амалдорлар, сиёсатнинг «с» ҳарфини ҳам ту- 
шунмайдиган «сиёсий арбоблар» ва бошқа шу тоифа 
кишилар бирин-кетин қамоқхонага «тўпланишаётган» 
куни Дарвозайи Қазвин маҳалласининг «Идора нози- 
ри» чорраҳасидаги кўк эшикли бир оддийгина уйда 
қандайдир катта йиғин бўлаётган эди. 

Бу ерга «ўрта» табақага.мансуб турли одамлар тўп- 
данганэди. Уларнинг кўпчилиги Теҳроннинг «олифта* 
ёшлари вакилларига ва давлат муассасалари хизматчи- 
ларига ўхшарди. Лекин бу ерда савдогарлар табақа- 
сидан бўлган кишилар, «оқ саллали»лар, эгнидаги қенг 
ёқали сардорийдан бўйинлари қилтириқдай риқиб тур- 
ган аллақандай шахслар ҳам бор эди. Бу ерга йиғилган 
турли қиёфадаги одамларга разм солган киши уларнинг 
нима мақсадда тўпланганнни аниқлай олмасди. 

liy yiira келаётгап одамларнинг кимлигини билмоқчй 
бўлган кнши эшик ёнида туриб қуллуқ қилаётган қора 
кўп, қўпгир соч ёшгина хизматкор йигитчага эътибор 
қнлмоги даркор. У кираётганлар билан саломлашар 
экан: 

— Марҳамат, тўғри иккинчи ҳовлига ўтсинлар, ке- 
йнп чапга қайриладилар, марҳамат,— дерди тавозе 
билан. Қизиқ, кираётганларнийг баъзилари бу йигитча 
бплан эскидан танишдек, унинг иякларини қитиқлаб 
ўтишарди. 

— Аҳмад, ишларинг қалай, бизникилар тўпланиш- 
дими? 

Аҳмад эса жилмайиб! 

— Ҳа, оғо, ҳаммалари келишган,— деб жавоб бе- 
рарди. 

Бириичи ҳовлига нисбатан анча кенг бўлган ичкари 
ҳовлининг чап томонида катта зал бор эди. Қиш 
кезлари совуқ бўлгани сабабли залнинг ровонлари 
ёпилганди. Ойнадан хона. ичида икки даврага бўли- 
ниб ўтирган одамлар кўринарди. Баъзан у ёки бу 
даврадан: 

— Яна беш қирон, фақат беш қирон!—деган овоз- 
лар эшитилиб қоларди. 

Баъзан меҳмонлардан бири ортиқча шовқин кўта- 
рарди, шунда уй эгаси бўлмиш кўҳна армия офицери 
мундиридаги кенг елкали киши ётиғи билан тартибга 
чақирарди: 

— Тақсирларим, ўйиннинг қонун-қоидаси бор, ҳад- 
дан ошиш ярамайди. Аввало, шовқин солиш ман эти- 
лади, қолаверса, бугунги кун хатарли. Мен сиздек 
дўстларимни ўзим ва хонадонимга иснод келтирқш 
учун таклиф этганим йўқ,— дерди. 

Шунда меҳмонлар орасида аллаким унга хайри- 
хоҳлик билдирди: 

— Ҳусайн амаки ҳақли. Уйинда одоб сақла, шаҳ- 
зода! 

Давранинг ҳар бирида саккизтадан одам бўлиб, 
тўпланганлар «мажлиси» энди бошланган эди. Мўъта- 
бар улфатлар ҳали чинакамига «жанг» бошлаганлари- 
ча йўқ. Ҳатто кийим-бошларининг ҳам оҳори тўкилма- 
ган. Бир неча соат ўтгач, кийим-бошлар тамомақ 
бошқа тус олади. Ҳа, айтгандай, бундан бир соат му- 
қаддам бошланган ўйин энди қизиб кетди. Уйинчилар 

чўнтағидан чиққан пудлар столга, ўйинчилар олдидаги 
кулоҳ ва саллаларга уйила бошлади. 

Давранинг бирида салда ўраган икки киши, яъни 
калта қора соқолли еаид билан соқолларини хинага 
бўяган охунд 1 , айтишларича, омади юришмайдиган 
қандайдир семиз бир киши, унинг ёнида, афтидан, ўта 
фирибгарлиги сезилиб турган қотма бир киши, сўнг 
қўлларига феруза ва олмос кўзли узуклар таққан, Ғар- 
бий Европага тақлид қилувчи олифта йигитча, мўйна 
қалпоқ кийган, қорачадан келган чўтир бир кнши ва 
ниҳоят оқ саллали бир савдогар ўтирарди. 

Оқ салла ўраган бўяма соқол охунд: 

— Банқ меники! Банкда беш қирон бор! Фақат беш 
қирон!—деди. 

Тиз чўкиб ўтирган одамнинг рўпарасидаги мўйна 
Қалпоқ кийган қорача киши ўлимтикка човут солган 
қузғунга ўхшаб, қарталар турган қутига интилди. 

Шу маҳал даврада ўтирганлардан аллаким 'оёғининг 
учи билан охунднинг елқасига аста туртди. Буни пай- 
қаб қолган оғойи шайх қорачадан келган улфатига: 

— Ҳазрат, тўйчиқни ўтказсалар бўларди,— деди. 

«Ҳазрат» деб аталган мўйна қалпоқ кийган, қорача- 
дан келган киши бўлса:—Нега сен қарта олмаяпсан? 
Нима бўлаётганини тушунмай Қолдим-ку,— деди. Яна 
охунднинг елкасига туртишди. Шунда охунд ўзини турт- 
ган дўстига қайрилиб қаради-да: 

— Нега турткилайсан, азизим?— деди,— уяладиган 
жойимиз йўқ. Биз тўғрисини айтаверамиз. Ҳазрат, жон- 
гинам, қарталарнинг бирортасини боса олмадинг, иул- 
ларни столга қўйиб қўйсанг, айни муддао бўларди. 
Кел, пулларни қалаштирайлик — тўйчиқни ўтказиб 
юборамиз. 

N... ушшариа 2 унвонли ва ўзини энг зўр_Ц 1 ариат пеш- 
воларидан деб керилган охунд шу сўзларни айтар экан, 
диндорлар тасбиҳ, муҳр ва Карбалодан келтирилган 
бир парча кесак сақланади деб ўйлайдиган ҳамённи 
чўнтагидан чиқарди-да, ундан йигирма беш туман олиб, 
давра ўртасига ташлади. 

Шунда шаҳзода: 

— Шунақа гапларнинг нима ҳожати бор! Ахир, мен 

1 Охунд — руҳоний. 

* ... ушшариа — Эрон шоҳлигн даврида днн ва шариат ар- 
бобларига бериладиган нуфузли унвон. (Ред.) ' 

сенга ишонаман-ку, тавба...— деди ўзича ғудирлаб ва 
чўнтагидан эллик туманли кредит қоғозни чиқариб, 
охунд ташлаган пуллар устига ирғитди. Утирганларнинг 
кўзлари ўйнаб кетди, ҳамма қоғоз пулларга тикилиб 
қолди. 

Яна қарта сузила бошлади. Шаҳзода қарта сўради. 
Охунд чаққонлик билан қарта олиб, шу заҳотиёқ: 

— Шаҳзода, балки қартани айирбошлашни истар- 
сан?!—деб сўради. 

— Канчага?—унча ишонқирамай сўради шаҳзода. 

— Етти туман! 

Шаҳзода.кифтини қисиб, шайхни қизиштирди: 

— Бўпти, қарта ол,— деди. 

Шайх икки дақиқа чамаси қарталарни ғалати қилиб 
роса чийлагандан кейин, ниҳоят, карталарни очдилар. 
Баб-баравар — иккиликдан иккита чиқди. Шаҳзода 
икки бор қарта олиб, бир олтилик ва бир учликни тўқ- 
қиз қилиб, шайх олдига ташлади. 

Охунднинг қути ўчди. 

Имомзодалар чеккан азоб-уқубатлар ҳақида жаза- 
вага тушиб, ўқиб топилган тўрт туман пул бой берил- 
ган эди! 

Уйин тобора қизий бошлади. Шаҳзода гоҳ ютар, гоҳ 
ютқизарди. Шомга яқин банк яна шайх қўлига ўтди. 
Ундан баланд келаётган шериги — шаҳзода қаторасига 
уч марта ютқизди. Тўртинчи бор шаҳзода ютишга аҳд 
қилиб ўйнади, лекин яна ютқизди. Шаҳзода бешинчи 
марта қартага қўл узатди. Лекин бу сафар охунд би- 
ровнинг турткисини кутмасдан: 

— Шаҳзода, жонгинам, тўй нима бўлади? Тўй?„— 
деди. ' 

Энди шаҳзоданинг авзойи ўзгарди, қизариб кетди. 
Қўлини чўнтагига солди-да, гўё худди шу онда пайқаб 
қолгандай: 

— Пул тамом бўлибди. Ҳа,~ майлй, қартани сузавер, 
пулга одам юбораман,— деди. 

Оғойи шайх'эса айни дақиқада нақд пул зарур бўл- 
гандек: 

— Эй, йўқ, азиз' шаҳзодам пул йўқми — қўлингНи 
торт. Энди бошқалар ўйнасин,— деди. 

Шаҳзоданинг зардаси қайнаб кетди: 

—■ Сенга нима бўлди, менга ишонмайсанми?—деб 
сўради у.— Мен қарзни ўз вақтида тўлаб тураман чоғи? 

Шу вақт соқ саллали» киши: 

— Йўқ, шаҳзода, бунақа гаини гапирмаиг, ёлғон 
гапиряпсиз,— деди. 

Шаҳзода яна қизариб кетди. Яна бир қадаҳ ароқ 
сўраб ичди-да: 

— Хўш, менга қарта сузмайсанми?— деб сўради. 

Огойи шайх дарҳол ҳамма пулни чўнтакка уриб: 

— Шаҳзода, нега шунчалик Қистаб туриб олдинг!— 
Ьеди-да, кейин илова қилди:— Ундай бўлса, сениран- 
житмаслик учун мен банкачилйкдан воз кечаман,— 
деди. 

Шунда шаҳзодз қарта қутичасини олдига тортиб 
олиб: 

— Банк меники. Банқда беш туман бор,— деди. 

Лекин ҳарифлардан бирор киши ҳаМ жавоб бермади. 

Шунда шаҳзода уй эгасига мурожаат қилди: 

— Қани, бу ёққа беш туман чўз. 

Уй эгаси ғамгинлик билан бош чайқади: 

— Шаҳзода, ўзинг кўринг турибсан, ўйин бошлан- 
ганидан бери қўлимга қора чақа ҳам тушгани йўқ. Агар 
ёнимда бўлганда, жоним билан берардим. 

Шаҳзода аччиқланиб: 

— Майли! Омадим келмади. Узларинг ўйнанглар,—• 
деди-да, ўрнидан турди. 

Шаҳзода тарёк манқали турган хонанинг бурчагига 
борди. У ерда Аҳмад деган дастёр бола билан аллақан- 
дай малла соқол киши бор эди, улардан бири тарёк 
пишитар, иккинчиси уни чекар эди. Малла соқол киши 
Аҳмадга ҳирс билан боқар, Аҳмад бўлса, Янги маҳал- 
лада яшовчи хонимларга хос нозу карашмалар билан 
унинг қонини кўпиртирарди. Бу хонага кириш билан 
«улфатларздан бирини ҳузур-ҳаловатдан маҳрум этга- 
нига шаҳзоданинг фаҳм-фаросати етмади. 

Аҳмаднинг хулқ-атвори уй эгасининг диди ва «истеъ- 
додидан» далолат берарди. Нашабангилик, қиморбоз- 
лик, баччабозлик кабн барча ишларга омилкор бўлган 
соҳиби хона гўё табиат томонидан атайин Эрон парла- 
менти депутати ролини ўйнаш учун яратилганга ўх- 
шарди. ’ 

Малла соқол тарёк чекиб бўлгач, шаҳзода Аҳмадга 
«менга ҳам тарёк тайёрлаб кел», деб буюрди-да, қарта 
ўйнаётганларга қараб ёнбошлади. 

Шаҳзодага навбат етди, у лабларини чилим найига 

босаркан, очкўзлик билан тарёк дудини ичига юта бош- 
лади. Ҳар тортншда у ўзини гўё ғам-аламидан фориғ 
бўлаёггандек ҳис қилса-да, лекин бу гал тарёк чекиш- 
дан аввалгидай ҳузур-ҳаловат топа олмасди. 

— Маҳаллангизда нозанинлар топиладими?—• сўра- 
ди шаҳзода Аҳмаддан. 

Фикри-ёди беш туман ишлаб олиш бўлган Аҳмад, 
қош қўяман деб, кўз чиқариш қабилида бирор нарса 
айтиб юбориб, шаҳзоданинг дидини билмай унинг аччи- 
ғинй чиқармайин деб, шундай ҳ<авоб берди: 

— Бизнинг маҳалла ҳақида суриштиришнинг ўрни 
йўқ, оғо, Т5у ер жаннатнинг худди ўзи. Кўнглингиз қа- 
нақасини хоҳласа, шунақаси топилади. Шу кичкинагина 
маҳаллада қанақа хотинга майлингиз бўлса, шунақаси 
бор-да. Бунинг сирини билиш учун атайлаб бир куни 
боққолдан сўрадим. «Бунинг ҳикмати сувда, шу ернинг 
сувидан ичган хотин-қизларнинг ҳаммаси жуда дилрабо 
бўлиб кетадилар», дейди. 

Шаҳзода Аҳмаднинг сўзларига қулоқ солмаётган- 
лиги яққол сезилиб турарди. Уни Аҳмад таърифлаётган 
«дилраболар» эмас, балки шу дақиқада сиймоси кўз 
олдида н<йлваланаётган бир аёлгина қизиқтирарди. 

Эшик очилиб, икки янги меҳмон — Али Ризохон би- 
дан Али Ашрафхон кириб келишди. Қиморбозлар хур- 
санд бўлиб кетишди. 

Уларнинг атрофида ўтирган «чўталчилар» ҳам руҳ- 
ланиб кетишди: 

— Омадлилар келишди, худога шукур, энди иш 
юришади,— дейишди. 

Ҳамма ўзига қайноқроқ чой буюрди. 

-— Қандай янгиликлар бор?—деб сўради аллаким. 

— Қанақанги янгиликлар бўларди,— деди оға-ини- 4 
лардан бири.— Қамашлар ҳамон давом этяпти. Ҳозир- 
гина шаҳзода К.ни қамадилар. 

Шу маҳал мириқиб тарёк тортаётган бизнинг ёш 
шаҳзода «шаҳзода К,» номини эшитиб, чилимни четга 
сурди: 

— Узи нима гап? Отамни қамашдими?— деб сўради. 
Лекин қиёфасидан унча ташвишлангани сезилмас, 
ҳатто сўраётганида ҳам овозидан кўнглидагидек ишбўл- 
ганлиги англашилиб турарди, Шаҳзода яна чияимга қўл 
чўзди. 

Уни кўрган оға-инилар баб-баравар: 

—- Ия, шаҳзодами? Сиз шу ердамисиз!—деб хитоб 
қилишди. 

— Ҳазрати шаҳзода уччига чиққан қартабоз,— деб 
сўзга аралашди уй эгаси.— Илгарилари бизникида бўл- 
маганлар, лекин бугун мен бу кишини атайлаб таклиф 
қилдим. 

Али Ашрафхон шаҳзодага қўл чўзар экан: 

— Нйма ишлар қилиб юрибсан? Демак, уйланмаб- 
сан-да, а?— деб, у ҳам манқал ёнида тиз чўкди. 

— Аввало менга айт-чи, отамни қамаганлари 
ростми? 

— Бахтга қарши, отангни шахсан танимайман,— де- 
ди Али Ашрафхон,— лекин ҳозир Қазвйн хиёбонидан 
ўтган файтонни кўрдим. Унинг кетидан икки отлиқ ка- 
зак йўртиб борарди. Мен йўловчилардан кимни олиб 
кетаётганларини сўраганимда, «шаҳзода К.»ни де- 
йишди. 

Шаҳзода дурустроқ ишонч ҳосил қилиш учун; > 

— Қиёфаси қанақа эди?—деб сўради. 

— Қорни катта, мўйлови оқ, соқоллари қирилган. 
Катта кулоҳ ва қора пальто кийган. 

Шаҳзода ўзини қаттиқ ташвишлангандай кўрсатиб: 

— Айтганинг худди отамнинг белгилари. Энди нима 
қилдим-а?— деди. 

— Нима ҳам қила олардингиз,—деди дарҳол уй 
эгаси,— казаклар билан жанг қилгани бормайсиз-ку, 
ахир, кутинг. Сизнинг отангизга ўхшаш зотларни улар 
ҳеч нарса қилиша олмайди. У киши эртага эрталаб 
яна уйда бўладилар. 

Шаҳзода К.нинг қамоққа олиниши бу ерда ёш шаҳ- 
зодага бўлган муносабатда дарҳол сезилди. Қиморхона 
эгаси ёш шаҳзоданинг энди ота ўрнида мустақил иш 
кўрадиган бўлиб қолишини таҳмин қилиб, агар тилхат 
ёзса, унга пул қарз беришга жазм қилди. У шаҳзода- 
нинг ёнига келиб, секингина: 

— Шаҳзодажон, лутфан мени афв этасиз... Боя мен- 
да пул йўқ эди. Энди ўйин анча қизий бошлади, мен 
сизга йигирма туман қарз бериб туришим мумкин. Ле- 
кин, сиз менга кичкинагина хатча, атиги йкки оғиз сўз 
битилган қоғозча берасиз, марҳамат, шунчаки бир хо- 
тира учун-да... 

Шаҳзода мамнун бўлди. 

— Албатта, албатта,— деди у. 

Енидаги хонага ўтиб тилхат ёзишга киришди, пул 
суммасига келганда уй эгасига қаради: 
t — Неча пул ёзай? 

: Уй эгаси ночорлигини ифодалаш учун пёшонасини 
тириштирди. 

— Қанча олмоқчисиз? 

Шаҳзода ўттиз туман ёзди-да, йигирма туманни 
олиб, қиморбозлар ёнига югурди. 

— Мен ҳам, мен ҳам тикаман, Менга қарта бе- 
ринглар. 

У яна ўйинга киришиб кетди. Гоҳ ютқазар, гоҳ 
ютарди. Уйин давом этарди. Али Ашрафхон гоҳ тарёк 
чекар, гоҳ қимор ўйнарди. Акаси бўлса, ўйнаб-ўйнаб 
қарзга ботиб қолганди. Аҳён-аҳёнда у шаҳзода,.., уд- 
давла... ва бошқадарнинг қамалганларини ўйлаб, эти 
жимирлаб кетарди. 

Соат бешга бориб, кўп қиморбозларнинг мадори қу- 
ригач, ўйин бузилди. Мадори қуриганлар орасида биз- 
нинг шаҳзода Сиёвуш Мирзо ҳам бор эди. 

У яна ғамгин бўлиб, Али Ашрафхон ёнига келди-да, 
иккаласи янгидан пишитилган тарёкни мириқиб чекиш- 
ди. Шуидан сўнг шаҳзода оға-инилар билан бирга қи- 
морхонадан чиқди. 

Бу кеча Али Ризохон ютган эди. Аммо пихини ёр- 
ган туллак қиморбоз бўлгани учун ютолганим йўқ, 
бор буд-шудимни бой бердим деб қасам ичарди. Таж- 
рибали қиморбоз унинг ёлғон гапираётганлигини, 
аслида эса, бирини ўн қилнб олганини дарҳол пай- 
қарди. 

Улар шаҳарнинг турли томонида туришарди. Шун- 
га кўра хайрлашиб, ҳар ким ўз уйига йўл олди. Китоб- 
хоннинг ижбзати билан биз Сиёвуш ва Али Ризохонни 
ўз ҳолиға қўйиб, Али Ашрафхон қандай ҳодисага дуч 
келишини томоша қиламиз. 

Саҳар. Соат олтилар чамаси, теварак-атроф ҳали 
қоронғилйк қучоғида, бинобарин, извошларини мусо- 
дара қилинишидан хавфсираган киракашлар бемаҳал- 
да кўчага чиқишга қўрқадиган маҳалда файтон топиш- 
ra умид боғлаш мушкул эди.^Али Ашрафхон уйига яёв 
жўнади. 

Ҳали ҳарбий ҳолат эълон қилинмагани учун уни бу 
кеча ҳеч ким тўхтатмади, у чорак кам бир соатдан 
кейин уйига етиб борди. Али Ашрафхон тамоман хотир- 

жам кўринарди, лекин уйиввнг ёнғинасида казак тур- 
ганини кўриб, ҳайрон қолди. У мансабдорларнинг қа- 
моққа олинаётганлигини эиштган эди-ю, лекин улар 
атрофида гирдикапалак бўладиган сарқитхўрлар ҳам 
қамалаётгаиини эшитмаганди. Шунга кўра, у ўзича ка- 
зак адашиб бу ерда тургандир ёки шаҳар сОқчилари- 
дандир деб ўйлаб, хотиржам эшИкка яқинлашди. Шунда 
казак дарҳол олдинга чиқиб: 

— Оғо, тезроқ киринг, оғойи поручик сизни анчаДан 
бери кутиб турибдилар,—деди. 

Али Ашрафхон: 

— Қандай поручик? Менда нима иши бор экан? 
АжабО, Ҳозир одам Қабул қиладиган вақтми?—- деб еў- 
ради. 

Аммо уй эшиги очиқлигини кўриб ва казак қўлйда- 
ги милтиқ ўқидан осонликча қутулишга кўзи етмагач, 
ҳовлига кирди. 

Ташқаридаги меҳмонхонада чироқ ёниқ эди. У зуд- 
лик билан ўз хонасига бориб эшикни ланг очди-ю, хо- 
нада у ёқдан-бу ёққа ўйчан юрган офицерни кўрди. 
Оёқ товушини эшитган офицер унга ўгирилди. 

Али Ашрафхоннинг миясидан бир зумда бамисоли 
қуюндай тезлик билан мингларча фикрлар ўтди. Қўрқ- 
қанидан нафаси ичига тушиб кетган Али Ашрафхон 
аранг: 

— Эй, сизмисиз?—деди ғўлдираб, титроқ овозда. 

Офицер ҳарбийларга хос оҳангда: 

— Худди шундай!—деб жавоб берди. 

Vl боб 

СЕВГИ АСИР ЭТМАГАН КИМ БОР? 

Енидаги эллик туманни, аниқроғи, Муҳаммад Тақи 
воситасида эрталаб аллофдан қарзга олган пулни ва 
қиморхона эгаси берган йигирма туманни — жами 
етмиш туманни ютқазиб қўйган Сиёвуш Мирзо уйига 
судралиб борарди. У ниҳоятда ғамгин эди. 

Айтгандай, энди у камдан-кам хурсанд бўларди. У 
илгариги бардам, қувноқ Сиёвуш эмасди. Қейинги тўрт 
йил мобайнида у анча ўзгариб кетди. Лекин, бундан бир 
йил муқаддам рўй берган воқеа унга айниқса қаттиқ 
таъсир этди, унинг тушунча ва одатларини ўзгартиб 

юборди. Оламдаги барча мавжудотни тиз чўктиришга 
қодир бўлган буюк куч Сиёвушни ҳам бўйин эгишга 
мажбур ҳилди. Энди у Шаний ва Мухторуддавла хиё- 
бонларидаги «кўнгил очар» уйларнинг ҳозир-нозирлари- 
д^н эмас, «анандақа» хотинларни ахтариб юрмасди. 
Ғам-аламдан халос бўлишни истаган чоғларда тарёк 
чекар ва гоҳо қарта ўйнарди. 

Отаси шаҳзода К.нинг мол-мулкининг кун сайин ба- 
ракаси учиб борарди. Эндиликда шаҳзода К. Ҳатто ви- 
лоят ҳокими лавозимини эгаллашдан ҳам умидини узди. 
Нега десангиз, барча газеталар уни амалдор бўлишга 
номуносиб бўлган «чирик» эски тартиб тўралари тў- 
дасига мансуб кишц деб жар солдилар. Газеталар ҳозир 
ашрофликка буржуа партиясига хос хийла-найранглар 
ёхуд медицина практикаси воситаси билан етишган «ян- 
ги давр» ашрофларига ҳокимлик лавозимларини олиб 
беришга ҳаракат қилардилар. 

Ёзни оромбахш Шимронда, қишни ўзининг жозибали 
шаҳар боғида роҳат-фароғатда ўтказишга ' одатланган 
шаҳзода учун энди ҳаётини бошқа изга солиш ниҳоятда 
мушкул экани ўз-ўзидан маълум^ Шунинг учун ҳам у 
тинмай курашди, режалар тузди.' Уғлини Маҳинга уй- 
лантириш билан орзусига етмоқчи бўлди, бироқ Маҳин 
тўсатдан вафот этди, бинобарин, унинг умидлари пучга 
чиқди. Шундан кейин шаҳзода ён атрофни қанча қидир- 
масин, Маҳиндек мол-мулкка эга бўлган бирорта муно- 
сиб келин топа олмади. 

Сиёвушга келганда, Маҳиннинг ўлими аввалбошда 
унга ҳеч қандай таъсир этмади, у кайф-сафо билан ово- 
ра бўлиб, Маҳиннинг ўлими ҳақида ўйлашга вақт ҳам 
топмади. 

Лекин, кейинчалик ота-она эс-ҳушингни йиғ, ўзингни 
дурустроқ тут, «кўрпангга қараб оёқ узат» деб очиқ- 
дан-очиқ жаврай бошлашганидан кейингина Сиёвуш 
Маҳиннинг ўлимидан нечоғлик «зиён» кўрганига ақли 
етди. Аммо, у бўш келмади, ота-онасидан «ўз» улуши- 
•ни, ҳатто укаси ва синглисининг ҳақини ҳам қисташга 
киришди. Лекин, ниҳоят, штасининг аҳволи танг бўлиб 
қолганини англади. 

Эндиуёнида «ортиқча» пул бўлмагани туфайли бош- 
қача ҳаёт кечира бошлади: кечалари соат учда қорача 
хоним уйига қадам ранжида қилмас, саҳар соат бешда 
Дарвозайи Давлатдаги шаробфурушни уйғотиб, айтган 

баҳосига ичкилик олмас, «Форсиён» магазинида «иоза* 
нинлар»га ўн беш туман турадиган ч амиркон туфлилар 
тортиқ қилмас эди. У энди нишхўрд, нобоп хотинлар 
билан айш-ишрат қилар, кейин бу «ҳузур-ҳаловат»нинг 
азобини тортар эди. эски дўстлари билан ҳам кам 
учрашадиган бўлиб қолди. 

Маҳин вафотидан икки йилча кейин, иттифоқо, Сиё- 
вуш ўзининг икки-учта оғайнилари билан айлангани 
бозорга чиқди. Бу кун сафар ойининг йигирма саккизи 
бўлиб, «Наҳл» 1 маросими бўлаётган кун эди. Албатта, 
уларнинг мақсади эл қатори мотам маросимида қат- 
нашиш эмас, балки оломон орасида кезиб, ёш қизча- 
ларни «овлаш» ёки бирор нозаниннинг тузоғига или- 
ниш эди. 

Улар кўчаларни изгиб, Шамсул-имора минораси ос- 
тида тўхтадилар. Назмиянинг фармонига кўра, хотид- 
қизлар фақат миноранинг рўбарўсида тўпланишлари 
мумкин эди. Қора чодра ёпинган хотин-халажлар шу 
қадар кўп тўпланган эдики, бозордан то Тўпхона май- 
донига қадар бўлган ерга гўё чойшаб тўшалганга ўх- 
шарди. Маросим кечикди. Узоқ кутавериб толиққан 
баъзи аёллар ерга ўтириб, топганларини тамадди қила 
бошладилар. Баъзилар ўзларини тамоман асоратга со- 
либ, фақат шу кўча томошггси, яъни лойга ботиб, бир 
неча соатлаб қаққайиб .туриш ҳамда шилқим йигитлар 
ва ярамас хотинларнинг бешарм сўзларини эшитишдай 
арзимас ҳуқуқни берган эркак' зотини қарғар эдилар. 

Оҳори тўкилмаган ялтироқ атлас ёки эскириб, ран- 
ги айниб кетган, аммо илгариги башанглйгидан нима- 
дир сақланиб қолган чодра ёпинган маълум тоифадаги 
бир гуруҳ хотинлар тап тортмай, баланд овозда қалтис 
жумлалар, одобсиз сўзлар гапиришарди. 

Бири ёнида турган аёлнинг тирсагига туртарди: 

— Қара, қара... Ҳасанни кўряпсанми? 

• Иккинчиси зардаси қайнаб дерди: 

— Ноиб Фахрийнинг димоғи кўтарилиб кетганини 
қара-я! 

Учинчиси, тартибни кузатиб юрган полициячидан тап 
тортмай, ўтиб бораётган полиция офицерини овозини 
барала қўйиб чақирди: 

1 Наҳл — Эронда имом Ҳусайннинг ҳалок бўлиши хотираснга 
бағишланиб муҳаррам ва сафар ойларида ўтказиладиган мотам ма- 
росими. 

■— Ҳусайн, ҳой Ҳусайн! Бугун менинг уйймга кела- 
санми? Айт, келасанми? ‘ ' 

Хижолатда қолган офицер қизариб: _ 

— Мени шарманда қилмагйн,— деди. 

Қанча пичирлашиб гапиришмасин, офицерларга қар- 
ши бирор ғарази бўлга.н, уларни айблашга баҳона ахтар- 
Ган ишҳибозлар ҳулоҳларини динг қилиб, шундай сўз- 
ларни эшитиб оларди. 

Сиёвуш майдоннинг бериги томонида туриб, кўз 
узмасдан аёлларга тикиларди. Бирдан у олдинги қатор- 
даги хотинлар орасида ниҳобини кўтариб, юзини деярли 
очиб турган ўн етти-ўн саккиз ёшлардаги. бир қизни 
кўриб ҳолди. . 

Аввало у қизга унча эътибор бермади. Фақат ёнидаги 
ҳамроҳига: 

— Қарагин, анча дурустгина қизга ўхшайди-а!— 
деди. 

Лекин, шу заҳотиёқ айтган гапидан ўкинди шекил- 
ли, ҳамроҳининг диққатини бошқа бир хотинга — заъ- 
фар ранг кўйлак кийган, «суюқоёқ» хотинга жалб этиш- 
га уринди. 

— Қара, қара, ҳов ана Азиз... Сен Қора... нинг уйи- 
дан қаёққа кўчиб ўтганини билмоқчи эдинг, чоғи? 

Ҳамроҳи ўша томонга ўгирилиб: 

— Ҳа, ҳа, ҳозир унинг қаерда яшашини албатта, 
билишим керак,-^ деди. 

Сиёвуш бўлса яна аввалги қизга тикила бошлади. 
Қиз унга бениҳоя гўзал кўринди. Шу топда югуриб бо- 
риб, қизнинг қора шаҳло кўзларидан ўпиб олгиси келди. 
Лекин, бахтга қарши, ундай қилнб бўлмасди, назмия- 
нинг фармонига биноан эрларнинг ҳатто хотинлар тур- 
ган жой яқинидан ўтишлари ҳам тақиқланган эди. 

Қиз ҳақиқатан ҳам жуда дилрабо эДи. 

Маъно ёғилиб турган меҳрибон шаҳло кўзлари, но- 
зик юпқа лаблари, қайрилма қоп-қора қошлари, алиф- 
дай тик бежирим бурни ва қалдирғочнинг қанотидай 
қора ва жилодор сочлари билан бу мавзун қомат, но- 
зик қиз ниҳоятда латофатли эди. Юзи ва қўллари 
оппоқ, тани буғдойранғроқ бўлиб, у ҳақиқий шарқ гў- 
зали эди. . 

Маҳлиё бўлиб қолган шаҳзода ундан кўз узрлмасди. 
Қиз эса, одатдагича, дуч келган одамга қарагандек, йи- 
гитга атиги бир боқди-ю. қайтиб қарамади. Бу билан 

қиз, сен ҳам кўчада учрайдигатқ ҳамма йигитларнинг 
бирисан, дегандай бўлди. 

Халойиқ жазирама офтобда икки соатдан бери Ча- 
ламайдон томондан келадиган «Наҳл» маросимини ку- 
тарди. Ниҳоят, соат учларга яқин узоқдан карнай то- 
вуши эшитилиб, бозор томондан маросйм кўринди, 
ашрофлардан олинган отлар оломон олдидан ўйноқлаб 
ўта бошлади. 

Буларнинг халққа нима кераги бор экан, майли, бу- 
ни халқнинг ўзи билади, мен бир нарса демайман. Зару- 
ри бўлмаса шундай жазирамада куйиб, соатлаб маросим 
кутишармиди?! 

Маросим яқинлашгунча шаҳзода беихтиёр юзини 
очиб турган қизқан кўз олмади. Маросимнинг тантана- 
вор қисми —«ноғора», яъни тарихчилар таъбирича, 
Карбало фожиасида қатнашган туя м.инган дўмбира- 
чи ва созандалар ёки найза кўтарган араблар тўдаси 
ўтаётганда қиз кўринмай қолди. Шунда Сиёвушнинг 
фиғони фалакка чиқди. 

Кутиш, сабр қилишдан бошқа чора йўқ. Бунинг ус- 
тига маросим, ўчакишгандек, тез ўта қолмади. Дарвоқе, 
бунчалик ҳашамат, тантана халқ олдида атайин намо- 
«ишкорона ўтказилар ва бунинг эвазига шариат пеш- 
волари—«қорни катталар» ва «замона зўравонлари»- 
- дан мўмай инъомлар, қимматбаҳо сарполар олардилар. 
Маросимнинг имиллаши томошабин бўлиб келган оло- 
моннинг зардасинигина қайнатарди, холос. 

Сиёвуш тоқатсизланиб депсинар, лекин мутаассиб-- 
лардан қўрққанидан маросимнинг кечикиши борасида 
бирор гап айтишга бртинолмасди. Бу қиз «учинчи та- 
бақа»га мансуб бўлса керак, деб ўйлади Сиёвуш. У ўзи- 
ча: «Бу бирор кавушдўз ёки новвойнинг қизидир», деб 
қўйди. Қизнинг бошига ёпинган чодраси нимдош бўлиб, 
ранги айниб кетган, хол-хол гулли кўйлаги оддий майи^ 
читдан тикилганди. Оёғидаги туфлисини теҳрон косиби 
тиккан, кулранг, дағал пайпоғини ҳам маҳаллий ҳунар- 
мандлар тўқигани сезилиб турарди. 

Шаҳзода қизни кўрган заҳотиёқ уни қўлга тушири- 
шим керак, Деди ўзича. Қарз-қавола кўтариб бўлса ҳам 
шу камбағал қиз кўнглини овлаб, ўзиники қилиб олиш 
осондек туюлди. 

Лекин қизиғи шундаки, шаҳзоданинг ўзига маъқул 
тушган хотинни қўлга киритиш учун ҳар қандай қабиҳ 

'ҳийлаларни ишга солиш фикрини қилганида сира-сира 
вкиз этмайдиган юраги бу қизни ўйлаганида асов отдай 
типирчиларди. 

Бу қизнинг қаерда туришини ниҳоятда билгиси кел- 
ди. Лекин, чўқморлар билан қуролланган полициячилар, 
мутаассиб оломон олдида қиз билан сўзлашиб бўлмас 
эди. Оломон кофир ҳисоблар, полициячилар эса маҳка- 
мага олиб кетарди. То отаси бу ишдан хабардор бўлиб, 
уни бўшатиб олгунча қамоқхонада ётишга мажбур бў- 
ларди. Хотин-халаж орасида ўралашиб юрган анови 
офицерчанинг терговига тушиб қолиш ҳам мумкин. 

Эҳтимолки, у қиз билан гаплашаман дейиш бефой- 
дадир, балки қиз унинг саволига жавоб беришни ҳам 
истамас?! 

Шу пайт маросимнинг бошқарувчилари — Машадий 
Али қандолатчи билан Ҳожи Ҳасан аллоф ўртасида их- 
тилоф чиқди: «Носирия хиёбонига бурилишда кимнинг 
байроғи олдинда бориши керак? Чал^майдонникими ёки 
растабозорникими? Даҳанаки жанг'Вўлди ва маросим 
иккига бўлинди. Анчадан буён маросим тугашини, тез- 
роқ уйга бориб тамадди қилишни орзиқиб кутиб турган 
бир тўда томошабин бирдан саф узилган ердан ўтиб, 
қарши томонга ёпирилди. Шунда оломон шаҳзодани ҳай 
қаршидаги аёллар ёнига суриб олиб бориб қўйдқ. 

Шу топда қиз ёнида турган кампирга: 

— Шоҳбожи, қайтишда яхшиси кўнкада қайта қолай- 
лик, бу ердан Тақихон кўчасигача олам-жаҳон йўл,— 
деди. 

Шаҳзода кампирнинг жавобини эшитмоқчи бўлиб 
турганида полициячининг: 

— Оғо, оғо, қани бир ўнг томонга ўтиб олйнг-чи!— 
деган ҳайқириғи эшитилди. 

Шаҳзода орқага тисланди. Шу маҳал маросимнинг 
ажраб қолган қисми бозорнинг тими остидан чиқиб, 
хиёбонга бурила бошлади. Тўда ўтиб бўлганига қадар 
шаҳзода шу ерда кутиб турди, кейин Шамсул-имора 
остидаги аввалги жойига хурсанд-бўлиб қайтиб келди, 
чунки қизнинг қаерДа туришини билиб олган эди., 

Маросим охирлаб қолди, Али тоға Биби Фотиманинг 
безатилган «ҳажла»си — никоҳ аравасини Шамсул-имо- 
ра майдони атрофидан бир неча бор. айлантирди. Бу 
билан у кимда-ким кушойиши кор тйласа, «ҳажла» ва 
унинг чироқларига топиниши керак эканини, шунда 

ихлосманд одамларнинг барча орзулари ушалишини sci 
латиб ўтди. Халойиқ тарқала бошлади. - - 

Сиёвушнинг жўралари кетмоқчи бўлишди. Шунда 
Снёвуш улар билан қайтолмаслигини айтиб хайрлаш* 
дн-да, шу заҳотиеқ хотинлар турган томонга югурди. 
Г)ироқ, қиз йўқ эди. Чор атрофга қанча қарамасин, 
фойдаси йўқ. Ҳамма ёқда боцшга чодра ёпиниб, бетига 
чашмбанд тутган аёллар, улар орасидан ўзини қизиқ- 
тирган қизни таниб олишнинг иложи йўқ эди. Лекин, 
у умидсизланмади. Сабри чидамай, тоқатсизланиб, кў- 
чанинг бу, бошидан у бошига бориб келди. Эркакларни 
ўнг томондан юришга мажбур этган полициячилар унга 
халақит берардилар. Қиздан ному нишон йўқ эди. Шаҳ- 
зоданинг аччиғи келди, лекин бундан фойда йўқлигини 
тушуниб, хафа бўлиб кетди. Қиз билан кампирнинг кўн- 
кага тушмоқчи бўлганини эслаб, вагонга югурди. Вагон 
лиқ тўла, чиқиш мумкин эмасди. Сиёвуш одамларни 
туртиб-суртиб, бир амаллаб вагон зинасига оёқ қўйиб 
олди. Чорак соатдан кейин Тақихон кўчасига етиб, ва- 
гондан сакраб тушди-да, кўчанинг оғзида кута бош- 
лади. 

Аёллар тўда-тўда бўлиб, маросимдан қайтишарди. 
Шаҳзода: «Улар ҳозир келиб қолиши керак», дерди 
ўзича. 

Унинг бояги қизни жуда кўргиси келарди. Шу вақт- 
гача унда бундай ҳис-туйғу бўлмаганди, тўсатдан бунча- 
лик «ошиқи шайдо бўлиб қолиш»ни эса, хаёлига ҳам 
келтирмас эди. . 

Уз ҳаётида, яъни хотин-қизларга майл уйғонганидан 
буён у кўп хотинларни кўрди, уларнинг орасида гўзал- 
лари ҳам кўп эди, лекин ҳеч қачон у бу қизни кўрган- 
дагидек ҳаяжонга тушмаганди. 

У вақт ўтганини ҳам сезмай, ғайри шуурий равишда 
чорраҳада ўткинчиларни кузатиб, икки соатча .қаққайиб 
турди. 

Кўча ҳаракати асли ҳолига тушганига ҳам бир ярим 
соатча бўлди. Йўловчилар тайсаллаб қолди. Лекин 
шаҳзода умидсизланмади. Тўғрироғи, «ноумид шайтон» 
дегандек, ўзини умидлантирарди. Ниҳоят, қоронғи ту- 
шиб қолганини пайқади. Қетиш керак. Шунда у чор 
атрофга разм солди, теваракдаги уйларии яхшигина та- 
ниб олиб, ғамгинлик билан саланглаб уйнга жў* 
нади. 

335 


www.ziYpuz.com kutubxonasi 



Мана шу уч соат давомида шаҳзода тамоман ўзгар- 
ди. Бу боя эрталаб сайрга чиққан Сиёвуш Мирзо 
эмасди. 

У бутун йўл давомида бошини қуйи солиб, маъюс 
ўнга чўмганча борди. Ҳатто, йўлда учраган аёлларнинг 
қиқир-қиқири ҳам унинг хаёлини бузолмади. Фақат из- 
вошчиларнинг «пўшт-пўшт»и ёки юк ортилган соябон 
араваларнинг тарақ-туруқини эшитганидагина атрофига 
қараб қўярди. Тим-қоронғида уйига қайтиб келган 
шаҳзода ҳаяжон ^ва очликдан толиқиб, ўз хонасига 
кирди-да, креслога ўтирди, папирос чекиб, ч хаёлга 
чўмди. 

Унинг бошида ташвишли ва ғалати фикрлар айла- 
нарди. Қиз унда ниҳоятда кучли таассурот қолдирган 
эди. Уша қизнинг шу ерда, ёнимда бўлиши сув, ҳаводай 
зарур, деб ўйларди. Бу заруратни эҳтиросгина *эмас, 
балки аллақандай бошқа бир сабаб ҳам тақозо этарди. 
Хўш, бу мақсадга қандай эришиш мумкин? Ахир, қиз- 
нинг қаерда туришини ҳам аниқ билмайди-ку. Шундан 
пайтларда рўй берадиган шубҳа унинг барча ишончини 
чиппакка чиқарарди. У ўзича: «Эҳтимол, янглиш эшит- 
гандирман. Бад.ки, у Тақихон кўчасида турмас? Кимдан 
билса бўларкин? Қимдан ёрдам сўраш керак? Отам би- 
лан онам бу ишга бош қўшишлари эҳтимолдан узоқ. 
Муҳаммад Тақи ёрдам бер.масмикин?» дерди. 

У қўнғироқ тугмачасини босди. 

Ешгина хизматкор югуриб кирди. 

— Агар Муҳаммад Тақи шу ерда бўлса, чақириб 
юбор,— деди Сиёвуш. ' 

Тез орада аввалгидай маккорлик ва ялтоқлик би- 
лан таъзим қилиб, Муҳаммад Тақи кириб келди. 

— Муҳаммад Тақи,— деди Сиёвуш.— Бугун менинг 
қалбимда нималар рўй бергани ва ҳозир нималар рўй 
бераётганини сенга қандай айтиб берсам экан? 

Муҳаммад Тақи таажжубланди: 

— Ҳазратим нима демоқчи бўлганларини англай ол- 
мадим... Нима гап ўзи? 

Сиёвуш Муҳаммад Тақига қандай воқеалар содир 
бўлганини айтиб бергач, қай йўл билан бўлмасин, қизни 
топиб келишни талаб қилди. 

Қитобхонларга маълум бўлган тамаъгир Муҳаммад 
Тақи бу қизнинг камбағаллигини, шаҳзоданинг эса, 
аввалгидек сахийлик билан инъом беролмаслигини ҳи- 

собга олиб, бу ишга овора бўлиб юрманг, демоқчи бў-; 
либ оғиз ростлади. . ] 

— Парво қилманг, ҳазратим,— деди у ярим ачйниб, 
ярим ҳазил қилиб.— Бугун сизни бўлмағур хаёллар 
гангитиб қўйибди. Барвақтроқ ётинг, эрталаб тургунин- 
гизча ҳаммаси унутилиб кетади... 

Шаҳзода дарҳол унинг сўзини бўлди: " 

— Йўқ, йўқ! Фикру ёдим ўшанда, унинг хаёли менга 
ором бермаяпти. 

Муҳаммад Тақи изтеҳзо аралаш кулди: 

— Ҳа, кўрамиз. Мен бир жойни топиб қўйдим, агар 
эртага ўша жойдан хурсанд бўлиб қайтмай, яна ўша 
гапни такрорласангиз, у қизнинг чинакам гўзаллигига 
ишонч ҳосил қиламан. 

— Муҳаммад Тақи, энди менга унақа жойлар ҳақи- 
да гапирма,— деди шаҳзода ғамгин бўлиб.— Агар эплай 
олсанг, ўша қизни топишимга ёрдам бер. 

Лекин Муҳаммад Тақи Сиёвушни, қизнинг турар 
жойини билмагандан кейин, уни топиш мушкул эканига 
ишонтиргач, умидини пучга чиқарди. Сиёвуш Мирзо 
гапни давом эттиришни ортиқча билиб, Муҳаммад Та- 
қига жавоб берди. 

Қиз тўғрисидаги ўйлар уни оромидан маҳрум қил* 
ди. Қизнинг гўзал чеҳраси унинг кўз ўнгидан нари кет- 
масди. Бирдан унинг кўзлари ёшланди. 

Ҳа, ҳатто шаҳзоданинг кўзларига ҳам ёш келди... 

V// боб 

ЧУЛПОН ЮЛДУЗИ ДОИМ БАЛАНД ҚАСРЛАРГА 
НАЗАР ТАШЛАЙДИМИ Г 

Ҳудди шу куни кечқурун Тақихон хиёбонининг кат- 
та ҳовлиларидан бирида, яъни тоғ этагида бўлган тор 
кўчага жойлашган жажжигина иморатнинг озодагина 
хонасида бир қизча алланима тўқиб ўтирарди. Бу хо- 
нанинг барча жиҳози—бир неча янги гиламча, йиғиб 
қўйилган кўрпа-тўшак, токчада турган бир неча чироқ, 
коса ва лаганлардангина иборат эди. 

Қиз эгнига юпқа қора кўйлак кийган бўлиб, кўйла- 
гининг ниҳоятда юпқалигидан нозик, гўзал сийнаси 
аниқ кўриниб турарди. У бошига қора дуррача ўраган- 
ди. Чиройли шаҳло кўзлари шодлик билан чақнарди. 

Бугун «Шаҳиди карбало куни»да ашула айтиш мумкйн 
эмаслигига қарамай, у қадимий, оддий қўшиқни куйлаф 

ЭДИГ 

Кеча ёмғир севалаб ерларни қилганди нам, 

Кўнглимни гул-гул очиб келган эди ёргинам... * 

Қиз ниҳоятда бахтиёр кўринарди... Бу ҳол ҳашамат- 
ли бог-рогларда ҳаёт кечириб келган ҳар қанақа аш- 
рофзодани ҳайратга солиши турган гап. Зотан, бундай 
кулба ва турмуш шароитидан нолимай, яхшироқ нар -i 
саларни орзу қилмай, қандай яшаш мумкинлигига 
«мўътабар» зотларнинг ақли бовар қилмасди. Бу бора- 
да ким ҳақ, ким ноҳақ, гапириб ўтирмаймиз. Ҳар ким- 
нинг табиати ҳар хил. 

Қиз ўзининг ҳаётидан, шу уйи ва -бисотидан мам- 
нун эди, чунки унинг ёнгинасида, ана шу ҳовлида бош- 
қа бир киши яшарди, унинг яқинлиги, дилдорлиги қиз 
учун энг гўзал нарсалардан ҳам, энг муҳташам қаср- 
лардан ҳам азизроқ эди. Қиз ҳозиргина кампир онаси 
билан «Наҳл» маросимидан қайтиб, энди ўша одамни 
кутарди., Унинг тезда келишига, у билан кўришишга ва 
суҳбатидан баҳраманд бўлишига қизнинг имони комил. 
Қиз бахтйёр эди, келажак унга янада марғуброқ кў- 
ринарди. 

Бу бир неча соатгина бундан олдин Сиёвушнинг . 
диққатини ўзига жалб этган-^ў, ғойиб бўлиши эса уни 
ғам-ғуссага солиб, ҳатто кўзларига ёш келтирган ўша 
қиз эди. 

Бу ҳовлида қиз билан онасидан ташқарн яна бош- 
қа бир кампир ҳам ўғли билан бирга яшарди. Иигит- 
нинг Дарвозайи Қазвин хиёбонида тамаки дўкончаси 
бор эди. ‘ 

Қизнинг онаси кўпгина кампирларнинг акси ўлароқ, 
ниҳоятда оқкўнгил, мўмин-мулойим аёл эди. Бахтга 
қарши, унинг кўзлари анча заифлашиб, нарсаларни зўр- 
ға илғарди, хулосаи калом, қўлидан кўпда иш келмай- 
диган бўлиб қолганди. Лекин унинг марҳум эри -«Шоҳи 
шаҳид» сароййда бир вақтлар фаррошлик 1 қилиб мў- 


1 Фаррош —луғавий маъноси гилам тўшовчидир. Улар иод- 
шоҳ ёки феодалларга яқин бўлганлар. Фаррошлар асл вазифала- 
ридан ташҳари жиноятчиларни жазолаш билан шуғулланганлар. 

майгина мол-мулк орттириб олганидан хотнни билан 
қизининг ҳаёти озми-кўпми таъминланган эди... 

Улар анча қашшоқ эдилар, лекин бир ботмон буғдой 
ўн-ўн икки қиронга кўтарилган очарчилик йилларида 
ҳам бир амаллаб кунларини ўтказган эдилар. Ушанда 
сиймолари Европа газеталари ва рассом Ғазнавий су- 
ратларини безаган муътабар зотлар буғдойнинг харво- 
ри (300 кг)ни бир юз қирқ тумандан пуллаб, қанчадан- 
қанча одамларни у дунёга жўнатишган эди. 1 

Қиз қўл қовуштириб ўтирмасди: у ўз тирикчилигини 
ўзи ўтказишга уринар, пайпоқ тўқиб сотиб, кунига 
икки қирондан ишларди. 

Тўрт хоналик бу уй ўзлариники эди. Отаси ҳаётли- 
гида ўзлари туришарди, отаси ўлганидан кейин ортиқча 
хоналарни ижарага қўядиган бўлишди. Бундан ойига 
йигирма беш қирон қўшимча даромад қилиб ту- 
ришди. 

Бир йили ижарачилар у.ч марта алмашинди. Биринчи 
марта охундга ижара қўйишди, у ҳар кечаси кўчадан 
бузуқ хотинларни бошлаб келиб, уларни менинг сийғам 
дерди. Бу она билан қизнинг ҳаёт тарзларига тўғри кел- 
масди, улар яхшшшкча (ичларида ўлгудай қарғаб) тақ- 
водор руҳонийни одоб билан чиқариб юборишди. Икки 
кундан кейин бошқа одам келди. Бу табризлик озар- 
байжон бўлиб, форсчани яхши биларди. У келиши би- 
ланоқ: 

— Менга хонани ижарага қўйишдан қўрқманг,— де- 
ди.— Мени сўққабош деб ўйламанг. «Қичик ҳокими мут- 
лақлик» 2 давридаёқ уйланганман, қаерга бормай, доим 
хотиним мен билан бирга торади. Лекин, ҳозир йўллар 
нотинч, шаҳсеванлар 3 талончилик қилиб, то Миёнагача 4 
келишди, шунинг учун ҳам ҳозир ўзим келдим. Хотиним 
кейинроқ келади, келишиб қўйганмиз. Кеча Шоҳ мачит- 
га бориб, хотинимга келишини сўраб хат ёздирдим. 

Шунингдек, сўйил ёки чўқмор билан қуролланиб, халқ орасидан ўз 
хўжаларига йўл очиб' бериш ҳамда югурдаклик қилиш ҳам ана шу 
фаррошларнйнг зиммасига юклатилган. (Ред.) 

1 Эроннинг Қожорлар династнясининг- сўнгги ҳукмдори Аҳмад- 
шоҳнинг ғаллафурушлик билан шуғулланганига ишора. (Ред.) 

г «Кичик ҳокими мутлақлик» — «Истибдоди сағир» — Муҳамма- 
далишоҳ мажлисни тарқатиб юборганидан то машрута тиклангун- 
гача бўлган давр, яъни 1908—1909 йиллар «Истибдоди сағир» деб 
аталади.. 

3 Шимолий турк кўчманчи қабилаларйдан бири, 

^ Табриз билан Теҳрон ўртасидаги шаҳар. 

Эски эрон урф-одатлари қон-қонига сингиб кетган 
қиз билан кампир ростгўй эдилар, шунинг учун бошқа- 
ларнинг гапига ҳам ишонардилар. Мана шу қаҳратон 
қиш кунларида озарбайжонни ва унинг хотинини хафа 
қилгилари келмай, хонани ижарага қўйишди. 

Доимо уйида ўтирувчи қиз озарбайжоннинг қандай 
меҳмонлар бошлаб келаётганини кўриб, ҳайрон бўлиб 
қолди. Меҳмонларнинг ҳаммаси ҳали мўйлови сабза 
урмаган ўн еттилардаги ўсмирлар бўлиб, кулбҳлари ос- 
тидан жингалак сочлари кўриниб турарди. 

Лекин кекса озарбайжон ёш меҳмонлари билан жуда 
мулойим муомалада бўлиб, ҳеч 'қандай шовқин-суррн 
чиқармагани, намози бомдодни ўқиётганидан бошқа 
вақтда овози эшитилмагани учун она билан қиз унинг 
бу ишига тоқат қилишиб, хотини келишини кутардилар. 

Бир куни кечаси, нима сабабдандир, «кичик ҳокими 
мутлақлик» даврида уйланган озарбайжон билан ёш 
меҳмони ўртасида жанжал чиқди, хонада шовқин кўта- 
рилди, эндигина чироқни ўчириб, ётмоқчи бўлиб турган 
қиз озарбайжон бошлаб келган бесоқол меҳмоннинг: 

— Сен ўн икки қирон бераман деган эдинг! Шундай 
экан, ўша ваъда қилган ўн икки қиронни бер!—дега- 
нини эшитиб қолди. 

— Ҳой, секин, секинроқ гапирсанг-чи!—деди озар- 
байжон.— Мен «ўн икки қирон» деганим йўқ, бир ту- 
ман дедим. Уша ерда, рестораннинг олдида. 

Меҳмон тўсатдан овозини барала қўйиб бақирди: 

— Хомтама бўлма! Бу гал олдинги сафаргидек ла- 
қиллата олмайсан! Ҳозир жанжал чиқараман. Қани, ўн 
икки қиронни чўзиб қўй, эшитяпсанми? 

Шундай кейин тарсаки товуши ва меҳмоннинг чин- 
қиргани эшитилди. 

Қампир ирғиб ўрнидан турди. 

— Нйма гап? 

Озарбайжоннинг хонасида муштлашиш давом этар- 
ди. Меҳмон билан хўжайин ёқа бўғишиб, турк ва форс 
тилларида бир-бирларини бўралаб сўкишар, шаънла- 
рига пештаҳам сўзлар айтишарди. Уларнинг иккови шу 
топда нақадар бешарм ва кулгили аҳволда эканлигини 
китобхон аниқ тасаввур эта олади. 

Улар қандай аҳволда эканига қарамай, кампир 
эшикка яқинлашиб, бақирди: 

— Ҳой, нима қиляпсизлар? Нега вақт алламаҳал 

бўлганда одамларни тинч ухл агани қўй м а йсн.чл ар? 

Қиз ҳам онасининг ёнига бориб, биргалашиб қич- 
қирди. : '• • __ u 

Қутуриб кетган озарбайжон меҳмонни қўйиб юбор- 
май, унинг юз-кўзи ва бошига муштлайверди. Меҳмин 
кучи етганча ўзини ҳимоя қиларди. Қампир билан қиз- 
нинг қичқириши тобора зўрайиб борганини кўрган озар- 
байжон билан меҳмон яна бундан кўра баттарроқ би- 
рор фалокатга дучор бўлмайлик, деб жим бўлишдй. 
Фақат меҳмоннинг: 

— Хўп, майли, эртага гаплашамиз!—дегани эши- 
тилди. 

— Эртага дейсанми?—деб қичқирди озарбайжон,— 
Пулимни қайтармагунингча сени бу ердан чиқармайман! 

Шунда кампир тоқат қилолмай, кучи борича эшикни 
тортиб, бақирди: 

— Бу нима гап ўзи! Кечаси шовқин-сурон^қилиш 
нимаси! Менга бунақанги ижарачининг кераги йўқ. Вой 
сени қара-ю! Агар подшоҳпараст бўлмаганингда, «кичик 
ҳокими мутлақлик» даврида уйланмаганингда, сени шу 
бугун кечасиёқ ҳайдаб чиқарар эдим. Сен бетавфиқ 
машрутачилар олдида шарманда бўлмагин, деб эрта- 
гача туришингга рухсат бераман. Лекин, эртага кечқу- 
рундан бошлаб, қорангии кўрмай. Қизимнинг бунақанги 
шовқинларга тоқати йўқ. йўқол, берадиган икки тума- 
нинг ғассолга буюрсин. 

Кампирнинг чапақай жаҳли чиқиб кетган эди. Лекин 
у машрутачиларни ёмон кўрарди, «кичик ҳбкими мут- 
лақлик» даврида уйлангани озарбайжоннинг шоҳпараст 
эканидан далолат берарди, шунинг учун унга ортиқча 
гапиришни эп кўрмади. 

Озарбайжон билан меҳмони сал ҳушларини бошла- 
рига йиғиб, бир бурчакка тиқилиб жим бўлиб қо- 
лишди. 

Эрталаб барвақт озарбайжон меҳмони билан чиқиб 
кетди, кечқурун келиб буюмларини олди-да, ижара ҳа- 
қини тўлаб, жўнади. 

— Бунақа одамлардан эҳтиёт бўл,— дейишди кечаси 
бияан шовқин-суронни эшитган, бўлган воқеаларни 
кампирдан билган қўшнилар,— улар бир фалокатга 
йўлиқтиради. 

Шундан кейин кампир «кичик ҳокими мутлақлик» 
даврида уйланган озарбайжонлардан юрак олдириб 

қўйиб, жой сўраб келган ҳамма озарбайжонларга рад 
жавоби бера бошлади. Хоналар бир ойгача бўш 
ётди. 

Ниҳоят, бир ойдан кейин истараси иссиққина бир 
кампир келди. Ташвишда сўлган қизил юзлдри бу аёл- 
нинг бир вақтлар жуда гўзал бўлганидан дарак бе- 
рарди. 

Исми Жалолат бўлмиш қиз ҳалиги кампир келган 
ваҳтда ҳовузча лабида ўтириб, чиройли ҳўлларини юв- 
моҳда эди. У бу аёлни кўрган заҳоти нима учундир унТа 
меҳри товланиб қолди. Жалолат кулибг 

— Қелинг, хизмат, аяжон?— деди. 

Қизнинг жилмайиб турган чеҳрасига қараб, кампир 
ҳам жилмайди. 

Иккита хонани ижарага ҳўярмишсизлар деб 
эшитдим, шу ростми?:— Жалолат унга хоналарни кўр- 
сатди. Уларнинг кампирга ёҳҳани аён бўлиб турарди. 
Шундан кейин ҳиз уни ойиси ўтирган хонага таклиф 
қилди. 

— Киринг, ойим билан чилим чекинг. 

Уйдан камдан-қам чиқадиган Жалолатнинг онаси 
меҳмонни кўриб, севинди. 

— Утиринг, тйсаддиҳ, ўтиринг',— деди у табассум • 
билан. 

Уғлим билан иккаламиз Катта Бозорнинг нариги 
чеккасида турамиз,— деди кампир — Ҳозир ўғлимнинг 
Дарвозайи Қазвип хиёбонида дўкончаси бор, ҳар куни 
барвақт дўконига бориши керак, шунинг учун яқинроқ- 
Даи жой топсак деган эди. Хоналарингиз яхши экан, 
агар қиммат бўлмаса, ижарага олардик. 

Нархини келишамиз,—- деди Жалолатнинг она- 
си. Лекин, аввал, билишим керак, илгариги ижарачи- 
ларимизга ўхшаш эмасмисизлар... 

Шу пайт Жалолат чилим кўтариб кирди. 

Йўғ-э, ойи, ҳамма бир хилда бўлаверибдими,—=• 
деди у гапга аралашиб. 

Ун уч боласининг ўн иккисидан айрилган — бири че- 
чакдан, бири босқидан, бири тутқаноқдан, бири ичтер- 
ламадан, яна бири ҳовузга тушиб нобуд бўлиб, ёлғйз 
Жалолат билан қолган кампир уни жуда яхши кўрарди, 

У шу заҳотиёқ рози бўлди. 

— Сен шундай десанг, хўп, майли. Ижара ҳақи икки 
туман. 

Кечқурун кампир бай пули бериб кетди. Эрталаб 
ҳаммол билан юкларини олиб келди. Шу кундан бош- 
лаб кампир билан ўғли ҳалиги иккала хонада яшай 
бошлашди. 

Уғли эрталаб ва дам олиш кунларидан бошқа пайт- 
да уйда бўлмасди. У кечқурунлари кунботарга яқии 
чарчаб, тугунчада нон кўтариб келар, кун ботганидан 
уч соат кейин хуфтонда ухлаб қоларди. 

Кампир билан қизи улардан рози эдилар. Улар ҳам 
ўэларини худди ўз уйларида яшагандай ҳис қиларди- 
лар. Шундай қилиб, уларнинг турмуши тинч, бетафвиш 
ўтарди. Лекин бир маромда осойишта яшаш йигитчага 
насиб бўлмади. 

Бир куни эрталаб у, одатдагидек, ишга кетишга от- 
ланаётганида’ беихтиёр бошини кўтарган эди, дарча 
ойнасидан тикилиб турган қизнинг юзи ва чақнаб тур- 
ган кўзларини кўрди. Уятчанлик ҳамда тўғрими, нотўғ- 
рими — ойиси ўргатган одоб қоидаси шу заҳотиёқ қиз- 
дан кўзини олишга даъват этарди. Лекин, бошқа 
қандайдир куч бунга йўл қўймади. Нйма қилаётганини 
билмай, оқибати кўнгилсиз бўлишидан қўрқмай, у кў- 
зини тўлдириб қизга боқди. Узоқ тикилиб турди, кўз- 
ларидан унга шайдо бўлиб қолгани сезилиб турарди, 
буни пайқаган қиз ўзинн тутолмай кулиб юборди. Шун- 
да у ҳам кулди. 

Бир дақиқадан кейин йигит оёғи тортмаса ҳам кў- 
чага чиқди. 

Шу куни унинг қўли ишга бормади, устасининг хо- 
тири паришон эканини ёш дастёри ҳам пайқади. Чиндан 
ҳам шундай эди; Жалолатнинг гўзал чеҳраси ва жо- 
зибадор шаҳло кўзлари унинг кўз ^нгида гавдаланар 
эди. У кечқурун, қоронғи тушишини г кутмай, дўкончани 
барвақт ёпиб, шошганича уйга қайтди. Нима қилиш ке- 
рак? Қизнинг хонасига киришга ҳаққи йўқ, ўз онасидан 
ҳам уяларди. 

Лекин, бахтига, тақиллатганида эшикни ҳар вақтда- 
гидай онаси эмас, Жалолат очди. Қиз табассўм қилиб: 

— Салом!—деди. 

йигитча қип-қизарди. Чакка томирлари бўртиб, юра- 
ги бир^ хил бўлиб кетди. Қизнинг саломига алик оли- 
шини ҳам эплай олмай, телбалардек, ўз хонасига югу- 
риб кирди-да, кўзачадаги сувни шимира бошлади. 

Унинг ҳаракатидан ҳайрон бўлган, ҳатто бйр оз ран- 

жиган Жалолат, йигитчанинг эс-ҳуши унчалик жойида 
бўлмаса керак, деб ўйлаб, ғамгинлик билан уйига 
Кйрди. " .■■■ ■• ■ ■ . 

Қиз бир боқиши билан йигитча қалбини қандай яра- 
лагани, уни қандай дардга мубтало қилганидан ўзи 
бехабар эди. У, севги пайдо бўлар экан, юрақни безов- 
та қила бошлашини белмасди. ' 

Бундай пайтларда муҳаббат тангриси қизни дадил 
қучоқлаб, лабларидан бўса олишни даъват этарди. Ле- 
ким муҳаббат тангрисига ёқмайдиган шарм-ҳаё ва 
камтаринлик йигитни ҳовлига чиқишга қўймасди. 

Шу оқшомда у ғалати ҳолатда қолди: қайғуришини 
ҳам билмасди, чунки қайғуга ўрин йўққа ўхшарди, ле- 
кин хурсанд бўлишини ҳам билмасди. Ҳар ҳолда рўй 
берган воқеадан сўнг оромини йўқотиб қўйди. Онаси 
билан бир рафас суҳбатлашиб, овқатланиб бўлгач, у 
дарров ўринга ётди. 

Иигит оғир кунларга қолди. 

Ҳамма ухлаганида, у ўз-ўзига гапирарди: 

«Кўрайлик-чи, худо нимани насиб этаркин... Балки, 
яна назмияга тушиб, таёқ ермиз. ёки, эҳтимол, энди 
бошқача бўлар? Балки, -шу қизнинг нақш олмадай юзи- 
дан бўса олиш насиб бўлар?» 

Кўпчилик, йигитча шу кечаси ухламаган бўлса ке- 
рак, деб ўйлар, ундай эмас. Вақт ярим кечадан оққани- 
дан кеийн у қаттиқ уйқуга кетиб, эрталабгача уйғон- 
магаии маълум. 

Эрталаб ўрпидан турганида у ҳовлида яна Жало- 
латни кўрди. Бу сафар у ўзини дадил тутиб: 

— Синглим, эшикни беркитиб олинг,— деди,— наз- 
миянинг марҳамати туфайли ўғрилар кўпайиб кетди. 

Йигитча ўз назцнда жуда дўндириб гапирдим деб 
ўйлади. Бирдан «синглим» деган сўзни эшитиб, қизнинг 
кулимсираб қўйганини пайқаб қолди. 

— Ҳа, нима бўпти. Уғрилар келса кела қолсин, уйи- 
мизда олиШга арзийдиган ҳеч нарса йўқ. Мени ўғирлаб 
кетишса, пешонамдан кўраман, чунки зўр.келса, бояги- 
дақа сўзларни эшитмайман-қўямашда. 

йигитча серрайиб қолди., У нима деб ўйлашини бйл- 
масди. Нега қизнинг аччиғи келди? У: «йўқ, йўқ, агар 
сизни ўғирлаб кетишса, мени ҳам қўшиб ўғирлашсин», 
демоқчи бўлди-ю, лекин айтмади, чурқ этмай эшикдан 
чиқди. 

'Унинг бехосдан «синглим» деб айтган сўзидан Жа- 
лолат чинакам хафа бўлган эди. Мамлакат қонунига , 
кўра, бегона йигит билан бундай гаплашиш ман этнд- 
ганини қиз хаёлига ҳам келтирмай, йигитчага ўз норо- 
зилигини очиқ айтди. 

Бу уйга она-бола келганининг иккинчи куни еш 
йигитни биринчи марта кўриб, Жэлолат юраги алланег 
чук бўлаётганини сезди. 

Қиз бу қандай ҳис эканини билмасди. У ўзига: «Эҳ- 
тимол, бу ажалнинг ваҳимасидир! Азроил ёнимдан учиб 
ўтдими?» деди. Худди ана шу куни «равза» эшитишга 
борган эди, «равзахон»дан лаҳад, Азроил, кейин яна 
ўша маҳалдаги бош министрнинг буюк фазилатлари 
тўғрисида нималарнидир эшитганди. У чиндан ҳам Аз- 
роил ёнимдан ўтди, деб ўйлади. 

Орадан икки ҳафта чамаси ўтгач, Жалолат иигит 
ҳар гал келганида ёки кетганида юрагида ғалати бир 
туйғу пайдо бўлаётганини пайқади. У ажабланиб: 

«Нега Азроил мени ўз ҳолимга қўймайди? Одам қиё- 
фасига кириб юргани-юрган»,— деди ўзига. 

Азроил билан учрашиш тўғрисидаги фикр унга даҳ- . 
шат солиши керак эди, лекин унинг йигит билан учраш- 
гиси келадиган бўлиб қолди. 

Йигитни кўриш қийин эмас эди, у ҳовлида юрганида 
бемалол қараш мумкин. Лекин, қиз у жилмайиб боқса 
деб орзу қиларди. 

Қиз ўзининг бу орзуси сезилиб қолишидан чўчирди. 
Лекин, бизга маълумки, йигитча уни тўсатдан кўриб 
қолганида, ўзини панага тортишни қанчалик ихтиёр 
қилмасин, барибир, дарча ойнасидан кўриниб қолди. 

Уша куни кечкурун қиз қачон эшик тақиллар экан, 
деб йигитга узоқ кўз тутди... 

Биз ўша куни кечқурун улар ўртасида нима бўлга- 
нини, эрталаб қиз йигитнинг муҳаббат илмидан тамо- 
ман бехабар эканини тушунганини биламиз. 

Уртада бўлиб ўтган ўша ғапдан кейин йигитча ихти- 
ёрини йўқотди, қуёш ботмасдан икки соат олдин дўкон- 
часини ёпиб, Теҳрон кўчаларида узоқ кезди. 

Қечқурун уйга қайтганида, қизга яна рўбарў келиш- 
дан қўрқиб, эшикни зўрға тақиллатди. Қиз қаршисида 
турарди. У яна соддалик қилиб, хижолат бўлишига сал 
қолди. Ҳар қалай, ўзини босиб, энди унга «синглим* 
деб мурожаат этмай: 

— Салом!—деди. 

Жалолат ҳам «салом» деб жавоб берди. У чодра 
билан юзини бекитар экан: 

— Шаҳарда нима янгиликлар бор?—деб сўрадй. 

Уларнинг ҳар иккаласи ҳам бунақанги савол-жавоб- 
лар ўзларига қиттак бў-лсин лазат бахш этмаслигини 
яхши англар эдилар. Лекин, на униси ва на буниси би- 
рор ёқимлироҳ ва жиддийроқ масала ҳақида гапиришга 
юрак қилмасди. Уларнинг билим доиралари қалблари- 
да пайдо бўлган ҳис-туйғуни баён этарлик бир йўлни 
кўрсатишга ожизлик қиларди. Улар нимани билишар- 
ди? «Қирқ тўти» ва «Искандарнома» китобини. Улар 
Шамсул-имора майдонидаги «жин», «пари» ва «Одил 
шоҳ» ҳақидагина ҳикоя қилиб, шундай пайтларда зарур 
бўладиган гапларни сира-сира ўргатмайдиган дарвеш- 
нинг эртакларидан ташқари нимани ҳам эшитибдилар 
дейсиз. 

Йигитнинг онаси шу маҳаллада яшовчи, шимолий 
вилоятлардан бирининг собиқ ҳокими бўлган ва аввалги 
гуноҳларидан сал-пал фориғ бўлиш, охундлар ва му- 
сулмони комилларнинг кафолати билан янгитдан ҳоким- 
лик лавозимига кўтарилиш учун замин ҳозирлаш мақ- 
садида ўқиётган «равза»сига кетган эди. Жалолат- 
нинг онаси эса, ҳовлиникг нариги чеккасидаги хона- 
да ўтирган бўлиб, буларнинг гаплараии эшита ол- 
масди. 

Ез фасли, осмонда ўн кунлик ой ёғду сочиб турарди. 

— Ой жуда ҳам чиройлн-а, тўғрими?—деди қиз. 

Шунда йигитча юрагида дадиллик қаёқдан пайдо 
бўлиб қолганини ўзи ҳам сезмай: 

— Ҳа, ой жуда чиройли, лекин бу ерда ундан ҳам 
гўзалроқ ой бор,— деб юборди. 

Қоронғида қизнинг қизариб кетгани кўрин&гасди, 
албатта. 

— Бу ерда ундан ҳам гўзалроқ ой бор, дедингиз- 
ми?—деб такрор сўраганида, қизнинг овози сал тит- 
ради. 

Йигитча дадилланди. Қиз бу гапларни эътирозсиз 
эшвтганини кўргав йигит унинг онасига чақиши ёхуд 
қувиб юборишларидан чўчимай: 

— Албатта, ғоят гўзал ва дилрабо,— деб қўшиб 
қўйдм. 

Шу пайтда қиз яшириб турган юзининг ярмини оч- 

346 


ди. Қиз билан йигит худди эски қадрдонлардай гапла- 
шар эди. Йигит онаси уйда йўқлиги учун ичкарига ки- 
ришга шошилмасди. Улар ҳовли ўртасида гаплашиб 
туришарди. 

— Ойдан кўра.гўзалроқ ким экан?—деб ўсмоқчи- 
лаб сўради, Жалолат. 

Иигит жавоб бермади. Ниҳоят, юрак ютиб! 

— Ойдан гўзалроқми? Сен ўзингсан-ку, ўзгинанг!—• 
деди. 

Бу сўзларни эшитган Жалолат Теҳроннинг одобли, 
шарм-ҳаёли қизлари сингари йигитни уришиб ташла- 
моқчи бўлди-ю, лекин тили бормади. У юраги гурс- 
гурс уриб, ўз хонасйга томон йўл олди, 

Йигит, яъни бизга таниш бўлган Жавод, шу оқ- 
шомда қизнинг ҳуснига мафтун бўлиб, ҳовли ўртасида 
бир соатча туриб қолди. 

У туриб-туриб ўзига: 

«Шу қизга уйланишим керак!» деди. 

VIII боб ' 

ТАСОДИФИЙ КУЗ ЕШИ 

,, Уша кундан кейин Жалолат билан Жавод бир-бир- 
ларига бўлган майлларини ва қалбларида нималар бў- 
лаётганлигини тушуниб олдилар. Аста-секин қиз тор- 
тинмайдиган, уялмайдиган бўлиб қолди. Жавод эса 
дадиллашди. Жалолат энди ундан юзини яшириб, юра- 
гини ўртамайдиган бўлди. 

Улар кўп бахтиёр онларини бирга ўтказишди. Жа- 
вод ўртоқларидан узоқлашди. Дўкончасини ёпди дегун- 
ча уйга ошиқарди. Кўпинча севгилиси Жалолатга қур- 
би етганча' бирор нарса: баъзан мева, пншлоқ ёки 
ширинлик олиб келадиган бўлди. У бу нарсаларни 
аслида онасига келтирган бўлса-да, унга: 

— Ҳадисларда агар киши бирор нарса олиб кел- 
са-ю, қўшнисига бермаса, гуноҳкори азим бўлади, дейил- 
ган,— дерди. 

Шундан сўнг у Жалолатга совға-салом бердирарди, 
ўғлидан бошқа ҳеч кимсаси бўлмаган она эса унга мо- 
нелик қилмасди. 

Жалолатнинг яқинлигидан беҳад шод бўлган Жавод 
назмияда, қамоқда ётгаи оғир кунларини ҳам унутди, 

'ҳатто бнр вақтлар бошдан кечиргани даҳшатларга 
ишонгиси ҳам келмасди. 

Фаррух билан охирги марта учрашган кунидан буён 
Жаводда айтарли узгариш бўлгани йўқ. 

Қамоқда узоқ ётиши ва калтаклар Жаводнинг соғ- 
лиғига қаттиқ путур етказганидан. хабаримиз бор. Дас- 
таввал, кўрган кишилар уни ногирон бўлиб қолади деб 
ўйлаган эди. Лекин, ундай бўлмади, 

Фаррух Жавод билан хайрлашиб чиқиб кетаётганида 
унинг дори-дармон олиши ва ўзи тайинлаган докторга 
бериши учун токчада бир оз пул қолдирди.-Бу Фаррух- 
нинг ҳаммаҳалласи ўша таниш доктор эди. Унинг ай- 
ниқса ичтерламага- қарши ишлатадиган дорилари 
ҳатто N. элчихонасига ҳам маълум эди. 

Иссиқ сувга тушиш, мой дори Жаводнинг бадани- 
даги жароҳатларни бир оз тузатди, полиция беради- 
ган оби ёвғон ўрнига кучли овқат ейиши, айниқса, ёш 
бўлгани сабабли тез соғайиб кетди. Уч ойдан кейин 
аввалги ҳолига қайтди. Кўзининг хиралиги ҳам ту- 
залди. 

Айни шу пайтга келиб, Фарр.ух қолдирган ўттиз 
туманга яқин пул тугади, Жаводнинг оиласи яна муҳ- 
тожликда қоладиган бўлди. 

Шу дамда Жавод биринчи марта уйидан чиқди. 
Унда қандайдир ишонч бор эди, шу сабабдан бўлса 
керак, ҳатто у жилмайиб ҳам қўйди. Лекин кўнгли 
ташвишда: энди нима қиламан?—деб ўзига савол бе- 
рарди. Кўпдан буён Фаррухдан дарак йўқ. Мана шу 
уч ойдан бери бирор марта келиб хабар ҳам ол- 
майди. 

«Энди мени хизматкорликка олгиси келмаётгандир- 
да»,— дерди Жавод ўз-ўзига. 

Фаррухдан бирор илтимос қилишни ўзига эп кўрмз- 
са-да, Жавод унингуйига борди. 

Мўйсафид чол унга эшик очиб: 

— Нима ишингиз бор?—деб сўради ғамгинлик би- 
лан. 

— Ота, менинг исмим Жавод,— деди у одоб би- 
лан.— Оғом мени биладилар. У кишини кўрмоқчи 
эдим. . 

Чол ажабланиб сўради: , 

— Оғонгиз ким? 

Жавод ҳам ҳайрон бўлиб; 

«Мен бошқа жойга келиб қолдим, шекилли?» деди 
ўзига-ўзи. Лекин, яна бир марта дарвозага, боғ ДевО- 
рига разм солиб: 

— Фаррух оғом-да,— деди. 

Шу сўзни эшитгач, чолнинг кўзида ёш пайдо бўлди. 
У Жаводга Фаррухнинг дом-дараксиз йўқолганини айт- 
ди. Афтидан, чол шу топда Жаводни таниди. 

— Оғо билан Қумга борган сен эмасмидинг? 

— Ҳа, мен эдим. Ажабо, нега оғодан ҳеч қандай 
хабарингиз йўқ? 

Чолнинг кўзлари жиққа ёшга тўлди, чол кўз ёшини 
тия олмай: 

— Шундай... Уч ойдан бери ундан ҳеЧ қандай хабар 
—эшитмадик,— деди.. 

— Бу қандоқ бўлди?— ҳамон тушунолмай сўради 
Жавод. 

Чол уни ичкарига таклиф қилди ва Фаррухнинг эна- 
гаеини чақирди. 

Улар Жаводга Фаррухнинг бехос ғойиб бўлганини, 
унинг кекса отаси ғам-аламдан вафот этганини айтиб 
беришди. 

Жа.вод қариялар билан бир соатча Фаррух ҳақида 
сўзлашиб, ҳасратлашиб ўтирди, сўнг уйига кетмоқчи 
бўлиб ўрнидан туриб, улар билан энди хайрлашаман 
деганда, тўсатдан дарвоза қаттиқ тақиллаб қолди. 

Бобоҳайдар дарвоза томон ўқдай учиб борди. 

Аҳмадалихон кирди. Фаррухнинг содиқ дўсти ғам- 
гин эди. 

— Бугун ҳам хабар йўқми?—деб сўради у чолдан. 

— Йўқ. 

— Мен алоқ-чалоқ тушлар кўриб чиқаяпман,— 
деди Аҳмадалихон.—Утган кечаси ҳам уни тушимда 
кўрдим. Аҳволи оғир эмиш, мендан ёрдам сўрармиш. 
Мен унга ёрдам бергани яқинлашсам,. у бирдан:- «Эр- 
тага кўришамиз», дермиш. 

Фаррухнинг энагаси хўрсиниб: 

— Эҳтимол, келиб қолар, бизни азоб-уқубатдан қут- 
қарар?—■ деди. 

— Ким билади,— деди Аҳмадалихон. 

У «эртага кўришармиз» деб ўрнидан турди-да, эшик 
томон юрди. 

— Ҳожи оғо нима қиляпти? Ҳали ҳам ҳар куни кел- 
яптими?— деб сўради Аҳмадалихон. 

— Эй, ofo, — деди чол,— бу Ҳожи оғонинг касри- 
дан тинчимизни йўқотдик. Эрталаб, бомдодни ўқимас- 
даноқ етиб келади. Ундан: «Нима керак?» деб сўрасанг, 
«Қилган байимнздан ташвишланяпман. Шубҳага тушиб 
қолдим. Нонсўя ишга ўхшайди; борди-ю, бирданига 
ҳовлига ўт тушиб кетса, нима бўлади? Пулни қайтаринг, 
йўқса тегишямни олай, кўнглим тинчисин», дейди. Мен 
унга ҳар гал: «Ҳожи оғо, бизни ўз ҳолимизга қўйинг, 

пулни талаб ҳиладиган муддатингиз келгани йўқ-ку»,_ 

дейман. Бунга қулоқ солгиси келмайди, тушгача шу ер- 
да қимир этмай ўтиради. 

— Қўяверинг!—деди Аҳмадалихон,— Арабистон- 
нинг жазираиа офтобида юриб, Ҳожининг мияси айниб 
қолган бўлса керак. Эндиги сафар эшикни тақиллатса, 
жавоб берманг. 

У бошини чайқаб, секингина: 

— Хизматкоримга ёрдам бераман деб, Фаррух уйи- 
йи шундай хавф-хатар остида қолдирди!— деди. 

Бу сўз ўзига тааллуқли эканини пайқаган Жавод 
қаттиқ хўрсинди. 

Шу пайтгача унга эътибор бермай турган Аҳмада- 
лихон уни таниди. 

— Хўш, ҳозир сен нима иш қиляпсан? Тузалиб кет- 
дингми? 

— Худога шукур,— деди Жавод,— Қўз ва оёқларим- 
нинг оғриғи цолди. 

— Ишлаяпсанми ёки бекормисан? 

— Бекорман,— деди Жавод бошини қуйи солиб. 

Аҳмадалихон Жаводнинг жавоби ва кўринишидан 
унинг қаттиқ қийналганини пайқади. Бир оз ўйлаб 
тургач, у Почта Бошқармасига хизматкорлар керак- 
лигини эсладя. 

— Саводинг борми? 

Жавод йўк дегандай бош чайқади. 

— Саводинг бўлганида, сенга тузукроқ иш ҳам то- 
пиларди,— деди Аҳмадалихон,— Ҳозир сени Почта Бош- 
қармасига иига жойлаб қўйишим мумкин. Эртага ишга 
чиқсанг бўлади. 

Жавод Аҳмадалихонга миннатдорчилик билдириб, 
уйига югурдц. У шодликдан кулар, .Фаррухни эслаб,’ 
йиғлаб юборзй дерди. У онаси, опасига энди муҳтож- 
ликдан қутулишини айтиб хурсанд қилиш, Фаррухнинг 
ғойиб бўлганини сўзлаб беришга ошиқарди. 

_ Шундай ёш йигит-а! Одам жуда ачинади унга!—■• 
дей ишд и онаси билан опаси хафа бўлиб. 

Иш хусусига кеяганда онаси барча-давлат. маҳка- 
маларини хуш кўрмас, қўрқар, уларни кофирлар идо- 
раси деб биларди. Лекин, шунга қарамай, ўғлқнинг 
бошқа иложи йўқлигидан ишлашига розилик билдирди 
ва ўзи ҳам яхши гап топйб қўйганини айтди. 

Иигйт нима гап эканини билишга ошиқди. Шу пайт- 
да уйдйн опаси чиқди. Она қизига қараб олгач, дедш 

— Отангнинг ошнаси Машадий Муҳаммад Ҳасан 
пистафуруш бугун опангга совчи қилиб, синглисини 
юборипти. Мен унга тўғрисини, опангнинг ҳеч вақоси 
йўқ эканини айтдим. У бўлса: «Бизга бировнинг нарсаси 
керак эмас. Акамга яхши, андишали, вазмин, маъқул- 
гина хотин бўлса, бас», деди. Мен опангдан сўраган 
эдим, у рози бўлди. Уч кундан кейин уларни никоҳлаб 

қўямиз. • ' 

Жаводга ҳар томондан хушхабар кела бошлади, 
фақат Фаррухдангина ҳеч қандай дарак йўқ эди. 

Шу куни кечқурун бечораҳол оила хурсанд овқатла- 
нишди. Эрталаб эса, Жавод Почта Бошқармасига жў- 

нади. . 

Аҳмадалихон келганидан сўиг Жаводни расмий ра- 
вишда почта хизматига қабул қилиб, унга бу ерда қи« 
ладиган ишларини тушунтириб беришди. 

Уч кундан кейин опасининг никоҳи бўлди. Опа икка- 
ла боласи билан эриникига кетди. Эрнинг ҳам олдинги 
хотинидан иккита боласи бор эди. Болалар ҳаммаси 
энди ота-онали бўлиб қолишди. 

Жавод астойдил яхши ишлай бошлади. Унинг ғаи- 
рати, ишга ўз вақтида келиб, вазифасини яхши адо 
этгани учун шу йили бир тумандан икки марта ойли- 
гини оширишди. Она-бола тинч, бахтли кун кечира 
бошлашди. Лекин Жаводга бу иш унча маъқул эмасди, 
у доим бошқа бир дурустроқ иш топишни ўйларди. 

У ойлигидан тйкаб, бир йилда қирқ туманга яқин 
пул жамғарди. Йилнинг охирида Аҳмадалихон юқори 
мансабга ўтиб, шимоддаги шаҳарлардан бирида хизмат 
қилгани кетди. Ишидан кўнгли тўлмаган, бундан кўра 
юқорироққа кўтарилишига кўзи етмаган Жавод ишдзн 
бўшади. Йиққан қирқ туман маблағи билан тамаки 
дўкон очмоқчи, папирос ясаб сотмоқчи бўлди. Аввал 
у бозорнинг бир четидан кичкина дуконча олди. Қейин 

танишларидан бири Дарвозайи Қазвин маҳалласига 
ут, у ерда харидор кўп бўлади, деб маслаҳат бердк. 

У Дарвозайи Қазвин маҳалласига кўчиб келди. Биз 
шу ерга яҳин жойда унинг Жалолатга мафтун бўлгани-,. 
дан хабардормиз. 

Улар сир тутган севги-муҳаббат ҳиссаси тез орада 
оналарига ҳам маълум бўлди. 

Илгарилари кўпинча Жалолат онаси билан гапла- ' 
шиб, унинг ёнида ўтирарди. Энди кун ботмасдан то кеч- 
ки овқат пайтигача ҳовлида Жавод билан гаплашиб 
ҳоладиган бўлди. 

Ойиси чақирса: 

— Вой, тавба-эй, нега ҳадеб бақираверасиз! Боряп- 
ман дедим-ку, боряпман!—деб қўярди. 

Хонага кирганидан кейин: 

Оҳ, ойижон, шаҳарда қандай ажойиб ишлар бў- 
лаётганини билсангиз эди. Жавод оғомнинг гапларини 
эшитдингизми? 

Қизнинг дарров^кела қолмаганини онаси унутарди- 
да, ўзича: «Фаранглар кампирларни ёшартирадиган 
дори топмаганмикан, бир-икки шишасини сотиб олиб, 
ёшариб қолардим», деб ўйларди. 

— Нима гап экан?—деб сўрарди она қизидан. 

Бир сафар Жалолат норози тарзда, аччиғланиб жа- 
воб берди: 

— Ойижон, Жавод оғом айтишича, ҳукумат бош- 
лиғи қизлар «Марварид тўп» тагидан эмаклаб ўтмасин, 
дебди. Яна битта янгилик,—деб қўшимча қилди у,— 
буршевиклар Раштга келяпти. 

— Буршевик деганинг ким?— сўради ойиси. 

Билмадим, айтишларича... э, йўқ, айтгани тилим 
бормайди...— деди Жалолат. 

Онаси қизиқиб қистай бошлади: 

— Уялмасдан айтавер, нима гап ўзи? 

Қизи қип-қизариб жавоб берди: 

— Буршевиклар ҳамма нарса ўртада, ҳатто хотин- 
лар ҳам ўртада бўлсин дейишармиш. 

Онаси сапчиб ўрнидан туриб кетди: 

— Қизгинам, бу нима деганинг ўзи? Демак, замона 
охир бўлипти-да? Шу бугундан бошлаб, тирноғингни 
олганингда уни эшикка ташла, шунда Дажжолнинг 
эшаги кўм-кўк кўкариб кетиб, жуда бўлмаганда, биз 
дўзахга тушишдан халос бўламиз. 

Кўпинча бундай гаплар она-болани шу қадар эсан- 
киратиб қўярдики, улар ҳатто гапни нимадан бошлага- 
папи, нима ҳақда гаплашаётганини ҳам унутиб юбо- 
рпшарди. 

Жаводнинг ойисй ҳам, ўғлим Жалолатнинг жинга- 
лак сочларига банд бўлиб қолганга ўхшайди, деб гу- 
монсирарди. Жалолатни гўзал ва муносиб келин бўла- 
ди деб ўғлига халал бермасди. 

Бу уйда бошқа оила яшамагани учун ошиқ-маъшуқ- 
ларнинг қўрқа-писа қиладиган суҳбатларига ҳеч хим 
халақит бермас эди. Лекин, икки соатгина ҳовлида қи- 
линадиган суҳбат уларга кифоя қилмасди, албатта. 
Энг чатоғи шунда эдики, ҳаво совиб, ҳовлида узоқ ту- 
ришнинг иложи бўлмай қолди. 

Уларнинг ўртасида деярли ҳеч нима рўй берган 
бўлмаса-да, лекин шу кунлар давомида ўпишишмага- 
нига ишониш қийин. 

Жаводнинг фикри-зикри Жалолатнинг онасидан уни 
ўзига сўратиш эди. Лекин у тирикчиликни ва ўз аҳво- 
лини ўйлаганида, хотин олишга қурби етмаслигини эс- 
ларди. Унинг тўй бошлаш учун қилинадиган дастлабкп 
харажатларга ҳам пули йўқ эди. Ҳар қапча ҳисобла- 
масин, барибир энг кам деганда ўттиз туман керак эди. 
Бундай чиқим унинг «маблағи»га катта зиён етка- 
зардн. У охири тўн тўғрисида ўйламай қўйди. Жало- 
латга қанча мафтуи бўлса, ташвиши ҳам шунча ор- 
тарди. 

Жалолат бўлса, унинг уйланишига иима монелик 
қилаётганини сира тушуниб етмас, ойиси билан гаплаш- 
маётганига ичида аччиғи қистарди. «Нега у бундай қн- 
ляпти?»— дерди у ўзига-ўзи. 

Бора-бора Жалолат Жавод мени яхши кўрмайди, 
севаман деб пайғамбар ва авлиёлар номига ичган қаса- 
ми ҳам бошқа қасам.лар каби бебурд, деб ўйлай бош- 
/i ади. 

Шундай бўлса ҳам у ўзини бахтнёр сезарди. 

Сафар ойининг йигирма саккизинчи куни кечқуру:! 
Жалолат «Наҳл» маросимидан қайтиб келгач, пайпоқ 
тўқиб, қўшиқ айтиб ўтирганини гапириб ўтган эдик. 

Шу куни Жалолатни бир неча марта ваҳима босди. 
Унинг кўзлари одамлар тўпланган ўша жойда чақнаб 
турган суқ кўзга бир неча бор тушди. Шу пайтда унинг 
юраги ўйнаб кетди. 

Нега бундай бўлганини ўзи тушунолмадн. Лекин бу 
одамнинг унинг бошига мушкул ишлар солишини се- 
зарди. 

Маросим тугагач, Жалолат ойисига вагонда қайта- 
жакларини эслатган эди. Аксига, ойиси ҳамёнини уйда 
қолдирибди, иккаловлари Жалолобод хиёбонидан пиёда 
кетишди. Шунга кўра, ша^зода уларни қайта кўрол- 
мади. ■ ■' 

йўлда Жалолат ойисига воқеани айтиб берди ҳам- 
да нега юрагига ваҳима тушганини соддалик билан 
сўради. Лекин соддаликда қизидан қолишмайдитан она- 
си бунинг сабабини айтиб ( беролмади. У, маросим пай- 
тида миянгга шубҳали фикрлар келгандир деди ва: 

— Агар кекса онам дўзах ўтида куймасин десанг, 
бундай шубҳаларни 'хаёлингга келтирма,— деб қўшиб 
қўйди. 

Уйга қайтгач, ойиси -самовар қўйди, чой ичиб, ҳор- 
диғини чиқармоқчи бўлди. Йигирма стакан чой ичди. 
Жалолат бўлса, бошқа хонада ўтириб, маросимни 
томоша қилгани кетган Жаводни кутарди. Ниҳоят, эшик 
тақиллади. Жалолат эшикни очгани югурди ва шу онда- 
ёқ ўзини Жаводнинг қучоғида кўрди. Бугун, «Шаҳид- 
лар куни» ўпишиш гуноҳ бўлишига қарамай, Жавод 
уни одатдагидан қаттиқроқ ўпди. Буни ўнич деб ҳам 
бўлмасди, чунки ўпич бир лаҳзалик бўлади, бу жуда 
узоқ давом этди. 

Буни ннма деб аташни билмайман. Эҳтимол, вақти 
кёлиб, бундай узоқ ўпишишларга ҳам махсус исм 
топишар. 

Бир неча дақиқадан сўнг улар Жалолатнинг хона- 
сида гаплашиб ўтирардилар. Жавод унга маросимда 
нималарни кўрганини гапирарди. 

— Бу ,йил жуда галати бўляптй, ҳамманинг фикри 
«мртам куни»да. 

Жалолат унинг юзига қараб табассум қилди-да, 
бирдан: 

— Қўрқяпман, қўрқяпман...— деди. 

Жавод нима тўғрисида гап бораётганини англамай 
сўради: 

— Нима бўлди? Сенга кимнинг кўзи'тегди? 

Унинг гапи қизнинг Қулоғига кирмади. 

—■■ Жуда кўнглим ғаш, жуда кўнглим ғаш. Унинг 
кўзларидан қўрқаман,—де.ди у такрор. 

Шаҳзодани ўйлаганида бечора дҳизнинг! юрагнни ва- 
ҳима босарди. 

Ниҳоят, бир оз тинчлангач, Жаводга бўлган воқеани 
айтиб берди. 

Жавод кулиб юбордн: 

— Шунга қўрқдингми? Ҳали жуда ёшсан-да! Аф- 
суски, эркак эмассан, бўлмаса сени «зўрхона^га 1 бош- 
лаб борарДим, одамларнинг кўзи қанақа бўлишини ана 
ўша ерда кўрардинг. 

Жалолат тинчланди. 

Жавод гапида давом этди: 

— Уша жойда туравермасдан, бошқа ёққа ўтсанг- 
лар ҳам бўларди. 

— Мен ўтмоқчи эдим, лекин жуда одам тирбанд 
эди... ■ 4 

Жавод турли сўзлар билан Жалолатни юпатди, у 
шаҳзбданинг .ўқрайган кўзларини хаёлидан чиқарди. 
Жавод кўнгли очилиб, қизнинг юзидан яна бир ўпди. 
Севги шунча кучни қайдан оларкин? Бутун ташвиш- 
ларга қарамай, Жалолат билан Жавод аввалгидек яна 
ўпишишди. . 

Шу оқшом уларнинг ўртасида ўтган янги гап шу 
бўлдики; Жалолат Жаводнинг кўксига.бошини қўйиб: 

— Агар мени севсангиз, нега ойнмга тўйдан гап 
очмайсиз?—деб сўради,— рози бўлмайдилар д’еб қўр- 
қасизми? Рози бўладилар, албатта, хўп дейдилар. 

Жавод қизариб кетди. Тўй, Жалолатга уйланиш! 
Ахир, унинг оламдаги бирдан-бир орзуси шу-ку. Лекин 
бечоранинг тўй қилишга пули йўқ, буни Жалолатга ай- 
тишга истиҳола қиларди. 

. Муҳит унга камбағаллик айб деб ўргатган, унинг 
назарида, тўйга пулим йўқ дейиш номус эди. У ҳам 
бошқалар каби, пулдорлар авлиёлар қаторига ўтади, 
уларнинг қўли ҳамма ерга етади, деб ўйларди. 

— Кўрамиз,— деди Жавод ташвишланиб. 

У қизни ҳайратда қолдириб ўрнидан'турди-да, хо- 
насига кириб кетди. 

Жалолат ҳеч нарсага тушунолмай-узоқ ўтирди. 
Унинг хаёлида минглаб содда фикрлар айланарди. Ни- 
ҳоят, у ўзига: «У мен билан ярамас хотинлардек муно- 


1 3-ўрхона — Эрондагн қадимий спорт уйлари. У ерда эркак- 
лар бадантарбия қидшиади, кураш- тушшцади, тиш кўтаршцздч.. 

сабатда бўлмоқчи. Мен унақалардан эмасман. У мени 
шу вақтгача алдаб келгани етар», деди. 

Унинг қалбида ғазаб билан хафалик ва қайғу-ҳас- 
рат кураш олиб борарди. Лекин, аёл киши бўлганидан 
қайғу-ҳасрат ғолиб келиб, бирдан йиғлаб юборди-да, 
то ярим кечагача кўз ёшини тия олмади. 

Жавод хонасига югуриб кирди. Изтиробини онасига 
сездирмаслик учун зўр-базўр бир бурда нонни еди : да, 
дарҳол ўринга ётди. Лекин, уйқуси келмади. Жалолат- 
нинг висолига етиш йўлидаги тўсиқни бартараф қилиш 
чорасини тополмай, у ҳам йиғлаб юборди. 

1Хбоб ‘ 

ПУЛ ОШИҚЛАРНИ 
ЯНА БИР-БИРИДАН ЖУДО ҚИЛАДИ 

Ез тугади. Шамол қўзғалиб, Теҳрон кўчаларини 
чанг-тўзон қоплади. 

Лекин, бу гал теҳронликлар чангга эътибор бериш- 
масди, газеталарда ҳам шаҳар бошқармасига қаршн 
ёзилган ҳеч нарса йўқ эди. 

Ҳозир чанг ва ифлослик ташвишини 'чекишга теҳ- 
ронликлариинг вақтлари етишмасди. Бу Теҳрон аҳоли- 
си катта ташвишда қолган.бир пайт бўлиб, ўзини бах- 
тиёр ва мамнун ҳис этувчи айрим кишилардан бошқа 
ҳамма ваҳимада эди. Бу Эроннинг шимолида қўзгал- 
ган кучлар марказий ҳукуматни таҳлика остида қол- 
дирган кунлар эди. 

Газеталарда баҳс ва ғийбатлар тўхтади. Ҳамма 
газеталар қўзғолон туфайли рўй берган хавф-хатар тўғ- 
рисида жар солар ҳамда ҳукуматдан қўшин юборишни 
талаб қилар эди. 

Бундан уч ой олдин «шартнома»'нинг фойдасини 


1 Бу ерда гап, 1919 йили «ашрофлар», яъки Восиқуддавла бош- 
чилигидаги катта ер эг-алари ва оқсуяклар ҳукуматининг Англия 
билан тузган шартномаси устида бораётир. Бу шартномага би- 
ноан Эрон эллик миллион фунт-стерлинг қарз оладиган, унинг 
ҳарбий кучлари ва молияси инглиз инструкторларининг назорати 
остига ўтадиган бўлган эди, амалда Англиянинг Эрон устидан про- 
текторати ўрнатилди. Бу шартнома мамлакат аҳолнсининг ғаза- 
бини ҳўзғатди, уни тузганларни халҳ «ватанфурушлар» деб атади, 
бу шартнома кейинроқ юз берган воқеалар ва Эрон билан Совет 
Россияси ўртасидаги муносабатлар яхшиланиши натижасида бузил- 
ди. Расмий жиҳатдан уни «Учинчи ҳут ҳукумати» бекор қилди.' ' 

356 . 


кўкларга кўтариб мақтаган газеталар, эндиликда 
ўша пайтдаги. сиёсий арбобларни фош этиб, «Қашшоқ- 
лар ҳуқуқи» каби сарлавҳалар остида мақолалар ёзиб, 
ўзини «қўзголончилар» деб атаётган исёнчиларга эъти- 
бор беришга чақирарди. 

Теҳронликлар нимадан бунчалик қўрқишди? Бойлар 
мол-дунёсйдан ажралиб қолишдан, баъзи бир лақма 
кишилар эса, хотин-қизлар ўртада бўлармиш деган 
фикрдан даҳшатга тушди. Улар ўзини ҳимоясиз ҳие 
этар, ғалаён кўтарганларга ўлим тилаб, ҳар куни ти- 
ловат қилишарди, чунки ҳукўмат тайинли чора кўрма- 
ди, озодлик ҳаракати раҳбарларини қамаш ҳамда теҳ- 
ронликларни бир оз хотиржам қилиш учун расмий 
газетада, аскарлар ёрдамга келаётгани ҳақида «ҳарбий 
министрликнинг ахбороти»ни босиб чиқаришдан нари- 
га ўтмас эди. 

Газетафурушлар «Қўзғолончиларнинг Мозандарон- 
га келиши!» деб қичқириб юрган ана шундай кунлар- 
нинг бирида эски танишимиз Сиёвуш Мирзо уйидан 
чиқиб, Носирия хиёбонидан бозор томон аста йўл 
олди. 

Шаҳзода жуда хафа эди. Шу вақт ичида у озиб, кўз- 
лари ич-ичига ботиб кетган, ранги сўлғин, ўзи ҳорғин 
кўринарди. Уни кўрган киши касал бўлса керак, деб 
ўйларди. У қора ҳассасига таяниб, битта-битта қадам 
ташларди. 

Ярим соатча кўчада тентиб юрган Сиёвуш Мирзо 
Кўк бозорга бориб қолди, у ердан ғайришуурий равиш- 
да парранда растасига бурилди. 

У аллақандай атторнинг дўконига етганида, Жабе- 
хона хиёбони яқинидан шовқин-сурон эшитилди. 

Сиёвуш Мирзо нима гап бўлаётганини билишга қи- 
зиқиб, ўша, ерга борди. Хиёбонда бир неча эркак ва 
аёл тўпланиб турарди. 

Сиёвуш аллақандай бир аёлнинг орқасида туриб 
қолди. Воқеани билишга қизиққан кишилар ҳадеб ўр- 
тага қараб интилганидан у ўзини тутолмай, олдида 
турган аёлни қисиб қўйди. Аёл орқасига ўгирилди-да: 

— Оғо, бегона аёлга бунчалик ўзцигизни ташла- 
манг,—деди жаҳл билан. 

Шу пайт Сиёвуш аёлнинг юзини кўрди. У қичқириб 
юборди, аста бир четга чиқди-да бозор устунига суянди. 

Сиёвуш Жалолатни биринчи бор кўриб, ошиқи шай- 

до бўлгани ва буишда Муҳаммад Тақининг ёрдам бе- 
ролмаслигини англаб йиғлаганига ўн ой бўлганди. ' 

Уша куннипг эртасига эрталаб Тақихон кўчасига 
яна бориб, узоқ вақт санқиб, ҳар бир эшикка, аттор 
ёки боққол олдида турган ҳар бир аёлга кўз югуртир- 
ганди. Лекин, унинг барча саъй-ҳаракати.бекор кетган 
эди. 

У умидсизланмади, қизни *тинимсиз излади. Бунга 
жуда кўп вақти кетса ҳам ҳеч натижа чиқмади, Бу са- 
фар у ўз ҳирсини-қондирганидан кейин кўчага қувила- 
диган суюқоёқ аёллар рўйхатига яна бир хотинни тир- 
кай олмади. 

Шундай бўлса ҳам у кўп вақтгача умидсизланмай, 
излашни давом эттирди. Орадан талай вақт ўтгач, ури- 
ниши зое кетаётганини кўриб, у янглйшганга ўхшайман, 
қиз бу маҳаллада Турмаса керак, ўша куни улар бу ёққа 
бирор қариндошиникига келгандирлар, деб ўйлади. 

Ниҳоят, у умидини тамоман узди. 

Шундан бошлаб шаҳзоданинг ҳаёт тарзи ўзгарди. 
Қиз унинг юрагидан чуқур жой олди, у, қиз ёққан бу 
олов унинг висолига етганимдан кейингина ўчиши мум- 
кин, деб ўйларди. Лекин, уни топиб бўлмасди. 

Одатда, бирор аёлни севган киши уни ахтариб то- 
пишдан У1ЙЙДИНИ тамоман узса, эсидан чиқаради, дейи- 
шади. JJeKHH, биз бошқача фикрдамиз, бизнинг фикри- 
мизни Ъаҳзода билан бўлган воқеа тасдиқлайди. 

Шаҳзода жуда қийин аҳволга тушиб қолди. У уйқу- 
сизлик касалига мубтало бўлди, сал бўлса-да, севгили- 
сини эсдан чиқариш учун ичкилик ичишга мажбур бў- 
ларди. Оддийгина кўйлак кийган ўша қизнинг сиймоси 
сира унинг кўз ўнгидан нари кетмасди. 

Шу воқеадан кейин Сиёвуш бир неча марта Муҳам- 
мад Тақи билан бирга «маълум уйларга» кўнгил очга- 
ни борди. Лекин, бу жойлар унга аввалгидек завқ бер- 
мас эди. 

Муҳаммад Тақи ҳам оғосининг бутунлай ўзгарган- 
лигини англади. Кекса шаҳзода камбағаллашиб, Сиё- 
вушнинг эса ҳаётдан кўнгли совиганини кўриб, Муҳам- 
мад Тақи бу ердан кетиш пайига тушди. 

Ҳиссиётга ҳеч қандай эътибор бермайдиган «булар- 
нинг ҳаммаси бекорчи нарсалар, пул олдида ҳамма тиз 
чўкада», деб ўйлаган. Сиёвуш Мирзо энди худди ана 
шу ҳиссиёт азобднй чекарди. 

У муҳаббат дардига мубтало бўлган эди. Висолга' 
етишга умиди бўлмаған ошиқлардан кўра ҳам унинг 
аҳволи оғирроқ эди, чунки улар сезгилиеининг турар 
жойини билади. Бунинг севгилиси қаерда? Сиёвуш 
орзу ва хаёлга ошиқ бўлган эди. 

Сиёвуш, уни қандай топсам экан, деб ‘кечаю кундуз 
ўйларди. Лекин, аёллар чодра ёпиниб юрадиган бу ша- 
ҳарда уни топиб бўлррмиди? 

. Шаҳзода хафалигини тарқатиш учун қиморга бё- 
рилди. У кечаларни ошналари билан қиморхоналарда 
ўтқазар ва улар қандай маслаҳат беришса, ўшани қи- 
либ кўрарди. Муҳаббат,.узлуксиз ўйлашлгГр, Жалолат- 
ни топиш йўлидаги умидсизлик натижасида овсарнамо 
бўлиб қолган йигит ким нима деса ўша ишни қиларди. 
«Вертушка» ўйнаб кўрди, кейин «Шмэн дефэр»га ўтди. 
Бу ўйинда аввал омади юришиб, бир неча марта қирқ- 
эллик тумандан ютди ҳам, ниҳоят, омади кетиб, бор пу- 
лини ютқазиб қўйди. Шундай пайтларда у бйр четда 
тарек чекиб ўтирарди. 

У доимо ғамгин юрарди. Фаррухнинг хатини ўқиб, 
мазах қилиб кулгани учун табиат ундан қасос олаёт- 
ганга ўҳшарди, 

Бугун Носирия хиёбонидан ўтиб, бозорга кетаётга- 
нида ҳам у ғамгин бўлиб, у ерда Жалолатни кўриб 
қолишни хаёлига ҳам кёлтирмаган эди. 

Биринчи дақиқа у янглишаётган бўлсам керак, бу аёл 
мен кўргаи. Қизга жуда ўхшаб кетар экан, деб ўйлади.. 

Лекин ўзига гапираётганида аёлни титроқ босганини 
кўриб, ўша эканлигига ишонди. 

Чиндан ҳам Жалолат титраб кетди. У Сиёвушни 
кўриб, даҳшатга т.ушди. Жалолат ўша куни қандайдир 
дори сотиб олмоқчи эди. У ойисидан рухсат сўраб, Саб- 
за майдонга борганди. Бу ерда бир маҳалда кўз қара- 
ши юрагига ваҳима солган ўша йигит учраб қолишипи 
хаёлига келтирибди дейсизми? 

Унинг бу йигитни кўришга тоқати йўқ эди. Қиз, 
Сиёвушнинг кўзи тушган заҳоти, унинг бир қараш би- 
лан қаноатланиб қолм-аяжагини, шу, тоифадаги йигит- 
лар каби таъқиб этажагини пайқади. 

Қиз бу йигитдан халоё бўлиш, энг муҳими, унга 
уйини кўрсатмаслик учун нима қилишкераклиги ҳақи- 
да ўйлай бошлади. , 

йигитнинг бамайлихотир устунга суяниб турганини 

кўрган Жалолат вақти ғаниматда қочиб кетмоқчи бўл- 
i aii эди, сотувчилардан бири қўққисдан! 

— Синглим, қаёққа кетяпсан, доринг қолди-ку!.— 
деб қичқирди. 

Мияси гангиб турган Сиёвуш бу гдрни эшитгач, бо- 
шини кўтариб, Жалолатга қаради. Шу маҳал қиз со- 
тувчига авом халққа хос тилда: «Умрингиз узоқ бўл- 
син», деб миннатдорчилик билдириб, йўлга* тушди. 
Сиёвуш унинг кетидан юрди. 

Жалолобод хиёбонига бурилиб, уйига тезроқ етиб 
олиш учун Жалолат енгил, илдам юриб, Гулбандак бо- 
зорига кирди. . 

Лекин шу маҳал кимнингдир: 

— Хоним, бунча тез юрмасангиз? Нозик оёқларин- 
гиз оғриб қолмасин деб қўрқаман!—- деганини эшитди. 

Жалолат бундай сўзларни умрида биринчи марта 
эшитар эди. 

У уйидан камдан-кам чиқар, чиқса ҳам ойисидан 
ажралмас, фақат шу бугун ойисининг тоби қочиб тур- 
гани учун ёлғиз ўзи келишга мажбур бўлган эди. 

Содда қиз унга нима деб жавоб берншни билмас, 
полиция ёки ўткинчиларни ёрдамга чақириш мумкин 
эканини ҳам хаёлига келтирмасди. 

Қўрққанидан қадамини жадаллаштириб, уйига ке- 
таверди. 

Лекин у бир неча қадам юрмасданоқ кимдир яна: 

— Ғалати экансиз-а, хоним!—деди: — Узингизга 
ачинмасангиз, мен шўрликка раҳмингиз келсин. Қетиб 
қолманг, менга жабр қилманг, сизни ўн ойдан бери 
кўрмаганим ҳам кифоя қилар. 

Шунда аччиғи келган Жалолат ҳамма эркакларни 
«амакижон» деб атайдиган оддий қизлар каби зарда 
билан деди: 

— Амакижон, гапларингйзга тушунмаяпман. Меви 
ўз тинчимга қўйинг, уйда ойим кутиб ўтирибди. 

Сиёвушнинг усталик билан қизга тегишишидан . 
унинг бундай ишларга суяги йўқлиги сезилиб турарди. 
Уни ҳатто аёлларга тегишадиган йигитларнинг юзтаси- 
дан беш туману икки қирондан жарима олмасам поли- 
ция отимни бошқа қўйиб, ўқиган номозим ҳамда тут- 
ган рўзам худонинг наздида мустажоб бўлмасин деган 
қасами билан ҳаммага танилган Гулбандак маҳалласи- 
нвиг полициячиси ҳам пайқамай қолди. 

Бора-бора қиз ваҳимага тушди, вужудини титроқ 
босди. У нотаниш йигитдан қутулишга қанчалик урин- 
са ҳам, йигит соядек эргашиб келаверди. Жалолат 
Ийзом-Вазир чорраҳасида кўнкага чиқмоқчи бўлди. У 
бозордан жадал ўтиб, энди йўлга тушган вагонга чопиб 
чиқиб олди-да, аёллар бўлмасига кйриб ўтирди. Лекин, 
Сиёвуш Мирзо ҳам шу заҳоти вагонга сакраб чиқди. 

Аёллар бўлмасида, одатдагидек, турли-туман хотин- 
лар бор эди. Бир хил шарм-ҳаёли аёллар Жалолатга 
ўхшаб, чодрага ўралиб, бошини эгиб ўтирарди. Лекин, 
энди ҳеч ким бизга зор.эмас деб ўйловчи кампирлар 
юзларини яширмай, Мулла Ҳайдар охунд «равза»ни 
таъсирли ўқиши, шайх Жаъфар оғонинг нотиқлиги, 
кечаги «газет»ларда мйнистрлар бошлиғининг буйруғи- 
га биноан аёллар келгиндилар назаридан ўзларини 
сақлаш учун чагчура‘га ўралиб-чирмалиб юришлари 
кераклиги ҳақида ёзишгани тўғрисида шанғиллаб гап- 
лашиб ўтиришарди. 

• — Бу жуда маъқул гап, агар ана шу беш-ўнта тақ- 
водорлар ҳам ўлиб кетса, ҳолимизга вой. Дўзахда 
бўлса, ҳамма яланғоч юради!— деди бир хотин. 

Аксинча, ҳасрат-надомат ва ййғи-сиғи билан яша- 
шимиз керак деб ҳисобловчи бошқа художўй кампир- 
лар эса, «равза» ва «равзахонлик»ка муккадан кетган 
одамларни мақташарди. Вагонда папирос чекиб ўтир- 
ган икки-учта «таниқли» аёллар ҳам бор эди. Улар 
тўхтовсиз кулишиб, таниш-билишлари ҳақида гапла- 
шардилар. 

— Ақдас, сен ҳали ҳам Шерозийнинг уйидамисан?— 
деб сўради бир аёл иккинчисидан. — Анови гўзал офи- 
цер Бакирхон ҳали ҳам сендан кўцгил узгани йўқми? 

— Ҳа, шундай бўлиши сенга ёқмайдими?—деди 
иккинчиси. — Бакирхон менга сенсиз бир кун ҳам ту- 
ролмайман, деб қасам ичган. Мен унинг гапига ишона- 
ман. 

Иккинчи хотин кулиб юбордй. 

-^- У кеча бизникига келиб, Эстерхоним билан па- 
пирос чекишганинй айтсам нима дейсан? 

— Агар шундай бўлса, эркак зотини севмаслик ке- 
рак экан-да?—деди буниси аччиғидан қизариб. 

Шу пайтда вагонга «оби худойи» ташиб юрган ки- 
ши кириб, текинга муз солинган сув улаша бошлади. 

> Чағчур.а— 6i»p хил чодра.— (Ред.) 

Иккала кампир билан «^қувноқ» аёллар бир 'стакан- 
дан сув ичишди. , _ 

Вагон Шамсул-иморадаги биринчи бекатга келгани- 
да, чиптачи аёллар бўлими эшигига келиб: 

— Оиажонлар, кимнинг эркак ҳамроҳи бор эди?— 
деб сўради. 

Бу ерда ўтирган аёлларнинг бирортасининг ҳам 1 эр- 
каклар бўлимида ҳамроҳи йўқ экан. Аёллар индамай 
бир-бировларига ҳараб ҳўйишди. * J 

Чиптачи такрор сўради: 

— Опажонлар, нима гап ўзи? Эшитмаяпсизларми? 
Кимнинг эркак ҳамроҳи бор эди? 

Яна жавоб бўлмади. 

Чиптачи аччиғланиб, эркаклар бўлимига ҳайтди. 

— У ерда ҳеч ким билетни олмаяпти,— деди у Жа- 
лолатга билет олган Сиёвуш Мирзога. 

Сиёвуш ноҳулай аҳволдан қутулиш учун: 

— Эй йўғ-э?— деди.— У кўк ҳошияли чодра ёпинган. 

Чиптачи яна аёллар бўлимига қайтди, уларнинг 
орасида Жалолатдан бошқа кўк ҳошияли чодра ёпин- 
гани йўҳ эди, у Жалолатга бармоғи билан ишора ҳи- 
либ, унга билетни узатди. 

— Синглим, гаранг эмасмисан? Ма, билетингни ол. 

Жалолат дудуқланиб, қизариб-бўзариб жавоб берди: 

— Мен ҳеч кимни танимайман. Узим билет оламан. 

Бахгига, чодрасига ўралиб олган эди, хижолат торт- 
ганини бошқа аёллар пайқашмади. 

Мияси турли хаёллар билан банд бўлган аёллар 
қизга унча эътибор беришмади. 

Чиптачи: «Менга бу ташвиш кам эди», деб тўнғил- 
лаб, яна Сиёвушнинг олдига қайтнб борди-да, қиз би- 
летни олмаганини айтди. 

Вагон ўзининг антиқа тезлигида юриб, роса эллик 
дақиқадан сўнг Тақихон кўчасига етиб бордй. 

Одамлар туша бошладй. Қиз йигитни чалғитиб, fy- 
шиб кетмоқчи эди, яна бўлмади. У аёллар бўлимининг 
эшиги олдида қизни кутар, агар у тушмаса, яна вагон- 
га чиқиб олишни мўлжаллаб шайланиб турарди. 

Жалолат ночор вагондан тушди. 

У деворга қисилиб уйи томон илдам йўл олди, Сиё- 
вуш унга эргашди. . . 

— Худога шукур, энди турар жойингни.билиб ол- 
днм,- деди у. Барнбир срни қўлга тушираман. Агар. 

сен менйнг кимлигимни, сенга бўлган умвд-орзуларимни 
бнлганингда, менга бунчалик жабр қилмас эдинг. Мен 
бошқа ййгитлардан эмасман, ниятим ҳам соф. 

Шаҳзода бу сафар рост гапирди, чунки у бу қизта 
бошқа аёллар каби муносабатда бўла олмаслигини се- 
знб турарди, 

Жалолат то уйига етгунча лом-лим деб оғиз очмади. 
НйҲоят, етиб бориб, эшикни қаттиқ-қаттиқ тақиллата 
бошлади. Бахтга қарши, Жаводнинғ онаси йўқ эди. Жа- 
лолатнинг бетоб онаси ўрнидан туриб, ивирсилаб келиб 
эшикни очгунча орадан уч-тўрт дақиқа вақт ўтди. 

Қиз қўрққанидан юрагй ёрилгудай бўларди. Шаҳзо- 
да эса унинг атрофида гирдикапалак бўлиб, ғалати ва 
келишмаган қилиқлар қиларди. 

— Сени жонимдан ҳам яхши кўраман, сеп меники бў- 
ласан, сен, албатта, меники бўлишинг керак,— дерди у. 

Эшик сал очилиши билан қиз югуриб ичкарига кир- 
ди-ю, ўзини ойасининг қучоғига отди. 

' "Ойижон... қўрқиб кетяпмаи... қандай балоларга 
ғирифтор бўлганимни бидса-нгиз эди... 

Шундан кейин ,у эшикнинг орқасида «Шаҳиди Қар- 
бало куни» учраган «ўтган йилги» йигит турганйни, 
унинг Сабза майдондан эргашиб; бутун йўл бўйи ҳар 
хил бўлмаРур гапларни сўзлаб келганини дудуқлана- 
дудуқлана гапириб берди. 

Онаси эшикни очди. Девор ёнида нима қилишини 
■ билмай қотиб турган шаҳзодани кўриб, койий кетди: 

— Бу нимаси, а? Шаҳар бедарвоза-ю, энди бегона 
қизларнинг орқасидан шилқимлик қилиб, эргашиб юра- 
верамиз деб ўйлаяпсанми? Йўқ, иним, ҳаммй бйзга 
хизмат қилади деб хомтама бўлмай қўя қол. Иккинчи 
марта келсанг, оёғингни уриб синдираман. Қизимга 
шундай гапларни айтишга қандай тилинг борди? Узи 
ҳеч кимда виждон ҳам, ор-номус ҳам қолмади. Шоҳи 
шаҳид даврида мана шундай нарсалар бўлармиди? 
Эрим шоҳнинг фарроши ким эканини сенга кўрсатиб 
қўя})ди. 

Жанжал бошланишини сезиб, Сиёвуш Мирзо секин- 
гина торжўчадан чиқиб кетди. v 

Орадан бир оз ўтгач, Жавод келди. Бўлиб ўтган во- 
қеани эшитиб, ҳали ҳам юраги увушиб ўтирган Жало- 
латга шундай деди: , 

- — Ҳечқиси йўқ. Теҳронда ■ бунақа қўланса кишилар 

жуда кўп. Одам ўзига эҳтиёт бўлиши керак. -Қолгани 
эътибор беришга арзимайдиган нарса. 

Йиғи билан тугаган ана шу оқшомдан кейин Жавод 
билан Жалолат анча вақтгача бир-бирларидан аччиғ- 
ланиб юришди. Лекин ошиқ-маъшуқларга одат бўлга- 
нидек, улар тезда иноқлашиб кетишди ва тўкилгая 
ёшлар учун бир-бирини бўсалар билан мукофот- 
лашди. 

Уша куни Жавод унга ҳозир уйлана олмаслигини, 
лскин келаси йил баҳорда тўй қилиши мумкинлигини 
айтди. . 

Қиз унинг гапларига тушунди ва кейин бу ҳақда си- 
ра оғиз очмади. У энди келаси йил баҳоригача'қолган 
кунларни санаш билан машғул бўлди. У Сиёвушнинг 
кўзларини ҳам унутиб юборди. 

Лекин, ҳозир, ўн ойдан кейин тўсатдан яна ўша кўз- 
лар намоён бўлди. 

— Иўқ, йўқ, жонгинам,— деди қиз Жаводга,— мен 
алдаётганим йўқ. Агар унинғ менга ўқрайиб тикилган 
кўзлариии кўрганингда эди, ўзинг ҳам - қўрқиб кетган 
бўлардинг. Унинг кўзларида оловли ўқ ёйлар чиқиб, 
юрагимга қадалаётгандай бўлди. О, қанчалик қўрққа- 
нимни билсанг эди! Ҳозир ҳам юрагим ўйнаб кетяпти.- 
У бошимизга катта фалокат келтиради. Йўқ, энди мен, 
жуда зарур бўлганда чорраҳагача бормасам, сира-сира 
уйдан чиқмайман... 

Жавод "қизнинг қўрқувини босиш учун кечқурун ал- 
ламаҳалгача ҳар хил воқеалар ҳақида гапириб уни ову- 
тиб ўтирдн. 

Жавод эрталаб кўчага чиқиб, уйқусизликдан кўзла- 
ри ич-ичига тушиб кетган «олифта» йигитни кўрди. 
Иигит эшик олдида у ёқдан-бу ёққа юриб турарди. 

Бу йигитнинг уларнинг эшигига қараб турганини 
кўриб, Жавод унинг ўз рақиби эканини англади. 

Лекин Жавод ўзини билмаганга солди ва гўё унга 
эътибор. бермаётгандек дўконига кетди. 

Бу йигит шаҳзода эди. У кечаси хуфтондан кейин 
уйига кетди. Бугун бўлса, ,эрта чонгданоқ ҳатто наҳор- 
лик қилмасдан яна шу ерда изғиб юрарди. У Жалолат- 
нн кўриш дардида эди. 

У кечаси билан ухламай чиқди. Кечаси хуфтоғадан 
кейин извошда уйига қайтиб, Муҳаммад Тақини ча- 
қирди. 

зьт 


Муҳаммад Тақи бепарволик билан: 

— Менга хизматлдри борми?— деб сўради. 

— Муҳаммад Тақи, мен жуда ҳам бахтиёрмаи,— деб 
хитоб қилди Сиёвуш,— уни топдим! 

Муҳаммад Тақи ҳам ўзини бахтиёр қилиб кўреатиш 
учун сохта илжайиб: 

— Топдингизми? Жуда соз! Хўш, хоҳишингизни ба- 
жо келтирдими?—деб сўради. 

Шаҳзода кулимсираб қўйди. 

— Оҳҳо, сен жуда сабрсиз экансан-ку! Ахир, Теҳ- 
ронда хотинларни шунчалик тез'кўндириб бўладими? 
Бугун мен уни кўчада тасодифан кўриб қолдим, холос. 

Муҳаммад Тақи қизнинг кимлигини, у билан оғо 
қандай алоқа қилмоқчи эканини, бу ишда қандай қи- 
йинчиликлар борлигини суриштирди. Сиёвуш бўлган 
воқеаларни батафсил сўзлаб берди. 

Муҳаммад Тақи қотиб-қотиб кулди. 

— Войбў, маъшуқангиз жуда ҳам содда экан-ку! 

Ниҳоят сўради: 

— Хўп, яхши., Эндиги мақсадингиз нима? 

Хоҳиши_башарасидан яққол кўриниб турган шаҳзо- 
да деди: 

— Соддами, йўқми, барибир. Мен унинг висолига 
етишишим керак ёки энди ҳам менга ёрдам беришни 
иетамайсанми? 

Муҳаммад Тақи бир оз ўйлаб тургач: 

— Олдин у ҳақда маълумот тўплаш керак,— деди. 

* * 

Сиёвуш Тақихон кўчаси ёнидаги тор кўчага ўн беш 
кун қатнади. Қейин шартта қатнамай қўйди. Ниҳоят, у 
энди содда қиз Жалолат билан унинг ошиғи Жаводни 
ўз ҳолига қўйганга ўхшарди. 

— Кўрдингми? —' дерди Жавод. — Айтганим тўғри 
чиқдими? Шундай бўлишини олдиндан билган эдим. 
Жанжаллашг.анимда, ўзимиз уятга қолардик. Судга 
берганимизда ҳам фойдаси бўлмасди, ахир у фокол’ку, 
ҳамма судларни ҳам ҳозир фоколяар эгаллаб олишган, 
улар уни ёқлашарди, албатта. 

Жавод ҳақ эқанига Жалолат ҳам тан берди. Лекин, 
у ўзининг нима учун батамом хотиржам бўлолмаётгани, 

1 Европача кийинадигаи одам. _ 

шаҳзода ҳақйдаги фикрлар доим ваҳимага солаётгаки- 
ни англай олмас эди. ~ 

Жалолат Сиёвуш билан учрашганидан икки ой ўт-. 
гач, уларнинг уйига бир кампир кириб келди. Кампир. ку- 
лимсираб, Жалолатеинг онасини кўрмоҳчи эканини айт- 
ди. Қиз кампирни онасининг хонасига бошлаб кирди. . 

Кампир кириб саломлашгач, гап бошлади: / 

— Сизнинг иккита ортиҳча хонангиз борлигини била- 
ман. Уларда ҳозир яхши кишилар турганини, улардан жу- 
да хурсанд эканлигингизни ҳам биламан. Бироҳ, бизнинг 
шу маҳаллага, албатта, кўчиб ўтишимиз зарур бўлиб 
ҳолди. Бошҳалардан ортиқроҳ’ҳақ тўлашга ҳам розимиз. 
Шу ҳақда сиз билан маслаҳатлашмоҳчи бўлиб келувдим. 

. Жалолатнинг онаси унинг сўзини бўлиб: «Агар сиз 
шу ҳаҳда гапирмоҳчи бўлсангиз, бефойда, мен уларни 
алмаштирмоҳчи эмасман», демоҳчи бўлди. 

Леҳин кампир унга навбат бермади. 

— Биласизми... ўғлим бир инглизнинг уйида хизмат 
қилади. У инъомлардан ташқари, ойига йигирма туман 
олади — ўша қуриб кеткур инглиз Америка мактаби 
ёнида яшайди. Уғлим эрталаб барвақт ишда бўлиши 
керак. Шунинг учун биз Араб маҳалласидан, албатта, 
мана шу ерга кўчиб ўтишимиз зарур бўлиб қолди. Икки 
ойдан бери уй қидираман-у, ҳеч тополмайман. Икки хо- 
нали уйга ўн тумандан тўлашга рози бўлсак ҳам, бари- 
бир топилмаяпти. 

«Ун туман» сўзини эшитиб, уй эгасининг кўзлари ўй- 
наб кетди: 

— Ун туман. Иккит.а хона учун-а? 

— Нега энди бермайлик,— деди кампир,—ўғлим 
агар хизматига кечикса, инглиз бошқа кишини ишга 
олишидан қўрқяпти. Эллик тумандан айрилгандан кўра, 
ўн туман берган яхши-да. — Кейин қўшиб Қўйди:—Сиз- 
ларнинг олдингизга келганим шу ваадан эди. Узларин- 
гизга ҳам, бошқаларга ҳам хайрли иш қилмайсизлар- 
ми, яна... 

Жалолатнинг онаси «ўн туман» деган ёқимли гапни 
эшитиб: «Ҳа, мумкин», демоқчи эди-ю, лекин шу пайт 
Жалолат билан Жавод ўртасидаги муносабат эсига 
тушиб қолди. Шунинг учун: , ,, 

— Бугун сизга ҳеч нарса деёлмайман, агар малол 
келмаса, эртага яна келиб хабар олинг-чи, шунда андқ 
бир жавобини аитаман,— деди. . , 

Кампир ноилож ўрнидан турди. 

— Майли, бошқа гапга ўрин ҳам йўқ, ўғлим яна 
бир кеча ухламаса ухламас. - 

' Қейнн хайрлашиб чиқиб кетди. 

Оиаси Жалолатни чақирди. Жалолат аввало Жавод- 
дан еира ҳам айрилмайман, деб туриб олди. Лекин, 
онаси уларнинг баҳоргача, беш ой туришини, бунинг 
учун эллик туман тўлашларини ва бу пулларяинг тўй 
учун сарфланажагини айтгандан кейин, Жалолат рози 
бўлди. - 

Жавод кечқурун келди ва у Жалолат билан гапла- 
шиб тургандаёқ, икки она келишиб олишди. 

Биласизми, эгачи, — деди Жалолатнинг онаси,— 
сиз билан биз кексайиб қолдик. Бундан буёқ иккала- 
мизнйнг ҳам тезр.оқ болаларимизнинг тўйини кўришдан 
бўлак орзумиз йўқ. Ахрр, улар бир-бирини яхши кўри- 
шади-ку, лекин пулимиз кам. Шу нарса ишнинг белига 
тепяпти. 

Жалолатнинг онаси Жаводнинг онасини ндундай 
ншонтириб қўйдики, у кўчишга дарров рози бўлди. 

Бўлган воқеани ўз навбатида Жалолат ҳам Жавод- 
га гапириб берди. Бу тўйимизни тезлаштиради деб ! , эс- 
латиб ҳам қўйди, Жавод ҳа;ц бутун фикри-зикри фақат 
шу ҳақда бўлгани.учун дарров кўнди ва эртадан бош- 
лаб жой излашга киришажагини, иложи борича тезроқ 
кўчиб кетажагини айтди. 

Эртасига эрталаб.яна кечаги кампир келди. Жало- 
латнинг онаси унга аввалги ижарачилар бошқа жой 
топмагунча кўчиб келмаслигини писанда қилиб/ рози- 
лик берди. 

Уч кундан кейин Жавод Жалолобод хиёб.оқидан 
иккита хона топди ва онаси билан ўша ерга кўчиб 
ўтишди. Бир кундан кейин эса, Жалолатларникига кам- 
пир билан унинг анча кексайиб қолган ўғли кўчиб 
келди. 

X боб 

ЯНА БИР МАЖЛИС 

\ . ; 

Теҳронликлар, тўғрироғи, бутун Теҳрон ҳали ҳам 
қўрқинч ва ваҳимада яшарди. 

Қечқурун соат олтилар чамаси. Қиш, яъни ҳут -ойи 
бўлганн учун қош қорая бошлади. Теҳронликлар, яъии 

шу кунларда бошига ташвиш тушмаганлар —«улуғ» 
отаси ёки «машҳур» акаси, ёхуд «муҳтарам» эри авах- 
тага ҳамалмаганлар мажлислар биноси олдига тўпла- 
нишиб, вақтичоғлик қилишарди. 

Бу кун — мажлис очилган ку"ннинг йиллик байрами 
бўлганлпги ва яқинда чиҳқан эълонга кўра, казаклар- 
нинг фаҳат хоинларнигина жазолашни кўзда тутган- 
ликларидан хабардор бўлган теҳронликлар мамИўн 
эдилар. 

Фақат бадном бозор сиёсатчисиддн олинган «бир 
энлик хати» ёрдамида эришган лавозимларидан ажраб 
қолишдан қўрқаётган баъзи бир амалдорларгина унча 
хурсанд эмасдилар. 

Бу мажлис биноси ашрофларнинг халқ қони ва пе- 
шона тери ҳисобига сотиб олинган автомобиллар ва 
извошлари билан 'қуршалмаган ва полициячилар халқ 
оммасига ҳужум қилмаган биринчи кеча эди.’ 

Музйка садолари янграрди. Атрофда оломоннинг 
ғовури. Кексалар ҳам, ёшлар ҳам ҳеч тортинмай гапла- 
шар, кулишар эдилар. Кўпчилик қўлидаги кичик вара- 
қаларни ўқиб-ўқиб қўярдИ. Бу «дастхат» ёки бошқача 
қилиб айтганда, ҳукумат чекка вилоятларга телеграф 
билан хабар қилган манифест эди. Унда бош министр- 
лнкка, яъни ҳуқумат бошлиғи қйлиб «салтана», «дав- 
ла» унвони бўлмаган ёш бир йигит тайинлангани ҳақи- 
да гапириларди. 

Ешларнинг қувончи ичига сиғмасди. 

Илгариги ҳукмдорларнннг қобилнятсиз ва яроқсиз- 
лиги таъкидланган бу манифест халққа ёрқин келажак 
ваъда қиларди. Манифестда, тараққиёт йўлига киришга 
қатъий аҳд қилган давлат бошлиғининг бундан буён ўз 
фароғати,' ўз бойлигини ошириш ҳақида ўйлайдиган 
кишиларни бош министрлмкка тайинланмаслиги лозим 
эканини писанда қилгани ҳам кўрсатилган эди. 

Эроннинг бахтсиз халқ оммаси энди бизга бахт ва 
тараққиёт йўли очилди, энди Эрон цивилизация йўли- 
дан шахдам қадам ташлаб боради, деб ўйларди. 

Чиндан ҳам тақдир эрон халқи ҳақиқий ҳаёт нима 
эканининг маъносига етиб, ўзини доимо йиғи-сиғи ва 
мана шу ифлос шароитда яшаш учун яратилган деб 
ҳисоблашдан халос бўлишини истармиди? 

*■ Гарчи янги тайинланГан бош министр ҳақида ҳар 
хил гаплар юрган бўлишига қарамай, илгариги ҳукм- 

дорларнинг яна ҳукумат тепасига келишига рози бў- 
лиш ақлга сиғмайдиган бир нарса бўлиб кўрингани са- 
бабли ҳамма мамнунга ўхшар эди. 

Мана шу томошабин оломон ичида, четроқда, Маж- 
лис майдонининг ўнг томони бўйлаб кетган дарахтлар 
ёиида бир-бирига ўхшамаган икки киши оҳиста гапла- 
шиб турдрди. .Уларнинг бири фокол эди. У қора паль- 
тода, бўйнига гунафшаранг галстук тақиб, бошига 
япасқи қалпоқ кийиб олган. Қорачадан келган юзини 
икки энлик қилиб қўйилган соқол безаб турарди. Ик- 
кинчиси охунд эди. У наридан-бери ўралган катта салла- 
ли, эгнида кул ранг лаббода 1 , оёғида сариқ туфли, ки- 
йимининг этаклари'тагидан кўриниб турган «табаррук» 
тўпиғини зўрға бекитиб турган қизил жун пайпоқ. Оғо- 
йи шайх тинмай тасбеҳ ўгирар, унинг суҳбатдоши эса, 
оғзининг четига қистириб олган папиросини тўхтовсиз 
бурқситарди. 

Қора пальтоли киши фақат шайхга эшитиларли қи- 
либ жуда секин гапирарди: 

— Ҳа! Ишларимиз чатоқ! Мени N.ra суд раися қи- 
либ тайинлаш ҳақидаги буйруққа қўл^ қўйишга минис- 
трни кўндирдим дедингизми? Энди бўлса, барча ури- 
нишларимиз чиппакка чиҲди. Саиднинг ш.у epra келиб 
қолганини айтмайсизми, тавба! Энди, албатта, бошқа 
министр тайинланади, яна бошқатдан ҳаракат қилиш- 
га, яна замин ҳозирлашга тўғри келади. 

— ёмон бўлди, —деди шайх жаҳл билан. —■ Афти- 
дан, бу йил оиламнинг шаҳар ташқарисидаги боққа 
кўчиб бор»шини худо хоҳламаганга ўхшайди. Бу воқеа- 
лардан кейин, вилоятга боролмаслигимиз аниқ, биноба- 
рин, битишган нарсаларни менга юбора олмайсиз. Энди 
боғда дам олиш ҳақидаги орзулардан қўл силташга 
тўғри келади. ~ 

— Э, бунчалик ноумид бўлманг. Эҳтимол, янги ми- 
нистр ҳам бирор нарса қилиши мумкиндир.^ Лекин, 
тўғрисини айтганда, бутунлай ишониб ҳам бўлмайди. 
Мен бунга ум.ид қилаётганим йўқ. Энди иккаламиз бош- 
қа йўллар ахтариб кўришимиз керак. 

— Сизнанг нималар деяётганингизга тушунолмаяп- 
ман,— деди оғойи-шайх. — Яна қандай йўллар бўлиши 


1 Ҳукармандлар, савдогар ва руҳонийдарн«нг-, қадимнй уст 
кийими. 

мумкин? Мана шундай хавфли вақтда-я. Ҳозир назмия- 
да жосусларнинг бир неча марта кўпайгани ҳақидаги 
гапларни эшитмадингизми? Иккаламиз нима Ҳи4ип1и- 
миз мумкин? Сиёсатга аралашгани учун одакларни тў- 
далаб ушлаб кстишаётганини кўрмаяпсизми? 

■ Айтгандаи, — шайх тўсатдан сўраб қолди,—ука- 
нгизни қутқариш учун бирор чора кўрдингизми? 

Пальтоли киши ҳайрон бўлиб хитоб қилди: 

Укамни? Унга бирор нарса бўлибдими? Бундан 
уч кун бурун кечгача бирга эдик-ку. . 

Оғойи шайх ғамгин кулимсиради: 

Мана, кўрдингизми, сизнинг умуман ҳеч нарсадан 
хабарингиз йўқлиги кўриниб турибди. Укангизнинг 
қамалганига икки кун бўлди-ю, сиз унга бирор нарса 
бўлдимн, деб сўраб ўтирибсиз. 

Шайхнинг суҳбатдоши, ўқувчимиз эҳтимол пайқа- 
ган бўлса керак, Али Ризохоннинг ўзгинаси эди. 

— Ҳеч нарсадан хабарим йўқ...—-деди у. —- Укам 
икки кундан бери қамоқда ётибдими? Бу ҳолда мени 
судга раис қилишлари эмас, қамоқхонага тиқиб Қўйиш- 
лари ҳеч гап эмас экан-да! 

— Сиз нима деб ўйлаган эдингиз? Мумкин бўлма- 
ган нарса йўқ. Улар сиздан 'Қўрқишмайди, умуман 
олганда, укангиздан сизнинг ортиқлик жойингиз ҳам 
йўқ! 

Али Ризохоннинг дўстлари шу кунларда жуда юрак 
олдириб қўйган бўлсалар ҳам, лекин унинг ўзи негадир 
бепарво эди. Ҳозир ҳам у оғойи шайхга босинқи то- 
вуш билан: 

— Мана шуларнинг ҳаммасига қарамай, биз, боя 
айтганимдек, фурсатни қўлдан бой бермаслигимиз ке- 
рак. Ҳаракат қилйб, вақти ғаниматдан фойдаланиб ко- 
лишимиз лозим,— деДи. 

Шайх яна эътироз билдирди: 

— Сиз нима деб ўйлаяпсиз ўзи? Ҳатто, бир жойга 
йиғилиш ҳам тақиқланган бир пайтда-я! Нима, кечаги 
буйруқни ^ўқиганингиз йўқми? Унда ҳар қандай улфат- 
чилик ва йиғинлар тақяқланади дейилган. 

— Ҳаммасини ўқидим, ҳаммасини биламан,—деди 
Али Ризохон,— яна бунинг оқибати нима бўлишидаи 
ҳам хабардорман. Лекин кўриб турибманки, қўплар — 
айниқса, дўстларимиз — бу аҳволдан норози, шунинг 
учун мен ишлашга жазм қилдйм. Мен қандайдир ёш 

ҳукмдорнинг Эрондаги барча ҳаёт тарзини поймол қи- 
либ юборишга йўл қўя олмайман. — Кейин овозини 
янада пасайтирйб деди:—Сизга, худога шукур, тушун- 
т.ириб ўтиришйинг ҳожати йўқ. Биласиз-ку, муътабар 
кишидарсиз, ашрофларсиз давлат ишини бошқариб 
бўлмайди. Ворислик ҳам, тажриба ҳам,— ҳаммаси маҳв 
бўлади. Ахир, у одамлар давлат кемасини тутиб турув- 
чи лангарлар-ку, мамлакатнинг ҳақиқий хўжайинлари 
ҳам ўшалар. Биз қандай йўл билан бўлмасин, уларни 
озод қилиш чорасини топишимиз керак. Уларнинг ўли- 
мй билан олти минг йиллик тарихга эга бўлган вата- 
нимизнинг ҳалок бўлишига йўл қўйиб бўлмайди! 

Али Ризохоннинг сўзлари шайхни даҳшатга, ҳая- 
жонга солди. У қалтирар эди. 

— Йўқ, йўқ! Кўриб турибман, ақлдан озибсиз,—де- 
ди у. — Йўқ, мен сиз билан бирга бўлолмайман. 

Али Ризохон шайхнинг енгидан ушлаб, ўзига тортди: 

,— Эй, қўрқоқлик қилмасангиз-.чи! 

Бу вақтда одамлар тарқала бошлади. Ҳамма уй- 
уйига шошилар эди. Чунки, ҳарбий ҳолат ҳақидаги буй- 
руққа биноан, кўчада фақат соат саккизгача юриш мум- 
кин эди. 

Шайх Али Ризохоннинг қўлидан тутди: 

— Менга қаранг, — деди у, -- агар яна бирор нарса 
демоқчи бўлсангиз, каминанинг уйига ташриф буюринг 
ёки сизнинг муборак уйингиздан бошпана топишга 
рухсат этинг, бу ерда сиз билан ортиқ бир оғиз ҳам 
гаплаша олмайман. 

Али Ризохон рози бўлди. Улар майдон четида тур- 
ган извошлар томон йўл олишди ва бир извошни ёллаб 
Дарвозайи Қазвин томон жўнашди. Ярим соатдан ке- 
йин манзилга етиб боришди. 

• Али Ризохон хизматкорга ичкилик, тўғрироғи, пат- 
нусда ароқли графинни келтиришни буюрди.. Улар ора- 
дан хиёл вақт ўтгач, бирсбирларининг соғлиғи учун бир 
неча қадаҳни бўшатишди. 

— Бг&. Гуноҳни ошириш ярамайди. Мен ҳозир оғ- 
зимни чайқаб, номоз ўқиб олишим керак,—деди шайх. 

Али Ризохон шайх.ни гуноҳга тойилцшдай тўхтатиш- 
га қанчалик уринмаеин, агар гуноҳкор бўлишни хоҳла- 
масангиз бутунлай ичмаслик керак, ҳолбуки ичкилик 
соғлиғингиз учун зарар, модомики, ичган экансиз, энди 
рғиз чайқаш билан гунбҳдан фориғ бўлиш мумкин 

эмас деб қанчалик тушунтирмасин, ҳамма ҳаракати бе- 
кор кетди. Шайх унинг гапларини деярли эшитмас эди. 
Чунки, у аҳл доирасининг торлиги сабабли Али Ризо- 
хон нималар деяётганини англашга қодир. эмасди. 

Хуллас, ярим соатлардан кейин, улар юзма-юз ўти- 
риб олиб, жиддий суҳбатга тушиб кетишди. 

Илгарилари гапириш ўрнига айюҳаннос тортадиган, 
ўзининг «вассалом»лари билан ҳамма ёқни ларзага 
келтирадиган оройи шайх уч кун ичида шундай муло* 
йим тортиб қолдики, буни тасвирлаш ҳам мушкул. 
Улар ўтирган хона ҳар томондан шунга ўхшаш бўш 
хоналар билан қуршалган ҳамда Али Ризохоннинг ҳов- 
лиси жуда кенг бўлиб, уларнинг гапини биров эшитиши 
мумкин эмасди, шунга қарамай, шайх шу қадар шивир- 
лаб гапирар эдики, баъзан Али Ризохон ҳеч нарса 
эшитмай, қаттиқроқ гапиришини сўрарди. 

Али Ризохон шундай деди:. 

—■ Мен муҳтарам аъёнларимиз узоқ вақт қамоқхо- 
нада .ўтиришмайди деб ўйлайман. Саид уларни ўзи хоҳ- 
лаганнча жазолай олмаса керак. У ўзининг мавқеи 
пасайиб кетиши ва улар борида қўлидан ҳеч иш кел- 
маслигидан хавфснраб, уларни қамаб қўйган. Суд раи- 
си бўлиб тайинланишим фақат орзудангина иборат 
бўлиб қолган ҳозирги пайтда бу вазиятдан бошқача 
фойдаланмоқчиман. Узимни муовин министр лавози- 
мига, сизни Одий Суд раислиги лавозимига тайин 
эттиришга ҳаракат қиламан. 

Бирдан оғойи шайхнинг пастки жағи титраб кетди. 
Али Ризохоннинг сўзлари шундай ёқимли эдики, унинг 
оғзидан сўлакайи оқа бошлади. У ютиниб: 

— Ростданми? Олий Суд раислигига? Шундай бў- 
лиши мумкинми? Мен раис бўламанми?—деб хнтоб 
қилди. 

— Нега мумкин бўлмасин? Министр муовини ёки 
Олий Суд раиси курсисида ўтирганлардан қаеримиз 
кам? Жаҳду жадал ҳаракат қилинса, ҳамма нарсага 
эришиш мумкин.. Бунга эришиш йўлларини ҳам ўйлаб 
қўйганман. Ёки сиз буларни қуруқ сўзлару деб ўйла- 
япсизми? 

Шайх жавоб берди: - 

—- Эй, сиз нималар деяпсиз ўзингиз? Сизга бекорчи 
гапларни гапиряпсиз дейишга кимнинг ҳадди сиғади? 
Тўғрисини .дйтсам, сизнинг истеъдодингизга етарли 

баҳо бермай, шу пайтгача терговчиликда қолдириб ке- 
лишаётгани одамга жуда алам қилади! 

Шайхни жуда қотириб жиловлаб олганидан мамнун 
бўлган-Али Ризохон сўзида давом этди: 

— Бунинг аҳамияти йўқ. Одамлар кўп вақтгача ўз 
камчиликларини бартараф қила олмайдилар. Ҳечқиси 
йўқ, вақти келиб, тушуниб оларлар! Лекин, афсуски, 
мен тамоман ишга яроқсиз бўлиб қолганимдагина ту- 
шунадилар. 

У бир хўрсиниб қўйиб гапида давом этди: 

— Хўп, майли, энди меқ тузган режа ҳақида нима 
дейсиз? 

— Мёнимча, уни муҳокама қилиб ўтиришнинг ҳам 
ҳожати йўқ,— деб жавоб берди шайх.— Сиз ҳеч бир 
ишни ўйламасдан қилмайсиз. Сиз кўзлаган мақсадлар, 
шубҳасиз, жуда тўғри ва уни амалга ошириш савоб. 

Олий Суд раиси бўлиш фикри шундай лаззатли эди- 
ки, шайх Муҳаммад Ҳусайн тамоман ўзини йўқотиб 
қўйди ва ҳатто, мартабаси йўл қўймаслигини ҳам уну- 
тиб, ўрнидан ирғиб туриб, Эроннинг ғарбий қисми- 
даги ўз вилояти рақсини Али Ризохонга кўрсатмоқчи 
бўлди. 

Али Риз.охон мийиғида кулиб, уни жойига ўтқазди: 

— Бас, бас! Худо хоҳласа, Олий Судга раис бўлга- 
нингиздан кейин, базми жамшид қилиб, ана ўшанда 
рақс этиб ҳам берасиз. Ҳозирча муҳимроқ иш бор. 

Шу маҳал шайх учун Олий Суд раиси бўлишдаи 
бошқа муҳим нарса йўқ эди. Бинобардш, бўлак ҳеч гап 
қулоғига ёқмасди, лекин шундай бўлишига қарамай, 
ўтиришга мажбур бўлди. 

— Сиз ҳали ҳер нарсадан хабардор бўлмай туриб, 
менинг фикримни ёқлаган бўлсангиз-да, сизни тузган 
режамдан тўлароқ воқиф қилсам дуруст бўлар, деб ўй- 
лайман. Менинг фикрим шундай: ОлийСудраиси бедз' 
рак йўқолган, бу ишда сизнинг хизматингиз ҳам оз бўл- 
мади. Эсингиздами, сиз унга виждонсизлигингни фош 
қиламан,- деб дўқ урган эдингиз, ҳозирги кунда сизнинг 
бекор юришингиз бўлмайди, маҳбўсларни озод этишга 
ҳаракат қилиш керак. Бу эзгу ишни рўёбга чиқариш 
учун эса, тегишли - таДбирлар кўрмоқ лозим. Майда- 
чуйда тадбирлар иш бермайди. Ҳамма одамларимизнн 
бош министрга қарши оёқлантирсак ва ўз одамлари- 
мизни халқнинг ҳақиқий вакиллари деб кўрсатсак, бон- 

ги эзгу иШни амалга оширишда бизйинг бирдан-бйр 
ордамимиз бўлади. Мана шу яхши натижа беради! 

Оғойи шайх ҳушёр тортд№. 

— Бундоҳ тушунтириб гапиринг,—деди у. — Мен 
ҳеч нарсага тушунмаяпман. 

— Жуда оддий гап,— деди Али Ризо.хон,- ҳамма 
таииш-билишларимизни ҳозирги ҳукуматга ҳарши ҚЎ" 
тара олсак, марра бизники. 

— Афв этасиз. Шу 'кеч қулогимга шайтон жойла- 
шиб олиб, миямга ҳам таъсир қилганга ўхшайди. Бу- 
ни нимани назарда тутиб гапираётганингизни англама- 
япман, — деди оғойи шайх. 

Али Рйзохоннинг аччиғи чиқди: 

— Биласизми, оғо, бундай вақтда ҳамма нарсанй 
очиқ гапириб бўлмайди. Мен айтяпманки, агар мен 
бозорчи ошналарим билан гаплашсам, улар ўз навба- 
тида ҳунармандларни бизни қўллаб-қувватлашга кўн- 
диришса, сиз бўлсангиз, бир варақ қоғозни тўлдириб, 
унга шариат пешволарининг қўлини қўйдирсангиз, иш- 
ни яна ҳам жонлантириб юбориш учун ёрдам сўраб, 
олий мактаб талабаларига ҳам мурожаат қиламиз — 
бундай дақиқаларда яхши чора шу| Хуллас, одамлар- 
нинг миясинй шу қадар гангитиб юборамизки, натижада 
бош министрнинг ҳам ўтака^и ёрилиб кетади. Натижа- 
да маҳбусларнинг озод қилйнишига эришамиз ва улар- 
га бу ишларнй биз қилдик деймиз. Шунда мён муовин 
министру сиз Олий Суд раиси бўласиз! 

Оғойи шайх япа бир ютиниб олди. 

— Унда нимани кутиб ўтирибсиз?— деб хитоб қил- 
Ди у. 

Али Ризохон кулиб юборди: 

— Хўш, ишнинг маъносига энди тушундингизми? 
Хўп, қани, энди ёрдам берасизми, йўқми? 

— Эй сўраб ўтиришнинг ҳожати борми? Ёрдам бер- 
■ май бўладими? Шундай савобли эзгу ишга ёрдам бе- 
ришдан бош тортиш Язид ибн Муовия ҳамда Шумри 
Лаинга 1 ёрдам беришнинг айни ўзи бўлади-ку 1 Эрта- 
. гаёқ ишга киришаман. 

Али Ризохон мамнуният билан шайхнинг қўлини 
сиқди. - 1 

— Мен нима бўлса ҳам эртагаёқ ўзимнинг бозор- 

1 Имом Ҳусайннинг қотиллари. Шиа мазҳабидашлар уларни 
ҳамиша лаънатлайдилар. 

чиларим, жангари демократлар ва муътадиллар пар- 
тияси аъзолари билан учрашиб, уларнинг вакилларини 
уч кундан кейин шу ерга таклиф этаман. 

Уз навбатида, оғойи шайх эртагаёқ, оёғига туфли- 
синн цлар-илмас, оқ ва қора саллаларнинг имзосини 
тўплашга киришишга ваъда берди. У ўз-ўзига: «Шун- 
дай алғов-далғов қилайки, бешикдаги болаларни қал- 
тироқ босиб, уларнинг умри ҳам бир неЧа йилга қис- 
қарсин», дерди. 

Вақт алламаҳал бўлиб қолгани учун цшйх шу ер- 
да ётиб қолишга мажбур бўлди. Бир соатлардан кейин 
овқат келтирилди. Улар устига товуқ гўшти ва янчил- 
ган ёнғоқ мағзидан тайёрланган қайла солинган па- 
ловни иштаҳа билан ейишди. Али Ризохон европача, 
яъни вилка билан, шайх эса юхундларга хос усулда, 
яъни қўл билан еди-да, кейин ўринга кириб, келажак- 
да қилинадиган ишлар ҳақида хаёл сура-сура ухлаб 
қолишди. 

* * :b* 

Ишлар оҳиста давом этарди. Ҳукумат муассасалари 
ишламасди. Газеталар, биттасини ҳисобга олмаганда, 
ҳаяжонланмас эди,'чунки ҳар томопдан умид шабадаси 
чиқмай қўйган эди. Бйроқ кишилар ташвишланмас, 
ҳаяжонланмас эди, чунки ҳар томондан умид шабадаси 
эсиб турарди.' 

Ашрофлар турмада ётишарди. Битта-яримта норизо- 
лар бўлса ҳам, лекин уларнинг овози эшитилмасди. 

Шуига қарамай, яНа ҳукумат ҳақида қандайдир 
миш-мишлар юрарди. Қимдир одамларга вазият қал- 
қиб турибди, хавф туғиляптн, деб уқдирарди. 

«Кудето » 1 кунидан бир ҳафта ўтди. Совуқ кеча эди. 
Бўралаб ёмғир аралаш қор ёғар, кўчаларда юриб бўл- 
масди. Тўпхона майдони бамисоли кўл бўлиб ётарди. 

Шундай вақтларда эринчоқ эронлик учун сандалда 
ўтиришдан ҳам ҳузурлироқ шарса бўлиши мумкинми? 

Худди шундай кечада бир неча киши иссиқ сандал- 
, ни ташлаб, Али Ризохоннинг уйи томон йўл олди. 

Булар бир-бирига ўхшамайдиган турли тоифадаги 
одамлар эди: туфли, оқ чалвор ва калта пайпоқ кий- 

—- . , «v *■■ ■ 

; 1 Дзвлат тўнтариши. (Ред.) 

г;ш охумд, узун лаббода ва оппоқ пахтадай салла ўра- 
гап савдогар, катта мўрна қалпоқ кийган савдогар, 
кичкипа кўкиш салла ўраган саид, илғорлардан са- 
иалган кулранг кўзойнакли, қора сюртук, учи тўмтоқ 
шапка кийган адлия министрлиги амалдори, ним илғор-" 
лардан ҳнсобланган, эгнига «арабча» ёқали сардорий, 
сариқ туфли кийган галстуксиз амалдор, солқа мўйлов- 
ли, бошига мўйна телпак кийган, чўнтагига тўппонча 
солиб олган, асабий тусли студент. 

Огойи шайх ўз-ўзи билан гаплашиб борарди: «Ма- 
на, одам келажакни сақлаб қолиш учун қандай-қандай 
ташвишларни бошидан кечирмайди-я! Агар келажакни 
сақлаб қолиш зарур бўлмаса, шундай совуқда кўчага 
чиқармидим? Имомзода Яҳё маҳалласидан Дарвозайи 
Қазвин хиёбонига бориш ҳазил гапми?» Бир хўрсиниб 
олиб, кейин яна қўшимча қилди: «Нима бўлса ҳам, ху- 
.дои таоло, 'ўзингга минг қатла шукур! Агар ҳар хил 
тараққиётчиларга ўхшаб, буни ёмон ният билан қилга- 
нимда, бу дунёйим ҳам, у дунёйим ҳам куйиб кетарди. 
Энди, худо хоҳласа, муътабар зотларни, айниқса азиз 
биродарларимни халос этганим учун худо мени у дунё- 
да ярлақайди». 

Собиқ бош министрдан олинган пуллар ҳисобига 
извошда юрадиган оппоқ пахтадай салла ўраган «бо- 
зорчи» эса, киракаш арава суянчиғига ўзини ташлаб, 
ўтмишинн эслаб борарди.. «йўқ,—дерди у, — ҳамма 
нарса партияга боғлиқ. Дунё мавжуд экан, партиялар, 
анниқса, демократлар партияси яшаши керак. Бундай 
қараганда, мен шу туфайли одам қаторига қўшилдим. 
Извошда юраман, министрларни алмаштираман, бош 
министрга қарши чиқмоқчиман. Энди бас, эски ишга 
қайтиш йўқ: соат тузатиб, парракчаларни ўрнатаман 
деб кўздан айрилишга кимнинг тоби бор». У қошини 
кериб деди: «Бир ҳафтадан кейин маълум бўлади: ё ка- 
бинет Ҳулайди, ёки мёнинг ақлли бошим танидан жудо 
бўлади. Ҳамма улуғ ислоҳчиларнинг тақдири шундай 
бўлган». 

Катта мўйна қалпоқ кийган савдогарнинг ҳамёни 
извошда юришга имкон бермасди. У кўнкада тасбеҳини 
ўгириб, хўрсиниб ва ўз-ўзича: «Ло илоҳа иллолоҳу...» 
ни ўқиб борарди. 

Баъзан у шундай дерди: «Эй бори худоё худовандо, 
бу осий бандангни буюк маҳраматингдан бенасиб Ҳил- 

ма. Бу ишларга ақли қасирим дарҳол ета олмагани ва 
дастлабки вақтларда давлатмандларнинг қамалганига 
қувонганим ва кулганим учун мени кечир. Энди асло 
ундай қилмайман. Кеча ҳазрати оғо минбарда туриб 
астагина: «Агар кимда-ким қамалганлар устидан кулса, 
гуноҳкори азим бўлади. Шундай қилган одамлар кофир 
ҳқсрбланади», дедилар. 

' Равзахоннинг уйдирма гаплари бу бечорага шундай 
таъсир қилган эдики, у ўзини ҳақиқатан ҳам сал- 
кам кофир ҳисоблаш даражасига етган ва ҳадеганда 
«астағфирулло, ўзинг сақла, худо!» деб такрор- 
ларди. 

У бундан бу ёқ бозорнинг «улуғ кишилари!» сўзи- 
га сўзсиз қулоқ солишга ва «Челвори»га' имзо тўплаш 
ишида жонбозлик кўрсатишга ваъда- берган эди. 

Кулранг кўзойнакли «илғбр» извошда кетар экан, 
вазиятни ўз-ўзича муҳокама қилиб борарди. Аслини 
олганда, у янги ҳукуматнинг программасини маъқуллар 
эди. Фақат ватанга бўлган муҳаббатигина уни бу йўл- 
ни танлашга ва чирик ашрофларнинг қамоқхонада чи- 
риб кетишларига йўл қўймасликка мажбур қилар эди. 

У ҳақиқатан ватанини яхши кўрарди. Лекин, хиз- 
матни астойдил адо этиш ва сукут қилиш билан ман- 
сабга кўтарила олмагани уни йўлдан сал оздириб қўй- 
ган эди. Мўлжаллаган мансабига эришиш йўлида у ҳар 
қандай ишдан қайтмасди. У давлат кабинети ташкил 
топганда уни табриклайдиган ва ағдарилгандан кейии 
қаттиқ қайғурадйган одамлардан эди! 

Абога ўралиб олий мактаб талабаси халлослаб бо- 
рарди. 

У шундай халлослар эдики, ҳатто кечки совуқни 
ҳам резмасди. 'Шу пайтда биров ундан: «Қаерга шунча- 
лик югуриб кетяпсиз? Нима бўлди?» деб сўраб қолса 
борми, у жаҳл билан: «Ахир, сен олий мактаб талаба- 
ларининг дунёда қандай роль ўйнашинд билмайсанми? 
Тарихни ўқимас экансан-да. Эсингни йиғиб ол, ватани- 
миз хавф остида. Улуғ зотларни авахтага ташлашялти- 
қу, сен бўлсанг, анграйиб турибсан!»—деган бўларди. 

У бечора шу қадар гўл эдики, Европадаги студент- 
лар сиёсат билан шуғулланаётган бўлса, улар буни 


1 Бу ўринда минглаб бозор аҳлининг имзолари билан тўла маго 
парчаларйга битилган сиёснй эрзнома кўзда тутилади. 

377 


www.ziyouz.com kutubxonasi 



бутунлай бошқача йўл билан қилаётганини, студент- 
ларнинг охундлар, бозорчилар ва савдогарлар қўлнда 
қурол бўлмаслигига ақли етмас эдц. 

Уйи шу яқин орада бўлган «ярим илғор» амалдор 
эса, деворлар тагидан эҳтиётлиқ билан ўтиб, йюшил- 
май, ўзича шивирлаб борарди: 

«Мен бу ҳамма гапларни биламан! Уларнинг ният,- 
лари ҳам менга аён. Борибоқ масалани кўндаланг қўя- 
ман: «Олдин, оғолар, менга тегадиганини айтинглар. 
Тақи тоғангиз ўзини лақиллатишларига йўл қўймайди. 
Савэ вилояти ҳокимлигини берасизларми, йўқми? Хўп, 
десанглар, қолиб, қўлимдан келганча ёрдам бераман, 
йўқ десацглар, унда сандалда ўтириб, «Минг бир ке- 
ча»ни ўқиганим минг марта яхши». 

Партиянинг мўътабар аъзолари ана шундай фикр- 
лар билан кун ботиш олдида Али Ризохоннинг уйига 
йиғилишди. ' . 

Али Ризохон ишни бошлашдан олдин муҳокама 
қилинадиган масалаларнинг жуда муҳим эканини ва 
эҳтимол, мажлиснинг чўзилиб кетишини, лекин бу 
уларни ташвишлантирмаслиги кераклигини, чунки улар 
шу ерда ётиб қолишлари мумкинлигини, яна овқатла- 
ниш учун нон ва пишлоқ ҳам топилишини эълон қилди. 

— Бемалол ва қулайроқ бўлсин учун,— деди у,— 
меҳмонхонага ўрин солиб қўйишни тайинладим. 

Бу таклиф бир овоздан қабул қилинди. 

Али Ризохон айтган «нон ва пишлоқ»нинг аслида 
ёғлиқ палов ва унинг устига солинадиган қайладан 
иборат бўлНшини ҳамма яхши биларди. 

Чорак соатлардан кейин мажлис .бошланди. Раис 
қўнғироқчани чалди. 

Али Ризохон мажлисни бошлашдан олдин ўзи так- 
лиф қилган резолюция лойиҳасини эълон қйлди. «Мам- 
лакатнинг аҳволи,— дейилганди унда, — кундан-кунга 
чигаллашиб кетяпти. Қамоққа олинганларнинг ҳар би- 
ри ўз вилоятларида катта эътиборга эга бўлган киши- 
лар ва ҳозир ана шу вилоятларнинг аҳолиси Теҳронга 
юриш қилиш учун аскар тўплаётгани ҳақида хабарлар 
бор. Қон тўкилиш хавфи туғилмоқда. Бу бизнйнг эъти- 
қодимизга асло тўғри келмайди...» . ■ 

Нккинчи томондан,—деб қўшиб қўйди Али Ри- 
аохон,— мен. мансуб бўлган юксак маҳкама адолат 
кошонаси — Адлии министрлигн бу ҳақда расман огоҳ- 

лантирилган, гўё бу нуфузли маҳкамани истибдод маҳ- 
камасига айлантирмоқчи эканлар... 

Али Ризохон берган ахборот мажлис аҳлига шундай 
қаттиқ таъсир қилдики, баъзи илғорлар, ҳатто уни қар- 
сак билан кутиб олдилар. Охундларнинг қарсак чали- 
ши мумкин бўлмагани учун улар «салавот, салавот» 
деб қўйишди. Қатта мўйна қалпоқли бозорчи ҳам «са- 
лавот» деди. Оппоқ пахтадай салла ўраган бозорчи эса, 
бир-икки бор чапак чалиб деди: 

— Агар ноўрин ҳаракат қилиб қўйсам, мени кечи- 
ришларингизни сўрайман. Биз оталаримиз мерос қи- 
либ ўргатган нарсадан бошқасини билмаймиз-да. Оғо- 
ларнинг чапак чалишлари ва оғойи N... ашшарианинг 
«салавот» дейишлари ҳаммаси маъқул, ростини айт- 
ганда, бизлар ҳам сизлардан камроқ мамнун эмасмиз. 

Мажлис ярим кечагача чўзилди. 

Ниҳоят, соат бешда Али Ризохон таклиф этган ре- 
золюция қабул қилинди, қамоқдагилар ҳақида дуо ўқи- 
либ, мажлис тугагач, мажлис аҳли овқатга ўтирди. 

XXI боб 

БИР ТУН ХОТИРАСИ 

Биз Фаррухни, боласини шинелига ўраб, қоронғилик 
қўйнига кириб, кўздан ғойиб бўлган пайтда йўқотиб 
қўйган эди. 

Уша вақтда Теҳронда Фаррухнинг уйи йўқ эди. Уни 
дўстларидан бири, Фаррух ўз саргузаштини айтиб бер- 
ришга ваъда қилган ва Ф... уссалтанани қамоққа 
олиш учун юборилган дўсти уйига таклиф қилди. 

Фаррух йўлда тўда-тўда учраб турган казаклардан 
ҳайиқмай, дўстининг уйи томон бамайлихотир борарди. 

— Муҳим топшириқ билан шаҳарнинг нариги томо- 
нига ўтишим керак— дерди у казакларга. 

Уни ўз одамларидан деб билган казаклар кўп тўх- 
татишмасди. Чорак кам бир соат деганда у дўсти яшай- 
диган кўчага етиб борди, унинг уйини топиб, эшикни 
тақиллатди. 

Еш хизматкор ҳеч ваҳимага тушмай эшик олдига 
келди-да: 

— Ким? - деб сўради. 

379 


www.ziyouz.com kutubxonasi 



— Мспи уйнинг эгаси юборди, эшикни очинг,—дсди 
Фаррух. 

— Бирор белги айта оласизми? • 

— Буидан уч кун бурун у ўзининг келганидан еиз- 
ларни хабардор қилиш учун Қазвиндан кўк пакет юбор- 
гап. Шупипгдек, у бундан икки соат олдин уйига келиб, 
тошпнрпқпи бажариш учун яна қайтиб кетди,— деб 
жаноб берди Фаррух. 

Буни эшитиб хизматкор эшикни очди-ю, аммо дйр- 
ҳол яна бекитди. 

— Қўрқма. Ахир, бу офицернинг уйи-ку, ҳеч гап 
бўлмайди. 

— Узимдан қўрқаётганим йўқ, уйдагиларга бирор 
парса бўлиб қолмасин деяпман, холос,—-деб жавоб 
берди хизматкор. 

Хизматкор Фаррухни кичикроҳ, лекин шинам хонага 
олиб кирди. Хонадаги печкада олов ловиллаб ёниб ту- 
рарди. Хизматкор чироҳни ёқиб сўради: 

— Қандай овқат буюрасиз? 

—■ Овқат керак эмас,—деди Фаррух. — Менга ухла- 
гани жой кўрсатсангиз бўлгани. 

Хизматкор шу заҳотиёқ бошҳа бир хонанинг эшиги- 
пи очди. Унда икки ўрин тайёр бўлиб, улардан бири 
Фаррух учун, бошҳаси уй Эгасиники эди. Фаррух хиз- 
маткорга раҳмат айтиб, ичкари кирди-да, эндигина уй-' 
гонган, лекин йиғламай,'тинч турган болани ўринга ёт- 
цнзди. - 

Фаррух боланинг юзнга боқиб, унинг жуда ҳам 
оиасига ўхшаш эканини кўрди. Бир вақтнипг ўзпда 
упииг хаёлида бир олам аччиқ ва ширин хотира жон- 
ланди. У беихтиёр бошини қуйи солди. 

У ҳали ҳам Маҳиннинг оламдан ўтганига ишонгцси 
келмасди. Ҳозир у бОлага қанча кўп тикилса, юрак 
уриши шунчалик тезлашарди. 

LUy кеча Фаррух учун жуда оғир бўлди. У тўрт йил 
мобайнида Маҳин билан учрашиш, унинг қалбга қу- 
вонч бахш этадиган ёқимли овозини эшитиш, уни қу- 
чоқлаб юзидан, қўлларидан, оёқларидан ўпиш,' ўз юзида 
унинг алангали нафасини -ҳис қилиш дақиқалари ҳа- 
қида орзу қилар эди. У шунда бутун борлиғини унутиб: 

«Сен яна мен билан биргасан. Маҳин, шунинг ўзи 
бас, менга бошқа ҳеч нарса керакмас. Сен менинг жо- 
нимсан. Сени севдим, севаман, мангу севаман...» демоқ- 
орзусида эди. 

У нимани эшитди! Фаррух хаёлида мени ҳамон ку- 
i аётибди деб ўйлагани — Маҳин заҳарли ҳаёт билан 
видолашганига анча йил бўлган эди. Энди у Маҳинни 
бутунлай, бутунлай кўрмайди. 

Буфикр билан сира келиша олмасди, бунга ақли ҳам 
бовар қилмасди. Ғоятда даҳшатли, чидаб бўлмайдиган, 
киши ишонмайдиган бу бемаъниликка жавоб топишга 
урингандек, у ўз бошига қайта-қайта муштлади. 

Қейин, бир оз ўзига келгач, у бу воқеанинг ҳақиқа- 
тан ҳам содир бўлгани, энди уни қайтариб бўлмаслиги- 
ни, энди уни асло кўра олмаслигини англаб, бир дар- 
дига минг дард қўшилди. Унинг кўзларидан шашқатор 
ёш оқарди Бола хотиржам, тинчгина ухлаб ётарди. 
Фаррух бўлса, унинг ёнида йиғлаб ўтирарди. Орадан 
бир неча соат ўтди. Унинг кўз ёшлари тўкилган сари 
фикри равшанлашиб борарди. Аста-секин бутун^воқеани 
эсига туширди. Мана, унинг кўз олдида Эвин, ўша тун, 
ўшанда оғойи Ф... уссалтананинг келгани ва қучоғидан 
Маҳинни тортиб олгани, Жаводни қамашгани, ҳамма- 
си, ҳаммаси ёдида. ■ 

Бу хотираларда ҳеч қандай янгилик^йўқ эди. Турт 
йил давомида бу воқеалар унинг кўз ўнгидан бирор 
зум бўлсин нари кетмаганди. Бироқ фарқи ҳам бор эди: 
илгари у Муҳин тирик деб ўйларди, У маҳалларда фик- 
рининг маълум чеки бор эди. Энди-чи? Энди фикри- 
нинг интиҳоси йўқ эди... 

Соат стрелкаси илгарилаб борар, лекин Фаррух бо- 
ласининг бошида унинг майин қўнғир сочини ўйнаб, 
йиғлаб ўтирарди. 

Бир вақтлари у ўч олиш ҳақида, шундай қайғусига 
сабабчи бўлганлардан аёвсиз ўч олиш ҳақида ўйлаган 
эди. Энди у ўч олишнинг кераксиз бир нарса эканлиги- 
ни пайқади. Уч олишнинг нима ҳожати бор? 

Ахир, у Маҳиндан бутунлай айрилди-ку. Энди бош- 
қаларни бахтсиз қилишдан фойда борми? Агар энди 
бутун дунёга ўт қўйиб юборганида ҳам, бундан на тин- 
чийди ва на ҳаловат топади. Чунки, у йўқотган кимса 
ҳамма нарсадан ҳам қимматли эди. 

Шундай бўлса ҳам у ўз-ўзига: бу кишиларни ўз ҳо- 
лига ташлаб қўймайман, дерди. Фикри чувалашиб кет- 
ган, у нима қилишни — ўч олишни ҳам ёки ўзи ҳақида 
ўйлашни, ўз ҳаётини яхшилашга ҳаракат қилишни ҳам 
билмасди. 

M;iiia шу йиллар мобайнида Фаррух жуда қаттиқ 
лаоблаиди. Лекин, Маҳинни кўриш орзусида яшагани 
сабаблн бу азоблар уни мағлуб эта олмагаи эди. Энди 
бўлса, содпр бўлган воқеаларни ўйлар экан, у бошидан 
ўтгап ҳамма нарсаларнинг ўз таъсирини энди кўрсата-. 
ётгапини сезмоқда эдй. Чиндан-да, Фаррух ўзгариб' 
кеггап эди. Пешонасини ажинлар босган, бир неча ёш 
улгайпб қолганга ўхшарди. У куч-қув.вати барбод бўл-. 
гани, гўё ўн йидда ҳам киши шунчалик куч-қувватдан 
қолмаслигини сезиб турарди. 

Муҳаббат зўр қудратга эга. У шу қадар зўр қудрат- 
га эгаки, ҳатто уни тасвир этишга қалам ожизлик қи- 
лади. . 

Фаррух болани оҳиста ўпиб шундай деди: 

Ҳозир мен сени исс-иқ, - юмшоққнна ўрнингдан 
юлқиб олиб, бу ерга келтирдим. Бир вақтлари севгим 
туфайди ойингни ҳам онасининг қучоғидан худди шун- 
дай қилиб юлқиб олган эдим. У ишимнинг оқибати 
ёмон бўлганди. Лекин, сени олиб келганим ўшандай 
оқибатларга сабаб бўлмайди, чунки бу ишни ёш Фар- 
рух эмас, сенинг кекса отанг, йигирма беш ёшида' кек- 
сайиб қолган отанг қилди. У ҳар маҳал еенга ғамхўрлик 
қилади. 

Қожория ва узоқдаги бошқа маҳаллалардан ўқтин- 
ўқтин отишма овозлари келиб турарди. 

Фаррух бўлса, буни эшитиб ўзича гапирарди: «Ҳа,, 
Ҳамма нарсани поймол қиладиган бекорчи хўжалар шу 
бугун кечаси, шу тунда қамоққа олинади. Энди улар- 
дан бирортаси ҳам самимий муҳаббатдан бўлак гуноҳи 
бўлмаган бечораларни азоблай олмайди... Ҳа, одамни 
фақат севгани учун бахтсиз қилиш инсофданми!» 

Шу дақиқада у ўрнидан ирғиб туриб, шаҳарнинг 
баъзи жойларида қурол ишлатишга мажбур бўлаётган 
казакларга ёрдам бериш учун отилғиси келди. 

Бироқ, боласининг устига энгашиб пичирлади: 

— Сени қандаш қилиб ташлаб кетаман? Мендан се- 
ни ҳам тортиб олсал.ар-чи, сендан умрбод айрилиб қол- 
сам-а? 

Фаррух титраб кетди. «Наҳотки, улар шундай бағ- 
ритош, шундай шафқатсиз бўлишса,. наҳотки бнаеидан 
ягона-ёдгорлик бўлиб қолган ўғлимни тортиб олиб, 
мени ҳалок қилишга журъат этишса?» 

Гўё биров боласини тортиб олтин учун хонага кирпб 
келаётгандек, у тўппончасини чиқарди:- 

— Майли, келишаверсин. Унга қўл тегизган одам- 
нинг минг жойидан бир жонини қўймайман. 

Шу пайтда хонага мабодо бирон одам кириб қол- 
ганда борми, Фаррухнинг унга ташланиши, эҳтимол, 
ярадор қилиши ёки ўлдириб қўйиши ҳам мумкин эдн. 
Унинг кўзларидан ўт чақнарди. ^ „ ■ 

Фаррух чорак соатча ана шундай ҳолатда ўтирди. 
Кейин ҳаяжонларининг бефойда эканини англаб, тинч- 
ланди. 

Отишмалар ҳам тўхтади. Теҳронни яна сукунат 

қамраб олди. , 

Соат олтилар чамаси. Тонг ёриша бошлади. Фаррух 
бўлса, ҳали ҳам боласинин-г бошида, унга термулиб 
ўтирарди. Хонага тушиб турган тонгнинг ғира-шира 
ёруғида Фаррухнинг ранги қум-қув ўчиб, кўз ёшлари- 
дан хиралашиб қолган кўзларининг киртаииб қолгани 
сезилиб турарди. У бирор дақиқа ҳам кўз юммади, 
эҳтимол, у туннинг қандай ўтганинй _ва тонг отганини 
ҳам пайқамаган эди. Унинг учун ёруғ кун ўзининг 
қимматини йўқотган, унинг учун ҳамма нарса барбод 
урилган эди. У ҳеч нарса ҳақида ўйламас, ёруғ жаҳон 
эса,' унга қоп-қоронғи зулмат бўлиб кўринарди. 

Орадан яна аича вақт ўтди. Кимдир эшикни оҳиста 
тақиллатди. 

— Ким у?—деб сўради Фаррух. 

Келган одам кечаги хизматкор экан. У Фаррухдан 
нонуштага майли қандай эканини сўради. 

— Соат неча бўлди?— деб сўради Фаррух. 

— Ун яримга яқинлашиб қолдй,—деди хизм^ткор. 
Безовта қилганим учун кечиринг, огони ҳар куни эрта- 
лаб уйғотишга одатланиб қолганман. Ҳозир ҳам, эҳти- 
мол, сиз бирор ёққа борадиган ишингиз бордир, деб 
ўйлаган эдим. 

— Ҳақиқатан ишим бор,— деди Фаррух оҳиста. 

Кейин хизматкор эшитмасин учун жуда секин қў- 
шиб қўйди: 

— Ҳа, лекйн болани нима қилай? Бирдан уни олиб 
кетиб қолишса-я?— Фаррухнинг кўзлари уйқусизлик- 
дан қизариб кетган,.кўриниши ҳам ҳорғин эди. У нари- 
дан-бери юзини ювиб, хизматкорни чақирди-да, деди: 

— Бола ҳозирча шу ерда қолади. Arap лозим бўлиб 
қолса, уни у-бу қилиб овутиб тургин, йиғламасин, мен 
иложи борича тезроқ қайтишга ҳаракат қиламан. 

Хпзматкор Фаррухнинг кўзидан, агар бирор нарса 
унннг айтганича бўлмаса, бутун шаҳарни дэстун-устун 
ҳилиб юборишга тайёр эканини пайҳаб, ҳамма айтгани- 
пи сўзсиз бажаришга ваъда берди. 

Фаррух боланинг юзидан ўпиб, кўчага чиҳди-да, 
хизмат билан овора бўлиб, тун бўйи ухламаган дўсти- 
ни кўргани Казакхонага югурди! 

— Қамоҳҳа олинган&дамни нима қилдиларингиз?^— 
дсб сўради Фаррух дўстидан. 

— Ҳеч нима ҳилганимиз йўҳ.. Маҳсус' юборилган 
офицерга топширдим. У ҳозир катта залда. Ухлаб ётиб- 
дими ёки уйғоҳ ўтирибдими, билмайман. 

— Энди сиз дам олинг. Уйга кетаверинг. Сувори- 
ларга бошчилик ҳидишни мен ўз зиммамга оламан. Ле- 
кин сиздан битта илтимос бор эди... — деди Фаррух. 

— Қўлимдан келган ҳамма нарсани ҳиламан. 

— Биласизми, менинг болам бор эди,—деди Фар- 
рух,— ҳозир у сизнинг уйингизда... 

Кейин бошқа оҳангда илова ҳйлди: 

— Борганингиздан кейин ундан хабар олинг, дўс- 
тим. У менинг бирдан-бир овунчоғим... Онасидан ёдгор- 
лик... Тўғрйсини айтсам, фаҳат ўша болани яхши пар- 
вариш қилиш учунгина яшашга мажбурман. Акс ҳолда 
аллаҳачон онаси кетидан лаҳадга жўнаган бўлардим. 

Фаррухнинг хизматдоши унинг тарихини билмаса 
ҳам, бунга муҳаббат аралаШгани ва шу кеча дўстининг 
ўз севгнлисини топиш умиди тамоман барбод бўлгани- 
нн англаб, ннҳоятда зўр меҳрибонлик билан деди: 

•— Хотиржам бўл! Уйга ҳайтганингда, ўғлингни соп-* 
па-соғ, ваҳти чоғ кўрасан. 

Фаррух суюниб кетиб, дўстини ўпди, кейин казак 
жиловидан тутиб турган отга сакраб минди-да, олтита 
казакни бошлаб, Жалолобод хиёбонига чиҳди. 

Бизга маълумки, у пешинга яқин шаҳарнинг жануб 
томонидан ҳайтар экан, Жаводни учратиб ҳолган ва 
уни кечҳурун дўстининг уйига таклиф ҳилган эди. 

У ғамгин ва паришон ҳолда шаҳарнинг шимолий 
маҳаллалари томон борарди. Унинг фикри-зикри ўғли 
билан бўлганТи учун бошҳа ҳеч нарса ҳаҳида ўйламас- 
ди. Маҳиндан айрилгандан кейин, унинг ҳеч суянчиғи 
ҳолмаганди, шунинг учун ҳам бирдан-бир истаги Ма- 
ҳиндан ёдгорлик бўлган ўғлини тарбиялаш эди. 

Фаррух ҳадеб соатига ҳарарди. 

.384 


«Икки соатдан кейин уни кўраман,— деб ўйларди 
у. — Йўҳ, уни мендан тортиб олишолмайди». 

Унинг юзида ғазаб ўрнида ташвиш ва изтироб акс 
этарди. У боланинг келажаги учун жавобгар экани ва 
энди ҳар ҳандай хавф-хатарга ўзини ура бермаслиги 
кераклигини бутун вужуди билан.ҳис қиларди. Маҳин- 
нинг ўлимини ва шу фожиага сабаб бўлганларни ўйла- 
ганда эса, ғазаби қайнаб кетиб, уларни жазолашга аҳд 
ҳиларди. Лекин, айни ваҳтда, болани ўйлаб яна бошини 
ҳуйи соларди. Маҳиннинг ўлими унинг фикрини бутун- 
лай чалкаштириб юборган, уни қиладиган ишларини 
ҳам унутишга мажбур этган эди... 

Тўрт йил мобайнида у илгариги душманларини ҳам, 
дўстларини ҳам кўз олдига келтириб юрди. У Теҳронга 
кайтган заҳоти уларни ҳидириб топишга аҳд ҳилиб 
ҳўйган эди. Фаррух Иффатни ҳам эслаб-эслаб қўяр ва 
унга берган ваъдасини бажара олмагани учун қинна- 
либ юрарди, у ўшанда Али Ашрафхонни ҳидириб то- 
ниб, Иффатнинг тортган азоблари учун ундан ўч ол- 
моқчи, ўша пайтда Али Ашрофхонга нима деб дўҳ 
урган бўлса, (у Фаррухни мазаҳ ҳилган эди) ҳаммасй- 
ни амалга оширмоҳчи, бекордаи-бекорга киши номуси- 
ни поймол этиш мумкин эмаслигини англатиб, кўзини 
мошдай очиб қўймоҳчи эди. 

Фаррух Сиёвуш Мирзога мазаҳ ҳилиш ҳандай бў- 
лишини кўрсатиб ҳўйишга аҳд қилган эди. Бироҳ Ма- 
ҳиннинг ўлими ҳаҳидаги хабар унинг бутун фикрлари- 
ни айҳаш-уйқаш ҳилиб юборди. 

Соат бирларга яҳин Фаррух казаклар билан Юсуф- 
обод дарвозасига етиб борди. Энди шаҳар ташҳарисига 
чиҳиб, атрофнц, кўздан кечириш керак эди. Чунки, 
унинг зиммасига ҳеч қандай тартибсизликка йўл ҳўй- 
маслик вазифаси юклатилган эди. 

Бу ерларда ҳамма ёҳ осойишта, халқнинг ё бирор 
иш ҳилишга юраги бетларди, ёки казакларнинг ҳарака- 
ти уларнинг истакларига мос эди. Хуллас, бирор ерда 
на норозилик бор эди-ю ва на ғалаён нишонаси. 

Аббосий хиёбонига яҳинлашганда Фаррух ўз-ўзига: 
«Қириб Иффатни кўриб чиқсам-чи, у тирикмикин? У 
ҳам ўлган бўлса-я: ҳамма мени ташлаб кетяпти...» 
деди. Кейин у отини Аббосий хиёбонига бурди. Казак- 
лар унинг кетидан эргашдилар. 

Дарвоза олдида илгаригидек озода кицинган хиз- 
маткор йўқ эди. Уйнинг ўзи ҳам қандайдир бефайз кў- 
ринарди. Уй қаровсиз қолгани ва биров келиб хабар 
олмай қўйгани сезилиб турарди. 

Фаррух казакларнинг бирига отдан тушиб, эшикни 
тақиллатишни буюрди. 

Орадан бир неча даҚиқа ўтди. Ниҳоят, эшик очи- 
либ, мункайган хизматкор чол кўринди. Офицерни ва 
казакларни кўриб, унинг ранги оқариб кетди. 

— Нима керак?— деб сўради у тутила-тутила. 

Унинг қўрқиб кетганини кўрган Фаррух: 

— Қў1?қманг, биз ҳеч кимни қамамоқчи эмасмиз, 
фақат сиздан баъзи нарсаларни сўра'моқчимиз, холос,— 
деди. 

Чол ютиниб дарҳол жавоб берди: 

— Агар бировни қамамоқчи бўлганингизда ҳам уй- 
да мен билан Жаъфарқулидан бўлак эркак кишн йўқ. 

Фаррух чолнинг жавобидан норози бўлиб деди: 

— Гапга тушунасизми, ўзи? Ҳеч кимни қамамоқчи 
эмасмиз, дедим-ку. Мен фақат оғойи Р... уддавла ҳа^й 
ҳам шу ерда яшайдими, шуни билмоқчиман? 

— Жойлари жаннатда бўлсин у кишининг, тирик- 
ликларида шу ерда яшардилар. 

Фаррух ўзича: «Демак, у ҳам отамдан кейин вафот 
этган экан-да», деб ўйлади, кейин: 

— Ҳозир бу ерда ким туради?— деб сўради. 

— Ким турарди! Умрлари узоқ бўлсин, хоним би- 
лан қизлари туришади. 

Фаррух отдан сакраб тушди. У казакларга Юсуф- 
обод хиёбони муюлишида кутиб туришни буюрди, ка- 
заклар жўнаб кетишди. 

— Сиз мени кўрган бўлсангиз керак-а, бир эслаб 
боқинг-чи,—деди Фаррух чолга.— Мен сизни танидим. 

Чол унинг юзига тикилиб туриб, тўсатдан қичқириб 
юборди: 

— Оғо, ҳа, бу сизсиз-ку, сиз! 

Кейин кучи борича уйга қараб югуриб кетди. 

— Хоним,— деб бақирди у, — суюнчи беринг, суюн- 
чи! Сиз кутаётган оғо келди! Келди! 

Ҳайрон қолган Фаррух унинг кетидан эргашди. Бир- 
дан у эшик тирқишидан қора кийимли аёлни кўриб 
қолди. У Иффат эди. Севинганидан аёл шундай бўша- 
шиб кетдики, сал бўлмаса ағдарилиб туша ёзди. 

«Энди учрашганимда, бундан ҳам айрилиб~ қолай 
'дедим-а!»— деб ўйлади Фаррух ва югуриб бориб, Иф- 
фатни кўтариб олди. 

XII боб 

ИККИ ЖАФОКАШ 

Маҳиннинг энагаси Иффатга: «Болани отаси олиб 
кетди»,— деганда у, энага ҳазиллашяпти деб ўйлади, 
кейинроқ кексалик натижасида сал ақлдан озган 
бўлса керак, деган қарорга келди. Ледин энага имом 
Исмоил қабрини ўртага солйб, Фаррухни ўз кўзи билан 
кўргани ҳақида онт ичганидан кейин, Иффат югуриб 
бориб, унинг қўлини қаттиқ сиқди. 

— Ростданми? Узингиз кўрдингизми? Уз кўзингнз 
билан-а? 

Кампирнинг аччиғи чиқди: 

— Хоним, бу нима қилганингиз: суюнчи бериш ўр- 
нига қариган чоғимда қўлимни синдирмоқчимисиз? 
Hera алдар эканман? Кўрдимми, кўрдим, бошқа гапга 
ўрин йўқ. У мен билан гаплашди, кейин ўғлини олиб 
кетди. 

— Агар ҳамма гап шу айтганингиздай бўлса,— деди 
Иффат,— мендан кагта суюнчи оласиз. 

Кампир Фаррухнинг келгани, шовқин солиб ҳамма- 
ни уйғотиб юборгани, ўғлини талаб қилгани, ўзи уни 
қандай танигани ва боласини қандай олиб кетгани, 
оғойи Ф... уссалтананинг қамоққа олингани — ҳамма- 
сини батафсил гапириб берди. Иффат кампирдан унинг 
қаерда туришини сўраб, деди: 

— Мен ҳозирнинг ўзида унинг олдига боришим ке- 
рак, ҳозирнинг ўзида! 

— Афсуски, билмайман. У шу бугун ррталаб уйини 
айтишга ваъда берган эди. Шунинг учун ҳам мен шу 
пайтгача бу ерга келолмадим, кутиб ўтирган эдим. Қа- 
расам, келавермайдиган, ташвишланиб, сизнинг олдин- 
гизга маслаҳат сўрагани келдим: мабодо оғомизни қа- 
моқдан бўшатиб юборишса, у киши бола қани, деб 
сўраса, нима деб жавоб берсамикин? 

Иффатнинг миясига ғалати фикр келди: «Кампир 
умуман Фаррухни кўрмаган бўлса-чи, бунинг ҳаммаси 
болани ўғирлаб, кейин оғойи Ф... уссалтанадан бола 

эвазига ҳақ талаб қилиб, шу орқали бойимоқчи бўлган 
шоввозларнинг иши эмасмикин?» " 

Лекин, кампир Фаррухнинг Маҳин ўлимини эшитиб, 
қандай аҳволга тушгани ҳақида гапиришга тушди: 

— Сиз Фаррухнинг ўзини кўрганингизга имонингиз 
комилми? 

Энага қаттиқ тутақиб кетди: 

— Ие, нима деяпсиз ўзингиз, кексайиб гаранг, ов- 
сар бўлиб қолибманми? Фаррух менинг кўз олдимда 
ўсган-а: акамнинг хотини унинг энагаси эди. Қандай 
қилиб мен уни танимас эканман? 

— Агар ундай бўлса, дарров уйингизга боринг. У 
сизга бирор кишидан адресини бериб юборади, теле- 
фон орқали менга айтасиз. 

Кампир уйига кетди. 

У қайтиб келганда, Ҳусайнқули дарвоза олдида ту- 
риб олиб, оғойи Ф... уссалтанани қамаганларни лаънат- 
ламоқда эди. 

— Уларга машрута камлик қилувди! Мана, энди 
қандай ишлар билан шуғулланишяпти! 

— Ҳеч ким келмадими?—деб сўради кампир. 

— Энди ким ҳам келарди? Бизни хўжайинсиз қол- 
дириб, оғони олиб кетишди. Шошмай тур, ббшларимиз- 
дан ҳам айрилмасак ҳали! 

Кампир ҳеч кимнинг келмаганини билиб, сўради: 

— Ҳақиқатан ҳам, нима қиламиз-а... оғонинг қама- 
лишини? 

— Нима қиламиз?—хитоб қилди Ҳусайнқули. — Бу 
машрутачилар дастидан ҳатто шоҳнинг ўзи ҳам мамла- 
катдан қочиб кетди-ку, бизнинг қўлимиздан нима шп 
келарди? Ҳеч нарса қилолмаймиз. Кутиб турайлик-чн, 
эҳтимол, худойи таоло уларнинг кўнглига раҳм солиб, 
мендек чолни азоблашмас. 

Энага ичкари ҳовлига кириб, Фаррухни ёки унипг 
одамини кута бошлади. 

Шу маҳалда Иффат уйида нима қилишини билмай, 
хонадан хонага ўтиб юрарди. Унинг оғойи Ф... уссалта- 
на уйига қилган телефонига Фаррухдан ҳали ҳеч қан- 
дай дарак йўқ, деб жавоб беришарди. 

У гоҳо энага янглишган, бу, албатта, оғойи Ф...ус- 
салтананинг бойлигига кўз олайтирган бирор жиноят- 
чининг найранги, деб қатъий қарорга келар, гоҳо эса, 
яна умидвор бўлиб, ўзига: у янглишиши мумкин эмас, 
дерди. 

Чошгоҳ бўлди, ундан ҳам ўтди. Иффат деярли ҳар 
дақиқада энагага телефон қиларди. Лекин, у ёқдан 
бирдек ҳеч қандай хабар йўқ, ҳеч ким келмади, деб жа- 
воб беришарди. Ниҳоят, Иффат тақдирга тан бериб, 
нима бўлишини кута бошлади. Бу воқеадан хабардор 
бўлган онаси ҳам унинг ёнида ўтирар эди. 

— У казак формасида экан,— дерди онаси,—де- 
мак, бугун иши жуда кўпайиб кетган ва шунинг учун 
шу пайтгача келолмаётган бўлиши мумкин. 

Иффат ҳеч қандай жавоб бермасди. 

Соат иккиларда Иффат тоқат қила олмай, яна те- 
лефон трубкасини қўлига олган эдики, тўсатдан ҳовли- 
дан кекса хизматкорнинг: «суюнчи, суюнчи!» деган ово- 
зи эшитилди. 

У трубкани ташлаб, эшикка югурди ва казак мун- 
дири кийган, чанг-тўзонга беланган, кўзлари алам ва 
кўп ёш тўкканидан ич-ичига тушиб кетган Фаррухни 
кўрди. 

Бир неча сониядан кейин Фаррух Иффатни кўтариб, 
ичкарига олиб кирди-да, диванга ётқизди. Яна бир не- 
ча дақиқадан кейин Иффат кўзини очиб, ёнида ўтирган 
Фаррухга тикилиб қолди. 

Шу пайт хонага қувончи ичига сиғмаган онаси югу- 
рнб.кирди. 

— Келдпнгйзмн! Демак, энди қизим шўрлик халос 
бўлибди! 

Фаррух бу гапшшг маъносига тушунмай, Иффат- 
иинг онаснга одоб билан салом берди. 

Фаррухшшг ҳайрон бўлаётганини кўриб, хоним 
унинг бедарак йўқолганидан сўнг Иффатнинг қандай 
азоблангани, дардга чалиниб қолгани ва докторларнинг 
у фақат кутаётган одамини кўргандан кейингина туза- 
лади, деганларини гапириб берди. 

Фаррух бошини қуйи солиб, ўйланиб қолди: 

«Демак, ҳамма мушкул аҳволда, ҳамма азоб-уқубат- 
да экан-да». 

Хоним шу дақиқаларда ўзининг бу ерда ўтириши 
ортиқча эканлигини пайқаб, Фаррух учун бирор овқат 
тайёрлаш баҳонасй билан чиқиб кетди. 

Иффат аста Фаррухнинг қўлидан ушлади. 

— Хайрият, мени ташлаб бу дунёдан кетмабсан, 
мени мангу азобга солмабсан! Раҳмат. 

Иффатнинг қўли иссиқ бўлиб, титрар эди. Фаррух 
буни сезиб, Иффатнинг илгари ўзига боғланиб юргани- 
ни эслаб, ўз-ўзидан сўради: «Наҳотки, у мени шу дара- 
жада севса?» 

Иффатнинг очиқ, мулойим қарашлари, унинг бахт 
ва эркалик жилоланиб турган юзлари Фаррухга жуда 
ғалати таъсир қилмоқда эди. Шу дақиқада у Маҳин- 
нинг мотами билан тўлиб-тошган, унинг юрагида бошқа 
бирор киши учун ўрин йўқ бўлса ҳам, у Иффатнинг 
жуда қаттиқ азоб тортганини, ҳозир унинг илиқ эрка- 
латишларга муҲтож эканини сезиб турарди. У яна г Иф- 
фатнинг 'қўлини олиб, силаб туриб деди: 

— Сен мени шундай бўлишини хоҳлаган деб ўйлар- 
сан, балки? 

—:,Иўқ, мен бу ҳақда ўйлаганим йўқ,— деб жавоб 
берди"Иффат. — Мен сенга ўхшаганларнинг бахтли бў- 
лиши мумкин эмаслигини билардим. Мен ўша кунлари 
сени катта фалокат кутаётганини сезган эдим. Эсинг- 
дами, сенинг Шимронга боришингга қаршилик қилган 
эдим? Лекин, сен бунга. бошқача маъно берасан деб 
қўрқиб, оёқ тираб туриб олмагандим. Мен ҳаммасини 
билар эдим. 

Фаррухнинг кўзлари ғазабдан чақнаб кетди: 

— Билардим дейсанми?— сўради у Иффатнинг қў- 
лини қаттиқ қисиб.— Менга мана шундай азоблар 
тайёрлашаётганини билганмидинг? Маҳинимни ҳалокат 
ёқасига судраётганларидан хабардормидинг? Била ту- 
риб бу ҳақда менга ҳеч нарса айтмадингми? Сен улар 
билан тил бириктирганмидинг? 

— Жинни бўлдингми?—деб қичқирди Иффат.-—Мен 
сенга, фақат сезган эдим, дедим. Менга қара, кўзла- 
римга қара, Фаррух! Фаррух! Мен билан бундай гап- 
лашма. Маҳинга қанча қайғурдим, қанча йиғладим. 
Сен бўлсанг, менинг тўғримда шундай хаёлларга боряп- 
сан. О, йўқ! Йўқ! 

У ортиқ гапира олмади. Кўзларидан тирқираб ёш 
қуйилди. Унинг овозида бутун руҳи типирчиларди. Бу 
овоз, бу ёшлар юракни шундай эзар эдики, Фаррухнинг 
аҳволи руҳияси дарров ўзгарди. У Иффатни ўзига тор- 
тиб, бошини кўкрагига босди. 

— Йўқ, йўқ, кечир мени, — деди у, — кечир! 

Иффат унга гўзал юзини ўгириб, кўзларига узоқ 
термулди. 

Пўқ, сенинг ҳеч гуноҳинг йўқ, мен сешшг .ғдмйнг- 
га ғам қўшмаслигим керак. 

Уларнинг иккаласи ҳам бир хилда бахтсиз эдилар. 
Иккаласи ҳам жуда кўп азоб тортган, иккаласи ҳам 
тақдирларини лаънатлашар эди. Чунки, уларнинг икка- 
ласи ҳам тақдирнинг истеҳзоли ғазабига дучор бўлиш- 
ган эди. Уларнинг иккаласи ҳам шодликнинг нима 
эканини унутиб, фақат азобнигина билар ва баравар 
курашиб, ҳамма нарсага қатъийлик билан бардош бе- 
рардилар. Шунинг учун Х ам уларнинг ҳар бири ше- 
ригидаги азоб ва ғам юкининг жуда бўлмаса озроғини 
олиб ташлашни истар эди. 

Ярим соатча вақт ўтди. Бир оз тннчлангач, Иффат 
шундай деди: 

. — Сен шу йиллар мобайнида нималарни бошингдан 
кечирдинг, айтиб бер. 

— Нималарни бўларди? Сон-саноқсиз қайғули во- 
қеалар. Айтиб ўтиришнинг ҳам ҳожати йўқ. Фақат ға- 
мингга ғам қўшилади, холос,—деб жавоб берди Фар- 
рух. 

— Йўқ, йўқ, мен ҳаммасини, энг майда икир-чики- 
ригача билишни хоҳлайман. Сени қайтадан учратган 
бир пайтимда, сен мени яна ҳаётга қайтарган ва жон 
бахш этган бир пайтда менга ҳаммасини гапириб бери- 
шинг керак! 

— Биласанми, бошимдан кечирганларимни жуда 
кўплар эшитишни хоҳлайди. Уларнинг ҳар бирига ўзим 
тўгримда алоҳида-алоҳида гапириб бера олмайман. Шу- 
нинг учун бирор кун уларнинг ҳаммаси бир жойга 
тўпланишса, мен ҳаммасини батафсил ҳикоя қилиб бе- 
раман! 

Иффат бу таклифни маъқуллади. 

— Хўш, Али Ашрафхон масаласи нима бўлди?— деб 
сўради Фаррух. 

Иффат ғамгин жилмайиб деди: 

— Шу пайтда' топган гапингни қара-я. Мен у ҳақда 
эшитишни ҳам ҳоҳламайман. Бугунги кун ҳаётимнинг 
энг бахтли кунларидан бири, бугун мен сени кўрдим. 
Бошқалар нима бўлса, менга барибир. 

— Мен бўлсам, ҳали ваъдамни унутганим йўқ. Ҳо- 
зир, қўлимдан бирор иш келадиган пайтда, мен уни ва 
муттаҳам акасини жазолайман! 

Иффат унга қаради. Фаррухга унинг кўзларидан 

ц.мпдайдир учқунлар чиқиб юрагига санчилаётгандек 
бўлиб кетди. Шу дақиқада Фаррухни жуда ғалати ҳо- 
лат ҳамраб олган эди. Унда чуҳур ички кураш давом 
этарди. У ҳали Маҳинни севзрди. Лекин, у Маҳин бун- 
дан тўрт йил муҳаддам кўзла,рини абадий юмганини 
ўйлаб, Иффа-гнинг ўзига қандай муҳаббат билан боқи- 
шини кўрар экан, бошқа бир фикр унинг миясида яшин- 
дск пайдо бўлди. 

У бу фикрни ўзидан ҳайдар эди. У ўз-ўзига: «Маҳин- 
дан кейин яна бошқани севиш қандай бўларкин?»—■ 
дерди. 

Фаррух Иффатнинг севишини биларди. Лекин, бун- 
чалик севишидан бехабар эди! Шу тўрт йил ичида доим 
уни кутиш, фақат у ҳақда ўйлаш, унга мотам тутиш. 
Ахир Иффат шу тўрт йил ичида ҳаётдан воз кечиб 
яшаган-ку. Унинг ҳаёти ўлим билан ҳаётнинг ўртаси- 
даги бир нарсага ўхшарди. У хурсандчиликни ҳам, ҳу- 
зур-ҳаловатни ҳам билмаган ва мана шу тўрт йил 
давомида ўз ҳаётига мотам тутган соқов дарвешдек 
яшаган. 

Уй хизматкорлари унга ачинишиб: 

— Бечора хоним, нега мунча азоб чекади-я? Унга 
нима бўлдийкин?— дейишарди. 

Иффат учун ҳаётдаги ҳамма нарса фарқсиз эди. У 
яхши ёки ёмон овқатнинг, яхши ёки ёмон ҳавонинг 
нима эканлигини билмас, кимнинг яхши, кимнинг ёмон 
эканлигининг ҳам фарқига бормас эди. У доим дерди: 

— Усиз менга ҳамма нарса барибир. Агар унга би- 
рор нарса- ёққанда, унда менга. ҳам ёққан бўларди. 
Ҳозир, у мен билан бирга эмас экан, менга ҳеч нарса 
керак эмас... 

Унинг севгиси ана шундай эди. 

Фаррух билан учрашув бахти унинг сарғайиб кет- 
ган юзига аста-секин ранг киритди. Мана шу қисқа 
дақиқаларнинг ўзи гўё узоқ йиллар қайғусини енгиш ва 
ўтган йилларнинг ғамгин изларини унинг юзидан сиди- 
риб ташлаш учун шошилаётгандек туюларди. Фаррух 
бунй кўриб, унинг ҳиссиётларини сеза.бошлади. Лекин, 
у мана шу дақиқада унга ҳам шундай ҳиссиёт билан 
жавоб бериш ва унга бахт ҳадя қилиши мумкинмиди? 

Иффат уни бениҳоя изтироб ва ташвиш билан тики- 
лар эди. Унинг кўзлари шунча узоқ азоб тортиш ва 
соғннишлар эвазига ундан «ҳа» деган жавоб сўзларини 

кутмоқда эди. Бироқ, Фаррух бу сўзларни айта олар- 
миди? 

Шу пайт Фаррухнинг ёдига казаклар тушди. 

— Бир соатдан бери улар мени муюлишда кутиб 
туришибди,— деди у соатига қараб. 

Иффат ҳаяжонланиб деди: 

— Нима? Қаёққа борасан? Қанақа казаклар? Яна 
қаёққадир қочмоқчимисан? У вафот этган бўлса, мен 
сенга маҳкам ёпишиб оламан. Сени қўйиб юборманман! 

Сўнг титраб, қўшиб қўйди: 

— Утмишим мендан шуни тақозо қилади! 

Фаррух уни ўзига тортди, бошини бағрига босиб, 
деди: 

—■ Йўқ, ҳозир илгариги вақт эмас. Энди мени ҳеч 
ким ушлаб ололмайди, мен қайтиб келаман. Лекин, ҳо- 
зир боришим керак. Биласан-ку, мен ҳозир хизматда- 
ман, ўз бурчимни адо этишим зарур. Соат тўртгача 
соқчилик қиламан, тўртда эса, бир дўстимникига бори^ 
шим керак. Мен ўша ерда тураман, ўғлим ҳам ўша ер- 
да. Эртага эрталаб яна келаман. 

— Эртага эрталаб!—бир ирғиб т.ушди Иффат.— 
Йўқ, бу жуда узоқ. Мен бунга чидай олмайман. Нега 
ўша дўстингникига жойлашдинг ўзи? Сен шу ерда 
яшашинг керак. Икки соатдан кейин ўғлингни олиб, шу 
ерга кел. Отам раҳматликнинг вафотидан сўнг бўш хо- 
наларимиз жуда ҳам кўп. Ташқаридаги ҳамма хоналар 
жиҳозланган... 

Фаррух бу таклифни рад этмоқчи эди, лекин таклиф 
самимий бўлгани учун икки-уч соатдан кейин келаман, 
деб ваъда беришга мажбур бўлди. 

- Иффат бахтиёр эди. 

— Сен шу ерда турасан! Уғлинг билан шу ерда 
яшайсан! Уғлинг мени жуда яхши кўради. Мени кичик 
ойи деб атайди. Мен ҳам уни жуда яхши кўраман. 

Фаррух юраги жуда қаттиқ ураётганини сезди: энди 
у -Иффатга бутунлай бошқача кўз билан боқмоқда эди. 

Шу пайт Иффатнинг онаси қайтиб келди. 

— Онажон,-—деди Иффат, —■ мён Фаррухга бизлар- 
никига кўчиб келишини ва ҳозирча ташқари ҳовлида 
яшаб туришини таклиф этдим'. Бола ҳам у билан туради. 

Фаррухнинг келиши Иффатни азоб-уқубатдан халос 
этганини кўрган онанинг бирдан-бир истаги фақат қи- 
зининг кўнглини топиш эди. У хурсавд бўлиб деди: 

— Албатта, албатта. Бизнинг уйимиз — сизнинг уйи- 
нгиз. Сиз менинг ўғлимдек бўлиб цолдингиз. Хоналар- 
ни дарров тайёрлаб қўямиз. 

Фаррух уларга минатдорчилик билдириб, хайрлаш- 
ди. Иффат уни эшиккача кузатиб қўйди. Фаррух кўча- 
га чиқнб кетгандан кейин Иффат ўзига ўзи деди: 

— У мени, албатта, севажак! Қўлимдан ушлаганда, 
қўли титраб кетди. 

Ҳақиқатан ҳам шундай эди. У билан хайрлашар 
экан, Фаррух титраб кетди ва Иффат бутун қалби би- 
лан унинг севажагини сезди. 

У узоқ йўқ бўлиб кетганидан ташвишланиб, кет- 
ма-кет папирос чека бошлаган ҳамроҳларини топиб, 
Фаррух отига қамчи босди-да: 

— Олға!—деб команда берди. 

У энгашиб, ўйланиб борарди. Энди нима қилсин? 
Маҳиндан мангуга айрилди, у ҳақда ўйлаган сари дар- 
дига дард қўшилади. Яна бу ерда бошқа бир кимса 
ҳам бор. У эса Фаррухни деб Шунча азоб тортган. Узи 
туфайли бировнинг изтироб чекишига, азобланйшига 
ҳеч қачон чидай олмайдиган Фаррух Иффатнинг уни 
севишини, мана шу севги туфайли азобланаётганини 
кўриб турибди. , 

У ўз ўйлари билан бўлиб, соқчилик муддати тамом 
бўлганини ҳам сезмач қолди. Казакхонага қайтйб, 
казакларга дам олишга рухсат берди-да, ўзи офицер 
дўстининг уйи томон от чоптириб кетди. 

Ҳовлига кнриб, копток ўйнаётган ўғлини кўрди ва 
упи даст кўтариб, юзларидан ўпди. Қейин деди: \ 

— Мен ҳозир бу ердан кетишим керак. Эски дўстла- 
рим мени жуда ёлвориб уйларига таклиф қилишди, 
боришга ваъда бердим. Хуллас, энди сизларни хижолат 
қилиб юрмайман. Кейин, уй масаласини тез орада ҳал 
қилиб, у ёққа кўчиб ўтаман. . 

Дўсти уни олиб қолмоқчи эди. Лекин Фаррух кўн- 
мади. 

— Сиз доим менга жуда меҳрибон эдингиз, ҳозир 
ҳам шундай илтифот қиляпсиз... Мен кетмоқчи ҳам 
эмасдим, лекин илож қанча. Эҳтимол, шунда болага 
яхши бўлар, у ерда бунга қарайдиган одам бор. Сиз- 
нинг кечқурун ўша ерга боришингизни илтимос қила- 
ман, у ерда ваъдамни бажараман — ўз ҳақимда гаци- 
риб бераман. , 

Офнцер ортиқча қистамади: у Фаррухнинг ўзида 
ҳам у ерга бориш иштиёқини кўриб турарди. 

— Ишонаманки, меникида ўзингизни яхши ҳис қил- 
гандирсиз, хафа бўлмагандирсиз?— деб сўради у. 

Фаррух, унинг қилган яхшилигини сира ҳам унут- 
маслигини айтиб, кечқурун боринг, деган таклифини 
яна такрорлади. 

— Саргузаштимни билиб оласиз, кейин сиз билан 
бирга бир одамни тутишимиз керак, сиз уни танийсиз... 

Офицер боришга ваъда бериб, унинг янги адресини 
олди. Фаррух болани қўлига олиб, ўпди-да: 

— Мен билан ойига борасанми?—деб сўради. 

Бола бу сўзларни эшитиб, суюниб кетди: 

— Бораман! Мен бугун уни кўрганим йўқ. У ҳар 
куни менга конфет беради. 

Фаррух болани етаклаб, дарвоза томон йўналди. 

Кйракашлар извошлари мусодара бўлишидан қўр- 
қиб, шу кунларда ташқарига чиқишмасди. Шунинг учун 
Фаррух яна от минишга мажбур бўлди. Олдига болани 
ўтқазиб олди-да, отни болага қўрқмайдиган даражада 
чоптириб кетди. 

Иффат Фаррух кетгандан бери уни ичкари уйнинг 
эшиги олдида кутар эди. Уларни кўриб, хурсандчилиги- 
дан қичқириб юборди ва пешайвон зинапоясидан югу- 
риб тушиб, биров кўриб қолади-ку, деб ўйлаб ҳам 
ўтирмай, Фаррухнинг қўлидан болани олди-да, унинг 
юз-кўзларидан чўлп-чўлп ўпиб, сўрай бошлади: 

— Нега бугун келмадинг? Нега мени шунча таш- 
вишга қўйдинг? 

Бола унга тушунтирмоқчи бўлди-ю, лекин ўзини 
йўқотиб, нима дейишини билмай қолди. У фақат: 

— Мен отамга сизнинг ҳар куни конфет беришин- 
гизни айтдим,— дея олди, холос. 

Фаррух билан Иффатнинг юзига табассум югурди. 
Кейин боланинг қўлидан етаклаб* уйга олиб киришди. 

XI 11 боб 

ТАШҚИ ҚИЕФА ҚИШИНИ АЛДАИДИ 

Дарвозайи Қазвиндаги уйда хилма-хил мижозлар 
тўпланишиб, қимор авжига минган маҳалда Иффатнинг 
уйида ҳам меҳмонлар йигилишди. Бу меҳмонлар ора- 

сида Фаррухнинг офицер дўсти, Фаррух бир кеча ту- 
паган уйнинг эгаси, кийимига қараганда ўртача таба- 
қага мансуб бўлган, афтидан давлат маҳкамаларидан 
бирининг амалдори, «илғорлар» тоифасига мансуб ёш 
нигит, майда савдогарга ўхшаш бир йигйт ва ниҳоят, 
бир чол билан бир кампир бор эди. 

Бобоҳайдар билан Фаррухнинг энагаси унинг кел- 
ганини Иффатнинг хизмаТкори Жаъфарқулидан ўша 
куниёқ билиб олган эдилар. Бечора чол бйлан кампир 
жуда хурсанд бўлиб кетишди! Улар Фаррух тўсатдан 
ғойиб бўлгандан кейин бир йил ўтгунича Фаррухнинг 
уйида турдилар, гарчи Ҳожи оғо ҳар куни эрталаб ке- 
либ, «шубҳалари»' ҳақида гапиравериб, жуда безори 
жон қилди-ю, лекин қўлидан шундан ортиқ ҳеч иш кел- 
мади. Бир йиллик муҳлатдан бир ҳафта ўтар-ўтмас 
Ҳожи оғо: 

— Энди бошқа гап: ёки пул беринглар, ёки менинг 
икки донг жойимни таг-туги билан менга ўтказинг- 
лар,— деди. 

Бечора қариялар Ҳожи оғодан қандай қилиб қуту- 
лишнн билмасдилар. Шу вақтларда оғойи Ф... уссал- 
тана депутат бўлйшга тайёрланиб юрганди, балки у 
бирор йўл-йўриқ кўрсатар, деб умид қилдилар-да, Фар- 
рухнинг энагаси ўша куниёқ Маликтож хонимнинг 
унига бориб, ҳамма воқеани гацириб берди. 

Маликтож хоним қизининг вафотидан кейин ҳамма' 
нарсага бепарво бўлса ҳамки, уйнинг ижарага қўйил- 
гапини эшитнб, хафа бўлди. 

— Нега Фаррух бу ишни қилди?—деб сўради у. 

— Билмадим,— деб жавоб берди энага. — Нега пул 
шошилинч керак бўлиб қолганидан хабарим йўқ, ҳеч 
ким билан маслаҳатлашмай, уйни ил<арага қўйганига 
ўзим ҳам ҳайронман. 

Маликтож хоним кечагача эри билан гаплашиб, 
Ҳожи оғонинг уйга киришига йўл қўймаслик учун бирор 
тадбир кўришни ундан илтимос қилишга ваъда берди. 
Лекин оғойи Ф... уссалтана депутат бўлиш ташвиши 
билан шу қадар банд эдики, ҳатто хотинининг илтимо- 
сига эътибор ҳам бермади. У Фаррухга шунча ёмонлик 
қилган бўлишга қарамай, унга озгина ёрдам бергиси 
ҳам келмади, Ҳожи оғога бир хат ёзиб, уйни тортиб 
оламан деб хомтама бўлманг, деса кифоя эди. У шуни 
ҳам қилмади. Шундан кейин Бобоҳайдар ва энага яна 

бир неча марта Маликтож хонимга ёрдам сўраб илти- 
мос қилишган бўлса ҳам, лекин ҳеч қандай' натижа 
чиқмади. Ҳожи оғо эса ўз рақибининг ожизлигини пай- 
қаб, дадилланди. 

Кунларнинг бирида қўлига қуръон ва кўзойнак уш- 
лаган Ҳожи оғо адлия маҳкамасидан келган бир вакил 
билан Фаррухлар дарвозасини қоқди. Бобоҳайдар дар- 
возани очиши билан адлия вакили кекирдагини чўзиб, 
унга бақира кетди: 

— Хўш, амЪки! Сен нима қиляпсан ўзинг, шу қадар 
сурбетлашиб кетибсанки, ҳатто шариат пешволари 
фармойишини ҳам бажармаслик даражасига етибсан? 
Уйни эгаллашга Ҳожи оғонинг ҳаққи- борлигини ҳ-азра- 
ти оғонинг ўзлари тасдиқ этганларини билмайсанми? 
Нега уни ҳовлига киритмаяпсан? Ҳовлининг олтидан 
тўрт қисми сизларники бўлса, икки бўлаги бу кишини- 
ки. Мен бу кишининг ҳовлига киришига ёрдам бергани 
адлиядан келдим, ҳукумат қарорини ҳурматларсан, де- 
ган умиддаман. Агар қаршилик қилаверсанг, куч ишла- 
тишга тўғри келади. Биродар, адлия деган маҳкама 
адолат билан иш кўради, гап уқмасанг, халқ лаънатига 
гирифтор бўласан... 

Бобоҳайдар адлия вакилининг яшил формаснни кў- 
риши бйланоқ • ўтакаси ёрилиб, дуо ўқий бошлади: 

— Э худо, бизларни шу кофирларнинг қўлига топ- 
ширма! 

Кейин у дарвоза ортида туриб, адлия вакилига: 
«Рухсат этинг, мен ҳозир келаман»,—деб хотинининг 
ёнига югурди. 

— Нима қилсак экан? Ҳожи оғо адлия вакилини 
бошлаб келди. Агар икки донгни бермасак, адлия ва- 
кили бизни жавобгарликка тортмоқчи. 

Энага Фаррух ғойиб бўлгандан кейин ҳамма эркак- 
лардан қўрқадиган бўлиб қолиб, уларнинг ҳаммасини 
бадарғага маҳкум этилган деб ҳисобларди, қариган чо- 
ғида Бобоҳайдардан ҳам ажралиб қолмай тағин, деб 
ваҳима босиб, деди: 

— Нима иложимиз бор? Бориб айт, эртага икки уй- 
ни бўшатиб қўямиз, кўчиб келаверсин. Оғойи Ф... ус- 
салтана ёрдам бермади, бошқа танишимиз бўлмаса... 

Ваҳимага тушган Бобоҳайдар дарвозага бориб, бе- 
тиним тасбеҳ ўгириб, дуо ўқиб турган Ҳожи оғога қич- 
қирди: ' 

— Эртага икки.уйни бўшатиб қўямиз, кўчиб кела- 
верипг. 

Ҳожи оғо истеҳзо билан кулиб деди: 

— Худога шукурки, у ҳақ йўлга бошлаб, дўзах 
ўтидан сепи халос қилибди. Менинг ҳақимга жабр қил- 
ганингда икки дунёда ҳам қўлим ёқангда бўларди. 

Кейинги қуни Ҳожи оғо уйга қўлида қуръон ва кўз- 
ойнак таққан ҳолда ёш хотини билан келди. 

— Бу менинг энг покиза рафиқам,— деб таништир- 
ди у. — Бу уйга энди ёш йигитлар кирмаслиги керак. 
Мен ҳафтада бир неча кун келиб ётиб кетаман. 

Шундай бўлди ҳам. Ҳожи оғо ҳафтада бир неча кун 
бу хотиннинг ёнида ётишни одат қилиб олди. Бу жувон 
илгари фоҳиша эди. Кунларнинг бирида у Ҳожи оғо- 
нинг дўкони олдида тасодифан тўхталиб, унинг диққа- 
тини тортди ва тузоғига илинди. Жувон ўз касбини 
ташламаганлиги сезилар, у ҳар куни эрта^даб кўчага 
чиқиб кетиб, кечқурун қайтарди. Унинг қаёққа, нима 
учун боришини ҳеч ким билмас, фақат тахминлаш 
мумкин эди, холос. 

Ҳожқ оғо эса, ҳар гал унинг олдига келганида, уйга 
кўз югуртиб, озодаликдан, ҳовлининг кўркидан хур- 
санд *бўлар, Маликобод маҳалласининг қоронғи, тор 
жинкўчаларидан бирида яшовчи Ҳожи оғо учун бу уй 
муҳташам бўлиб кўринарди. Хуллас, у ҳамма вақт мам- 
нун бўларди. 

Ҳожи оғода шу ҳовлини бутунлай эгаллаб олиш иш- 
тиёқи туғилди. Қандай қилиб уйни бутунлай қўлга 
киритиш мумкин? Оғойи шайх Муҳаммад Карнм бнлан 
учрашса, у ҳазрати оғони мажбур этса... шундай қи- 
либ, уйнинг бирдан-бир хўжайини бўлиб олнб, Бобо- 
ҳайдар билан энагани ҳовлидан ҳайдаб чиқариш мум- 
кин бўларди. 

Ҳожи оғо уйга келиб, хўжакўрсинга дуо ўқиш би- 
лан машғул бўларкан, уни кўрган Бобоҳайдар билан 
энага бу тақводор, инсофли одам фақат ўз ҳақинигина 
ундирди, унинг бошқа ёмон нияти бўлиши мумкин эмас, 
деган фикрга келдилар. Ундан ҳеч қандай ғайри қону- 
ний иш кутмасдилар. У ростдан ҳам қонуний яшашга 
уста эди. У рўзғорга керак бўладиган ҳамма нарса- 
ни келтирганди. Фаррухнинг уйидаги офтобадан фой : 
даланишни ҳам ўзига эп кўрмас, шариатга ишора 
қилиб: 

—■ Бировларнинг нарсасидан фойдаланишим ҳа- 
ром, дерди. 

Бунақа гаплар туфайли қариялар унга кўпроқ ихлое 
қўйишди. 

Кунлардан бир кун Ҳожи оғо Бобоҳайдарни чақир- 
ди-да, .узоқ вақг қироат билан дуо ўқигандан кейин 
шундай деди: 

— Бир гапим бор, биродар. Биз мусулмонларга бир 
неча хотин олиш фарз. Бу фалсафани яхши англага- 
ним учун мен ҳам ундан яхши истифода қилдим. Ии- 
гирма беш марта уйланиб, талоқ қилдим. Кейинги 
марта икки хотин олгандим, ажралишга келганда, аж- 
ралолмаяпман. Хотинларим яхши кўришимни билиб, 
ҳозирги замон услубида қурилган уй-жой беришимни 
талаб қилишяпти. Уз уйим нобопроқ, бу ердаги уйим 
эса кам — фақат икки хона, холос. Уйлаб-ўйлаб, сен- 
дан бир нарсани сўрашга аҳд қилдим: уйларингизни 
менга ижарага қўймайсизларми? 

Бобоҳайдар ўйлаб, кейин сўради: 

— Майли. Лекин ашёларимизни нима қиламиэ? 

Ҳожи оғо кулди: 

— Э, шу ҳам гапми? Ашёларингиз тураверади-да, 
мен унга тегармидим? 

— Мен бу ёғидан хавфсираётганим йўқ,— деди Бо- 
боҳайдар.— Сизнинг бировнинг мулкига кўз олайтир- 
майдиган, бировнинг ҳақини емайдиган кишилигингиз- 
ни яхши биламан. Фақат хотиним билан ҳам бир мас- 
лаҳатлашиб кўрай. 

Ҳожи оғога бу фикр маъқул тушди. 

Уша кечаси Бобоҳайдар хотини билан маслаҳат- 
лашди. 

— Биз бу ердан бировнинг уйига кўчиб ўтсак,— 
деди чол,— бизга кўп жиҳатдан дуруст бўлади. Уйни 
ижарага қўйиб, мўмайгина ижара ҳақи оламиз, тирик- 
чилигимиз ҳам ўтади, Фаррухга ҳам бир оз орттирамиз: 
у ҳам бир кунмас-бир кун келади-да! Иккинчидан, 
Ҳожи оғодек инсофли бир мусулмоннинг ҳожатини чи- 
қариб, савобга қоламиз. Ашёларимиз шу ерда туравер- 
са, Ҳожи оғо инсофли одам, фақат унинг нарсаларша 
қўшилиб кетмаслиги учун бир рўйхат тузиб қўйсак, 
кифоя. 

Фаррухнинг энагаси эридан ҳам соддароқ бўлгани- 
дан бунга розилик билдирди. Кейинги куни эрталаб 

улар ижара ҳақига қанча пул беражагини Ҳожи оғр- 
дан сўрашди. У инсоф билан ўзларингиз бирор нарса 
денглар, мен розиман,— деди. Қиммат бўлмасин деб, 
йигирма туман берсангиз кифоя, дейишди. Ҳожи оғо, 
бунга дарҳол кўна қолди. Ҳожи оғо уларга миннатдор- 
чилик билдирди, ичида эса, уларнинг нодонликларидан- 
кулди. 

Бир неча кундан кеййн Бобоҳайдар хотини билан 
Ғарибон кўчасидаги кичик хонага кўчиб кетишди. Ке- 
йинги куни фаррухнинг уйига. Ҳожи оғонинг хотинла- 
ри кўчиб келди, ҳамма вақт осойишта, тинч бўлган 
хонадон ғала-ғовур бўлди-қолди. 

Дастлабки ой мобайнида Ҳожи оғо бир неча марта 
оғойи шайх Муҳаммад Карим билан маслаҳатлашди, 
шайх ҳазрати оғога пора бериб, аллақандай қоғозлар- 
га қўл қўйдириб олди. 

Орадан бир ой ўтгач, Бобоҳайдар Ҳожи оғоникига 
ижара пулини олишга борди. 

Дарвоза тақиллагач, ичкаридан аёл кишининг то- 
вуши эшитилди: 

— Амаки, ким керак сизга? 

—■ Синглим, малол келмаса, Ҳожи оғога Бобоҳай- 
дар ижара ҳақига келибди денг,— деди мулойимлнк 
билан Бобоҳайдар. 

— Ҳожи оғо йўқлар, дўконДалар. Келсалар айта- 
ман. Эртага шу маҳалда келинг,— деди аёл. 

Эотасига Бобоҳайдар дарвозани яна тақиллатди. 

Яна бир аёл чиқди. У «Бобоҳайдар» сўзини эшити- 
ши биланоқ ҳеч қандай жавоб қайтармай, уйга қайтиб 
кириб кетди. 

Бобоҳайдар узоқ кутди. Ҳовлининг ичкарисидан 
жанжаллашаётган аёлларнинг товуши, пештаҳам сўз- 
лар эшитиларди. 

«Ҳожи оғога ўзим айтаман, шу бугун кечқуруноқ 
айтаман!»—деб дўқ уришарди жанжаллашаётганлар 
бир-бирларига. 

Бобоҳайдар Ҳожи оғонинг хотинлари ўртасида анг- 
лашилмовчилик содир бўлганини пайқади. Ҳожи нав- 
батни бузиб, Фотима хоним билан ётиш ўрнига, Суғро 
хоним билан ётибди. 

Шу жанжал туфайли менга жавоб беришмади, ше- 
килли деб ўйлади Бобоҳайдар. Лекин жанжал тугади. 
Хотинлар ярашиб, уларни йўлдан оздирган шайтонни 

қарғаб-қарғаб чилим чекишди. Ҳатто ўпишишди ҳам. 
Барибир Бобоҳайдарга ҳеч ким жавоб беравермади. 
Бобоҳайдарнинг сабри тугаб, яна дарвозани тақил- 
латди. 

Уша аёл келиб, дарвозанинг нарёғидан туриб ким- 
лигини сўради. 

— Синглим, нега мени куттириб қўйдингиз, жазоб 
бермадингиз?— дея сўради чол. 

Аёл тутақиб кетиб бақирди: 

— Ақлдан озганмисиз, амаки? Мен Ҳожи оғага айт- 
дим, у: «Мен унақа кишини танимайман, мен ижарага 
уй олганим йўқ», деди-ку. 

Кутилмаган бу жавобни эшитиб, Бобоҳайдарнинг 
эти жимирлашиб кетди. 

— Синглим, балки менинг номимни янглиш айтган- 
дирсиз? Менинг отим Бобоҳайдар. «Бобоҳайдар» денг. 

— Мен ҳам Бббоҳайдар, дедим. Билмайман, деди. 
Наҳбтки, Ҳожи оғо Бобоҳайдарни танимаса? 

Бобоҳайдар жаҳли чиқиб қичқирди: 

— Мени танимас эмишми? Ижара ҳақини тўламас- 
мишми? Бу. нима деган гап? Шаҳар бедарвоза деб ўй- 
лаяптими у? Унинг кутгаии бўлмайди. Ҳақимни берма- 
гунича бу ердан кетмайман. 

Лекин, у бир соат кутиб, ноилож уйига қайтди. 
Энага унга: 

— Бу Ҳожи бошимизга бало бўлишини юрагим би- 
ринчи куниёқ сезган эди. Мана энди! Нима қилиб қўй- 
дик? Фаррух уйга қайтса, нима дейсиз? Фақат уйдан- 
гина эмас, бутўн мол-мулкимиздан ҳам, айрилиб қол- 
дик!..— деди-ю, куйиниб юм-юм йиғлади. 

— Йўғ-э,— уни юпатди Бобоҳайдар, — бунақа бўл- 
майди. Кечқурун унинг олдига бораман, гаплашаман. 

Бобоҳайдар бир бурда нон еб, яна бориб, дарвоза- 
ни тақиллатди, яна ўша хотин чиқиб, унинг кимлигини 
сўради. 

— Синглим, Ҳожи оғо келдими? 

Балки бу воқеадан хабарсиз бўлган, Ҳожи оғо рост- 
дан.ҳам уйни сотиб олган, деб ишонган бу аёл ранжи- 
ди, лекин унга раҳми келиб деди: 

— Мен сизга Ҳожи оғо уйда йўқлар, дедим-ку ахир. 
У киши дўконда. Кун ботгаидан кейин келинг, ўшанда 
келадилар. 

Ҳожи оғо ҳовлига киргандан кейин дарвозани очтир- 

майди деб шубҳаланган чол унинг келишини Кутиб, 
дарвоза олдидаги скамейкада ўтирди. 

Бир неча соат ўтди. Бобоҳайдар бир неча бор труб- 
ка чекди. Ниҳоят, кечқурун соат олтига яқин хиёбон- 
нинг бурчагидан Ҳожи оғонинг қизғиш соқолли баша- 
раси кўринди. Афтидан, у жуда чарчаган кўринарди. 
Унг қўлида оқ рўмолчага тугулган алланима бор эди. 
Дарвозага яқинлашгач, сўл қўлидаги теЛеграммадан 
кўз узиб, Бобоҳайдарни кўриб қолди. Унинг башараси- 
Да на таажжуб ва на бошқа бирор ифода акс этди. 

Бобоҳайдар Ҳожи оғонинг қўлидаги тугунда нима 
борлигини пайқаб ичида деди: «Бу нимаси? Думбелон- 
ни 1 нима қилади у, ахир, номоз ўқийди, кейин, у Ҳо- 
жи-ку. Наҳотки шу макруҳ нарсани еса? Нега бунақа 
ишларни қилиб юрибди?» 

Ростдан ҳам Ҳожи оғо уйга қайтиб туриб, Лолазор 
билан Тўпхона майдони муюлишида «оқ гўшт» соти- 
лаётганини кўриб, ўзига ўзи: «Ҳар куни тухум еб, қа- 
тиқ ичавериш жонга тегди. Бир оз «оқ гўшт» харид 
қила қолай, уйда ҳам жаз ҳиди чиқмаганига кўп вақт 
бўлди»,—деб, «оқ гўшт» сотиб олганди. Албатта, Ҳо- 
жи хотинларига бу нарсанинг макруҳлигини билдир- 
масди. 

Ҳожи оғо чолга бошдан-оёқ разм солиб деди: 

— Нима керак сизга? Пул керак бўлса пулим йўқ. 
Очарчилик йилида одамларга кўп ёрдам бердим, ҳеч 
нарсам қолмади. Халққа мол думидан ош қилиб бер- 
ганларида мен ҳам ҳисса қўшганман. 

Шундай -деди-да, бамайлихотир дарвозага ўгирилиб, 
уни тақиллатди. 

Бобоҳайдар унинг ёнига югуриб борди-да, қич- 
қирди: ~ 

— Ҳожи оғо! Мен сиздан садақа сўраб келганим 
йўқ. Танимаяпсизми мени? Сизга ўхшаш кишиларнинг 
хотири паришонроқ бўлади деб эшитгандиму, лекин бу 
даражада овсар бўлишини билмасдим... Утган ойнинг 
ижара ҳақини тўлашингиз керак. 

Ҳожи оғо паришонлик ҳақидаги гапдан бирор хулоса 
чиқаргандек, тўсатдан бақира кетди: 

— Бу қанақа қилиқ, чол? Шундай гапларни гапи- 
ришга қандай журъат қилдинг? Бу гадолар жўда жон- 

1 Думбелон — сўйилган мол ё қўйнинг гўшт, калла-поча ва 
ичак-чавағидан ташқари яна айрим жойлари.— (Ред.) 


ra тегди-ку: туппа-тузук кишиларга ўшқириб, сўкишдан 
ҳам тойишмайди тағин! Амаки, мен сенга: пулим йўқ, 
ёрдам беролмайман, дедйм-ку. Атрофимда кўру шол- 
лар етарли, улардан ортадиган пулим йўқ. 

Шу пайтда кимдир дарвозани очди. 

Бобоҳайдарнинг ғазаби қайнаб кетди. У «илғорлар»- 
га мансуб бўлмагани сабабли Ҳожи оғога муносиб жа- 
воб қайтаролмай, унинг этагига ёпишганча’ қичқирди: 

— Қаёққа кетяпсан? Худо ҳақи, гапир-чи, биров- 
нинг уйини ўзингники қилиб олишга нима ҳаққинг 
бор? Уйимни ижарага олиб, берадиган пулим йўқ дей- 
санми? 

Ҳангоматалаб бир неча савдогар уларнинг атрофини 
ўраб олди. Бобоҳайдар уларга мурожаат-қилди: 

— Уйимизни ижарага олганди, энди ижара ҳақига 
келсам, тулкилик қиляпти. 

Бобоҳайдарни яхр1и билган савдогарлар унинг та- 
рафини олдилар. 

— Рост, рост. Биз биламиз уни. Бу уй уники. Ҳожи 
оғо, бечорани нега қийнайсан? Ҳажга боргансан-а? 
Одамларга яхшилик қилиш учун ҳаж қилганмидинг 
ёинки кишиларни қариган чоғида қийнаб, ўзингни дў- 
зах ўтида куйдириш учунми? Мусулмонларнинг лаъна- 
тига қолмоқчимисан? 

Иш чатоқлашганини фаҳмлаган Ҳожи оғо уйга ки- 
риб қутудмоқчи бўлди. Дарвозани очган ола-була 
чодрали аёлга секингина деди; 

— Бор, уйга кир, номаҳрамларнинг кўзи тушмасин. 

Кейин у йиғилганларга қараб, деди: 

— Нега бекордан-бекорга менга ёпишиб олдила- 
ринг? Уйни сотиб оДмаган бўлсам, бу ерда нима қилар- 
дим? Уйни сотиб олганман, ўзимники. Сотиб олганимга 
гувоҳлик берувчи васиқанинг сиёҳи ҳам қуригани йўқ 
ҳали. Тўғри, бу чол шу ҳовлининг эгаси эди, аммо бун,- 
дан бир ой муқаддам у ўз улушини ҳам сотди. Орамиз- 
да ҳеч қанақа гап йўқ- эди, тўсатдан ижара ҳақи талаб 
қилиб қолди. Бу қанақа гап ўзи? Шариат алдамайди- 
ку, ахир. 

Бобоҳайдар нима қилишини, нима дейишини билмас, 
ғазабдан тутоқиб кетганди. Фақат куйиниб бетўхтов: 

— Одамлар, мен ақлдан озганим йўқ. Ҳожи оғо ёл- 
ғон гапиряпти. Уйни ҳеч ким унга сотгани йўқ, уйни 
ижарага қўйган эдим,— дерди. 

Ҳожи оғо цулай пайт келди, деб ўйлади шекилли: 

— Агар шу гапи рост бўлса, шартнома қани деб 
сўранглар-чи,— деди. У бу гапни жуда ишонарли қилиб 
айтди, ҳамма Бобоҳайдарга қаради: 

— Ҳа, рост-да, Бобоҳайдар, шартноманг қани? 

Бобоҳайдарнинг аъзойи бадани бўшашиб кетди. Ун- 
да ҳеч қанақа шартнома йўқ эди, у ўзини нобуд бўл- 
ган ҳис эта бошлади. 

Лекин аллдқандай куч уни дадиллантирди, ўзига 
келиб, қичқирди: 

— Эй, яхшилар! Ҳожи оғодан икки донг қарздор 
эдик, кейин бутун ҳовлини ижарага олиб, хотинларини 
кўчириб келмоқчи бўлди... Хотинлари... 

Ҳожи оғо қизариб кетиб, унинг гапини бўлди: 

— Ярамас! Мусулмон банданинг хотинлари ҳақида 
бегоналар олдида гапириб бўлмайди... Рамазонда Р... 
охунднинг ваъзини эшитганингда,сал-пал ақл ўрган- 
ган бўлардинг... V " 

Лекин Бобоҳайдар унга эътибор бермай, гапини да- 
еом эттирди: 

— Мендан ҳовлини ижарага қўйишни илтимос қил- 
ди. Мен яхши одам деб ўйлаб, рози бўлдим, шартнома 
тузиб ўтирмадим, уйни бўшатиб бердим. Афтидан, 
Ҳожи оғо буларни унутганга ўхшайди, у уйни ўзи- 
ники ҳисоблаяпти. Уй уники бўЛса, васиқасини кўр- 
сатсин-чи. . 

Бобоҳайдарнинг самимий гаплари ҳаммани ишон- 
тирдн, ҳамма Ҳожи оғога еб қўйгудек тикилди, шунда 
Ҳожн ого Бобоҳайдарга ўшқирди: 

— Васиқа керакми? Мана, васиқа! Мана, ҳазрати 
оғопннг муҳри... 

У қўйнидан катта муҳр босилган қоғозни олиб, одам- 
ларга кўрсатди. 

Сал-пал саводи бўлган Аҳмад қассоб васиқани яхши 
тушунмаса ҳамки, васиқалигининг ростакам эканиии 
эътироф этди. 

— Ҳа, бу муҳр—ҳазрат оғонинг муҳри,— деди у. 

Масала ҳал бўлди, ҳазрат оғонинг номини эшитиб, 
ҳамма тарқала бошлади. Бир киши муҳрни ўпиб, дуо 
қилди. 

Бобоҳайдар мағлуб бўлгач, одамлар унга ачиниш- 
дан бошқа ҳеч қандай кўмак беролмадилар. 

— Бечора чол, яхши одам деб... Худонинг ўзи мадад 

берсин. Қариганда ақлдан озибди-да, қариганда ақлдан 
озганни даволаб бўлмайди,— дейишди. 

Бобоҳайдар эса хуноб эди. 

— Уғри бу,—дерди у, — Елғон гапиряпти, ҳазрат 
оғонинг номини сотяпти. Бу уйнинг васиқаси тненда. 

Ҳожи оғо эса бамайлихотир деди: 

— Рост, сотаётганингда уйнинг васиқасини бермаган 
эдинг. Эртага келтириб бераман деб, ҳалига қадар олиб 
келганинг йўқ. Мен адлияга шнкоят қилганман. Эрта- 
га қамаб қўйишса, қайси биримиз ўгрн эканимизни би- 
ласан. 

Бобоҳайдар дод деб юбораёзди, шуида Машҳадий 
Аҳмад қассоб унинг олдига келиб деди: 

— Васиқани мен ўз кўзим билан ўқиб кўрдим-ку, 
нега у сени алдаркан? «Тўрт донг ҳовлини бир минг 
саккиз юз туманга сотди», деб ёзилган-ку. Нега алда- 
япти дейсан? Сотибсан, қариган чоғингда катта-катта 
еб-ичиб юравер-да. Ишлагинг келаётган бўлса, менинг 
қушхонамга бор. Биргалашиб баҳорда бир гала қўй 
сотиб оламиз... 

Машҳади, Аҳмад васиқапи тўғри ҳисоблар, шунинг 
учун ҳам Бобоҳайдарни чалғитиб олиб кетиш ниятида 
эди. 

Ҳамма уй-уйига тарқалди. Ҳожи оғо Бобоҳайдарни 
сўнгги марта огоҳлантирди: 

— Агар эртагача васиқани келтириб бермасанг, қа- 
моққа олинасан. Билиб қўй. Ҳукумат сен билан кенга- 
шиб ўтирадиган бўлса, бутун бозор иш ташлайди, ҳам- 
ма сени лаънатлайди, ҳамманинг қарғишига қоласан. 

Бобоҳайдар ростдан ҳам ақлдан озаёзди. Ҳожи 
оғо эса, ҳовлига кириб, ичкаридан дарвозаии занжир- 
лаб олди. 

Бобоҳайдарнинг олдида икки-уч бекорчи қолиб, унга 
тикилиб турардилар. 

Бобоҳайдар турган жойида қотиб қолди, кейин бо- 
шидаги тухумсимон телпагига бир мушт уриб, бақирди: 

— Бу бало қаерда қараб турувди! Ҳожи оғо ҳовли- 
нй тортиб олди-ку! 

Ниҳоят, у уйига қайтди. 

Чолу кампир нима қилишларини билмай, бош қоти- 
ришдй, ҳеч қанақа натижага келолмай, ночор йиғлаш- 
ди, холос. 

Оғойи Ф... уссалтанадан умид йўқ эди. Хотинидан- 
бу ишнинг тафсилотини эшитиб, деди: 

— Хоним, мен бу ишга аралашмаслигим керак, чун- 
ки бу ишга ҳазрати оғр аралашганлар... Менга зарари 
тегиши мумкин: депутат бўлиб сайланишимга йўл қўй-' 
маслиги мумкин. 

Бу вақтларда Аҳмадалихон Теҳронда эмасди. Хайри- 
ятки, у бир ойдан кейин келди. Бобоҳайдар ҳамма гап- 
ни унга гапириб берди. У ғазабланиб, адлиядан Ҳожи 
оғога ҳарши иш қўзғади, адвокат усталик билан ҳара- 
кат ҳилиб, ишни Бобоҳайдар фойдасига ҳал қилишига 
сал қолди. Лекин, бир куни чошгоҳда адвокат ҳам, Аҳ- 
мадалихон ҳам хат олди. Бу хатларда агар ҳазрати оғо 
муҳрининг обрўсига футур етказадиган бўлсалар... 
улар, биринчидан, шариатдан ҳайтган деб эълон ҳили- 
надилар, иккинчидан, уларнинг бири Кошонга, иккин- 
чиси Яздга бадарға қилинадилар деб қўрқитилганди. 

Шуниси қизицки, ўша вақтдаги адлия министри 
ҳазрати оғонинг «огоҳлантириши»га илова қилиб, 
узундан-узоқ хат ёзиб, бу ишни ортиқ чўзиб ўтирмас- 
ликни маслаҳат берган эди. 

Аҳмадалихон аввалига' бўш келмади. Лекин, адво- 
катнинг чекинганини кўргач, бу мамлакатда ҳақиқат- 
ни талаб қилиш ёмон оқибатларга олиб боришига кўзи 
стмб, жим қолди. Бобоҳайдарни чақириб, Ҳожи око 
шайх Муҳаммад Каримнинг ёрдами билан Бобоҳайдар- 
нипг соддалигидан фойдаланнб, ҳовлини бутунлай ўзи- 
пики қилиб олганини, энди ундан қайтариб олиб бўл- 
маслигини айтди. Ёмонга худодан қайтсин, шундан 
бошқа илож йўқ, деди у. 

Бобоҳайдар ва энага тирикчилик манбаидан ажра- 
либ қолдилар, Аҳмадалихон уларга ғамхўрлик қила 
бошлади, уларга ҳар ой олти тумандан пул бериб тур- 
ди. Бу пул уларнинг овқатларига зўрға етарди. 

Содда қариялар қўлдан кетган ҳовли ва бедарак йў- 
қолган Фаррухга ачиниб, кунларни ўтказа бошладилар 
Баъзан кампир Иффатнинг олдига борар, у билан дард- 
лашиб, йиғлашарди. Иффаг ҳам уларга пул билан ёр- 
дам бериб турди. 

Фаррух келган оқшом ҳам энага, одатдагича, хуноб 
бўлиб йиғлаб, чилим чекиб ўтирган эди. Тўсатдан эшик- 
ни биров тақиллатиб қолди. Кимдир: 

Энага хола шу ерда турадими?— деб сўради. 

Бу ҳовлида фақат ўзинигина энага хола деб аташ- 
ларини яхши билган энага сакраб ўрнидан туриб, эшик- 
ка югурди. Эшикда Жаъфарқули турар ади. 

— Суюнчи! Суюнчи! 

Кампир уйимиз ўзимизга қайтарилибди шекилли, 
деб ўйлаган эди чоғи: 

— Наҳотки? Ҳожи оғодан тортиб олишибдими-а?— 
деб сўради. 

Аммо Жаъфарқули бирданига: 

— Оғо келдилар!—деб юборди, қувончи ичига сиғ- 
май. 

Шўрлик кампир қаттиқ ҳаяжонга тушганидан гурс 
этиб йиқилди, кейин сал ўзига келгач, ирғиб ўрнидан 
туриб: 

— Келгани ростми?—деб сўради. 

— Ҳа, келди,— деди Жаъфарқули.— Хоним сизни ва 
Бобоҳайдарни олиб кел, деб мени юборди. 

Бобоҳайдар уйда йўқ эди. Орадан ўн дақиқа ўтгач, 
у ҳам келиб қолди, Фаррух қайтганини эшитиб, хур- 
сандчилигидан йиғлаб юборди. Улар Иффатларнинг 
уйига жўнашди. 

XIV боб 

ФАРРУХНИНГ САРГУЗАШТИ 

Иффат зиёфатга ҳозирлик кўриб, икки хонани ясат- 
ди, бир қанча чироқлар ёқди, столларга ширинликлар 
ва мевалар қўйди. 

Ён хонада Иффат, унинг онаси, Маҳиннинг энагаси 
ва Фаррухни чорак соат бағрига босиб йиғлагандан 
кейин сал ўзига келган энагаси ўтиришарди. Катта хо- 
нада Фаррух, унинг янги офицер дўсти, Аҳмадалихон 
ва Бобоҳайдар ўтиришди. Қўп ўтмай, Жавод ҳам ки- 
риб келди. У Фаррухнинг қистови билан Бобоҳайдар- 
нинг ёнига ўтирди. 

Аҳмадалихоннинг қувончи ичига сиғмасди. У Фар- 
рух билан учрашаркан, бедарак кетган, оламда борли- 
гидан умиди узилган бир дўсти ногаҳон пайдо бўлга- 
нидан ўзини йўқотаёзганди. Утган тўрт йил ичида Фар- 
рухнинг қанча машаққатлар тортганини тасаввур этиб, 
у асабийлашди, лекин бошидан нималар кечганини сў- 
раб, дўстининг дардини янгиламаслик учун нуқул: 

—- Қизиқ! Жуда ҳам таажжубланарли!—дердн. 

Бобоҳайдар эса, қаиғу-ҳасратдан киртайиб қолган 
сшлп кўзини Фаррухдан узолмай: 

— Энаганг билан бошимизга қанчалик кулфатлар 
тушганини билсанг эди. Ҳожи оғо бизни қийнади, уйи- 
миздап ҳайдаб чиқарди...— дерди. 

Жанод қувонган, ҳеч нарса демай, Фаррухдан кўз 
узолмай ўтирарди. Ким билади дейсиз, балки унинг 
хаёллари бирор нарса билан бандлигидан гапирмай 
ўтнргандир. 

Фаррухнинг офицер дўсти эса кулиб, бошқаларни 
тннчлантирарди: 

— Энди қайғуришнинг нима ҳожати бор? Оғо келди. 
Ииғлаш ўрнига кулиш керак... 

Бир хонадан иккинчисига бетиним югуриб, гоҳ Иф- 
фатга эркаланиб, гоҳ отасининг тиззасига чиқиб, қу- 
вончи ичига сиғмай юрган тўрт яшар бола ҳамманинг 
диққатини ўзига тортарди. 

Фаррухнинг энагаси аёллар ўтиришган уйдан чиқиб, 
Бобоҳайдарга: 

— Боламнинг юрагини эзиб, нега энди бунча кую- 
насан,—деди-да, Фаррухни бағрига босди. 

— Рухсат эт, азизим, отанг хотирасига мен сени яна 
бир ўпай,— деди. 

— Отам бечора мен қайтгунимча оламдан ўтиб- 
ди-да... 

— Қайғу-ҳасрат уни гўрга тиқди, болам, қайғу-ҳас- 
рпт! 

Иарнги хоиадан туриб Иффат гапга аралашди. 

— Камроқ йиғлашсаларинг-чи! Улим ҳақида гапи- 
ришга зап пайтини топдиларингиз-да. Ииғлайдиган 
вақтми ҳозир? 

Аҳмадалихон унинг гапини маъқуллади. Энага хи- 
жолат бўлиб, аёллар хонасига кириб кетди. 

Бир зум жимжитлик чўкди. Ниҳоят, Фаррух боши- 
ни кўтариб, сўради: 

— Тўрт йил ичида нималарни бошдан кечирганим- 
ни, қандай қилиб яна Теҳронга қайтганимни билмоқчи- 
мисизлар? 

Ҳамма бош силкиди. 

Фаррух папирос тутатди, ўғлини қучоқлаб ўпдн-да, 
ҳикоясини бошлади. 

Бу ҳикояни муаллиф ўз сўзлари билан ифодалайди. 


Кун жуда ҳам совуқ эди. Ҳамиша қор ёғишидан ха- 
бар берадиган изғирин қора совуқ эсарди. Тўрт кун 
сурункасига ёққан ёмғир ерни кўпчитиб юборган. Ос- 
монни қора булутлар қоплаб олган, қор ёғиши кути- 
ларди. 

Саҳро зимзиё, ҳеч қаерда йилт этган ёруғлик кўрин- 
майди. Фақат йўлда икки хира фонус ёғдуси кўзга таш- 
ланарди, бири олдинда, иккинчиси бир гуруҳ одамлар 
ортида. 

Ғалати товуш қулоққа чалинарди: совқотган ки- 
шиларнинг тишлари безгак тутгандек такилларди. Аҳён- 
аҳёнда кимдир нолиш қиларди. 

— Шунақа аёз кечада ҳам бизга тинчлик бериш- 
майди-я, юрганимиз-юрган!—деди аллаким. 

Тўда олдида бир отлиқ йўл бошлаб борар, у иссиқ 
кийинган, эгнида пахтали қалин пальто, бошига ва бўп- 
нига шарф ўраб олган. 

Одамларнинг шикоятларига у: 

— Мен нима қилай? Келгуси ҳафтагача Келот қалъа- 
сига 1 етиб боришимиз керак. Буйруқ шунақа. Агар ҳар 
куни ярим кечагача йўл босмасак, қандай қилиб етамиз? 

Булар кимлар эди ўзи? Булар ҳам печкали уйларда 
ёки сандалларда ўтирадиган одамларга ўхшаган одам- 
лар эди. 

Аста-секин қор ёға бошлади. Йўловчилар деярли 
яланғоч эди, шунинг учун ҳам улар совуқда қалгирар- 
ди. Нима ҳам қилиб бўларди? йўлга яқин атрофда 
уй йўқ. Қор ва шамолдан қочиб, дам олишлари учун 
бир қаҳвахона учрайди. Энг яқин қаҳвахонагача ка- 
мида икки фарсах йўл босиш керак. 

Қор йўловчиларнинг юзларига, кўзларига, ёқалари- 
га, ичига кириб безори жон қилар ва текинхўр ман- 
сабдорларга қарши уларнинг нафрат-ғазабларини оши- 
рарди. 

Бечоралар ўз ўтмишларини ўйлаб, бу машаққат- 
ларга гирифтор бўлишга лойиқ нима жиноят қилган- 
ликларини ўйлаб, ҳаётларида бирорта жиддий нуқсон 
тополмасдилар. Уларнинг бирдан-бир айби камбағал- 

. . <Г—'" 

'XVIII асрда Нодиршоҳ томонидан Ҳуросонда—Эрон билан 
Афғонистон чегарасида қурилган қалъа. Бу қалъага кўпроқ сиё- 
сий маҳбуслар қамаларди. 

ликларн, фақирликлари эди, Улар қалами кўйлак, 
бўз иштон кийганлар, соқол босган юзлари кир, оёқ- 
лари тиззаларигача лой. 4 

Шунга қарамай, улар нолимасдилар. Лекйн, тоқат 
қилиб бўлмайдиган изғирин туриб, қор ёға бошлаган 
кун кечасигина ғазаблари қайнаб, тақдирларини лаъ- 
натладилар. 

Маҳбусларнинг икки томонида арқон тортилган бў- 
либ, бу арқонларнинг учини олдинда ва орқада соқчи- 
лик қилиб бораётган тўрт отлиқ полициячи ушлаб бо- 
рарди. Қочишнинг иложи йўқ. Арқон қимирлаб кетса, 
полициячйлар маҳбуслардан шубҳаланиб,- сўкинишга 
бошлашарди. Полициячилар бечора маҳбусларни бир 
онаю қирқ отадан туғилганлар, деб ҳакорат қиларди- 
лар. Арпа нонни ҳам тўйиб емаган маҳбуслар тинка- 
мадорлари қуриган бўлишига қарамай, ҳамон йўл бо- 
сишар, мислсиз сабот-матонат билан юрганлари-юрган 
эди. 

Қор борган сари қалинроқ ташлай бошлади. Маҳ- 
бусларнинг енгил кийимлари шилтаи шалаббо бўлди. 
Иккиталаб боғланганлари сабабли эгниларидаги қор- 
ларни қоқишнинг иложи йўқ эди. Елкаларини қоқиб, 
қорни туширишга уринардилар, аммо бунда қор кў- 
пинча ёқадан ичларига тушиб, бешбаттар совқот-' 
тирарди. 

Маҳбусларнинг бахтига қарши, йўл ёмон, ўйдим-чу- 
қур эди. Қаттароқ чуқурлар ҳам учраб турарди. Биров 
сиргапиб чуқурга йиқилгудай бўлса, унинг кетидан 
бошқалар ҳам йиқилар, полициячилар тутиб кетаётган 
арқон қимирлаб кетар, шунда полициячилар ғазабла- 
ниб, маҳбусларни қамчи билан савалар эдилар. 

Ҳамма ёқда нола-фиғон осмонга ўрларди. Аммо фи- 
ғон қилаётганлар жуда заиф бўлиб, улар жамиятга 1 
қарши бирор гап айтишдан ожиз эдилар. Уларнинг но- 
ласига ҳеч ким қулоқ солмасди. Шу кезларда бадавлат 
хонадонларда муътабар зотлар, хонимлар соғлигига 
коньяк ва шампань винолари тўлатилган қадаҳларни 
уриштираётгандирлар. 

Совуқ тобора кучаяётгани учун офицер маҳбусларга 
исиниш учун тезроқ юришни буюрди. Ҳоли-қудрат ва 
бўй-бастларининг хилма-хиллигини унутиб, маҳбуслар 
офицердан қўрққанларидан югуриша бошлашди. 

Аммо, узоқ югуриша олмади, кўпгина маҳбуслар 

йиқилиб қолди, бошқалар судрашди, машаққат устига 
машаққат қўшИлди, яралари, оғриқлари ортди. 

Нола-фигонларни эшитиб, офицер маҳбусларни тўх- 
татишга буюрди. Фонус билан қарашди: бир неча ки- 
шининг боши ва қўллари яраланганди. Яралардан оқа- 
ётган қон қорни бўяб, из қолдирарди. 

Афтидан, офицернинг раҳми кела бошлади. Йигир- 
ма ёшлардаги, яраланган бир йигитга қараб, ичида: 
«Булар-ку исёнкорлар, лекин манови йигит нега жабр 
кўряпти. Шундай изгиринда, йиртиқ, юпқа костюмда 
йўл юриши керак. Бунинг устига устак яраланган 
ҳам»,— деб қўйди. 

Яралардан оқаётган қонни тўхтатадиган дори-дар- 
мон йўқ эди. Бирдан-бир чора — навбатдаги дам оли- 
надиган жойгача етиб, сув билан ювиш эди. 

Офицер қараб, раҳми қелган йигит жуда осойишта 
эди. У на нолиш қиларди, на гапирарди. Нуқул хаёл 
сурарди. Боши ва товони яралангандан кейин ҳам хаёл 
суришни қўймади, гўё яраларига парво қилмаётгандек. 
Уртоқларига ҳам ҳеч нарса демасди. Офицер уни «ажи- 
на асар қилган» «индамас .жинни» деб таништирганди. 
Ростдан ҳам у камгап, вазмин йигит эди. 

У совуқдан даг-даг титрар, тишлари такилларди, 
оёғидаги яраси тошларга тегиб, зирқираб оғирди. Аммо 
у шунда ҳам тишини тишига қўйиб: 

«Кўрамиз, энди нима бўларкин»,—деб қўярди. 

Қорли йўлда қонли из қолдириб, маҳбуслар бир соат 
йўл босганларидан кейин пастликка туша бошладилар. 
Чап томондан тог тизмалари кўзга ташланди. Анча 
пастликка юриб тушишгач, ниҳоят олисдан милтиллаб 
хира чироқ кўринди. Буни кўриб, маҳбуслар беихтиёр 
«хайрият» дейишди. 

— Худога шукур, қаҳвахонага етдик. 

Ҳалиги ёш йигит шунда ҳам ҳеч нарса демади, ҳат- 
то бошини кўтариб қарамади ҳам. 

— Ҳа, бу Аҳмадобод қаҳвахонаси бўлса керак,— 
деди офицер,— бу ҳақда гапиришганди бизга. 

Қор кучайгандан кучайиб борарди. Шамол қарши 
томондан эсиб, лайлак қор юз-кўзларга уриларди. Бир 
соат йўл босишса, қаҳвахонага етиб, дам олишлари 
мумкинлигини ўйлаган маҳбуслар ўзларини анча тутиб 
олишди. 

Ростдан ҳам бир соатча йўл босганларидан кейин 

411 


www.ziyouz.com kutubxonasi 



цаҳвахонага етиб боришди. Торгина эшик олдида тўх- 
тадилар. Эшик устнга қоғоз билан елимланган ойнадан 
хира ёруғлик чиқиб турар, ичкаридан бир неча киши- 
пииг товуши эшнтиларди. 

Офпцер полнциячига эшикни тақиллатишни буюрди. 

Қаҳвахонани сукунат қоплади. Ичкаридан кимдир 
сскипгипа: 

— Қароқчилар бўлса керак. Бошқа ким бўларди 
булар? Бемаҳалда ким келади бу ерга?—деди. 

Шундан кейин аллакимнинг йиғламсираган овози 
эшитилди. 

— Шўр пешонам қурсин! Бор-йўғимизни текинга еб- 
ичишади-да, шир яланғоч қилиб кўчага ҳайдашади! 

Қаҳвахонадагилардан бири, афтидан, у ерда қимор 
ўйнашаётган бўлса керак, қаҳвахона эгасини тинчитди: 

— йўқ, ота, ҳар ҳблда, қароқчилар эмасдир-ов. Қа- 
роқчига нима бор бу ерда? Қароқчи ҳам билади, ерла- 
рнмиз камҳосил, деҳқонда пул йўқ... Қишлоқдан кела- 
ётган йўловчи бўлса керак... ■ ' 

Қаҳвахона хўжайини титраб-қақшаб эшик олдига 
кслди-да, сўради: 

— Ким бу? Бемаҳалда нима керак сизларга? 

Офицер жавоб қайтарди: 

— Қўрқма. Ҳукуматнинг фармойиши билан қамоққа 
олииганларни Қелотга олиб кетяпмиз. Ҳеч нарсангга 
тегмаймиз. Сал исиниб, дам олсак бўлгани, сўнг яна 
йўлга тушамиз. 

Қаҳвахоначи уларни шу яқин орадаги карвонсарой- 
га олиб бормоқчи эди, аммо «ҳукумат» сўзини эшнтгач, 
ваҳимага тушиб эшикни очди. 

Қор аралаш изғирин шамол қаҳвахона эшигидан 
ёпирилиб кирди. Қартабозлар шу қадар, ўйинга бери- 
либ кетган эдиларки, улар ҳатто хўжайин билан офицер 
ўртасида бўлган гаплардан ҳам бехабар қолдилар, 
кейин сал ўзларига келгач,‘қаҳвахоначидан: 

— Узи нима гап? Нима бўлибди?—деб сўрадилар. 

Офицер отдан сакраб тушиб, қаҳвахбнага кирди, 
унинг орқасидан полициячилар ва маҳбуслар ҳам кир- 
ди. Бошқа қаҳвахоналарга ўхшаш бу қаҳвахона ҳам 
кичкина, тор, пахса девор тагида икки қатор супа бў- 
либ, унга тўзиган кир шолчалар ташлаб. қўйилганди. 
Бурчакда чети учган стаканлар, иркит сариқ лаганлар, 
банди синиб кетган чойнаклар кўзга ташланарди. 


Тамаки тутуни билан тумандек қопланган қаҳвахо- 
на ичи қоп-қоронғи эди. 

Қаҳвахона Хуросон йўлида бўлиб, чорвадорлар бу 
ерга чилим чеккани келар, қаҳвахона хўжайини ҳам 
ҳар куни наяки қилиб турар, тўрдаги манқалда олов, 
унинг ёнида иккита чилим турар эди. Қаҳвахоначи бу- 
ларни йўловчилар ҳожатини чиқариш учун қўйиб қўйиб- 
ман, ^деб мақтанди. 

— Отларимизни нима қиламиз? Отхона қаерда?— 
деб сўради офицер. 

Қаҳвахоначи чбл ҳарбий формани кўриб, қароқчи- 
лардан қўрқмай қўйди, у энди. мени талашса ҳам, 
гувоҳларим бор, деб дадилланиб полициячилардан би- 
рини ташқарига бошлаб чиқиб, унга отхонани кўр- 
сатди.. Тезда отларнинг эгарларини олиб қўйишди. 
Маҳбуслар офицернинг .рухсати билан супаларга чў- 
зилишди. 

Қартабозлар, ташқи қиёфаларидан, шу атрофлар- 
дан келган деҳқонларга ўхшардилар. Улар жуда бери- 
либ ўйнашар, лекин уларнинг ўйини оламдаги бирор 
қиморхонанинг қарта ўйинига ўхшамаслиги таажжуб- 
ланарли эди. 

Аслида эса, улар умуман қарта ўйинини мутлақо 
билмасдилар. Бундан бир ой муқаддам шаҳардан за- 
миндорнинг ўғли ўз ошнаси билан бирга деҳқонларни 
«тафтиш» қилгани келганида, деҳқонлар навбатма-нав- 
бат унга хизмат қилгандилар. 

Кунлардан бир куни бойваччани қишлоқ ҳаёти ни- 
ҳоятда зериктирганда у йўл сумкасидан қарта олиб ош- 
наси билан ўйнади. 

Ранго-ранг қарталар деҳқон болаларга жуда ёқиб 
қолди, чунки улар умрларида бунақа нарсани сира кўр- 
магандилар. Уларга ҳаммадан ҳам ёққан нарса ўрта- 
даги пулларнинг гоҳ бойваччага, гоҳ ошнасига ўтиб ту- 
риши бўлди. Шу маҳал улар кулиб, ўйинни томоша 
қилар ва хаёлларида пул топиш учун қўлга қарта олиш- 
нинг ўзи кифоядай туюларди. 

Иигирма кундан кейин бойвачча кетиш тараддудига 
тушди, қарталар титилиб кетгани учун бойвачча узоқ 
ўйлаб ўтирмай, қишлоқ йигитларига совға қилди. Қар- 
та ўйнаш қоидасини унча билиб олмаган бўлсалар ҳам, 
ўзларича пул тикиб ўйнайдиган бир хил ўйинни ўйлаб 
топишди. Бу ўйин қоидасига кўра, қарталар тенг бара- 


www.ziyouz.com kutubxonasi 


412 


413 



вар тақснмланар, кимга суратлқ қарталар кўпроқ туш- 
са, ўша ютган ҳисобланарди. 

Шундай қнлиб, улар кечқурунлари қаҳваконага тўп- 
ланадиган бўлиб қолишди. Бугун кечаси ҳам улар қар- 
табозлик бнлан машғул эдилар. ; 

Офицер уларга яқинлашиб, мени ҳам ўйинга қўша- 
сизларми, деб сўради. 

Офицерни кўриб, уч қишлоқи йигит ўртадаги майда 
чақаларини йиғиб олишиб, дудуқлана-дудуқлана деди- 
лар: 

— Қимор ўйнаётганимиз йўқ... Уйнаётганимиз йўқ... 
Фақат, зерикканимиздан... 

Уларнинг офицерни кўриб, қўрқцб кетганликлари ва 
аъзойи баданларини титроқ босгани сезилиб турарди. 

Уларнинг ниҳоятда аянч аҳволларини кўриб офицер- 
нинг раҳми келиб деди: 

— Қўрқманглар. Мен сизларни қамамайман. М_аҳ- 
бусларни кечаси дам олдириб, эрталаб яна^йўлга ту- 
шаман,—деди. 

Қартабозлар шундан кейингина бошларини кўтариб, 
ухлаш тараддудида бўлган маҳбусларни кўришди. 

Лекин улар жуда қўрқиб кетганлари учун ўйин ил- 
*гаригидек қизимади. йигитлардан бири қарталарии 
йигиб, чўнтагига солди. Бошқа бир йигйт трубкага та- 
маки босиб, офицерга узатди, учинчи йигит рухсат олиб, 
полициячиларни трубка билан меҳмон қилди. 

Бирор соатлардан кейин жимжитлик бошланди. 
Маҳбуслар хуррак отишар, супанинг четида ётиб офи- 
цер ҳам уйқуга кетди. Полициячилар тўгри келгап 
жойда ётишди. Қаҳвахоначи томга чиқиладиган зина- 
поя тагнга жой солиб ётди. Фақат уч йигитгина ухла- 
май, секин гаплашиб ётишарди.' Қаттиқ чарчаган бў- 
лишларига қарамай, маҳбуслар орасида ҳам уйғоқлар 
боога ўхшарди. 

XV боб 

қочиш 

Саводсиз, софдил, кўнгилчан уч қишлоқи йигит: 
Қурбонали, Қердорали, Худойдод ҳукумат ва ҳокими- 
ятни ёмон кўрафдилар. Улар ҳозирги ҳокимият билан 
собиқ ҳокимият, ҳозирги тузум билан Насриддиншоҳ 

замонидаги тузум ўртасидаги фарқни билмас, барча 
министрларни, барча бош министрлар, уларга қўшиб 
машрутачиларни ҳам сўкар ва уларни кофирларудеб 
ҳисобларди. Бирор сабаб бўлиб, вақтида ёмғир ёғма- 
са, ўсимликларга ҳашарот тушиб кетса, ҳуллас, ҳар 
қандай воқеа юз берса ҳам, ҳукуматнинг касофатидан 
бу, деб уни сўкарди. 

Уларнинг сўкиниши асоссиз деб бўлмасди, албатта; 
чунки янги тузум деҳқонларга нима ҳам берди? Деҳқон 
бетиним меҳнат қилади, заминдорлар эса, муҳташам 
қасрларда айш-ишрат билан машғул бўладилар, Деҳ- 
қонлар қаҳратон қишда қор қрида, ёзда жазирама оф- 
тоб остида ишлайдилар, заминдорлар бўлса, қишда 
шаҳардаги данғиллама саройларда, ёзда шаҳар ташқа- 
рисидаги боғларда ҳузур қилиб яшайдилар. Деҳқонлар- 
ни тавбасига таянтирадиган нарса қишлоққа келадиган 
ҳукумат вакилларидир. Булар деҳқонларни қорақон 
қақшатади. 

Кейинги йилларда бошга яна'бир бало ортди: депу- 
тат сайланадиган бўлди. Сайлов пайтларида баъзи 
деҳқоиларни дарралаш ва қишлоқдан бадарға қилиш 
билан қўрқитиш ҳоллари учраб туради. 

Бечора деҳқонлар «депутат» нималигини тушунмас, 
нега сайлов пайтларида дарралаш билан қўрқитишла- 
ри сабабини билмасди. Деҳқонлар бир-бирларига: 

' — Қоғозга истаган номларини ёзавермайдиларми, 
бизга нима-я,— дер эди. 

Лекин, ана шу «қоғоз»ларга уларнинг ўзлари ёзиш- 
ларини талаб қилиб, дўқ қилардилар. Қишлоқ оқсоқо- 
ли аҳолини йиғиб, дин ва шариатни қаттиқ ҳимоя эта- 
диған одамни депутатликка сайлашлари лозим эканини 
маълум қилди. У ўз томонидан мусулмони комил, бар- 
ча ҳадисларни ёддан биладиган Н... улмулк’ номзоди- 
ни тавсия қилди. Хуллас, қишлоқ аҳолисига Н... ул- 
мулкни эрон халқининг вакили деган тантанали уивон 
билан депутат қилиб сайлашдан бошқа илож қолмади. 

Бу янгилик ҳаммани чўчитарди. Ҳамма марказий 
ҳукумат,— адолатсиз ва мустабид ҳукумат,— бу эса 
қиёмат яқинлашаётганининг аломатидир, деб ҳисоблар 
эди. Хулоса — ҳукуматнинг барча ҳаракатлари ғайри 


1 ... улмулк — Эрон шоҳлиги даврида ер-мулк ишлари билан 
шуғулланувчи арбобларга бериладиган унвон,— (Ред.) 

қонуний, ношаръий ишлардир, ғайри қонуний ва но- 
шаръий ишларга қаршилик кўрсатиш керак, бўйсунмас- 
лик лозим. 

Кўнгилчан йигитлар аянч ҳолда бўлган бир гуруҳ 
маҳбусларни ҳарбийларнинг ' панжаларида кўргач, 
уларни шундай азоб-уқубатларга гирифтор этганларга 
қарши ғазаб ва нафратлари зиёда бўлди, жафоқашлар- 
га ёрдам бергилари келди. ’ 

Лекин уларнинг қўлидан нима иш келади? Улар- 
нинг учта белкуракларидан бошқа ҳеч нарсалари • йўқ 
эди, бу билан қуролланган полициячиларга қарши ури- 
шиб ҳам, маҳбусларни^ халос қилиб ҳам бўлмайди. 
Иигитлар ўзларини заиф ҳис этиб, маҳбусларга ёрдам 
бера олмасликларидан руҳан азобланиб, бир бурчак- 
да мунғайиб ўтиришарди. 

Яна бир соат ўтди. Офицер донг қотиб ухлаб қолди, 
полициячйлар ҳам, маҳбуслар ҳам қаттиқ уйқуда. Ҳам- 
ма ёқдан хуррак товуши эшитилади. Қаҳвахонанинг 
чироғи ҳам ўчиб қолди, деҳқон йигитларнинг ёнида қўл 
фрнаргина ёниб турар, унинг хира ёғдусида маҳбуслар 
кўринмасди. Қурбонали бешинчи марта трубка чекди. 
У сўнгги марта трубкани қаттиқ тортди, Шунда трубка. 
ҳосил қилган ёруғликда унинг кўзлари ўзига ва дўст- 
ларига ғалати бўлиб тикилиб турган бир жуфт чақноқ 
кўз билан тўқнашди. Иигит бу кўзлар ҳаммадан олдин 
шолчага чўзилган маҳбус йигитники бўлса керак, деб 
ўйлади. У чақноқ кўзлар бамисоли оҳанрабо сингари 
Қурбоналнни ўзига тортар эди. 

— Қаранглар, қаранглар унга,—деди у Қердорали 
билан Ҳудойдодга,— нега у менга бунақа тикиляпти? 
Нима иши бор экан менда? Қўлимдан нима ҳам ке- 
ларди? 

Кердорали билан Худойдод Қурбонали кўрсатган 
кишига қараб, қоронғиликда чўғдай ёниб ўзларига ти- 
килаётган бир жуфт .кўзни кўрдилар. 

Энди учаласи ҳам унга термулишарди. Уларнинг 
кўзлари қоронғиликка ўрганиб, энди у кишининг чеҳ- 
расини аниқ кўрдилар. 

У йигирма-йигирма икки ёшлардаги йигит бўлиб, 
чеҳраси азоб-уқубат, қуёш ва шамолдан қорайган эди. 
Унинг юзи бошқа маҳбусларникига ўхшамасдй, афти- 
дан, у тасодифан маҳбуслар орасига тушиб қолганга 
ўхшарди. Юзида қон излари бор эди. У чалқанчасига 

ётар, унинг деҳқонларга томон чўзилган қўллари ҳам 
яраланган эди. 

Бугун тунда ўзини қамраб олган ғалати аҳвол иигит- 
нинг ўзини ҳам таажжубга солаётганга ўхшарди. Маҳ- 
буслар орасида улар тортган машаққатларга шерик 
бўлди, ҳозир унда пайдо бўлган фикрлар илгарилари 
ҳеч қачон унинг хаёлига ҳам келмаганди. 

Мана, энди у беихтиёр равишда деҳқон йигитларга 
томон қўл чўзиб ётаркан, ўз саргузаштини уларга ҳи- 
коя қилишга тайёрдай кўринар, ҳатто мен айбсизман, 

деб бақирмоқчига ўхшарди. 

Деҳқон йигитлар уни яхшилаб кўришгандан кеиин 
Қурбонали унга яқин борди, яраланган бошини қўли 
билан сал кўтариб, хайрихоҳлик билан сўради: 

— Сенга нима бўлди, оғайни? Бу имонсизлар бер- 
ган азобидан қийналиб кетдингми? 

Маҳбус йигит йирик кўзларини бир зум юмиб, бо- 
шини чайқаб секингина деди: v . 

— Йўқ, мен улардан хафа эмасман... Ҳаетим бун- 
чалик машаққатли бўлганига таажжубдаман. 

У ғамгинлик билан гапирди, унйнг бу гапи деҳқон 
йигитларнинг раҳмини келтирди, Қурбоналининг юра- 
ги алланечук бўлиб кетди. У йигитни имлаб, ўзларига 

яқинроқ ётишини сўради. 

— Қани, ўзинг тўғрингда бизларга гапириб бер. 

Қечаси маҳбуслар қўлини ечганлари учун унинг қў- 
ли арқон кишандан озод эди. Маҳбус йигит эҳтиёткор- 
лик билан шериклари ёнидан судралиб, Қурбоналиларга 
яқинлашди. 

Унинг кийимлари йиртилиб кетган, шу кечаси иўлда 
йиқилганида яна бир неча ери ёмон йиртилганди. Соч- 
лари чигил, кир, бошидаги кичкина қалпоғи ҳам иркит 
эди. Шимариб қўйилган ўнг енгидан қўлидаги арқон- 
нинг ботиб кетган изи ҳалқасимон бўлиб, қизариб кўри- 
ниб тўрарди. 

Оёғидаги йиртиқ кавуши лойда юравергағждан қоп- 
қорайиб кетган бўлиб, йиртиғидан бош бармоқлари чи- 
қиб турарди. 

Деҳқон йигитларнинг аҳволи ундан яхши бўлмаса 
ҳамки, уни кўриб раҳмлари келди, ғаддорларга қарши 
қаҳр-ғазаблари қайнади. 

Маҳбус йигит янги танишларининг ҳақиқатан ҳам 
хайрихоҳликларини пайқаб, қўлга олинганидан бери 

биринчи марта ўзининг қандай қилиб маҳбуслар ора- 
сига тушиб қолганини ҳикоя қилишга киришди. 

Қанча азоб-уқубатларга дучор бўлганига қарамай, 
улардан бирор кўмак сўрашни ўзйга эп кўрмади. У 
фақат оламда қанақа машаққатлар борлигини сўзлади, 
холос. Деҳқон йигитлар узоқ таажжубланишди,. узоқ 
ўйлашди, ниҳоят Қурбонали ўз ўртоқларига секин^на 
энгашиб, деди: 

— Биз уни қутқазишимиз керак. Бу жуда савобли 
иш бўлади. 

Бу таклиф уларга маъқул тушди, лекин мабодо қўл- 
га тушгудек бўлсалар, жавобгарликдан қўрқишар, бун-: 
дан ташқари, маҳбусни қандай қилиб қутқазишни бил- 
масдилар. 

Йигит уларга, умрида биринчи марта инсоний си- 
фатлардан маҳрум бўлмаган одамларга дуч келганини 
кўз қарашлари билан ифодалади. 

Уртоқлари тараддудланаётганини кўрган Қурбона- 
ли уларга деди: 

— Борди-ю, менга ёрдам бермасангиз ҳам, ўзим уни 
қутқазаман. Мен шу ишга жазм қилдим. Фақат ҳеч 
кимга айтмасликка қасамёд этинглар. 

Лекин Қердорали- билан Худойдрд бу ишни Қур- 
боналининг ёлғиз ўзи бажараверсин, деб қараб тура 
олмасдилар. Ер-дам беришга тайёрликларини изҳор 
қилдилар. 

Маҳбус йигит бошини икки кафти орасига олиб, 
уларнинг қандай қарорга келишларини кутиб ётди. Бир 
неча дақиқадан кейин Худойдод бошини кўтариб деди: 

— Мен бир иложини.топдим. Лекин агар уни тутиб 
олишса, қишлоғимиз аҳолисига жуда жабр бўлади. 

— Гапир, гапир, қандай тадбирни ўйлаб топдинг. 
Мен ҳар қанча ўйласам ҳам, ҳеч қандай чора тополма- 
дим. Ахир, эшик тагида икки полициячи ухлаб ётибди, 
уйғониб қолишса, маҳбусйигит бу ердан қочиб қутула 
олмайди,— деди Қурбонали. 

— Эшикдан олиб чиқиб кетиб бўлмайди,— деб пи- 
чирлади Худойдод.— Манови дарчадан...— қўли билан 
қаҳвахонанинг чап томонига ишора қилди.— Менингча, 
у ердан бемалол чиқиб кетиши мумкин. 

Худойдод кўрсатган томонга қараган Қурбонали би- 
лан Қердоралининг кичкина бир дарчага кўзлари туш- 
ди, бу дарча берк турган бўлиб, офицер билан поли- 


циячилар уни пайқашмаган, шунинг учун у ерга соқчи 
қўймаган эдилар. 

Вақт зиқ ва хатарли эди. Маслаҳатни пишириб 
олишнинг ҳам иложи йўқ, чунки полициячилар эшитиб, 
уйғониб кетишлари мумкин эди. Лекин маҳбуслар ва 
полициячилар хуррак отиб ухлаб ётганларини кўриб, 
йигитлар ўзларини босиб олдилар. 

— Хўп, яхши, хўш, ўзимиз нима қиламиз? Узимиз 
ҳам кетамизми_ ёки унинг ёлғиз ўзини чиқариб юбора- 
мизми? 

Қердорали билан Худойдод, ҳаммамиз Фаррух би- 
лан бирга қочиб, қишлоққа боришимиз керак, деган 
фикрда эдилар. 

— Агар полициячилар уни ушлаб олиб, бизни қу- 
вишса, муштлашамиз,— дейишди улар. 

Қурбонали бу режанинг яроқсизлигини исботлаб 
берди: 

— Бундай қилиш бутун қишлоқ учун хавфли. Барча 
қишлоқ аҳолисини балога қўямиз,— деди у. 

Яна софдил йигитлар режа қура бошладилар. Қур- 
боналининг хаёлига яхши бир фикр келди. У деди: 

— Нима қилиш кераклигини яхши биламан, мен уни 
секингина бу ердан чиқариб юбораман-да, қаёққа бо- 
риб, нима қилиш кераклигини тушунтираман, учаламиз 
шу ерда ухлаймиз, ўзимизни ҳеч нарсадан хабарсиз қи- 
либ кўрсатамиз. 

Бу фикр ҳаммаларига маъқул тушди. 

Қурбонали Фаррухнинг елкасига қўлини қўйиб: 

— Ошналаримиз билан бирга биз сени қутқармоқ- 
чимиз. Шунга нима дейсан?— деди. 

Йигитнинг йирик кўзларида қувонч нурлари чақ- 
нади. У ҳеч нарса демади, аммо кўз қарашидан унинг 
бутун фикри-зикри аён бўлди. Бу унинг айни муддаоси 
эди. 

Иигитнинг розилигини олгач, Қурбонали Худойдодга 
деди: 

— Дарчани оч, унгача мен унга ҳамма гапни ту- 
шунтириб қўяман. 

Худойдод секингина дарча сари эмаклади. Қур- 
бонали йигитга нима қилиши кераклигини тушун- 
тирди: 

— Дарчадан тушасан... Биз қоламиз, шундай бўлга- 
ни рхши, ўзимизни ҳеч нарсани билмаганга соламиз... 

Қаҳвахона олдида йўл бор — у тўғри қишлоққа' олиб 
борадй. Йўл ҳозир қоронғи, лекин сен қўрқма, текис, 
тўғри. Ярим соат юргач, қишлоққа етиб борасан. Қиш- 
лоққа кириш билан чап томонда катта боғнинг девори- 
ни кўрасан, деворнинг охиригача бор, девор тугагач, 
чапга бурилиб, яна тўғрига юр. Минг қадамча йўл бос- 
ганингдан кейин, олдингдан майдонча чиқади, ўнг то- 
монда кесак деворли уй бор. У уйда ҳеч кимса яша- 
майди, сени ҳеч ким пайқамайди ҳам. Уйда сомон бор, 
ўша сомоннинг ичига кириб, бир неча соат ухлашинг 
мумкин. Полициячилар сени тополмасликларига кўзи 
етгач, кетишади. Шундан кейин олдингга бориб, сени 
у ердан оЛиб чиқаман. 

Маҳбус йигит йўлда адашйб кетмасин деб, Қур- 
бонали унга ҳатто бир қути гугурт ҳам берди. 

— йўлда бирор нарсани кўзинг илғамаса, гугурт 
чертиб қара. 

Дарча очилди. Маҳбус ўрнидан туриб, дарчадан 
ошаётиб, йигитларга миннатдорлик билан тикилди, 
маҳбусларга ҳам ғамгин бир нигоҳ ташлагач, тушиб 
кетди. 

Қор ҳамон бўралаб ёғмоқда. Совуқ нсуда-қаттиқ эди. 
Аммо эркинлик нашъаси маҳбус йигитни шу қадар 
иситдики, у совуқни ҳам сезмайдиган даражага ётди. 
Ярим соатдан кейин қишлоққа етиб борди. Қурбонали- 
нинг маслаҳатига кўра, боғнинг девори тагидан бориб, 
кейин чапга бурилди, майдончадаги уйни ҳам топди, 
гугурт чақиб, ичкарига киргач, кейинги вақтда биринчи 
марта эркин нафас олди. 

Сомонхонанинг эшиги пастаккина эди, у ичкаридан 
эшикни беркитиб, сомоннинг орасига кириб олди. 

Бир зумдан кейин баданига иссиқ ўтгач, бошидан 
кечирган саргузаштларини, яъни қамоққа олинишини, 
машаққатларини хотирлади... 

— Ишқ йўлида шунақа балоларга гирифтор бўл- 
дим,— деб пичирлади у.— Қошки эди, бошимга нима- 
лар тушганини Маҳин билса! Балки, у мен тўғриуда 
ўйламас ҳам? 

Қаттиқ хорғинлик уни беихтиёр уйқу оғушига торг- 
ди. Сомонхона ҳавоси илиди, сомон ораси унга иссиқ- 
қина ётоқ бўлди. 

Маҳбуснинг кўзлари аста-секин юмилиб, у қаттиқ 
ухлаб қолди. 

420 


Қаҳвахонада ҳамон хуррак отишарди. Қурбонали 
ўртоқлари билан дарчани бекитиб, қочишнинг барча 
аломатларини йўқотгач, ётишди, орадан кўп ўтмай, уй- 
қуга кетишди. Фонуснинг мойи тугаб, милт-милт қилиб 
турди-да, кейин ўчиб қолди. Ҳамма уйқуда... 

Қаҳвахоначи, одатига кўра, тонг ёриша бошлагач, 
эрталаб соат еттиларда уйғонди, атрофга назар таш- 
лади-да, ўрнидан туриб, исқирт-увада тўшагини йиғиб 
қўйди. Қейин йўталиб, кўзларини уқалади, самоварга 
олов солиш тараддудига тушди. Мойли латтани ёнди- 
риб, унинг устига ичига кўмир солинган самоварни 
қўйди, кейин ташқарига чиқмоқчи бўлди. 

— Ҳой амаки,— деди у эшик ёнида ухлаб ётган по- 
лициячига,— қани йўл бер, мен ташқарига чиқай. 

Ҳар иккала полициячи сакраб ўринларидан турди- 
лар. Улар, афтидан, уни маҳбуслардан, деб ўйлаган 
бўлсалар керак, милтиқ қўндоғи билан урмоқчи бўлиб, 
сўкинишга оғиз ростлаган эдиларки, қаҳвахоначи эка- 
нини пайқаб, бир-икки стакан аччиқ чой ундиришлари- 
ни ўйладилар-да, шаштиларидан қайтдилар. Миқ этмай, 
унга йўл бердилар. 

Бирин-кетин маҳбуслар уйқудан уйғониб, кўзлари- 
ни уқалаб, ярим қоронғиликда атрофга қарарди. Ши- 
нелини устига ёпиниб ётган офицер ҳам уйғонди. Энди 
маҳбусларга ётиш мумкин эмасди, полициячилар уйқу- 
дан тургиси келмаётган маҳбусларни милтиқ қўндоғи 
билан туртиб-туртиб уйғотишди. 

Қурбонали, Худойдод ва Қердорали ҳам кериши- 
шиб, ўриндан туриш тараддудига тушишди. 

Қаҳвахоначи ичкарига кирди, самовар қайнаб қол- 
ганини кўриб, чой .дамлади. 

Қечаси билан ёққан қор тинган эди. Осмон беғубор, 
қуёш ҳам чарақлаб кўтарила бошлади. 

Шу пайт ўз саройида ловуллаб ёниб турган печка 
олдида деразадан ташқарига боқиб томоша қилиб ўтир- 
ган ашроф бу ажойиб қиш манзарасидан беҳад лаззат- 
ланган бўларди. Албатта, ярим яланғоч, деярли оёқ 
яланг, оч маҳбусларга табиатнинг бу ажойиб кўрини- 
ши — совуқ қорда ярқираб турган олам, тафти йўқ қу- 
ёш нурлари ҳузур бахш этмасди. 

Бир неча дақиқадан кейин барча маҳбусларнинг кўз- 
ларидан уйқу қочди, улар бир-бирларига қарай бош- 
ладилар. Фаррух билан бирга боғланган маҳбус шери- 

'ги йўқлигини пайқаб қолди. Аввалига у шеригим бош- 
қа маҳбуслар билан бирга ташқарига чиққандир, келар, 
деб ўйлаб ҳеч нима демади. Лекин ҳамма чой ичгани 
тўпланган маҳалда ҳам келмаганини кўргач: 

— Қани у?— деб сўради. 

Ҳамма бир-бировига аланглаб қаради. 

— Овсар йигит қани?—деб сўради маҳбуслар. 

Бу гапни рфицер ҳам эшитди. 

— Уни кўрмадиларингизми?—деб сўради у полиция- 
чилардан.— Ҳовлига сизлар билан бирға чиқмадими? 

Чойларини ерга қўйиб, полициячилар ҳовлиқиб таш- 
қарига югуришди. Ҳеч қанақа изни ҳам топишолмай, 
қайтиб киришгач, энди офицердан балога қолишлари- 
ни сезиб, қўрққанлзридан қалтираган ҳолда қочқинни 
топа олмаганларини маълум қилдилар. 

Маҳбуслар ўртасида шов-шув бошланди. Баъзи би- 
ровлар: «Бахтли экан, қочиб қутулибди-да»,— дерди, 
кўплар ўзларининг қочмаганларига шушаймон эдилар. 
Қурбонали ўртоқлари билан улар олдига бориб, ўзла- 
рини соддаликка солиб, нима тўғрисида ташвишлана- 
ётганликларини сўрадилар. 

— Биз ухлаб ётганда, маҳбуслардан бири қочиб ке- 
тибди,— деди офицер. 

Фаррух .қочганидан кейин ҳам қор ёғишда давом эт- 
гани учун унинг изи қорда босилиб кетганди. Қаҳвахо- 
на кичкинагина бўлиб, уни тинтиш кўп вақт олмади. 
Орадан чорак соат ўтгандан кейин офицер қочган маҳ- 
бусни излаб топиб бўлмаслигига ишонч ҳосил қилди. 
Шунда у ўзига-ўзи деди: 

«Қочишга ҳақи бор эди, лекин шундай қаттиқ совуқ- 
да бирор жойда музлаб ўлиб қолмаса яхши эди. Улган 
бўлса, ҳақиқатан ҳам бу азоб-уқубатдан халос бўларди». 

У полициячиларга қичқирди: 

— Маҳбусларга шунақа соқчйлик қиласизларми-а? 
Биттасини қочириб юборибсизлар. Яна шунақа воқеа 
такрорланмасин учун бундан кейин эҳткётроқ бўлинг- 
лар. . 

Қочиш ҳақида ўйлаб турган маҳбуслар бу гапни 
эшитиб, ичларида: «Энди полициячилар бизларни ҳолу 
жонимизга қўймайди»,— деб қўйдилар. 

— Қочган маҳбус барибир узоққа кетолмайди,— де- 
ди офицер.— Чўлда ўлиб қолгандир ҳам, ўлигининг 
эса кераги йўқ. 

Офицер овқатланди, маҳбуслар чой ичиб олишди, 
ярим соатдан кейин ҳаммаси яна йўлга тушишди. Поли- 
циичнлар маҳбусларни иккита-иккитасини бир қилиб, 
илгарнгндан ҳам маҳкамроқ маташтириб боғладилар. 
Шсрпги қочган маҳбусни эса, маҳбусларнинг ўртасига 
тургизиб, йўлга тушишди. 

Удцр кетгнндан кейин уч деҳқон йигит эркин нафас 
олди. Қурбонали Қердорали ва Худойдодга қараб: 

— Худога шукурки, излашмади. Қани, энди тезроқ 
унинг олдига борайлик. Елғиз ўзини қолдириб бўлмай- 
ди. Бундай қаттиқ совуқда ўлиб қолмасин шўрлик. 

XVI боб 
ҚИШЛОҚДЙ 

Қор билан қопланган бепоён далага аста-секин нур 
сепиб, қуёш кўтарила бошлади. Худойдод, Қердорали 
ва Қурбоналилар қаҳвахонадан чиқиб, қишлоққа йўл 
олдилар. Бир неча дақиқадан кейин Қурбонали май- 
дондаги сомонхонанинг эшигини тиқиллатди. Эшикни, 
ҳеч ким очавермагач, ўзлари эшикни очиб, товуш чи- 
қармай ичкарига кирдилар. 

Фаррух сомоннинг ичига кириб, қаттиқ ухлаб ётар- 
ди. Бу янги ўриндиқ ниҳоятда юмшоқ бўлганидан маҳ- 
бус ғужанак бўлиб ётиши биланоқ, донг қотиб ухла-, 
ганди. 

Қурбонали уни безовта қилгиси келмади. Лекин, ба- 
рибир Фаррух уйғониб кетди. Уйғонишининг сабаби ту- 
шига полициячилар кириб, уни қувишга бошлаганди. 

— Яна мени олиб кетмоқчимисизлар?— деди у уйқу ( 
царалаш,— қаршилик кўрсатишга ҳушим йўқ, мажолсиз- 
ман, таслим бўламан, олиб кетаверинглар,— деди-да, 
уйғониб кетди. 

Унга гўё сомонхонага полициячилар бостириб кир- 
гандай туюлган эди. 

Қурбонали жилмайиб, ҳар вақтдаги кўнгилчанлиги 
билан деди: 

— Иўқ, биродар, бизлар подициячилар эмасмиз, 
худо ёрлақаб, улар сени излаб ҳам ўтирмади. Полиция- 
чилар ҳозир узоқда, сен озодсан. 

Фаррухнинг кўзлари қувончдан чақнади. Лекин, у 
иккинчи бор ишонқирамай сўради: 

— Қайтадан уларнинг қўлига тушмасмикинман, 
хапф-хатар батамом бартараф бўлдимикин? 

Йигитлар баб-баравар жавоб беришди: 

— Полицнячнлар жўнашди. Қочганингга унча- эъти- 
бор ҳам берншгани йўқ. 

Агар у яна шубҳаланадиган бўлса, йигитлар қасам 
нчишга ҳам тайёр эдилар. 

Ниҳоят, ўзининг азоб-уҳубатдан халос бўлганига 
ишонч ҳосил қилган Фаррух деди: 

— Миннатдорман сизлардан. Лекин нима қилиб ях- 
шиликларингизни қайтарсамикин? 

— Биз сендан' ҳеч нарса кутмаганмиз, кутмаймиз 
ҳам,— деди унга қўлини бериб Қурбонали.— Истасанг, 
бизлар билан юр. 

Иигитлар уни суяб турғизишди, икки ёнидан қўлтиқ- 
лашиб, қишлоққа бошлаб киришди. ( 

Қишлоқ уйғонган эди. Деҳқонлар бирин-кетин ҳов- 
лиларидан чиқишарди. Фаррухни ва йигитларни кўриб, 
нима гап бўлганини улардан сўрадилар. 

— Бу йигит совуққа қотиб ўлай деб йўлда ётган 
экан, уйимизга олиб келяпмиз,— деб жавоб қайтариш- 
ди йигитлар. 

Бир неча дақиқадан кейин Фаррух ҳамроҳлари би- 
лан бирга Қурбоналининг уйига кирди. 

Икки хонадан иборат кичкинагина уй тепалик таги- 
га жойлашган эди. Қурбонали ҳали бўйдоқ бўлиб, кам- 
пнр онаси билан бирга турарди. У Фаррухни орқа уйга 
олиб кириб, дам олинг деди. Онасини чақириб, сув 
келтиришни илтимос қилди. 

Кердорали билан Худойдод ўз ишларига кетишди, 
Қурбонали онасининг ёрдами билан Фаррухнинг яра- 
чақаларини ювиб, уни қишлоқ ҳаммомига олиб борди. 

У Фаррухга ўзининг кўйлак-иштонини берди, лекин 
ортиқча чопони йўқлигидан чакмонини тақдим этди. 

Бу йигитнинг қилаётган ишларини кўриб, бошқа 
одамлар билан муқояса қиларкан, Фаррух ҳайрон бў- 
ларэди. У дунёга қандай назар бйлан қарашни бнл- 
масди: умид билан қарасинми, ёки ноумид бўлсинми? 

Тушга Қурбоналининг онаси мазалигина қилиб шўр- 
ва пиширди, Фаррух кейинги вақтда биринчи марта 
одамга ўхшаб овқатланди. 

Овқагдан кейин Қурбонали яна бир оз дам олишнй, 
кейин ўз саргузаштини гапириб беришни илтимос қшК 

ди. Фаррух бошдан кечирганларини ҳеч қандай ёлғон 
қўшмай ҳикоя қилса ҳам, гапимга ишонмайдилар, деб 
ўйлади. Шунинг учун бўлган воқеаларни гапиргиси кел- 
мади, у Қурбоналидан узр сўради, фақат ҳеч қанақа 
гуноҳи йўқлигини, тасодифан маҳбуслар орасига тушиб 
қолганини айтди. 

Қурбонали Фаррухнинг софдил йигит эканини сезиб 
тургани учун саргузаштингни гапириб бер, деб қиста- 
мади-ю, фақат деди: 

— Бошингга қандай фалокатлар тушганининг мен 
учун аҳамияти йўқ. Айбсизлигингни кўнглим сезиб ту- 
рибди. Анови лаънатилар сени бегуноҳдан-бегуноҳ қўл- 
га олишганига имоним комил. Энди озод экансан, хоҳ- 
лаган ишингни қил, мен бўлсам, сенга қўлимдан кел- 
ган ҳар қандай ёрдамни аямайман. 

Фаррух Қурбоналига олижаноблиги, меҳрибонли- 
ги учун яна миннатДорчилик изҳор этиб, ўзининг қа- 
ерда турганлигини, чегаранинг узоқми-яқинлигини сў- 
ради. 

— Бу ер Аҳмадобод,— деди Қурбонали.— Бу ердан 
Россия чегарасигача яёв юрганда икки кунлик йўл. 
Машҳад эса, камида ўн-ўн икки кунлик йўй Лекин ҳо- 
зирда, қаҳратон қишда, ҳеч ким пиёда юриб у ёқларга 
боришга журъат этмайди. 

Фаррух деди: 

— Маҳбус ўртоқларимни Келотга олиб кетишаётган 
эди. Қелот узоқми? 

Қурбонали бармоқлари билан санаб кўриб, жавоб 
қайтарди: 

— Ҳа, узоқ, олти кунлик йўл бўлса керак. Ҳозир қор 
қўп ёғди, олти кунда ҳам етиб боролмасалар керак. 

Фаррух хўрсинди. Унинг ғамгин чеҳрасидан маҳбус- 
ларга қандай ачинаётгани яққол сёзилиб турарди. 

Суҳбатлашиб ўтиришди. Гапга берилиб, Фаррух ўз 
қайғуси ва тортган жабру жафоларини аста-секин уну- 
тиб, анча ўзига келиб қолди. 

Баъзан у жилмайиб қўярди, лекин бу жилмайишда 
ҳам алам ифодаланарди. 

Ҳозир, оғойи Ф... уссалтана ва унинг югурдаклари 
тайёрлаган азоб-уқубатлардан халос бўлган, тамоман 
озодликка чиққан чоғида, Фаррух нима қилишини бил- 
мас эди. Теҳронга қайтсамикин? Бунинг иложи йўқэди. 
Шунча масофани пайи-пиёда босиб ўтиши мумкин эмас. 

Улов билан бориш керакми? Отдами, эшакдами? Хўш, 
улов сотиб олишга пулнинг ўзи қани? 

Шунча одамгарчилик қилган Қурбонали унга пул 
билан ёрдам беролмасди. Унинг ўзида ҳам пул бўлмаса 
керак, бор бўлса ҳам бир-икки тумандан ортиқ эмасдир. 

— Хўп, ёрдам қилиб-ку мени озод қилдиларинг,— 
деди у Қурбоналиға.— Озод бўлганимдан кейин нима 
қилишим кераклиги ҳақида ўйлаб кўрдиларингми? 

Қурбонали меҳрибонлик билан деди: 

— Хўш, нима десак экан? Бизларникида қолавер, 
вассалом. Худога шукур, ёшсан, ишлайсан. Ишимизга 
ёрдам берасан, хизмат ҳақингга^ ^улушингни берамиз. 
Агар ишлолмасанг ҳам, ҳечқиси йўқ, менинг меҳмоним- 
сан, боримизни бирга баҳам кўрамиз. 

Софдил деҳқон йигит Фаррухга ғоятда меҳрибон бў- 
либ, уни ўз ака-укасидек кўриб, ҳозир рўзғорида бор 
қора арпа нонини ҳам у билан бирга баҳам, кўришга 
тайёр эканини изҳор этарди. 

Фаррух фикран Қурбоналининг олижаноблигига қо- 
йил бўлиб деди: 

— Қетишнинг иложи бўлмаса, қолишга туғри кела- 
ди. Қолсам, ишлайман, албатта. Лекин, деҳқончиликдан 
тамоман бехабарман... Эҳтимол, бир оз ишлагандан ке- 
йин ўрганиб оларман. 

— Ҳа, бўлмасам-чи,— деди Қурбонали,—Бизнинг 
ишнмиз жуда ҳам қийин, ақл етмайдиган иш эмас. Иш- 
лаб, тер тўкилса, бас. Ҳамманинг ҳам қўлидан келади. 
Худо хоҳласа, бир-икки кундан кейин тузалиб, дармонга 
кирасап, бирга ишлаймиз, тез орада ўрганиб.оласан. 

Ортиқ бу ҳақда гапиришмади. Қурбонали Фаррух 
бирор соат ухласин, деб бошқа хонага чиқиб кетди. 
Фаррух ёстиққа ёнбошлаб, хаёлга чўмди. У бошидан 
кечирганларинй эслади, бундан кейин ҳам нималар бў- 
лиши мумкинлигини ўйлади. Тортган жабру жафолари 
кўз олдига келиб, чеҳрасида гоҳ алам, гоҳ ғазаб ифо- 
, даси пайдо бўларди. У гоҳ севикли Маҳинни эслар, 
гоҳо кўз ўнгида бегуноҳдан-бегуноҳ жафо чеккан Иф- 
фат гавдаланарди, Иффат учун қасос олишга ожизлик 
қилганини ҳис этиб, яна хафа бўларди. Гоҳ Жавод 
эсига тушарди, унинг авахтада олти ой ётганини, дар- 
раланганини эслаб, уни азоблаганларни лаънатларди. 
Гоҳ отаси, меҳрибон энагаси, дўсти Аҳмадалихон кўз 
олдида намоён бўларди. 

Бошимга қанақа кунлар тушганйни улар билиш- 
са эди!— дерди у. 

Гоҳо тўсатдан қаршисида оғойи Ф... уссалтананинг 
баджаҳл қиёфаси ёки яна Али Ашрафхон, инсон қиёфа- 
сини йўқотган худбин Сиёвуш Мирзо намоён бўлар, 
шунда унинг қаҳр-ғазаби жўшга келарди. Ҳазрати эшон- 
нинг айёрликлари эсига тушганида эса, ғазаби янада 
авжига минарди. Шунда овозини барала қўйиб: 

— Майли, қасос куни, албатта, келади!— деб юбо- 
рарди. 

Қаттиқ чарчоқ ғолиб келиб, уни уйқу элтди. 

Қурбонали уни уйғотгиси келмади. Онасига Фаррух- 
ra қарашни, кечқурун эса, уч кишига мўлжаллаб овқат 
пйширишни буюриб, Қурбонали қиФлоққа — оқсоқолни- 
кига чиқиб кетди. У ерда оқсоқолга Фаррухнинг аҳво- 
лини гапириб берди. Оқсоқол яхши одам бўлиб, 
Қурбоналининг тоғаси эди. Қурбонали, оқсоқол Фаррух- 
нинг қишлоқда қолишига рухсат беришига ишончи 
комил эди. У рухсат берибгина қолмай, ҳатто Фаррухга' 
бир оз ер ажратиб беришга ҳам рози бўлди, унинг қа- 
epra бориб ишлашини Қурбоналига тушунтирди. . 

Қурбонали уйига хурсанд бўлиб қайтди, Фаррух ҳа- 
мон ухлаб ётарди, уни безовта қилгиси келмади. 

Бир неча соат ўтди. Қош қорайгач, Қурбонали эшик- 
нй қия очди. Эшикнинг ғижирлаши Фаррухни уйғотиб 
юборди. Қурбонали уни овқатга чақирди. 

Иштаҳа билан овқатланишди, сут, нон, пишлоқ ейиш- 
ди. Қурбонали Фаррухга ер ажратиб берилганини, сал 
ҳавойи жаҳон тузалиб, ўзи ҳам ишга бошлашга қурби 
етадиган бўлгач, деҳқончилик билан шуғулланиши мум- 
кин эканини айтиб, уни хурсанд қилди. 

Фаррух миннатдорчилик билдирди. Ичида: ^«Пешо- 
намда бор экан-да, майли. Қўрамиз, бундан кейин яна 
нималар насиб бўларкин», деб қўйди. 

Фаррух уч-тўрт кундан кейин шу қишлоқнинг узида 
тўқилган матодан тикилган. кийим-кечакда Қурбонали 
билан бирга ишга чиқди. Бу энгил-бош ва намат кулоҳ- 
да у чинакам қишлоқ йигитнга ўхшаб қолганди. 

Уч ой ўтди. Маҳиннинг фикру ёди хаёлидан нари кет-- 
масди. У қишлоқда доимо қолиб кетолмасди. У ҳами- 
ша иложи борича тезроқ Маҳинни, дўстларнп кўриш, 
душманлардан қасос олиш ҳақида ўйларди. Аммо Теҳ- 
ронга қайтганда ҳам худди аввалгидай ночор аҳволда 

қолсам-а, деган фикр хаёлига келганда ваҳима босиб, 
титраб кетарди. Шунда ўзига-ўзи: «йўқ, __йўқ, Теҳрон* 
ra қайтадиган бўлсам, қасос олишни эплайдиган ҳолат* 
да боришим керак»,— деб қўярди. 

Унинг ҳозирги аҳволида—'У аянч^ва қашшоқ бир 
деҳқон йигит эди — Теҳрон ҳақида ўйлаш ҳам кулги* 
ли эди. 

Аммо аллақандай бир ички овоз ҳамма вақт шу ҳо- 
лича қолиб кетиши мумкин эмаслигини уқдириб турар- 
ди. Ҳозир унга узоқ туюлса ҳамки, бу қора кунлар ке- 
тидан бахтиёр кунлар келиб, ҳаётида ўзгариш юз бера- 
жагини сезарди. 

Шундай бўлди ҳам. 

Фаррух қишлоқда яшай бошлаганидан олти ои ке* 
йин заминдор Саид Ҳусайн Алихон ишларни текшириш 
учун қишлоққа келди. У Фаррухни^ кўриб, унга яқин 
жойда ишлаб турган Қурбоналидан сўради: 

— Бу ким? Уни бу ерларда ҳеч кўрмагандим. 

Қурбонали ёлғонлашга оғиз ростлади-ю, лекин тили 
бормай, ростини айтиб қўя қолди: 

— Бу йигит маҳбуслар билан бирга келганди. Ьиз 
унинг ҳеч қандай гуноҳи йўқ эканини сезиб, озод қил- 

АИК Деҳқонларнинг бунақа журъатидан чўчиб, Ҳусайн 
Алихон аввалига титраб кетди, деҳқонлари ҳукумат 
фармойишига қарши бориб, маҳбусларни озод қилиши 
уни ваҳнмага солганди. Лекин, у Фаррухни яхшироқ 
билиш^учун юмшаб, Фаррухга: 

— Қечқурун меникига бор,— деди. 

Фаррух таъзим қилди. 

Қечқурун у заминдорнинг уйига борди. Қишлоқ оқ- 
соқоли ҳам ўша ерда экан, Ҳусайн Алихон оқсоқолни 
жўнатиб юборгач, Фаррухга бир неча савол берди- 

Ҳусайн Алихон саводи йўқ даражада бўлишига қа- 
рамай, Фаррухнинг жавобларидан ўқимишли йигит 
эканлигини пайқаб олди. Шу пайтларда Ҳусайн Алихон 
маҳаллий депутат ёрдамида Теҳронда Асхободдаги эл- 
чихонадан ўзига иш топмоқчи ва дипломат бўлиб олгач, 
рус аёллари билан маишат қилиш тараддудида эди. 
Элчихонада ишлаш учун маълумоти бўлмагани сабаб- 
ли Фаррухни ўзига котиб қилиб олса, унинг иш бери- 
шига кўзи етди. У қишлоқда ўзини Муҳаммад Ризо деб 
атаб юрган Фаррухга: 

_ Езувни ҳам пухта биласанми?— деб сўради. 

— Биламан,— -деб жавоб берди Фаррух. 

Заминдорнинг таклифи билан бир неча сатр хат 

ёзиб, унга тутқазди. „„„„ 

Заминдор хатга қараб, бир неча марта «мошолло, 
мошолло!» деди, Фаррухнинг ўзига нисбатан гап-сузда 
хам ёзувда ҳам тенглаштириб бўлмайдиган даражада 
устунлигини билди ва дўстлари Теҳронда Асхободдаги 
элчихонадан унга иш топиб бериш учун ҳаракат қили- 
шаётгани, яқинда узил-кесил жавоб келажагини ва хул- 
ласи калом, ўзига Фаррухга ўхшаган бир иигит зарур- 
лигини тушунтирди. 

Фаррух бир неча йил деҳқончилик қилганимдэ Ҳ ам 
Теҳрон у ёқда турсин, Машҳадгача етиб бора оладиган 
пул жамғара олмайман, бунинг қўлида ишласам, ҳеч 
бўлмаса, Теҳронга қайтиш учун пул топишим мумкин- 
ку, деган умидда дарҳол розилик ,билдирди. 

_ Бу ишни ўзим учун шараф деб биламан, деди 

ўзининг чаласавод оғосига. 

Ҳар иккаласи бу тасодифий учрашувдан мамнун 

ҳолда хайрлашдилар. 

Қечаси Фаррух яхши тушлар курди. Уиғониб кетган 

вақтларида ўз-ўзига дерди: 

— Қутулдим энди. Қишлоқдан кетаман. Не-не жа- 
фоларни кўрмадим! Мен Маҳинни кўришим керак, бо- 
лам туғилган бўлса керак, уни бағримга босиб, ўпишим 

КеР Ёш заминдор эса Асхободдаги элчихонага ишга кир- 
гани, рус хотинлари орасида яйраб ўтирганини туш ку- 

Р Эрталаб ёш заминдор яна Фаррухни чақиртириб, 

Энди деҳқончилигингни йиғиштириб қўй. Менинг 

ёнимда бўл,— деди. л 

От дупури эшитилди. Қимдир отда қишлоққа кириб 
келарди. Сал ўтмай, қишлоқ оқсоқоли келиб, замин- 

дорга-Ша дан ЧО пар сизга хат олиб келди,— деди. 

_ Ишга тайинланганим ҳақидаги буйруқни олиб 

келгандир,— деди хурсанд бўлиб Ҳусайн Алихон. 

Чопар — унинг шаҳардаги хизматкорларидан би- 
пи — Ҳусайн Алихонга пакет тутқазди.' Заминдор хатни 
овоз чиқариб ўқиди —хатда уни ташқи ишлар министр- 

лиги Асхободдаги элчихонага котиб қилиб тайинлага- 
нини хабар қилар рди. Мояна ойига юз туман. 

Қувончидан Ҳусайн Алихон нима қилишини билмас- 
ди. Йложи борича тезроқ жўнаб кетгиси келарди. У 
Фаррухга: 

— Ҳозирлан. Бугун йўлга чиқамиз,— дёди. 

Фаррух Қурбоналйгинг уйига бориб, уни воқеадан 
хабардор қилиб, жўнаш тараддудида эканини айтдн. 
Бечора Қурбонали жуда қаттиқ хафа бўлди. У Фаррух- 
га ўрганиб қолганди, ундан айрилиш мумкинлигини 
хаёлига ҳам келтирмаганди. Фаррухнинг юз берган 
воқеадан мамнунлигини кўриб: 

— Узинг биласан. Тангри мададкор бўлсин. Бизлар- 
ни эсдан чиқарма,— деди. 

Бир соатдан кейин Фаррух Қурбонали билан хайрла- 
ша туриб, барча яхшиликлари учун унга миннатдорчи- 
лик изҳор қилди, уни”дўстона бағрига босиб, бир неча 
марта ўпди. 

Ҳусайн Алихоннинг буйруғига биноан Фаррухга оқ- 
соқолнинг қирчанғи оти тайёрлаб қўйилганди. Фаррух 
отга миниб, қишлоқ билан хайрлашди. 

Фаррух то қишлоқ кўздан ғойиб бўлгунча орқасига 
қайрилиб қараб-қараб борди, ўзини кузатгани чиққан 
Қурбоналига, олти ой истиқомат қилган уйига такрор- 
такрор тикилди. Фаррух: «Қурбонали менга кўп яхши- 
ликлар қилди. Унинг яхшилигини қайтара олармикан- 
ман?» деб ўйларди. 

Бир дақиқадан кейин йўл тоғдан пастга қараб кет- 
ди. Қишлоқ кўздан ғойиб бўлди. Фаррух ўзича: «Янги 
ҳаёт бошланяпти. Мақсадга яқинлашармиканман, узоқ- 
лашармикинман?» дерди. 

XVI! боб 
ҒУРБАТДА 

Бир ойдан кейин Эрон элчихонасининг янги котиби 
ёш хизматкори-билан бирга Асхободга, ўз хизмат жо- 
йига келди. 

Бу котиб илгари ташқи ишлар маҳкамаси юмушлари 
ҳақида бирон тушунчага эга бўлиш у ёқда' туреин, ҳат- 
то бу тўгрида бирор сўз эшитмаган ҳам эди. Лекин, у ўз 
вазифасини адо этишга ғайрат билан киришди. Эл«и- 

430 


хонада бунчалик серғайрат котибни шу пайтгача кў- 
ришмаган эди. 

У одамлар билан камдан-кам учрашарди. Унинг иш- 
дан бўш вақтларида бутун дунёда тинчлик ўрнатиш ва 
унга эришиш йўллари тўғрисида китоб ёзиш билан маш- 
ғул эканлиги маълум эди. 

Оғойи котибнинг бирдан-бир камчилигр чет тиллар- 
дан бирортасини билмаслигида эди. Русларни у нега- 
дир «ўрус» деб атарди. Географик билимига келганда, 
у машҳур бир депутат сингари Германияни Европага 
'ҳеч қандай алоқаси йўқ, ҳарқалай, Европадан ташқа- 
рида жойлашган, деб ўйларди. Аллақайси тарих ўқи- 
тувчиси Семурғ қуши ҳозир ҳам ер курраси чеккасида- 
ги Кўҳи Қофда уя қуради, деб ўйлагани сингари у ҳам 
Яъжуж-Маъжужнинг борлигига ншонар эди. 

У Теҳронда ва Россияда чиқадиган барча йирик га- 
зеталарга обуна бўлиб, хонасини газеталарга тўлднриб 
ташлаган эди. Афтидан, у газеталарни ўқиш билангина 
машғул бўлиб, бутун дунёда тинчлик ўрнатиш режаси- 
ни тузишга, шайланган бошқа одамларнинг фикрлари- 
ни ўрганиш билан бандга ўхшарди. 

У ўз ҳукумати обрўсини сақлаш йўлида хизматини 
аямасди ва ватан шарафи учун ҳатто жон фидо қилиш- 
ra ҳам тайёр эди, хайриятки, унинг фидокорлигига за- 
рурат йўқ эди. У кўп маҳал ўз хизматкори билан бирга 
хонага кириб олиб, узоқ-узоқ суҳбатлашар, чамаси, 
унга ўз тадқиқотларининг самараларини сўзлаб берар- 
ди. Бу пайтда жаҳон уруши давом этаётгани сабабли 
кўпинча уни халқаро сиёсат қизиқтирарди. У оғойи 
шайх Жаъфар Дамғонийнинг кофирлар узоқ йиллар 
давомида яратган бойликларни ўз қўллари билан ,ба- 
тамом вайрон қилгач, ёритиш учун қора чнроққа, юк 
ташиш учун эшакка муҳтож бўлганларида, бизнинг юр- 
тимизга қўлларини чўзадилар деган фикрини маъқул 
кўрар эди. 

— Ҳазрати шайх Жаъфарнинг заковатига қойил- 
ман1—дерди у. 

«Рейтер» агентлпги «Лузитания»га ўхшаш океан па- 
роходининг ғарқ бўлгани, ёки аэроплан ҳалокатга уч- 
рагани тўғрисида хабар қилгудай бўлса: 

— Мана, бизга томон яна бир қадам босишди,— дер- 
Д и у,—: Йўқ, йўқ, биз юртимизни ҳеч кимга бермаслиги- 
миз керак. 

Фаррух ана шундай бир. оғонинг қўлида ишларди. 
У фақат бир умид билан: бир озгина пул жамғариш, 
сўнгра бу хизматдан бўшаб, Теҳронга кетиш умиди би- 
лан яшарди. 

Бу давр ичида Фаррух уйига жуда кўп хат ёзди, 
бироқ, ҳарбий дензуранинг таъқиби туфайли хатлар 
чегарада йўқолиб кетаётганга ўхшарди. Яна бир тах- 
минга кўра, уйида яшаб турган Ҳожи оғо хат ташув-.. 
чига «Эгаси номаълум. ёқҚа кетиб қолган» дейиши ҳам 
мумкин эди. Қанақа бўлганида ҳам, Фарруҳ ёзган хат- 
ларига жавоб олмасди. Ахири, тоқати-тоқ бўлгач, кет- 
ганимдан сўнг ота-оналаримни ҳам тинч қўйишмаган, 
уларнинг бошига оғир кунлар тушган, деган фикрга 
келди... 

Бахтга қарши, Саид Ҳусайн Алихон сўзамолликда 
ва ваъдабозликда қанчалик эпчил бўлса, пул тўплаш- 
да шунчалик сусткаш эди. У Фаррухга уч ойдан буён 
маош тўламасди. 

Ҳар сафар Фаррух ўз ҳақини талаб қилганида, элчи- 
хона котиби ҳали ўзи ҳам маош олмаганини, ҳукумат 
маблагсиз қолганини баҳона қиларди. Ҳар хил калта- 
бин ҳукмдорларнй, муттаҳам, жиноятчи бош министр- 
ларни, бир тўда шафқатсиз' назоратчиларни боқишга, 
улуғ зот, мулла-имомларнинг арзандаларини тарбия- 
лашга, шаҳзодаларнинг нафақаю маҳрига чакана пул 
кетмайди, кетганда ҳам асло кечикмайди, қолган ҳуку- 
мат мансабдорларининг маошига эса ҳеч бало қол- 
майди. Теҳрондаги кирдикорлар ва қароқчиларнинг 
хатти-ҳаракатларини элчихона котибидан кўра яхшироқ 
билган бечора Фаррух сукут сақлашдан бошқа илож 
топа олмасди. 

Аммо, олти ой ўтгач, элчихонага пул келганини, оғо 
эса маош тўлашни пайсалга солаётганини пайқаган 
Фаррух, йшдан кетаман, деб унга пўписа қилди. 

Саид Ҳусайн Алихоннинг эсхонаси ўйнаб кетди. Ма- 
бодо Фаррух кетиб қолса борми, унинг обрўси уч пул 
бўларди, чунки, ҳатто дурустроқ хат ёзишнинг ҳам уд- 
дасидан чиқолмасди-да. Унинг қозонган обрў-эътибори 
фақат Фаррух туфайли эди. 

Агар Фаррух унинг ўрнига хатлар ёзмаганида ва у 
ёки бу вазиятда нималар дейиш кераклигини айтиб тур- 
маганида чет элликлар олдида у ўзининг ҳеч балода 
йўқлигини минг карра намойиш қилган, уларга ўзини 

бу мансабга ўтқазиб қўйган ҳурматли депутатнинг ўз 
ватанига ва унинг обрўсига қанчалик иснод келтирга- 
нини кўрсатган бўларди. 

У қўрққанидан Фаррухга олти ойлик маошини тў- 
лаш билан бирга ундан узр ҳам сўради. 

Фаррухнинг пули ҳам кам бўлиб, хизматни давом 
эттириши лозим эди. 

Бу давр ичида оғойи котиб билан номдор депутат 
Орасида алоқа узилмади. Депутат, ҳали парламент иш 
бошлагани йўқ, деб ёзарди, 

«Аммо, очилганида менинг иккинчи дафъа сайлани- 
шимни унутманг ва ўз мулкингиздагиларга менинг де- 
путатликка қайта сайланишим масаласида тегишли 
кўрсатма беринг. Мен бу хизматингизни унутмайман. 
Агар менга қарши ҳатто бутун дунё курашса ҳам, сизга 
ўхшаш ақли расо ёшларимизнинг мансабларга миниш- 
лари учун ҳаракат қиламан! Бироқ, сиз ҳам қўл қовуш- 
тириб ўтирманг. У ёрдагилардан бирини қистанг: гоҳо- 
гоҳо номингиз тилга олинган мақолалар ёзиб, газета- 
ларга жўнатиб турсин». 

Ҳусайн Алихон депутат айтганидек иш тутди. Уша 
қунларда газеталар саҳифаларида Асхободдаги элчихо- 
нанинг котиби мақталган хабарларни тез-тез ўқиб ту- 
риш мумкин эди. 

Газеталарнинг ижобий баҳоси ва депутатнинг ури- 
ниши ўз самарасини берди. 

Бу орада Бокудаги элчихонанинг секретари Оға Саид 
истеъфо берди ва бир йил Асхободда ишлаган Ҳусайн 
Алихон даражаси оширилиб, Бокудаги элчихонага ўт- 
казилди. 

Фаррух бундан ғоят мамнун эди. 

— У ердан Теҳронга етиб олиш ўнғайроқ,— дерди у. 

Бу пайтда улуғ Россия революцияси бошланди. Озар- 
байжон, Грузия, Арманистонда мустақил ҳукуматлар 
тузилди. У ерда ҳам революция бошланди дейишди, 
аммо бу Ҳусайн Алихонни тўхтата олмади, у Фаррух 
билан бирга Бокуга жўнади. 

Фаррух вақтини кўпинча элчихонада ўтказарди, у 
ҳамиша ғамгин эди. Маҳин ҳақидаги ва бошига шу 
кунларни солганлар ҳақидаги ўйлар билан банд бўлар- 
ди. Революция унга бевосита бирор янгилик бермаган 
ва ундан ҳеч нима кутмас ҳам эди. 

Озарбайжон ҳукумати агдарилган эди. Давлатманд- 

лар ғойиб бўлган: баъзилари қочиб кетган, бошқалари 
эса бирор тадбир билан узларини танитмаслик йўлини 
топган эдилар. 

Шу тарзда олти ой ўтди. 

. Бир 'куни Фаррух элчихонадаги ўз хужрасида ўтир- 
ган эди, унинг ёнига элчихона ходимларидан бири кел- 
ди-да, -ҳеч кимга айтмаслик шарти билан Фаррухга Бо- 
куда эронликлардан иборат бир ташқилот тузилгани ва 
шу ташкилотга ўзи ҳам аъзо бўлиб кирганини айтди. 
У сўзининг охирида Фаррухдан бу ташкилотга кириш- 
кирмаслигини сўради. 

Ҳамма ерда нажот йўлини ахтарган Фаррух бунга 
қизиқиб қолди. Бу, ҳарқалай, фойдадан холи бўлмаса 
керак, деб ўйлаб, ташкилотнинг мақсад ва программа- 
си билан танишиш истагини билдирди. Элчихона хо- 
дими аввал Фаррухни ташкилотнинг актив аъзолари- 
дан бири билан учраштиражагини айтди. 

— Бугун мен ўшалардан бирини кўришим керак, 
эртага сиз у билан кўчада учраша оласиз. 

Шунга келишилди. Эртаси Фаррух элчихонадан чиқ- 
қанида, унга бир одам дуч келди, шунда у Фаррухдаь 
туркчалаб: 

— Форсмисан?—деб сўради. 

" Фаррух бошини кўтариб, рўпарасида баланд бўйли, 
бурни муштдек, қисқагина қўйилган қора соқолли, Боку 
извошчилари киядиган ён ёқали қора кўйлак кийиб, 
белига камар боғлаган кишини кўрди. Унинг оёғида 
баланд пошнали этиги бор эди. 

Фаррух иккиланмай жавоб берди: 

—■' Ҳа, мен эронликман, элчихонада хизмат қиламан. 

У одам ғамгин жилмайиб, деди: 

— Менинг мақсадим нималигини пайқаётгандирсан? 
У ҳолда истасанг, меникига борамиз. 

Фаррух ёнида пули йўқлиги, кийим-боши эса, арзи- 
гулик бўлмаганидан, ундан ҳайиқмай кўна қолди. Улар 
кетишди. Бир неча кўчадан ўтиб, кўп қаватли уй рўпа- 
расидан чиқиб қолишди. Шалоғи чиққан вивеска бу ер 
илгари меҳмонхона бўлганидан. дарак берарди. 

Улар қия очиқ эшикдан киришиб, учинчи қаватга 
кўтарилишди. Фаррухнинг ҳамроҳи бу ердаги эшиклар- 
дан бирига калит солиб очди-да, уни ичкарига таклиф 
этди. 

Хона жуда ифлос эди, деворларни ниҳоятда чанг 

босган, унга яқин орада киши қўли тегмагани кўриниб 
турарди. 

Бурчакка усти ўртилмаган матрац тўшалган кара- 
вот қўйилган эди. Мезбон Фаррухни стулга таклиф 
этиб, хонада бошқа стул йўқлигидан ўзи каравотга 
ўтирди. 

У Фаррухга узоқ разм солди. Сўнг бу гал форсча га- 
пирди: , 

— Ҳозир қўрқоқлик қиладиган вақт эмас. Нега биз 
сусткашлик қиляпмиз? Ахир, улуғ қасос кунлари келга- 
нини, энди ҳеч ким халқ оммасини оёқости қилолмас- 
лигини, унинг қонини сувдай оқизолмаслигини ҳар бир 
одам кўриб турибди-ку! Бутун бир халқнинг ҳаёт-ма- 
моти, орзу-умиди ҳийла-найранглар билан бойлик орт- 
тирадиган бир гуруҳ олчоқлар ихтиёрида қолиши мум- 
кин эмаслигини энди ҳамма билади-ку! 

Мен ҳам эронликман, бироқ кўпдан бери Кавказда 
яшайман. Эрон ва унинг ҳозирги аҳволига ачинаман, 
номус қиламан. Ахир, Кавказ турклари биздан ўзиб ке- 
тишди, тараққиёт йўлига қадам қўйишди. Мен қатъий 
қарорга келдим. Мен бу революция алангасини Эронга 
олиб ўтаман, таҳқирланган ватанимизни ҳозирги оғир 
аҳволдан халос эта оламан. 

Мен бу ерлик революционерлар қарашларининг ҳам- 
масига қўшилавермайман. Бироқ, шу йўл билан биз, 
ҳеч бўлмаганда, ашрофларни ва руҳонийларни — маъ- 
рифат душманларини йўқота оламиз, -тўхтовсиз давом 
этаётган бошбошдоқликни абадий тугатамиз, деб ўй- 
лайман. Халқ бундан кейин ашрофларнинг қули ва 
жоҳил муллаларнинг қароли бўлмайди. 

Курашиш керак деб ҳисоблайман. Аввало шу ердаги 
эронликлар ёрдамини уюштириш зарур. Бу соҳада мен 
баъзи тадбирларни кўриб қўйдим. 

Мен сенинг ақл-идрокли, онгли эканингни эшитдим, 
шунинг учун ҳам ташкилотимиз ҳақида сенга хабар бе- 
ришларини сўраган эдим. 

Фаррух бу одамнинг қон тўлган кўзларига тикилди, 
унинг ҳақиқатан рост гапираётганини, бемор ватан ҳа- 
қида чиндан ҳам ташвиш тортаётганини ва уни қутқа- 
риш йўлини астойдил қидираётганини унинг қалбидан 
ўқиб олмоқчи бўларди. 

Кейин у деди: 

— Мени бу ишга жалб этиш ҳаракатида бўлиб, эҳ- 

тимол, унчалик янглишмагандирсиз. Мамлакатимиз қан- 
дай аҳволда қолганини мен яхши биламан. Ҳа, номус 
қиласан, киши. Биласиз, мен элчихонада хизматкорман, 
холос. Мен ашрофлар ва руҳонийларнинг касофатидан 
шу аҳволга тушиб қолганман. Уч йилдан буён азоб-уқу- 
батда кун кечиряпман. Ростини айтсам, мен ночорман, 
кўп иш қўлимдан келмайди, аммо сизга кўмаклашишга 
тайёрман. Азиз ватанимизни хоинлар, маърифат ва та- 
раққиёт душманлари зулмидан халос этиш учун сўнгги 
томчи қоним қолгунча курашишга тайёрман. Ҳалол фикр 
ва покиза истаклар менга таянч экан, ғалабадан умид- 
ворман. 

Фаррухнинг суҳбатдоши ўрнидан туриб, унга яқин- 
лашди ва қўлини маҳкам қисди: 

— Демак, розисан? Бу катта қувонч. Мен шу қисқа 
вақт ичида қанча эронликни учратган бўлсам, уларнинг 
ҳаммаси кўмаклашиш истагини билдирмоқда. Агар улар- 
нинг ҳаммаси шу ғоя учун жон-дилдан курашадиган, 
душманга қарши жанг қиладиган бўлса, биз ўз мақса- 
димизга эришамиз: 

Фаррух гумонсираб бош чайқади. 

— Қандай қилиб?—Деди у истеҳзо билан кулиб.— 
Ҳар кимнинг гапига ишониб бўладими? Улар сизнинг 
таклифларингизни қай тарзда ва қайси ният билан қа- 
бул этаётганини қаёқдан биласиз? 

Фаррухнинг суҳбатдоши — биз^уни бундан буён ўр- 
тоқ Ж... деб атаймиз — унинг айтаётган гапларини ич- 
дан маъқуллаб: 

— Рост айтасан,— деди,— баъзилар шаҳарни та- 
лаш... бойиш истагидагина розилик берганликларини 
ўзим ҳам билиб турибман. Лекин кўпчилик маълум мас- 
лакдаги кишилар тарафида бўлгач, ёмон ниятли одам- 
ларни тийиб қўя оладилар. Кўпчилик ишни зарур то- 
монга буради, тўғри бошқаради, натижада халқ омма- 
, сининг хайрихоҳлигини таъмин этади. 

Суҳбат тағин бир неча дақиқа давом этди, Фаррух 
ўртоқ Ж- сиймосида комил ишончли, софдил одамни 
кўрди. Бу учрашувдан руҳан мамнун бўлди, ўзини фик- 
ран табриклади. Унга, тақдир ниҳоят уни орзу-умиди 
сари етаклаётгандек бўлиб туюлди. 

Уртоқ Ж... Фаррухни ҳозиргача қилинган ишлар би- 
лан таништирди-да: 

— Яқин келажакда, эҳтимол, икки ҳафталардан ке- 

йин режамизни бажаришга киришамиз,— деб қўшиб 
Қўйди. 

Сўнгра у Фаррухга ташкилотнинг фаол қатнашчи- 
лари билан уч кундан кейин учрашадиган жойни та- 
йинлади. Фаррух хайрлашиб, жўнади. 

Уйга кетаётганида ва ундан кейинги уч кун даво- 
мида Фаррухнинг миясида бир-бирига зид фикрлар тин- 
май курашарди. Гоҳ униси, гоҳ буниси ғолиб келарди. 
Аммо, кураш тинмас, устун фикр мағлуб бўларди. Сўнг 
яна ғолиб чиқарди. 

Қиссамиз қаҳрамони рус революционерлари яратган 
вазиятни тўла маъқуллай олмасди. Унинг орзуси текин- 
хўрларни тугатиш ва чинакам тенглик ўрнатишдан ибо- 
рат эди. 

У халқни таҳқирлашга барҳам берадиган револю- 
циянигина зарур деб ҳисобларди. Ҳеч бўлмаганда, эрон- 
ликлар европаликлар олдида қизармасинлар, ҳеч ким, 
эронда хотин-қизларни калтаклашади, у ерда аёллар’ 
ҳеч қанақа инсоний ҳуқуққа эга эмас, уларни «ақли 
паст махлуқ» деб аташади, дея олмасин дерди. 

У ашрофлар ва руҳонийлар «насли» бахти қаро халқ 
пулини совуриб, Европада айш-ишрат қилишини ва халқ 
орасидан чиққанларни тентаклардан кулгандай масха- 
ралашни тақиқлайдиган революциянинг, ҳаёти тамоми- 
ла муҳтожлик ва қайғу-аламдан иборат бўлган меҳнат- 
каш халқни иззат-ҳурмат қилишга ўргатадиган револю- 
циянннг тарафдори эди. 

У революциянинг Эронда тараққиёт қуроли бўлиб 
хизмат этишини истарди. Бинобарин, мамлакат илғор 
давлатлар қаторига қўшилиб олсин, европаликлар ҳеч 
Қачон: Эрон —«бу даҳшатли ўрта аср», у ерда ҳануз- 
гача ҳар хил жоҳил «оғойи шайх» ўлим жазоси, савод- 
сиз мулла «кофир» деган фатво бера олади, дея олма- 
синлар... дерди. 

Фаррух ҳали ҳозир кимлар билан ишлаяжагини бил- 
масди. Шунинг учун ҳам агар у бу режани амалга оши- 
ришда ёрдам кўрсатадиган бўлса, оқибат нима бўлиши- 
ни аниқлай олмасди: яъни, бу чиндан ҳам ватанга хиз- 
мат қилиш бўладими ёки унга хоинликми? 

Бироқ Фаррухнинг бошига инсон тоб беролмайДиган 
азоб-уқубат тушганини, унинг бағри тилка-пора бўлга- 
нини, қалбидаги нафрат ўтини фақат қон билангина 
ювиш мумкинлигини унутмаслик керак. 

Фаррух гарчи бу одамларга ёрдам бериш билан ўз 
мақсадига яқинлаша олмаслигини, ватан душманлари 
янчиб ташланмаслигини, мабодо душман қирилгудек 
бўлса, бошқалар ҳам янчилажагини, бинобарин, унинг 
иштироки зарар келтиришини сезарди. Лекин маълум 
бир тўда одамларга нисбатан бўлган нафрати уни таш- 
килотда иштирок этишга даъват этар, ундар эди. 

Дарвоқе, бунинг асоси бор эди. Йўқса, нега уни.маҳ- 
буслар қаторига қўшиб қўйишди? Нима учун бунчалар 
шармандаю шармисор қилдилар? Унинг айби нимада? 
Қандай жиноят қилган? Бировни ўлдириптими? Биров- 
ни зино қилдими? Нима бўпти? 

Айби шу эдики, у севарди! 

Уч кун ўтгач, Фаррух иккиланмади. У бугунга бел- 
гиланган мажлисга ҳозирлик кўрди. 

XVIII боб 

ИНҚИЛОБ АЛАНГАСИ 

Эрон шаҳарларини — биринчи навбатда, иқлими Анг- 
лйя кишиларига маъқул келадиганларини инглиз қў- 
нинлари эгаллаб олнб, улар шаҳар ишлари билан зўр 
зериб шуғулланардилар. Шошилинч равишда қандай- 
аир бинолар қуришарди, назмия ва махсуе полиция ту- 
зишарди, уларда хизмат қилишга қазвинЛик Ч... уддав- 
лага ўхшаган ватанга бефарқ қаровчи шахслардан 
қабиҳ жосуслар танлаб, уларга икки юз-уч юз туман- 
дан маош белгилашарди. Бу ерга келган бечораларни 
ўз мамлакатида чет элликлар ёки уларга алоқадор ки- 
шилар тинтув қилишарди. Сургун ва қамоқ одат тусига 
кириб - қолганди. Лондоннинг бевосита малайи, ноиби 
бўлмиш бош министр бу аҳволдан ғоят мамнун эди; 
яқиндагина, бу лавозимга чиқмасидан олдин, у қарзга 
ботиб кетган эди, энди бўлса дала ҳовли, боғ-роғ қуриб, 
Довил ҳамда Монте-Карлода қиморга тикиш учун пул 

жамғарарди.' __ ^ , 

Деярли ҳамма газеталар епилган бўлиб, фақат ик- 
китагина газета чиқиб турар, улардан бири, «қўшимча 
садақа» олган кичкина газёта, бош министрни мамла- 
катда энг билимдон одам, деб талқин эта бошлади. 
Баъзилари уни ҳатто «доҳий», у бошчилик қилган ҳу- 
куматни эса, «Эронни халос этувчи давлат кабииети» 
дея улуғларди. Эронда чет элликлар ҳукмронлик қи- 

лаётган ва улар мамлакатнинг ҳиқилдоғидац бўғиб ол- 
ганини кўрган халқ зорланарди, лекин унинг оҳу-зори 
кимнинг ҳам қулоғига киради, дейсиз? 

«Шижоатли» бош министр эса бу шикоятларга ҳеч 
бир эътибор қилмасди. 

Омма орасига ташвиқотчилар юборилган эди, агар 
биров ҳукумат аъзоларини хоинлар деб атаганини 
эшитгудай бўлса, улар Ноиб Ҳусайн билан Мошолло- 
хон 1 қатл этилганини эслатишар, «шартнома»нинг за- 
рур эканлигини исботлашарди. Айниқса, кўк салла ўра- 
ган саид ҳар маъракада «шартнома»нинг фазилати, 
ундан кўриладиган нафни зўр бериб ташвиқ қилар, бе- 
бахт, соддадил савдогарларга «шартнома»ни буюк бош 
министр эришган ютуқлардан бири деб тушунтирарди. 

Озодлик ҳаракати арбоблари ойлаб қамоқда ётиб, 
полициячилар берадиган атала-умочни ичиб, қоронғи 
камераларнинг бадбўй ҳавосида нафаси бўғиларди. 

Ҳамма ерда ҳарбий ҳолат жорий қилинган эди. Ҳар 
куни тўда-тўда қилиб одамларни қамоққа жўнатишар- 
ди. Бунинг сабабини ҳеч ким билмасди. Кўпинча бирор 
жойда, жамоат орасида «шартнома»га эътироз бил- 
дирганлар, инглиз қўшинларининг нотўғри хатти-ҳара- 
кати тўғрисида бирон r$ti айтганлар ёки қазвинликлар- 
дан кўпгина кишини суд қрлмай-нетмай қамаб қўйган- 
ларини истйбдод деб атаганлар қамоққа тушар эди. 
Бошқа шаҳарларда ҳам аҳвол шундай эди. Бир маҳал- 
лар, чор режими даврида руслар ҳам очиқдан-очиқ 
зулм ва ваҳшийликлар қилишган. Руслардан мерос ол- 
ган маърйфатли инглизлар эса расвогарчилик ва қабиҳ- 
лик бобида улардан асло қолишмас эдилар. Лекин, инг- 
лизлар «дўстона» тарзда, ўз садоқатини минг карра 
таъкидлаган ҳолда силлиқ амалга оширарди. «Рейтер» 
агентлиги ҳар куни лорд Керзоннийг Эрон ҳақидаги 
таассуфини оламга хабар қилиб турар, гўё бу билан 
истибдодга қарши бош кўтарган ватанпарварларни 
тинчитмоқчи бўларди. 

Бу давр шундай бир давр эдики, arap биров иккин- 
чи одамни қўрқитмоқчи оўлса, унта: «Сени қараб тур, 
«шартнома»га қаршисан, биламан, хабар бергудай бўл- 
сам, дарров авахтага тиқишади»,— деса, бас эди. 

Arap у бечоранинг қарамоғида хотин, бола-чақаси 

1 Биринчи жаҳон уруши йилларида бош кўтарган «ҳароқчқ- 
лар»нинг бошлиқлари. 

бор бўлса, бирор кори ҳол бўлмаслиги учун жим юри- 
ши, тавба қилиши зарур эди. 

Давлат кабинети икки йилча сақланиб турди. Шу 
муддат охирига келибгина халқаро сиёсатдаги ўзгариш- 
лар ва рус инқилобининг муваффақиятлари одамларда 
агар бу занжирдан ўзларини халос этмасалар, уларни 
тақдирнинг ўзи халос этажагига умид пайдо қилди. 

Шундай бўлади ҳам. 

Фаррух ҳозирлик кўрган ўша тун Бокуда инқилобий 
комитет тузилди. Уни тузишда Фаррух ҳам қатнашди. 
Аъзолар ^бор-йўғи олти киши эди, ҳаммаси кайказча 
кийингдн, маузер ва тўппонча таққан эди. Фаррух ки- 
риб келганида, ўртоқ Ж... йиғилганларга мурожаат 
қилди: 

— Уртоқлар, танишинглар... бу мен уч кун аввал 
гаплашган ўша одам. У бизга хайрихоҳ. 

Ҳозир бўлганлар Фаррухга бошдан-оёқ разм солиш- 
ди.«Фаррух бурчакка бориб ўтирди. 

Шундан кейин ўртоқ Ж- ўрнидан турди-да, форс- 
чага туркчани аралаштириб, Эроннинг ҳозирги аҳволи- 
ни тасвирлади ҳамда сўнгги ^аълумотларни баён қил- 
ди. Кейин у: 

— Тез орада қуролланиб, Эронга жўнаймиз. Бироқ, 
иш бошлашдан олдин мен бир‘нарсани аниқлаб олмоқ- 
чиман: биз ҳаммамиз якдилмизми?—деб сўради. 

Орага сукунат чўкди. Сўнг ҳозир бўлганлар ораси,- 
дан йигирма етти-йигирма саккиз ёшлардаги бир йигит 
ўрнидан турди ва ғаэабдан тутила-тутилга сўзлади: 

— Ҳурматли ўр.тоғимизнинг саволига ҳайрон бўляп- 
ман. Орамизда бу ишга қарши чиқадиган одамнинг 
топилишига асло' ишонмайман. Эроннинг аҳволи ҳам- 
мамизга маълум, ҳаммамиз ҳам у ердаги тузумдан 
нафратланамиз, уни ўзгартириш керак деймиз, шу йўл 
билан ватанни халос қилмоқчимиз. 

Уртоқ Ж- хотиржамлик билан деди: 

— Мен фақат шуни кўзда тутган эдим. Ҳознр эса 
ихтилоф йўқлигини кўриб ‘ турибман. Аммо, Эрондаги 
аҳвол билан бошқа мамлакатлардаги аҳволни солиш- 
тирганимизда бошқа мамлакатларда тарқалаётган ғоя- 
ларнинг эронликлар орасида ҳанузгача омма орасига 
кириб бормаётгани кўзга ташланади. Шу сабабли мен 
бу ердаги ўртоқлардан мақсади зўрлик эмас, балки 
маърифат ва халқ эрки душманларига қарши курадо 

бўлган инқилобга ҳайрихоҳлик билдиришга қасамёд 
қилишларини сўрайман. 

Утирганлар орасида шов-шув бошланди. Ҳар ким ўз 
ёнидагиси билан фикрлашарди. Ҳар қалай, улар ора- 
сида икки кишининг бунга рози эмаслиги аён бўлйб 
қолди. Бироқ шу топда улар ҳеч нарса дейишмади. Би- 
рин-кетин ҳамма ўрнидан туриб, жўшқинлик билан 
умумий ишга ўз хайрихоҳлигини изҳор этди. Фақат 
мазкур икки кишигина тараддудда экани сабабли қа- 
самёд қиларкан, товуши титраётгани сезиларди. Уртоқ 
Ж-.нинг таклифига мувофиқ, Фаррух ҳам ўрнидан тур- 
ди. У олдинга чиқди-да, столга зарб билан бир мушт 
уриб деди: ,, 

— Мен ҳам бор кучимни ватанни қутқаришга, унинг 
душманлари ва золимларидан ўч олишга бағишлашга 
қасамёд этаман.. 

Унинг ёш чеҳрасидан қатъий қарорга келгани били- 
ниб турарди. У қасамёд қиларкан, шу кисқа бир дақи- 
қада ўтмишда тортган барча азоб-уқубатларини қайта- 
дан ҳис қилгандек бўлди. 

Бир соатдан сўнг маи^лис ёпилди. Уч кундан кейин 
яиа тўпланиб, кўрилган амалий тадбирлар тўғрисида 
ўртоқ Ж-.нинг ахборотқни тинглан^га қарор қилинди. 

Шу куни Фаррух уйига бошқача фикрлар билан 
қайтди. У шу ўтган икки ярим йил давомида ўзини 
жуда заиф ҳисоблаб келар эди. У ўзини вақти келган- 
да қасос олишга ҳам ноқобил биларди, ҳамма нарсадан 
умидини узиб қўйган эди. 

Фаррух кўз олдида ҳамиша севгилиси Маҳин турар, 
Эвинда уни оғушига босиб турган кечасини, боғ деворида 
ўтказган ширин дамларни хотирларди. У энди булар- 
нинг ҳеч бири такрорланмаслигини биларди. Наҳотки, 
у келажакда Маҳин билан янада ширинроқ онларни 
кечира олмаса? Бечора йигит, Маҳин тирик, у мени 
кутяпти деб ўйларди. У Маҳин билан қайта учрашга- 
нида қиз ё уни, ё отасини дейишини эсласа, юраги бе- 
ихтиёр типирчиларди. Борди-ю, қиз отасини деса-чи? 
Иўқ, Маҳин оғойи Ф... уссалтананинг қандай разил- 
ликлар қилишга қодир эканлигини билгач, ундай ота- 
нинг номини аташдан воз кечажагини юраги сезиб 
^урарди. 

Уч кундан кейин яна мажлис бўлди, унда ўртоқ Ж... 
амалий ишнинг ривожланаётганини, тез орада ҳаракат 

бошлаш мумкинлигини маълум қилди. Унннг ихтиёри- 
да учта катта кема ва олти минг киши бор эди. Уртоқ 
Ж- ҳужум боШланадиган кунни аниқ белгилашни так- 
лиф қилди, узоқ чўзилмаган музокаралардан сўнг уч 
кундан кейин, яъни шаъбон ойининг йигирма ёттисида . 
иш бошлашга, Анзали портига боришга қарор қилинди. 

Олдинги кемада комитет аъзолари ва кўнгиллилар 
орасидан сайланган офицерлар борарди. Улар бош штаб 
ташкил этиб, тадбир-чораларни муҳокама қилардилар. 

Йигирма тўққизинчи куни эрталаб кемалар Анзали 
ва Қазян яқинида ўқ етгудай масофада тўхтади-да, шу 
заҳотиёқ ҳарбий ҳаракатни бошлаш учун Қазянни бом- 

бардимон қила бошлади. - 

Бу жойдаги инглиз қўшинлари саросимага тушиб 
қолди. Қўп ўтмай, музокара олиб бориш уцун соҲйлдан 
кема томон оқ байроқли қайиқ кела бошлади. Қаииқда 
ўтирганлар билан имқилобчилар орасида қанақа му- 
зокаралар бўлгани бизга маълум эмас, лекин қаииқ 
қайтиб боргач, инглиз генерали чекиниш ҳақида буйруқ 
бергани ва инглиз қўшинлари Анзали ва Қазянни бўша- 
тиб кетгани аниқ. Марказий ҳукуматнинг Анзали ва 
Қазянда қўшинлари бўлмагани сабабли, инқилобчилар 
кемадан тушдилар ва ҳеч қандай қаршиликсиз бу ерни 
эгаллаб, ишга киришдилар. «Шижоатли» бош министр 
бунақасини кутмаган эди, рўй берган воқеадан у тамо- 
мила ўзини йўқотиб қўйди. Воқеалар ўзбошимчалик ва 
халқ иродасига қарши бориш қандай оқибатларга олиб 
келишини унга кўрсатиб турарди. 

Бу воқеа ҳақидаги хабар пойтахтга етиб, у ерда бир 
вақтнинг ўзида ҳам қувонч, ҳам ташвиш туғдирди. Бош 
министрнинг бошбошдоқлигига хотима бериладиган кун 
келганини тушуниб, ҳамма қувонди, инқилобчилар 
ҳаракати натижасида туғилган хавф ташвишга солиб 
қўйди. Марказдан пайдар-пай келган телеграммалар 
инқилобчиларни бу йўлдан қайтаролмади, талвасада 
қолган ҳукумат улардан ҳеч қандай жавоб ололмади. 
Инқилобчилар Анзалини ишғол қилгач, Раштга йўл 
олди. Инглиз қўишнлари ўз ғенералининг буйруғига 
биноан ўқ-дорилар ва қурол-аслаҳаларини аллақаерга 
яшириб, чекиндилар. 

Аҳолини ваҳима босди. Марказий ҳукумат қаршилик 
кўрсатолмасди. Айни пайтда Эронни муҳофаза этишни 
ўз зиммасига олган инглизларнинг нега чекинаётгани- 

! ии, чекинганда ҳам инқилобчнларнинг олға эркин сил- 
жиши учун бунчалик «дўстона» йўл очиб бераётганини 
тушуниб бўлмасди. 

Йнқилобчилар Раштга киргач, янги ҳукуматни эълон 
қилдилар. Кўп одамлар қамоққа олиндш Кўплар ҳуку- 
матнинг таклифи билан аскарликка ёзилди. 

Ниҳоят, «шижоатли» бош министр қулади. Марка- 
зий ҳукумат ҳарбий кучларни тўплашга киришиб, ҳар 
куни Рашт томон эшелонлар жўната бошлади. 

Теҳрон аҳолиси инқилобчилар Тёҳронни олиб, хоин- 
ларни жазолайди ва ниҳоят, халқни фирибгарлардан 
халос қилади, инглиз қўшинлари Эрон тупроғидан «ях- 
шилик билан» жўнаб қолишади ва «шартнома»дан ҳам 
«биродарона» &>з кечишади, деб умидвор бўлиб, қуво- 
нарди. Бироқ, худди шу сабаблар туфайли изтироб че- 
каётган ва ташвишланаётганлар ҳам бор эдр. Назмия 
одамларни яна инқилобчилар билан алоқадор гумон 
қилиб қўлга олар, авахтага қамар эди. «Войзлар» 
йиғинларда ашроф ва амалдорлар шаънига дуо ўқир, 
оломоннинг «омин» деган шовқин-сурони остида «соф- 
дил оғолар»га узоқ умр тилашиб, бошларидан салла 
ва дўппиларини олиб, худойи таолодан кофир инқи- 
лобчиларни жазолашни илтижо қилишарди. 

Инқилобчилар эса марказга эътибор қилмай, Рашт- 
да ўз ишлари билан машғул эдилар, декретлар чиқа- 
рардилар. Улар бундай қилишга тўла ҳақли эмасми- 
дилар? Уларнинг марказий ҳукумат аъзоларидан қан- 
дай камчиликлари бор эди? 

Булар, ҳеч бўлмаганда, маърифатни динга зид қўя- 
диган саводсиз мулланинг бошига бир мушт тушириб, 
унга: «Агар сен чин мусулмон бўлсанг, бундай демас 
эдинг», дейишга журъат қила олар эдилар. 

Марказий ҳукумат Министрлари эса, ҳатто шундай 
қилишга ҳам журъат этолмасдилар. Аксинча, руҳоний 
оғо «амрини» итоаткорона ижро этар ва «унинг» югур- 
дакларини министрликка хнзматга қабул қилардилар, 

r XIX боб 

ФАРРУХ ҲУҚУМАТ ҚУШИНЛАРИ ТАРИФИГА УТАДИ 

Фаррухга комитетга киришни ва комиссарлардан би- 
рининг лавозимини олишни тайлиф қилишди. Фаррух 
бу таклифни рад этди, лекин расмий бўлмаса ҳам про- 

граммада оелгиланган тадбирларни амалга оширишда 
ғайрат билан кўмаклашишга ваъда берди,^ холос. Қанча 
уринишмасин, Фаррух кўнмади, шундан сўнг уни ўз ҳо- 
лига қўйишди. 

У комитет мажлисларида қатнашар ва уз фикрлари- 
ни баён қиларди. 

Инқилобнинг дастлабки кунларида Фаррух тез ора- 
да инқилоб қўшинлари Теҳронни эгаллайди, халқ хо- 
инларини жавобгарликка тортади, ана шунда Маҳинни 
кўраман, деган хаёлда ўзини бахтиёр ҳис этарди. 

Қомитет фаолиятининг дастлабки кезларида содир 
бўлган анча-мунча хатоликларга Фаррух у қадар эъти- 
роз билдирм.ади. 

— Қелажакни, гўзал, бахтли келажакни ўилаш ке- 
рак,— дерди у. 

Бироқ, у комиссарлар орасида одатда эрон ташки- 
лотлари ва жамиятларининг ҳаммасида ҳамиша булиб 
турадиган ихтилофлар бошланганини кўргач, беҳуда 
қон тўкилаётганини ва бегуноҳ кишиларнинг мол-мул- 
ки талон-торож қилинаётганини кўргач, аста-секин ўи- 
лай бошлади, ғамга чўмди. 

Марказий ҳукумат аввал инқилобчиларнинг соқчи 
постларини тор-мор келтиришга муваффақ бўлди ва 
ватан хоинларининг ташвиши бир қадар босилгандай 
бўлди. Аммо, ҳукумат қўшинларининг мағлубияти тўғ- 
рисидаги хабар Теҳронга етиб кёлганида сотқинлар ти- 
пирчилаб қолди. Афтидан, улар ўз жирканч ёвузлик- 
лари, машъум қилмишларини эслаб, виждон азобига, 
талвасага тушган эдилар. 

Уртоқ Ж- энг самимий ва ҳалол ^икки-уч комиссар 
билан биргаликда иш билан машғул бўлди. Лекин, Фар- 
рух Ж-нинг ҳам пушаймон бўлаётганига, баъзи туту- 
руқсиз ўртоқларининг хатти-ҳаракатини маъқулламаёт- 
ганлигига ишонч ҳосил қила бошлади. 

Инқилобчилар Мозандаронга қўшин юборди, у ерда 
ҳам қаршиликка дуч келишмади. Энди улар Теҳронни 
ишғол қилиш мумкинлигига ишонган эдилар. 

Бир куни кечқурун комиссарлар ўртасида ихтилоф 
чиққанида, ўртоқ Ж— Фаррухга: 

— Мажлисдан кейин қол, баъзи бир нарсалар туғ- 
рисида гаплашиб оламиз,— деди. 

Улар ёлғиз қолишгач: 

.— Ҳарқалай, нима демоқчи эканлигимни пайқаб тур- 


гандирсан?—деди у Фаррухга.— Ҳаммаги би i тахмни 
қилгандай бўлиб чиқди: қарашларнмизда якднлдпк йўқ, 
бу эса, муваффақият қозонишимизга халақиг берадн, 
чамамда тез орада ғалабага бўлган барча умидимна 
чиппакка чиқса керак. Қандай фикрлар билан иш бош- 
лаганимизни бйласан. Мана, энди иш^ чаппасига кетяп- 
ти. Комитет аъзоларининг ҳар бири ўз фойдасини кўз- 
лаш, дилга туккан ниятини амалга ошириш йўлларини 
қидириш билан банд —улар фақат шунинг учунгина 
ишлашяпти. Мамлакат бахт-саодати тўғрисида эса ҳеч 
кимса бош қотирмай қўйди. Бокуда менга, кўпчилик 
бизнинг маслакдошларимиз тарафида тургандск туюл- 
ган эди, уларнинг ҳаммасини жиловлай оламиз, деб ўй- 
лагандим. Бироқ, янглишганимни ҳозир кўриб туриб- 
ман: душманларим ғолиб келяпти. Нима қилишни бил- 
май' қолдим. Лекин, ҳар ҳолда, бўлар иш бўлди, бир 
илож қилиб уларни бу бебошликдан тўхтатиш керак, 
халқ бошига азоб-уқубат тушишига йўл қўймаслик 
лозим. 

Уртоқ Ж-нинг азобланаётганини жуда яхши сезган 
Фаррух ғамгин бош чайқади: 

— Уларни тия оламан, деб ўйлаяпсизми? Уларнинг 
қабиҳ хатти-ҳаракати инқилобчилар шаънига доғ бўл- 
масин деяпсизми? 

Ўртоқ Ж- сукут қиларди. Фаррух ҳам ҳеч нарса 
демади. Бечора Ж... соф ният билан бу эзгу^ ишга ки- 
ришган эди, мана, энди кутилмаганда шахсий манфаат 
биринчи ўринга чиқиб, ижтимоии бахт-саодат эса уну- 
тилгани аниқ бўлиб қолди. 

Ниҳоят ўртоқ Ж- бошини кўтарди-да, деди: 

— Навбатдаги мажлисдаёқ уларнинг бу шарманда- 
ли ишларини юзларига соламан, ичган онтларини эс- 
латаман, бунингдек ножўя хатти-ҳаракатни бас қилиш- 

ни талаб этаман. „ „ - 

Фаррух буни маъқуллади, сўнг иккиси уи-уиига кет- 
ди. Уч кундан кейин комитет мажлиси бўлди. Уртоқ 
Ж— к ун тартибини эълон қилиш олдидан Бокуда қа- 
самёд қилинаётган пайтда тараддудланган икки ўртоқ- 
нинг номини тилга олди: 

_ Мен бугун ўртоқларга ўз программамизни қаита 

эслатиб қўйишга ва тутган йўлимиздан амалда жуда 
ҳам узоқлашиб кетганимизни, бу аҳволда, афтидан, тез 
орада ундан тамомила воз кечажагимизнй билдириб қў- 

ЙИШ эҳтиёжи туғилди, деб ўйлайман. Бокуда мен уз 
фикримни айтган эдим. Мен сизлнрг. i Эровии бошқа 
мамлакатлар билан тенглаштириб булмаиди, Деган 
эдим Бошқа жойларда мумкин булган нарса бизнин 
шароит учун тўғри келмайди. Ана шу узига хос шарт- 
шароитни ҳисобга олган ҳолда мавжуд тартибни уз- 
гартирншга отланганмиз. Илғор ғоялар И У ЛИД * 1ан £ 
гуруҳ бетайин мансабпарастларни иуқотмоқчи булган 
эдик Эндиликда эса, аксинча бўлиб чиқяпти: инқилоб- 
нинг' олдинги сафида туриб, муқаддас программамизни 
амалга оширишда бошқаларга висбатан к У п Р.оҚ зимма- 
сига масъулият юкланган кишилар уз қиефаларини 

”^ртоқ^Ж .T Я қизишиб кескин гапирди. Утирганлар 
ппясида шов-шув, норозилик бошланди. 

0Р 1 Д у кимни кўзда тутяпти? Бу қанақа қочириқ 

бўлди? 

Уоток Ж... жавоб қилди: 

__ Бу қочириқ эмас. Бу огоҳлантириш. Бундан ке- 
йин бунақанги танбеҳга ўрин бўлмаса керак деб уй- 

ЛаЙ Хамма ўзининг программага содиқлигини, хоинлар- 
нинг таъзирини беришга тайёрлигини кўрсатишга жоқ- 
жаҳди билан уринди. Шу куни мажлис узоқ чузнлди. 

Уртоқ Ж... қаноат ҳосил қилгандаи булди. 

— Улар эҳгиёткорликка чақирганимдан, огоҳлан- 
тирганимдан чўчиб қолишдидеди у Ф а РРУ хга п 
Улар аҳволимиз оғирлигини тушундилар. Энди узлари 
ни бошқача тутадилар, албатта. 

Фаррух бошқача фикрда эди. У мухолифлар ахбо- 
роти сохталигини пайқаган эди. Шунинг учун у уртоқ 
Ж™ни олиб қолиб, унга ўз мулоҳазаларини, уларнинг 
авзойидан нималарйи сезганини гапириб берди. 

Уотоқ Ж... унинг фикрига қўшилди, лекин: 

_ Майли, шундай бўлсин. Улар бизнинг устгГмиз- 

дан кулаётган бўлишлари ҳам мумкин. Аммо, бунинг 
х^чқиси йўқ. Агар биз ғалабага эришсак, улар ҳам жа- 
' зодан қутулолмайдилар. Огоҳлантиришим фақат иш- 
нинг бошланишн, arap кқин орада шунақа ҳодиса нна 
такрорланадиган бўлса, уларга қарши очиқ курашга 

йтаман,—■ деб қўшиб қўйди у. „ v 

У Фаррух тунни дилгирлик ва саросимада утказдш У 
инқилобчилар орасида бошланган ихтилоф туфаили 

энди қасос олиш имкони бўлмаслигини ва севгилиси 
Маҳинга етиша олмаслигини ҳис этарди. „Дастлабки 
муваффақиятларни кўргач, бечора йигит интиқом соати 
бошланди, энди амалга ошиб боряпти, деб ишонган 
эди. Инқилобчиларнинг ахлоқи, хатти-ҳаракати ўз- 
гаргач, ғалабага умид қнлиш беҳуда гап эканлигини 
пайқади. 

Комитетдаги ихтилофдан хабардор бўлиб қолган қу- 
шинлар икки тенгсиз қисмга бўлинишди. Бу хабар Теҳ- 
рОндаги қаллоб ва хоинларни нақадар қувонтирганини 
тасаввур этиб кўринг. 

Уртоқ Ж... ҳамон комитет аъзоси ҳисобланса-да, у 
ерда унинг эътибори бўлмай, барча ишлар унинг ишти- 
рокисиз қилинаётган бўлса ҳам, Фаррух у билан учра- 
шиб турди. Уртоқ Ж-.нинг ҳатто комитет ишида қатна- 
шиб туришини ҳам бошқалар хуш кўришмасди. Қандай 
қилиб бўлса-да, ундан мумкин қадар тезроқ қутулмоқ- 
чи. бўлаётганлари сезилиб турарди. 

Инқилобчи қўшинлар билан рус офицерлари бошчи- 
лигидаги казаклар ўртасида уруш давом этарди. Казак- 
лар бир марта Раштни ишғол қилдилар, аммо кейинча 
тағин Манжилга чекинишга мажбур бўлдилар. Яна 
бир ой ўтди. Инқилобчилар билан казаклар ўртаси- 
да қаттиқ жанглар бошланди. Инқилобчилар енгилди. 
Казаклар йаҳарга яқинлашдилар. Қичқириқ эшитилди! 

— Чекинамиз! Шаҳарга ҳукумат қўшинлари кир- 
япти! 

Фаррух инқилобчшгар билан бирга шаҳардан кет- 
моқчи эди, лекин қандайдир ички куч унга нидо қилди: 

«Қол! Казакларга қўшил! Шундагина мақсадга эри- 
шишга ишонсанг бўлади». * 

У ҳеч нарсадан тап тортмай шаҳарда қолди. 

Инқилобчилар кетишди, ҳукумат қўшинлари эса 
қаршиликсиз шаҳарга кириб келди. Фаррух шу заҳоти- 
ёқ қўлга олиниб, қўшинлар қўмондони ҳузурига жўна- 
тилди. Қўмондон унинг қочишга уринмаганига ва ҳайиқ- 
масдац уларга асир тушганига ҳайрон бўлди. Шундай 
бўлса ҳам уни ўлим жазосига ҳукм этиш керак, деб 
қўйди. 

Аммо инқилоб бошланганидан ■ буен Фаррухнинг 
ҳеч кимга ёмонлик қилмагани, унинг устидан бирор ши- 
коят тушмагани маълум бўлгач, қўмондон бу йигитдан 
маълумог. олиш билан кўпроқ фойда кўриши мумкин- 

лигини ўйлаб қолди. Фаррух унга инқилобчилар ора- 
сидаги ихтилоф тўғрисида сўзлаб берди. 

Фаррух бундай деди: 

— Ҳозиргача улар билан бирга бўлганимнинг боиси 
мен уларни ҳақ, соф маслакдаги кишилар деб ўйлаган 
эдим. Энди бўлса, уларга қарши жон-жаҳдим билан ку- 
рашишга тайёрман. 

Фаррухни синаб кўрмоқчи бўлиб, учинчи разрядли 
подпоручик лавозимига тайинлашди ва олдинги, соқчи 
қисмга юборишди. 

У чиндан ҳам инқилобчиларга қарши эканлигинн 
исботламоқ учун инқилобчиларнинг қурол-аслаҳа сақ- 
ланаётган катта омбори жойлашган ерни кўрсатиб бер' 
ди. Бу билан у командирнинг унга бўлган эътимодинн 
янада оширди. 

Уч кундан кейин Фаррух ҳукумат қўшинлари сафи- 
га қўшилди. 

XX боб 

УЧИНЧИ ҲУТ ТУНТАРИЛИШИ ОЛДИДАН 

Яна олти ой ўтди. Қиш яқинлашмоқда эди. Қазаклар 
Раштни яна ташлаб чиқдилар. Шу олти ой давомида 
руҳонийларга ва ҳукуматнинг бошқа турли хил текин- 
хўрларига жуда кўп маош тўлангани ҳолда казаклар 
бир пулсиз ўтиришди. Рус офицер-инструкторлари хиз- 
матдан кетажакларини маълум қилдилар, оқибат-нати- 
жада уларнинг ўрнини бошқа чет элликлар эгаллади. 

Гарчи инқилобчилар Раштни ишғол қилган бўл- 
салар-да, ички маълумотга қараганда, уларда аввалги 
шашт қолмаган эди, марказий ҳукумат уларга Гилонни 
бериб қўйган, бўлишига қарамай, энди Теҳрон ҳақида 
ташвишланмаса ҳам бўлаверарди. 

Совуқ тушди. Юпун, оч, пулсиз казаклар оғир кун- 
ларни бошдан кечирмоқда эдилар. Уларнинг оҳ-зори 
тоқатни тоқ қилиб юборарди. Илгарилари ашрофлар- 
нинг боғ-роғларини садоқат билан қўриқлаган бу одам- 
лар энди тўққиз ойдан буён жанговар фронтнинг олдинги 
маррасида туришарди, бунинг устига-устак уларнинг 
ойига беш-олти тумандан иборат арзимас маошини ҳам 
бермай қўйишг^н эди. 

Аҳвол ўзгариб кетди. Инглиз қўшинлари бирин-ке- 

тин тўдалашиб, Эрондан чиқиб кета бошлади. Эндилик- 
да фақат Қазвин билан Манжилдагина уларнинг бир 
қисм аскарлари турар эди, холос. 

Турли гоифа кишилардан ташкил топган ва ҳатто 
шаънига шоирлар мадҳия ўқиган марказий ҳукумат бу 
тангликни бартараф қилишдан ўзини мустаснодек ту- 
тарди. Инглиз ва ҳукумат қўшннлари бўлса, Манжилда 
ғовдек турар, у ё орқага, ё олдинга силжимас эди. 

Ниҳоят, яқип орада муҳим ўзгариш бўлишига умид 
боғлаш ва аҳволнинг ўзгариши мумкинлиги тўғрисида 
бирин-сирин миш-мишлар тарқала бошлади. 

Шу кунларда, Эрон календари бўйича 1299 йил далв 
ойининг совуқ тунларидан бирида, Қазвинда Сипоҳсолор 
тўғонига чиқиладиган хиёбондаги уйларнинг бирида, 
девор ораснга қурилган печка ёнида икки киши гапла- 
шиб ўтирарди. Уларнинг бири подпоручик погонини та- 
қиб олган, оҳорсиз казак мундири кийган, бошқаси 
эгнига қора сардорий ва бошига чўққи бўрк кийган эди. 

Ҳаво очиқ бўлса-да, аммо ниҳоятда совуқ эди. Улар 
ўтирган хона уйнинг шимол қанотида бўлиб, қўшни ҳов- 
ли иморатларига туташган эди. Печка ўтининг унча ма. 
заси бўлмаса-да, лекин хона жуда иссиқ эди, бу икки 
киши диванда бемалол ёнбошлаб, баҳузур ҳордиқ чиқа- 
рарди. Столда бир шиша қазвин шароби ва бир неча 
дона пўртаҳол турарди. 

Улар, афтидан, қизиқ нарсалар ҳақида гаплашарди- 
лар. Бўркли ёш йигит ҳарбий кишидан сўрарди: 

— Ростдан-а? Уларнинг шундай ниятлари бормиди? 
Мен бундай деб ўйламаган эдим. 

Ҳарбий киши папиросини бурқситган ҳолда жавоб 
қиларди: 

— Ҳа, шундай, лекин эронликлар шу қатъиятсизлик, 
жанжалкашликка ўчлигидан кечмас экан, ҳар қанақа 
ташаббус ҳам. шу тарзда беоқибат қолиб кетаверади. 

Улар ўқтин-ўқтин узоқ сукут қилишарди. Офицер 
бирдан суҳбатдошига боқаркан, ундан сўради: 

— Ташқари совуқ, печкага бўлса, ўт қалаганинг йўқ, 
хонанг нега бунча иссиқ? Сабабини билолмай қолдим. 

Суҳбатдоши, яъни мезбон жавоб берди: 

— Дарҳақиқат, анча иссиқ. Агар биз сен билан ша- 
роб ичганимизда эди, буни шаробдан десак бўлардн. 
Менимча,’бу қўшнимизнинг печкасидан, унга ўт қалаш- 
япти. 

— Ажабо, қўшнннинг печкаснга ўт қаланса, сизлар- 
нинг хоналарннгиз ҳам исийверар экан-да?— деб сўра- 
ди офицер қизиқсиниб. 

— Яна сен буларда юксалиш зўр, уйларни бир тар- 
моқдан сув билан иситиладиган қилинган, шу сабабли 
ҳамманинг хонаси барварига исийди, қойил, деб ўйлама. 
Йўқ, биродар, ҳали бунақа нарса айтишга осон, холос. 
Бу иккала уй бир одамга қарайди, у бу иморатни қу- 
раётганида тежамини ўйлаб, ҳар икки печка мўрисини 
бир жойдан чиқарган. Бирига ўт ёқилса, иккинчи хона 
ҳам исийди. Хоналар бир-бирига туташ қурилган, агар 
у ёқда қаттиқроқ сўзлашсалар, бу ерда бизга эшити- 
лади. 

X- Бу полковник Н. турадиган ўша уйми?— деб су- 
ради офицер. 

— Ҳа,— тасдиқлади мезбон,— мен ташқари ҳовлини, 
унга-каттароқ хона керак бўлганидан, у ичкари ҳовлини 
ижарага олганмнз. Бизнинг ҳовлимиздан у ёққа чиқи- 
ладиган эшик бор. 

Яна нималар ҳақидадир гаплашиб ўтиришди, сунг 
бир стакандан шароб ичишди. 

Офицер аста-секин хаёлга чўмди. Унинг кўзлари ал- 
лақайси нуқтага тикилган эди. Уни хаёлдан қутқариш 
мақсадида мезбон гап қотди: 

— Тағинми? Нима бўлди? Ахир, сен бундан буён ўт- 
мишни эсламаеликка, бугун мен билан биргаликда бирор 
соат бўлса ҳам чақчақлашишга ваъда берган эдинг-ку. 

— Иўқ, иложи йўқ,— деди офицер,— кечир, янглиш- 
ган эканман: хушвақт бўлолмайман. Мен билан ўтнриш 
зерикарли бўлса, унда мен кетаман. 

Меҳмонни хафа қилнб қўйдим, деб хижолат тортган 
мезбон шошиб қолди: 

— Қаёққа, қаёққа? Нима деб ўйласанг, ўйла, ,аммо, 
марҳамат қилиб, ҳеч бўлмаганда кечки овқатга турасан. 

Подпоручик индамади. Афтидан, унинг унчалик кет- 
гиси йўқ эди. Эрон ҳисоби бўйича соат уч яримга .яқин. 
лаййган эди, лекин қиш бўлгани сабабли кечки овқат 
маҳадига анча бор эди. Суҳбатдошлар ҳар ким ўз ўйи 
билан бўлшб, сукут қилардилар. 

Бирдан оёқ товушлари эшитилиб қолди: уйга бир 
неча одам кириб келаётгдндай туюлди. 

— Шу ёққа келишяптими?— сўради офицер. 

— Иўқ,—деди бунақа ғала-ғовурга кўникиб қолган 

мезбон.— Қўшниникида. Полковникникига тез-тез меҳ- 
мон келиб туради. Бугун ҳам меҳмонлар бўлса керак; 
Шунинг учун хонани яхшилаб иситганлар чоғи. 

Оёқ товушиии аниқ эшитаётган офицер ҳайрон бўлди. 

— Демак, агар биз ҳам қаттиқроқ гаплашсак, улар 
ҳаммасини эшитаркан-да? 

—- Худди шундай. Лекин менда махфий гап бўлмай. 
ди, Хотин-халаж келса, бошқа гап. Унда нариги хо- 
нада ўтирамиз. 

Подпоручик ошнасининг бу очиқкўнгиллигидан кул- 
ди. Сўнгра бирдан «жим бўл!» дегандай ишора қилди. 

— Тўхта, бугун полковникнинг уйида нималар бўли- 
шини билиб олмоқчиман. 

Жим бўлишди. Қўшни хонада нималарнидир гапла- 
шишарди. Лекин бирон нарсанн англаш ҳар қалай қийин 
эди. Иккови қизиқсиниб, қўшни хонада нималар бўла- 
ётганини билгиларн келди. Қулоқ солмоқчи бўлишди. 

Бунчалик қизиқишнинг боиси ҳар икки йигитнинг ёш- 
лиги ва полковникнинг бўйдоқ бўлгани эди. Булар кел- 
ған меҳмонлар орасида хонимлардан ҳам бўлса керак, 
деб қизиқишарди. 

Анча вақтгача диққат билан қулоқ солдилар, лекин 
на кулги ва на нозик бирор товуш эшитолмаганларидан 
кейин ҳафсалалари пир бўлди. Бунинг устига, хиз- 
маткор кириб, кечки таом тййёрлигини айтди. Улар 
тамадди қила бошладилар. Офицер аввалгидай ўйчан 
эди. Мезбон таом ер экан, кутилмаганда у ёққа ишора 
қилиб: 

— Эшитдингми? Нима деяётганини эшитдингми?— 
деб сўради. 

— Йўқ,— деди офицер.— Менинг хаёлим бошқа ёқда 
эди. 

— Биласанми,— деди мезбон,— менимча, бугун пол- 
ковникникида аллақандай жиддий гап бўляпти. Теҳ- 
ронни эгаллаш ҳақида гаплашишяпти. 

Подпоручик ўз хатти-ҳаракати оқибатига эътибор 
бермай, ўрнидан туриб, петкага яқинлашди-да, деворга 
қулоқ тутдн. 

Биз унинг нима эшитғзнини билмаймиз, аммо ғамгин 
чеҳраси бирдан қувончдан очилиб кетди. У секингина: 

— Бу ерда ҳам уларнн.ағдариш ҳақида маслаҳатла- 
шяптилар,— деди, Сўнг ошнасига:— Айт, печканинг оло- 
вини ўчиришсин,— деб мурожаат қилди.— Иложи бўл- 

451 


www.ziyou£.com kutubxonasi 



са, нариги 'хонадагй тунука печканинг карнайини олиб 
чиқсин. У ерда нима гап бўлаётганини, албатта, бил- 
моқчиман. 

Хизматкор кириб, печкадаги оловни олиб кетди, ке- 
йин тирсакли тунука карнай келтирди. Мезбон офицер- 
нинг нима қилмоқчи эканини тушунмай, кутиб турарди. 

Подпоручик карнайни олди-да, шовқин чиқармаслик 
учун оҳиста уни печканинг мўрисига тиқди, карнайни 
қўшни печканинг мўриси қўшилган жойгача суриб бор- 
ди. У қурумга беланишига қарамай, қулоғини тутди. 

Мақсадга тушунган мезбон сўради: 

— Хўш, бирон муҳимроқ гап бўляптими? 

Офицер жим бўлишни илтимос қилгандай бош қи- 
мирлатди. Сўнг: 

— Ниҳоятда муҳим гап,— деди. _ 

У узоқ тинглади. Унинг ҳамма гапни эшитаётгани 
кўриниб турарди. У ўзини қандайдир мажлисда қатна- 
шаётган кишидай ҳис қилар, баъзи сўзларни маъқуллар, 
бошқаларидан ғазабга келарди: у гоҳ қувонарди, гоҳ 
аччиқланарди. Яқин бир соат вақт ўтди. Бирдан у ўз- 
ўзи билан гаплашаётгандай деди: 

— Агар улар мени ҳам қўшишса,. бу сафар мен чи- 
накамига қасос ололаман ва ниҳоят, Маҳинга етишаман, 
уни қучаман. 

* * * 

Фаррух рус офицерининг буйруғи билан армия хиз- 
матига олинганидан кейин ўзларини исёнчилар деб 
атаган инқилобчилар ўртасида бўлаётган ихтилоф- 
лар тўғрисида ҳар куни маълумот берар, уларнинг энди 
хавф туғдира олмаслигини ҳарбий ҳукмдорларга уқди- 
рар эди. 

Бироқ, казаклар ўша командирнинг буйруғи билан 
шаҳарни тағин қўлдан бериб, Манжилга чекинганлари- 
да, ишлар чаппасига кетди .* 5 Рус офицерлари истеъфо 
бердилар, казаклар оғир аҳволда қолишди. Ҳатто ҳаёт. 
ни қийинчиликсиз, азоб-уқубатсиз тасаввур этиш ётдек 
бўлиб қолган Фаррух ҳам чор-атрофга қанчалик аланг- 
ламасин, барибир, бирор нажот йўлини кўрмади. Ишлар 
тобора ёмонлашиб борарди. 

Казаклар тарқала бошларач, уларнинг бир қисми 
Қазвинга қайтди. Фаррух ҳам шу ёққа келди. Гарчи бу 
ердан Теҳрон унча узоқ булмаса-да, лекин у Теҳронга 

бориш тараддудида эмасди. Оғойи Ф... уссалтана ҳали 
ҳаёт, шунинг ўзи унга ҳозирча кифоя эди. Фаррух ҳозир 
аввалгидан кўра ҳам ночорроқ бир аҳволда эди. Шу 
ҳолда Теҳронга қайтиб бора олармиди? Бунақанги бо- 
ришдан нима фойда? Тўрт йиллик сарсон-саргардонлик- 
дан кейин шу аҳволда борадими? Йўқ, у бундай бўли- 
шига йўл қўймайди. У ўз қайру-алами билан яхши кун- 
га умидвор бўлиб кун кечирар, ҳеч ким билан дардлаша 
олмас, ҳатто бирор кимсадан на Маҳинни ва на бошқа- 
сини суриштирар эди. 

Иттифоқо, у Қазвинда аввалги дўстларидан бирини 
учратиб қолди. У дўстини дарҳол таниди. Аммо, у 
Фаррухнинг қорайиб кетган юзига ҳар қанча тикилма- 
син, барибир ёшликдаги дўстини таний олмади. Фаррух 
бошқа ошналари билан учрашганда ўзини билмасликка 
олиб кетар эди, худди шунга ўхшаш бу гал ҳам дўстига 
ўзини танитмоқчи эмас эди, лекин негадир ўзини тутол- 
мади ва беихтиёр унга яқин бориб: 

— Салом!—деди. 

Ошнаси унга узоқ тикилди, ҳатто у «хўш, хизмат?» 
деб сўрашга оғиз ҳам ростлади, лекин шу заҳоти ғамгин 
қиёфа унинг кўзидан узоқлаша бошлаб, орадан гўё 
парда кўтарилди-да, Фаррухнинг асл сиймоси намоён 
бўлди. 

— Бу сенми? Казаклик қиляпсанми?— деб қичқириб 
юборди, ошнаси. 

Фаррух унга жим бўл ишорасини қилди. Ярим соат- 
дан сўнг бу дўстлар Рашт хиёбонидаги кичик кафеда 
ўтиришарди. Ошнаси Фаррухга Теҳронда уни аллақа- 
чон унутиб юборишгани, бирон бахтсиз ҳодиса юз бер- 
ган-у ҳалок бўлган, деб ҳисоблаётганларини айтиб бер- 
ди. У, шунингдек, Аҳмадалихон ҳаёт ва сиҳат-саломат 
эканлигини маълум қилди. Лекин, у Фаррухга отаси 
билан Маҳиннинг вафоти тўғрисида лом-мим демади. 
Фаррух ўз саргузаштини айтгиси келмасди, шунинг учун 
дўстидан ҳеч нима суриштирмасликни ва ҳозирча дий- 
дор кўришганларига шукур қилиш билан қаноатла- 
нишни илтимос қилди. Ошнаси қистамади ва Фаррух 
пайтини топиб, уникига кирадиган бўлди, сўнг улар 
хайрлашишди. 

Фаррухнинг аҳволи оғир кечарди. Гарчи унинг ҳар 
йамон гаплашиб турадиган ўртоғи бўлса ҳам, у аввал- 
гидай маъюс ва ғамгин эди. У-энди қасос олишдан ва 

453 


www.ziyouz.com kutubxonasi 



'қачон бўлмасин бир бор Маҳиннн кўра олишдан умп- 
дини узганн сабабли дунёга ва ҳамма одамларга нафрат 
кўзи бнлан қарарди. Ундаги ёшликка хрс жўшқинлик, 
йигитлик райрат-шижоати қолмаган ва бу бирдамлик- 
,дан абадий маҳрум бўладигандай юрарди> 

У ўта бахтсиз одам эди. Бунинг устнга, ушшг боши- 
га ғалати бахти қаролик тушган эдн: бунаҳа ноҳақ бад- 
Сахт бўлган одамлар дунёда кам учрайди. 

У нима ҳам ҳила олардя? У фацат ҳозирги жамиятда 
кимки яхшилиқ изласа ва яхшилик учун яадса, унинг 
!ўш| г&миша энг бечора, энг бахтсиз, энг мазлум киши 
!булио қ^лади... дерди, холос, 

Мана, бугун у ўша ошнасиникига кечқи дастур- 
XQHra таклиф қилиниб, шунчакн бир ҳизиҳсиниб, 
прдкорник уйида нималар бўлаётганини тасодифан би- 

лй4 #ди. 

Қ-ўшйи хонада бўлаётган суҳбат уни ўзйга жалб 
этаётганини чеҳрасидан билан олиш мумкин эди. У 
умидсизлик, тушкунлик гирдобидан яна ишонч-умид со- 
ҳилига чиҳаётгандек кўринарди. 

У гарчи кимнинг овози эканлигини билолмаса ҳам, 
лекин айтилаётгаи сўзларни зўр эътибор билан тинглар, 
печкага ўрнатган тирсакли карнайдан ҳулоғини узмас- 
ди. У карнайга -қаттиҳ "ёпишганча зўр диққат билан 
тинглаётган бир пайтда бирдан ғазаби қайнаб хитоб 
қилди: 

— Эй, қўрқоқ! 

Унинг чеҳрасидаги қувонч аломати аста-секин йўқо- 
, ла бошлади. У ҳамош «қўрқоқ, қўрқоқ», дерди. Яна чо- 
рак соат вақт ўтгач, карнайни оҳиста ерга қўйди-да, ўр. 
нидан тураркан, ғамгин бўлиб деди: 

— Йўқ, бу дунёда ёвуз, ғаламисларнинг жазосини 
бера оладиган бирор мард топилмайдиганга ўхшайди. 
Самовий кучлардан бошқасига умид боғлаб бўлмайди. 

Фаррухга унчалик эътибор бермай, нарироқда ўтир- 
ган мезбон ундан сўраб қолдиг 

— Тағин нега кайфинг бузилди? Нима бўлди ўзи? 
Қизиқ одам экансан-да, полковникникида бўлаётган 
гаплар билан сенинг нима ишинг бор?! 

Фаррух жавоб бермоқчи эди, аммо бирдан нимани- 
дир эсла'б, сапчиб ўрнидан турди: 

— Ҳозирча сўрама, яхшиси, аввал менга полковник 
.ҳовлисининг эшиги қайси томонда эканини айт. 

Мезбон унга полковникнинг эшиги хиёбон ёнидаги 
кўчада экани ва зангори рангга бўялганини уқдирди. 

Фаррух шоша-пиша чалвори чўнтагига қўл солди, 
гугурт ёнида эканлигига ишонч ҳосил қилгач, хонадан 
чопганича чиқиб, зинапоядан тушди. Эшикка чиқди-да, 
хиёбонга ўтиб, дарҳол ўнгдаги тор кўчага бурилди, 
сўнгра ёнма-ён хиёбонга чиқи(5 олди. Гугурт чақйб, кўк 
эшиқни топгач, ўз-ўзига: 

«Бу одамларнинг кимлигини қандай бўлмасин били- 
шим керак»,— деди. 

XXI бо б 
ТЕҲРОНГА 

Ҳаво совуқ. Бу ер Теҳрои эмас, балки Қазвин экан- 
лиги сезилйб турарди, чунки бу ернинг кечалари анча 
совуқ бўлади, Чор-атрофга қоронғилик чўккан. Бу хиё- 
бонда ҳам, дарвоқе, Қазвиннинг ҳамма бошқа хиёбон- 
лйридаги каби у маҳалларда чироқ ёқилмасди. 

Эрон ҳисобига кўра соат олти бўлиб қолгани туфай- 
ли хиёбонда ҳеч қйнақа ҳаракат йўқ эди. Фаррух шо- 
шилинчда шинелини қолдириб чиққани учун совқотиб 
титрарди, лекин кириб, рйиниб чиқишни истамасди: бу 
ердан жилсам, полковтакникидаги одамлар чиқиб кв- 
тиб қолиши мумкин, деган хавотирда эди. Уларни 
яхшироқ кўриб олиш учун Фаррух уй рўпарасидаги 
марказий кўчалар томонга қараган эшик ёнига яши- 
риниб олди, улар уйдан чиққанда, албатта, уИинг ёни- 
дан ўтишлари лозим эди. 

Чорак соатча вақТ ўтди. Гарчи Фаррух қаҳратон 
совуққа кўникиб кетган бўлса-да, лекин салқин ҳаво 
ҳозир унГа таъсир қила бошлади. Эшик эса, ҳамон очил- 
мас эди. Унинг сабр-тоқати тугаёзган вақтда бирдан 
эшикнинг .бир табақаси қия очилди-да, кимдир бошини 
чиқарди, қоронғи бўлишига қарамай, Фаррух унинг по- 
лициячи эканлигини билнб олди. 

Бошини чиқарган одам у ёқ-бу ёққа қаради-да, аф- 
тидан, ҳамма ёқ сув қуйгандек тинч деб ўйлади шекил- 
ли, Рбииб бўлди. 

Фаррух «энди чиқишга отланишяпти» деган қарорга 
келди. У пана тортиб турган эшик ёниддги супачага 
бнқиниб олди. Шу вақт рўпарадаги уй эшиги яна очил-, 

ди-да, ундан бир неча киши чиқди. Фаррух бу ерда 
чорак соатдан зиёд тургани сабабли кўзлари қоронғнга 
ўрганиб қолган эди, бунинг устига ҳаво ниҳоятда' тоза ва 
тиниқ бўлиб, одамларни, ҳатто уларнинг юзларини ҳам 
аниқ фарқлай оларди. 

«Қандай қурама- одамлар. Наҳотки, шу одаМлар- 
ни ягона маслак бирлаштирса? Наҳотки, салладорлар 
ҳам мавжуд тузумдан норози бўлса?»— деди ўзига 
ўзи. 

Уйдан чиққанлар бир неча дақиқадан кейин икков- 
икков бўлишиб, Қазвин маркази томон кетишди. Фар- 
рух эса, ошнасиникига қайтди. Фаррухнинг хатти-ҳара- 
катини яхши тушунмаган, лекин қўшни уйда бўлган 
воқеа унинг тўрт йилги саргардонлигига ҳар қалай 
алоқаси бўлиши керак, дея тахмин қилган ошнаси анча- 
дан бери уни сабрсизлик билан кутмоқда эди. Ошнаси 
юз берган воқеани билгиси келиб, сабри чидамай сў- 
ради: 

— Хўш, нималарни кўрдинг? 

Фаррух жавоб берди: 

— Махфий иш, лекин мени орзу-умидим сари етак- 
лаши мумкин бўлган иш. Бахтга қарши, мажлис қат- 
нашчиларидан бирининг қўрқоқлиги . ишнинг белига 
тепди, энди умид қиладиган ҳеч нарса қолмади, дейиш 
мумкин. 

Уртоғи бу чигал тафсилотдан ҳеч нарсани тушунмай, 
ундан нима гаплигини дурустроқ айтиб беришни илти- 
мос қилди. 

Фаррух шундай деди: 

— Узун гапнинг қисқаси, бу .одамлар ҳукуматни 
ағдариб ташлаш мақсадида фитна тайёрлашди. Аммо 
ишнинг муҳим қисмини адо этиши лозим бўлган фаол 
аъзолардан бири катта саллаю узун соқоллардан 
ваҳимага тушиб, бу вазифани ўз зиммасига олишдан 
бош тортди. 

Фаррух буни ҳозирча сир тутишни ошнасидан илти- 
мос қнлди. Эртасига Фаррухнинг кайфияти ўзгарди, у 
ўзида курашни яна давом эттиришга куч борлигини ҳис 
қилди. У мавжуд аҳвол бошқаларнинг ҳам жонига тек- 
канини ва ундан қутулишга интилаётганини англагач, 
беихтиёр кучига куч қўшилди, анча дадилланди. Гарчи 
полковник Н. нинг эътирози планни деярли барбод 
этса-да, лекин Фаррух бошқа бирон йўл топилади ва 

ҳар қалай улар кураш бошлайдилар, деб ўйларди. Тақ- 
дир унга яна йўл кўрсатди. 

Уша кечадан йигирма б&ш кун ўтгач, Фаррух: 

— Казаклар эртага Қазвиндан жўнайдилар, улар 
Теҳронга борадилар,— деган шов-шувни эшитиб қолди. 

Кутилмаган ва илгари асло кўрилмаган бунақа буй- 
руқни э.шитиб, ҳайратда қолган Фаррух ўзига жуда 
яқин ўртоқларининг биридан: 

— Нима гап ўзи, биласанми? Нимага эртага Теҳрон- 
га жўнаяпмиз?—деб сўради. 

— Мен ҳам нима бўлаётганини тушунмаяпман,— деб 
жавоб берди у. 

Фаррух ўз нарсаларини йиғиштирар экан, ниҳоят, 
Теҳронга борадиган кун келганига суюнди, шу онда у 
бирдан молияда ишлайдиган дўстиникида ўтказган 
кечани эслади. 

«Бу ерда ўша туп бмлан алоқадор бирор нарса йўқ- 
микан?—деб сўради у ўзидам. 

У суриштиришга тушди. Ҳеч ким ҳеч нарса билмас- 
ди. Ҳар қалай Теҳронга юриш ҳақидаги буйруқнинг полк 
маҳкамасидан берилганини аниқлади. Шундан кейинги- 
на у йўлга чиқиш ўша тундаги воқеага боғлиқ эканли- 
гига тамомила ишонди, чунки ўша тунда полковник Н. 
га худди шу план таклиф этилган эди. 

У севиниб, мамнуният билан сафарга ҳозирлана бош- 
лади. 

Уша куниёқ кечки пайт казаклар Теҳронга жўнади- 
лар, эрталаб эса, бу ҳақда ярим расмий Теҳрон газета- 
ларидан бирида оддий хабарга ўхшаш ахборот босилиб 
чиқди. 

Теҳронга яқинлашган сайин Фаррухда қайғу, ғам- 
алам ортаверди. Бечора ўзини ўраб олган бу ҳиссиётни 
нима деб аташни ҳам билмасди. 

Ахир, у севгилиси ҳузурига, унинг шаҳрига боряпти- 
ку? Бунчалик ғам-ғуссага ниМа ҳожат бор? Лекин, ҳатто 
икки кундан кейин унинг Теҳронда бўлиши, ҳеч бўлма- 
ганда, Маҳиннинг сиҳат-саломатлигини билиш мумкин- 
лиги ҳам уни қувонтира олмасди. 

— Нега соат сайин қайғу-аламинг ортяпти?— деб 
сўради ундан бир офицер ошнаси. 

Фаррух сабабини айтмади, лекин Теҳронга боргач, 
унга ўз саргузаштини батафсил сўзлаб беришни ваъда 
қилди. 

Ҳозиргача Фаррух Теҳронга борганда кимникида ту- 
ришини ўйламаган эди. У отам ғам-аламдан ўлиб кет- 
ган ёки таянчсиз қолиб уйдав айрилган, деб ўйларди. 
Уртоғи унинг ташвишланаётганини пайқаб, менинг 
уйимда турасан, деб таклиф қилди. 

— Мен келаётганимни уйдагиларга хабар қилиб қўй- 
ганман. Мабодо бу буйрўқ берилмаганида ҳам, барибир, 
Теҳронга бормоқчи эдим. 

Фаррух розилик билдиришга мажбур бўлди. 

У тағин хаёлчан бўлиб қолди. Бунга ўзи ҳам ҳайрон, 
ҳатто буни бахтиёрликвинг шавқ-завцидан бўлса керак, 
дейишга ҳам тайёр эди. Бироқ, унинг юраги бежо урар, 
кўнгли ғаш бўлар, бу ҳолатдан жуда ҳам таажжубла- 
нарди. 

йртаси куни кечки пайт Қирожга кириб келишди, 
Кирождан Теҳронгача атиги олти фарсах йўл бўлиб, 
унй пиёда олтй-етти соатда босиб ўтиш мумкин эди, 
Фаррух Теҳронга борганда ишни нимадан бошлашнқ, 
ўзини қандай тутишни ҳали ўйламаган эди, лекин у 
фурсатдан фойдаланиш зарурлигини биларди, у Теҳрон- 
га юриш ўша кеча Қазвинда эшитгани музокаралар 
билан алоқадор экаллигига амин бўлганидан сўнг ўрто- 
ғи билан хайрлашиб, отряд командири жойлашган кар- 
вонсаройга борди. 

Фаррух командирнинг қайси қисмдансан, деган саво- 
лига жавоб бергач, ҳеч тортинмай-нетмай командирга 
чақноқ кўзларини тикиб деди: 

Мен фитна ҳақидаги ҳамма нарсадан хабардор- 
ман. Бу юришдан кўзда тутилган мақсадни биламан, 
Сиз истаган заҳотингиз мени йўқ қилиб юборишингиз 
мумкин, бундан қўрқмайман. Лекин шу муҳим ишга ки- 
ришаётганингизда, мен сиздан мендек аламдийда бир 
кишига қамоққа олинадиган бир неча одам номини ай- 
тиШни, arap имкони бўлса, буйруқ ижросини ҳам ўзимга 
топШиришинғизни ўтиниб сўрайман. 

Орага бир лаҳза сукут чўкди. Командир сўзларидан 
алам, ўкинч сезилиб турган бу ёш офицер қалбида нима- 
лар туғён ураётганини пайқагандай, ўйланиб қолди. 
Сўнг унинг азми-шижоатига дилдан таҳсин ўқиб, сў- 
ради: 

— Кимларни кўзда тутяпсан, уларни нима қилмоқ- 
чисан? 

Фаррух ҳарбийларча ғоз туриб деди: 

— Менинг талабим унча катта эмаа фақат уаоқ 
йиллар чеккан азоб-уқубатларим учунгина қасос оламан, 
холое. Ҳоинлар рўйхатига менинг ҳаётимни поймол қил- 
ган, уни заҳарлаган кишининг номини тиркаб қўйиши- 
нгизни сўрайман, 

Ёир дақиқа сукут қилгач, яна сўзида давом 

ЭТДИ| 

т* Ҳозир у парламент депутатн, исми оғойи Ф... ус- 
еалтана. Ундан ташқари, мени таҳқирлашда яна бнр 
неча киши қатнашган. Улар у қадар кўзга кўринран 
шахслар бўлмаса-да, лекин ўзига етгунча кишилар, хат- 
ти-ҳаракатига келганда ўз валинеъматларидан қолйш- 
майдилар. 

Командир бир оз ўйланиб тургач, Фаррухга оғойи 
Ф... уссалтана номи рўйхатда борлигини ва уни қамаши 
мумкинлигини айтди. Сўнгра стол ёнига келиб, тез-тез 
ёза бошлади: 5 

«Подпоручик Муҳаммад Ризохон қамоқхона маъмур- 
ларига топширадиган шахсларни энг хавфли жиноятчи- 
лар қаторида қаттиқ режимда сақлансин». 

Фаррухнинг . чеҳраси ёришиб кетди. У буйруқни 
олиб: 

— Энди мен интиқом йўлидаман, дея олишпм мум- 
кин,— деди. 

Орадан ярим соат ўтгач, қуёш ботгандан бир соатча 
кейин казаклар Теҳронга йўл олншди, Буйруқни чўнтак- 
ка солйб олган Фаррух Маҳин яшаб турган жойга яқин- 
лашаётгани ва тез орада у севгилисининг висолига ети- 
шини ўйлар экан, ўзини бахтиёр ҳис этарди. Лекин уни 
безовта қилаётган кўнглидаги ташвиш ҳеч аримас 
эди. 

Улар Теҳронга яқинлашганларида Фаррух ўртоғига 
шундай деди: 

— Агар Теҳронни Олпш насиб бўлиб, оғойи Ф... ус- 
салтанани қамашга борадиган бўлсак, катта дарвозадан 
кириш ноқулай, шовқин-сурон бошланиши мумкин. Ях- 
шиси, хилватроқ кўчага қараган эшикдан кирамиз, у 
ерда бирон қаршиликка дуч келмаслигимиз ҳам мум- 
кин. 

Соат еттиларда Теҳронга етиб бордилар, Теҳрон бри- 
гадасининг унча катта бўлмаган отряди Дарвозайи 
Қазвин яқинида казакларга дуч келди, лекин ҳеч қандай 
қаршилик кўрсатмай, казаклар билан бирга шаҳарга 

қайтди. Қазаклар тезда Казакхонага етиб боришди, у 
ердан назмия томон юриб, нари-бери тўқнашувдан сўнг 
у ерни ишғол қилишди. Сўнгра улар полициянинг 
бошқа комиссариатларига ҳам ўз отрядларини юбор- 
дилар. 

Фаррух офицер ўртоғини ва уч казакни ёнига олиб, 
извошлар турадиган бир саройдан олинган файтонда 
оғойи Ф... уссалтана уйига жўнади. Олдиндан ўйлаб қў- 
йилганидек, Фаррух хилват кўчадаги эшикни ўнғайгина 
очиб, ҳовлига кирди. У извошчига — у ҳам казаклардан 
эди — катта дарвоза олдида кутиб туришни буюрди. У 
ҳовлини яхши билганидан уй томон оҳиста юриб борди. 
Унинг юраги чирпинар эди. У ўз-ўзига: 

«Агар Маҳни ҳануз отасиникида яшаётган бўлса, мен 
чолни эҳтиётлик билан, қизига сездирмасдан қамашим 
керак»,— дерди. 

Ўйга кираётганда Фаррух ўртоғига: мен олдин кира- 
йин, у ерда айтмоқчи бўлган гапларим бор, деди. Хул- 
лас, у ишора бергунга қадар казаклар пойлаб туриши 
ҳақида келишиб олинди. 

Биз Фаррухнинг оғойи Ф... уссалтана ётоқхонасига 
кирганини, хонада бахтиёр кулган киши ўрнида хотини 
ва қизийинг дарди фироқнда адо бўлган, ўлар ҳолатга 
етган бебахт мўйсафидни кўрганини биламиз. 

Фаррух шундагина уни бутун йўл давомида нималар 
қийнаб келганини, Теҳронга яқинлашган сари нега унинг 
ташвиши орта борганини энди тушунди. У шу ўтган 
тўрт йил ичида умид багишлаган, хаёлини банд этган, 
юрагига далда берган нарсадан айрилган эди. Мана, 
энди унинг юраги ҳам, мияси ҳам бўм-бўш — у ақлдан 
озиш даражасига етган эди. 

* * * 

Фаррух ҳикоясини тугатди. Ҳамма сукут қиларди. 
Бу ерда ўтирганлар ҳам кўп азоб-уқубат чеккан ва бахт- 
сизлик нималигини билган кишилар бўлсалар-да, лекин 
уларнинг дарди Фаррух тортган азоб-уқубат олдида ҳеч 
гап эмас эди. 

Фаррух ҳам бошини қуйи солганича сукут қиларди. 
Унинг юзидан ёш оқиб тушарди. Даврадагилар ҳам 
унинг кўнглини кўтариш, юпатиш ўрнига ҳамон жим 
ўтиришарди. 


Сукунатнинг узоқ давом этиши мумкин эмас эди^ 
албатта. Иффат сўз бошлади: 

— Бўлар иш бўлди. Энди кўз ёши қилиб ўтиришдан 
бирор фойда бўлармиди. Тақдир экан, нима ҳам қила 
олардик. 

Қўп ўтмай, кечки дастурхон ёзилди. Шу ҳолда ким- 
нинг ҳам томоғидан таом ўтарди, дейсиз? 

Фаррухнинг кўз ёшлари тўхтаган эди, лекин у ҳа- 
мон бошини қуйи солганча чуқур ўйга толиб ўтирарди, 
Нималар ҳақида ўйлаётганини ўзи ҳам билмасди. Ав- 
валлари унинг хаёлини банд қилган нарсалар энди йўқ, 
абадий сўнган эди. У ҳақда энди хаёл суриш фойдасиз. 
Лекин у бечора ўйламай тура олармиди? 

Фаррух^нинг ҳикояси чуқур таъсир этганидан ҳамон 
шу ҳақда ўйлаб ўтирган Бобоҳайдар деди: 

— Бу ёғи қанақа бўлди? Вой-вуй... оғом шунчалик 
ошиқ бўлган экан-у, мен бехабар эканман. Мен буни 
шунчаки бир болалик, хаёл деб ўйлаган эдим. 

Фаррухнинг энагаси гина аралаш деди: 

— Мен бошдаёқ болагинамнинг ошиқи шайдолигини 
билган эдим. Мен ҳатто Саид Исмоилдан ишқ дориси 
топдириб келган эдим, лекин кор қилмади шекилли, у 
тинчимади... 

Аҳмадалихон билан Фаррухнинг офицер ўртоғи ҳай- 
рон бўлишди: 

— Қанч.а уқубат, хўрлик кўрган... Ажабо, бунинг 
сабр-бардошини қаранг-а! 

Даврада фақат Жаводгина ўз оғосининг дард-алами- 
ни эшитса ҳам индамасди: у ўз олдида Жалолатнинг 
жавдираган кўзларини кўрарди. 

Фаррух хаёлдан бош кўтариб деди: 

— Мен, бахтга қарши, бундан ортиқ ўтиролмайман. 
Кетишим керак. 

Кечалари ҳарбийлардан ташқари ҳаммани қамоққа 
олаётганлари учун Жавод билан Бобоҳайдарга казакни 
қўшиб юбордилар, Фаррух эса Аҳмадалихонни кузатиб 
қўймоқчи бўлди. 

Иффат Фаррухни олиб -қолмоқчи бўлди, лекин эплай 
олмади: 

— Мен шу кеча бир кишини қамоққа олишим ке- 
рак,— деди у. 

Бир соатдан кейин уй жимиб қолди. Меҳмонлар ке- 
тишди. Иффат ҳам хонасига кирди, болани ёнига ётқи- 

зишларини буюриб, ўринга кирди-да, Фаррух саргу- 
заштларини бир чеккадан икир-чикиригача ўйлаб, уй- 
қуга кетди. 

XII боб 

АФЮННИНГ КАСОФАТИ 

Бундан тўрт йил муқаддам оғойи Ф... уссалтана, Али 
Ашрафхон ва Сиёвуш Мирзо бир офицерга Фаррухни; 
қамаш ва уйи Келотга сургун қилишни буюрган эдилар. 
Уша офицер Айвонакдан уларга хат юборйб, Фаррух- 
нинг қўлга олингани ва белгиланган жойга кетаётгани 
Қақида хабар қилган эди. 

Ўшанда Али Ашрафхон биринчи бдр хотиржам 
нафас олган эди. 

— Худога шукур, хотиржам бўлдик,— деган эди у. 

Фаррух билан ширахонада учрашганйдан кейин у 
катта ташвишда қолди. У қилмишларининг ошкор бўл- 
гани ва бундан бошқалар хабардор бўлганлигини билиб, 
ҳатто уйқусини ҳам йўқотиб қўйди. 

У бу гап бир кун эмас-бир кун Иффатнинг ота-она- 
сига етиб боришини илгари ҳам биларди, албатта. 
Аммо у Иффат уларга эридан бахти очилмагани, охири 
эри уни талоқ қилганинигина айтади-да, шарманда 
бўлцшдан чўчиб, бошқа гапларни яширади, деб ўй- 
ларди. 

Бирдан ҳамма сири ошкора бўлганини, қилган ра- 
аиллиги учун жазога тортилишини билиб, ўтакаси ёрил- 
ди.„ Худди мана шў ваҳимада у ўшанда Фаррухни 
қамашни маъқуллаб, бу машъум иш учун масъулият- 
нийг бир қисмини ўз зиммасига олишга мажбур бўл- 
ган эди. 

Офицернинг хати уни тинчитгандай бўлди. Лекин ба- 
рибир шу кундан бошлаб у даҳшатли тушлар кўрар, 
безовта бўлиб юрарди. Уни ҳар кеча уйқуда ваҳима бо- 
сарди: қуролланган аллақандай одамлар уни қуршаб 
олиб, жазолашга шайланардилар. Бу даҳшатдан у чў- 
чиб уйғониб кетарди. У неча бор Р... уддавла ҳузурига 
бориб, қизининг бошига туширган ноҳақ ситамларини 
сгчиқ айтмоқчи ва узр сўрамоқчи бўлди. Лекин, аҳмо- 
қона манманлиги уни бу йўлдан қайтарарди ва у, аслини 
олганда, ҳеч қанақа ножўя иш қилганим йўқ-ку, деган 

фикр билан ўзини юпатарди: европаликлар мақсадга 
эришиш учун бундан ҳам бешбаттар разолатлардан 
қайтмайдилар-ку, дерди. 

Исфаҳондан келганига олти ой бўлса-да, лекин Али 
Ашрафхон ҳамон ишсиз юрарди. Министрликдаги ҳамма 
ҳомийлари ҳар қаёққа тўзиб кетишган эди, уни ҳеч ким 
йўқламасди. Бунинг устига, янги министрлар жуда кек- 
са бўлганларйдан унга ав^алги министрлар қиладиган 
илтимос билан мурожаат этмас эди. Ҳозир бошқа амал- 
дорлар уни турли йўллар билан орқада қолдирар, у эса, 
бирон мансабга минишдан умид узиб, уйида ўтирарди. 
Партиявий фитналарни, ҳар қандай тўполон ва жан- 
жалларни пулга сотиб оладиган акасининг аксича 
ўлароқ, у бошқача, ишқ-муҳаббат ва- эҳтирос бўйи 
келадиган нозик-нафис ишларни кўпроқ ёқтирарди. 
У шу йўл билан министрлар иштаҳасини қимматбаҳо 
гиламлар ва нақд пуллардан чалғитиш осонроқ, деб 
ҳисобларди. 

Афюн чекиши уни хоҳ бамаъни, хоҳ бемаъни, бари- 
бир, бирор жамоат иши билан шуғулланишдан, ҳар 
қандай лаёқатдан маҳрум қилиб қўйган, энди унда 
бирор ишнинг бошини тутишга сабр-тоқат йўқ эди. Гар- 
чанд у «мамлакат ишончи» деб аталадиган ёшларга 
мансуб бўлса-да, лекин ҳозирги вазият ҳақида ҳеч қан- 
дай фикр айтмас, нуқул шундай дерди: 

— Тўгри, вазият ёмон, бундай бўлмаслиги керак, 
лекин нима ҳам қилиш мумкцн? Ахир, биз эронликлар- 
миз, демак тақдиримизнинг ўзи шундай, бош министр* 
ларимиз ўғри ва сотқин бўлишлари,' ўғри ва сотқин 
бўлмаганларида ҳам, қўлларидан ҳеч иш келмайдиган 
кишилар бўлишлари керак.. 

У баъзан аламига чидаёлмай хизматкорини ча- 
қириб, ундан манқал билан трубкани олиб келишни 
талаб қнларди. Бир неча бор наяки қилгач, ухлаб 
қоларди. 

Тарёкка берилиб кетгани сабабли ўзи билан Иффат 
ўртасида юз берган ҳамма воқеалар унга бир тушдек 
туюла бошлади. У шу қадар хароб бўлиб қолган эди- 
ки, шунча жиноятлар қилиш қўлидан келганини ҳатто 
ўзи ҳам тасаввур эта олмасди. 

Акаси юқори мартабага миниш йўлида унинг таш- 
виқотчилигига муҳтож эди, у таназзулга кетаётган ми- 
нистрликни суяб қолиш, зарур бўлган тақдирда Со* 

ҳибқирония 1 га бориб, халқнинг министрликни сақлаб 
қолишниталаб қилаётганини айтадиган, бозорма-бозор 
дайдиб, бир тўда нодонни лақилла-та оладиган кишилар- 
га эга бўлиш учун ўз атрофига бир гуруҳ одам тўплаши 
керак эди. Акаси унинг ёнш;а тез-тез келиб турар, уни 
ана шу ишда иштирок этишга кўндирмоқчи бўларди. 
Бироқ, у нуқул тарёк чеккани-чеккан эди. 

Али Ашрафхон яккаш: 

— Эртага бораман, эртага бошлайман,— деб жавоб 
берарди. 

Аммо у ваъдадан нарига ўтмасди. 

Ҳар гал акасининг илтимос ва ваъдаларидан эриб 
кетар ва ҳар сафар ўзи ҳам эртага, албатта, боришни 
қатъий қилиб кўнглига тугиб қўярди. Наҳотки, тарёк 
бангисининг қўлидан бирор ишни амалга ошириш 
келса? ' 

Баъзан қиморхонада ҳам, у ерда тарёксиз қолмас- 
лигини билгани учун кўриниб қўярди. 

Фаррух қўлга олинган кундан буён орадан тўрт йил 
ўтган, буни Али Ашрафхон аллақачон унутиб юборган- 
ди. Акаси билан бирга Дарвозайи Қазвинга борган ку- 
НИ кечаси Сиёвуш Мирзо билан учраШиб, ҳаммасини 
эслади. Бироқ, ўйинга берилиб кетиб, яна унутиб юбор- 
ди, ўйин тугагандан кейин уйига хотиржам қайтиб 
келди. 

Али Ашрафхон иродаси кучли одамлардан эмас эди 
у қилаётган ишларининг ҳаммаси ҳам мақбул деб ҳи- 
соблайдиган, ўз хатти-ҳаракатларининг ҳаққонийлигинғ 
турли софизм ёрдамида ўзига ҳам, бошқаларга ҳак 
исботлашни биладиган довюрак ёвузлар тоифасигг 
кирмасди. Аксинча, у заиф ва юраксиз эди, худбинлигг 
туфайлигина бўлса керак, у ўзининг ёмонлик қилмага 
нига ишонар, бошқалар бундан ҳам ярамас ишлар қи 
ладилар, деб ўйларди. 

У уйда казакларни кўрганида ҳангу манг бўли( 
қолди. 

Кейинги вақтларда у чиндан ҳам ҳеч қандай жино 
ят қилмаган, тарёк чекишдан нарига ўтмаганди. Ҳатт( 
ўз уйининг энг ичкари хилват жойида ҳам бош ми 
нистрнинг номига «ҳазрати ашроф» сўзини қўшма! 
атамасди. 


1 Аҳмадшоҳнинг шаҳар ташқарисидаги саройи. 

Кутилмаганда ўз хонасида у ёқдан-бу ёққа юриб 
турган казак офицерига кўзи тушди. 

Фаррухни таниб, дағ-дағ титраб, ўзини девор пана- 
сига олди-да, тарракдай қотиб қолди. 

Фаррух ҳамон юришда давом этарди. Шу юришда у 
Али Ашрафхоннинг тепасига-келди-да: 

— Қалайсиз? Энди ҳам куласизми?— деди. 

Али Ашрафхон жавоб бермади. Бир оғиз сўз ай- 
тишга ҳам мажоли қолмаган эди. У бирор даҳшатли 
воқеа юз беришинигина сезарди, холос. Дор қуриб бў- 
лингани ва яқин орада унга барча хоинлар осилажаги 
ҳақидаги миш-мишлар ўша куни шаҳар бўйлаб тарқал- 
гани учун ўзини бўйнига сиртмоқ солингандай ҳис қилди. 

Офицер яна деди: 

— Утган тўрт йил ичида ҳам жуда кўп кулган бўл- 
сангиз керак. Ҳа, майли, кулсангиз кулаверинг. Аммо, 
менимча, бу сафарги кулгингиз сал бошқачароқ бўлади. 

Қейин гап оҳангини ўзгартириб, қўшиб қўйди: 

— Ҳали ҳам акангизга таянарсиз? Қилган ишла- 
римнинг ҳаммаси қонуний деб ўйларсиз? 

Ҳамон Али Ашрафхон лом-мим деёлмас, оёқлари 
титрарди, холос. Афтидан, агар жавоб беришга мадори 
етганида эди, бутун жиноятларига иқрор бўларди. 

Фаррух у билан пачакилашиб ўтиришни истамагани 
учун уни қамоққа олгани келганини маълум қилиб қўя 
қолди. 

Али Ашрафхон миқ этмасди. У нима ҳам қила олар- 
ди? Қаршилик кўрсата' олармиди? Узидан каттароқ ва 
кучлироқ кишиларни ҳам ушлаб кетишди-ку. Энди у 
кўз'олдида ўлимни кўрар ва сукут қиларди. 

Фаррух яна Али Ашрафхоннинг олдига келди-да, 
бирор жойига тегиб кетишдан ҳазар қилгандай, жирка- 
ниб деди: 

— Айтадиган гапларингиз бўлмаса, олдимга ту- 
шинг... кетдик. 

Али Ашрафхон зўр бериб ўзини тутишга уриннб, 
узуқ-юлуқ титроқ товуш билан: 

— Нима қилсангиз ҳам майли... мен тайёрман,— 
деб жавоб берди. 

«Энди Маҳин ҳалок бўлган, ҳамма нарса барбод 
бўлган маҳалда барча жиноятчилар итоаткорона бош 
эгмоқдалар. Нима қилсам экан? Наҳотки, унинг ташқи 
қиёфасига алдансам-ку, қасос онларини бой бериб, уни 

жазолашдан воз кечсам? Йўқ, асло бундай бўлмайди!» 
деб ўйлади Фаррух. 

У йўлакда турган икки казакни чақириб, Али Аш- 
рафхонни ушлашни буюрди. 

_ Ҳамон Али Ашрафхонда гапиришга мажол йўқ эди^ 
Оёқлари шундай титрардики, қимирлашга ҳам қуввати 
ет^масди. Казаклар унинг икки ёнига ўтиб, қўлларидан 
ушлаб олишди-да, ташқарига бошлашди. 

Одатда, Али Ашрафхоннинг уйида тунаб қоладиган 
хизматкори ўз хўжайинини қамоққа олаётганларини 
кўриб, чурқ этиб оғиз очишга журъат этолмай, ҳайрат- 
дан кўзларини катта-катта очиб қараб турарди, казак- 
лар кўча муюлишидан бурилиб, ғойиб бўлгунга қадар 
бир жойда қаққайиб туриб қолди. Шундан кейингина 
ўзига келиб, қйчқирганича ичкари ҳовлига югурди. Қич. 
қиргани Али Ашрафхоннинг уйидагиларини, жумладан, 
унинг сийғаси ҳисобланувчи анча ёшга борган хотинни 
уйғотиб юборди. Хотин чодрасини ҳам ёпинмай, рўмол 
ҳам ўрамай, югуриб чиқди-да, хизматкордан бўлган во- 
қеани бирма-бир суриштира бошлади. Бунга ичкари 
ҳовлидаги хотинлар ҳангу манг бўлишди, ҳатто бир-ик- 
киталари кўз ёши ҳам қилиб олишди. Улар нима гап- 
лигини ҳам, оғонинг .нимага қамоққа олинганинн ҳам 
тушунмасдан, шу ишни қилган одамни ҳаромидан олиб, 
ҳаромига солиб, роса қарғашди. Бироқ бундан бошқа 
иложлари ҳам йўқ эди. Оғо қутулиб келгунча қаноат 
қилишга, қутулиб келганндан кейин гадойларга бўтқа 
пишнриб беришга, зиёратгоҳга қирқта шам ёқиб, равза 
буюрпшга қарор қилдилар. 

* 4 * * 

Ҳали қиш ва кунлар қисқа бўлгани учун кечқурун 
соат беш яримлардаёқ қоронғи тушди. Бундай вақтда 
назмиянинг қоронғи камерасида нақадар даҳшатлй зул- 
мат ҳукм суришини тасаввур қилиш қийин эмас. 

Фаррухнинг назмия раисига тақдим этган буйруғи- 
га мувофиқ, Али Ашрафхон қоронғи камерага ташлан- 
гандан буён орадан ўн икқи соат ўтди. Ана. шу соат- 
ларни у худди тушдай бошидан кечирди. Фаррухнинг 
кутилмаганда пайдо бўлиши уни шундай эсанкиратиб 
қўйган эдики, энди у бу воқеаларнинг ўнгида. бўлаёт- 
ганини ҳам, тушида "бўлаётганини ҳам аниқлай ол* 
масди. 


Юқорида баён этганимиздек, у Фаррухни ҳам, бў- 
либ ўтган воқеаларни ҳам аллақачон унутиб юборган 
эди. Шундай кунларда, кутилмаганда, у билан бўлган 
учрашув... Ҳарбий кийим кийиб олган Фаррух... Али 
Ашрафхоннинг тарёк билан қорадоридан хиралашиб 
кетган фикри эндн тамоман ишдан чиққан эди. Фақат 
у бир нарсага — бунинг туш эмаслигига, уни чиндан 
ҳам Фаррух қаматтирганига, қуёш ҳам ботиб, тарёк 
чекадиган вақти аллақачон ўтиб кетганига, ҳолидан 
хабар олишни ҳеч ким хаёлига ҳам келтирмаётганига 
ишонди. 

Зах камеранинг қўланса ҳиди ҳам уни ўзига келти- 
ра олмади, бироқ тарёк йўқлиги қаттиқ таъсир қилди. 
Али Ашрафхон тарёк топилмаган тақдирда ўзини қан- 
дай мушкул аҳволга тушишини аста-секин ҳис қила 
бошлади. Дунёда пулдан ҳам зўрроқ кучлар бор- 
лигига, ҳеч нарсаси йўқ одамлар ҳам пулдорларнинг 
бошига кулфат соладиган вақтлар бўлишига оз-оздан 
ишонди. 

У қорни очганини сезмади, пешинда олдига олиб ке- 
либ қўйишган арпа нондан ҳам, товоқчадаги ошдан 
ҳам татиб кўрмади. Ҳатто ўзининг қамалиш сабабла- 
рини ҳам кўнглидан ўтказмади. У фақат бир нарсани, 
тарёк чекмай тура олмаслигини ўйларди. Афтидан, агар 
бу ифлос жойда қорадори билан таъминлаб туришни 
ваъда қилишса, ҳагто қамалганига ҳам шикоят қилмас 
ва тақдирга тан беришга ўрганиб қолган ҳақиқий эрон- 
ликдек «менга шу ер ҳам жуда соз» деб қўя қолган бў- 
ларди. , 

Соат тўққизга яқинлашиб қолганига қарамай, ҳеч 
ким ундан хабар олмади, тарёк келтирмади. Унинг кўз- 
ларидан ёш, бурнидан сув оқа бошлади. Бу ўта хумо- 
риликдан карахт бўлиб қолганликнинг аломати эди. У 
ўқтин-ўқтнн ўзини уқалар, бошини деворга урар, бур- 
нини ерга ишқар, аммо тинчий олмас, тарёкка хумори- 
си тарқамасди. У дармонсизланганича эшикнинг таги- 
гача судралиб борди-да, унга бошини қаттиқ урди. 
Бироқ полициянинг кечқурунги айланиб чиқишига ҳали 
вақт бор эди, бундан қатъи назар, бу ерда бунақанги 
воқеалар ажабланарли эмасди, унга эътибор Ҳам бе- 
ришмасди. 

Ниҳоят, эшик ғижирлади. Али Ашрафхон қувониб 
кетди: кимдир келяпти, ундан тарёк сўраш мумкин. 

Полициячи фонус кўтариб ичкари кнрди. Товоқчадаги 
тегилмаган овқатни кўриб: 

— Нима, ёқмадими? Бугун маҳбусларнинг ҳаммаси 
ҳам овқатдан хурсанд бўлишди-ку,— деди. 

У товоқни олиб, ўрнига бошқасини қўйди-да, эшикка 
қараб юрди. 

Али Ашрафхон юрак ютиб: 

— Бир илтимос билан мурожаат қилишга рухсат 
этсангиз,— деди. 

— Хўш, нима демоқчисан?— қўполлик билан сўради 
полициячи. 

Али Ашрафхон қўрқа-писа, оҳиста гапирди: 

— Агар маҳбус тарёкка ўрганган бўлса, тарёк бери- 
ладими ёки йўқми? Шуни билмоқчи эдим. 

Полициячи кулиб юборди. 

— Вой сени қара-ю. Оббо омон бўлгурнинг боласи- 
ей. Ҳали мамлакатдаги аҳволдан хабаринг йўққа ўх- 
шайди. Ҳукумат мана шу нон билан ошни ҳам сизларга 
қарзга олиб беряпти. Ўйлаб топган гапингни қара-ю, 
вой омон бўлгурнинг боласи-ей. Бош министрлар қўр. 
қадиган сиёсий маҳбус бўлганингда ҳам гўрга эди, унда 
қамоқхона бошлиғи сени ўз ҳисобидан тарёк билан 
таъминлаб турган бўларди. Чамамда, сенинг ҳақингда 
бундай буйруқ берилгани йўқ, шекилли,- Шундай бўлга- 
нидан кейин бу ҳақда оғиз ҳам очмай қўя қол,- хўпми? 
Маслаҳатимни уқдингми? 

Полициячи камерадан чиқиб, эшикни қаттиқ ёпди-да, 
шарақлатиб қулфлади. Қадам товуши узоқлашди. 

Қамоқхона назоратчисининг жавоби Али Ашраф- 
хонни ҳангу манг қилиб қўйди. У ҳамма нарсага ҳам 
чидарди-ю, лекин тарёксиз яшашга мажбур эканини 
англаб, юраги ёрилаёзди. 

Бангининг тарёкдан маҳрум бўлиши чидаб бўлмай- 
диган ҳолдир. Али Ашрафхон соат сайин қийналар ва 
ўзини жон бераётгандай, жон бераётиб яна тирилаёт- 
гандай ҳис қилар, аъзойи бадани зирқирар, боШи, оёқ- 
лари, қорни оғрирди. У фақат тарёк сўрар, унга фақат 
тарёк етишмасди. Бошқаларнинг бегуноҳдан-бегуноҳ 
қанчадан-қанча азоб-уқубатлар чеккани, қандай оғир! 
мусибатли дақиқаларни бошларидан кечирганларига 
энди ақли етди. 

Анча вақтгача у бошини деворга уриб, анча вақтга- 
ча яланг инграб, войвойлаб ётди. Қани энди унга, 


майли, чекишга ҳам эмас, ютиб юборига мошдеккина 
тарёк беришганида эди, эвазига бор пулини ҳадя қи- 
лишга тайёр эди. Бироқ, унга ҳеч ким жавоб қилмади. 

Шундан кейин у ифлос полга бошини қўйганича 
аччиқ-аччиқ йиғлади. 

XXIII боб 

ЯНА БИР УЧРАШУВ 

Қазаклар Теҳронга келгандан кейин бешинчи кун 
кечқурун Теҳроннинг шимоли-ғарб томонидаги кўчалар- 
дан бирида, француз элчихонаси яқинидаги шинам қи- 
либ безатилган кичкина хонада икки киши суҳбатлашиб 
ўтирарди. Бу маҳалла жуда сокин ва осойишта бўлиб, 
уйлар ҳам, аҳоли ҳам сийрак, камқатнов эди. Теҳронда 
бундан тинчроқ маҳалла йўқ деса бўларди. 

Бу ҳовли кичкинагина бўлиб, унинг чап томонидаги- 
на болохона борлигини кечқурунги қоронғиликда ҳам 
кўриш мумкин эди. Хонанинг жиҳози ёзув столи, яшил 
қалпоқли чироқ, иккита кресло ва икки ёнига иккита 
стул қўйилган столчадан иборат бўлиб, кўпроқ иш ка- 
бинетига ўхшаб кетарди. 

Суҳбатлашаётганлардан бири, оқ юзли ёш йигит 
креслода ўтирар, иккинчиси кўринишидан хизматкор 
бўлса керак, унинг қаршисида, эшик олдида одоб сақ- 
лаб, тик турарди. 

Еш оғо хизматкорга юзланиб, деди: 

— Хўш, Ҳасанқули, меҳмон келишига ҳамма нарса- 
ни тайёрлаб қўйдингми? ёки бирор камчилик борми? 

— Нимаики буюрган бўлсангиз, ҳаммаси тахт. Ош- 
паз хотин бутун ҳунарини ишга солиб, таомни мазалик 
қилиб пиширажагини айтди. 

Йигит жилмайиб: 

— Ҳа, бугун энг қадрли меҳмоним келади...— деди- 
Кейин суҳбат жиловини бошқа ёққа буриб сўради: 

— Менга қара, боя нимани гапираётган эдинг? Ум- 
рингда иккинчи марта ярамас ишга дуч келганингни 
айтибмидинг? Гапингни тушунмадим, у қанақа ярамас 
иш эди? 

Хизматкор бир йўталиб олди-да, гапга киришди: 

— Илгари кимнинг қўлида ишлаганимни ҳали сизга 
айтганим йўқ, чоғи. Мана, уйингизда яшаётганимга уч 

йилча бўлиб қолди, дастлабки кундан бошлабоқ менга 
ме?фибо$.рк кўрсатиб, бу ерга келгунча кимнинг уйида 
яшаганимт! бир марта ҳам сўрамадингиз. 

йи^иткудиб юборди: 

— Ҳа, нима бўпти, сени биринчи кўришимдаёқлхши 
одам экан деган эдим, бахтимизга, таассуротим тўғри 
чиқди. Мен чиндан ҳам сендан мамнунман. 

Ҳасанқули миннатдорлик билан бош эгиб қўйдш 

— Мен оғойи Ф... уссалтананинг уйида хизмат қи- 
лардим, 

Бу номни эшитиб, йигит бир сесканиб қўйди. 

— Сен ўша одамда хизмат қилганмисан?— деди ва 
. чеҳрасида ғазаб аломати пайдо бўлди, аммо ўзини. 
босди. 

Лекин бу ўзгариш хизматкорнинг зийрак кўзидан 
қочмади: 

— Сиз у билан танишмисиз?— деб сўради, 

— Ҳа, майли, уни қўявер. Қани, айт-^чи, бугун сснга 
нима бўлди?-—деди йигит нафрат билан. 

Лекин Ҳасанқули яна аввалги гапни бошлади: 

— Агар зериктириб қўймасам, унинг уйида бўлган 
воқеаларни, у ердан кетиб қолишим сабабларини айтиб 
бераман. 

Йигит эшитиш истагини билдирган эди, Ҳасанқули 
гапида давом этди: 

— Бундан тахминан тўрт йил илгари оғойи Ф... ус- 
салтананинг уйига икки киши келди, улар қелганда, 
оғойи Ф... уссалтанага куёв бўлмоқчи бўлган йигит ҳам 
бор эди. Қелганлар ака-ука эди. Мен уларнинг баша- 
раларини кўриб, қабиҳ ва жиноятчи шахслар экаи- 
ликларига қаноат ҳосил қилдим. Шундан кейин оғом 
билан нималар тўғрисида гапиришишларига қизиқдим. 
Ушанда умримда биринчи марта бошқалар гапини яши- 
-ринча эшитиб олишга аҳд қилдим. Қўшни хонага кириб, 
гапларига яхшилаб қулоқ солдим. Улар оғом билан 
бирга унинг қариндошларидан бирини қамаш ҳақида 
режа тузишаётганини билиб олдим. 

— Уша қариндошларининг номини биласанми?— 
деб дафъатан қизиқиб сўради йигит. 

— Ҳа, биламан, оғонинг жияни Фаррух,— деди Ҳа- 
санқули. 

йигит яна сесканиб кетди. Энди у бўлган воқеани 
батафсил сўзлаб беришни илтимос қилди. 

Ҳасй1Гцули сўзида давом этди: 

— Ушанда эшитганларим умр бўйи эсйМДДН" чиқ-- 
майди. Улар ўзаро гаплашиб олганларидан кейин Фар- 
рухни қаматмоқчи бўлганларини пайқадим. Фаррухни 
жуда кичик ёшидан таниганим. яхши йигитлигини бил- 
ганим учун уларнинг ниятини шу куни кечқуруноқ Фар- 
рухга хабар қилмоқчи бўлдим. Аммо, бахтга қарши, 
кутилмаган воқеа юз берса бўладими; меҳмонлар жў- 
наши билан оғо мени чақириб олди-да; «Хизматкорлар- 
нинг ҳаммаси тарқалиб кетгани учун тунаб қолишингга 
Тўғри келади», деди. Хизматкорлардан биронтасинй ўр- 
нимга тунаб қолишга кўндирмоқчи эдим-у, лекин ҳеч 
қайсисини топа олмадим, тунашга тўғри келди. Эртага, 
албатта, вақт топиб, ҳамма гапни Фаррухга бориб айта- 
ман, деган фикрни хаёлимдан ўтказдим. Аксига олиб, 
эртасига кедқурунгача ҳам сира бўш вақт топа олма- 
дим. „Уша куни улар яна йиғилишди, қандайдир полиция 
офицери ҳам келдн. Мен яна яширинча қулоқ солиб, 
ҳамма гапни эшитиб олдим. Қарасам, Фаррухнинг бо- 
шида катта хавф пайдо бўлган. Қечқурун бир амаллаб 
бўш вақт топдим-да, уни огоҳлантириб қўяман ва бир 
неча кунга -шаҳардан чиқиб кетишини маслаҳат бера- 
ман, деган ниятда уйига югурдим. Бу кўргулик пешона- 
сида аввалдан бор экан. Уйда йўқ, қаёққа кетганини 
ҳам билмаймиз, дейишди. 

Нима қилишимни билмай, уйимга жўнадим. Йўлда 
борар эканман, унинг кетиб қолгани балки яхши бўл- 
гандир, ҳар ҳолда уни топиша олмайди, уларнинг пан- 
жаларига тушишдан қутулиб қолади-ку, деб ўйладим. 
Ташвишланганимдан анча вақтгача ухлаёлмдй ётдим. 
Эрталаб борган эдим': «Фаррух оғо уйда тунагани йўқ», 
деб жавоб беришди. Гапларидан унча ташвишланишма- 
ганлари сезилиб турарди. Шундан кейин уйга бахтиёр 
бўлиб қайтдим. Қарасам, оғойи Ф... уссалтана жуда 
хушчақчақ, хурсанд кўринади, юриши ҳам бошқача, ил- 
гари жуда ғамгин юрарди. 

Унинг хурсандлигини кўришим билан: «Энди йигит- 
нинг иши чатоқ, бечорани қамоққа олишган», деб юра- 
гим шиғ этиб кетди. Уша куни Фаррухнинг уйига бориб 
хабар олишга вақт тополмадим, учинчи куни энди бора- 
ман, деб турган эдим, почтальон қўлимга откритка 
тутқазди. Айвонакдан юборилган экан. Болалигимда 
мулланинг қўлида унча-мунча таълим олганим учун 


www.ziyouz.com kutubxonasi 


471 




откриткада нималар ёзилганини бир амаллаб ўқиб чиқ- 
дим. Бундай ўйлаб қарасам, унда оғога аллақандай 
имо-ишоралар билан қандайдир аристон ҳақида ёзилган 
экан. Фаррухни қамашганига ишондим. 

Шу воқеадан кейин кўзимга оғойи Ф... уссалтана та- 
моман бошқача одам бўлиб кўрина бошлади: унинг ба- 
шарасига ҳам, кўзига ҳам қарагим келмай қўйди. Нуқул 
нима қилиш кераклигини ўйлардим, бундан буён унинг 
қўлида хизмат қилиш жуда оғир бўлишини сездим, хиз- 
матдан кетмоқчи эканлигимни айтдим. У жуда ажаб- 
ланди: «Нега кетасан? Яқинда депутат, кейин эса ми- 
нистр бўламан, яхши ишга жойлаштириб қўяман», деди. 
Аммо ваъдаларига учмадим, кетиб қолдим. Йлгари 
ўзингизга айтганимдек, сизнинг хизматингизга келгунга 
қадар олти ой бекор юрдим. 

Йигитча ўйчан ва ғамгин сўради: 

— Ушандан буён Фаррухни кўрдингми? 

— Йўқ, кейин кўрганим йўқ, ахир, уни қаматишди- 
ку, жуда яхши кўрардим, роса куюндим. 

Оғо хотиржамлик билан: 

— Агар сен уни яна кўрсанг, танирмидинг?— деб 
сўради. ■ * 

Хизматкор ажабланиб жавоб берди: 

— Бўлмаса-чи, ахир, мени ким деб ўйлаяпсиз? Анча 
қариб қолдим, албатта. Бироқ, худога шукур, ҳали кў- 
зим ўткир. Аммо, уни яна қайтиб кўрмасман. 

йигит Жилмайиб сўради: 

— Ака-ука деганинг кимлар эди? 

— Аниқ эслаёлмайман, аммо келишганида, наза- 
римда, Ашраф чақиряпти, деб хабар қилишимни бую- 
ришганди. 

— Шундай деб ўйлаган эдим,— деди ўзини тута 
олмай ёш оғо. 

— Нима, сиз уларни танийсизми?— ажабланиб сў- 
ради Ҳасанқули. 

— Танийман,— деди у,— ўша куни йиғилганларнинг 
ҳаммасини танийман, Фаррух билан ҳам жуда ях'ши та- 
нишман, бугун уни меҳмонга айтганман. 

Ҳасанқули кўзларини қатта-катта очди: 

— Нима дейсиз? Фаррухни кутяпман- дейсизми? 
Бугун-а? 

-— Бунинг нимасига ажабланасан? Фаррух энг яқин 

дўстим, шундай бўлгач, тўрт йилдгн кейин ҳам меҳмой 
бўлмасинми? 

ёш оғо Ҳасанқулини хотиржам қилиш учун унга 
ўзининг Фаррух билан қанчалик дўстлигини, Фаррух- 
нинг тўрт йқл йўқ бўлиб кетганидан кейин яна қандай 
қилиб тўсатдан казак офицери бўлиб, Теҳронга қайтиб 
келганини айтиб берди. 

Шундан кейин Ҳасанқули оғонинг гапларидан ортиқ 
шубҳаланмай қўйди. 

. — Ешлигига худонинг раҳми келган,— деди у. 

Уй эгаси бир оз сукутдан сўнг: 

— Бугун умрингда иккинчи марта қабиҳ ишга 
дуч келганингни айтган эдинг. Нима гап бўлган эди, 
ўзи? 

Бироқ хизматкор ҳали ҳам ўзини босиб ололмаган 
эди. 

— Мени роса хурсанд қилдингиз. Негаки, менинг 
хаёлим нуқул қамоқхонада бўлиб, хафақонликдан ёри- 
лиш даражасига етган эдим. Худога шукур, энди устим- 
дан тоғ ағдарилгандай бўлди. 

Кейин гапни бундай бошлади: 

— Бугун эрталаб ҳовлини супураётганимда, қўшни- 
миз Машадий Ризо боғбоннинг эшиги тагига файтон 
келиб тўхтади. Қарасам, извошчмнинг'ёнида хизматкор 
ўтирибди. Машадий Ризоникида файтон нима қилади, 
деб жуда ҳайрон бўлдим. Бисотида иккита хонасн бўл- 
са, ўзи гул билан сабзавот сотса... Бундай танишларни 
қачон орттирган экан? Шуларни ўйлаб улгурмасимда- 
ноқ, хизматкор файтондан тушди-да, шишалар, мевалар 
вв пўртаҳол солинган катта корзинкани кўтариб, хў- 
жайин билан бирга уйга кириб кетди, ёш хўжайиннинг 
башарасини кўра олмадим. Қизиқиб, ким эканлигини 
билмоқчи бўлдим. «Машаднй Ризонипг бу одамларда 
нима иши бор экан?—дедим ичимда.— Уларга гул сот- 
моқчи бўлса бошқа гап, ундай десам, нега уникига кор- 
зинкада ичкилик ва мевалар олиб келишди?!» Югуриб 
орқа хонага ўтдим-да, уларнинг боғи томонга қурилган 
деразадан қарадим. Машадий Ризо хонасининг ойнаси 
очиқ, ойна олдида ёш хўжайин ўз хизматкори билан 
нима ҳақдадир гаплашар эди. 

Теварак-атрофга қанча алангламай, Машадий Ризо 
кўринмади, уйи ҳам тамоман бошқача жиҳозланган. 
Уйидаги чурук кўрпа-ёстиқ, ранги айнаб кетган эски 

шолча ҳамда чети учган сопол товоқлар ўрнига гилам- 
лар тўшалган, стуллар қўйилган. 

Улар менинг қараб турганимдан бехабар гаплаша- 
ьеришди. 

— Сенингча, бугун ниятимга етармиканман ёки йўқ- 
ми?— деди хўжайин. 

Хизматкор унга жавоб қайтарди: 

— Ҳозиргача ҳамма иш жоййда бўлди. Агар 
бирор монелик чиқйб қолмаса, у бугун қучоғингизда 
бўлади. 

— Оҳ, кутишга асло тоқатим қолмади,— деди хў- 
жайин ва тевара|с-атрофга қараб:— Бу ерда ҳамма иш- 
ни боплабсан, уй хўжайинини қандай қилиб кўндир- 
динг? 

Хизматкор жавоб берди: 

— Кечирйсиз, ахнр, ўзингиз бир ўйлаб кўринг. Пул 
билан ннмаларнй қилиб бўлмайди, дейсиз. Бир-икки 
кечага ўн туман берса,, ҳамма ҳам рози бўлса керак. 
Шартимиэга мувофиқ, улар бор мол-мулкларини ертў- 
лаға яшириб, икки кунга Шоҳ Абдулазимга кетиш- 
моқчи. 

— Баракалла, ақлинг жойида. Бу^ер тинч ва қулай 
экан. Менга икки кечадан ортиғи керак эмас. Борди-ю, 
у бугун мен билън тунаса, эртасига ўзи қолмоқчи бў- 
лади. 

Китобхон, эҳтимол, таниб олган бўлса керак; уй 
эгаси деганимнз — Аҳмадалихон қизиқиш билан сў- 
ради: 

.. — Кейин нима бўлди? 

— Кейин,— деди Ҳасанқули,— хизматкор корзинка- 
ни уйга қўйди-да, хўжайинга қаради: «Агар ижозат бер- 
сангиз, ҳозир кетсак, кечқурун кун ботгандан кейин 
орадан икки соатлар чамаси ўтгач, қайтиб келамиз. Сиз 
ниятингизга эришасиз». Кейин кўчага чиқишди-да, фай- 
тонга тушиб, жўнаб кетишди. Уша хўжайиннй яхшилаб 
таниб олай, деб ташқарига югурдим. Бироқ улгурол- 
мадим, файтон жуда тез жўнаб кетди. 

Аҳмадалихон бамайлихотир деди: 

— Ҳар куни Теҳронда юзлаб бундай ҳодисалар бў- 
либ туради, бизнинг вазифамиз — қўшниларнинг ишига 
аралашмасдан, уйда тинчгина ўтириш. 

Бу ҳақда Ҳасанқули кейин сира гап очмади. Аҳмада- 
лихон папиросини чекиб бўлгач, соатига қаради-да 1 


— У ҳозир келиб қолиши керак,— деди. 

Бир неча дақиқадан кейин эшик тақлдлади. Фаррух- 
ни |з кўзи билан кўриб, оғонинг гапи роетлигига қаноат 
ҳое&д килиш учун.Ҳасанқули эшик очгани шошилди. 

У эшикни очганида, қаршцсида казак фбрмаси қий- 
ган киши тўрардй. Ҳасанқули девордаги чироғ ёруғнда 
уни бошдан-оёқ кўздан кечирди-да! 

-r- 0 оғонинг гапи рост экан,— деди, 

Фаррух уни таииб, жаҳл бчлан сўрадн! 

—* Бў Аҳмадалихоннинг уйи эмасми? 

— Уша кишининг уйлари, марҳамат, оғо кутнб ўти- 
рибдилар,— деб жавоб берди Ҳасанқули, 

Фаррух! «Бўлмаса сен бу ерда ннма килнб юриб- 
сан?» Яна) «Қаерга бормай, ҳамма ерда Маҳин билан 
унинг жиноятчи отасини эслатадиган бирор нарсага 
рўпада келаверар эканман-да», демоқчи эди, лекин шу 
пайтда етиб келган Аҳмадалихон Фаррух билан ҳол- 
аҳвол сўрашгач, уни уйга бошлади. 

«— Ҳар ҳолда ўша -мусибатларни кўрганингдан буён 
ўзинг ҳам жуда бадгумон бўлиб қолибсан,— деди кулиб 
Аҳмадалихон.— Унинг айби нима? 

Аҳмад-алихон Фаррух келишидан хабардор бўлган 
Ҳасанқулининг оғойи Ф... уссалтана билан шериклари 
ўртасида бўлган гапларни бундай ярим соат бурун сўз- 
лаб берганини айтди. 

— Бўлмаса, нега ўшанда менга бир оғиз шипши- 
тиб қўймади?—деди ғазабланиб Фаррух ва шу пайт- 
да ошпаз хотинга кўрсатма бераётган Ҳасанқулини ч.а- 
қирди. 

Ҳасанқули ҳам севинч ёшлари аралаш воқеани унга 
қисқача шарҳлаб берди. 

Фаррўх ўйланиб қолди. Кейин: 

—. Бу ишларнинг ҳаммаси қандай юз берганини эн- 
ди фаҳмладим,— деди,—Ҳаммаси тушунарли. Шаҳзода 
уларга менинг хатимни кўрсатиб, менга ҳеч нарсадан 
ҳеч нарса йўқ мана бу мактубни юборибдн деганида ҳар 
ким ҳам мени жинни деб ўйлаши мумкин эди. 

Аҳмадалихон Фаррухни бир соатга келиб гапиришиб 
ўтиришга уйига таклиф қилиб, уни зўрға кўндирган эди. 
Энди эса, Ҳасанқули билан бўлган бу учрашув, унинг 
ўзига қарши фитнада Сиёвуш Мирзо билан Али Аш- 
рафхоннинг қатнашганлиги ҳақида берган хабари Фар- 
рухни яна ўйлантириб қўйди. Аҳмадалихон уни тинч- 

475 


474 


www.ziyouz.com kutubxonasi 



лантириб, юрагининг чигилини ёзишга шунча уриниб 
кўрса ҳам, барибир ҳаммаси бекор кетди. Фаррух яна 
бошини кафтлари орасига олди. 

Бир неча дақиқадан кейин у Ҳасанқулидан: 

— Ҳозир Сиёвуш Мирзо нима иш қиляпти?—деб сў- 

ради. 

Ҳасанқули хўжайини оғойи Ф... уссалтананинг уии- 
дан кетганига уч йил бўлганини ва шундан бери Сиё- 
вушни кўрмай қўйганини айтиб беришга энди оғиз рост. 
лаган эдики, тўсатдан қаердадир, яқин орада хотин 
кишининг: 

— Ёрдам беринглар! Қутқаринглар мени!—деган 
қичқириғи эшитилди-ю, дарҳол жим бўлди. 

Ҳамма ўрнидан ирғиб турди. Ҳасанқули эшикни 
очди. Аммо, қичқириқ шу заҳотиёқ тингани сабабли қай- 
си томондан эшитилганини пайқаб бўлмади. 

Уларнинг шубҳалари тарқай деган маҳалда ҳалиги 
қичқириқ яна такрорланди. Бу гал фақат: «Ёрдам бе- 
ринг!» деган сўзгина аниқ эшитилди. 

Қичқириқ қаёқдан келганини энди ҳамма пайқади. 

— Машадий Ризо боғбоннинг уйидан эшитилди, 
деди Ҳасанқули. 

Фаррух билан Аҳмадалихон кўз очиб юмгунча бир 
ирғиб ҳовлига тушишди-да, қўшни боғнинг пастак де- 
вори олдига етиб боришди. Фаррух ўйланиб ўтирмай, 
қўшни боққа ошиб тушди. Аҳмадалихон ҳам девордан 
ошди. ' 

Шундан кейпн қичқириқ қайта такрорланмади. Ма- 
шадий Ризонинг уйида чироқ ўчирилган, лекин эшик 
очиқ бўлиб, ичкарига қаралса, уй ўртасида кимнингдир 
турганини кўриш мумкин эди. 

Фаррух тўппончасини қўлига олди-да, кетида__келаёт- 
ган қурол-яроқсиз Аҳмадалихон бнлан бирга уйга бос- 
тириб борди. Шу пайтда ташқари эшикнинг қаттиқ 
ёпилгани эшитилди. 

— Биттаси қочди!— деб хитоб қилди Фаррух. 
Иккинчисини ушласак керак. __ . 

Аммо улар энди айвонга етишганда, кимдир айвон- 
дан сакраб тушиб боққа қочмоқчи бўлган жойида бир- 
дан йиқилиб, қаттиқ войвойлаб юборди. 

Фаррух тўппончасини дарров Аҳмадалихонга тутқа- 
зкб, уни пойлаб туришни буюрди-да, ханжарини ялан- 
ғочлаб, уйга кирди. Уйнинг ўртасида аллакимнинг зўр- 

ға-з'ўрға нафас олаётгани эшитиларди. Фаррух бу ерда 
бирорта одамни ўлдиришибди, деган хаёлда гугурт чақ- 
ди, кўзлари ярим юмуқ, оғзига оқ рўмол тиқилган бир 
қизнинг ерда ётганини кўрди. 

Фаррух дарҳол унинг оғзидан рўмолни олиб ташла- 
ди-да, овозини барала қўйиб Аҳмадалихонга деди:____ 

— Худога шукурки, ҳеч ким ўлмабди, уни қўйиб 
юборма, мен ҳозир бораман. 

Фаррух ҳовлига чиқиб гугурт чаққан эди, ерда ҳуш- 
сиз ётган, оёғи билан манглайидан қон оқаётган, қо- 
рачадан келган бир йигитга кўзи тушди. 

Фаррух йигитнинг аҳволи ёмонлигини пайқаб, эн- 
гашди. Бошини ердан олНб, юзини ўзига қаратди. 

Бирдан қўйиб юборган эди, бош тақ этиб ерга туш- 
ди. Фаррух: 

— Э, бу ўша... Шаҳзода!—деб қичқириб юборди. 

XXIV боб 

ЖАЛОЛАТ СОҲИБНИНГ РАФИҚАСИ 
ҲУЗУРИГА БОРАДИ 

Жалолат ва унинг кекса онаси ойига ўн туман ижара 
ҳақи олишга қизиқиб, тўйга пул йиғиш иштиёқида Жа- 
воднинг жойини инглиз соҳибининг хизматкорига бериб, 
бошқа жойга кўчишга кўндиришган вақтида улар би- 
лан ажралишган эдик. 

Янги кўчиб келганларнинг ҳеч вақоси йўқ эди. Хиз- 
маткорнинг онаси: 

— Биз бу ерда вақтинча яшаяпмиз. Уғлим, албатта, 
уй сотиб олмоқчи. Шунинг учун буюмларимизни аввал 
турган жойимизда‘қолдириб келдик,— дерди. 

Уй эгалари ҳам уларни вақтинча ижарага ўтиришиб- 
ди, деб ўйлашгани сабабли бунга унчалик эътибор бе- 
ришмади. 

Жавод Жалолобод хиёбони орқасидаги кўчада она- 
си билан бирга яшар, у ҳар куни Дарвозайи Қазвиндаги 
дўконига кетаётиб, «холаси»нинг уйига кириб, Жалолат 
билан икки оғиз гаплашишга муваффақ бўларди. Жа- 
лолатнинг онаси қизининг шаънига доғ тушмасин деб, 
ўзини Жаводнинг холаси қилиб танитганди. 

Янги кўчиб келган ижарачилар вазмин, мулойим 
одамлар эди. Инглиз соҳибнинг хизматкори кўпинча 
.уйда тунамасди. Бундай вақтларда онаси: 

— Соҳибнинг уйига келган меҳмонлар кўпинча ал- 

ламаҳалгача қолиб кетишади. Шунинг учун ўғлим у 
ерда туваб қолишга мажбур бўлади,—дерди. 

Гап орасида у уй эгаларига соҳибларнинг шампань 
винолари ҳамда коньяк шишаларини кўкларга кўтариб 
тавсиф қилар, озода яшашларини мақтарди. 

Тўғрисини айтсам, бу фарангларнинг биздан минг 
марта озода яшашларини кўриб, ҳайрон бўлиб қолдим,—' 
деди у. 

Шайхи Жаъфар Оний панд-насиҳатлари асосида 
Жалолатнинг онаси ижарачи кампирнинг гапларини 
шаккокликка чиқармоқчи эди, бироқ кампир унинг га- 
пини огзидан олди. 

— Гапимга ишонинг, мен воизлар гапига сиздан 
кўра кўпроқ қулоқ солганман, фарангларнинг кофирли- 
гига сиздан кўпроқ амин эдим. Уғлим билан икки мар- 
та уларникига бориб келгач, шу ақли қасирим билан 
ҳам уларнинг биздан озодароқ яшашларини англа- 
дим. 

Жалолатнинг онаси аччиқланди: 

Бу нима деганингиз? Фаранглар! Фаранглар биз- 
га ўхшаб таҳорат қилишармиди? Фарангларда бизники. 
га ўхшаш ҳаммом борми? Фаранглар «равза»хонлик 
қилишармиди? Асло, уларда шу айтганларимнинг би- 
рортаси ҳам йўқ. Сиз ҳам бунақанги гапларни қўйинг- 
да, оғзингизни чайиб ташланг. 

Жалолатнинг онаси бу хотинни нопок, даҳрий ҳисоб- 
лаб, ундан тамоман юз ўгириб, чилимидан чекмаслик 
учун оғзига сўз олмоқчи бўлган эди-ку, лекин у кампир 
саросимага тушиб, деди: 

— Тағин сиз мени кофир деб ўйламанг, эгачижон, 
худо сақласин, покиза мусулмонман. Истасангиз, ҳозир 
кўз олдингизда Макка томонга етти қадам қўйиб, мў- 
мин мусулмон аёл эканимга калима келтираман. Мен 
сизга ўз кўзим билан кўрганларимни ҳикоя қилиб бер- 
дим, холос. 

Жалолатнинг онаси тинчланиб, унга: «астағфирулло» 
денг, деди. * 

— Бундан буён унақанги гапларни қўйинг, тавба 
қилиб, тилингизйи тийинг, бўлмаса нақ дўзахга ту- 
шасиз. 

Кампир «астағфирулло» айтгач, бундан кейин ундай 
нарсалар ҳақида гапирмасликка онт ичди. 

Бироқ, бу кампир ўша куни айтган гаплар Жалолат- 

478 


- нинг онасининг ёдидан аста-секин кўтарила бошладн, * 
Жалолатнинг онаси бу кампирнинг нуқул тасбеҳ кўта- 
риб юришини, ибодат қилишини, чилим чекишга чақи- 
ришганда, «аввал номоз ўқиб олай», деб жавоб бе- 
ришни кўриб, у ҳали диндан қайтмаган, шайтонга қул 
бўлиб, ақлидан озмаган деган қарорга келди. 

Орадан икки ой ўтди. Кўчиб келганлар ижара ҳа- 
қини ўз вақтида тўлашарди. Шу ойшшг уч-тўрт куни 
ўтиши биланоқ келгуси ойнинг ҳақини беришарди, Ж а * 
лолатнинг онаси ҳатто: 

— Нега пулни олдиндан тўлаяпснзлар?—деб сўради 
ажабланиб. 

— Фарангларнинг одати шунақа, соҳиб хизматкор- 
ларига маошни олдиндан тўлайди,—деб жавоб бериш- 
ди улар. 

Бундан мамнун бўлган Жалолатнинг онаси: «Фаранг- 
лар пулни яхши тўлашганларидан кейин, қандаи қилиб 
ярамас бўлишсин!» дейишига сал қолди. ^ 

Пуллар чинакамига ажойиб таъсир кўрсата бошла- 
ди. Жалолатнинг онаси тамоман ўзгариб кетди. Кам- 
пир фарангларни мақтаса, энди унинг диққати ошмай- 
диган, аччиқланмайдиган, ҳатто баъзан ундан фаранг- 
никида нималарни кўрганини ўзн сўрайдиган бўлиб 
қолди. 

Ҳар гал у кампир ҳам Жалолатнинг онасига ҳамма 
гапларни батафсил ҳикоя қилар, бу жоҳил хотинга, му- 
сулмон бўлишлари ва мусулмонликларича қолишлари 
кераклигига қарамай, европаликлардан улар мадания- 
тини ўрганишлари лозимлиги, ҳеч бўлмаса, бир неча 
кунда бир марта тишларини чўтка билан ювишлари ке- 
раклигини исботларди. 

Жалолат ёш бўлганлиги учун бупдай нарсаларга 
кўпроқ мойиллиги табиий эди. Ана шундай суҳбатларда 
тез-тез иштирок этар, фарангларшшг қандай яшаётга- 
нинн ҳар томонлама билиб олишни цстарди. Уни, айниқ- 
са, фарангларнинг, нега қурбақа билан қисқичбақа 
ейишлари, қисқичбақа томоқларидан қандай ўтииш 
қизиқтирарди. Гарчанд кейинги вақтларда кампир кў- 
пинча ҳеч қаёққа чиқмай қўйган бўлишига қарамай, 
яқинда соҳибнинг жуда кўп аломат эрон фотосуратлари- 
ни сотиб олгани, уларни Европанинг расмли журналла- 
рига юбориб, бостиришниятида юрганини уй эгаларига 
айтиб ўтирарди. Жалолатнинг онаси эса: 

— Агар ўша суратлар орасида хотинларнинг сурат* 
лари ҳам бўлса, уларни фаранглар номаҳрам кўзлари 
билан кўрадилар, шундан худо асрасин,— дерди. 

Бу суҳбатлар Жалолат билан онасида шундай қи- 
зиқиш уйғотдики, ниҳоят уларнинғ вужудини фаранг- 
ларнинг аслида қандай яшашларини кўриш истаги қам- 
раб олди. 

— Хўш, нима қйлибди? Соҳибнинг хотини жуда 
олижаноб аёл, бунинг устига, ҳозир форс тилини ҳам 
ўрганиб олган, бу тилда гапиришни машқ қилишга ҳа- 
миша мойил. Агар истасангиз, вақт топиб бир бориб 
келиш мумкин. Аммо у ер узоқ, кўнка _ҳам бор- 
майди, бу тўғрида сизларни огоҳлантириб қўйишим ке- 
рак. 

Она йўл узоқлиги туфайли «соҳиб хоним» билан та- 
нишиш фикридан қайтди. Жалолат эса, нима қилиб бўл- 
са ҳам, уни бориб кўришга қатъий бел боғлади. 

Жавод уларникига келиб туришни тарк-этмади. Инг- 
лиз соҳиб хизматкорининг уйга кам келишидан хабар- 
дор бўлгани учун у ўзининг ёш Жалолатига ҳеч ким 
тузоқ қўймаётганига тўла ишонч ҳосил қилди. 

Жалолат ижарачиларни икки ойдан кейин кўчириб, 
тўй ҳақида ўйлаш кераклигини ҳамиша онасига 
имо-ишора билан эслатиб турарди. Онаси унга жўрт- 
тага «хўп» деб ваъда берар, ўзи эса тўйни бир-икки йил 
кечиктирсам, қизим қариб қолмайди, мен бўлсам, унга 
мол-мулк орттираман,— деган хаёлда эди. 

Ахири, Жалолат кампир билан бирга фаранглар уйи- 
ни кўришга борадиган бўлиб, келишиб қўйишди. Бориш- 
ни учинчи ҳут, душанбага белгилашди. 

Жалолатнинг онаси кампирга шундай мойил бўлиб 
қолдики, ҳатто қизини бегона аёл билан ёлғиз юбораёт- 
ганини хаёлига ҳам келтирмади. Фақат қизнинг^Юсуф- 
ободгача пиёда боришидан ташвишланар, аммо йўл кира 
бергиси келмасди. 

Бироқ, баъзи воқеалар сабаб бўлиб, учинчи ҳутда 
боришнинг иложи бўлмади. 

Ҳутнинг олтинчи куни кампир Жалолатларнинг хо- 
насига кирди. 

— Худога шукур,— деди у,— энди ҳеч кимни ушлаб 
кетишмаяпти, шаҳарда осойишталик. Ўғлимнинг айти- 
шича, соҳиб хоним бугун уйда бизни кўришга муштоқ 
бўлиб ўтирган эмиш. 

480 


Жалолат бахтиёр эди. .Онаси жавраб ўтирмай, рози 
бўла қолди. Қизига фақат шуни уқдирди: 

— Эҳтиёт бўл, ёлғонга учиб, соҳибга юзингни оча 
кўрма, тағин мен сендан нафратланиб, маъмурлар ҳам 
•таёқ олиб қувиб юришмасин! Айтгандай, у ерда ҳеч нар- 
са еб-ичма. Дарров изингга қайт. 

Қиз буларнинг ҳаммасини қулоғига қуйиб олди. 

— Эгачижон,— деди кампир,— бундай сўзларни қў- 
йинг. Нима, менга ишонмайсизми? «Узим кўрмасам ҳам, 
ота-онам кўрган», деган гап бор, худо ўзимга қиз берма- 
ган бўлса ҳам, қизларни эҳтиёт қилишдан бебаҳра қил- 
маган, соҳибга мен оппоқ сочимни кўрсатмайман-у, ки- 
зингизга нима бўларди? Жалолатни ўзимнинг қизимдай 
кўриб қолганман. 

1 Жалолатнинг онаси кечирим сўради: 

— У ҳали ёш, қулоғини пишитиб қўймасам бўлади- 
ми. Тағин соҳибнинг олдида юзини очгиси келиб қол- 
масин деб кўрқаман. Жалолат ўз қизингиздай бўлиб 
қолганини, уни эҳтиёт қилишингизни биламан. 

Соат тўртлар чамасида, яъни қуёш ботишга яқин 
улар йўлга тушишди, она уларни эшиккача кузатиб 
қўйгач, қизим бир томоша қилиб ўйнаб келади, деб 
мамнун бўлиб, уйга қайтиб кирди. Бироқ, уйга киришн 
биланоқ ўзини бошқача ҳис қила бошлади. 

— Вой, энди ҳолим нима кечади? Қизимни қаёққа 
юбордим! 

У югуриб бориб, эшикни очганида,.улар кўздан ғойиб 
бўлишган эди. Она қичқириб юборди: 

— Борди-ю, қизимнинг бошига бирор фалокат тушса, 
нима қиламан? Соҳибни танисам ҳам гўрга эди. Тура- 
диган жойини ҳам билмайман. 

У кампирга ишонса ҳам, соҳибдан чўчирди. Баъзан 
томга чиққан пайтларида аэропланга кўзи тушар эди. 
«Яна қизимни аэропланга тушириб, ўз юртига олиб қо- 
,чиб, бир нарса қилиб қўйса-я!» деди ўзича она. 

Бироқ, қўлидан бирор иш келишига кўзи етмагани- 
дан кейин у ўзининг доимий дуосини ўқиб, овунди. Бу 
дуо қизининг баданига ҳатто минглаб ўқ қадалганда 
ҳам пўлат совут бўлиб уни ҳамма балодан асрашига 
ишонарди. 

Қейин чилимга тамаки солди, самоварни қайнатиб 
келиб, чой дамлаб ичди, чилим чекди, шундан сўнг сал 
тинчлангандай бўлди. 

Жалолат ҳам хиёбонга чиҳҳанидан кейин хавотирла- 
ниб, кампирга: «Фарангникига бормай қўя қоламан», 
демоқчи бўлди-ю, лекин соҳибнинг хотинн кутиб ўтир- 
гани эсига тушиб, индамадн. 

Ҳасанобод чорсусига етганда, хотин тўсатдан: 

— Мана бу тасодифни қара, ўғлим ҳов анови бур- 
чакда ¥урибди-ку, бориб нима гаплигини билиб келай,— 
деди. 

У Жалолатни қолдириб, хиёбондаги дарвозалардан 
бирининг олдида турган ўғлининг ёнига бориб гапла- 
шиб, мамнун бўлиб қайтди. 

— Соҳиб хонимнинг қилган ишидан хабаринг бор- 
ми? Уғлимга уларни файтонда олиб кел, деб бую- 
рибДи. Уғлим уйга бориб, бизни тополмагач, шу ерга 
келибди. Файтон ҳам шу ерда экан, кетаверишимиз 
мумкин. 

— Қани? Қаерда? 

Қампир ўғлига ишора қилган эди, у мозорнинг дар- 
возаси олдида турган извошчини чақирди. Жалолат 
кампирга сиз олдин чиқинг, деб бир оз такаллуф қилгач, 
файтонга минди. Хизматкор аравакашга пичирлаб, 
жой номини айтди, улар жўнаб кетишди. 

Жалолат икки-уч дақиқа файтонда ҳузур қилгач, яна 
хавотирлана бошладй: 

— Икки аёл эркак кишисиз ёлғиз кетаверамизми?— 
деб сўради у кампирдан.— Тағин извошчи бизни 
бошқа ёққа олиб кетса-я? Тағин нияти бузуқ бўл- 
са-я?! 

Кампир шунча далда берса ҳам, барибир Жалолат 
тинчлана олмади. Кўнглида фарангнинг уйига бориб, 
турли ғаройиботларни кўриш фикри бўлганига қарамай, 
қаттиқ изтиробда қолди. 

Файтон анча йўл босиб, Боғи шоҳ хиёбонининг яр- 
мига етгач, ўнгга бурилди, Шайхи Ҳожи хиёбонининг 
охиригача борди-да, чапга бурилди. Яна бир неча бури- 
лишлардан кейин бир уйнинг эшиги олдида тўхтади. 
Уйнинг деворлари пастак бўлиб, полиз атрофидаги иҳо- 
тани эслатарди. 

Бу ердаги ҳамма нарса Жалолатга янги ва ғалати 
гуюлди. Бу ер ўзи ўсган, деворлари баланд-баланд ма- 
ҳалласига сира ўхшамасди. 

Икковлари шоша-пиша файтондан тушдилар. Из- 
вошчи улардан пул ҳам сўрамай, отларини бурди-да, 

'қайтиб кетди. Кампир олдинга қараб юрди. Кўча эшик- 
ни уч марта тақиллатиб, жавоб кута бошлади. Бир да- 
қиқадан кейин ёш хизматкор эшикни очди: 

— Сизлар хонимнинг ҳузурига меҳмонга келганми- 
дингиз? 

Кампир жавоб қилди: 

— Ҳа, нима эди, хоним уйда йўқмилар? 

— Сизлардан ярнм соат олдии бир европалик дуго- 
налари келиб, хонимдан отда сайр қилишни сўраб туриб 
олганидан кейин, хоним йўқ дея олмадилар. Сизлардан 
кутиб туришларингизни илтимос қилдилар. 

— Ҳа бўпти, зарари йўқ!—жавоб қилди кампир.— 
Келгунича кутиб ўтирамиз. Юр, қизалогим. 

Улар ичкарига киришди. 

Жалолат оддий ва қашшоқона уйни кўриб, тааж- 
жубланганидан ўзига-ўзи: «Соҳибнинг шунча мақташ- 
ган уйи шуми ҳали», деди. 

Кампир унинг фикрини фаҳмлагандек, деди: 

— Сен бор-йўқ уйлари шу экан-да, деб ўйлама. Улар 
мусулмонлар мамлакатида яшаб туришгани учун ҳам 
уйларни мусулмончасига ташқари ва ичкари ҳовлига 
ажратишган. Бу уларнинг ташқари ҳовлилари, яшай- 
диган хоналари ҳов ичкарида. 

Жалолат: «ундай бўлса, нега бизларни ичкари ҳов- 
лида кутиб олишмади?» деб сўрамоқчи эди, лекин хотин 
буни ҳам айтишга қўймай, гапида давом этди: 

— Уларга ташқари ҳовли ҳам, ичкари ҳовли ҳам 
барибир, бунинг устига, ҳозир хонимнинг ўзи уйда 
йўқлиги учун бизнинг шу ерда кутиб туришимизни 
айтган. 

Жалолат индамади. Хонага киришди, Жалолат хо- 
нанинг чиройли қилиб безатиб қўйилганини кўриб, кам- 
пирнинг сўзига ишонди, бироқ шу пайт онаси эсига 
тушиб: 

— Қуёш ботяпти. Ҳадемай қоронғи тушади. Шундай 
узоқ йўлдан қандай қайтиб кетамиз?—деб сўради. 

— Хавотир бўлмай қўя қол,— деди кампир.— Уғлим 
бизни файтонда юборишга ваъда қилди. Тезда етиб 
оламиз. 

Уйнинг ўртасидаги столга Теҳроннинг «европа ши- 
ринликлари» деб аталадиган энг яхши навли печенье- 
лари, шоколадли пирожноел&р, майизли пирожноелар 
қўйилган эди. Жалолат фарангларнинг уйида ширинлик 

ейишдан ҳазар қилишига қарамай, уларга ҳизиқнб 
ҳолди. 

— Сен ҳали ёш, гўдак бўлганинг учун воизлар- 
нинг сўзини эшитмагансан,— деди кампир.— Нималар- 
ни ейишдан ҳазар қилишимиз кераклигини мен яхши 
биламан-ку. Кейин оғизни чайқаб ташлаш керак, вас- 
салом. 

Шундан кейин у пирожное олиб еди. Жалолат ҳам 
журъат ҳилиб, пирожноелардан бирини олди. У ҳалига- 
ча бунаҳа нарсани сира татиб кўрмаган эди. Пирож- 
ное шундай ширин эдики, Жалолат: «Кофир фаранг- 
ларни қара-я, шунақанги лаззатли таомлар ейишар 
экан», деган гапни кўнглидан кечирди. 

Бир неча дақиқадан кейин хизматкор йигит кампир- 
нинг олдига чилим келтириб қўйди. 

— Наҳотки, фаранглар ҳам чилим чекишса,— деб 
ҳайрбн бўлди Жалолат. 

— Кўряпсанми, меҳмонларни улар қандай қадрла- 
шади,— деди кампир.— Аввалги сафар келганимда, чи- 
лим бўлмагани учун хуморим тарқамаган эди. 

Шу тариқа орадан бир соатча вақт ўтди. Жалолат 
инглиз соҳибнинг уйида ўтирибман, соҳибнинг қа- 
ердадйр отда сайр қилиб юрган рафиқаси ҳозир ке- 
либ қолади, деб ишонгани учун бехавотир ўтирнб 
кутарди. 

Бироқ, қоронғи туша бошлаганига қарамай, ҳамон 
хонимдан дарак йўқ эди. Жалолат яна безовталаниб 
сўради: 

— Бувижон, балки соҳиб хоним келмас? Қоронғи 
тушиб қолди, »йўл олис. Ойим ҳам ёлғиз қолиб, хаво- 
тирланаётган бўлсалар керак. Яхшиси, кета қолайлик, 
худо хоҳласа, бошқа сафар ойим билан бирга келар- 
миз. 

Хотин кулиб юборди: 

— Биринчидан, хоним ҳозир келади, иккинчиддн, 
ҳадеб бизни қабул қилишга унинг вақти бор, извошчига 
тўлашга ўғлийнинг пули бор деб ўйлайсанми? Шошмай 
тур, хоним келгач, бирор соат ўтирамиз-да, дарҳол фай- 
тонда уйга қайтамиз. 

Орадан яна ярим соат ўтди. Хоним келмади. Ҳамма 
ёқни қоронғилик қоплаб олди. Жалолат нима дейишини 
билмасди. Афтидан, энди кампир ҳам ташвишлана бош- 
лаганга ўхшарди. 

■— Худонинг ўзи асрасин-да, тағин хоним бирор фа- 
локатга учраган 65'лса-я—деди у.— Бориб бир хабар 
олиб келай-чи. 

— Шундан кейин Жалолатга хавотирланмай ўтири- 
шини тайинлаб, чиқиб кетди. Жалолат ўн дақиқа чамаси 
ёлғиз ўтирди. Кутилмаганда, кампир эсанкираган ҳол- 
да уйга югуриб кирди: 

— Ҳеч гапдан хабаринг борми? Соҳиб хоним отдан 
йиқилибди! Уни касалхонага юборишибди. Уғлимга, тез- 
роқ изв.ош топ, уйга кетамиз, дедим. 

— Извош топилмаса, нима қиламиз?—деб юборди 
Жалолат жон ҳолатда. 

— Нега топилмас экан!— унга далда берди кампир. 

Орадан яна ўн дақиқа ўтди. Кимдир эшикни черт- 
ди. Кампир эшик олдига борди. Жалолат кимнингдир: 

— Извош топиб бўлмайди. Бугун ҳамма файтонлар 
мусодара қилингдн,— деганини эшитди. 

Жалолат сапчиб ўрлидан туриб кетди: 

— Бувижон, майли, яхшиси пиёда кетаверамиз. 

— Ана шу пиёда юришнинг иложи йўқ-да! Уғлим- 
нйнг айтишича, шаҳарда ҳарбий ҳолат эълон қилинган- 
миш, ҳар қандай ҳаракат тўхтатилганмиш. 

Жалолат иккала қўли билан бошнга муштлаб: 

— Вой шўрим қурсин-а! Энди нима қиламан?!—деб 
бақириб юборди. 

— Пиёда кетиб бўлмайди,—деди кампир,—шундай 
бўлгач, бугун шу ерда тунашга тўғри келади, эртага 
саҳарлаб жўнаймиз. 

— Йўқ, йўқ, бундай қилмаймиз, оиим хавотир ола- 
дилар,— деди йиғлаб Жалолат.— Бир амаллаб кетамиз. 

Бироқ кампир деди: 

— йўқ, қизгинам, кетишнинг иложи бўлмаганидан 
кейин қўлимиздан нима ҳам келарди, бош министрнинг 
ўзи ҳарбий ҳолат эълон қилган. Агар йўлга чиқсак, ал- 
батта, ушлаб олишади. Бундай қила қолайлик: ўғлим 
дарров бориб, онангга хабар бериб қўйсин. Онанг соч- 
ларимнинг оқи ҳурматига сеци менга ишонар. Қизи бир 
кеча бошқа жойда мен билан тунаб қолса, хавотир 
олмас. 

Жалолат ҳар қанча куйинса ҳам розилик бе- 
ришга мажбур бўлди. Бир оздан кейин хотин шундай 
деди: 

— Менга қара, сен номоз ўқимайсан, шу ерда 

485 


www.ziyOuz.com kutubxonasi 



ўтириб тур, мен таҳорат олиб, номоз ўқиб кела- 
ман. 

— Бувижон, қўрқяпман, яна кечикиб қолманг,— 
деди ў1-иниб Жалолат. ■ 

— Қўрқиш нимаси, мен ҳозир келаман-ку,—део 

кампир чиқиб кетди. 

Жалолатнинг хаёлидан аралаш-қуралаш даҳшатли 
фикрлар ўта бошлади. Юраги ваҳимадан Гоҳ тўхтаб қо- 
лаётганга, гоҳо эса, қинидан чиқиб кетай деб, хатардан 
хабар бераётганга ўхшарди. 

— Нима қнлсам экан?— деб пичирлади у. 

Чорак соат вақт ана шундай ўтди. 

Қампир ҳамон қайтмасди. Онасининг таҳорат оли- 
шидан хабардор бўлган Жалолат, «Наҳотки, бу кампир 
Шунча узоқ таҳорат олса», деб ҳайрон бўлди. Тўсатдан 
эшик очилди: Жалолатнинг: 

«Худога шукур-эй, бувижон, бормисиз?» деб юбо- 
ришига сал қолди. 

Қўққисддн рўпарасида ўт чақнаб турган бир жуфт 
кўзни, кунлардан бирида уни шундай изтиробга дучор 
қилган кўзларни кўрди: у бўғиқ овоз билан қичқиргани- 
ча стулдан ағдарилиб тушди. 


XXVбоб 

ЖАЛОЛАТ ВА СИЁВУШ 

Сабзавот бозорда Сиёвуш Мирзо Жалолатни учрат- 
гани ва ўша куни кечқурун ёрдам сўраб, Муҳаммад 
Тақига мурожаат қилганини, Муҳаммад Тақининг Сиё- 
вушга аввал қизнинг кимлигини билиш керак, шундан 
кейин бирор тадбир қўллаш мумкин деганини, эҳтимол- 
ки, китобхон ҳали унутмагандир. 

Эрталаб оқсоч ҳотин Сиёвушга Муҳаммад Тақи 
«уни кўриш шарафига муяссар бўлиш истагида эканини» 
маълум қилди. 

Сиёвуш тезда кийиниб, ташқари ҳовлида кутаетган 
Муҳаммад Тақининг олдига чиқди. 

' _ Хўш, нима?— сўради у.— Умид қилиш мумкинми? 

Муҳаммад Тақи илжайди: 

— Ҳазратим, ҳаддан зиёда шошилаётганингизни ай- 
тиб қўйршга журъат этаман. Қеча уйга борганимдан ке- 

! йвн икки соатча ана шу иш ҳақида бош қотирдим. Ни- 
ҳоят, шу қарорга келдимки, агар ҳазратим ўз ниятл_а- 
рига етиш орзусида бўлсалар, энг аввало, бундан буён 
сира унинг уйи яқинига бормасликка сўз беришлари 
керак. 

Шаҳзода таажжубда қолди: 

— Бу қанақаси? Бунинг сира иложи йўқ! Мен уни 
аҳён-аҳёнда, чодрага ўралган ҳолда бўлса ҳам, кўриб 
туришим керак. 

Муҳаммад Тақи истеҳзо билан кулиб жавоб берди: 

— Бу ҳақда бир нарса деяётганим йўқ, лекин эси- 
нгиздами, у эркаклар билан танишишдан қўрқадиган, 
шундай қилган хотин-қизлар дўзахга тушиши мумкин 
деб ўйлайдиганлар тоифасидан деган эдингиз. Демак, 
унга илгари бошқаларга, анча етилган, ақл-ҳушини та- 
ниган хонимларга ёндошганимиздан кўра бошқачароқ 
йўл тутишимиз керак. 

Сиёвуш ўйланиб қолди. Муҳаммад Тақини бунақа- 
нги ишларга суяги йўқ деб ҳисоблагани учун Сиёвуш ўй- 
лаб-ўйлаб, унга шундай деди: 

— Хўп, мен унинг уйн атрофига бормасликка сўз 
бераман. Сен ҳам шу ишни эплаштиришга сўз бера- 
санми? 

— Сиз сўз беришннгиз керак,— деди у,~ мен бўл- 
сам, бу сафар сиз барча ниятингизга эришишингиз, Му- 
ҳаммад Тақига ўхшаганларни икки қоп олтинга ҳам 
алиштириш мумкин эмаслигига ишонч ҳосил қили- 
шингиз учун қўлимдан келган ҳамма ҳунаримни ишга 
соламан. 

Шаҳзода кулиб юборди, ўрнидан туриб, Муҳаммад 
Тақининг елкасига қоқди-да, шундай деди:_ 

— Майли, мен сени яхши биламан, хўп, сен айтга- 
нингдай бўлсин. Менга қанча оғир бўлишига қарамай, 
уйинииг яқинига тугул, ҳатто маҳалласига қадам бос- 
масликка ҳам ваъда бераман. 

Сўнгра Муҳаммад Тақи гап бошлади: 

— Қай йўл билан-бўлса ҳам унинг қандай тирикчи- 
лик ўтказишидан хабардор бўлиш, ота-онаси кимлиги, 
қаллиғи борми ё йўқлиги, хуллас, ҳаммасини билиб 
олиш керак. Ана шу маълумотлар тўпланганидан кейин 
мақсадга олиб борадиган энг оддий тадбирни танлаш 
зарур. 

Снёвуш гарчанд Муҳаммад Тақига сўз берган бўлса- 

да, лекин ниҳоятда ошиқ бўлиб қолгани учун ўзини ти< 
ёлмай, Жалолат яшайдиган маҳаллага бир неча марта 
ўғринча бориб келди. Муҳаммад Тақи буни сезиб, қат- 
тиқ аччиқланди ва бу ишдан бош тортажагини айтди, 
Сиёвуш ҳам, ниҳоят, Жалолатлар маҳалласида санқиб 
юришни тўхтатишга сўз берди. Унинг бутун вужудини 
ишқибозлик ва сабрсизлик ўти қамраб олганди. Бир 
куни кечқурун Муҳаммад Тақи кириб келди-да: 

— Ҳамма маълумотларни тўпладим. Энди режа ту? 
зиб чиқаман,— деди. 

Хурсанд бўлиб кетган шаҳзода ундан нималарни би- 
либ олганини айтиб беришни сўради. Муҳаммад Тақи 
Сиёвушни қийнашни истамай, унга Жалолатнинг ким- 
лигини, қандай тирикчилик -қилишини, Жаводнинг у 
билан қандай алоқада эканини гапириб берди-да, сўнгра 
қўшиб қўйди: 

— Шуларнинг ҳаммаси иккита ўн туманлик қоғоз 
пулга тушди,— деди. 

Сиёвуш бепарвогина: 

— Арзимаган пул, ҳисобга к-иритиб қўявер,— деди.— 
Лекин қайси йўл билан уни менинг қўйнимга солиб 
қўймоқчи эканингни билишни истардим,— деди. 

Муҳаммад Тақи бир оз тараддудланиб гапирди: 

— Бир неча хил йўли бор. Ҳаммасини бир-бир синаб 
.кўраман. Шулардан~бирортаси мақсадга етказади-да. 

Шаҳзода ана шу йўлларнинг нимадан иборатлигини 
билмоқчи бўлган эди, бироқ Муҳаммад Тақи айтишни 
истамади. 

— Ҳозир бирор нарса деёлмайман,— деди у. 

Бир неча кундан кейий Муҳаммад Тақи яна келди: 

— Баъзи ишлар амалга оширилди,— деди у шаҳзо- 
дага. 

Шаҳзода бахтиёр эди, ҳамёнининг бир бурчагида ёт- 
ган ягона олти «ашрофий»ни унга совға қилди. - 

Муҳаммад Тақи Сиёвушга қандай қилиб Сокина хола 
деган далла хотинни онаси ниқоби остида Жалолатлар- 
нинг уйига киритгани, қай йўсинда ойига ўн туман ижа. 
ра ҳақи тўлаш шарти билан Жалолатнинг о^насининг 
бошини айлантириб, у ердан Жаводни кўчиртириб юбор- 
ганини ҳикоя қилиб берди. 

Шаҳзода Муҳаммад Тақининг ақл-идрокига таҳсин- 
офаринлар айтди, унинг шайтонга дарс бера олишига 
эндр сирй ШУбҳаси қолмади. 

Муҳаммад Тақи топган йўл билан Жалолатнинг қан- 
дай яшашини осонгина билиб олиш мумкин эди, ал- 
батта. 

Ҳар куни Сиёвуш Мирзо Муҳаммад Тақини ўз ол- 
дига чақиртирар, Жалолатга ишқибозлигининг ипидан- 
игнасигача унга сўзлаб берар, ундан қизни топиб бе- 
ришни талаб қиларди. Бироқ, Муҳаммад Тақи уни сабр 
қилишга ундарди. 

— Шу кунгача ҳамма нш яхши кетяпти,— дерди у.— 
Марҳамат қилиб, озроқ шошмасангиз, албатта, мақса- 
дингизга эришасиз. 

У шаҳзодани шу тариқа уч ой қийнади, «кудето» 
юз берган куни эрталаб Муҳаммад Тақи Сиёвушга 
шундай дед г и: 

— Эртага ё индинга ўша қизни махсус тайёрланган 
хилват уйда қучоқлаб ётишингиз мумкин. 

Шаҳзоданинг қувончи оламга сиғмайди. Ичкари ҳов- 
лига кириб, онасига Муҳаммад Тақининг садоқати, 
унинг кўрсатган ажойиб хизматларини батафсил сўз- 
лаб бергач: 

— Энди у қарий бошлаганда дадам унга ҳеч қан- 
дай топшириқ беришни хоҳламаётир,— деди. 

' Шаҳзоданинг Муҳаммад Тақига ҳаддан ташқари 
кўнгил қўйиб қолганининг ҳақиқий сабабларидан беха- 
бар онаси Муҳаммад Тақи ҳақида дадаси билан гапла- 
шиб, унинг мавқеини яхшилашга в"аъда берди. 

Аввалдан билганимиздек, кечаси давлат тўнтарили- 
ши бошланиб кетди, эртасига шаҳзода К. қўлга олинди. 
Бу воқеалар Муҳаммад Тақининг режаларини барбод 
қилиб юбораёзди. Аммо, орадан яна икки кун ўтиб, 
ҳеч қандай воқеа юз бермаганди, бунинг устига шаҳзода 
К. ҳибсга олингач, Сиёвуш оила бошлиғи бўлиб, Му-, 
ҳаммад Тақидан ўз режасини амалга оширишини талаб 
қилиб туриб олди. 

Шунда Муҳаммад Тақи ўзининг эски таниши Маша- 
дий Ризо боғбондан Теҳроннинг шимоли-ғарб томонида 
жойлашган боғини ижарага беришини илтимос қилди. 
Жалолатнинг синчковлигидан Муҳаммад Тақи қандай 
фойдалангани, қизни далла Сокина хола қандай қилиб 
бу ерга бошлаб келгани, соҳиб хоним ҳақида Муҳам- 
мад.Тақи қандай кисса тўқиб чиқарганини аввалдан 
биламиз. 

Jb * * 

Сиёвуш ҳушидан кетиб қолган Жалолатга эҳтиёт-' 
корлик билан яқинлашди-да, уни уйнинг бурчагидаги 
гилам тўшалган каравотга олиб ётқизди. Сўнгра бош 
томонига ўтириб олц£, аста-секин бошини силай бош- 
лади. Бир неча дақиқа шундай ўтди. Тўсатдан шаҳз,ода 
эҳтирос билан қизнинг боши ва юзидан бир неча марта 
ўпди. Қиз ҳушига келиб, кўзларини очди-да, атрофга 
қаради. У бақирмади, фақат: 

— Бу нима? Тушимми, ўнгимми? Ким бу? Мендан 
нима талабингиз бор?— деб сўради заиф товуш билан. 

Шахзода эҳтирос билан: 

— Бу тушингмас, ўнгинг, жоним, Бу менман, сени 
севаман, сидқидилдан севаман,— деб -пйчирлади. 

Жалолат бу сўзларни эшитиб, қичқиришга энди оғиз 
ростлаган ҳам эдики, шаҳзода унинг оғзини қўли билан 
ёпди. 

— Бақирма, аввал сўзимни эшит. Емон гап айтсам-у, 
сенга ёқмаса, унда майли, хоҳлаганингча бақиравер. 

Қиз сал тинчланди, шаҳзода ҳам уни яна-да тинч- 
лантириш ва ўтмишни эсига тушириш ниятида шундай 
деди: 

— Мен сени биринчи марта Носирия хиёбонида кўр- 
ганман. Ушандан буён юрагимни сенга ҳадя қилганман. 
Узим шаҳзодаман. Нима истасанг, муҳайё қиламан. 
Аммо, сенга нисбатан ҳеч қандай ёмон ниятим йўқ. Ҳо- 
зир ҳеч нарса қилмайман, фақат эртага домла-имомни 
чақиртнришимизга, менга сийға бўлишга сўз бер. Шун- 
да сенга тегмайман. 

Бениҳоя изтироб чекиб, қўрқиб кетган Жалолат ол- 
динги жумлани унча тушуна олмади. Бироқ, «менга 
сийға бўлишга сўз бер» деган жумлани эшитиб, у шун- 
дай дона-дона қилиб: «Вой, худо кўрсатмасин» деди- 
ки, бундан шаҳзоданинг нияти рўёбга чиқмаслигинй ҳар 
ким ҳам пайқай оларди. 

Бироқ шаҳзода уялмай-нетмай сўзида давом этди: 

— Сен ким билан гаплашаётганингни биямаётганга 
ўхшайсан. Менинг айтганимга кўнсанг, қандай фойда 
кўришингни айтган эдим, шунга ҳам хўп демайсанми, 
жуда катта зарар кўрасан. Ҳозир сени зўрлик билан 
қўлга оламан, эртага эса, сенга кўнгил қўйишга журъат 
этган ўша ялангоёқни ушлаб қамашни назмияга айта- 


ман. Дадам бир энлик қоғоз ёзиб берса бас, ўша яланг- 
оёқ Тўпхона майдонида икки юз дарра ейди. 

Илгари Жаводни дарра билан урганларидан хабар- 
дор бўлган Жалолат беихтиёр: 

— Иўқ, йўқ, у энди даррага ортиқ бардош бера ол- 
майди. Унга тегма!—деб қичқириб юборди. 

Шаҳзода ажабланиб деди: 

— Нима деяпўан ўзинг? Уни ҳали дарралашгани йўқ, 
гапимга кўнсанк унга ҳеч ким тегмайди. 

Жалолат ёлФЬрувчан товуш билан сўзида давом этди. 

— Биламан, уни бир марта дарралашган, қамоқда 
ҳам ётиб чиққан. 

Шаҳзода зарда билан: 

— Унинг исми нима?—-деб сўради.. 

— Жавод,— жавоб берди қиз. 

Сиёвуш бир неча дақиқа жим қолди. 

Жаводни дарра билан қандай жазолашганини эсла- 
ди. Сўнгра ғазабига чидаёлмай: 

— Қаерга бормай, ўша одам ёки унинг шериклари 
йўлимга чиқади-я,— деб тўнғиллади. 

Жалолат Сиёвушнинг нима деб тўнғиллаётганини 
тушунмай,' қаттиқ хавотирда деди: 

— Унда гуноҳ йўқ, уни қийнаманг! 

Шаҳзода қулай фурсатдан фойдаланмоқчи бўлди: 

— Агар уни қийнашларини истамасанг, сўэимга 
кир,— деди ва қизни қучоқламоқчи бўлиб энгашди. 

Жалрлат қўрққанидан қаттиқ қичқириб юборди. 
Фаррух билан Аҳмадалихон ана шу қичқириқни эши- 
тишган эди. 

Жанжалнинг олдини олиш мақсадида Сиёвуш дар 
ров унинг оғзини қўли билан беркитДи-да, қўрқитиш 
ниятида юзларига даҳшатли тус бериб деди: 

- — Хўш, нима бўлди? Беҳудадан-беҳудага қичқира- 
ётганингни энди тушундингми? Ҳеч ким ёрдам бергани 
келмади-ку. Қани, дарров хўп деб айтганимга уна. 
Ахир, сени қўлимдан келганча аяшга уриняпман. Ҳам- 
ма ишни яхшиликча битирмоқчиман. 

Дарҳақиқат, Сиёвуш Мирзо бир соатдан буён ўзини 
зўравонликдан тийиб турарди, у Жалолат ўз ихтиёри 
билан рози бўлишини, қизнинг ҳам кўнгли тўлишини 
истарди. Сиёвуш бугун кечаси Жалолатга ҳатто қўл те. 
кизмасликка ҳам тайёр эди. 

Бироқ, Жалолат унга лом-мим демади. Сиёвушнинг' 

,49i 


490 


www.ziyouz.com kutubxonasi 



сўзларидан ҳеч нарса тушунмаган қиз Сиёвушнинг бир 
нарсани ўйлаб қўйганини сезиб турарди. Жалолат унга 
на жавоб беришга, на унинг. қўлидан қутулишга қодир 
эди. Шаҳзода қизнинг оғзидан қўлини олганида, у пайт- 
дан фойдаланиб, бор кучи билан: 

— Ёрдам беринг!— деб қичқирди. 

Фаррух билан Аҳмадалихон воқеанинг қаерда со- 
дир бўлаётганини ана шу қичқириқдан билиб олишди. 

Шаҳзода эса бир қўли билан типирчилаётган Жало- 
латни кучоқлаб олди, бир қўли билан оғзини маҳкам 
беркитди. Қиз зўрға нафас оларди. Худди шу пайтда 
Сиёвуш югуриб келаётган одамларнинг дукур-дукурини 
эшитди. Қулайгина қочиб яшириниш мақсадида у даст- 
рўмолини деярли- ҳушсиз ётган қизнинг оғзига тиқди. 
Шундан кейин чироқни ўчирди-да, одамлар келиши 
билан ён деразадан ўзини боққа ташлаб, қочишга тай- 
ёр ҳолда қоронғи уйнинг ўртасида туриб олди. Бироқ, 
-айвондан сакраётганида йўлкадаги тошлардан бирига 
қоқилиб кетди-да, ерга қаттиқ йиқилиб, бошини тошга 
уриб олди. Боши тошга жуда қаттиқ теккани сабабли 
шу заҳоти ҳушидан.кетди, аввалига Фаррухнинг ҳатто 
унга юраги ҳам ачиди. 

Бизга маълум бўлганидек, Фаррух уни таниб, ўзи- 
нинг эски рақиби Сиёвуш Мирзо эканини билганидан 
кейин ташлаб юборган боши яна тошга тегди. Фаррух 
, бир дақиқа ўйланиб қолди. Сўнгра Аҳмадалихоннинг 
қўлидан етаклаб уйга бошлар экан: 

— У билан ишимиз йўқ. Қизга ёрдам бериш керак,— 
деди. 

Сиёвушнинг қўлидан қутулиш ниятида типирчилай 
бериб ҳолдан тойган Жалолат ҳамон ерда ётарди. У со- 
вуқ сувдан дарҳол ўзига келди. Бироқ, кўзини очиб, қар. 
шисида казак турганини кўргач, яна қўрқиб кетди. r 

— У қани? У кетдими?—деб сўради қиз титраб. 

— Қўрқма, у энди сени ҳеч нарса қилолмайди,— 
деди оҳиста Фаррух. 

Жалолат хавфдан қутулганини англаб," йиғламай 
қўйди. 

— Ойим хавотир олаётгандирлар,— деди у,— уйга 
боришим керак. Раҳм қилиб, мени ойимларнинг ёнла- 
рига юборинглар. 

Фаррух билан дўсти қизга ич-ичларидан ачиниб ту- 
ришарди. Кейин уни овута бошлашди. 

— Қўй, бунақа қайғурма. Қаерда турасан, а,йт. Ҳо- 
зир онангнинг олдига олиб бораман,— деди Фаррух. 

Жалолат нима воқеа бўлганини айтгач, уйининг ад- 
ресини берди. 

— Хўп, энди мен уни уйига олиб бораман,— деди 
Фаррух Аҳмадалихонга. Аҳмадалихон Фаррухнинг эъти- 
борини оғир аҳволда ётган шаҳзодага жалб этмоқчи 
бўлди. , 

— Унинг билан ҳеч қандай ишим йўқ,— деб дўсти- 
нинг гапини чўрт кесди Фаррух. 

Бошқа гаплари ҳам қолмаганди. Жалолат дарҳол 
чодрасини ёпинди. Унинг кўнгли бу йигитга ишониш 
мумкинлигини' сезиб турарди. Онасини кўришига қуво- 
ниб, сира чўчимай, биргалашиб ташқарига чиқди. Шу 
ерда Фаррух Аҳмадалихон билан хайрлашди-да, Жало- 
лат билан биргаликда шаҳар марказига қараб жўнади. 

# # * 

Шаҳзода ярим соатча ҳушсиз ётди. Бошининг ёрил- 
ган жойидан қон оқарди. Бироқ, совуқ кўп қон оқишига 
қўймади. 

Муҳаммад Тақи ҳарбий ҳолат эълон этилганлиги 
сабабли бу маҳалладан қочиб кета олмаслигини билиб, 
Машадий Ризо уйи рўпарасидаги атрофи деворлар 
билан ўралган харобазорга яширинди. У ҳалиги икки 
кишининг Жалолат билан бирга кетганини кўрганидан 
кейин хўжайинига нима бўлганини билиш мақсадида 
эшиги очиқ қолган ҳовлига қайтишга журъат қилди. 

У жуда эҳтиёткорлик билан аста-секин уйга йўл ол- 
ди. Тўсатдан Сиёвуш Мирзога қоқиллб кетиб, йиқилиб 
тушишига сал қолди. Гугурт чаққан эди, яраланиб ҳуш. 
сиз ётган оғосига кўзи тушди. 

— Омадини қаранг,— деди Муҳаммад Тақи хўрси- 
нйб,— шунақанги ишлари учун уни ҳамма ерда ярадор 
қилишади-я, Афтидан, буларнинг ҳаммаси тақдирида 
бор экаН-да. 

Шу пайт шаҳзода кўзларини очиб: 

— Бошим жуда оғир,— деб ингради-да, яна ҳуши- 
дан кетди. 

Муҳаммад Тақи уни кўтариб уйга олиб кирди-да, 
ишрат қилиш учун тўшалган ўринга ётқизди. 

Сиёвуш Мирзонинг рангида ранг қолмаганди, аммо 

энди қон тўхтзган эди. Муҳаммад Тақи- шаҳзоданинг 
ўлар ҳолатда эканини кўриб, қўрқиб кетганидан нима 
қилишини билмай, ҳангу манг бўлиб қолди. Чиндан ҳам 
ҳеч нарса қилишнинг иложи бўлмаганидан кейин у хў- 
жайини'ни ўз ҳолига ташлаб, чироқии ўчирди-да, тонг 
отишини кута бошлади. 


XXVI боб 

ҳожи ОҒОНИ УЙДАН КУЧИРИШАДИ 

Дейорлари сидирга оқланган, ноёб гилам ёзилган ва 
савдогарларникидай жиҳозланган уйдаги иссиқ сандал 
ёнига тўшалган қалин ўринда сочлари қиртишлаб олин- 
ган ва соқоли хинага бўялган бир одам чиройли ёш жу- 
вон билан қучоқлашиб ётарди. Қуёш чиққанига анча 
бўлганига ва унинг шуълалари деразаларнинг ойналари. 
дан уйни ёритиб юборганига қарамай, бу танбал мусул- 
мон ўрнидан туришни ҳам, номоз ўқишни ҳам хаёлига 
келтирмасди. У гоҳ хуррақ отар, гоҳ кўрпага бурканиб 
ол'ар, гоҳ хо-тинга қаттиқроқ ёпишарди, Бир неча қадаҳ 
ароқдан кейинги бўладиган кўп ухлашдан совуқ, кепчик- 
дай башараси кўпчиб, шилпиқ, хира кўзлари шишиб 
кетган, умрида бирор марта тиш .чўтка билан ювилма- 
ган тишлари иркит эди. Бу ўз уйида хотини билан яшов- 
чи Ҳожи эди. Аслйда эса, уйи ўзининг хусусий уйи бўл< 
маганидек, хотини ҳам ўзининг хотини эмас эди. 

Савдоси барор топиб кетган Ҳожи ого уч йил ичида 
анчагина жамгарма тўплаган, энди эса, ҳузур-ҳаловат- 
да яшарди. Унинг бир миқдор пули шу уйдаги темир 
сандиққа, хотинлари билан болаларини вақтинча Шоҳ 
Абдулазимга жўнатиб, содиқ гумаштаси ёрдамида шу 
ерга келтирган сандиққа солиб қўйилган эди. Шу кун- 
ларда ҳамма бойлар қамоққа олинади, деган миш-миш 
тарқалгани учун у жуда юрак олдириб қолган эди. «Ҳа- 
лоллик билан топилган пуллар ўз эгаларида қолади», 
деб ўзини юпатса-да, бошидан ташвицгли хаёллар ари- 
масди. 

Эски уйини ташлаб, бу ерга кўчиб келганига уч йил 
бўлди. Ҳамма ҳақиқий Ҳожи оғоларга одат бўлганидеқ, 
у дарвешдан, мулла Иброҳим Яҳудийдан ва бошқа аза- 

йимхонлардан турли туморлар ёздириб, дарвозалари ва 
эшиклари тепасига осиб ташлаганди. Томнинг устига 
эса икки дона ҳўқиз шохи ўрнатган эди. Пайшанба кун^ 
лари равзахонларни чақириб, ҳар қайсисига ўн шоҳидан 
бериб турарди. Имом Ҳусайн шарафига ўз уйини 
«Ҳусайний» деб атай бошлади. Кўп ўтмай, қўшни нов- 
вой Машадий Аббоснинг онаси ва Карбалойи Жаъфар- 
нянг хотини мўъжизадор мадад тилаб, равзахонларнинг 
курсисига сиғина бошлашди. Улардан бири кўз оғриғи- 
дан сиҳат топишини, иккинчиси эса қариганида ўзига 
яхшигина эр учрашини тиларди. Ҳожи оғо уларни ўз 
уйида қабул қилар экан, уйим табаррук бўлиб кетди, 
деб ҳисоблай бошлади. 

Ҳожи оғо муҳаррам, яъни шаҳиди Карбало ойида 
атайлаб ижарага минбар олар, гул ва шамга озроқ пул 
сарфлар, шамларни диндорларга сотиб, йиллик даро- 
мадига яна бир неча туман фойда қўшарди. 

Ҳожи оғонинг болалари уйининг ҳамма деворлари ва 
эшикларига расм чизишар, мактабга қатнаб, ўз исмини 
ёзишни билиб олган тўнғич ўғли Ғулом Али эса ҳамма 
ерга: «Ғулом оғо хотирасига», «Ғулом Али хотирасига» 
деб ёзиб ташлаган эди. Бу ёзувларни кўрган Ҳожи оғо 
меҳри товланиб: 

«Ақлли ва зеҳнли одам Мозандарондан чиқади де- 
ганлари ҳақ-да», дерди. 

Ҳожи оғо асли мозандаронлик бўлиб, Нур қишлоғида 
туғилган эди. Бир вақтларда ўтинчилик қилгани ҳали 
ҳам ёдида. Бир куни унинг мозандаронликларга хос 
тийрак ақлига соддадил одамларнинг кўзини бўяш учун 
энг яхши тадбир охунд ёхуд Ҳожи бўлиб олиш деган 
фикр келди. Шундан сўнг жиндаккина пул топиб, Теҳ- 
ронга кўчиб борди-да, мен савдогар Меҳди Мозандаро- 
нийман, деб гап тарқатди. Савдоғар Меҳди муттаҳам- 
лик ва товламачилик йўли билан катта пул жамғаргач, 
Меҳди оғодан «аҳли савдонинг зийнати» Ҳожи оғо Меҳ- 
дига айланди. 

Ҳожи оғо болаларини жуда яхши кўрарди. Бироқ, 
Ғулом Алининг ўз исмини ёзаётганини кўрганида ил- 
жайиб: 

— йўқ, қўзичоғим, бу ишинг ярамайди, сен отанг- 
нинг номини ёзишни ўрганиб ол, ҳамма ёққа менинг но- 
мимни ёз,— дерди. 

Бола куларди; Ҳожи оғо эса унга қора чақа берар 

ва: «Агар хўрозқанд учраса, албатта, унга сотиб 
олиб бериш керак, ёки муюлишга бошлаб бориб, гулоб- 
га тўйдириш керак», деган фикрни қўнглидан ўтка- 
зарди. 

Сиз билан бизнинг ўртамизда ҳеч қандай сир йўқ, 
китобхон: биз Ҳожи оғонинг кимлигини яхши биламиз, у 
фақат пулгагина қаттиқ эътиқод қиларди. Пулга, ҳа, у 
пулга жуда қаттиқ ишонарди. У пулнинг нима экани- 
ни аллақачон фаҳмлаб олган эди. Ҳожи Раҳим Буши- 
рий ўтакетган бадбашаралигига қарамай, пул туфайли 
А... уддавланинг ўқимишли гўзал қизига уйланиб олди 
ва уни эл кўзидан шундай яширдики, ҳатто шўрлик ит- 
лар ҳам келиннинг оёғини кўришдан бенасиб бўлдилар. 
(Чунки у бош министрга фармон чиқартириб, хотин- 
қизларни чагчура ёпиниб юришга мажбур қилди). Ана 
ўшандан буён Ҳожи оғо -пулнинг аҳамияти ва қиммЯти- 
ни тушунди. , Буни у очарчилик йиллари пулсизлар қан- 
дай қирилиб кетганини, айни вақтда эса бойларнинг еб- 
ичйб айш-ишрат қилиб юрганини кўрганида яна-да 
яққолроқ англади. 

Теҳронда автомобиллар пайдо бўлиб, Европа билан 
алоқа осонлашганидан кейин ҳамма бойлар ва «ватан- 
фурушлик» қилиб, пул орттирганяар ҳам автомобиллар 
сотиб олганини, саройлар ва боғлар қурганини, Евро- 
пага қатнай бошлаганини кўрганида у пулнинг нақадар 
қудратли эканини англаган эди. 

Ўшанда у ўз-ўзига: 

«E олло, дадам раҳматлик «Бахтиёр бўлиш учун пул, 
пул ва яна пул керак» деб тўғри айтган эканлар», деди. 

У ўзининг ёшлигини ва кексалигини қайта-қайта тақ- 
қослаб кўрар, ёшлигида келишган йигит бўлса ҳам, кам 
пул бўлгани учун унга ҳатто айтдириб қўйилган қарин- 
дошининг қизини ҳам беришмаганини эсларди. Ҳозир 
эса бир-биридан кўҳлик учта хотини бор, агар истаса, 
булардан ташқари яна хоҳлаганини олишга қурби етади. 
Шундай бўлганидан кейин пулнинг улуғворлигини қан- 
дай қилиб тушунмаслиги мумкин? 

У пулни қадрлар, илм-фандан эса нафрат қиларди, 
чунки Теҳронда, умуман, бутун Эронда пулдор одамнинг 
ҳамма нарсага қодирлиги, олим одамнинг эса бир бур- 
чакда очдан ўлаётганини кўрарди. Шунинг учун ҳам 
«Агар болаларингизнинг диндан чиқиб кетишларини хоҳ- 
ламасангиз, уларни янги мактабларга юборманг», дей- 


диган жоҳил «раҳнамолар»нинг таълимотига амал қи- 
либ, Ғулом Алини мактабни битирганидан кейин бошқа 
ўқишга беришни хаёлига ҳам келтирмасди. 

Бугун биз Ҳожи оғонинг уйига назар ташлагани- 
мизда «кудето»дан саккиз кун ўтган эди. Ҳожи оғо шу 
вақт мобайнида ҳеч қандай воқеа юз бермагани учун 
Сандиғидан хотиржам бўлди. Лекин бир неча кундан 
буён уйи атрофида қандайдир таниш. қиёфали киши ай- 
ланишиб-юргани уни анча безовта қилиб қўйди. Бироқ, 
бу казак офицерининг қачон уйига келганини қанча 
ҳаракат қилса ҳам эслай олмади. 

Казак офицери бир неча бор унинг олдига келиб, ал- 
ланима демоқчи бўлди-ю, лекин негадир ҳеч нарса де- 
мади. 

Бугун кечаси Ҳожи оғо аллақандай алғов-далғов 
тушлар кўриб чиқди, тушига, айниқса ўша офицер кўп- 
роқ кирди. Ҳожи оғонинг тушида, шоирлар иборасича, 
булбуллар чаҳ-чаҳ уриб сайрайдиган баҳор палласида 
уни бутун оиласи, болалари ва мол-мулклари билан кў- 
чага чиқариб ташлашган эмиш. Бунинг устига-устак, 
Ғулом Али чизиб ташлаган деворларни тузатиш учун 
пул беришга мажбур қилишганмиш. 

Ҳожи оғо ўтакаси ёрилиб, чўчиб уйғонди. Бутун ву- 
жудини совуқ тер босган эди. Бироқ, ўзининг хусусий 
уйига ҳеч қаерда ҳеч ким даъво қилолмаслигига қатъий 
ишонгани учун нега бундай туш кўрганига асло тушу- 
нолмай, ичида: 

«Угра оши билан лавлагини қўшиб ейиш ярамай- 
ди»,—деди. 

Илгари шарҳлаб ўтганимиздек, аллақачон қуёш чи- 
қиб, уйни ёритиб юборганига қарамасдан, Ҳожи оғо 
ҳамон ўрнидан турмай, ёнида ётган ёш жувоннинг 
лабларидан шапиллатиб ўпар ва у ёқдан-бу ёққа ағда- 
риларди. 

Эшик тўсатдан қаттиқ тақиллаб қолди. Ҳожи оғо 
сесканиб тушди. 

— Буни қара, жоним,— деди у. — Бирор кун ҳам 
тинчгина дам олдиргани қўйишмайди-я. Яна хат ташув- 
чи ёки телеграфчи келгйн бўлса керак. 

Ҳожи оғо шунча бадавлатлигига қарамай, хизмат- 
кор сақламасди (у кечқурун уйида нон билан пишлоқ 
еб, эртасига одамларга қўзи гўштидан тайёрлапган 
таом роса ширин бўлади-да, дейдиган савдогарлар то- 

ифасидан эди). Шунинг учун эшикни Ҳожи оғонинг хо- 
тинларидан бирининг кенжа синглиси очди. Ҳожи оғо 
баъзи вақтда унга ҳам тегишиб юрарди. 

— Ким у?—- деб сўради ҳизча майин товуш билан.— 
Нега бундай каллайи саҳарлаб эшикни тақиллатасиз- 
лар? Нима гап ўзи? 

Ҳожи оғонинг ҳайинсинглиси, эшикни тақиллатган 
одам узр сўрайди, агар борди-ю, хат ташувчи бўлса, 
инъом бермайман, деб.ўйлаган эди, аммо бошқача бў- 
либ чйқди. Дарвоза ортидан: 

— Қани, дарров эшикни очиб, қуролларни топшн- 
ринг,— деган зарда аралаш дўқ эшитилди. 

Ҳожи- оғо ич кийимида ўрнидан туриб, нажаф тўни- 
ни елкасига ташлади, эшик олдига бориб, бир йўталиб 
олди-да: „ „ 

— Оғо, назаримда, янглишганга ўхшаисиз: бу Ҳо- 
жи Меҳдининг уйи,— деди. 

Эшикни тақиллатган кишн яна-чДа баландроқ товуш 
билан: 

— Ҳа, худди шу Ҳожи Меҳдининг қуроли бор, уни 
топшириши керак!— деди. 

Ҳол<и оғо бу одамни бир амаллаб тинчитай деган 
ниятда эшикни очган эди, тўсатдан кўзи кечаси туши- 
да кўргани казак бфицерига ва унинг ёнида турган 
икки казакка тушди. Ҳожининг ранги ўчиб кетди. Шу 
кунларда казакларнинг фикрига қарши чиқиш нимали- 
гини билгани учун у ўта итоаткорлик билан: 

Саркор, ўзим ичак-чавақфурушлик қилсам, менда 
қурол нима қилади?— деди. 

Офицернинг аччиғи чиқиб, деди: 

— Бўпти, гап тамом. Мен уйни тинтув қилиш учун 
юборилганман. Ишни бошлай олишимиз учун дарров 
аёлларингизга айтинг, чодраларини ёпинишсин. 

Ҳожи оғо, улар менинг пулимни кўриб қолиб тортиб 
олишмасин, деб қўрққанидан ўзини овсарликка солди, 
бироқ бу ҳам ёрдам бермаганидан кейин уй томонга 
ўгирилиб, аламига чидаёлмай: 

— Азиз, Сокина, чодраларингни ёпининглар. Қан- 
дайдир бир кофир менинг устимдан чақибди!— деб қич- 
қирди. „ 

Азиз ва Сокина дарров кийинишганидан кеиин офи- 
цер билан казаклар ҳовлига киришди. Афтидан, офи- 
церга уйнинг ипидан-игнасигача маълум эди. Бу эса 

498 


Ҳожи оғони ҳаммадан кўп ҳайратга солди. Офицер ҳеч 
кимдан сўраб ўтирмай, тўғри омборхонага йўл олди. 

Ҳожи оғо: «Лаънати чақимчи ҳамма гапни етказиб- 
ди», деган фикрни хаёлидан ўтказди-да, ранги бадтар 
бўзарганча офицернинг кетидан югурди. * 

— Менда қурол йўқ. Мана, кўрасиз, тинтувдан ке- 
йин бир мўмин мусулмонни бекорга хафа қилганингиз 
маълум бўлиб қолади. ; 

Офицер унга эътибор бермади, юқори хонага, Ҳожи 
оғонинг ётоқхонасига кўтарилди. Ҳожи оғонинг пайта- 
васига қурт тушиб қолди. У ишрат қилиб ётган ўрни- 
мизга номаҳрамнинг кўзи тушиб, хотинимнинг номуси 
барбод бўлади деган фикрда: 

— У ёққа кирманг. У ер номаҳрам кирадиган жой 
эмас. Мусулмонмисиз, ахир, ё йўқми? Мусулмончилиги- 
миз қаёқда қолди-а!— деб бақириб юборди. 

Офицер унга ўгирилди-да, ғазаб билан: 

— Овозингни ўчир!—деди. 

Унинг ғазабдан чақнаб турган кўзларини кўрган 
Ҳожи қўрқиб кетганидан ғиқ этмай, йўл бўшатди. Офи- 
цер ён.хонага кирди-да, казакларга ўзини Ҳожи оғо 
билан ёлғиз қолдириб, пастга тушишни буюрди. 

Шундан кейин Ҳожи оғога деди: 

— Ҳали сен мусулмонмисан? Мусулмончилик йўли- 
да жон куйдиряпсанми? 

— Астағфирулло,—деди Ҳожи,—нима деяпсиз? Ме- 
нинг мусулмонлигимга шак келтиряпсизми? 

Йигит ҳамон ғазабидан. тушмай, сўзида давом этди:- 

— Сен мени ҳалигача танимаганга ўхшайсан-а? 

— Мен ҳам бирор жойда... учрашганимизни ўйлаяп- 
ман-ку, лекин қаердалигини эслаёлмаяпман. Зотан, қа- 
ерда сизни кўриш шарафига муяссар бўлганман?—де- 
ди Ҳожи оғо. 

Офицернинг унга сайин қаҳри келиб, деди: 

— Бас қил найрангбозлигингни! Иккаламиз таниш- 
миз. 

Бу гал Ҳожи офицерга синчиклаб разм солди. Қўқ- 
қисдан бу офицернинг сиймосида бир маҳаллар ҳазра- 
ти эшоннинг уйида ўзи билан қаршима-қарши ўтирган 
Фаррухни кўрди... 

Ҳожининг юраги шиғ этиб кетди. Орадан тўрт йил 
ўтгач, устига-устак, ана шундай бесаранжом кунларда 
қаршисида шу уйнинг эгаси казак кийимида турарди. 

Бироқ, у бундай мушкул аҳволларни кўравериб, 
териси қалин бўлиб кетгани учун бўш келмади. Қў- 
лидаги ҳазрати эшон имзоси бўлган васиқа — пў- 
лат ' қўрғоннинг мағлуб бўлмаслигига ишониб, да- 
дилланди: 

— Ҳа, бўлди-бўлди. Энди танидим. Оламнинг иш- 
ларини қаранг-а! Шунча вақтдан буён қаерда эдингиз? 
Эҳ аттанг, аттанг. Келишингизни аввалдан хабар қил- 
ганингизда бирор нарса тайёрлаб қўярдик-а. 

Фаррух, Ҳожи оғо совуққонлик билан ўзини гўллик- 
ка солиб, ҳақиқатни яширмоқчи бўлаётганин» кўриб, 
унинг гапини чўрт кесди: 

— Ҳожи, риёкорлик билан муттаҳамлигингни қўй. 
Мени лақиллата олмайсан. 

Бу гаплар Ҳожи оғонинг зардасини қайнатиб юбор- 
ди. «ё пайғамбар!» деб қичқирди-да: 

— Имон қаёқда қолди-ю, виждон қаёқда қол- 
ди? Ҳожи бўлсам-у, она сути оғзидан кетмаган ҳар 
бир нодон мени «риёкор, муттаҳам» деб ўтирюа...— 
деди. 

У шундай деб югуриб ҳовлига қочиб чиқмоқчи бўл- 
ди, лекин Фаррух унинг ёқасидан ушлаб олди. 

— Ҳожи,— деди у хотиржамлик билан,— риёкорли- 
гинг билан муттаҳамлигингни қўй деяпман сенга! 

Бироқ Ҳожи тинчий демасди. У ҳамон бақирар ва 
ҳатто Фаррухнинг томоғидан бўғмоқчи ҳам бўларди, 
Аммо.Фаррух унинг кўкрагига маузернинг оғзини тўғри- 
лаган эди, Ҳожининг нафасй ичига тушиб кетди. 

Энди у жони кўзига кўриниб, ййғлаб юборди. 

— Менга қара, — деди Фаррух, — бупдан уч йил 
илгари икки юз туман бериб уйимнн эгаллаб, Бобоҳай- 
дар билан энагамнй ҳайдаб юборгансан. 

Ҳожи оғо унинг гапини бўлиб: 

— Сизга нотўғри айтишибди. Уйни сотишган, бу 
ҳақда ҳазрати эшон муҳрлаган васиқам бор,— деди. 

— Менга васиқангни пеш қилма. Уни қандай қилиб 
олганингни ўзинг ҳам биласан. 

— Ҳазрат эшон ким бўлишидан .қатъи назар, му- 
сулмони комил одам, сиз уни ҳақорат қилманг,— деб 
жавоб берди Ҳожи. 

Фаррух яна: 

— Ҳожи! Риёкорлигинг билан муттаҳамлигингни 
қўй деяпман!-—деб қичқирди. Ҳожи жим бўлиб қолди. 

— Қани, ҳозир ашқол-дашқолларингни кўтариб, уйдан 
жўнаб қол!—деди Фаррух сўзида давом этиб. 

Ҳожи оғо бу сўзларни эшитаркан, уйга сарфланган 
пулларни эслаб, ўзига-ўзи: 

\ «Уйимни бировга бериб қўйиб, қараб тураверар 
эканман-да. Жуда ҳам унчалик бўлмаса керак», деди- 
да, кўкрагига маузер тиралиб турганини ҳам. унутиб, 
бақирди: 

— Ростини айтсам, на номус, на виждонингиз бор 
экан. Нима, казак бўлдим деб энди мусулмонларнинг 
жонига ҳам, молига ҳам хўжайинлик қилмоқчимисиз? 
Нима, мени ўз уйимдан ҳайдаб чиқармоқчимисиз? 

Бақириқларни аллақачон эшитган Ҳожи оғонинг уй 
ичилари, офицер ҳожи оғони ўлдиряпти шекилли, деб 
юқори хонага ёпирилишди. 

Ҳожи оғо зорланиб: 

— Бу қандай замон бўлди! Эшитяпсанларми? Мана 
•бу жаноб уиимизга бостириб кириб, бизни ҳовлимиздан 
қувяпти!—деб додлаб юборди. Хотинлар бараварига: 

— Бу қанақаси?!—деб чуввос солиб қичқиришди. 

Фаррух Ҳожи оғонинг қилиқларидан ич-ичидан кул- 
са-да, аччиқланган кишидай бир жойда қимирламай 
тураверди, айни вақтда Фаррухнинг ниятидан хабар 
топган хотинлар сочларига тўғнайдиган қисқичларни 
унга тиқмоқчи бўлдилар. Бироқ, маузернинг даҳшатли 
оғзи уларнинг ҳам эсини жойига келтириб қўйди. J 

Шунда Фаррух казакларни чақирди, улар Ҳожи 
оғони қўлтиқлаб олишди. Ҳожи чинқириб юборди. Куч 
билан қутулиб бўлмаслигини билиб, энди у ҳам, хотин- 
лар ҳам йиғлай бошлашди. Нима гаплигини тушунма- 
ган Ғулом Али ҳам ариллаб бақирди. 

Ҳожи оғо Фаррухга: 

— Бизга раҳм қилмасанг ҳам бегуноҳ гўдакларга 
раҳм қил!— деди. 

Ниҳоят, аста-секин Ҳожи оғо ўзи билан ҳазил қи- 
лишмаётганини тушунди. Фаррухнинг ҳозирги қараши-. 
дан у ўзининг уйдан воз кечишга мажбур бўлажагини 
уқиб олди. Аммо, бунга қандай қилиб рози бўлсин? Бу 
уйни у жонидан ҳам яхши кўради. У ўн олти ёшга тў- 
лиши билан Ғулом Алини уйлантирмоқчи, келинни худ- 
ди шу ерга туширишни мўлжаллаб қўйган эди, шу 
билан бирга, ўзи ҳам доктор Н... улмулкнинг қизини 
никоҳлаб олиб, оиласини кўпайтиришга аҳд қилган эди.] 

Кутилмаганда режаларининг ҳаммаси^ барбод 
бўлди. 

Бироқ, ҳамон Ҳожи бир фикрга келолмасди. 

— Гапимни тушунмаяпсан, шекилли?—< деди Фар- 
рух. —Ҳозироқ уйни тозалаб, жўнаб қол. 

Ҳожи оғо ҳўнграб йиғлаб юборди. Бу қанақаси 
бўлди? Ана шу ажойиб гўзал ҳовлини ташлаб, яна Ма- 
ликободдаги кўҳна ҳовлига кўчиб борадими? Бундан- 
ташқари, у ўзини бу ҳовлининг ҳақиқий эгаси деб ҳи- 
собларди: ахир, қўлида васиқаси бор, аДлия ҳукм чи- 
қариб, даъвогарни жазолаган, шундай бўлганидан 
кейин ҳовли ўзиники бўлмай, кимники бўлсин? Ахир, 
буни ҳазрати эшон ҳам тасдиқлаган, адлия ҳам барча 
даъволарни тўла асослар билан рад этган. Минг қилса 
ҳам ҳовлининг ўзиникилигига Ҳожининг имони комил 
эди. У ўзининг бу хом хаёлига ишонар, баъзан ўзича: 

— Гарчанд бу уй меники бўлмаса-да, лекин бир 
вақтлар мозандаронлик уруғ-аймоқларимдан бирортаси- 
нинг маҳрига ўтади,— дерди. 

Ҳожи сўнгги кучини тўплаб: 

—. Хўп, майли, сиз кучлисиз. Аммо, барибир уй ме- 
ники,— деёлди. 

Фаррухнинг ғазаби қайнаб кетди: 

— Уят-э... Нима, қўлингда адлия қоғози бўлганидан 
кейин ўзингни ҳақ деб ўйлайсанмй? Яхшиси кўр, кўз* 
ларинг билан мана буни ўқиб чиқ. 

Фаррух ҳозиргина олиб келган суднинг бошқа ҳук- 
мини чўнтагидан чиқарди-да, Ҳожининг кўзига рўпара 
қилДи. 

Ҳожи оғо ўқиб чиқиб: 

— Бу қалбаки ҳукм,— деди. 

Фаррух аччиқланганидан бир мушт ^билан дунёни 
ана шу муттаҳамдан халос қилмоқчи бўлди-ю, аммо 
ўзини тутиб, шундай деди: 

— Гапимга кириб, яхшиликча жўнаб қол. Яхшилик- 
ча жўнамасанг, нақ шарманданг чиқади, адлия вакили- 
ни юбораман. Агар қўлингдан келса, ўшанда унга ҳаз- 
рати эшон васиқасини кўрсат. Ҳазрати эшон билан сен 
қандай қонуншунос ва шариат пешволари эканликла- 
рингни ҳаммага исботла. 

Ҳожи Фаррухга ҳамма нарса аён экайини пайқади. 
Дарҳақиқат, у билан олишадиган бўлса, ўзининг шар- 
мандаси чиқиши, ҳалокатга учраши мумкин, борди-ю, 

ўз розилиги билан чиқиб кетса, унда ҳеч бўлмаганда 
бозорда орттирган обрўсини сақлаб қолади. 

Фаррух Ҳожининг бўшашаётганини сезиб деди: 

— Шуни билиб қўй, менга уйимни тозалаб берга- 
нингни ўзи кифоя қилмайди. Уғлинг ёзиб ташлаган де- 
ворларни ремонт қилиш учун пул беришинг, шартга 
мувофиқ, уч йиллик ижара ҳақини тўлашинг керак. 

Бунисига Ҳожи асло чидаёлмади, у уйдан кўчаётиб 
Фаррухдан ҳеч бўлмаганда икки юз туманимни қайта- 
риб оламан, деб ўйлаган еди. 

Ҳожи яна ҳўнграб юборди. Аммо, кўз ёши фойда 
бермади: ёш бўлишига қарамай, Фаррух бундай беҳу- 
да кўз ёшларни кўп тўккан эди. 

Вақт ўтарди. Фаррух Ҳожига энди ўзининг ортиқча 
кута олмаслигини маълум қилиб, унга ҳаммол чақир- 
тириб, уйни бўшатишни айтди. Ҳожи ҳозир эшикдан 
чиқа солиб, дод-фарёд қилиб йиғлашни, ҳазрати эшон- 
нинг муҳрини биринчи бўлиб таниган Машадий Ризо- 
ни чақиришни, хуллас, руҳонийлар билан савдогарлар- 
нинг одатига кўра, роса тўполон кўтаришни кўнглидан 
ўтказди. 

Бироқ Фаррух унинг фикрини фаҳмлаб қолди. 

— Демак,— деди у,—ҳаммолларни чақириб келиш 
учун казакларни юборишга рухсат берасиз, шундайми? 

Ҳожининг деярли ҳеч иарсаси йўқ эди, ҳовлидаги 
буюмларнинг кўнчилиги Фаррухга тегишли бўлиб, Ҳо- 
жи ўзи билан баъзи бир майда-чуйдаларни, жумладан, 
машҳур офтобани олиб келган эди, холос. 

Бир неча дақиқадан кейин казаклар ҳаммолларни 
бошлаб киришди. Фаррух Ҳожи оғони аввал хотинла- 
рини жўнатиб, кейин буюмларини - ортишга мажбур 
қилди. 

Ҳожи шу ерда ҳам муттаҳамлигини ташламай, ўзи- 
ники бўлмаган буюмларни ҳам олиб кетмоқчи бўлди, 
лекин Фаррух бунга йўл қўймади. 

Ҳожи ўзи яшнриб қўйган пулларининг нима бўлиши- 
ни билмасди, Фаррух хабар топганидан кейин, албат- 
та, олиб қўяди деб қўрқарди. Бу дард устига чипқон 
эди. У нима қилишини билмай: 

— Мана, уйингизни бўшатиб бердим, энди ҳеч бўл- 
маса озроқ маблағимни олиб кетишга рухсат этинг,— 
деб ялинишга тушди. 

— Мен сенга айтдим-ку,— деб жавоб берди Фар- 

рух,—уйни созлаш учун, ижара ҳақи ва ишдан чиққан 
буюмлар эвазига етарли пул берсанг, қолган нарсалар- 
ни олиб кетаверишинг мумкин. 

Ана шу гапдан кейин Ҳожи оғо деворларни ёзувлар- 
га тўлдирган ўғлини хурсанд қилиш учун унга сотиб 
олиб берган хўрозқандларининг қанчалик қимматга' 
тушганига ақли етди. Аммо, бошқа илож йўқ эди. Ҳо- 
жи «ҳозир бу золимдан қутулинса бас, кейин ҳазрати 
эшоннинг олдига бориб, роса тўполон кўтаришни» ди- 
лидан ўтказди. Сўнгра уч юз туманни санаб берди-да, 
пул солинган қопчиқни олиб, ҳаммоллар билан бирга 
чиқиб кетди. 

XXVII боб 
МАҲБУСЛАР 

« 

«Кудето» кунидан буён орадан бир ҳафта ўтди. Янги 
бош министрнинг фаолияти кишиларда энг яхши умид- 
лар уйғотарди. Ёшлар ва тараққийпарвар кишилар ўз- 
ларининг барча орзулари амалга ошаётганини кўриб, 
бир-бирларини табриклардилар. Руҳонийларнинг давлат 
ишларига аралашувига барҳам берилган, сиёсатдон са- 
идлар ҳибс этилган, ашрофларни қамаш давом этарди. 

Тавсияномалар ёзиб бериб, нодон мансабдорларнинг 
ўғиллари ва турли-туман васиқаси йўқларни ишга жой- 
лаштириб қўядиган ашрофларнинг қаламлари қогоз 
устида йўрғалашдан тўхтади, энди тавсияномалар ба- 
рибир фойдасиз эди. Бу тоифадаги кишиларнинг ҳам- 
масини қамоқ ёки бошқа бирор жазо кутарди. 

Аҳоли мамнун эди. Фақат бир нарсани: янги бош 
министрни маҳбусларни жазолашдан тўхтатиб турган 
нарса нима эканини тушуниб бўлмасди. Йлғор доира- 
лар халқ бахт-саодати тўғрисида сира қайғурмаган ва 
пўпанак босиб кетган ана шу ҳамма ашрофларни ян- 
чиб ташлашни орзу қилишарди. Бироқ, бунга илғор 
доиралар вакилларининг ўзлари ҳам ожиз эдилар: 
ашрофларни жазолаш иши кундан-кунга орқага сури- 
ларди. 

Шундай кунларнинг бирида кечқурун Казакхона 
бинрсининг юқори залига разолат ва муттаҳамлик бо- 
бида бир-бирларидан қолишмайдиган бир гурўҳ киши 
олиб келинган зди. Ораларида оқ ва қора 'салла ўраган 

ҳамда кемтик ва чўққи қулоҳли одамлар ҳам бўлгаи бу 
шахслар «кудето»нинг биринчи куни қўлга олинганлар- 
нинг худди ўзи эди. 

Залнинг бурчагида қандайдир саид нуқул дуо ўқиб, 
астағфирулло дер ва бош министрнинг хоинлигига онт 
ичарди. У оқ саллалик кишига қараб шундай деди: 

— Бу шаҳзодаларнинг ҳаммаси шу қадар гуноҳко- 
ри азим бўлганларки, улардан бирортасига ҳам жаннат- 
га тушиш насиб бўлмайди. У ердан фақат сизу бизга- 
гина жой ато қилгай. Тақдирдан жафокаш авлиёларга 
ўхшаб кетамиз. Шунинг учун ҳозир ибодат қилиш, ка- 
лима келтириш лозйм. 

Улар икковлашиб кўнгилларига таскин бериш учун 
дуо ўқий бошладилар. Бунга баъзилар кулиб юборди, 
саиднинг эса, жаҳли чиқиб кетди. 

Бироқ дуо жуда қироатга олиб ўқилаётгани учун 
уни бузиб'бўлмасди, саид бўлса ичида, ўлимдан чина- 
кам қутулиб қолса, инсофсиз мурдорларга қарши ҳу-, 
жум бошлашга ва келгуси наслнинг ҳам бирон олим- 
нинг касофати билан хавф-хатарга тушиб қолмаслиги 
учун эронликларни яна орқага, калтабинлик ва нодон- 
лик ботқоғига судраши ҳақида қатъий онт ичарди. 

Залнинг бошқа бир бурчагида пакана шаҳзода бир 
тўда кишини ёнига йиғиб олиб, қимор ўйнарди. У шун- 
ча уринса ҳам омади юришмасди. У қўлида ошиқни 
тутиб турар экан, бир вақтлар Лондонда Эроннинг мус- 
тақиллиги учун шароб тўла қадаҳни қандай кўтаргани- 
ни эслади-да: 

— Ҳаётнинг авраси ва астари бўлади деб ҳақ гап- 
ни айтишган экан. Мана, авраси-ю, мана астари,—деди. 

Боднинг оғриғига чидай олмай инқиллаётган бошқа 
бир кекса шаҳзода дақиқа сайин: 

— Ҳой, ҳой одамлар!—деб қичқирар, бироқ «одам- 
лар»дан дарак йўқ эди. Ҳадеб қичқиравергани бошқа- 
ларнинг жонига теккани учун аллақандай депутат унга 
қараб: 

— Афтидан, аъло ҳазрат, ўзларини муҳташам 
қасрларда эмас, балки дорнинг остида турганларини 
унутиб қўйганга ўхшайдилар,— деди. 

Кекса шаҳзоданинг ранги паға бўлиб кетди; 

— Шундай дейишга қандай тилингиз борди, уят 
эмасми?—деди хўрсиниб ва кейинидан қўшиб қўйди,— 
Мана, узоқ йиллар қилган хизматларим эвазига берил- 

ган мукофот, ^ақиқатан ҳам бу одамларда олижаноб- 
ликдан асар қолмаган. 

Бир неча бор вилоят ҳокими бўлган ашаддий аш- 
рофлардан бири биқиниб олган бурчагидан йўғон овоз 
билан ғўнғиллади: 

— Бу кўргиликларимизнинг ҳаммасига ўзимиз айб- 
дормиз. Мен бошиданоқ: «Тўғри келмаган нарса билан 
шуғулланманг, европаликлар билан танишманг, эски 
ҳаётдан кўз юмманг, қўйинг, илгари қандай бўлсак, 
шундайича қолайлик», деб айтган эдим. Буни хоҳлама- 
дингиз! Европаликларни қабул қилдингиз, ароғу шам- 
пань виноларини шимирдингиз, газеталарга ёзилдингиз, 
дипломатиялар ўйлаб топдингиз, оёғу қўлларинризни 
қирқиш учун гражданлик судини ишга солдингиз. Биз- 
нинг кесишимиз сизга ёқмади, ҳазрати эшонни ифлос- 
ликда айбладингиз, парламентга тарафдорлик қилдин- 
гиз, машруталар тўқиб чиқардингиз.' Сувни қайнатиб 
ичдингиз, европаликларг.а тақлид қилиб, эмлатдингиз— 
оқибатда расвойи радди маърака бўлдингиз. Нега ба- 
қиряпсиз? Албатта, барчасига сизлар айбдорсизлар! 

Ҳамма уялиб, бошини қуйи солди. 

Жимликни саид бузди: 

— Сен ҳақиқатни гапиряпсан. Лекин, худонинг: «У 
дунёда ярлақайдиган бандаларимнинг бошига азоб- 
уқубат соламан», деганини унутма. Авлиёлар биздан 
камроқ азоб чекишган, камроқ зиндонларда ўтиришган 
дейсанми? 

Сўпггп жумлаларни эшитиб, ҳамма кўзига ёш олди, 
баъзилар эса: 

— Оғо, бу авахта азоблари эвазига бизлар жаннат- 
дан муҳаққақ жой олишимизга ваъда беринг!— деб хи- 
тоб қилди. 

Саид ваъда беришдан бош тортди-ю, лекин у ки- 
шини севинтирадиган бир қанча ҳадис келтириб, -уларда 
бир қадар ишонч ҳосил қилди. 

Бу кишилар ниҳоятда тегма нозик бўлиб кетишган 
эди. Улардан бири зорланди: 

— Ярамаслар, мени ҳатто болалар хонасига кириб 
чиқишимга ҳам қўймадилар. Шундай қаттиқ совуқда 
хизматкорлар болаларни шамоллатиб қўйишса, нима 
бўлади? 

«Бош министр номзоди» деган лақаб билан шуҳрат- 
ланган бошқа бир чол унинг фикрига қўшилди. Бу чол 

ҳар сафар ҳукумат емирилганда бош мннистрлик лаво- 
зими ҳақида тиниб-тинчимай шов-шув кўтарар, у лаво- 
зимни олишга сазовор ҳам бўлар, бироқ ўша заҳоти 
вазифасидан бекор қилиниб, тағин номзод бўлиб қола- 
верарди. 

У шундай деди: 

— Нима, улар миннатдор бўлишни биладими? Улар 
ҳатто сарфланган шунча меҳнатлару ғамхўрликларни 
ҳам унутиб юборган... 

Пакана шаҳзода унинг ҳолига ачиниб, бошини чай- 
қаб қўйди. Аммо, бу хайрихоҳлик «бош министр номзо- 
ди»нинг зардасини қайнатиб юборди. 

— Хўш, сен ўзинг ким бўлибсан? Сен ҳали ғўрсан, 
биродар, ғўр узумни ҳеч ким узум демайди. Мен ишла- 
ган чоғларимда сен орқа этагингни тугиб юрардинг, 
бурнингни ҳам эплай олмасдинг. 

Бу таҳқирли сўзлар пакана шаҳзоданинг кекса ота- 
сининг нарёқ-берёғидан ўтиб кетди. Чунончи, «бош ми- 
нистр номзоди»га ғазабли кўзларини тикиб деди: 

— Сен жуда ҳаддингдан ошиб кетяпсан. Менинг 
ўғлимни ҳақорат қилма. У Кермон ҳокими бўлган дав- 
риданоқ пишиб етилган эди, сен эсанг... 

Шаҳзоданинг ўзи, отасининг ёқлаб чиқишига қара- 
май, фақат «шартнома» давридан бошлаб обрў орттир- 
ганини тан олди. 

«Бош министр номзоди» сўзини давом эттирди: 

— Мен улкан ишлар қилдим, машрутани қўлга ки- 
ритдим, бу йўлда отамнинг жамики пулларини совур- 
дим, ҳаммасига бу . одамларнинг миннатдорлиги шу 
бўлди. 

Саид унга далда бериб, бундай деди: 

— Нега қайғурасан? «Сен етмиш икки жафокаш ав- 
лиё қаторига қўшиласан», деяпман-ку. 

Бу маҳбуслар тўдаси ўзига хос инсоний бўтқадан 
иборат эди: булар орасида тараққийпарварлар ва эски- 
лик тарафдорлари ҳам, машрута мухлислари ва монар- 
хистлар ҳам бор эди. Бир хиллари ифлос ва дағал 
бўлса, бошқалари покиза эди. Улар орасида «мўмин» 
мусулмонлар ҳам бўлиб, бу тоифадагилар умрбод ҳеч 
кимга ҳеч қандай зулм ўтказмаганлари, деҳқонларнн 
ранжитмаганлари, етим-есирларга ғамхўрлик қилганла- 
ри ҳамда ватанга ҳар қандай йўл билан хоинлик қи- 
лишни гуноҳ деб билганликларини пеш қилиб, мақтани^ 

шэр эди. Улар кўпинча саиддан кечқурунлари равза 
уқиб беришни илгимос қилардилар. Чунки, равза эши- 
тиб, роСа йиғлашса, жафокаш авлиёлардан бири' кеча- 
си тушларига кириб, нима учун худонинг ғазабига ду- 
чор булаётганларини тушунтириб беради, деган умидда 
эдилқр. 

Ҳар гал саид рози бўлиб, равза ўқирди. «Мўмин» 
мусулмонлар уни тинглаб, йиғлашар ва ўзларининг 
бошларига'муштлардилар. 

Саид «етмиш икки жафокаш авлиё» тўғрисида эс- 
латганида, шаҳзода инглиз фунт стерлингларини қандай 
тез санаган бўлса, ривоят эшитувчиларни ҳам шундай 
тез санади-да, ғамгинлик билан: 

Афсуски, бизларни жафокаш авлиёларга тенг- 
лаштириб бўлмайди: биз атиги эллик саккиз киши- 
миз, — деди. 

Уларда ўзларининг хуросонлик ва кермоншоҳлик 
шериклари келиб, қаторлари тўла бошлагани туфайли 
сон жиҳатдан етмиш иккига етиш умиди ҳам бор эди. 

Айтишларига қараганда, бир вақтлар Музаффарид- 
дин саройида аллақандай махсус лавозимни эгаллаган 
ва вилоятлардан бирининг ҳокими бўлиб келган маҳбус 
хитоб қилди: w 

~ Менинг қандай гуноҳим бор? Мен барча собиқ 
бош минйстрларни йиғиб, кабинет тузмоқчй, шу билан 
мамлакат ҳаётини турғунлик ҳолатидан қўзғатмоқчи 
эдим. Мени нега қамадилар? 

Бечора ҳар ^сафар кабинет қулаганда ва янгисини 
тузиш керак бўлганда шоҳга ўртоқлари орқали ўттиз 
минг туман пул беришни ваъда қилар ва ўз номзодини 
илгари сурарди. 

Ҳа! Ешлар маълумот олишдан жирканадиган, ман- 
саб, хушомад ва лаганбардорлик билан қўлга кирити- 
ладиган бу мамлакатда ҳар қандай жоҳил буюк сиё- 
сатдон ҳисобланади. 

Маҳбуслар кўп эди, аммо уларнинг касофатидан 
қашшоқлашган халқ, ҳали уларнинг ҳаммаси қўлга 
олиниб бўлганича йўқ, деб ҳисобларди. Дарвоқе, улар 
орасида ҳали кўпгина киши етишмасди. Энг ашаддий 
ялқовлар ва уччига чиққан нодонлар ҳамда бадарға қи- 
линиши лозим бўлган ҳокимлар кўринмас эди. Шунинг- 
дек, уларга маорифни маъқулламаган депутатлар, бо- 
зордаги товламачилар ва турли-туман хазина ўғрилаои 
қушилмаган эди. r 

Бироқ, нима қилиш керак? Халқни озод қилиш nnfni 
ишни ўз зиммасига олган бош министр халқнинг ўз ёи- 
дамига суянди. Ахир, бизнинг олижаноб олти мипг Инл- 
лик халқимиз бир дақиқагина бўлса-да, устидан дапгп- 
салик ва турғунликни улоқтириб ташлашга қодирми? 

Хуллас, қамоқдаги «ватандош дўстларимиз»нинг дп- 
моғлари чоғ эмас эди. 

Уларнинг ҳар бири бу ерда қандайдир ҳузур-ҳало- 
ватдан маҳрум қилинган эди. Бир хилларига кечалари 
алламаҳалгача қийнашга одатланган сийғаси етишмас- 
ди, бошқаси тарёк чекиш имкониятидан маҳрум бўлга- 
ни, «нима учундир тиши оғриб қолгани»ни айтар, учин- 
чиси ўзининг дуо^китоби йўқлигидан нолир, саид устига 
ўтириб, халқ кўзини бўяйдиган эчки тери пўстагини 
қўмсарди. 1!ш шаҳзода эса қўлида Лондон банкасининг 
счетлари иўқлиги туфайли ўша банкага қўйган фу«т 
стерлингларининг неча фойиз кўпаяётганини ҳисоблаб 
туриш имкониятига эга эмаслигига ачинар, гумашта 
ҳаммасини тартибга солиб туради^ деб ўзини юпа- 
тарди. 

Уша куни кечқурун биз «муҳтарам» маҳбусларни 
• кургани кирганимизда улар жуда кўп кўз ёши қилди- 
лар. Уша кеча саид равзани шу қадар тўлқинланиб, 
таъсирли қилиб ўқидики, натижйда эшитувчиларнинг 
ҳар бири ўзини беихтиёр жафокаш авлиёлардан бирор- 
тасига таққослади. 

Ҳаммалари дилхаста булиб қолишганди. Роса йиғ- 
лашди. Бўлмасам-чи, айбсиз ҳалок бўлиш осонми? 

Жаҳон уруши вақтидаги очарчилик йилларида 1 ҳам 
одамларнинг кўз ёшлари дарё бўлиб оққан эди. Ушан- 
да улар кўчаларда очдан ўлаётган қашшоқларни кўр- 
маслик учун кулранг кўзойнак тақиб олардилар. 

Уларнинг ҳарбий вайроналик, Урмиядаги талон-то- 
рож қурбонларй ва Амолядаги уйига ўт тушган одам- 
ларга қилган ғамхўрликларини айтмайсизми? Улар ўз 
ғайратларини шундай намойиш қилдиларки, оқибатда 
йиққан хайр-садақ^лари шу ерда, Теҳрондаёқ ўзаро 
тақсимланиб кетди. Шундай бўлганидан кейин бу халқ 
ғамхўрларини ташвиш босмай, кимни боссин? Яна ке- 
либ-келиб, шулар қамалса-я. Қанақасига? Нега? Нима- 
га асосланиб қамашди? Уларни ким бу аҳволга солди? 


! 1916—1917 йиллари Эронда қаттиқ очарчилик бўлган эди. 

Қандайдир арзимас, ҳароми, беватан, шуҳратпараст 
саид уларга шундай зулм ўтказди. 

Шундай мулоҳаза юритиб, ўзларини жафокаш ав- 
лиёлар билан тенглаштириш каби шаккоклик даража- 
сига етиш мумкин эди. 

Қариб ҳолган «улуғ» шаҳзода ўзининг иккала ўғли- 
ни бағрига босиб: 

— Наҳотки, худойи таоло Муслимни икки ўғлидан 
айирганидай, мени ҳай сизлардан жудо ҳилса?—деди. 

Равза ўқиб ўтирган саид эса- уни тинчлантиришга 
уринар экан, деди: 

— Уларни менга топшир, ўзим билан жаннатга олиб 
кираман... 

Шаҳзода эса гоҳ йиғлаб саиднинг ҳўлини ўпар, гоҳ 
бирдан тутаҳиб кетарди. Оҳшом қора чойшабини ёза 
богцлади. Қоронғилик ғуссага ғусса ҳўшди. Маҳбуслар 
бошларини деворга тираб, ҳар ким ўз тақдирини ўйлаб 
кетди, уларнинг ҳар қайсиси ўзининг сўнгги дамлари 
ва дор ёғочини кўз олдига келтирарди. Жимлик ҳукм 
сурарди. Фаҳат аҳён-аҳёнда кимнингдир ҳўнграши эши- 
тиларди. 

— Кечки овқат, кечки овқат!—деб ҳичқирди бирдан 
кириб келган офицер. У маҳбусдар кўзидаги ёшни кў- 
риб, тиржайиб шундай деди: 

—- Оғойи саид равза ўҳишга чунонам устаки! 

Санд дарҳол жавоб берди: 

— Бу ерда менинг руҳсиз ва ҳироатини ўрнига ҳўя 
олмай ўҳишимнинг нима дахли бор? Одамлар азоб че- 
каётганини кўриб... 

Гарчанд ҳазрати ашрофларнинг ўзларн ҳамоҳда бўл- 
салар-да, уй ишларй аввалгидек юришиб турарди. Уни 
гумашталар ва уй бошҳарувчилар эплаштирарди. М.у- 
ғомбир уй бошҳарувчилари хонадондагиларни усталик 
билан тинчлантирарди ва ашрофларнинг хизматкорла- 
рида хўжаларини «худонинг ўзи» паноҳида асрашига, 
бинобарин, уларни бир ҳовуч казакларга эга бўлган 
ҳандайдир мансабпараст саид ҳеч нарса ҳилолмаслиги- 
га қатъий ишонч туғдира олган эдилар. Маҳрамларга, 
қаролларга «сиёсий янгиликлар» мунтазам етказиб ту- 
риларди: гоҳо бош министр — саиднинг ўзи Қазакхона- 
даги «оғолар» ҳузурига бориб, номуносиб қилиғи учун 
улардан узр сўрабди, фақат динни ёҳлаш заруратидан 

шундай қилганлигини айтибди, гоҳо икки-уч кундан 
кейин улар иззат-икроТй билан уй-уйларига жўнатилди, 
деб эълон ҳилинарди. 

Ашрофларнинг^ ошхоналари аввалгидай ишларди. 
Ҳар куни кечҳурун хизматкорлар лазиз таомлар сузил- 
ган катта-катта баркашларни бошларига ҳўйиб, Қазак- 
хонага — ҳамалганлар ёнига жўнарди. Бу кеча ҳам 
худди шундай бўлди. Офицёр кириб, кечки овҳат келга- 
нини айтгандан кейин катта-катта баркашлардаги таом- 
лар келтирилди ва бир неча казак лазиз таомларни 
қамоҳ залининг ўртасига келтириб ҳўйди, таомларнинг 
хушбўй ҳиди иштаҳани очиб юборди. 

Ҳа, иштаҳа очилиб кетди. Ҳали офицернинг ҳадам 
товуши тинмасданоҳ саид аламли кўз ёшларини енги 
учибилан артиб, бурнини тортиб. ҳўйди-да, дастурхонга 
назар ташлаб: 

— Сизлар келиб ўтиргунингизча мен дуо ўҳиб, таом- 
ларга дам солиб ҳўяй,— деди. 

У баркашдаги паловнинг ўртасига чанг солиб, ўз 
товоғига сергўшт жойидан бир талайини солиб олди-да, 
устига шаҳзода Н. уйидаи келтирилган мазали ҳайлани 
идиши билан ағдариб, иштаҳа билан овҳатланишга ки- 
ришди. Дуокитоби йўҳлигидан зорланиб ўтирган маҳ- 
бус тагида яна озгинагина ёги қолгаи, оғойи санднинг 
«табаррук» ҳўллари теккан ҳайла идишни биров олиб 
ҳўйишидан ҳўрҳиб, бир сиҳим ошни шоша-пиша ўшан-' 
га солди-да, бисмиллони такрор-такрор айтиб ея бош- 
лади. 

Бошқалар ҳам аста-секин даврага келиб ўтирди. 
Гарчи уларнинг юраклари ғам-ғуссага тўла бўлса-да, 
таом ниҳоятда лаззатли ҳилиб пиширилгани учун емас- 
дан иложи йўҳ эди. 

Шимолий маҳаллада яшовчи аллаҳандай шаҳзодага 
катта идишда палов келтиришди. Саид ва баъзи биров- 
лар идншнинг бир чеккасидаги ошдан озроҳ чўҳилаш- 
ди ҳам. Аммо ошнинг ўртасига ҳамон ҳўл урилмаганди! 
Шаҳзода ўзига ош солиб олмоҳчи бўлганида ҳошиғига 
илашиб чиқҳан бир нарса таҳ этиб тарелкасига тушди. 

Ҳайратда ҳолган шаҳзода уни қўлига олган эди, 
кичкина картон ҳоғоз ҳутича эканини кўрди. Ҳамма ов- 
ҳатланиш билан банд бўлган ваҳтда шаҳзода ўйлаб- 
нетиб ўтирмай, ҳутичани очди. Унинг ичидан„хат 
чиҳди. 

Айни чоғда қутичани тасодифан кўриб қолган кичик 
шаҳзода: 

— Ҳазрати ашроф, ҳабдори ичмоқчимисиз?—деб 
сўради. 

Ҳамма маҳбус шимолий маҳаллалик шаҳзодага қа- 
ради. 

У қутичадан мактубни олар экан, тиржайиб: 

— Ие, нажот шамоли эсаётганга ўхшайди!— деди, 

Ҳамма қимир этмай сукутга кетди. Саиднинг олхўри 
қайлани олиш учун чўзилган қўли қайла идишда ҳа- 
ракатсиз тўхтади, «бош министрликка номзод» киши- 
нинг томоғида эса ҳали ютиб улгурмаган таоми туриб 
қолди. 

Бу қанақа хат экан-а?^ 

XXVIII боб 

ҲАТТО ЕТМИШ ИККИДАН ҲАМ ОШИБ КЕТДИ 

Яна тонг отиб, яна қуёш чиқмоқда, яна биз одамлар 
ухлаётган уйга кирамиз. Бироқ, бу сафар кирган уйда 
ухлаётганлар Ҳожи ого билан Сокина хонимга ўхшаган 
эр-хотинлар эмас. 

Биз кирган уй сандал атрофида ётган бир гуруҳ ки- 
шиларнинг хурраги билан қопланган эди. Булар турли- 
туман одамлар эди: бири сочини устарада қирдирган, 
иккинчиси қалин сочли, бошқа бирининг соқоли олин- 
ган, яна бошқасининг сочи текисланган эди. Улар ҳам 
ўша тонготарда. Ҳожи сингари номоз ўқишни иСтамас- 
дилар: фақат улардан бири бундан бир соатлар чамаси 
илгари ўрнидан туриб, номознинг бир-икки сурасини 
ўқиб, яна кўрпага ўралиб ётди. У бошқаларни ҳам 
намоз ўқишга таклиф қилганида: 

Ҳечқиси йўқ, бир сафар канда қилсак, қилибмиз- 
да, бизга бирор нарса бўлармиди, — деган жавобни 
эшитди. 

Жавобни маъқулламай, у ўзича: «Булар ҳам ҳеч 
нарсага ишонмай қўйди. Ватанимизнинг ҳоли не кеча- 
ди?» деб қўйди. 

Бу аввалига ашрофларНинг қамалганига севинган, 
кейинчалик эса бунинг учун ўзини ўзи койиган ўша 
бозорчи эди. 

Ннҳоят, эрталаб соат ўн бирларда ичкарндан мез- 

бон чиқди. У меҳмонларнинг узоқ ухлаб қолганини кў- 
риб, андиша қилиб ўтирмасдан бундай деди: 

— Оғойи Мирзо, қаттиқ ухлашингизга тан бериш 
керак! Ҳа, агар шундай ноз уйқуда ётаверсангиз, ҳара- 
кат қилиш вақти келганда бизни ғалаба билан табрик- 
лашса бўлади. ■ ‘ 

Оғойи Мирзо кўрпа остидан бошини чиқариб, кўзла- 
рини уқалаб жавоб берди: 

— Мени ҳали яхши билмас экансиз. «Шартнома ка- 
бинети» қулаганда мен икки соат ичида олтмиш тўрт 
кишини йиғдим, Соҳибқиронияга бориб, кабинетни сақ- 
лаб қолишни халқ номидан ҳазрати олийларидан илти- 
мос қилиш учун ўттизта извош ёлладим. 

— Бундан хабарим бор, кабинетни қўллаб-қўлтиқ- 
лаш ёки ағдаришда сизнинг иштирокингиз қанчалик 
фойдали эканини биламан. Фақат борди-ю, худо кўр- 
сатмасин, сиз айни бизга қўшилган ҳозирги пайтда иш- 
ни бўшаштириб юбориб, қаттиқ ухлаб қолсангиз, ду- 
рустроқ ҳисса қўшолмайсизми деб қўрқаман? 

Оғойи Мирзо жилмайиб, гап қотди: 

— Йўқ, асло йўқ, азизим, оғойи Мирзо соатсоз — 
ҳар маҳал оғойи Мирзо соатсозлигича қолади. 

Мезбон, яъни Али Ризохон тинчланди: 

— Ҳа, яхши, худо ёр бўлсин! Сендан кутадиганим 
ҳам шу-да. 

Уйқу бузилди. Меҳмонлар номоз ўқимаганликлари 
учун бир-бирлари олдида ўзларини оқлаб, ўринла- 
ридан тура бошладилар. Яширишнинг нима кераги 
бор: улар бу билан бир-бирлари олдида риёкорлик 
қилардилар. 

Чой келтирилган вақтда Али Ризохон уларга шун- 
дай деб мурожаат қилди: ■ 

— Кечаси яхши тушлар кўрдим: гўё барча маҳбус- 
лар озод қилинган змиш, биз қандайдир катта бир са- 
ройга йиғилишиб, тантана қилармишмиз ва уларга гул- 
дасталар ташлар эмишмиз. 

У умуман айтганда, камдан-кам туш кўришини, бор- 
ди-ю, кўрадиган бўлса, ҳаммаси тўғри келишини қўшиб 
қўйди. 

Р.. ашшариа деб номланувчи оғойи Мирзо шайх Му- 
ҳаммад Ҳусайн унинг фикрини исботлаб, ҳадис келтир- 
ди. Ҳадисга кўра, жума кунига ўтар кечаси кўрилган 
тушлар ҳамиша тўғри келар эмиш. 

Нонушта қилишди. Али Ризохон ўртага гап ташлади: 

— Оғолар, кеча биз муҳтарам маҳбусларимизни 
озод ҳилиш тўғрисидаги масалани муҳокама ҳилишда 
бир хил фикрда эканимизни намойиш ҳилдик. Имоним 
комилки, энди биз бу ишни пайсалга солмасдан худди 
шундай зўр ғайрат билан амалга оширишга киришамиз. 

Оғойи Мирзо шайх Муҳаммад Ҳусайн Али Ризохон- 
нинг олий судга раис қилиш ҳақидаги ваъдасини эслаб, 
уни ҳувватлади. Бу ҳаракатларнинг ниҳоятда муҳимли- 
гини диний нуҳтаи назардан тушунтирдн. Шайхга ишон- 
ган бечора бозорчи ҳам унга ҳўшилди. Студент бу ҳақ- 
да бирор мустақил фикрга эга эмас эди. Тақи тоға эса, 
Саве вилоятига ҳоким бўлгач, ҳузур-ҳаловатларини кўз 
олдига келтирди. 

Ҳеч ким қарши чиқмаганидан кейин бу мажлис тўғ- 
рисида маҳбусларга хабар етказишни Али Ризохонга 
топширилди. Бу иш маҳбусларнинг қамоқда ўтадиган 
бир неча кунларида уларга далда берйш_ учун қилина- 
ди. Ахир, ташвишда адо бўлишдан ҳам ёмони борми? 

Али Ризохон қаламни қўлига олиб, бир неча сатр 
хат ёзди-да, ўқиб берди: 

«Олий ҳазратлар! Зоти олийлари! Мана, бир неча 
кундирки, биз, цулларингиз, сизларнинг __ қуёилингиз 
нурларидан бебаҳрамиз. Бир неча кундан буён биз бе- 
бахтлар муҳаддас сояларингиздан маҳруммиз. Ҳаҳиқа- 
тан ҳам саид унвонли қаллоб саргузаштжўй давлатнинг 
энг юқори мансабини зулм-таадди билан эгаллаб олга- 
нидан буён биз учун барча бахт-саодат эшиклари ёпи- 
либ қолди. 

Сиз танидаги жони ва томиридаги қони ҳисобланув- 
чи бечора халқнинг ҳаёти чидаб бўлмайдиган даражр,- 
да оғирлашиб қетдики, бунинг ҳеч ажабланадиган жо- 
йи йўқ. 

Балки ўзларингиз ҳам хабардор қилингандирсизлар, 
сизларнинг аҳволингиз туфайли аҳоли мотам кийимига 
ўралиб, иккинчи «ашуроуюштирмоқчи эди, бироқ, 
нима ҳам ' қилайликки, муттаҳам саид олти минг йил- 
лик халқимизни ҳар томбнлама исканжага солиб, қи- 
мирлатмай қўйди. 

Шунга қарамай, сиз зоти муҳтарамларга ғам-ғуссада 

1 А ш у.р о — Муҳаррам ойининг сўнгги ўн куни; бунда jima 
мазҳабида бўлган мусулмонлар имом Ҳасан билан имом Ҳусайнни 
хотирлаб, ўзларини азоблайдилар. (Ред.) 


куйиб кул булган Оиз собиқ қулларингиз ватанга хиз- 
мат қилишга шай бўлиб, сиз улуғ сиймоларни қутқа- 
риш, эрон халқининг ор-номусини ҳамда дини исломни 
ҳимоя қилиш учун йиғилиб, ташкилоқ туздик. 

Мана, ниҳоят умид шамоли эса бошлади. Бу йўлда 
ҳаммамиз жонимизни фидо қилишга тайёрмиз. Ҳозир 
бўлиб туринг, буни амалга ошириладиган кунга яқин 
қолди. 

(Имзо чекчлди) Қўрғошин қуювчилар партияси». 

Али Ризохоннинг услуби ҳаммага маъқул тушди. 
Ҳеч ким қарши чиқмагани учун текст қабул қилинди. 
Али Ризохон қандан қилиб бўлса ҳам бу мактубни маҳ- 
бусларга стказиб беришга ваъда бериб, йиғилганларни 
ғайрат ua жадал ҳаракат қилишга яна бир бор даъват 
этди. 

Бошқа кўриладиган масала қолмагани, иккинчи то- 
мондан эса, «курашчнлар* хотин, бола-чақаларига риз- 
қи рўз топгани ишга боришлари зарур бўлгани сабаб- 
ли, улар мезбонга мсҳмондўстлик учун минатдорчилик 
билдириб, бирин-кетин тарқала бошладилар. Равза 
ўқиш палласн бўлмагани учун бекор қолган оғойи Р... 
ашшариа кетмади. ' 

—- Кўрдингми?—деди унга Али Ризохон. —■ Ҳамма 
ёрдамлашишга тайёр. Бунннг учун уларнинг кўпчилиги, 
албатта, ҳеч нарса ололмаса ҳам, лекнн сен билан мен 
иккаламиз оламиз. 

Шундан кейин ишонч билан қўшиб қўнди: 

— Мен уларнинг кўз ўнгида бу хатга имзо чекишни 
истамаганим учун жамият номидан Қўл қўйишни лозим 
кўрдим. Бироқ, ким кўп жон куйдиргани ва кимни му- 
кофотлаш кераклиги аниқ англашиб турсин учун бу 
ерга номларимизни ёзиб қўйишимиз зарур деб ҳисоб- 

лайман. „ n 

Али Ризохон билан келишиб олиб, оғоии шаих 1 J ... 
ашшариа ҳам оққа кўчирилган номага қўл қўйди. 

— Фақат сиздан уни жўнатишда эҳтиёт бўлишин- 
гизни илтимос қиламдн, — деди у. — Негаки, Шимрои- 
даги боғдан бебаҳра бўлган уй ичларим яна боқувчисиз 
ҳам қолишмасин. 

Али Ризохон унга жавоб бериш ўрнига ўз имзосини 

кўрсатди. ’ „ 

Оғойи шайх ўрнидан туриб, кавушини киидн-да, жў- 

наб кетдн. 

Али Ризохон ёлғиз қолиб, хаёлга чўмди. Бошқарув- 
чилар ва ашрофларнинг эътимодли кишиларининг кўп- 
чилиги билан унинг алоқаси яхши эди. Ашрофлар ми- 
нистр ёки бош министр лавозимига тайинланган куни 
у ҳамиша уларни биринчи бўлиб табриклашга борарди. 
Эндиликда эса Али Ризохонга улар орасидан энг 
«ишончлиси» керак' бўлиб қолди. Ниҳоят, у Ш. маҳал- 
ласида яшовчи шаҳзоданинг бошқарувчисини танлади. 
У ташқарига чиқиб, извош кира қилди-да, ўша бошқа- 
рувчининг олдига жўнаб кетди. 

Бахтини қарангки, кўзлаган манзилга етганида бош- 
қарувчи ҳам тасодифан дарвоза ёнида турган экан. У 
Али Ризохонни ўша заҳотиёқ таниди-ю, лекин келиш 
сабабини сира тушунолмади. 

«Шу кунларда бунга ўхшаш лаганбардорлар маҳ- 
бусларнинг уйларидан минг қадам наридан қочаётир- 
лар-ку», деб ўйлади бошқарувчи. 

— Мен муҳим иш билан келдим,— деб шипшиди 
Али Ризохон, унинг фикрини англаб, — сиз билан гап- 
лашиб олишим керак. — Сал ҳайрон бўлган бошқарув- 
чи уни кираверишдаги ўз хонасига бошлади. 

Али Ризохон бошқарувчини яхши танирди. Борди-ю, 
барча энг одил судлар унинг хўжайини бўлган ҳазра- 
ти шаҳзодани бутун мол-мулки меҳнаткашларни талаш, 
эзиш, пора олиш ҳисобига қўлга киритилтан деб ҳукм 
чиқарганда ҳам, бу бошқарувчи у ҳукмнинг тўғри эка- 
нига ишонмаслигини, валинеъмати бўлган ҳазрати шаҳ- 
зоданинг ўзини қандай эҳтиётласа, унинг мол-дунёсипи 
ҳам худди шундай асрашини Алм Ризохон биларди. Бу- 
нақанги одам билан рўйи рост гаплашиш мумкин эди. 

Шунннг учун ҳам у фикрини дангал айтди; ҳозирги 
аҳволдан ранжиган, ғазабланган ва маҳбусларни қут- 
қаришга аҳд қилган бир гуруҳ кишилар бор. Улар маҳ- 
бусларга хабар юборишга, уларга ўз кақфиятлари ва 
ҳис-туйғуларини етказишга қарор қилдилар. Улар сиз- 
дан бу хабарчани топширишни ўз зиммангизга олиш- 
олмаслигингизни билишни истайдилар. 

Бошқарувчи бир йўталиб олиб деди: 

— Шундай бўлишини билган эдйм! Эронликларнинг 
ношукурлик қилмасликларини, улар давлат арбобла- 
рининг хизматларини қадрлайдиган ва қамоққа олиш- 
лар бутун ислом дунёси учун қанчалик ҳақорат бўлиб 
тушишини тушунадиган кун келишини билардим. Худо- 

га шукурки, ҳақли эканман, энди Эрон ҳам чет элдик- 
лар олдида уятга қолмайдиган бўлди. Бироқ, ҳамма 
бало маҳбуслар билан гаплашишнинг иложи йўқлигида:. 
улар билан фақат офицерлар ҳузурида учрашишга рух- 
сат этилади. 

— Бундан хабардорман,— жавоб берди Али Ризо- 
хон. — Аммо, сўз суҳбат тўғрисида бораётгани йўқ. Хат 
топшириш керак. 

— Сўзлашншнинг иложи бўлмаганидан кейин унда. 
хатни қандай қилиб бериш мумкин? 

Али Ризохон кулди. 

— Гапингиздан романлар ўқимаслигингиз яққол 
маълум бўлиб турибди. Бундай нарсалар дунёнинг ҳам- 
ма томонларида юз беради, чет элларда ҳам маҳбуслар 
билан ҳамиша хат орқали алоқа олиб борилади. Тасав- 
вур қилингки, худди Бастилияда маҳбусларга торт ора- 
сига пичоқ ва эговчаларни солиб киритишганидек, биз 
ҳам хатни, айтайлик, паловнинг ичига жойлаб кирита- 
миз. 

Бошқарувчи Али Ризохонниг идрокидан ҳайратда 
қолиб: 

— Ҳа, албатта. Биз ҳазрати шаҳзодага кунда кеч- 
қурун палов юборамиз. Хатни унинг ичига солиб жўна- 
тамиз,— деди. 

Али Ризохон севиниб кетди. Ҳазрати шаҳзодаозод 
қидиниши билан ўзининг шундай ҳам талайгина бўлган 
шахсий бойлигини икки ҳисса оширишга муваффақ бў- 
лишини ўйлаб, бошқарувчи ҳам севиниб кетди.^ Энди 
ҳамма нарса равшан эди. Али Ризохон билан шайх им- 
зо чеккан хат бошқарувчининг қўлига ўтди. Бошқарув- 
чи хатни ўқиб, тагига имзо чеккан «Қўрғошин қуювчи- 
лар партияси» аъзоларининг олиҳимматлигидан ,.эриб 
кетиб, шу куни кечқурун уни маҳбусларга юборишга 
ваъда берди. Али Ризохон кетишга қўзғалар экан, ўз- 
лари ҳам қўлга тушиб қолмасликлари, бунинг устига, 
яна ашрофларнинг қамоқ муддати номаълум узоқ муд- 
датга чўзилиб кетиб, ишлар чатоқ бўлмаслиги учун 
хатни жўнатишда ниҳоятда эҳтиёткор бўлишни масла- 
ҳат берди. 

Кечга яқин бошқарувчи ошпазни чақириб, ҳазрати 
шаҳзоданинг йўқлигидан бебош бўлиб кетиб, овқатлар- 
ни бемаза пишираётгани ҳақида миш-миш гаплар эши- 
тила бошлаганини айтди. Ошпаз бу гапнинг ноҳақли- 

гйга қасам ичди. Бошқарувчи ошни Казакхонага юбо- 
ришдан олдин таъмини татиб кўриш учун менинг 
Олдимга олиб кир деб буюрди. Кечқурун паловнй олиб 
киришди, бошқарувчи хат солинган қутичани паловнинг 
ичига шундай эҳтиёткорлик билан жойлзштирдики, 
буни ҳеч ким, ҳатто уни олиб борувчи хизматқор ҳам 
пайқамади. 

Биз бу қутичанинг шаҳзода ликобчасига қандай 
тушгани, унинг «Ие, нажот шамоли эсаётганга ўхшай- 
ди» деган сўйи, саиднинг олхўри қайлани олиш учун 
чўзилган қўли қайла идишида ҳаракатсиз тўхтагани ва 
«бош министрликка номзод» кишининг ҳам ҳали ютиш- 
га улгурмаган овқати томоғида қолганини аввалдан 
биламиз. 

Ниҳоят, саид жимликни бузди: 

— Қани, менга беринглар, бир кўрай-чи, нима гап 
экан. 

У чап қўли билан хатни олиб овоз чиқариб ўқиди. 

Маҳбусларнинг хатнинг хушомад билан битилган 
ҳар бир иборасй^ ҳар бир жумласини эшитаркан, ўз 
назарларида улканлашиб борардилар. Айниқса, қамоқ- 
қа олинганга қадар ашрофлар қаторида ҳисобланмаган 
икки маҳбус ўзини ниҳоятда буюк ҳис қилди. Улар ўз- 
ларига-ўзлари: 

— Бизларни бекордан-бекорга қамашди, албатта, 
лекин бунинг фойдали томони лоақал бизларнинг аш- 
рофлар қаторига қўшилиб қолганимизда бўлди,—дер- 
дилар. 

Дуо китоби йўқлигидан нолиган кимса ёнида ўтир- 
ган маҳбусга: 

— Мен бу одамлар билан неча йилардан буён му- 
носабатда бўлиб келаман! Ҳаммаларини биламан! 
Улар «тузини ичиб, тузлиғига тупурадиган»лардан эмас. 
Улар яхшиликни биладиган одамлар. Ҳа, бундан таш- 
қари, улар бизга ўхшаш кишиларсиз ишлари битмас- 
лигини тушуйадилар,— деди. 

Унинг ёнидаги «қўрғошин қуювчилар» сўзи қулоғига 
чалинган маҳбус ҳам гапга аралашди: ' 

-— Исми қандайлигини эшитдингми? А? Бунинг би- 
рор маъноси бор чиқар. Эронда исм ҳамма вақт бирор 
маънони билдиради... 

Хат ўқиб бўлинганидан кейиноқ маҳбуслар орасида 
тасаввур қйлиб бўлмайдиган даражада шовқин-сурон 

51-8 


кўтарилди. Биров чапак чалар, биров хахолаб қулар, 
яна биров ўзини эркин сезиб, гердайганча қиқирлаб 
кулар ва айюҳаннос солиб қичқирарди. 

Маҳбуслардан бири: .. 

— Мана, кўрдиларингми? Биз ҳам жафокаш авлие- 
лар сингари ўлиб кетмадик! Ахир, эронликлар бизни 
ўлдиришга журъат этишармиди? 

Бошқаси буларнинг барини илгаритдан билганлиги- 
ни ҳаммага исбот қилишга уринарди: 

— Ҳазрати ашроф, сиз ҳар акса. урганингизда ша- 
молладим дердингиз, аслида бу бежиз эмас эди, ўшан- 
да айтган гапларим эсингизда борми? Аксирганда би- 
рор хабар келади деган Эдим-ку. 

у таъзим қилиб ерни ўпар экан, шундай деди: 

— Худога шукурки, сенинг қулларинг йўлдан озма- 

ди ва ноҳақ қон тўкилмади. 

Маҳбуслар орасидаги шовқин-сурон қушни хонада 
алмашинмай навбатчилик қилаётган казак бфицерини 
ҳайратга солди. 

«Нима гап?— деб ўз-ўзига савол берди у. — lo шу 
кунгача йиғи ва ҳўнграшдан бўлак ҳеч нарса эшитил- 
масди. Демак, у ерда бирор ҳодиса юз берган». 

Бирор шубҳа туғилса ёки ичкарида жанжал булса, 
маҳбуслар хонасига киришга рухсат берилгани учун у 
бехосдан эшикни очди-да, икки нафар казак билан бир- 
ra ичкари кирди. 

Қўлдан қўлга ўтиб юрган хат худди шу пайтда кат- 
та шапкали, соқол-мўйлрви ўсиб кетган бир маҳбус 
қўлига ётиб борганди. 

Офицер кирган заҳоти ғовур-ғувур таққа тухтади. 
У маҳбуслар кайфиятига разм солар экан, хатни 
кўриб қолиб, катта шапкали киши олдига югурди ва 
ундан: 

— Бу нима?—деб сўради. 

Маҳбус хатни яширмоқчи бўлди-ю, лекин уддасидан 
чиқолмай, қўллари қалтираган ҳолда уни офицерга 
узатди. 

Офицер ўқиб чиқди. 

— Ие, ҳали шундайми? Демак, сизлар ташқи дуне 
билан хат орқали алоқа қилар экансиз-да? 

Шаҳзода жаҳл аралаш жавоб берди: __ 

— Тирноқ остидан кир излама. Биз ҳеч қандаи ало- 
қа ўрнатган эмасмиз. Буни бизга уларнинг узлари 

юборишибди. Мана, кўрдингми? Бечора халқ аҳволиг 
мизга қандай йиғлаяпти, партия тузиб, исён кўтаришга 
тайёрлдняпти. 

Офйцер масхаралаб гапирди: 

— Жаноб олийлари, шахсан ўзлари тузган тўдани 
назарда тутяптиларми? Унда ҳаммаси бўлиб тўрт-беш 
киши борлиги гўё бизга маълум эмасдай. 

ёш шаҳзода бу сўзларни эшитиб, ҳаммадан ҳам кў- 
ра кўпроқ жаҳли чиқди ва қизарди. Чунки, худди ўша 
д<римо партиялар тузиш ва халқ номидан ҳар хил баё- 
нотномалар ёзилган шошилинч иловалар тарқатиш би- 
лан шуғулланарди. У бу ҳаракати билан Эронда ҳам 
сиёсий партиялар борлигини ’ва айрим ҳолларда эрон 
халқи ўзининг ҳис-туйғуларини айтишдан бош торти- 
шини бошқа миллатларга кўз-кўз қилишга интиларди. 

Умуман, маҳбуслар хатнинг офицер қўлига ту- 
шиб қолганидан у қадар ташвишланмадилар. Улар бу 
хат тўғрисидаги хабарни шаҳарга тарқатиш билан 
халқ ғазабини тезроқ қўзғатиш мумкин, деб ўйлар- 
дилар. 

Фақат ўтакетган қўрқоқ бир маҳбус деди: 

— Сиз нима дейсиз, бу хат бизни қатл этиладиган 
кунимизни яқинлаштирмасмикан? 

Бу гапни эшитиб, маҳбусларнинг аъзойи бадан^тари 
жимирлаб кетди, гўё дорнинг сиртмоғи бўғинларига 
тушгандай бўлди.. 

Уша куни кечқурун хатдан хабардор бўлган боШ ми- 
нистр буйруқ чиқариб, маҳбусларнинг яқинлари билан 
кўришишларини ман қилиб қўйди. Назмияга эса, Алн- 
Ризохон билан Р... ашшариани қамоққа олишга буйруқ 
берди. , 

Эртасига эрталаб уйқудан уйғонган Али Ризохон бу- 
гун кечаси кўрган тушларини Р.. ашшариага сўзлаб, 
таъбирини айтиб беришини илтимос қилишни ўзига ўзи 
гапириб турганида хизматкор ичкари ҳовлига кириб, 
оқсоч хотинга: 

— Офицер билан икки полициячи оғони кўришмоқ- 
чи, бориб айт!— деб қичқирди. 

Али Ризохон жингалак сочларини тараётганида оқ- 
соч хотин хона эшигига келиб, унга бу янгиликни маъ- 
лум қилди. 

Али Ризохон бўзариб кетди. У пардоз столи ёнидан 
тисарилиб, креслога йиқилиб тушди. Кўз олди қоронғи- 

лашиб кетди: у қамоққа олинганлигини сезган эди! Бўл- 
масам-чи! Ёруғлик ҳам, тонг ҳам ёғдусини сочмаган 
бундай кунларда полициячиларнинг келиши бирдан 
унинг кўзини мошдек очди, шуҳратпарастлик ва юқори 
лавозим кетидан қувиш уни қандай балога? гирифтор 
қилганини сезди. Уларга бўйсунишдан бошқа иложи 
қолмаганлигини билгач, ўзини тетик тутишга ҳаракат 
қилди, шапкасини омонатгина кийди-да, уйдагиларга: 
«Ҳечқиси йўқ, аҳамиятсиз», деб далда бериб, дарвоза- 
га қараб югурди. 

— Биз билан бирга назмияга борсалар,— деди офи- 
цер. 

Улар Дарвозайи Қазвин хиёбонига чиқиб, файтон 
кира қилишди. Офицер Али Ризохон ёнига, полициячи- 
лардан бири олдинги ўриндиққа, иккинчиси эса, извош- 
чи ёнига ўтирди. Али Ризохон чорак соатдан кейин наз- 
мия хоналаридан бирида ўтириб, терговчи сўроқларига 
жавоб қайтарарди. У ҳамма саволларга рад жавобини 
берар, шундай қилсам, терговчи ҳеч қандай далил то- 
полмайди, деб ўйларди. Уни олиб чиқиб кетишди. Би- 
роқ, ярим соатдан кейин яна бошлаб киришди. Терговчи 
Али Ризохоннинг ёлғон гапирганини, шериги эса, ҳам- 
ма айбни бўйнига олиб, тамоман тескари маълумотЛар 
берганлигини айтди. 

— Қандай шеригим?—ҳайратлаииб сўрадн Али Ри- 
зохон. 

— Оғойи Р... ашшариа. 

Али Ризохон яна ўз сўзидан тонмоқчи эди-ю, биреқ 
бунинг иложи бўлмади. Чунки, оғойи шайх терговда ўз 
калтабинлиги ва нодонлигини тўла намойиш қилиб, 
Али Ризохон ва бошқа барча шерикларининг оёқ-қўл- 
ларини боғлаб бергаи эди. 

Оғойи шайхни эрта билан барвақт қўлга олишган 
эди. У шундай қўрқиб кетган эдики, назмияга ҳатто 
чўлтоқ пайпоғини киймасданоқ йўл олган эди. Утакаси 
ёрилиб кетган оғойи шайх ўша заҳотиёқ мажлис бўл- 
гани ҳақидаги ҳамма яширин хабарйи оқизмай-томиз- 
май айтиб бериб, бир сафарнинг ўзидаёқ Али Ризохон 
қурган мураккаб бинонинг барини вайрон-тйлқон қилиб 
ташлаганди. У гуноҳини кечиришни ўтиниб сўрар, ай- 
бига иқрор бўлар, қасам ичар, бундай ишларга бош су- 
қишни ҳеч қачон хаёлига ҳам келтирмаган бўлса-да, 
бироқ Али Ризохон унга олий судда раислик лавозими- 

ни ваъда қилиб, уни йўлдан оздириб, бу ишга тортгаи- 
лигини айтар эди. 

Овсар шайхнинг ярқироқ башарасидан самимият 
ёғилиб турарди. Бош министр Али Ризохонни ҳибсга 
олишга буйруқ берди. Уни назмияга қамаб қўйишди. 
Қолганларни ҳам қамоққа олиб, Казакхона ва бошқа 
авахталарга жўнатишди. 

Оғойи шайх Қазакхонага жойлаштирилдш Шундай 
қилиб, у «зоти олийлар»ни кўриб туриш ва ўзининг ру- 
ҳоний мансабидаги ўртоқлари билан учрашиб туриш 
«шарафига» муяссар бўлди. Бироқ, бу ҳам унга камлик 
қилди. Оиласи Шимронда мусаффо ҳаво билан нафас 
олишдан маҳрум бўлиб қолгани учун равза ўқиб юра- 
гимни бўшатаман, деб маҳбусларнинг юракларини сув 
қилиб юбора ёзди. 

Ниҳоят, ҳукумат бошлиғи ҳушёр тортди. Режалари- 
ни амалга оширишга айрим гуруҳларнинг халақит бе- 
'раётганликларини кўриб, ҳукумат уларни қамоққа олди 
ва шаҳар ташқарисидаги машҳўр боғлардан бирйга қа- 
маб қўйди. Уларнинг ҳаммаси бир гуруҳга №ансуб эмас- 
.дилар,. бунинг устига, баъзи бирлари унча айта^лик 
жнноят ҳам қилмаган эдилар. Нима ҳам дейиш мум- 
кин? Ахир, амалга ошириш керак бўлган буюк ишлар 
олдида турган давлат бошлиғи айрим жоҳил граждан- 
лар билан ади-бади айтишиб ўтирармиди. Бозорма-бо/ 
зор санқиб юрадиган бирор жоҳил шайхга, ҳеч нарсага 
фаҳми етмайдиган бирор Машадий Аҳмадга яхши тур- 
мушнинг фазилатларини фақат куч ишлатиб тушуити- 
риш мумкин. Нотиқлик ва фалсафий йўл тутиладигаи 
бўлса, то эронликлар озодлик, айниқса, ижтимоий озод- 
лик фазилатлари қадрини билиб олгунларича жуда кўп 
йиллар ўтиб кетиши эҳтимолдан узоқ эмас. 

XXIX боб 

ФАРРУХ ВА ИФФАТ 

Учинчи ҳутдан буён орадан икки ой ўтди. Баҳорнинг 
иккинчи они бошланди ва ҳавода кўклам нафаеи кеза 
бошлади. 

Ана шундай кунлардан бирида, кечки пайт, дераза- 
лари ҳовлига қараган шинамгина уйда диванда бошини 
икки кафти орасига олиб, қиссамиз қаҳрамони Фарруҳ, 

уидаи икки қадам нарида илгаригидек ҳамон гўзал Иф- 
фат ўтирарди. Иффат ҳам хаёлга чўмган. У ўқтин-ўқ- 
тин уйнинг ўртасида ўйнаётган Фаррухнинг ўғлига қа- 
раб қўяди. 

Икки ойдирки, Фаррух ўзи тўрт йил давомида орзу 
қилган ўша Теҳронда яшаяпти. Бироқ, энди унга Теҳ- 
рон жозибали кўринармиди? 

Маҳиннинг ўлимидан кейин ўзининг бахтсизлигига 
сабабчи бўлган гуноҳкорларни таъқиб остига олиш ав- 
валгидай маъно касб этмаса-да, ҳар ҳолда Фаррух 
уҲарни жазолаб, турмушнинг аччиқ-чучукларини татиб 
кўришга мажбур қилди. Чунки, Теҳроннинг муттаҳам- 
ларга қулай бузуқ муҳити ана шуни тақозо қиларди. 

Мана, икки ойдирки, оғойи Ф... уссалтана нотобли- 
гига қарамай, қамоқда ётибди. Аҳволига кўра, у фақат 
ёлғиз ва осойишта яшаганидагина ўлимдан халос топи- 
ши мумкин бўлса-да, айюҳаннос солиб қичқирувчи са- 
ид ва шаҳзодаларнинг шовқин-суронли даврасида ўти- 
ришга мажбур эди. У азоб чеккан сари ўлими яқинла- 
шарди. 

Мана, икки ойдирки, бир қизнинг ҳаётини поймол 
қилган, сўнгра эса ўзининг ярамас кирдикорини хас- 
пўшлаш ниятида бир бахтсиз йигитни даҳшатли азоб- 
уқубатларга дучор қилиб, уни Теҳрондан ситиб чиқар- 
ган Али Ашрафхон ўзининг даҳшатли аҳволи ва тарёк 
йўқлигидан азобланиб, «биринчи сонли қамоқхона?>нинг 
қоронғи камерасида ағанаб ётибди. 

Шаҳзода Сиёвушга келганда шуни айтиш керакки, 
Фаррух ундан ниҳоятда нафратланарди. Тунов куни 
кечқурун уни Машаддий Ризонинг уйида шундай аянч- 
ли аҳволда кўрганида ўзига ўзи: 

«Бу ҳатто курашиб ўтиришга ҳам арзимайдИ. Тақ- 
дирнинг ўзи уни мулла қилиб қўяди», деди. 

Душманлар жазога тортилган ва азоб-уқубат чека- 
ётган ҳозирги пайтда Фаррух: «Бундай ишларни қил- 
гандан нима фойда бор?» деб ўзига ўзи тез-тез савол 
берарди. 

Бундай ишлар унга Маҳинни қайтариб бера олмас, 
унинг юрак ярасига малҳам бўлолмасди. 

Ҳожи оғо уйдан чиқиб кетгани маълум. Бироқ Фар- 
рух кўз олдида ёрқин келажаги жилваланган ўша кун- 
ларда бахтиёр бўлиб яшагани бу уйни знди ёқтирмасди. 
Энди бу уйдаги ҳамма нарса унга бефайз, совуқ тую- 

ларди. Иффат шуни тушунгани учун Фаррухни ўз уйи- 
да яшашни таклиф қилди. Бироқ, бу Теҳрон муҳитида, 
аёлларга нисбатан ғийбат ва разил шубҳа-гумонлар 
авж олган муҳитда Фаррух унинг уйига кўчиб бориб 
яшай олармиди? 

Жалолатни Сиёвушнинг чангалидан юлиб олиб, уни 
ташвиш ва умидсизлик ўтида нақ жинни бўлаёзган ўз 
онаси бағрига узатгани, ўша уйда Жаводни кўриб қол- 
гани, Жавод: «Менинг Жалолатимни сиз қутқариб қол- 
дннгиз!» деб оёғига ўзини ташлаган кунидаги оқшом — 
ҳаётининг кейингр кунларидаги ягона бахтиёр палласи 
бўлди. 

Фаррух уни кўриб ҳайрон бўлди, Бироқ, шундай 
пайтда ундан бирор нарсани суриштиришни ўзига эп 
билмай, уйига қайтиб кетди. 

Қоронғи кейа қучоғида ҳамма ёқ жимжит эди. У шу 
қизни қутқазганидан беҳад хурсанд эди. Ҳа, у яна Vo- 
диқ дўсти Жавод севган қизни озод қилганди. Бироқ, 
у ўзидан шундай сўрарди: t 

«Тақдир менга ҳам худди шундай фурсат, шундай 
учрашувни ато қилиб, Маҳинни менга қайтариб бера 
олмасмиди?» 

У беғубор осмонга узоқ тикилиб қблди, чексиз бўш- 
лиқларга кўз югуртди. 

«Борди-ю, мен бахтли кишилардан бўлганимда,— 
деб ўйлади у,—Маҳин мени ташлаб кетмаган бў- 
ларди». 

Эрталаб у Жавод билан Жалолат ўртасидаги муно- 
сабатни, қизнинг номусини барбод уриш мақсадида Си- 
ёвушнинг Муҳаммад Тақи бошчилигида ишга солган 
ҳийла-найрангларини билиб олди. Жавод миннатдорчи- 
лик билдириб, унинг қўл-оёқларини ўпмоқчи бўлди. 
Фаррух уни ўзидан четлатиб: 

— Агар уч ойлик қамалишингга ва дарра азоблари- 
га дучор бўлишингга мени гуноҳкор деб ўйламасанг, 
шунинг ўзи менга билдирадиган миннатдорчилигингнинг 
энг яхши ифодаси бўлади,— деди. 

Жавод ўзининг бутун нотиқлик кучини тўплаб, бу 
ҳақда бирор марта ҳам ўйламаганига ва бундан кейин 
ҳам ўйламаслигига Фаррухни ишонтирди. 

Фаррухнинг бошқа ташвишлари ҳам бор эди. У эне- 
диликда Маҳиндан айрилган бўлса-да, севгилисидан 
ёдгорлик бўлиб ўғли қолганди. Бироқ, қандай хотира, 

қандай бола денг! Бундай болага Теҳрон муҳитида «но-’ 
шаръий бола» деб ном берилади. Муҳит уни «ҳароми 
бола», балки, «жиноят фарзанди», «бўлажак қароқчи» 
деб атайди. Ҳа майли, бу унга ёқимтой’ ажойиб ўғилли- 
гича қолаверсин, бироқ унинг шу қўрқинчли Теҳронда 
теҳронликлар ва эронликлар билан бирга яшашига тўғ- 
ри келади-ку. Уғлининг ҳар қандай истеъдоди, унга 
ўхшаш юзлаб кишиларнинг истеъдоди сингари, бу ху- 
рофотни жамият миясидан бир йўла тозалай олмайди. 
Ким билади, эҳтимол, уни эмизган энагаси ҳам болани 
ҳар қанча севса-да, ўзича уни «ношаръий бола»>, ҳатто 
«ҳароми бола» деб ҳнсоблагандир. 

Ҳа, ўзи билан Маҳин ўртасидаги муҳаббат, самимий 
^муҳаббат, том маъноси билан ана шу сўзга лойиқ бўл- 
!ган муҳаббат ёруғ дунёга «ношаръии бола»ни тақдим 
этди. Айни вақтда одамларга бахтсизликдан бошқа ҳеч 
қандай нафи тегмайдиган, Эронни насл айнаш касали- 
га дучор қилувчи никоҳлар «шаръий» болаларни инъом 
қиларди. 

Нега бундай? Бу ҳақда келажак авлод ўйлаб кўр- 
син. 

У Иффат тўғрисида ҳам ташвишланарди. Унинг 
меҳр-муҳаббатини сезиб турарди. Иффат бошидан ке- 
чирган азоб-уқубатлар ва саргардонликларни Фаррух 
бутун тўрт йил мобайнида ўйлаб юрди. Улар учрашган 
кунларда Иффатнинг юраги қандай дукиллаб уриб тур- 
ганини, Иффатнинг бутун вужуди қандай титраганини, 
кафтига олганида унинг қўли қандай иссиқ бўлганини 
Фаррух унутмаган эди. У ўз-ўзига: «у азоб чекяпти», 
дерди. 

Фаррух Иффатни самимий севарди, гоҳо унга ўзи- 
нинг яхши, ёқимтой рафиқасига қарагандай қарарди. 
Бироқ, шунча азоб-уқубатлардан кейин шундай қилиш 
унга мушкул эди. 

Шунингдек, ўзини босиш ҳам осон эмасди. Ҳар са- 
фар унинг қўлларини кафтлари орасига -олганида, му- 
ҳаббат билан тўлиб-тошган оддий сўзларини эшитгани- 
да, ўз юраги тез-тез ураётганини, қандайдир, ғалати 
кайфиятни ҳис қилаётганини сезарди. 

Фаррухга ким бўлишидан қатъи назар Маҳиндан 
бошқа ҳеч кимни севиши мумкин эмасдай, ҳеч кимнинг 
ҳам унга яқинлашуви худди Маҳин яқинлашганда қал- 
бида титроқ аралаш содир бўладиган ажиб ҳис-туйғуни 

қўзғата олмайдиганга ўхшарди. Бироқ, нима учундир, 
ҳар сафар у Иффатларникида бўлганида ва узоқ суҳ- 
батдан сўнг у билан танҳо ' қолиб, ёнида ўтирганида, 
Иффат Фаррухнинғ бошини ўз кўксига босиб, юмшоқ 
қўллари билан силаб,. «сен шўрлик қанча-қанча азоб 
чекдинг!» деб эркалаганида у аллақачонлар олдин Ма- 
ҳин билан учрашганида содир бўладиган туйғулар туғ- 
ёнини сезарди. 

У кўзларини очиб, пешонасидаги терни артар экан, 
Иффатни оҳистагина-ўзидан узоқлаштирарди. Худди 
уйғониб кетгандай бўларди. 

Улар жуда кўп марта шундай ўтиришар ва ҳар гал 
Фаррух: «Менга нима бўлди?» деб ўз-ўзидан сўрар ва 
Иффатни ўзидан узоқлаштирарди. 

Эддиликда у севгилисидан жудо бўлгач, қалбида ил- 
гариги ёниб ўчган тотли севги учқунлари бошқа қиз ол- 
дида қайта ловуллашини кўрибС бағри қайғу-ҳасрат- 
ларга тўлиб кетарди. У ўзини т.утиб олишга ҳаракат 
қилиб, Маҳинни эслар, Эвинда- ўтказган кечани хаёлига 
келтирар, онгида ўтмишнинг барча ширин хотираларини 
жонлантиришга ва у билан ўзини босиб олиш, ғолиб 
чиқишга уринар, бироқ истагининг акси бўлиб чиқарди, 
Бу хотиралар уни яна-да кўпроқ тўлқинлантириб юбо- 
рарди. Гўё унинг ўтмиши шу ерда, олдида, ён-верида 
тургандай туюларди. 

Иффат бўлса, унинг бошини ўпар ва баъзан ўзини 
унутаёзиб, пешонасига лаблари тегиб кетарди. Шунда 
Фаррух сесканиб тушар, бўса бутун вужудини ёндириб 
юборар, юрагига ўт соларди. У Иффатнинг бошини бағ- 
рига босиб қаттиқ қучгиси, ўпгиси келарди, лекин куч 
билан ўзини босарди. : 

У изтироб чекар, ўзига нима бўлаатганига ақли ет- 
мас, ҳолдан тояётганини сезарди. 

Иффат ҳам қийналар, нега бунчалик ўзини унута- 
ёзганига, нега бунчалик сингилга хос бўлмаган дара- 
жада беодоблик қилиб, юзини Фаррухнинг юзига яқин- 
лаштираётганига ўзи ҳам тушуна олмасди. Бир вақт- 
лар Фаррухга ўзининг халоскори сифатида боқарди. 
Энди бўлса... 

Баъзан Фаррух тўсатдан ўрнидан туриб, хонадан 
чиқиб кетар, миясига қаттиқ ўрнашиб қолган _бу ўй- 
ларни тарқатиш ниятида узоқ жойларга бориб, анча 
вақтгача тентираб юрарди. Бунга у эришарди ҳам. У 

Иффатдан узоқ бўлган пайтларида бундай фикрлар уни 
ўз гирдобига қамроқ тортарди. 

Аммо Фаррух тинчланиб, ўзини тутишга аҳд қил- 
гач, яна Иффат ҳузурига қайтар ва яна ўз олдида унинг 
жозибадор кўзларини кўрар, муаттар сочларининг кўр- 
камлигини ҳис қилар, унга яна бошқача кўз билан қа- 
рай бошларди. Бунда Маҳин ҳақидаги хотиралари унга 
монелик қилолмасди. Маҳин... У билан учрашганидан 
буён брадан анча вақтлар ўтган. У аллақачон кетган 
ва ана шу йиллар. мобайнида унинг ёқимтой чеҳраси 
Фаррухнинг хотирасидан аста-секин кўтарилиб, ноаниқ 
шаклигина қолганди, холос. 

Гоҳо Иффат Фаррухнинг қийналаётганлигини кўрар 
ва унга далда бериш ниятида олдига келиб шўндай 
дерди:‘ 

— Азизим, акажоним, хафа бўлманг: ахир, хафа 
бўлганингиз билан мусибатни енгиллаштиролмайсан, 
киши. Ҳаёт шундай экан, нима ҳам қила олардик. Мен 
ҳам азоб чекканман, оғир кунларни бошимдан кечйр- 
ганман. Ҳаммасига бардош бериш ва тақдирдан унинг 
барча «ярамасликларидан» жирканиш керак экан, yiira 
сира парво қилмаслик лозим экан. Бунчалик диққат бў- 
либ, умидсизликка тушаверманг. Сизга қанчалик оғир 
эканлигини биламан, лекин бу кўз ёшларингиз билан 
Маҳинни қайтара олармидингиз? Албатта, қайтара ол- 
майсиз. Бу оламда ҳеч кимингиз йўқлигини биламан. 
Бироқ... мендан умид қилсангиз бўлади. Ахир, мен сиз- 
нинг бахтиёр бўлишингиз учун ҳамма нарсага тайёр- 
ман. Яна бағрингизда ўғлингиз ҳам бор. Ахир, у Ма- 
ҳиндан ёдгорлик-ку. Маҳин ана шу ўғилчангиз сиймо- 
сида яшайди. Ҳар икковларини ҳам унутманг, ўғлин- 
гизга ғамхўрлик қилиб, ундан ўз бахтингизни топинг. 
Мен уни тарбиялаб, вояга егказишда сизга ёрдам бе- 
раман. 

У Фаррухнинг шикастланган юрагига шундай далда 
берарди. Фаррух эсанкираш кайфиятидан қутулиб, 
унга: • 

— Ҳа, сен ҳақлисан, Маҳин кетди, энди уни чақир- 
ган билан фойдаси йўқ. Аммо, бахтимга сен борсан. 
Сенга, фақат биргина сенга дарду ҳасратимни айта ола- 
ман. Уқубатли кунларимда мени ёдингда тутдинг. Тан- 
ҳо сенгина... Гапинг ҳақ, энди азоб чекишга хотима 
бериш вақти етди. Утган гапга салавот. Уғлим ҳақида 

ўйлашим ва уни ҳалол киши қилиб тарбиялашим, Теҳ- 
рон муҳитининг чирик шароитида уни ахлоқий бузилиб 
кетишдан сақлаб қолишим керак,— деб жавоб қиларди. 

Фаррух Иффатнинг бошини бағрига босиб, сочлари- 
дан ўпарди. У шу бўса билан Иффатга миннатдорчилик 
билдириб, унга бўлган меҳрини изҳор қилмоқчи бў- 
ларди. 

Бироқ, нима учундир бўса узоқ давом этарди. Фар- 
рух унинг бошини қўйиб юборгиси келмаётганини пай- 
қарди. Иффатни бағридан бўшатганида юраги ўтдай 
ёнарди. 

Фаррух бу сезги гулханини ўчиришга инти^иб кў- 
рарди, шартта ўрнидан туриб, қочиб кетмоқчи бўлар- 
ди -'io, лекин бунга 'ожизлик қиларди ва тўсатдан нима 
қилаётганлигини хаёлига ҳам келтирмай, Иффатнинг 
қўлига энгашиб, қайноқ бўсалар ола бошларди. 

Иффат бўлса, унинг бошини қучоғига олиб, ўз юра- 
гининг бежо ураётганини Фаррухга эшиттириш учун 
унинг юзларини кўкрагига босарди. Ана шунда Фаррух 
унинг бадани ҳароратини сезар, бу эса, уни янада тўл- 
қинлантириб юборарди. 

Фаррух ақлини йўқотиб қўйиш даражасига борар, 
ҳеч нарсани англамасди. «Фақат Иффатга яқинлиғи ун- 
да бундай туйғулар қўзғатяптими ёки бошқа аёллар 
билан ҳам шундай ҳиссиётга тушармиди?» У ўзига ўзи 
ана шундай савол берарди. 

У Иффатга сир бермай, ўз кайфиятини маълум қил- 
май, ўрнидан туриб, чиқиб кетарди. Бундай пайтларда 
Иффат ёлғиз мунғайиб қолаверарди. У ҳар сафар ўзи- 
ни ҳадемай тўла бахтиёр бўладигандай ҳис қиларди. 
Ҳар гал Фаррух қочиб чиқиб кетганида, у ўзига келар- 
ди-да, ичида: «Фаррухнинг хаёли ҳамиша Маҳинда, ҳа- 
мон уни ўйлайди», дерди. 

Қанча-қанча соатларни, Фаррух билан бирга бўлган 
ана шу ширин дақиқаларни эслар ва шу яқинликни 
фикран яна бошидан кечира бошларди. 

Иффат узоқ касалликдан энди қутулган, онаси ҳам 
қизини соғлом кўриб қувонарди. Бироқ, у Иффатнинг 
маъюс бўлиб юрганини сезар, Фаррухни севишидан ха- 
бардор эди. Гоҳо Фаррухнинг Иффат ёнида қизариб 
ўтиришини кўриб, йигит ҳам уни севиб қолган' деб гу- 
мон қиларди. Шунинг учун ҳам уйларига Фаррух кел- 
ганида ҳар сафар она икки юракнинг йахтига тўғаноқ 
бўлмаслик учун уларни танҳо қолдирарди. 

Ҳозир Фаррух Иффатнинг ёнида хаёл сурар, Иффат 
унинг фикрларини чалғитмаслик учун жим ўтирарди. 
Худди шу пёйтда Иффатнинг онаси болани чақириб: 

— Машадий Мустафонинг ўғли сен билан ўйнага- 
ни келди!—деди. Фаррух ўғлини ўпиб, ҳовлига чиқа- 
риб юборди. Шунда Иффат унинг олдига келди-да: 

— Бугун яна хафамисиз?—деб сўради. 

Фаррух индамади. 

— Нега жавбб бермайсиз?— яқинроқ келиб сўради 
Иффат.— Хафа бўлсангиз, мен ҳам ҳафа бўламан, деб 
сизга неча марта айтганман. Ахир, сиз менга... ака... 
халоскор... дўст эканлигингизни, наҳотки, тушунмасан- 
гиз, чеҳрангизнинг ғамгинлигини кўриб, қалбим тилка 
пора бўлиб кётяпти. Наҳотки, сиз бу ташвишли фикр- 
ларингиздан ҳеч қачон қутулмасангиз, ўзингизни ҳам, 
ҳеч бўлмаса, бир дақиқагина хушнуд яшашга қўймай- 
сиз-а? Ахир, сизнинг севинчингиз менинг ҳам севинчим 
эканлигини биласиз-ку. Бизни қандай меҳр бирлашти- 
риб турганидан хабардорсиз-ку. Эҳтимол, сиз буни би- 
лишни истамассиз... чунки мен... чунки мен бахтсиз- 
ман... номуси барбод этилганман, ахлоқсизлар сираси- 
ra қўшилганман, сиз бўлсангиз, покизасиз. Менга яқин- 
лашиб, шаънингизга доғ туширишни истамайсиз! По- 
киза юрагингизнинг бир чеккасини менга бахш этмай- 
сиз! 

Иффатнинг бу сўзлари ниҳоятда ғам билан тў- 
либ-тошган эди. Овози қалбларни ларзага келтирар- 
ди. Кўзларидан йирик-йирик ёш томчилари думалаб 
тушарди. 

Фаррух ўзини тутолмай, уни маҳкам бағрига босди. 

— Иўқ, йўқ,— деди у. — Нега йиғлаяпсан? Нималар 
деяпсан? Янглишяпсан, бегуноҳсан. Сени ахлоқсиз деб 
аташга журъат қилган жамиятнинг ўзи ахлоқсиздир. 
Ундан ҳазар қиламан, ўғлимни «ҳароми бола» деб ата- 
гани учун уни жирканч жамият деб биламан! 

Иффат секингина йиғларди. Фаррух уни биринчи 
марта юзидан ўпиб, бошини силади-да, шундай деди: 

— Йиғлама! Кўз ёшларингни кўрсам, тоқатим тоқ 
бўлади. Узим ҳам ҳаддан ташқари кўп йиғлаганман. 
Бир неча йиллар азоб чекдим. Етар! Энди бўлса, сен 
йиғлаяпсан! Йўқ, йўқ! Агар юрагимдаги ҳисларимни 
сенга сўз билан айтишимни истасанг, айтаман... айта 
оламан... Тоби тоқатим қолмади, аъзойи баданим ўт 

бўлиб ёнмоқда, энди бунга ортиқ бардош беролмайман, 
йўқ, сен менга сингил эмассан, йўқ, сен менинг севги- 
лимсан... Сен рафиқам бўласан, ўғлим эса, сенинг 
ҳам ўғлинг бўлади! Тушундингми, ўғлйм —ўғлйнг 
бўлади! 

Иффатнинг кўз ёшлари яна-да қайнаб кела бошлади: 
у ҳаддан зиёда бахтиёр эди. Фаррух ўзини йўқотиб қўй- 
ганди. Иффатни бағрига тобора маҳкамроқ босарди. 
Уларнинг нафаслари бир-бирига туташиб кетди, ҳис- 
туйғуларига қалблари торлик қиларди. 

Иффат секингина сўради: 4 

— Шу гапингиз тўғрими? Ростми? Сиз мени сева- 
сизми? Мени оласизми? Утмишимни унутасизми? Унут- 
дингизми? Уша даҳшатли кечани унутдингизми?.. Уйлаб 
кўринг! Шу гапингиз ростми? 

— Ҳеч нарсани ёдимдан чиқарганим йўқ, барини эс- 
лайман ва биламан. Сен айбдор эмассан, улар айбдор, 
эндиликда эса, улар жазоландилар. Улар азоб чекяп- 
тилар, майли, азоб чексинлар. Биз улардан кўпроқ йил- 
лар мобайнида қийналдик. Бўлмаса, сен айбдормисан? 
Сепга айтяпман, сеии севаман. Менга хотин ва ўғлимга 
она бўласан!.. 

Иффатда энди шубҳа қолмаган эди. У Фаррухнинг 
пинжига тиқилиб, унга маҳкам ёпишиб олди. йигит ўзи- 
ни тутолмади. У хотин кишининг эркалашига ^ҳаддан 
ташқари зориққан эди. Бундай болдай лазиз сўзларни 
қанча йиллардан бери биринчи марта эшитаётган Иф- 
фатнинг аъзойи бадани титрар, сийнаси ва бошидан 
кетма-кет олинаётган иссиқ бўсалардан вужуди ўт 
бўлиб ёнар эди. 

Теварак-атрофда кимса йўқ. Ҳеч ким уларнинг му- 
ҳаббатига халал бермасди. 

Фаррух тамоман ўзгариб кетганга ўхшарди. Ана шу 
ўтган йиллар давомида у Иффатни ҳаддан ташқари 
севгандай, узоқ йиллар юрагида яшаб келган шу ҳис- 
туйғуси сиртга тепгандай эди. Иффат ҳам қаршилик 
кўрсатмасди. Уз муҳаббатининг бутун ҳарорати билан 
ФарруХга ўзини топширгандй. Фаррух унинг лабларига 

.лабларини босиб, узоқ-узоқ бўса олди. 

Иффат астагина шивирлади: 

— Севгилим, эрим! 

Бўсалар тобора қаттиқ, узоқроқ, узлуксиз бўлиб бо- 
рарди.!, 


Бир соатдан кейин ўлар креслода хижолатомиз 
жимгина ўтиришар экан, ҳис-туйғўлари ошиб-тошиб 
кетганлигига ачингандай бўлишди. Бироқ, бўлар иш 
бўлган, афсусланишга ўрин қолмаган эди. Улар энди 
муҳаббат иплари билан чамбарчас боғлангандилар. 
Улар ҳақиқий эр-хотин бўлган эдилар. 

Фаррух ўйланиб қолди. Лекин, унинг бу ўй суриши 
узоққа чўзилмади. У эшик олдига бориб, ўғлини чақир- 
ди ва у хонага кириши билан қўлига олди-да, Иффат- 
нинг тиззасига ўтқазиб: 

— Сен шу соатдан бошлаб боламга она бўласан. 
Меҳрибон она бўлишингга ишонаман,— деди. 

Йффат бу «ишонаман» сўзини эшитиб, аразламоқчи 
бўлди-ю, аммо индамади. У болани оналарга хос меҳр 
билан қаттиқ қучоқдаб ўпди, бу бўсада бутун муҳабба- 
тининг ёлҲини акс этди. Шундан кейин Фаррух Иффат- 
нинг- онасини чақириб, ундан, агар қарши бўлмаса, қи- 
зини шаръий хотинликка сўрамоқчи эканини айтди. 

Ҳамма нарсага Иффатнинг кўзи билан қарашга одат- 
ланган она қизининг сўзсиз ҳам қип-қизариб кетган юз- 
ларига боқиб, унинг шупдай бўлишига хоҳиши қанчалик 
зўр эканлигини ва буни узоқ йиллар орзиқиб кутганли- 
гйни сезиб, уларни қутлади. 

Она икковларини яна ёлғиз қолдириб, чиқиб кетди. 

Тўйни даранг-дурунгсиз енг ичида ўтказишга кели- 
шиб олинди. Фаррух ҳамон ўз ўйлари билан банд, Ма- 
ҳин билан отасидан ажралганини унута олмасди. Лекин, 
у бирор нарса қилиш мумкнн эмаслигнии, умрбод мо- 
там тутганида ҳам барибир Маҳинпи қайтара олмасли- 
гини биларди. 

Машаққатли кунлар ўтиб кетди-ю, лекин машаққат- 
ли хотиралар тезда ўчнб кетолмасди. Бироқ, албатта, 
яшаш керак. Унинг зиммасига ўглини ўстириш мажбу- 
рияти юкланганди. У Иффатдап бошқа кимни ҳам топа 
олар, ким ҳам уни ва ўғлини Иффатдан ортиқ сева 
оларди? Шу ҳамма йиллар мобайнидаги сарсонлик-сар- 
гардонлик ва азоб-уқубат унинг муҳаббатига кафил 
бўлди. Уч олишнинг иложи бўлмади; жиноятчиларни 
жазолаш учун улар ниҳоятда ожиз эдйлар. Ҳар икков- 
лари 'ҳам ўзларини юпатиш учун осойитнта ҳаёт кечи- 
рйшга эришувлари керак эди. 

Орадан икки ҳафта ўтгач, баҳор кунларидан бирида 
кечҳурун уларнинг тўйи бўлди. 

Фаррух шундай бир кечада ҳам ғамгин эди, у ҳатто 
йиғлаб ҳам олди. Бироқ, Иффатнинг эркалашлари унга 
ором бағишлади. У шу билан бир қаторда, кетиб қол- 
ган севгили ёр ҳақидаги таассурот янги ҳаётни бузмас- 
лиги лозимлигини эрига эслатди. 

Лекин, Маҳиннинг сиймоси унинг хотирасидан аба- 
дий ўчиб кетади, деб ким айта оларди!.. 

XXX боб 

УЧИНЧИ ҲУТ КУНИДАН УЧ Ой УТГАЧ 

«Кудето» кунидан буён орадан уч ой ўтди. Уч ойдир- 
ки, бу бахтсиз мамлакатдаги ишлар янгичасига юришиб 
кетди. / ’ 

Рамазон ойи эди. Ҳар қандай мажлисларни ўтка- 
зиш қатъий манъ қилинганди. Фақат ашаддий қартабоз- 
ларгина кечалари йиғилишар, аммо улар ҳам қўрққан- 
ларидан қалтирашарди. Эшик биринчи марта тақилла- 
гандаёқ қарталарини яшириб, аввалдан тайёрлаб қўйил- 
ган дуо китобини қўлларига олишарди, бирорта мусул- 
мони «комил» креслога ўтириб, равза ўқишга бошларди. 
Аг^р кирган киши ўз одамлари бўлса, нега эшикни та- 
қиллатиб, бизни қўрқитиб юбординг, деб таъна-маломат 
қилишарди. Борди-ю, полициячи кирган бўлса, хўжа- 
кўрсинга йиғлаб, дод-фарёд қила бошлашарди. Бундан 
воқеалар жуда кўп такрорланиб турар ва ҳар сафар 
полициячилар ҳам нима гаплигини яхши билсалар-да, 
бунга панжа орасидан қарар эдилар. Улар, борди-ю, бу 
«ибодат қилувчиларни» олиб кетишса, унда равзахон- 
лар ва муллалар янги ҳукуматни бидъатчи деб эълон 
қилишларини ва лаънатлашларини билардилар. 

Шаҳардан ташқаридаги боғлардан бирида тўпла- 
нишган ўша маҳбуслар деярли ҳар куни кечқурун кабн- 
нетнинг истеъфо беришини ва ўзларининг озод этилиш- 
ларини талаб қилишарди: уларни қатл этиш ва Эронни 
бир йўла бу офатдан қутқазиб қўя қолишга ҳукуматда 
қатъият етишмаётганлигини маҳбуслар аста-секин ту- 
шуна бордилар. Аввалига келажакнинг яхши бўлиши- 
га ишонган халқ маҳбусларга жазо берилишини ҳамма 
талаб қилишига қарамай, бош мннистрнинг ҳеч қандай 

чора кўрмаётганлигини англаб, аста-секин ҳамма нар- 
садан ихлоси қайтди. 

Рамазон кунларидан бирида кечқурун ифтордан — 
яъни тўп отилиб, рўзани очишга руҳсат берилганидан 
ярим соат кейин биз Сиёвуш Мирзони деразаларн ҳон- 
лига қараган ўз хонасидаги диванда ётган ерида учра- 
тамиз. Пешонасининг ўнг томонида, кўзидан баландроқ- 
да каттагина чандиқ кўриниб турарди. Унг кўзн 
шикастланган эди. Шаҳзода икки ярим ой дард торгиб 
ётгандан сўнг шу оқшом биринчи марта ўрнидан тур- 
ганди. Энди бўлса, нима учундир тўсатдан маҳбус ота- 
сини кўргиси келиб, унда бирданига ўғиллик муҳаббати 
жўш уриб кетди. 

Уша кечаси Сиёвуш Машадий Ризонинг уйида ай- 
вондан йиқилиб, ўзидан кетиб қолгани бизга маълум. 
Аммо Фаррухнинг ўнга раҳми келиб, бошини кўтаргани- 
да у кўзини очди-ю, Фаррухнинг «Менииг унда ишим 
йўқ» деганини эшитди. У ҳатто Фаррухнинг овозинн 
ҳам тапиди. 

Эртасига эрталаб кўзини очган заҳотиёқ: 

— Мен Фаррухни тушимда кўрдимми ёки ҳақиқазан 
у бу ерга келганмиди?—деб сўради. 

Муҳаммад Тақи ўша кеча хонага кирган кишиларни 
қоронғида таний олмагани учун унга бир нима деёлма- 
ди. Фаррухнинг товуши эканлигига Сиёвуш тўла ишон- 
ган эди. 

Қуёш чиқиши билан Муҳаммад Тақи извош топди, 
Сиёвушнинг бошини катта оқ рўмол билан боғлади-да, 
аста-секин файтонга олиб чиқди. 

Муҳаммад Тақи йўлда: 

— Уйда хоним қандай воқеа содир бўлганлигини сў- 
раб қолса, нима деб жавоб қиласиз?—деб сўради. 

Сиёвуш ғурур билан: 

— Қўрқма, айбни сенинг устингга ағдармайман,— 
деб жавоб берди. 

— Ҳар ҳолда мендан сўрашганда гапимиз бир хил 
чиқиши учун нима дейишингизни билишим керак, акс 
ҳолда ёлғончи бўлиб қоласиз. 

— Мен шоҳ Абдулазим боғидаги айвонлардан бири- 
да ўтирган эдим. Маст бўлиб, йиқилиб тушибман дей- 
ман. 

Извош чорак соатдан кейин шаҳзода дарвозаси ол- 
дида тўхтади. Дарвоза ёнида турган хизматкор хўжа- 

лар ғойиб бўлган: баъзилари қочиб кетган, бошқалари 
эса бирор тадбир билан ўзларини танитмаслик йўлини 
топган эдилар. 

Шу тарзда олти ой ўтди. 

. Бир 'куни Фаррух элчихонадаги ўз хужрасида ўтир* 
ган эди, унинг ёнига элчихона ходимларидан бири кел* 
ди-да, -ҳеч кимга айтмаслик шарти билан Фаррухга Бо- 
куда эронликлардан иборат бир ташқилот тузилгани ва 
шу ташкилотга ўзи ҳам аъзо бўлиб кирганини айтди. 
У сўзининг охирида Фаррухдан бу ташкилотга кириш- 
кирмаслигини сўради. 

Ҳамма ерда нажот йўлини ахтарган Фаррух бунга 
қизиқиб қолди. Бу, ҳарқалай, фойдадан холи бўлмаса 
керак, деб ўйлаб, ташкилотнинг мақсад ва программа- 
си билан танишиш истагини билдирди. Элчихона хо- 
дими аввал Фаррухни ташкилотнинг актив аъзолари- 
дан бири билан учраштиражагини айтди. 

— Бугун мен ўшалардан бирини кўришим керак, 
эртага сиз у билан кўчада учраша оласиз. 

Шунга келишилди. Эртаси Фаррух элчихонадан чиқ- 
қанида, уига бир одам дуч келди, шунда у Фаррухдаь 
туркчалаб: 

— Форсмисан?—деб сўради. 

" Фаррух бошини кўтариб, рўпарасида баланд бўйли, 
бурни муштдек, қисқагина қўйилган қора соқолли, Боку 
извошчилари киядиган ён ёқали қора кўйлак кийиб, 
белига камар боғлаган кишини кўрди. Унинг оёғида 
баланд пошнали этиги бор эди. 

Фаррух иккиланмай жавоб берди: 

— Ҳа, мен эронликман, элчихонада хизмат қиламан. 

У одам ғамгин жилмайиб, деди: 

— Менинг мақсадим нималигини пайқаётгандирсан? 
У ҳолда истасанг, меникига борамиз. 

Фаррух ёнида пули йўқлиги, кийим-боши эса, арзи- 
гулик бўлмаганидан, ундан ҳайиқмай кўна қолди. Улар 
кетишди. Бир неча кўчадан ўтиб, кўп қаватли уй рўпа- 
расидан чиқиб қолишди. Шалоғи чиққан вивеска бу ер 
илгари меҳмонхоиа бўлганидан. дарак берарди. 

Улар қия очиқ эшикдан киришиб, учинчи қаватга 
кўтарилишди. Фаррухнинг ҳамроҳи бу ердаги эшиклар- 
дан бирига калит солиб очди-да, уни ичкарига таклиф 
этди. 

Хона жуда ифлос эди, деворларни ниҳоятда чанг 

босган, унга яқин орада киши қўли тегмагани -кўриниб 
•турарди. 

Бурчакка усти ўртилмаган матрац тўшалган кара- 
вот қўйилган эди. Мезбон Фаррухни стулга таклиф 
этиб, хонада бошқа стул йўқлигидан ўзи каравотга 
ўтирди. 

У Фаррухга узоқ разм солди. Сўнг бу гал форсча га- 
пирди: 

— Ҳозир қўрқоқлик қиладиган вақт эмас. Нега биз 
сусткашлик қиляпмиз? Ахир, улуғ қасос кунлари келга- 
нини, энди ҳеч ким халқ оммасини оёқости қилолмас- 
лигини.^унинг қонини сувдай оқизолмаслигини ҳар бир 
одам кўриб турибди-ку! Бутун бир халқнинг ҳаёт-ма- 
моти, орзу-умиди ҳийла-найранглар билан бойлик орт- 
тирадиган бир гуруҳ олчоқлар ихтиёрида қолиши мум- 
кин эмаслигини энди ҳамма билади-ку! 

Мен ҳам эронликман, бироқ кўпдан бери Кавказда 
яшайман. Эрон ва унинг ҳозирги аҳволига ачинаман, 
номус қиламан. Ахир, Кавказ турклари биздан ўзиб ке- 
тишди, тараққиёт йўлига қадам қўйишди. Мен қатъий 
қарорга келдим. Мен бу революция алангасини Эронга 
олиб ўтаман, таҳқирланган ватанимизни ҳозирги оғир 
аҳволдан халос эта оламан. 

Мен бу ерлик революционерлар қарашларининг ҳам- 
масига қўшилавермайман. Бироқ, шу йўл билан биз, 
ҳеч бўлмаганда, ашрофларни ва руҳонийларни — маъ- 
рифат душманларини йўқота оламиз, -тўхтовсиз давом 
этаётган бошбошдоқликни абадий тугатамиз, деб ўй- 
лайман. Халқ бундан кейин ашрофларнинг қули ва 
жоҳил муллаларнинг қароли бўлмайди. 

Курашиш керак деб ҳисоблайман. Аввало шу ердаги 
эронликлар ёрдамиии уюштириш зарур. Бу соҳада мен 
баъзи тадбирларни кўриб қўйдим. 

Мен сенинг ақл-идрокли, онгли эканингни эшитдим, 
шунинг учун ҳам ташкилотимиз ҳақида сенга хабар бе- 
ришларини сўраган эдим. 

Фаррух бу одамнинг қон тўлган кўзларига тикилди, 
унинг ҳақиқатан рост гапираётганини, бемор ватан ҳа- 
қида чиндан ҳам ташвиш тортаётганини ва уни қутқа- 
риш йўлини астойдил қидираётганици унинг қалбидан 
ўқиб олмоқчи бўларди. 

Кейин у деди: 

— Мени бу ишга жалб этиш ҳаракатида бўлиб, эҳ- 

тимол, унчалик янглишмагандирсиз. Мамлакатимиз қан- 
дай аҳволда қолганини мен яхши биламан. Ҳа, номус 
қиласан, киши. Биласиз, мен элчихонада хизматкорман, 
холос. Мен ашрофлар ва руҳонийларнинг касофатидан 
шу аҳволга тушиб қолганман. Уч йилдан буён азоб-уқу- 
батда кун кечиряпман. Ростини айтсам, мен ночорман, 
кўп иш қўлимдан келмайди, аммо сизга кўмаклашишга 
тайёрман. Азиз ватанимизни хоинлар, маърифат ва та- 
раҳқиёт душманлари зулмидан халос этиш учун сўнгги 
томчи қоним қолгунча курашишга тайёрман. Ҳалол фикр 
ва покиза истаклар менга таянч экан, ғалабадан умид- 
ворман. 

Фаррухнинг суҳбатдоши ўрнидан туриб, унга яқин- 
лашди ва қўлини маҳкам қисди: 

— Демак, розисан? Бу катта қувонч. Мен шу қисқа 
вақт ичида қанча эронликни учратган бўлсам, уларнинг 
ҳаммаси кўмаклашиш истагини билдирмоқда. Агар улар- 
нинг ҳаммаси шу ғоя учун жон-дилдан курашадиган, 
душманга қарши жанг қиладиган бўлса, биз ўз мақса- 
димизга эришамиз: 

Фаррух гумонсираб бош чайқади. 

— Қандай қилиб?—Деди у истеҳзо билан кулиб.— 
Ҳар кимнинг гапига ишониб бўладими? Улар сизнинг 
таклифларингизни қай тарзда ва қайси ният билан қа- 
бул этаётганини қаёқдан биласиз? 

Фаррухнинг суҳбатдоши — биз'уни бундан буён ўр* 
тоқ Ж- деб атаймиз — унинг айтаётган гапларини ич- 
дан маъқуллаб: 

— Рост айтасан,— деди,— баъзилар шаҳарни та- 
лаш... бойиш истагидагина розилик берганликларини 
ўзим ҳам билиб турибман. Лекин кўпчилик маълум мас- 
лакдаги кишилар тарафида бўлгач, ёмон ниятли одам- 
ларни тийиб қўя оладилар. Кўпчилик ишни зарур то- 
монга буради, тўғри бошқаради, натижада халқ омма- 
сининг хайрихоҳлигини таъмин этади. 

Суҳбат тағин бир неча дақиқа давом этди, Фаррух 
ўртоқ Ж— сиймосида комил ишончли, софдил одамни 
кўрди. Бу учрашувдан руҳан мамнун бўлди, ўзини фик- 
ран табриклади. Унга, тақдир ниҳоят уни орзу-умиди 
сари етаклаётгандек бўлиб туюлди. 

Уртоқ Ж г . Фаррухни ҳозиргача қилинган ишлар би- 
лан таништирди-да: 

— Яқин келажакда, эҳтимол, икки ҳафталардан ке- 

йин режамизни бажаришга киришамиз,— деб қўшиб 
қўйди. 

Сўнгра у Фаррухга ташкилотнинг фаол қатнашчи- 
лари билан уч кундан кейин учрашадиган жойни та- 
йинлади. Фаррух хайрлашиб, жўнади. 

Уйга кетаётганида ва ундап кейинги уч кун даво- 
мида Фаррухнинг миясида бир-бирига зид фикрлар тин- 
май курашарди. Гоҳ униси, гоҳ буниси ғолиб келарди. 
Аммо, кураш тинмас, устун фикр мағлуб бўларди. Сўнг 
яна ғолиб чиқарди. 

Қиссамиз қаҳрамони рус революциоиерлари яратган 
вазиятни тўла маъқуллай олмасди. Унинг орзуси текин- 
хўрларни тугатиш ва чинакам тенглик ўрнатишдан ибо- 
рат эди. 

У халқни таҳқирлашга барҳам берадиган рополю- 
циянигина зарур деб ҳисобларди. Ҳеч бўлмаганда, эрон- 
ликлар европаликлар олдида қизармасинлар, ҳеч ким, 
эронда хотин-қизларни калтаклашади, у ерда аёллар 
ҳеч қанақа инсоний ҳуқуққа эга эмас, уларни «ақли 
паст махлуқ» деб аташади, дея олмасин дерди. 

У ашрофлар ва руҳонийлар «насли» бахти қаро халқ 
пулини совуриб, Европада айш-ишрат қилишини ва халқ 
орасидан чиққанларни тентаклардан кулгандай масха- 
ралашни тақиқлайдиган революциянинг, ҳаёти тамоми- 
ла муҳтожлик ва қайғу-аламдан иборат бўлган меҳнат- 
каш халқни иззат-ҳурмат қилишга ўргатадиган револю- 
циянинг тарафдори эди. 

У революциянинг Эронда тараққиёт қуроли бўлиб 
хизмат этишини истарди. Бинобарин, мамлакат илғор 
давлатлар қаторига қўшилиб олсин, европаликлар ҳеч 
қачон: Эрон —«бу даҳшатли ўрта аср», у ерда ҳануз- 
гача ҳар хил жоҳил «оғойи шайх» ўлим жазоси, савод- 
сиз мулла «кофир» деган фатво бера олади, дея олма- 
синлар... дерди. 

Фаррух ҳали ҳозир кимлар билан ишлаяжагини бил- 
масди. Шунинг учун ҳам агар у бу режани амалга оши- 
ришда ёрдам кўрсатадиган бўлса, оқибат нима бўлиши- 
ни аниқлай олмасди: яъни, бу чиндан ҳам ватанга хиз- 
мат қилиш бўладими ёки унга хоинликми? 

Бироқ Фаррухнинг бошига инсон тоб беролмайДиган 
азоб-уқубат тушганини, унинг бағри тилка-пора бўлга- 
нини, қалбидаги нафрат ўтини фақат қон билангина 
ювиш мумкинлигини унутмаслик керак. 

— Хўш, ундай бўлса, яна қандай* гапинг бор?-г~ деб 
сўради онаси. , ' 

— Унга уйланмоқчиман,—деб қатъий жавоб берди 
шаҳзода. * . 

Онаси ҳам ўғлим телба бўлаёзибди деган қарорга 
келди, лекин Сиёвуш сўзида давом этиб: 

— Розилигингизни олгани атайлаб кирдим,— деди. 

Онаси ўғлининг аҳлдан озмаганини ва қатъий бир 
қарорда эканини кўриб, деди: 

— Нима деяётганингни биласанми? Узинг шзҳзода 
бўлатуриб, бир хизматкорнинг ҳизига уйланмоҳчими- 
сан? Яна шаръий никоҳ ҳам ўҳитмоҳчисан-а? Агар сий- 
ға қилиб олмоқчи бўлсанг, ҳозироқ энагани уларникига 
совчиликка юбораман. Шаръий никоҳ қилиб оламан де- 
санг, асло иложи йўқ. 

— Ниятим сийға қилиб олиш бўлганида, сиздан сў- 
раб ўтирармидим?—деб жавоб берди шаҳзода. 

— Ҳозирча, ҳеч бўлмаса, отанг қамоқдан қутулиб 
чиққунча сабр қилиб тур,— деди онаси,— чиққанидан 
кейин у билан маслаҳатлаш. Отасиз мен сенга рози- 
лик беролмайман. Одамлар менга: «Отаси қамоқда 
ётибди-ю, онаси унга куйиб йиғлаш ўрнига, ўғлини уй- 
лантириб юрибди», деб таъна қилади. 

Шаҳзода яхшиси ҳозирча онасини қистамасликни, 
кейинчалик қатъий бир қарорга келгач, ҳар қандай йўл 
билан бўлса ҳам унинг розилигини олишни лозйм 
кўрди. | 

У кечгача маъюсланиб юрди. Унга кун ботишидан 
олдин Муҳаммад Тақи келганини ва шаҳзодани кўриш- 
га муштоқ эканини маълум қилишди. Шаҳзода ирғиб 
ўрнидан турди-да, ташқари ҳовлига югурди: , 

— Ҳа, қандай хабар олиб келдинг?—деб сўради у 
шошилиб.— Хўш? 

Муҳаммад Тақи қовоғи солиниб кетганидан хуш ха- 
бар олиб келмагани кўриниб турарди. 

— У Теҳронда экан,— деб секин гап бошлади Му- 
ҳаммад Тақи,— лекин... 

— Хўш, «лекин»инг нимаси, нима деганинг, қани, 
тезроқ гапирсанг-чи. 

— Сизга нима дейишимни ҳам билмайман... Жало- 
лат эрга тегибди,— деди Муҳаммад Тақи. 

Шаҳзода ўзини худди яшин ургандай ҳис қилди. У 
,ҳеч нарса демади. Бирданига орқасига ўгирияиб, югур- 

гаиича хонасига кирди-да, ўзини диванга отиб, ҳўнгрнб 
йиглаб юборди. Уша куни ўғли билан бошқа гап 
лашмасликка сўз берган онаси унинг аҳволини кў- 
риб, чидай олмай, олдига келди. СиёвуШ юм-юм йиг- 
ларди. 

Муҳаммад Тақи бор гапни айтди. Жалолат эрга 
чиқҲан эди. Жаводнинг уч ой қамалганини кўнглидан 
чиқаришга ҳаракат қилиб юрган Фаррух унинг Жало- 
латни севишидан хабардор бўлгач, тўй бошлашларига 
ёрдамлашди. Ҳовлининг барча хоналари яна банд 
бўлди. Бироқ, энди унга бадахлоқ охунд ҳам, «кичик 
ҳокими мутлақлик» даврида уйланган озарбайжонлик 
ҳам ижарага ўтирмади. Энди у ерда одамлардан ўзини 
олиб қвчган, саллалик эркакларга ҳам, художўй тақ- 
водор хотинларга ҳам ишоимдсликка, уларга қўшилиб, 
ҳеч қаёққа бормасликка аҳд қилган Жавод билан Жа- 
лолат яшар эди. 

Муҳаммад Тақи ана шу уй яқинида пайдо бўлди. 
У Жавод дўконда бўлган тушки пайтдан фойдаланиб, 
ҚЎРҚа-писа қўшни дўкондор ёнига келди. Боққол унинг 
«ҳунари»дан бехабар кулиб деди: 

— Ие, ҳали ҳеч нарсадан хабарим йўқ дегин? Қо- 
йил-э, Жавод огонинг уйланганига бир ҳафтача бўлиб 
Қолди. Мен ҳам тўйига бордим, ноз-неъматлардан та- 
тйдим. 

Жалолатнинг эрга текканига шубҳа қолмаган эди. 
Муҳаммад Тақи аввалига Сиёвушнинг газабланиб ке- 
тйшидан қўрқиб, унга бошқа бирор ёлғон баҳона кўр- 
сатмоқчи бўлди-ю, лекин унинг жаҳли чиқишига, ҳатто 
ўзйни хизматдан қувишлари мумкинлигига ҳам кўзи 
»етиб, «бор-е» деди-да, тўғрисини айтди-қўйдй. 

Шаҳзода яна ётиб қолди. Бу сафар у жисмоний ка- 
саликка эмас, балки руҳий дардга чалинган эди. Она- 
сини яна ташвиш босди, яна доктор чақиришди. Доктор 
беморни кўрар экан, уни йиқитган иситманинг .тездан 
пасайишини, аммо анча толиққанини, бундан эса, яқин 
орада қутула олмаслигини, шунинг учун, яхшиси, саё- 
ҳатга чиқса маъқул бўлишини айтди. 

Шаҳзоданинг касали ўн бир кунга чўзилди. Лекин, 
ёстиқдан бош кўтарганидан кейин ҳам саёҳатга жўнай 
олмади, чунки отаси ҳали қамоқдан чиқмаган, онаси 
эса ўғлининг ташлаб кетишини сира истамасди. 

Биз тасвирлаётган шу рамазон кечаларидан бирида 

шаҳзода ўз хонасЛдаги диванда ётганча Жалолат тўғ- 
рисида ўйлаб кетди. 

Бу ерга тўсатдан Муҳаммад Тақи кириб келди. У 
шошганидан ҳаллослаб, зўрға нафас оларди. У шаҳзо- 
данинг олдига келди-да: 

Зоти олий, хушхабар, хушхабар, суюнчи,— деди. 

Узи нима гап? Нима бўлди?— сўради шаҳзода. 

— Ҳукумат ҳулади, саид қочиб кетди. 

Сиёвуш севиниб кетганидан жилмайиб сўради: 

— Ростдан айтяпсанми? Қимдан эшитдинг? 

Муҳаммад Таҳи ҳозиргина кўчада икки кишини кўр- 
ганини, улар ҳукуматнинг қулагини ҳақида гаплашиб 
бораётганини, улар бу тўғрида маҳбусларнинг оилала- 
рига хабар бергани кетишаётганини ҳикоя қилиб.берди. 

Шаҳзода Муҳаммад Тақи келтирган хабарнинг 
қанчалик тўғри эканлигини аниқлаш ниятида унинг 
ёрдамида бир амаллаб уйдан чиқди-да, извош кира қи- 
либ, Тўпхона майдонига жўнади. У ерда кимни кўрманг, 
ҳамма ҳукуматнинг қулагани тўғрисида гапирарди. 
Сиёвуш севинган, энди отасининг тезда қамоқдан чиқи- 
ши, ўзини эса, чет эл сафарига жўнаш имкониятига эга 
бўлишига ишонган ҳолда уйга қайтди. 

^У ерда аллақачон тантана 'бошланиб кетган эди, 
Уйдагилар шаҳзода К- нинг хизматлари ва хайрли иш- 
ларини бирма-бир эслаб, нақ тонгга қадар базм қу- 
ришди. 


ХОТИМА 

Ҳукуматнинг қулаганлиги тўғрисидаги хабар тас- 
диқланди. Яна ўша рамазон кунларининг бирида кеч- 
қурун аъло ҳазратнинг манифести чиқди. Унда бун- 
дан уч ой илгари манифест билан бўлмағур одамлар 
деб эълон қилинган ва авахтага қамалган ўша шахс- 
ларнинг олижаноб фазилатлари ҳақида сўз борарди. 
Маҳбуслар ҳам рўй берган воқеаларни эшитдилар. 
Энди қамоқдан қутулиш пайти етган эди. Уларни та- 
лай извош ва файтонларда мажлисга олиб кетишди. 

У ерга оломон тўпланган эди. Оломон қамоқдан 
қутулганларни табрикларди, қамоқдан чиққанлар бир- 
бирларини муборакбод қилишарди, бу кунни байрам 
деб аташарди. «Ватанпарвар» деб ном олган аллақан- 
дай бир ёш йигитнинг уларнинг қўлини ўпиб: 

— Оллоҳи таолога минг қатла шукур!—деб хитоб 
қилганини кўрган киши жирканмай қолмасди. 

Жағшал ва келишмовчиликлар ахийри ўз ишини 
қилди. Оқибатда озодлик душманлари қутқариб қо- 
линди. 

Эрон яна жар ёқасига келтириб қўйилди. Ҳеч нар- 
са қилиб бўлмасди: фақатгина худо томонидан юбори- 
ладиган жазога пшонишдан бошқа чора қолмаган эди. 
Одамларнинг бу текинхўрдардан қутулиш йўлидаги ин- 
тилишлари зое кетди. Иккинчи кундан бошлаб, эронлпк- 
лар бундан уч ой илгари қандай яшаган бўлсалар, 
худди шундай ҳаёт кечира бошладилар. 

* * * 

Ҳожи оғо ҳазрати эшоннинг ёрдамида уйни яна тор- 
тиб олишга уриниб кўрди. Бироқ, нима ҳодиса рўй 
берганлигини билиб қолган ҳазрати эшон койиб берди: 

„ ~ Ка3ак бил ^ баҳслашганингда менинг номимни 
нега тилга олдинг? Нима учун мени хавф-хатар остида 

Васиқани бу ё1 « а бе Р ; У«Д а имзом бор, бу 
эса ҳозирги кунда қимматга тушиши мумкин. 

0Ғ0 васи| \ ани унга узатди. Ҳазрати эшон ўша 
заҳотиеқ васиқадан ўз муҳрини ўчириб ташлади У 

чмя7 Мои7° УНДаЙ И ^ Лар билан шуғулланадиган замон 
эмас. Менга муҳлат бер, вақти келиб, худо хоҳласа сен- 
га янги васиҳа қилиб бераман. л 

Ҳожи оғо: 

— Нима ҳилиб ҳўйдингиз! Мен уни адлияга топши- 
риб, суд иши бошламоқчи эдим,— деб ташвишланди- 
да, икки юз туманини ўйлаб, йиғлаб юборди. — 

Шу кунларда ўз уйида камроқ шовқин-сурон бўли- 
шига ҳар томонлама ҳаракат қилиб юрган ҳазрати эшон 
. f Hp ва Қ тла Р унга Ҳожи оғо тўлаган миқдордаги пулни 
ичкари ҳовлидан олиб чиқишни хизматкорлардан би- 
рига буюрди. Ҳожи оғо пулни олса ҳам кўнгли жойига 
1 У “ Ма » И ’ Қиидирмоқчи бўлди. Бироқ, ҳазрати эшон ҳар- 
чанд узи қариб қолгани сабабли заиф бўлса ҳам Хо- 
жининг адабини бериб қўйишга хизматкорлари қодир 
эканини унга тушунтириб қўйди. Шундан кейин Ҳожи 
оғо лом-мим демай чиқиб кетди. Аммо ҳазрати эшон 
яна илгариги даражасига қайтганидан кейин ҳам Ҳо- 
жининг рақиби казак офицери бўлгани учун унинг 
уиини тортиб олиб беришга аралашишдан бош тортди 
by уига эга булишдан умидини узган Ҳожи эса бошқа 

бирор камбағални чув туширнш йўлларини излай бош- 
лади. 

Саёҳатга чиқиб, яхшиси Европага бориш тавсия қи- 
линган Сиевуш отаси қамоқдан чиқиши -биланоқ чет 
элга жунаб кетди. У «эркин» француз таннозлари дав- 
расида узининг Жалолатга бўлган ишқибозлигини vhv- 
тиб юборди деса бўлади. . J 

Оғойи Ф... уссалтана қамоқдан шу қадар бемажол 
оулиб чиққан эдики, орадан икки ҳафта ўтар-ўтмас ўзи 
нинг фитна тўла ҳаёти билан видолашиб, жоҳил хотини 
ва жафокаш қизи ортидан у дунёга йўл олди. 

Қамоқда роса ^машаққат чеккан Али Ашрафхон ҳам 
чиқди ' КЗСаЛ ^ ули ®’ та моман ишга яроқсиз бўлиб 

Фақат Али Ризохон ҳали бардам эди, у озодликка 
чиқиши билан ишга киришиб кетди. У Р... ашшариага 

ўзларининг қамалишлари бутунлай тасодифий бир во- 
қеа бўлганини исботлаб, яна «партия» тузишга уни кўн- 
дириб, «юксак мансаблар»га эриша бошлади. Уз-ўзидан 
маълумки, собиқ маҳбуслар миннатдорлик юзасидан 
уларни муҳим ўринларга жойлаштириб қўйишди. 

Жавод Жалолат билан яшашни давом эттираверди, 
Фаррухнинг ёрдами туфайли «ҳамёни» бир мунча қап- 
пайиб, у ўзининг папирос дўконини кенгайтириб, Дарво- 
зайи Қазвин хиёбонидан Носирия хиёбонига кўчириб 
олиб ўтди. 

Фаррух Иффат билан яшарди. У ўз уйини ёқтирма- 
гани учун рафиқасининг уйига кўчиб ўтди. Мақбуслар- 
нинг озод қилингани уни қаттиқ ташвишга солиб қўй- 
ди, шунинг учун ҳам у кунларни Эроннинг шармандали 
аҳволини ўйлаб ўтказарди. Аммо, у бир ўзи ҳар қанча 
куйинганида ҳам, ҳар қандай тадбирни амалга ошир- 
ганида ҳам халқни қутқариб қола олармиди? У қайғу- 
риши ва уйда ўтириб, Эроннинг тақдирига йиғлаши мум- 
кин эди, холос. . 

Ҳақиқий халқнинг ўзи, ана шу халқнинг ҳар бир 
фуқароси ўзгаришлар бўлишига интилган вақтда халқ- 
нинг ўзигина халқни асоратдап халос эта олади. Бир 
одамга бутун олам қарши турганда у одам нима ҳам 
қила оларди? 

Фаррух ҳақиқий қасоскор бўлган тақдир, озодлик ва 
ислоҳотга қарши бўлган ёвлардан бечора халқни қут- 
қарадиган бирор одамни юборишига ишонарди. 

У ўзига-ўзи: 

«Менга келганда шуни айтиш керакки, агар мен ўғ- 
лимни тарбиялай олсам ва уни мана шу муҳитда бузи- 
либ кетишдан сақлаб қола олсам, агар унинг ўз замон- 
дошларидай ватан тақдирига бефарқ қаровчи, танбал 
бўлиб қолишига йўл қўймасам — унда қурбим етганича 
ўз бурчимни адо этган бўламан», дерди. 

